
CAPITOLUL 4 


ÎNTRE 
ESTETICA „LEGISLATIVĂ“ 
ȘI 
CRITICA „JUDECĂTOREASCĂ“ 


1. Incontestabil, ceea ce a adus prestigiu si a contribuit 
hotărâtor la impunerea junimismului în conştiinţa publică a 
epocii a fost directiva estetică. Luminile şi clarificările acestor 
directive au pregătit terenul pentru ivirea acelei epoci de aur a 
literaturii române care se confundă în bună măsură cu perioada 
de glorie a junimismului. Aşa elementare cum au fost, principiile 
estetice maioresciene au meritul pionieratului şi al începutului 
de şcoală. E adevărat că Simion Bărnuţiu a predat la universitatea 
ieşeană în 1858 sau în 1861 primul curs românesc de estetică (de 
fapt o prelucrare după cursul esteticianului german, kantianul W. 
T. Krug — în care „originalitatea“ se reducea la propunerea 
echivalentelor româneşti pentru terminologia estetico-filozofică), 
că Radu Ionescu a publicat în Revista română din 1861 de-abia 
postum comentatul studiu de estetică Principiile criticei care 
demonstrează lecturi asimilate din Hegel. Dar aceste precedente 
s-au consumat în medii închise, nebeneficiind de ecoul meritat. 
De impus nu s-au putut impune nicicum la vreme. Meritul acesta 
(sau şi acesta) îi revine lui Maiorescu, care este astfel, cum s-a 
observat cu dreptate, creatorul esteticii filozofice în cultura 
noastră. Să mai spunem din nou că acest rol a putut fi statuat 
pentru că principiile estetice maioresciene au fost expuse în 
vestitele sale polemici, facilitând impunerea lor în circuitul 
confruntărilor de idei ? 


Până a primi, târziu, din 1894-1895 încolo, aportul noii 
generaţii de junimişti, estetica Junimii аге un caracter destul de 
elementar. Maiorescu nu s-a sfiit s-o recunoascá deschis, 
congtient — cu dreptate — de marea semnificatie a principiilor de 
el enunțate pentru dezvoltarea literelor româneşti. Ba chiar era 
convins de faptul că în stadiul de evoluție al culturii naţionale 
nici nu sunt necesare ample şi detaliate studii de estetică, fiind 
suficiente clarificările esenţiale. Nu preciza criticul în O 
cercetare critică... faptul că „nu credem oportun a se trata 
(opinii estetice mai înalte, n.n.) în literatura noastră prea tânără 
încă pentru o estetică mai rafinată. Pentru noi a fost prima 
necesitate: a marca în mod demonstrativ linia de separare între 
poezie şi celelalte genuri literare pentru ca cel puţin pe această 
cale să se láteascá în juna generaţie un simtámánt mai just 
despre primele elemente ale artei poetice“!. Chiar mult mai 


І T. Maiorescu, O cercetare critică..., în Critice, 1967, ed. cit . vol I, 
p. 31. Recunoaştem aici opinia maioresciană despre necesitatea renunţării 
în această etapă la înaltele năzuinţe creatoare, chiar atunci când erau 
sprijinite pe o vocaţie autentică, pentru travaliul mai util al functiunilor 
formative, didactice sau de propagare, în forme adecvate, a cunoştinţelor 
şi a principiilor de bază. Acestei convingeri, márturisitá nu о dată 
amicilor sau studenților, 1 se datorează, printre altele, renunțarea 
profesorului la ideea de a elabora o lucrare de filozofie sau psihologie lu 
care se gândea în 1870 Să vedem în această decizie comoditatea omului 
de lume care s-a complăcut să-şi consume — adesea util — vremea între 
avocatură bănoasă, politică, profesorat, publicistică şi frecventarea 
saloanelor simandicoase ? Sau să considerăm explicaţia oferită de critic 
o renunțare deliberată determinată, într-adevăr, de înalte comandamente 
patriotice ? Nu e exclus ca, de fapt, amândouă aceste motivaţi să fi 
contnbuit în proporții anume la adoptarea hotărâri de renunțare. Oricum, 
datorită acestei renuntári, adesea împărtăşită colegilor şi succesorilor, s-a 
creat — pentru multă vreme - un curent de opinie care diminua în 
importanţă travaliul creator în filozofie şi disciplinele învecinate, 
încurajându-se lucrările de popularizare, didactice şi de prelucrare 

tárziu, in 1892, in eseul Contraziceri ?, din etapa schopenhauerianá 
a esteticii maioresciene. deci după ce publicase studiile despre 
Eminescu şi Caragiale şi mărturisea că opera cu „teoria 
platonico-estetică“, criticul, referindu-se la reproşurile lui 
Gherea. tinea să menţioneze: ,,Precum se vede, acele câteva 
fraze presărate în articolele noastre, scrise de altminteri în 
termeni mai populari, erau numai nişte semne de recunoaştere 
pentru o teorie estetică completă şi sistematizată; sau, dacă 
într-un articol de strategie nu ni se ia în nume de rău o 
comparare militară. nişte soldați trimişi înainte“. Deci şi acum, 
spre sfârşitul carierei, Maiorescu îşi considera succintele 
demonstraţii estetice implicate în contextura articolelor sale 
„numai nişte semne de recunoaştere pentru o teorie estetică 
completă si sistematizată“. E drept cá le considera „nişte soldati 
trimişi înaintea“ unei armate întregi. Dar nu trebuie să se 
înțeleagă de aici cá armata puternică şi disciplinată urma de-abia 
să fie constituită din viitoarele opere maioresciene. Maiorescu 
considera, şi acum, în 1892, efortul inutil de vreme ce exista, 
bine consolidată, o întreagă „teorie estetică completă şi 
sistematizatà ^ făurită de marii cugetători, de la Platon la 
Schopenhauer. 

Asa stánd lucrurile, pentru nevoile locale de legislatie 
estetică era suficientă înainte trimiterea câtorva „semne de 
recunoaştere“ care să despartă, la vreme, apele de uscat, risipind 
întunericul şi restabilind tabla valorilor. Si dacă această 
convingere o avea în 1892, cu atât mai vârtos era valabilă în 
1867-1868. Avea poate dreptate. Într-o epocă de emergentá şi 
consolidare a culturii române moderne. utile nu erau studiile 
docte şi corpolente de estetică, ci intervenţiile publicistice la 
care rigoarea şi ştiinţa să facă bună casă cu limpezimea stilistică. 
lar caracterul polemic al acestei eseistici percutante nu putea 
decât să înlesnească pătrunderea adevărurilor normative, 
întotdeauna obligatorii în momentele de început. Pentru această 


înaltă misiune, Maiorescu era personalitatea ideală, adusă parcă 
de destin. Cu gândirea sa practică de ardelean, cu neasemuitul 
bun-simţ şi cunoştinţele estetico-filozofice bine aşezate într-o 
minte admirabil organizată (Pompiliu Constantinescu spunea 
odată că Maiorescu a fost un „excelent gospodar al câtorva 
idei de orientare“), cu remarcabilele intuitii şi darurile sale 
expresive, Maiorescu a putut să-şi asume — cum observa Şerban 
Cioculescu, în 1941 — rolul de îndrumător într-un moment de 
haos cultural!. El a îndeplinit astfel la noi funcțiunea unui 
Boileau didactic, lucid, urmărind nu eterate scopuri speculative, 
ci limpezind, ca un pedagog virtuoz, noţiunile fundamentale. De 
aceea aveau dreptate acele opinii care demonstrau că nu trebuie 
închipuit un echilibru între imensul prestigiu al personalităţii lui 
Maiorescu şi doctrina sa estetică. S-a observat, dimpotrivă, că 
izvorul acestui prestigiu stă în rigoarea metodologică, bine 
aleasă de această minte remarcabil organizată şi strălucit aplicată 
în toate domeniile asupra cărora s-a exercitat?. 

Aşa pragmatică precum a fost, estetica lui Maiorescu a 
existat. Înainte de a-i urmări etapele evoluţiei (care documentează 
lămuritor despre fizionomia ei esențialmente pragmatică), se 
cuvine să notăm şi noi o precizare. Fără îndoială, Maiorescu şi 
ceilalți junimisti de frunte înzestrați pentru comentariul estetic 
au apelat la opera unor cugetători cunoscuţi pentru caracterul 


! Şerban Cioculescu, Portretul lui Titu Maiorescu, Aspecte literare 
contemporane, Editura Minerva, 1972, p. 630. 

2 Ovidiu Cotrus, Zitu Maiorescu şi cultura română (1), Familia, 
1967, nr. 2, p. 12. 

3 Pentru a documenta acest adevăr (de altfel evident prin sine însuşi) 
nu e necesar să se procedeze prin exagerán şi supradimensionări. 
Fenomenul e, din păcate, lesne de constatat la o relativ recentă carte, 
Maiorescu de Eugen Todoran (Editura Eminescu, 1977). În ciuda 
construcției baroce, lucrarea e, negreşit, învățată, informată substanţial, 

filozofiei lor. Nume ilustre ca Platon, Kant, Schiller, Herbart, 
Hegel, Schopenhauer, ca sá nu-i citám decát pe filozofii cei mai 
importanţi la care a apelat Maiorescu în diversele perioade, 
pentru a-şi susţine dezvoltările sale critice cu finalitate 
legislativă, ne scutesc de orice comentariu suplimentar. Doctrina 
estetică maioresciană a fost, în consecinţă şi ea înrudită, în 
structurile ei interioare. Dar cum Maiorescu nu şi-a construit o 
estetică a sa, originală şi coerentă, ci a apelat de fiecare dată (sau 
în fiecare perioadă) la gânditorul care i se părea mai potrivit 


demnă de stimă şi interes, atunci când aglomerarea de citate – nu o 
dată inutile pentru că nu duc nicăieri — şi a schemelor inutilizabile 
îngăduie descifrarea sensurilor. Autorul îşi propune să verifice 
valabilitatea operei maioresciene în lumina esteticii şi a filozofiei 
contemporane. Întreprindere, fără îndoială, utilă şi necesară. Pentru 
aceasta autorul a construit două capitole (dintre care unul mamut de 235 
pagini) intitulate Estetica şi, respectiv, Filozofia. Oricâte măsuri 
prevenitoare îşi ia autorul, prob şi scrupulos cu obiectul său de studiu, 
până la urmă e greu să evite inadecvarea. Inadecvare nu numai de ton 
dar şi de apreciere. Pentru că, în fond, cititorul avizat nu-şi poate 
reprima întrebarea dacă e nimerit să acordăm atâta spațiu pentru a 
exprima domenii în care Maiorescu nu s-a distins prin opere care să-l 
reprezinte în mod explicit. S-ar putea răspunde, desigur cu dreptate, că 
într-o exegeză important nu e cât spui ci ceea ce şi cum ѕрш. E 
adevărat. Se întâmplă însă că autorul, acoperind sute de pagini, uită pe 
parcurs de clarificárile preliminare şi vorbeşte despre „sinteza lui (a lui 
Maiorescu n.n.) ca teorie mai generală a artei“, de „teoria estetică a lui 
Maiorescu“ pentru a ajunge, spre final, în capitolul Filozofia (?!) să 
afirme repede şi decis: „Maiorescu a fost un critic literar care, înainte de 
a vedea arta, a văzut problemele ei, într-o estetică ale căror fundamente 
se prelungesc până la filozofia teoretică generală, în care se întâlnesc 
disciplinele speciale, estetica, psihologia, logica, morala, sociologia“ 
(p. 363). O asemenea apreciere anulează practic tot efortul autorului de 
a-şi nuanța demersul critic şi a preciza, pe parcurs, limitele reale ale 
esteticii şi filozofiei in opera lui Maiorescu. Supradimensionarea, 
risipită până acum timid de-a lungul a sute de pagini, mereu talonată de 

pentru argumentarea punctului de vedere, e drept să recunoaştem 
că cel puţin pentru epoca dintâi şi deceniul opt nici nu putea 
utiliza alti filozofi-esteticieni. 


paranteze sau citate relativizante, se instalează acum confortabil, 
deconcertându-l pe cititor. Că estetica lui Maiorescu are un caracter 
implicit, ştie orice cunoscător avizat al operei lui Maiorescu. Că autorul 
juvenilei Ziniges... nu a fost un filozof (în sensul cá nu a scris opere de 
elaboratie speculativă) este iarăşi un adevăr de mult câştigat pe care nici 
Eugen Todoran nu-l eludează. Pentru a repeta aceste adevăruri e inutil 
să ne complicám. Calitatea de cugetător nu i-a fost de nimeni niciodată 
contestată lui Maiorescu şi nici faptul că întreaga sa activitate se 
călăuzea după anumite principii şi norme ordonatoare. Eugen Todoran 
preferă să le dea titulatura pretențioasă de „filozofie practică“, ba chiar 
să afirme clar că „originalitatea lui constă tocmai în adaptarea unor idei 
din sisteme filozofice diferite într-o unitate de gândire...“ (p. 366). Sunt 
de preferat, în acest caz, dreptele observaţii ale lui G. Călinescu din 
Poezia realelor în care spunea limpede şi adevărat: Maiorescu „nu se 
întorsese din Germania cu intenţia de a-şi găsi un rost oricât de modest 
spre a putea să se dedice meditațiilor. Maiorescu nu ега nici Descartes, 
nici Spinoza, nici Kant, nevoia imperioasă de a soluţiona problemele 
universului este secundară la el. Formula lui Maiorescu este cea comună, 
primum vivere, deinde philosophari. Asta nu vrea să zică a nega că un 
spirit reflexiv poate să cugete, aproape fără să-şi dea seama, în însăşi 
lupta pentru viață. Tot ce voim să spunem este că la Maiorescu se 
constată o continuă prorogare a meditafiei până la rezolvarea adaptării 
nateriale“ (Poezia realelor, în Universul poeziei, ediție de Al. Piru, Ed. 
Minerva, 1971, p. 266). Sau aprecierea justificată, mai recentă, a prof. 
Liviu Rusu: „Titu Maiorescu n-a fost un filozof în sensul autentic al 
cuvântului, n-a fost constructiv, n-a avut o filozofie cu adevărat“ (Din 
nou despre Titu Maiorescu, Viaţa românească, 1976, nr. 6, p. 35). 

Ne pare rău că o lucrare atât de erudită (când nu e prea fastidioasă) 
ca aceasta a lui Eugen Todoran face loc interpretărilor şi aprecierilor 
supradimensionate despre care au avertizat în ultima vreme, cu dreptate, 
Liviu Rusu (în cele trei articole cu titlul de mai sus apărut în numerele 
2, 3, 6, din Viața românească din 1976), Alexandru George (În jurul 
unei polemici, Viaţa românească, 6, 7 din 1977) şi Ion Maxim. 

Maiorescu îşi scrie eseurile în perioada pe care istoria 
esteticii o numeşte „criza metafizicii“. Istorismul pozitivist, 
scientismul şi psihologismul în estetică de-abia acum se anunţă 
şi vor câştiga audienţă prin 1875-1880. Filozofia artei a lui 
Taine apare în 1865-1869, Introducere în estetică de Fechner în 
1876, Originile artei a lui Ernst Grosse mult mai târziu, 
fondatorul direcţiei sociologice în estetică, Guyau, îşi publică 
Problemele esteticii contemporane în 1884, iar vestita Arta din 
punct de vedere sociologic apare, postum, în 1889. Nu vom 
spune că dacă această orientare nouă s-ar fi produs mai înainte 
Maiorescu ar fi acceptat-o, deşi a fost un partizan convins al 
evolutionismului spencerian (iar filozoful englez a formulat 
teorii scientiste şi în estetică), a propagat teoriile darwiniste, iar 
spiritul său ateu l-a admirat pe Feuerbach. Conducătorul Junimii 
s-a format într-o perioadă în care posthegelianismul se înfrunta 
acut cu tendinţele de reîntoarcere la izvoarele kantianismului, 
Herbart era filozoful său îndrăgit, iar Schopenhauer se ridica 
triumfător. A asimilat ideile estetice dominante în epocă şi le-a 
utilizat magistral în eseurile sale cu obiect normativ. E apoi, 
desigur, greu de crezut că în noua orientare a esteticii europene 
(în ipoteza absurdă că ar fi acceptat-o) ar fi putut găsi puncte de 
sprijin pentru nevoile sale pragmatice care urmăreau tocmai să 
instaleze artele pe terenul autonomiei. În bătălia la care cu 
responsabilitate se angaja socotea că e necesar să lovească 
tocmai în ipostazele vulgarizatoare, primitive ale unor puncte de 
vedere care apoi, cu totul altminteri înfăţişate, ridicate la ținuta 
unor construcții filozofice, vor deveni o nouă şcoală în estetică. 
Şi poate că tocmai înfruntarea în anii tinereţii cu aceste ipostaze 
vulgarizatoare i-a creat un fel de alergie faţă de ceea ce apoi a 
fost noua direcţie în estetică şi critica literară spre desperarea 
unor tineri junimişti (G. Panu, N. Petraşcu, N. Xenopol) care o 
agreau. Va fi atunci dovada concludentă a osificării doctrinei 
estetice junimiste, incapabilă de un nou efort spre adaptare. Dar, 

la urma urmei, de ce ar mai fi făcut efortul adaptării târzii la un 
registru nefamiliar cánd misiunea istoricá fusese indeplinitá pánà 
spre 1880 ? Cu misiunea indeplinitá, oricum destinul mozaicatei 
doctrine estetice junimiste se incheiase, lásánd locul (chiar dacá 
nu fárá proteste !) altora. 

Caracterul mozaicat al doctrinei estetice junimiste nu se 
datoreazá numai frecventárii (sau utilizárii) cátorva esteticieni 
ci, în egală măsură, şi apelului succesiv la opera acestora. Vrem, 
fireşte, să spunem că se pot deosebi câteva etape ale esteticii 
utilizate de Junimea. Nu trebuie să se înţeleagă de aici că se pot 
detecta nu ştiu ce antinomii sau evoluții în structurile ei interioare. 
Pur şi simplu, cum am mai spus, au fost împrumutate din nevoi 
oportune într-o etapă ideile unuia sau câtorva esteticieni, pentru 
ca altă dată să se apeleze la alţii. Contradictii flagrante nu se pot 
însă deosebi. Maiorescu nu а năzuit să înalțe un sistem estetic 
coerent. El nu trebuia să asambleze într-un tot armonic teze 
ireconciliabile, ci numai să le utilizeze când i se părea necesar, 
fără a-şi pune probleme de specială dezbatere filozofică. 

Mai toate lucrările (şi sunt multe !) publicate până prin 1970 
consacrate operei lui Maiorescu au deosebit două mari etape 
(amintite înainte) în gândirea sa estetică, una hegeliană, în 1867, 
şi una schopenhaueriană, în 1886-1892. Dacă sorgintea curat 
schopenhaueriană a tezelor vehiculate în cea de a doua etapă nu 
a fost de nimeni contestată, hegelianismul primei faze a suscitat 
opinii divergente. Liviu Rusu a contestat izvorul hegelian al 
ideilor estetice din O cercetare..., relevând atent că sursa trebuie 
căutată la Herbart!, implicit la Kant. Dealtfel, şi teza 
doctoratului în filozofie de la Giessen — (Relatia. Studii 


! Liviu Rusu, Titu Maiorescu şi Hegel, in Probleme de literatură 
comparată şi sociologie literară, Editura Academiei, 1970 şi Preludii 
la „Jurnalul“ lui Maiorescu, Viaţa românească, nr. 12, 1974. 

filozofice)! a tratat tot un subiect despre filozofia lui Herbart pe 
care criticul Junimii o cunoştea excelent, contribuind poate 
hotărâtor în procesul devenirii sale intelectuale.? Un cercetător al 
operei filozofice maioresciene, Simion Ghiţă, crede că, înainte 
de a fi îmbrăţişat idei hegeliene, Maiorescu аг fi fost tributar 
(în lucrarea de tinereţe, 1860, Einiges Philosophisches іп 
gemeinfasslicher Form) esteticii lui Schiller, fără ca aceasta să 
elimine şi certa asimilare a unor idei hegeliene?. Dar cum 
Istoricii esteticii vorbesc de regulă despre legăturile dintre opera 
lui Schiller şi a lui Kant poate că e îndreptăţit să apropiem 
această ipoteză judicioasă şi relevantă de aceea după care 
kantianismul a fost izvorul primei faze din doctrina estetică 
maioresciană. În sfârşit, un alt cercetător al operei maioresciene, 
Ovidiu Cotrus, crede şi el că ideile estetice din O cercetare... 
trebuie considerate ca descinzând din Herbart, a cărui influenţă 
asupra filozofiei lui Maiorescu este ştiut că a fost considerabilàá.^ 
Să recunoaştem că teza (sau ipoteza !) lui Liviu Rusu, pe lângă 
interesul comparatist în sine, e cu deosebire ispititoare pentru 
că, dacă se validează, ar elimina numita contradicţie dintre cele 
două etape ale doctrinei estetice maioresciene, cunoscută fiind 
ostilitatea lui Schopenhauer faţă de Hegel. Dar e greu, credem, 


1 Vezi Domnica Filimon, Tânărul Maiorescu, Editura Albatros, 
1974, p. 150-200. 

2 Despre herbartianismul în concepţie maioresciană. Vezi Licu Pop, 
Începuturile herbartiene ale lui Titu Maiorescu, 1944 şi Mircea Florian, 
Începuturile filozofice ale lui Titu Maiorescu în Convorbiri literare, 
1937, nr. 1-5. 

3 Vezi capitolul T. Maiorescu din Zstoria filozofiei româneşti, vol. 1, 
Editura Academiei, p. 388. De asemenea, mai ales lucrarea aceluiaşi 
autor, Titu Maiorescu. Ed Stiintificá, 1974, p. 163-169, 183-200. 

^ Ovidiu Cotrus, Titu Maiorescu şi cultura română, IV, Familia, 
1967, nr 5, pag. 13. 

să fie acceptată integral această ipoteză, negând total ecourile 
influenţei hegeliene!. 

Aşadar, rezumând cele spuse în această sumară incursiune, 
incontestabile sunt cele două faze din evoluţia doctrinei estetice 
vehiculate de junimism. Nu vom spune că e o operaţie otioasá 
determinarea comparatistă a sursei originare a tezelor din prima 
etapă. Numai că efortul ni se pare lipsit de suficiente puncte de 
sprijin pentru un concludent examen comparatist. Evident, noi 
ne referim strict la O cercetare critică... şi celelalte studii de 
până în 1882. Pentru formaţia filozofică a lui Maiorescu şi 
structura concepţiei sale filozofice, lucrările existente oferă 
suficiente temeiuri pentru investigaţii comparatiste. Dar pentru 
estetica sa ? Cu câteva teze şi idei care pluteau în atmosfera 
filozofică a timpului in care kantianismul, herbartianismul sau 
hegelianismul se îngemănau, Chiar dacă în relaţii ştiut 
antinomice, nu se pot identifica totuşi riguroase criterii de 
determinare. Mai ales că, repetăm ceea ce am spus la început, 
tezele maioresciene nici nu urmăreau finalitatea dezbaterii direct 
filozofico-estetice şi nici nu porneau de la estetică pentru a 
ajunge la câmpul aplicativ al literaturii. Aici, ca peste tot, 
Maiorescu a pornit de la literatură şi a apelat, în scopuri asanator 


! E, de altfel, şi concluzia care se degajă din capitolul despre estetica 
lui Maiorescu din cartea amintită a lui Eugen Todoran. Am adăuga că 
aici trebuie de altminteri căutat, după opima noastră, interesul acestui 
capitol prea masiv care urmăreşte de la izvoare până la esteticieni, 
lingvistii sau specialiştii de azi în retorică nu atât concepte definite cât 
idei 1ntentionale ale marelui critic. Stăpânind cu autoritate domeniul său 
de cercetare, criticul Eugen Todoran exprima în problema controversei 
Herbart-Hegel din structurile operei lui Maiorescu opinii cumpănite, 
demne de toată audiența, confirmând (sau reconfirmând) puncte de 
vedere $1 mai înainte afirmate. 

legislative, la câteva teze estetice de circulaţie prestigioasă 
europeană. 

Viitorul critic s-a format filozofic într-o atmosferă de răscruce 
în care hegelianismul în declin făcea loc decisiv puternicului 
curent de negare a orientării determinate de opera celui ce 
scrisese Fenomenologia spiritului. În scrisoarea lui Maiorescu 
din 1906 către I. Petrovici se vorbea de antihegelianismul 
profesorului sáu A. Trendelenburg (antihegelian fusese şi 
profesorul său de la Theresianum, Suttner) care domina lumea 
filozofică a universităţii berlineze, dar şi de ,un rest de 
hegelianism expiind“ reprezentat de profesorii Karl Werder şi 
Michelet. Probabil însă că şi Werder, dominat de curentul 
general, avea prea puţină încredere în hegelianismul în declin, 
de vreme ce în 1861 1-а sfătuit pe studentul său Maiorescu să se 
ocupe de Schopenhauer pentru ca, prin intermediul acestuia, să 
ajungă la Kant, „un izvor ce va trebui din nou desfundat“. 
Dealtfel, Maiorescu prin lecturile sale din antihegelianul Herbart 
(din care în 1857 tradusese o lucrare) era deplin format pentru 
orientarea net kantiană care devenise lozinca epocii („Înapoi la 
Kant“). Se vede bine însă că acele „resturi de hegelianism 
expiind" nu au fost tocmai neglijabile. Viitorul critic a fost un 
student eminent şi tot ceea ce a avut de învăţat a asimilat 
temeinic. Nu îi va fi fost, de aceea, greu să apeleze în 1867 la 
tezele esteticii hegeliene (de la sursă directă sau prin intermediul 
unor prelucrători ca Fr. Th. Vischer) după cum a făcut o figură 
excelentă cu conferinţa despre Vechea tragedie franceză şi 
muzica lui Wagner ţinută în 1861 în faţa unui public de delatori 
ai lui Hegel. Şi în această conferinţă, Maiorescu, deşi predispus 
spre o orientare antihegeliană, a dezvoltat puncte de vedere 
hegeliene. Să vedem în acestea o adaptare oportună a viitorului 
profesor de filozofie (spre această ipoteză înclină Liviu Rusu) 
sau expresia climatului filozofic de tranziție în care ferm 
contestatul hegelianism mai exercita o anumită influenţă ? O 

dovedeşte, printre altele, destul de lămuritor numita conferință a 
lui Maiorescu despre Vechea tragedie franceză şi muzica lui 
Wagner repetată (după ce a fost rostită, probabil şi redactată, la 
cererea comitetului care colecta fonduri pentru ridicarea unui 
monument în memoria lui Lessing) la societatea berlineză de studii 
hegeliene „Philosophische Gesellschaft“ şi la „Cercle de Sociétés 
savantes““ din Paris. Amândouă aceste societăţi filozofice erau — 
spunea Tudor Vianu — compuse din ,hegelieni de strictă 
observantá^. Or, în această conferinţă aflăm exprimată distincţia 
hegeliană dintre artă şi ştiinţă pe care o regăsim în eseul din 1867. 
După ce începe prin a distinge — hegelian — între ştiinţă şi artă, 
Maiorescu defineşte frumosul tocmai pentru a lămuri deosebirea 
dintre cele două sfere de cunoaştere. ,.«Frumosul» nu este o idee 
teoretică, preciza aşadar Maiorescu -. ci o idee învălită şi 
încorporată în formă sensibilă, şi de aceea cuvântul poetic trebuie 
să-mi reproducă această formă.“ La această definire a frumosului 
autorul adaugă — în al doilea capitol al eseului — preciziunea 
limitativă: „Ideea sau obiectul exprimat prin poezie este totdeauna 
un simtámánt sau o pasiune, şi niciodată o cugetare exclusiv 
intelectuală sau care se tine de tărâmul ştiinţific, fie în teorie, fie în 
aplicare practică.“ Tudor Vianu, care deşi considera? sorgintea 
hegeliană a punctului de vedere maiorescian incontestabilă (la 
aceasta adăuga concepţia despre rolul cuvântului ca mijloc de 
comunicare a ideii sensibilizatá poetic), a observat că acesteia 1 
s-au alăturat puncte de vedere noi, şi ele ecouri ale unor câştiguri 
moderne în estetică. E vorba în speţă de aluviunile psihologiste de 
care criticul, din tinereţe preocupat de psihologie, s-a lăsat cucerit. 
(Herbart a îndeplinit şi aici roluri hotărâtoare.) Poezia, aşa cum 


1 T. Maiorescu, О cercetare critică..., în Critice, ed. cit , p. 13, 32. 

2 Vezi T. Vianu, Ideile estetice ale lui Titu Maiorescu, Titu 
Maiorescu — estetician şi critic literar, ca $ capitolul Titu Maiorescu 
din studiul Junimea, Opere, vol. 2. Editura Minerva, 1972. 

e estetic înţeleasă de critic, apare altminteri decât în sfera pură a 
conceptului hegelian (deşi menţiunea opiniei potrivit căreia 
conţinutul este un element esenţial al artei nu l-a depărtat de 
structurile idealismului metafizic). Pentru Maiorescu noţiunea 
„idee“ e înlocuită — psihologist — cu termenul mai modern 
„sentiment“, „pasiune“. Chiar conţinutul artei. asupra căruia 
Maiorescu a insistat, este interpretat în sens psihologist de vreme 
ce a vorbit nu o dată în acest studiu din 1867 de „identitatea între 
poezie şi între semnele caracteristice ale simtámántului şi 
pasiunii” şi, din nou, Că „poezia cea adevărată nu este decât un 
simtámánt sau o pasiune manifestată în formă estetică“. Aşadar 
conţinutul artei e constituit de aceste idei sensibilizate sau, cum 
spunea el, un simtámánt sau o pasiune. Nu ne vom ocupa aici de 
îngustarea sferei ideii sensibile (conţinutul însuşi ai poeziei), din 
care a exclus politicul, deşi acesta presupune, prin excelenţă, o 
stare pasională. Şi nici nu vom insista asupra influenţei 
herbartiene în acest studiu din 1867 în care tratarca izolată a 
condiţiei materiale şi ideale a poeziei ar încălca înţelegerea 
dialecticii hegeliene, după cum chiar distincţia între cei doi factori 
constitutivi ai operei de artă (conţinut şi formă), cu considerarea 
conţinutului ca element extraestetic, iar a formei drept element 
hotărâtor („frumosul nu este o idee teoretică, ci o idee învălită şi 
încorporată în formă sensibilá...'), cu sublinierea caracterului 
peren al formei şi tranzitoriu al conţinutului („subiectul poeziilor... 
frumuseţile naturei sunt aceleaşi de când lumea; nouă însă şi 
totodată variată este încorporarea lor în artă”), aminteşte de teze 
cardinale ale esteticii herbartiene!. (Dar îndrăznim să observăm 
că greutatea acestor teze ca şi cele din sorgintea altui cugetător 
este atât de puţin ponderoasă, atât de grăbit expusă încât — prin 
comunul lor — pot fi lesne atribuite oricărui izvor, deopotrivă 


l Vezi studiile amintite ale lui Liviu Rusu, în Joc. cit. 

kantian, herbartian, hegelian sau schopenhauerian.) Vom spune 
însă cá destule dintre tezele maioresciene din acest eseu care a 
făcut epocă şi-au pierdut de mult însemnătatea, semnificaţia lor 
având mai mult un caracter istoric. Cu deosebire teoria sa despre 
calitatea sensibilă a limbii poetice — a observat Vianu încă în 
1925 —, e cu totul depăşită. (Observaţii judicioase despre aceeaşi 
chestiune a formulat şi Nicolae Manolescu într-unul din capitolele 
cărţii sale despre Maiorescu.!) Aceeaşi soartă fatală au şi alte 
teze. (Fatalitatea istoriei nu s-a exercitat, fireşte, numai asupra 
tezelor estetice maioresciene.) Dar cum notam din capul locului, 
marea semnificaţie a eseului din 1867 nu stă în „soliditatea“ 
unor teze estetice, ci în utilitatea lor asanatoare care i-a izbutit 
criticului. 

O distanţă de peste două decenii desparte cele două etape ale 
doctrinei estetice junimiste. Absorbit de alte preocupări, spiritul 
tutelar al Junimii nu a mai apelat în chip special la estetică. Rar 
de tot, în câte un articol e invocat fugitiv cutare adevăr de ordin 
estetic. Dar aceasta prin 1868 (în Poezii populare române 
adunate de d. V. Alecsandri) sau în 1869 (Observatiuni polemice). 
Apoi tăcere. (Dealtfel din 1874 până în 1881 Maiorescu nu a 
scris mai nimic.) De-abia în 1882 studiul său despre Literatura 
română şi străinătatea face loc unor consideraţii estetice despre 
romanul poporan şi teoria romantică pe care azi o numim 
specificul național. În sfârşit, din 1885 (cu studiul despre 
Comediile d-lui I. Caragiale) şi până în 1892 estetica reintră 
parcă în preocupările profesorului. Dar tot cu scopuri strict 
utilitare, urmărind să creeze armătura unor consideraţii critice. 
S-a constatat demult că această a doua etapă a doctrinei estetice 
junimiste stă sub patronatul lui Schopenhauer. Ba chiar, spre 
deosebire de descendența primei perioade care a iscat mereu 


! Nicolae Manolescu, Contradicfia lui Maiorescu, Editura Cartea 
românească, 1970, p. 207-210. 

controverse, tutela lui Schopenhauer asupra. celei de a doua a 
recoltat unanimitáti comode. Să observăm mai întâi că separatia 
dintre cele două etape nu trebuie luată strict. În realitate, 
planurile s-au cam amestecat şi oricine ştie astăzi că în studiul 
din 1867 întâlnim clare ecouri schopenhaueriene. Vestitul pasaj 
din capitolul II (Conditiunea ideală a poeziei) despre arta ca 
repaos al inteligenţei e parcă desprins dintr-o pagină a lui 
Schopenhauer. Să-l reamintim. ,,Si mai întâi poezia e un product 
de lux al vietei intelectuale, un noble inutilité, cum a zis aşa de 
bine M-me de Stăel. Ea nu aduce mulţimii nici un folos astfel 
de palpabil încât să o atragă de la sine din motivul unui interes 
egoist; ea există pentru noi numai întrucât ne poate atrage şi 
interesa prin plăcerea estetică...“ 51 mai încolo: „Frumoasele arte 
şi poezia mai întâi sunt repaosul inteligentei. În mijlocul 
fluctuatiunii perpetue, de care este mişcat acel straniu product 
al formațiunilor animalice ce se numeşte minte omenească, arta 
se stabileşte ca un liman de adăpost spre a reda inteligenței 
agitate o linişte salutară... Poezia în special trebuie să ne decline 
spiritul de la înălțimea fără margini a nexului cauzal, să ne 
manifesteze idei cu început şi cu sfârşit şi să dea astfel 
satisfactiune spiritului omenesc“!. Chiar şi distincţia operată de 
Maiorescu între ştiinţă şi artă şi înălţarea artei deasupra 
contingentului nexului cauzal, ca modalitate unică de a dobândi 
contemplatia senină, aminteşte de concepţia schopenhaueriană. 
Faptul e în firea lucrurilor dacă ţinem seama că Maiorescu a operat 
(am mai spus-o !) cu idei din estetica germană a timpului în care 
hegelianismul, herbartianismul, kantianismul şi tezele filozofului 
durerii universale se aflau laolaltă, în doze şi compoziţii variate. 
Că influenţa schopenhaueriană e mai concentrată în scrierile 
critice maioresciene de după 1881 nu înseamnă că nu o putem 
detecta, variabil, şi mai înainte. 


1 T. Maiorescu, op. cit., p. 33-35. 

Dar trecerea de la estetica primei perioade la cea de a doua 
s-a putut realiza fárá dificultáti nu numai datorità ratiunilor 
pomenite mai înainte. Oricât ar părea de ciudat — deşi ura lui 
Schopenhauer împotriva „bandei“ lui Hegel era feroce — există 
între concepţiile celor doi filozofi germani unele puncte comune 
(dar la care gânditori în ştiută adversitate nu aflăm şi elemente 
comune ?). Aşa, de pildă, şi Hegel socotea că arta are o 
funcţiune contemplativă, că ea „reprezintă mai curând odihna, 
relaxarea energiei spiritului“ şi că „țelul substantial al artei, 
chemarea ei constă în a atenua sălbăticia faptelor”. Dar trecerea 
s-a făcut firesc, dacă se acceptă opinia lui Liviu Rusu şi cea a 
lui S. Ghiţă. Herbart era şi el antihegelian, kantian prin formaţie. 
De la estetica lui Herbart la cea schopenhaueriană calea este 
aproape dreaptă. Opoziția între artă şi viaţă, relevată de Kant şi 
Schiller, capătă la Schopenhauer forme extreme. Filozoful 
Schopenhauer afirma că poezia, de pildă, dezvăluie viaţa 
profundă, reală şi ascunsă din om, voinţa însăşi. Dacă însă apare 
sub forma intelectualizată a artei cu tendinţă, se degradează, 
devine, sub raport estetic, o mare şi fundamentală eroare. Şi 
aceasta pentru că specific simtámántului estetic este depersona- 
lizarea, eliberarea de interese egoiste şi dorinţele practice. Arta 
fiind exclusiv un mod de contemplare, independent de principiul 
raţiunii, Schopenhauer nega chiar legitimitatea conceptului, a 
ideii. „Dorința de a exprima (un concept, n.n.) printr-o operă de 
artă înseamnă a face un ocol inutil, înseamnă a cădea în această 
obisnuintá pe care o blemăm Ја tot pasul, de a ne juca fără nici 
un Scop cu resursele artei. Opera a cărei concepţie e născută din 
simple noţiuni clare şi precise nu merită numele de artă“!. De 
aceea, pentru Schopenhauer, în poezie, de pildă, esenţial nu este 
ceea ce gândeşte artistul, ci cum gândeşte. Altfel spus, forma, 


1 A Schopenhauer, Le monde comme volonté et comme 
représentation, Paris, 1914, p. 219. 

intensitatea, calitatea activităţii, meritele contează, materia, 
obiectul asupra căruia se apleacă efortul intelectual sunt 
accesorii, lipsite de interes şi consecinţe. Cum se ştie, în filozofia 
lui Schopenhauer arta ocupa un loc principal. În opoziţie cu Kant, 
el afirma posibilitatea cunoaşterii „lucrului în sine“. Numai că 
acesta se reducea în filozofia sa la aşa-numita „voinţă de a trăi“, 
oarbă şi acţionând fără scop, care, obiectivându-se în variate 
manifestări. îngăduie cunoaşterea atunci când se realizează 
contopirea dintre obiect şi subiect (ideea). Numai ideile posedă 
individualitatea veritabilă, pentru că voinţa se manifestă în 
totalitatea ei şi de fiecare dată sub o formă diferită în fiecare din 
ele. Străine de spaţiu şi timp, ideile nu pot fi însă obiect de 
intuiție decât pentru un subiect care a depăşit еш egoist, 
individualitatea fenomenală. Acesta este tocmai scopul artei. 
Numai ea îngăduie o veritabilă cunoaştere pură, care implică 
necondiţionat o momentană negare a voinţei de a trăi. Şi cu 
exclusivitate, numai arta care operează în sfera ideilor (contopire 
dintre obiect şi subiect) cu ajutorul intuitiei poate realiza negarea 
voinţei. Numai arta asigură spiritului uman posibilitatea 
pătrunderii în lumea numenală. Dimpotrivă, logica (opusă 
intuitiei, reprezentată de artă), presupunând opoziţia dintre 
obiect şi subiect, e condamnată la o perpetuă staţionare în lumea 
egoismului uman, străduindu-se să învingă ostilitatea lucrurilor 
prin efortul ştiinţei care vrea să comande naturii. Pe această cale 
nu se poate realiza o cunoaştere veritabilă. Ea e posibilă numai 
pe planul artei. 

În sistemul lui Schopenhauer, artei i se rezerva deci o funcţie 
de prim ordin, ea îngăduind cunoaşterea veritabilă prin momentana 
negare a voinței de a trái, a acelui perpetuu egoism nativ. Evident, 
cunoaşterea, chiar pe planul artei, parcurge diferite trepte până la 
a atinge stadiul superior al cunoaşterii pure, genurile artei 
înscriindu-se în funcţie de aceasta într-o determinantă ierarhie 
(arhitectura, artele plastice, poezia, tragedia şi, pe treapta cea mai 

de sus, muzica). Locul ocupat în această scară ierarhică de fiecare 
gen al artei e bineînţeles determinat de poziţia ocupată în 
procesul de coeziune dintre obiect şi subiect, adică de temporara 
negare a voinţei de a trăi, a abstragerii de la rigorile egoismului 
cotidian şi înălţarea în lumea contemplatiei ideilor pure. 

Pe aceste fundamente filozofice îşi elaborează Maiorescu 
principiile estetice în 1885. Acuzaţia absurdă de amoralitate а 
operei lui Caragiale, adusă dramaturgului, Maiorescu o respinge 
cu argumente din estetica schopenhaueriană, uneori puţin 
modificate în denominatia lor. „În ce constă dar moralitatea artei ?* 
— întreabă criticul. Iar răspunsul aminteşte de îndată schema 
schopenhauerianá. „Orice emoție estetică, fie deşteptată prin 
sculptură, fie prin poezie, fie prin celelalte arte, face pe omul 
stăpânit e ea, pe câtă vreme este stăpânit, să se uite pe sine ca 
persoană şi să se înalțe în lumea ficţiunii ideale. Dacă izvorul a 
tot c este rău este egoismul exagerat, atunci o stare sufletească 
în care egoismul este nimicit pentru moment, fiindcă interesele 
individuale sunt uitate, este o combatere indirectă a răului şi 
astfel o ináltare morală. Şi cu cât cineva va fi mai capabil prin 
dispoziţia sa naturală sau prin educaţie a avea asemenea 
momente de emotiune impersonală (în terminologia lui 
Schopenhauer ,contemplatia ideilor“, n.n), cu atât va fi mai 
întărită în el partea cea bună a naturii omeneşti... Înălţarea 
impersonală este însă o condiţie aşa de absolută a oricărei 
impresii artistice, încât ce o împiedică şi o abate este un duşman 
al artei, îndeosebi al poeziei şi al artei dramatice“. (Acestea din 
urmă ocupă, cum am văzut, în ierarhia schopenhaueriană a 
formelor de artă, cu excepţia muzicii, trepte superioare.) Si, mai 
departe, rezumând cele spuse mai înainte: „Esența acesteia (a 
artei, n.n.) este de a fi o ficţiune, care scoate ре omul 
impresionabil în afară şi mai presus de interesele lumii zilnice, 
oricât de mari ar fi în alte priviri“. 

Apoi, nu spunem nimic nou, întregul portret al lui Eminescu 
a fost lucrat de critic după modelul schopenhauerienei teorii a 
geniului. Componentă a filozofiei sale (în care arta reprezenta 
suprema formă de cunoaştere), teoria schopenhaueriană a 
geniului e acolo un element unghiular, de vreme ce geniul e altă 
denominatie pentru subiectul pur, sustras voinţei, înzestrat cu o 
clară viziune asupra lumii. Geniul e, cum s-a observat, la 
Schopenhauer, deopotrivă marele artist ca şi filozoful de tip 
platonician. Spre deosebire de omul comun care, fiinţă practică, 
e chinuit de dorinţă, artistul e un spectator senin, un subiect 
cunoscător pur (nu un individ), eliberat de durere, voinţă şi timp, 
contemplând eternitatea. Mai e nevoie să probăm cu extrase din 
studiul lui Maiorescu că portretul său închinat lui Eminescu 
împrumută liniile teoriei geniului ? 


2. Nu e un neadevăr că tezele estetice vehiculate de Maiorescu 
au fost idealiste şi că, sprijinit pe ele, şi-a dezvoltat punctele de 
vedere autonomiste. Ne grăbim să propunem chiar acestei 
aprecieri de început un amendament corectiv care ni se pare cu 
deosebire important. La Maiorescu, dincolo de utilitatea 
finalitátii examenului critic, a prevalat, de fapt, antisincretismul, 
altfel spus teoria autonomiei esteticului. Cum se ştie, în 
descendența esteticii kantiene destule puncte de vedere postulau 
necesitatea diferentierii artei de celelalte valori spirituale. 
Fenomenul era pozitiv si, deci, necesar pentru că propunea 
considerarea artei în ceea ce are specific şi diferențiat de 
fenomenele iniţial înrudite. Benedetto Croce avea să facă din 
această teoremă chiar fundamentul concepţiei sale, după cum la 
noi Maiorescu, apoi Vianu, s-au evidenţiat ca purtători de cuvânt 
ai acestui punct de vedere. Nu uităm să adăugăm cá imanenta 
artei, ca sferă autonomă, nu anulează defel conditionarea ei 
istorică, după cum nu o izolează total de celelalte valori 
spirituale. Dar nu e mai puţin adevărat că înţelegerea artei ca 

valoare autonomă îngăduie studierea ei mai aplicată, descifrarea 
sensurilor ei specifice. Vrem să spunem deci că autonomia 
esteticului nu trebuie confundată cu autonomismul artei sau cu 
estetismul. 

Nu vom relua demonstrațiile despre fizionomia literaturii 
româneşti din a doua jumătate a deceniului şapte al secolului 
trecut. Maiorescu a numit-o în studiul său „о infirmerie a 
literaturii“ cu o expresie a cărei plasticitate ni s-a transmis. 
Ajunsă în ipostaza mediocră de ancilla a conjuncturalului banal, 
poezia era confundată cu odele ocazionale, cu elogiul rimat al 
cutărui eveniment lipsit de semnificaţia marelui act istoric, cu 
elegiile suburbane şi textele de serenadă. Că au fost şi fericite 
excepții, se ştie. Dar că fenomenul parazitării poeziei era o tristă 
realitate o demonstrau culegerea Dorul!, folosită abundent de 
Maiorescu (fără însă a o cita), şi antologia orădeană Versuinte 
române, de asemenea utilizată de critic. Sigur că grosul 
sumarelor la aceste antologii îl constituiau amatorii sau... 
anonimii (unele poezele apăreau în sumar fără menţionarea 
autorului); erau un fel de folclor suburban. Dar, din păcate, 
producţia poeţilor de oarecare renume nu se ridica — excepţiile 
sunt iarăşi rare — la cote mult mai ridicate. Paşoptiştii, cu unele 
— iar — excepţii, nu mai scriau, iar cei care mai acordau lira, 
obosiţi, scoteau sunete stinse. Apoi, de ce n-am spune-o ?, în 
acea epocă eroică, de efectivă renaştere, când exponentii ei se 
încercau în toate, destui s-au socotit datori, adesea din fals 

! În studiul Un izvor al lui T. Maiorescu pentru „Cercetarea critică ' 
de la 1867, Şt. Cazimir a demonstrat nu numai că Dorul. Culegere de 
cânturi naţionale şi populare a fost mult citată de critic (23 de exemple 
din cele 44 au fost extrase din această antologie), dar şi cá în ediția din 
1874 librarul-editor a inclus în sumar patru noi piese luate chiar din... 
studiul lui Maiorescu (erau exemplele pozitive din O cercetare...). Cf. 
Limbă şi literatură, 1968. 

înţelese considerente înalte, să facă şi versuri, deşi lirismul era la 
ei mai mult o stare temperamentală, incapabilă să se transfigureze 
— pentru că harul lipsea — în materie poetică. E drept cá 
Maiorescu (şi alţii asemenea lui) negase şi poezia celor 
înzestrați. Dar fără îndoială că eliminând chiar exageratiile 
junimiştilor, poezia celor aleşi era şi ea destul de modestă ca 
înfăţişare. Numai cá, repetăm, cei aleşi erau acum ilustre nume 
de poeţi care depuseseră armele. În acest fel, putem oarecum 
accepta diagnosticul maiorescian. Maladia liricii era o tragică 
realitate, justificând denominatia de ,,infirmerie*. Încât atunci 
când junimiştii şi-au propus să alcătuiască sumarul proiectatei 
antologii de poezie, şi-au dat seama — după clarificările 
mentorului lor — că riscau să o asemuiască — schimbând ceea ce 
e de schimbat — cu Dorul sau cu Versuinte române. Ceea ce 
tinerii constituiți în Junimea, cu gust şi pricepere, nu puteau 
admite, deşi destui, în consens cu clasamentele epocii, 
recunoşteau la început in somităţile zilei poeti de indiscutabil 
talent. Meritul junimismului care apoi s-a dovedit a fi de o 
covârşitoare însemnătate! a constat tocmai în aceea că a propus 
izolarea fenomenului literar de cele conjecturale, dezvăluindu-i 
astfel si potentándu-i specificitatea. Nu se deschide eseul lui 


1 Meritul acesta imens i-a fost recunoscut conducătorului Junimii şi 
de Gherea care in 1887 în Asupra criticii (primul titlu al studiului, 
Critica criticei) scria: „Dl. Maiorescu, om luminat, instruit — care şi-a 
format cunoştinţele şi gustul literar după geniile cele mari ale Germaniei, 
după Lessing, Schiller, Goethe — cunoscător al literature: europene, om 
cu gust artistic şi cu tact critic, şi-a făcut datoria..., a stat de strajă 
înaintea edificiului literaturei. Acest menit va face ca numele d-lui 
Maiorescu să fie însemnat în dezvoltarea literaturei române. Se înţelege, 
va fi fost şi d-sa părtinitor, lucru firesc şi de neînlăturat când critica e 
critică judecătorească; dar trebuie să ținem seamă şi de greutățile cu cari 
a avut să lupte. E de ajuns să citim acele probe de poezii monstruoase 
strânse de d-sa, pentru a vedea се márginiti, ce nulitáti, ce secătun aveau 

Maiorescu cu această propoziție aproape simbolică: „Poezia, ca 
toate artele, este chemată să exprime frumosul“ ? 

Misiunea superior asanatoare în numele căreia s-a ridicat 
junimismul a fost deci cu totul îndreptăţită. Din păcate, 
demonstraţia nu e tot atât de impecabilă. Iar dificultatea, 
întreagă, provine din chiar principiul dihotomiei estetice de la 
care a pornit şi pe care şi-a sprijinit tot demersul analitic. 
Argumentatia maioresciană ar fi fost şi azi valabilă dacă îşi 
propunea să demonstreze că poezia pe care o comenta e o biată 
producţie versificată lipsită de duh şi de har, utilizând pentru 
aceasta consideratiile teoretice, estetico-filozofice, necesare. 
Altfel spus, dacă ar fi demonstrat că ceea ce trecea atunci drept 
poezie mai târziu nu va izbuti să depăşească condiţia subalternă 
a producţiei futil-conjuncturale. Din păcate, Maiorescu şi-a 
aşezat întreaga demonstrație pe principiul incompatibilitátii 
dintre adevăr şi frumos (ca şi cum arta nu ar condensa obiectivarea 
unor universuri umane adevărate, recreate estetic), dintre idee şi 
idee sensibilă. Dificultăţile nu au întârziat să se arate şi o lectură 
actuală avizată nu poate să nu releve multe incompatibilitáti în 
aparatul demonstrativ. (A făcut-o excelent Paul Georgescu în 
studiul despre Maiorescu, aşezat în fruntea ediţiei din 1967 a 
Criticelor, care a restabilit destule adevăruri despre opera 
marelui critic.) 

Mai întâi ideea, altfel spus „„cugetarea exclusiv intelectuală“, 
să fie într-adevăr atât de intolerabilă în câmpul artei ? („Ое aici 
rezultă — scrie criticul — cá tot ce este produs al reflectiei 


dorința şi îndrăzneala să ceară un loc în literatura românească, şi dl. 
Maiorescu a avut glas destul de tare şi destulă autoritate pentru a da în 
lături pe aceşti îndrăzneți pretenţioşi. Pe de altă parte, d-sa a putut 
cunoaşte, numai în câteva poezii, un om cu adevărat talentat, pe care l-a 
încurajat mult, e vorba de Eminescu. Repetăm, acesta e un merit foarte 
mare al d-sale“. (În Studii critice, vol. I, E.P.L., 1957, p. 62-63.) 

exclusive, politica, morala, teoriile ştiinţifice etc., nu intră în 
sfera poeziei, şi orice încercare pentru aceasta a fost o eroare.) 
Să fie oare planurile acestea atât de zágázuit despărțite, iar 
elementul pasional, stabilit de critic drept criteriu al legitimitátii 
în sfera artei, să fie atât de străin cugetării ? E lesne de văzut că 
planurile acestea (sau, mai bine, şi acestea) se interferează şi a le 
concepe izolat nu e o cale practicabilă decât pentru un logician 
herbartian, cum a fost Maiorescu, care nu a depăşit stadiul 
logicii formale. O cugetare de ordin politic sau ştiinţific nu 
presupune, dacă e cu adevărat o cugetare înalt tensionată, o 
acută stare pasională care, exprimată poetic, să se transmită ? 
Opere ca Faust, Divina Comedie, De rerum natura, Fire de 
iarbă sau Zile exemplare (de Walt Whitman) s-au exclus din 
sfera marii arte, deşi au tratat idei politice sau ştiinţifice ?! 
„Iubirea, ura, tristeţea, bucuria, desperarea, mânia“ care, spunea 
criticul, sunt singurele indreptátite a fi „obiecte poetice", nu pot 
fi încercate şi de un creator care transfigurează şi idei de ordin 
politic, etic sau ştiinţific ? „Cunoscuta dezbinare între minte şi 


мес 


inimá", de саге vorbea criticul, e proprie fie naturilor mediocre, 


! Lovinescu, care a contestat si el justetea argumentului maiorescian, 
scria: „А spune cá obiectul poeziei este sentimentul sau pasiunea nu 
ajunge. Ce şentiment ? Ce pasiune ? Pasiunea nu e forță de sine 
stătătoare, ce se consumă în sine; ea are un obiect, asupra căruia se 
exercită... În principiu însă, orice lucru poate fi obiectul unei pasiuni şi 
ca atare obiectul unei pasiuni artistice; rămâne numai ca pasiunea să fie 
atât de puternică spre a-l putea transfigura şi comunica. Într-o epocă 
dată, argumentează Maiorescu, societatea română se preocupă de 
problema descentralizării... Nu interesează «descentralizarea», ci 
pasiunea poetului pentru ea, precum nu interesează teoria atomistică, ci 
pasiunea lui Lucrețiu pentru ea sau multe din preocupările politice şi 
religioase, fără universalitate în timp şi spațiu, ale Divinei Comedii, ci, 
pe de o parte, pasiunea lui Dante pentru ele şi, pe urmă, marea lor artă.“ 
(E. Lovinescu, 7. Maiorescu, Ed. Minerva, 1973, p. 161-162.) 

fie abstrasului cercetátor. Dar nu e specificá deloc creatorului de 
artá indiferent de materia asupra cáreia se exercitá vocatia 
autenticá. Dealtfel, la inceputul acestui al doilea capitol al 
studiului său („condiţia ideală a poeziei^) Maiorescu a adăugat, 
în subsol. în scopuri preventive această preciziune care, în loc 
de a clarifica, mai mult complică lucrurile. „Goethe, se 
menţionează, în Faust vorbeşte mult de ştiinţe, Corneille in 
Horace de fapte din istoria romană. Scribe (dacă e permis a-l 
numi lângă aceşti doi) în Verre d'eau de politica engleză; însă 
toate aceste numai pentru a arăta cu prilejul lor simtimintele şi 
pasiunile omeneşti“. Precizarea aceasta preventivă încurcă 
lucrurile pentru că introduce un punct de vedere care, de fapt, 
pune în pericol întreaga demonstraţie. Apoi constatăm mirati că 
preciziunea din subsol e total ignorată în aparatul demonstrativ, 
deşi semnifica o obiectiune de principiu — chiar de autor 
introdusă — care trebuia comentată şi clarificată. De vreme ce se 
recunoaşte existenţa unor opere remarcabile în care cugetarea 
(politică, morală, ştiinţifică) a putut rodi artistic, atunci întreaga 
dihotomie, atât de ferm precizată, ca şi expulzarea cugetării din 
artă (e drept, numai cea „exclusiv intelectuală“) se clatină 
amenin(átor. Pentru că: ce vrea să spună că la autorii citati in 
subsol cugetarea а rodit artistic deoarece au fost evidenţiate „си 
prilejul lor simtimintele şi pasiunile omeneşti“ ? Dar fără 
asemenea simtáminte, a postulat şi criticul, nu există artă 
adevărată ! Iar arta adevărată înseamnă transfigurare estetică, 
indiferent de obiectul (să-i spunem şi noi sensibil ?) asupra 
căruia se exercită. 

De fapt, criticul Junimii a pornit — cum spuneam — în aceste 
consideraţii nu de la estetică la literatură, ci invers. Examinând 
peisajul poeziei epocii care i s-a infátigat a fi mult suferindă, a 
crezut că virusul (sau cel mai virulent dintre viruşi) s-ar afla în 
„prelucrările“ pe teme politice. Diagnosticul era adevărat şi se 
impuneau măsuri de eradicare a molimei. Dar, din nou, tratamentul 

prescris nu era cel mai indicat, dupá cum nici cauza bolii nu era 
bine surprinsá. Se putea evidentia calamitatea nu interzicánd 
accesul cugetárii (de orice fel !) in poezie. ci demonstrând că 
arta lipseşte cu desăvârşire în aceste prelucrări versificate. 
Demonstrația s-ar fi păstrat astfel în spaţiul esteticului. Cu 
aceasta criticul nu s-ar fi depărtat deloc de atmosfera esteticii 
timpului său!. Dar cu aprehensiunile bine sedimentate şi convins 
că a găsit cauza maladiei, Maiorescu se va ridica împotriva 
pătrunderii politicului în sfera artei. „Este probabil. credea 
criticul, că politica ne-a surpat mica temelie artistică ce o 
puseseră în tara noastră poeţii adevărați, Alecsandri. Bolintineanu, 
Gr. Alexandrescu. Atât cel puţin este sigur că cele ma: rele 
aberatiuni, cele mai decázute produceri între poeziile noastre de 
la un timp încoace, sunt cele ce au primit în coprinsul lor 
elemente politice“. Estetica va fi deci invocată spre a oferi 
argumente pivot afirmării principiului separării sferelor, de 
vreme ce se adăuga: „Şi cauza se înţelege uşor: politica este un 
product al raţiunii; poezia este şi trebuie să fie un product al 
fanteziei (astfel nici nu are material); una, dar, exclude pe 
ceailaltă. De aceea vedem că poeziile politice, precum şi cele 
rele istorice au toate vitiul corespunzător: de a fi lipsite de 
sensibilitatea poetică“2. Punctul de vedere se menținea intact şi 
în 1885 de vreme ce şi în Comediile d-lui Caragiale scria: „De 
aceea poeziile cu intenţii politice actuale, odele la zile solemne, 
compoziţiile teatrale pentru glorificări dinastice sunt o simulare 
a artei, dar nu artă adevărată. Chiar patriotismul, cel mai 
important simtimánt pentru cetăţeanul unui stat în acţiunile sale 


! Am notat această observaţie pentru cá ne aducem aminte de 
indreptátita prevenire a lui Lovinescu: „Întrucât ideile lui Maiorescu 
sunt legate de estetica timpului, ar fi nedrept să le combatem pe baza 
ideilor moderne ale poeziei“ (Op. cit., p. 157). 

? Т. Maiorescu, Critice, ed. cit., vol. I, p. 28. 

de cetăţean, nu are ce căuta în artă ca patriotism ad-hoc, các. 
orice amintire reală de interes practic nimiceşte emotiunea 
estetică. Există în toate dramele lui Corneille un singur vers de 
patriotism francez ? Este în Racine vreo declamare naţională ? 
Este în Molière ? Este in Shakespeare ? Este în Goethe ?"! Si 
mai înainte, în 1868, la un an după О cercetare critică, în 
articolul despre poeziile populare scrisese că în spaţiul acesteia 
„ne aflăm apárati de acele aberatiuni intelectuale care strică 
inspirarea multor poeţi, chiar a celor cu talent. Politica, 
declamările în contra absolutismului, reflectiile manierate asupra 
divinității, imoralitátii etc., etc. nu ating cuprinsul lor sentimental 
şi nu silesc pe cetitor a recădea din înălţimea impresiei poetice 
în mijlocul preocupatiilor de toate zilele. Nu că doară poporul 
ar fi nesimtitor la asemenea lucruri: dar el când face poezie nu 
face politică; când inima îi saltă încetează sarcina reflecţiei... 2. 

Să observăm, în treacăt, că numele „poeților adevăraţi“ citati 
în 1867 nu constituiau chiar din punctul său de vedere exemple 
tocmai bine alese. Alecsandri, Gr. Alexandrescu, Bolintineanu 
(chiar şi opera acestuia de până la 1852) au făcut loc confortabil 
preocupărilor politice în opera lor. Ei, ca şi ceilalți poeti ai 
generaţiei lor, ca romantici, sunt purtători ai conştiinţei 
patriotice insufletite de sentimentul istoriei, al trecutului eroic, 
în care asemenea concepte precum patria, mândria naţională, 
libertatea şi independenţa naţională sunt adevărate motive 
obsesive. Lucrurile acestea sunt atât de cunoscute încât nu 
solicită un spor de documentare (fiind desigur valabile şi pentru 
opera lui Bolintineanu de până la 1852), pentru că ce sunt, de 
fapt, legendele istorice, dacă nu pagini de cronică transpuse în 
versuri ? Şi pe acestea, deşi discutabile ca literatură, Maiorescu 


1 Ibidem, vol. II, p. 278. 
2 Ibidem, vol. I, p. 76-77. 

nu le contesta. Cât priveşte exemplele (iarăşi exemplele !) de 
mari creatori ai literaturii universale (citati, aceiaşi, si în 1867 
şi în 1885), nu îl servesc nici ele pe critic. Pentru că înalta 
cugetare, chiar cea de ordin politico-patriotic, nu lipseşte defel 
din opera lor. Rămâne antinomia dintre reflecţie (cugetare, idee) 
şi artă sau, îngustând cadrul, dintre politic şi estetic, dintre etic 
şi estetic. Nu vom repeta aici ceea ce am spus mai sus. Este 
incontestabil că Maiorescu, voind să izoleze fenomenul estetic 
de celelalte forme ale conştiinţei, potentándu-i specificitatea, a 
căzut în eroarea absolutizării sale. Între sincretismul valorilor şi 
izolarea absolutizantă a uneia se află calea disocierii, fără a 
elimina raporturile necesare ce le apropie dar nu le confundă. 
Stricta separare a sferelor e o modalitate abstract metafizică care 
nu ţine seama de realitatea dialectică a raporturilor din lumea 
valorilor spirituale. În ceea ce priveşte conceptul idee, obiectul 
$1 sfera sa sunt în acest studiu din 1867 atât de diferit definite! 
încât e greu să-i înţelegem sensul şi finalitatea precisă. Într-un 
loc e îngăduită în sfera poeziei, pentru ca imediat să fie izgonită. 
О dată e socotită neaveritàá de plano, pentru ca altundeva să fie 
admisă numai sub forma înalt tensionată (altfel spus, „în certe 
împrejurări” sau „de a servi de prilej pentru exprimarea 
simtimántului şi pasiunii”). 

De fapt, îndrăznim să credem că Maiorescu, în ciuda atâtor 
variate acceptii date conceptului de idee poetică, voia să spună că 
în artă nu orice cugetare poate rodi estetic. Sigur că riguros vorbind 
şi acest punct de vedere e azi greu de susţinut. Literatura modernă 
a demonstrat că orice motiv, oricât de „ordinar“ (din sfera urâtului 
chiar) poate deveni material poetic. (Nu demonstraseră aceasta, 
mult mai înainte, un Rabelais sau Villon ?) Dar Maiorescu, voind 


l Invităm din nou cititorul interesat să urmărească acest complicat şi 
contradictoriu periplu în studiul lu Paul Georgescu, citat mai înainte. 

sá redea poeziei demnitatea, nobletea acum vádit pauperizate, a 
considerat cá e nimerit sá opereze in lumea ideilor o dihotomie: 
idei superioare, distinse, si altele ordinare, de circulatie 
ocazionalá. Undeva, în studiul din 1867, scria: „Obiectul poeziei 
este o idee care, fie prin ocaziunea, fie prin energie, se distinge 
şi se separă de ideile ordinare înăltându-se peste sfera lor. 
Simtimántul care-i serveşte de fundament l-am putea avea toti: 
gradul intensității lui, forma şi combinatiunea sub care se 
prezintă sunt originale şi proprie ale poetului (s.n.)!. La această 
aspirație a distincţiei ideii nu am putea asocia şi preciziunile 
criticului despre ,,aberatiunile intelectuale care strică inspirarea 
multor poeti, chiar a celor cu talent ?* Eliminând eroarea despre 
ilegitimitatea politicului în sfera esteticului, nu am putea 
conveni asupra ipotezei (care se verifică lesne) că în fond 
Maiorescu a concedat până la urmă să îngăduie amintitele valori 
în sfera esteticului (vezi opiniile exprimate despre placheta de 
debu* a lui Goga). ridicându-se constant (vrem să spunem în 
1867 ca şi în 1906 sau 1909) împotriva „declamărilor“, a „odelor 
la zile solemne“, a „compozițiilor teatrale pentru glorificári 
dinastice“, a ,simtirilor meşteşugite“, a „extazierilor şi a 
desperărilor de ocazie“, într-un cuvânt a „poeziilor cu intenţii 
politice actuale“ ? Şi ar fi hazardat să vedem în acest punct de 
vedere despre compoziţiile ocazionale, păstrând toate proporțiile 
la locul lor, ceea ce s-a numit arta utilitară, programatică, 
subordonată târâtor unor scopuri practice, imediate ? 

Desigur, Maiorescu nu a probat o gândire dialectică şi 
dezvoltările sale demonstrative se înfundau într-un punct, fără 
posibilitate (şi chiar intenţie) de a-l examina în relaţiile cu 
zonele limitrofe. Din această cauză respingerile motivate ale 
utilitarismului cotidian, ale pragmatismului ocazional, ale 
interesului imediat — rostite atât de vehement — nu se însoțesc la 


1 T. Maiorescu, ор. cit., p. 48 

Maiorescu cu cealaltá dimensiune, a raportului necesar dintre 
contingent şi general-uman. Aceasta nu ne dă însă dreptul să 
ignoràm intenţia lui Maiorescu de a restitui artei noblețea 
genuină, vocaţia ei spre universalitate, spre distincţia general- 
umanului, chiar dacă — din păcate — a eludat determinarea ei 
socio-istorică şi implicarea categoriilor politicului sau a eticului 
în sfera autonomă a esteticului. 

Şi ar fi apoi o erezie să vedem o conciliere posibilă în atât de 
des pomenita contradicţie maioresciană dintre separarea strictă a 
sferelor pronunţată în 1867-1868 sau 1885 şi acceptarea ei în 
1906 când a elogiat patriotismul transfigurat estetic din poezia 
lui Goga ? Nu intentionám пісі să eludám, nici să eliminăm 
această antinomie relevată de aproape toţi comentatorii obiectivi 
ai operei maioresciene. Am vrea numai să spunem că de vreme ce 
a admis, acum, ce-i drept târziu, în 1906, că popularitatea poeziei 
lui Goga „provine mai întâi (subl. ns.) din forma frumoasă în care 
autorul a ştiut să exprime cuprinsul «patriotic» al multora din 
versurile sale“ şi că „patriotismul este în inimile sincere, în afară 
de orice tendentá politică, un simtimánt adevărat şi adânc, şi 
întrucât este astfel, poate fi, în certe împrejurări, născător de 
poezie“, concilierea dintre cele două sfere devine, fără îndoială, 
posibilă eliminându-se zăgazul separatist dintre valorile spirituale 
amintite. Ştim că şi în acest articol-raport academic înaintea 
frazei conciliante, citată, există o alta, a cărei intransigentá ne 
readuce la opiniile de odinioară: „Ce e drept, patriotismul, ca 
element de acţiune politică, nu este materie de artă, oricâte 
abateri s-au comis şi se mai comit în contra unei regule aşa de 
simple. Mai ales cei ce n-au destul talent literar caută să-şi 
acopere lipsa prin provocarea unor dispoziţii sufleteşti foarte 
importante în alte priviri, dar nu în cele estetice“!. Dar această 


! T. Maiorescu, Critice, ed. cit., vol. II, p. 458. 


propozitie e practic anulatá de cea care ii urmeazá (citatá de noi 
înaintea ei), fără a mai insista şi asupra precizării cá de obicei 
temele politice erau frecventate de cei lipsiţi de har (..cei ce n-au 
destul talent literar“), încercând să suplinească înzestrarea cu 
vehicularea unor motive care pot cuceri simpatia publicului. 
Indiferent de cauza şi motivaţia acestei „abjurări“ din 1906, 
putem constata că spre sfârşitul carierei Maiorescu a recunoscut 
coabitarea unor sfere altădată socotite riguros separate, integrând 
— chiar el ! — istoricul în estetic!. Nu uităm că. înainte cu două 
decenii, în 1886, în pamfletul În lături !, referindu-se la Andrei 
Mureseanu, observa cá, deşi a scris enorm, este autorul unei 
singure poezii, Deşteaptă-te române. „Această poezie“ (deşi 
prea lungă) arată un simtimánt patriotic adevărat, a venit in 
momentul unei mari agitări a spiritelor, a fost din întâmplare 
singura care a dat expresie acelei agitări în acel moment (1848) 
şi astfel a devenit populară şi a rămas cunoscută de toată lumea 
română“ s.n.).2 E adevărat că ultima parte a aprecierii urmăreşte 
scopuri relativizante. Dar important e faptul că se recunoaşte 
posibilitatea transfigurării poetice a unui ideal patriotic. 
Aprecierea că sentimentul trebuie să fie „adevărat“ (şi în 1906 
vorbea de ,simtimánt adevărat şi adânc“) nu face decât să 
sublinieze aversiunea criticului faţă de utilitarismul pragmatic şi 
elogierea numai a acelor opere care încorporează trăiri autentice.’ 


1 Despre aceasta, ca şi în general despre înțelegerea operei 
poeticului şi a criticii în gândirea maioresciană, vezi capitolul dedicat 
lui T. Maiorescu în remarcabila lucrare a lui Florin Mihăilescu, 
Conceptul de critică literară în România, Editura Minerva, 1976, p. 
75-123. De asemenea capitolul, dens în idei deşi dificil de urmărit, 
Estetica din cartea lui Eugen Todoran, mai înainte citată. 

2 T. Maiorescu, op. cit., vol. І, p. 316. 

3 Evocám aici şi aprecierile despre opera lui Alecsandri formulate 
tot în acest an 1886 în Poeți şi critici, unde toate judecátile de valoare, 

Esteticeşte vorbind, criticul. potrivit acestor din urmă clarificări, 
nu era împotriva dimensiunii istorice în artă, condamnând, în 
fapt, numai demonetizarea acesteia până la a deveni un calp clişeu 
de utilitate curentă. Opinia aceasta ni se pare că se întregeşte cu 
o menţiune din referatul despre nuvelele lui Brătescu- Voineşti 
(în 1907) în care veştejea ceea ce i se părea a fi într-una din 
nuvele, În lumea dreptătii, „defectul de a fi ostensibil tendenţioasă“. 
Ostentatia tendentioasá îi apărea drept primejdioasă în artă (si 
este !), ducând la compromiterea ei prin tezism. În aceste 
circumstanțe precizate a considerat Maiorescu că „unde începe 
tendenta încetează arta“. Desigur cá e o eroare negarea caracterului 
funciarmente tendentios al artei adevărate care întotdeauna 
exprimă un Weltanschauung, un mesaj al aspirațiilor umane 
fundamentale. Dar aici era vorba, subliniem din nou, de tendinţa 
„ostensibilă“ care compromite vocaţia general-umană a artei. 
(Din păcate, Ibrăileanu, precipitat, nu a înţeles lucrurile astfel, 
polemizând iritat, într-o Miscelaneea din Viata românească cu 
această opinie a lui Maiorescu.) Nu am putea deci conchide că 
Maiorescu nu a respins din principiu dimensiunea istoricitátii în 
artă, ci numai ipostaza ei contrafăcută ? Credem că Lovinescu 
avea dreptate să noteze în cea din urmă a sa lucrare că „teoria 
lui T. Maiorescu asupra incapacității «politicului», a «patrioticului» 
chiar de a produce emoție estetică, cum a recunoscut-o mai 


atât de favorabile, se bazează pe calităţi aparent extra-estetice: „În 
Alecsandri vibrează toată inima, toată mişcarea compatriotilor săi, câtă 
s-a putut întrupa într-o formă politică în starea relativă a poporului 
nostru de astăzi... A /ui lirá multicordă a răsunat la orice adiere ce s-a 
putut deştepta din mişcarea poporului nostru în mijlocul lui“. Dar nu 
stăruim asupra acestei aprecieri pentru că atitudinea criticului faţă de 
bard a fost mereu suspectată de părtinire, spunându-se că a urmărit — 
ceea ce nu e tocmai neadevărat — cucerirea şi păstrarea poetului pentru 
cercul Junimii. 

târziu el însuşi, nu avea nimic absolut într-însa; ea lovea de fapt 
un abuz şi nu constituia un principiu exclusiv. Literatura 
patriotică pe care o combătea în jurul lui 1870 n-avea nici o 
valoare; satira lui M. Eminescu (e vorba de Scrisoarea III, n.n.) 
era cu totul altceva, după cum cu totul altceva erau poeziile lui 
Octavian Goga cu ocazia cărora şi-a precizat poziţia, 
rectificánd-o^!. Acelaşi lucru observa şi Vianu їп 1940 când 
spunea: „Curajul şi independenţa lui Maiorescu se afirmă la 
ocazie chiar împotriva sa însuşi. Astfel, criticul, care afirmase 
că sentimentul patriotic nu poate deveni materie de artă din 
pricina caracterului său practic-politic, revine asupra acestei 
generalizări când patriotismul i se prezintă în forma adevărată 
şi adâncă în poeziile lui Octavian Goga“?. Si, în sfârşit, de fapt 
un punci de vedere asemănător exprima în 1966 şi Paul 
Georgescu în studiul la care ne-am mai referit: „Aşadar, deşi in 
opera — mai ales de început — a lui Maiorescu există câteva 
condamnări ale patrioticului în poezie (iscate de o producţie 
retorică slabă şi de pasiunea educaţiei clasiciste), constatăm că 
se manifestă destul de puternic şi tendinţa contrară, strâns legată 
de aprecierea folclorului şi de teoria «specificului naţional» în 
literatură. Deşi cunoaşte o evoluţie lentă şi sinuoasă, tendinţa ce 
devine dominantă după 1868 este aceasta din urmá.^? 


* 


Era inevitabil ca in chestiunea disocierii dintre estetic si 
factorii extranei Criticul Junimii să se oprească şi asupra 
raporturilor dintre artă şi morală. Nu a abordat chestiunea direct 


! E Lovinescu, T. Maiorescu şi contemporanii lui, vol. II, 1943, p 
79-80 

2 Tudor Vianu, Titu Maiorescu estetician şi critic literar, in Opere, 
Editura Minerva, 1972, vol II, p 348. 

5 Paul Georgescu, op. cit., in loc. cit., p. LXXI. 

in 1867 si nici in deceniul urmátor (care a fost destul de sterp 
pentru opera sa criticá). O va face mai tárziu, tocmai in 1885, 
cu prilejul articolului de apárare a dramaturgiei lui Caragiale. 
Comediile dramaturgului Junimii au stárnit dezaprobarea 
mánioasá a cercurilor liberale (cu deosebire a fost indignat 
Dimitrie Sturdza, secretar perpetuu al Academiei şi viitor 
prezident al partidului liberal) şi un gest de apărare din partea 
mentorului societăţii devenea necesar. Maiorescu s-a grăbit deci 
să intervină. De fapt, notează criticul la început, toate obiectiunile 
aduse pieselor lui Caragiale ar trebui să primească un singur 
răspuns, decurgând din natura raporturilor artă-realitate. „Există 
aceste tipuri în lumea noastră ? sunt adevărate aceste situaţii ? 
Dacă sunt, atunci de la autorul dramatic trebuie să cerem numai 
ca să ni le prezinte în mod artistic; iar valoarea lor morală este în 
afară din chestie“!. Dacă întreg comentariul s-ar fi fixat pe acest 
teren al mimesisului aristotelian, utilizând categorii estetice ca 
realism, tipic, clasicism, cu care debutează de altminteri studiul, 
s-ar fi păstrat pe un teritoriu neaccidentat. Dar criticul a socotit 
că la noi, lipsind „tradiţii literare“, pledoaria nu se poate limita 
„la acest răspuns“, valabil numai aiurea. A apelat deci, din nou, 
la cunoştinţele sale estetico-filozofice pentru a-şi sprijini punctul 
de vedere. Şi cum tocmai în această perioadă îl recitise pe 
Schopenhauer din a cărui Estetică tradusese (traducerile au 
apărut, în 1884-1885, în Convorbiri literare şi în foiletonul 
României libere, constituind prelegerile predate la universitate 
la rechemarea sa, în 1884, în învăţământ), era firesc ca teoriile 
schopenhaueriene despre artă să fie utilizate ca armătură 
filozofică. Or, se ştie, în procesul cunoaşterii, realizat prin 
intuiție, aşa cum l-a imaginat Schopenhauer, contemplatorul. 
eliberat de orice raporturi cu lumea contingentului, nu mai este 


1 T. Maiorescu, Critice, ed. cit., vol. II, p. 276. 

o individualitate, ci un tip, un subiect cunoscátor ridicat la starea 
generalitátii pure în care voinţa nu-şi mai poate exercita 
atotputernicia. Contemplatia estetică, unica formă adevărată de 
cunoaştere, constituie tocmai modalitatea ideală a desprinderii 
subiectului cunoscător de cătuşele voinţei egoiste de a fi. Funcţia 
catarctică a artei se exercită tocmai prin vocaţia ei de a purifica 
conştiinţa contemplatoare de egoismul vital, de meschinăria 
existenţei, realizând — în acest proces de cunoaştere —, o ináltare 
în lumea ideală, dezinteresată în care voinţa (nexul cauzal) e 
suspendată şi cotidianul avid e eliminat. Maiorescu, traducătorul 
în româneşte al esteticii lui Schopenhauer, îi aplică deci 
teoremele în comentariile critice. 

E drept, la o primă privire, caracterul moral al artei, altfel 
spus, raportul dintre etic şi estetic înţeles într-un echilibru de 
reciprocă interferenţă, nu este negat. „Dacă ni se pune întrebare: 
arta în genere, şi în special arta dramatică, are sau nu are o 
misiune morală ? contribuie ea la educarea şi înălțarea poporului ? 
Noi răspundem fără şovăire: da, arta a avut totdeauna o înaltă 
misiune morală, şi orice adevărată operă artistică o îndeplineşte“!. 
Întrebarea, ca şi răspunsurile de aici, este retorică pentru că 
adevăratul răspuns rezidă în conţinutul însuşi al categoriei 
eticului faţă de estetic („în ce constă dar moralitatea artei). 
Ne-am reîntors, deci, la punctul de pornire. Adică la înţelesul pe 
care îl dă criticul, în prelungirea teoriilor schopenhaueriene 
despre artă, relaţiei dintre etic şi estetic. Ceea ce spune criticul 
e aproape o traducere liberă (vrem să spunem un comentariu 
prelucrat, rezumare succintă) din Schopenhauer: „Orice emoție 
estetică, fie deşteptată prin sculptură, fie prin poezie, fie prin 
celelalte arte îl face pe omul stăpânit de ea, pe câtă vreme este 
stăpânit, să se uite pe sine ca persoană şi să se înalțe în lumea 
ficţiunii ideale. Dacă izvorul a tot ce este rău este egoismul şi 


! Ibidem, p 276 


40 


egoismul exagerat, atunci o stare sufleteascá in care egoismul 
este nimicit pentru moment, fiindcă interesele individuale sunt 
uitate, este o combatere indirectă a răului, şi astfel o ináltare 
morală. Şi cu cât cineva va fi mai capabil, prin dispoziţia sa 
naturală sau prin educaţie, a avea asemenea momente de 
emotiune impersonală, cu atât va fi mai întărită în el partea cea 
bună a naturei omeneşti... Înălţarea impersonală este însă o 
condiţie aşa de absolută a oricărei impresii artistice, încât tot ce 
o împiedică şi o abate este un duşman al artei, îndeosebi al 
poeziei şi al artei dramatice. De aceea poeziile cu intenţii 
politice actuale, odele la zile solemne, compoziţiile teatrale 
pentru glorificări dinastice etc. sunt o simulare a artei, dar nu 
artă adevărată. Esenţa acesteia este de a fi o ficţiune, care scoate 
pe omul impresionabil în afară şi mai presus de interesele lumii 
zilnice, oricât de mari ar fi în alte priviri... Pusă chestiunea în 
acest curat context schopenhauerian, era firesc ca întrebarea de 
la care pornise să capete singurul răspuns adecvat. Opera 
dramatică a lui Caragiale, expresie a artei adevărate, este morală 
pentru că se constituie ca „о ficțiune a realităţii“ şi pentru cá ne 
prilejuieşte un moment de veselie, altfel spus, de ináltare „într-o 
lume impersonală“. uitând, în clipa contemplării, de „noi înşine, 
în interesele noastre personale“. Nu altceva va susţine în 
Contraziceri ?, polemizând cu Gherea, când va şi mărturisi că 
operează cu „teoria platonico-estetică“ aga cum a fost reluată, 
într-o formă caracteristică, de Schopenhauer în Estetica sa. 
Fireşte că relaţia etic-estetic nu putea căpăta, nici la 
Maiorescu, un alt cadru şi o altă modalitate de rezolvare decât 
cele relevate cu prilejul dezbaterii cuplului de factori înrudiţi: 
politic (istoric)-estetic. De altfel, cum sferele acestor categorii 
(etic, istoric) înrudite se încrucişau până la a se confunda, le aflăm 
alăturate. Aşa se explică de ce in Comediile d-lui Caragiale, 


! Ibidem, р. 277-278 

articol in care problema relaţiei artă-morală se afla in centrul 
dezbaterilor, nu lipsesc nici cele despre legitimitatea politicului 
(a istoricului) în actul estetic. lar modalitatea abordării 
chestiunii, ca şi soluțiile, erau, cum spuneam, cele afirmate încă 
din 1867-1868. Negreşit, Maiorescu avea dreptate să considere 
că eticismul grosier („Nici fraza de morală practică. nici 
intentionata pedepsire a celui rău şi răsplătire a celui bun nu se 
tin de artă, ci sunt de-a dreptul contrare“), compoziţiile ..cu 
directă tendentá morală, adică punerea intenționată a unor 
învățături morale în gura unei persoane spre a le propaga în 
public ca învățături“, se situează în afara artei. Nimic contestabil 
în aceste aprecieri pe care le poate subscrie orice estetician, 
indiferent de orientare şi şcoală. Numai că Maiorescu, potrivit 
schopenhauerianismului, îngustează datele chestiunii şi le 
instalează exclusiv pe terenul emotiei impersonale. Eticismul 
otova e dăunător artei („imoral în înţelesul artei“), crede criticul, 
nu pentru că dăunează transfigurării estetice, ci „fiindcă aruncă 
pe spectatori din emotiunea impersonală a ficţiunii artistice în 
lumea reală, cu cerinţele ei, şi prin chiar aceasta îi coboară în 
sfera zilnică a egoismului, unde atunci — cu toată învăţătura de 
pe scenă — interesele ordinare câştigă preponderentá"!. Dar mai 
încolo schema filozofiei schopenhaueriene este parcă pentru 
moment abandonată şi comentariul se păstrează în marginile 
relaţiei artă — ,tendentá de morală practică“. Si răspunsul 
criticului la această întrebare esenţială este, s-o spunem din nou, 
impecabil. 

Din păcate, criticul Junimii proceda şi în acest caz prin 
absolutizare, supralicitând independenţa sferei esteticului. 
Negreşit, procesul de diferenţiere a valorilor spirituale e un 
fenomen istoric necesar, asigurând obiectiv statutul de relativă 


! Ibidem, p. 273 

autonomie a artei. Dar, e stiut, nu o izoleazá total de valorile 
înrudite, după cum nu o separă de acel Aic şi nunc istoric care îi 
este caracteristic. Tensiunea dintre viaţa cotidiană si artă îi asigură 
durabilitate, chiar dacă, în mod necesar, datorită specificitátii ei, 
se ridică, salvator, deasupra practicismului obignuintei cotidiene. 
E drept, Maiorescu nu a negat finalitatea etică a artei. Ba chiar a 
subliniat-o apăsat de vreme ce a ţinut să releve că ea preia 
îndatoririle purificatoare care reveneau odinioară religiei şi ale 
căror funcțiuni „utile“ dispar o dată cu sentimentul religios. Dar 
întreagă această premisă pozitivă (care descindea, la urma urmei, 
din caracterul etic al imperativului kantian) era aşezată pe 
categoria schopenhauerianá a impersonalitátii emotiei estetice 
(altfel spus, suspendarea tiranicei.vointe de a trăi şi a egoismului 
funciar). Şi valabilitatea acestei categorii а ináltárii impersonale 
e extinsă deopotrivă asupra conştiinţei creatoare ca şi a celei 
receptoare, acţionând nediferentiat după tipare fixe în care 
schopenhauerianismul se încrucişa cu teoriile psihologice 
(Herbart) atât de dragi întotdeauna lui Maiorescu. 

Ar fi pueril să se conteste în actele trăirii estetice (în 
momentul creaţiei sau în cel al receptării) momentul necesar al 
desprinderii de concretul imediat, prin suspendarea rigorilor 
concrete ale vieţii cotidiene. Dar schema estetică, destul de 
elementară (redusă la ceea ce îi era strict necesar pentru 
demonstraţie), înfăţişată de Maiorescu, nu numai că pierdea 
nuanțele (fundamentale, totuşi, pentru o dezbatere estetică), dar 
dezvăluia doar o latură a chestiunii, păstrând-o pe cealaltă în 
umbră. Nu interesează aici dacă faptul se datorează gândirii sale 
esențialmente nedialectice sau unor nevoi ale strategiei 
demonstraţiei care îl obliga să-şi desfăşoare argumentele într-o 
singură direcţie. Poate că amândouă ipotezele sunt deopotrivă 
valabile, derivând normal din comandamentele esteticii 
schopenhaueriene. Aşa se întâmplă că fenomenul — specific 
trăirii estetice — al suspendării relative a rigorilor vieţii cotidiene 

(ináltarea impersonalá in lumea fictiunii ideale) este opus strict 
si univoc productiilor submediocre alterate artistic tocmai pentru 
că aici apărea gros prezentată „fraza de morală practică“ sau 
„amintirea reală de interes practic“. Opoziţiile acestea de 
termeni considerate, dilematic, ca unicele ipostaze posibile ale 
creaţiei artistice sunt departe de a epuiza chestiunea. Nu e vorba 
numai de faptul că între kitchul care dezvoltă, să spunem, „fraza 
de morală practică“ (altfel zicând, tendinţa etică apare brutal şi 
netransfigurat, iar intenţia conceptuală distruge caracterul viu al 
operei si marea artă) există trepte şi grade ale desăvârşirii 
estetice care anulează schema (sau o nuanteazá) celor două 
singure modalităţi ale creaţiei estetice. Problema e că arta, 
fireşte arta autentică, nu se poate realiza în afara dimensiunii 
etice, că — aşa cum s-a spus — însuşi miezul conţinutului trăirii 
este o problemă etică. Таг obiectul categoriei etice îşi interferează 
sfera cu cel al social-istoricului (al politicului). 

Maiorescu, cât ne lasă să înţelegem cele câteva pagini din 
acest eseu din 1885, reducea chestiunea la „misiunea morală а 
artei“, aşadar la finalitatea ei etică (de suportul etic-constiinta 
creatoare, altfel zicând, dacă eticul e consubstantial esteticului 
în chiar actele creatoare nu ni se spune nimic), excluzând de 
aici, cu o vehemenţă aproape iritată, orice raport cu social- 
istoricul. Cele două categorii sunt însă într-o osmoză dialectică, 
eticul, el însuşi, nu poate fi privit neutral şi anistoric. Orice 
operă autentică îşi nutreşte marile tensiuni din acel inextricabil 
raport dintre om ca individualitate istorică determinată şi 
omenire ca generalitate. Permanentele etice (tipologiile etice) de 
care amintea Maiorescu în articolul său sunt rezultatul dinamicii 
(istoriei) dezvoltării omenirii. Şi ele nu pot fi recreate, surprinse 
în marea artă prin negarea totală a concretului istoric, prin 
înălțarea trufaşă, iluzorie, deasupra cotidianului, într-un fel de 
relație nemijlocită cu transcendenţa. E adevărat că Maiorescu 
vorbea de capacitatea artei de a ne „.emoţiona prin o ficţiune a 

realității”, evidențiind modalitatea tipizárii (la care ne vom referi 
mai încolo). Dar tot el stăruia asupra momentului esenţial al 
„înălţării impersonale“, într-o „lume impersonală“. Această cale 
socotită „о condiţie aşa de absolută a oricărei impresii artistice”, 
negare a principiului mimesis-ului în artă, îi transportă pe 
creator şi pe receptor în afara lumii umane, într-o închipuită 
realitate transcendentă. De fapt, adevărata tensiune artistică 
începe şi sfârşeşte în omul însuşi (creator sau receptor), 
determinând coincidenta dintre om şi omenire, creată deopotrivă 
în opera de artă şi în trăirea estetică a conştiinţei receptoare. 
Deşi se ridică deasupra practicismului utilitar cotidian şi îşi 
realizează esenţial condiţia generalitátii universului creat, opera 
de artă (esteticul) păstrează un neştirbit caracter temporal-istoric 
în calitatea sa de conştiinţă de sine a omenirii şi. prin aceasta, 
îşi dezvăluie raporturile de convergenţă cu etica. Artistul nu 
apare din neant, ci, om al epocii sale, e format într-un anumit 
climat spiritual care îl modelează corespunzător. Nu pot fi 
ignorate niciodată opţiunile ideologice ale artistului, aspiraţiile 
sale morale (sociale) pentru 'cá ele se reflectă in plămada 
purificată a artei sale. Forţa etică, conştiinţă morală sunt 
fundamentale pentru arta adevărată. Şi e un punct de vedere la 
care a ajuns, finalmente, şi un teoretician al autonomismului ca 
Benedetto Croce. Opera de artă e, de aceea, o viziune coerentă 
asupra lumii. cu rădăcini adânci în istorie. Fără îndoială, în 
anumite epoci artistul de geniu o devansează, intră în conflict cu 
ea, izbutind prin independenţa sa de cugetare şi creaţie. prin 
anticonformism să exprime cel mai adecvat marile tensiuni ale 
timpului. Dar şi în acest caz categoriile aparent paraestetice 
(istoric, etic) sunt cele de la care se porneşte, fiind implicate în 
substanţa operei chiar dacă — paradoxal — prin delimitare. Pentru 
că delimitarea de structurile epocii, contestarea comandamentelor 
ei presupun, oricum, considerarea ei. Aceasta infuzándu-se, şi 
în asemenea cazuri liminare, în universul operei. Astfel încât — 

indiferent de modalitate şi mijloace, de grad si intensitate — 
factorii socotiți alogeni sunt de fapt consubstantiali esteticului, 
integrati in plasma operei de artă. 

Fără îndoială că receptarea operei de artă provoacă în 
contemplator un efect declanşator determinat de ciocnirea dintre 
realitatea obiectiv oglindită estetic şi subiectivitatea vieţii 
cotidiene. Această zguduire produsă în actul receptării e tocmai 
catarsisul. Si nu e oare „înălţarea impersonalá^ în „lumea 
impersonalá^, despre care Maiorescu vorbea ca de o condiţie 
obligatorie a trăirii estetice, tocmai o altă expresie pentru 
catarsis ? Fără îndoială că este. Şi Maiorescu avea dreptate să 
considere că fără acest moment al catarsisului nu se poate 
concepe actul trăirii estetice. Această funcţiune catarcticá, 
Maiorescu o exprima — mai puţin riguros dar în esenţă adecvat — 
prin atât. de ştiuta apreciere: .„Orice emoție estetică... face pe 
omul stăpânit de ea, pe câtă vreme este stăpânit, să se uite pe 
sine ca persoană şi să se înalțe în lumea ficţiunii ideale“. 
Catarsisul presupune o relativă suspendare temporară a tuturor 
finalitátilor faptice ale cotidianului („face pe omul stăpânit de 
ea, pe câtă vreme este stăpânit”) şi criticul, adoptând - prin 
Schopenhauer — conceptele estetice platoniciene. a ştiut să le 
aplice remarcabil. Ar trebui numai observat, ceea ce vom detalia 
în alt capitol, că subiectul contemplator nu trebuie socotit o 
tabula rasa sufletească în momentul trăirii estetice (deci eticul 
nu e deloc anulat, ci e implicat pentru că a concurat la modelarea 
spiritual-sufletească a receptorului). Apoi catarsisul care, de 
fapt, implică esenţial o concentraţie etico-estetică presupune o 
atare zguduire a subiectivitátii receptorului încât pasiunile lui 
din viaţă dobândesc noi conţinuturi şi o nouă orientare care 
potenteazá latentele etice. Rilke, adept al catarsisului rational, 
spunea cá în momentul contemplárii zguduirea şi influenţa sunt 
atât de puternice încât „trebuie să-ţi schimbi viaţa“. A considera 
că moralitatea artei se realizează — cum postula criticul Junimii 

— exclusiv datoritá depágirii contingentului cu tot ceea ce 
implicá interes egoist individual e o intelegere platonician- 
schopenhauerianá a catarsisului. 


3. Mai toti cercetătorii operei maioresciene au evocat natura 
dualá a atitudinii sale estetice in care clasicismul si romantismul 
s-au îngemănat inextricabil. Fireşte cá această caracteristică o 
regăsim în structurile mişcării literar-culturale pe care a initiat-o şi 
a condus-o magistral. Junimismul a apărut şi s-a impus — prin 
gestul salvator al lui T. Maiorescu — într-o epocă dominată la noi 
de romantism căruia i-a infuzat elemente clasiciste şi clasicizante. 
Lovinescu observase că „preferința lui Maiorescu înclina spre 
clasicism“. „Arta lui este de ordin clasic, bazată pe echilibrul static 
de forţe. Ea este expresia literară a însăşi structurii lui psihologice 
clasice.“! Таг Vianu extindea fenomenul, conside-rându-l, cu 
dreptate, caracteristic Junimii în întregime: „Gustul junimistilor 
este clasic şi academic. Oameni de formaţie universitară, stăpânind 
umanitátile vechi şi moderne, ei sunt inclinati a judeca după 
modele şi a crede în valoarea canoanelor în artă. Clasicismul se 
bucură de o bună primire la Junimea. In fiecare generaţie apare un 
poet clasicizant şi academic...? Fireşte, asta nu înseamnă că 
romantismul nu a găsit la Junimea o bună primire. Eminescu şi о 
bună parte din poeții menţionaţi în „Direcţia nouă“ sunt argumente 
ce fac inutile orice dovezi suplimentare, după cum ştiutele 
izbucniri ale personalităţii marelui critic, cu gândurile negre despre 
sinucidere sunt probe ale unui temperament în care echilibrul 
clasic a fost uneori primejdios tulburat. Se poate însă, cu siguranţă, 
vorbi de existenţa, în cadrele junimismului, a unui... echilibru între 
clasicism şi romantism cu preeminenta celui dintâi. Mai ales, 
desigur, în estetica vehiculată, în demersurile critice. Şi ele sunt 
fundamentale. 


! E. Lovinescu, op. cit., p. 223, 630. 
? T. Vianu, „Junimea“, Opere, ed. cit., vol. 2, p 138. 

Incontestabil, toate tezele estetice utilizate de Maiorescu în 
studiile sale de la 1867 şi 1892 se sprijineau pe ştiute principii 
de natură clasicistă. Întregul demers analitic din O cercetare 
critică.. cu împărţirea între condiţia materială şi ideală a poeziei, 
cu preciziunile despre structura discursului poetic. despre 
calitatea si defectiunea sa, despre limpiditate şi concentrare 
amintesc de artele poetice ale clasicismului. Aceleaşi rigori 
clasiciste le vom afla în Literatura română si străinătatea, 
în Comediile d-lui I. L. Caragiale, în Contraziceri ? şi în 
concentratele medalioane critice despre Popovici-Bánáteanul şi 
Victor Vlad Delamarina. Teoria despre romanul poporan, tipic, 
despre seninătatea artei fundamentale în aceste analize, dezvăluie 
veritabile înţelegeri clasiciste. Deşi — s-o spunem de pe acum — 
aici clasicismul se îngemăna cu romantismul. Preceptele 
clasiciste vor orienta hotărâtor până şi cele câteva recenzii 
critice semnate de Petre Carp lar modalitatea criticii practicată 
şi preconizată de Maiorescu în care primau directiva şi 
principiile generale, respingând — cu argumente — utilitatea celei 
analitice ca şi neagrearea romanului modern analitic descind, de 
asemenea, din considerentele teoretice ale clasicismuluni. 

Relevam şi în paragraful precedent locul şi rolul conceptului 
despre tipic în estetica maioresciană. Încă în Literatura română 
şi străinătatea, vorbind de personajele romanului poporan, 
sublinia că esenţa acestora stă în generalitatea ipostazei lor 
umane ,....eroul tragic ca tip individual poate exista în toate ţările 
(Hamlet nu e specific danez, Antigona nu е numai greacă sau 
Mizantropul francez)..."! Desigur aici criticul stabilea câteva 
deosebiri dintre clasicism şi romantism sau, mai ales, dintre 
general şi particular în artă. Peste tre: ani ideea tipizării revenea 
de astă dată în studiul despre dramaturgia lui Caragiale. Se releva 
„meritul necontestabil al comediilor autorului nostru“. manifestat 


ІТ Maiorescu, op. cit., vol. Il, p 251 

si prin aceea cá realizează „scoaterea şi înfăţişarea plină de spirit 
a tipurilor şi situaţiilor din chiar miezul unei părți a vietei noastre 
sociale, fără imitare sau împrumutare din literaturi străine“!. In 
sfârşit, peste alti şapte ani, în vestitul Contraziceri ?, conceptul 
tipizării e din nou invocat, demonstrând o constantă în preocupare 
care o înalţă in sfera permanentelor. De fapt, într-un fel, era de 
aşteptat ca ideea să fie reluată pentru că, la urma urmei, acum se 
apărau punctele de vedere afirmate în 1885. Or, a le apăra însemna 
reluarea lor cu un spor de argumentatie şi apăsare. În polemică era 
teoria emotiei impersonale, misiunea purificator catarcticá a artei: 
„Dar teoria ficţiunii ideale, care idealitate dă obiectului tratat de 
artist caracterul fipic (prin chiar aceasta artistul se înalță în lumea 
impersonală), este teoria lui Platon“. Şi mai încolo se preciza că 
„obiectul (reflectat în artă, n.n.) încetează acum de a fi 
individual mărginit şi devine tip, se înfăţişează sub specie 
aeternitatis, cum zice Spinoza, este o «idee platonică»; Shylock 
nu este un ovreu izolat, ci este ovreimea; Werther nu este un 
amorezat individual, ci este sentimentalitatea amorului'?. 
Negresit, generalizarea estetică este ridicarea singularului la 
tipic, iar tendinţa către tipic în orice creaţie artistică are un 
caracter universal. Deşi a utilizat cu rigoare şi discernământ 
teoria tipizării în artă, căreia 1-a dat însă o apăsătoare notă 
schopenhauerianá, Maiorescu nu a fost un clasicist de modă 
veche, un clasicizant rigid. A ştiut să confere conceptului 
suplefea necesară unui instrument de analiză estetică. Probă e 
faptul că raportul dintre general (tipic) şi individual e mereu 
echilibrat, depărtându-se, astfel, de adepţii rigizi ai clasicismului. 
El a stăruit cum se cuvine asupra întruchipării individuale a 
tipicităţii, insistența căzând nu exclusiv pe tipic, ci, deopotrivă, 


! Ibidem, p. 273. 
? Ibidem, p. 307, 309. 

pe individualizare: ,,Dar odatá perceperea obiectului dobándità — 
preciza criticul —, manifestarea ei in o anume formă reproduce 
caracterul personal al poetului, şi o asemenea răsfrângere în 
prisma lui proprie exprimă individualitatea lui esențială. Leiba 
Zibal din Făclia de Paşti a d-lui Caragiale nu este nici el un 
ovreu izolat, ci este ovreimea, ca şi Shylock. dar ce deosebire în 
forma exprimării după deosebita individualitate a scriitorilor ! 
Impersonal sau tipic văzute amândouă figurile, personal sau 
individual tratate de fiecare autor. Şi Luceafărul lui Eminescu 
nu este un individ amorezat, ci însăşi sentimentalitatea amorului, 
ca şi Werther. Dar aceeaşi deosebire a manifestării, şi din aceeaşi 
cauză“!. Individualitatea evocată aici nu e a obiectului reflectat, 
ci a creatorului. Expresie limpede a raportului general (tipic) 
individual în artă o aflăm mai sus, când se precizează că în 
procesul plăsmuirii artistice „obiectul încetează acum de a fi 
individual mărginit şi devine tip, se înfăţişează sub specie 
aeternitatis *. 

Prin reflectiile estetice asupra tipizării în artă se ajunge, pe 
cale directă, la realism. Această din urmă categorie estetică, fără 
a fi denumită ca atare, a fost demonstrată magistral, cerându-se 
mereu — fireşte pentru creaţiile în proză — recrearea mediului 
local şi „tipuri din viaţa noastră socială de astăzi“. Punctul de 
vedere a rămas constant în opera critică maioresciană. O aflăm 
nu numai în articolele şi studiile din anii optzeci-nouăzeci, dar şi 
mai târziu, după 1900. În 1906, de pildă, în raportul academic 
la Povestirile lui Sadoveanu, comentând structura psihologică a 
unor personaje, observă: „„...deodată bătrâna pereche devine tipul 
a mii de alte figuri asemănătoare, menite să ducă acelaşi trai în 
acelaşi cadru îngust, şi tocmai în îngustimea lui suportabil“?. 


! Ibidem, p. 309. 
? Ibidem, p. 471. 

Spuneam mai sus cá la Maiorescu, ca si la junimişti în 
general, clasicismul se ingemáneazá cu romantismul, cá opiniile 
estetice despre tipic tin de structurile clasicismului, dupá cum 
romantismul e lesne detectabil incá din 1867-1868, adicá din 
perioada de inceput. Specific directivelor estetice junimiste, 
conceptiei sale despre rosturile artei e tocmai aceastá osmozá 
secretă dintre două curente şi două atitudini estetice înţelese în 
alte ţări în înfruntare antinomică. Şi această întrepătrundere bine 
sudată a funcţionat pe toată durata existenței junimismului. 
Chiar în perioada de la 1882 încolo (Liferatura română şi 
străinătatea), când punctele de vedere romantice par să 
prevaleze, prin teoria asupra romanului poporan. clasicismul îşi 
semnalează prezenţa, ocupând chiar poziţii confortabile. Avea 
dreptate de aceea Maiorescu să respingă acele asertiuni care 
urmăreau să instaleze Junimea şi junimismul în spaţiu exclusiv 
romantic, împrumutând vieţii literare româneşti dihotomia 
opozită dintre clasicism şi romantism. (De altfel. să notăm aici 
ceea ce ar fi trebuit spus mai înainte, că Maiorescu nici nu a 
utilizat în scrierile sale reprezentative termenii clasicism şi 
romantism. A vehiculat însă, cu ştiinţă şi metodă, sensurile lor 
esenţiale.) În 1904 Maiorescu a comentat, tot într-un referat 
academic, volumul de debut al lui H. Sanielevici, Încercări 
critice (1903). Cum într-un articol din acest volum se susținea 
că Brátescu-Voinesti „deşi animat de tendinţele romantice ale 
Junimii, are în povestirile sale toate caracterele unui clasic“!, 
Maiorescu a replicat punând lucrurile la punct: „Autorul se luptă 
în zadar să adopteze diferenţierea occidentală dintre clasicism şi 
romantism la mişcarea noastră literară şi pe când vorbeşte de 
tendințele romantice ale societăţii literare Junimea din laşi 
atribuie d-lui Brătescu- Voineşti toate caracterele unui clasic. 
Amândouă aprecierile ne par ciudate.“ Şi mai încolo incrimina 


! H. Sanielevici, Cercetări critice şi filozofice, E.P.L., 1968, p. 21. 


5] 


încă o dată, dar parcă mai apăsat, ,,extravaganta încercării de a 
rubrica pe toţi scriitorii noştri în dihotomia francezo-germană de 
romantism şi clasicism. 

Dacă, deci, clasicismul este agreat şi cultivat la Junimea, 
romantismul nu este nici el mai puţin considerat. Maiorescu, ca 
toti ceilalţi junimişti de frunte, s-a format într-o atmosferă 
europeană impregnată hotărâtor de romantism $1 situaţia aceasta 
avea să lase urme adânci. Lecturile lui Maiorescu, cele din 
tinereţe са şi cele din anii maturității, sunt în bună măsură 
îndatorate romantismului. O dovedeşte elocvent acea „autobiografie 
intelectuală“ alcătuită de critic în 19032. Criticul îl citise chiar pe 
Poe (în traducerea lui Baudelaire — e vorba de Filozofia 
compoziției) şi îl considera, în 1866, printre ,preferitii mei“. 


! Analele Academiei, seria a II-a, tom. XXVI, 1903-1904, p. 445. 

2 În ianuarie 1901 (mai precis la 3/15 ianuarie), în vacanţă fiind cu 
soția şi sora sa Emilia Humpel, citea vol. V din operele Іш Moltke 
(probabil Moltke s Gesammelte Werke) їп care erau inserate răspunsurile 
bătrânului feldmareşal (а murit în 1891) la o anchetă a publicaţiei 
frantuzesti Revue des Revues. Erau două întrebări care urmăreau să 
obțină răspunsuri lámuritoare pentru profilul spiritual al intervievatului: 
1. Ce cărți au exercitat cea mai mare influenţă asupra Dvs ? 2. Ce cărţi 
recitiți cu cea mai mare plăcere ? Ideea 1 s-a părut lui Maiorescu cu 
deosebire atrăgătoare, exclamând satisfăcut („Aşa !“) ca înaintea unei 
invitații căreia nu rezistă să nu-i dea curs. „Moltke — se explica 
Maiorescu — mă îndeamnă din nou să-mi fac şi eu acest examen de 
biografie intelectuală“. Pagina caietului e imediat împărțită în două, 
trecând în stânga răspunsurile la prima întrebare iar în dreapta la cea 
de a doua. Ba chiar adáugase în plus preferinţe şi din alte domenii 
ale artei, fără a uita să menționeze şi pe cele ce priveau modul de trai. 
Le reproducem aidoma, integral. 


ÎNTREBAREA 1 ÎNTREBAREA 2 


Jean Paul: Unsichtbare Loge Goethe (Schiller şi Jean Paul 

Feuerbach: Gedanken über 
Тоа und Unsterblichkeit 
George Sand: /ndiana 
Schopenhauer: Welt drept 


acum nesuferiti); (Schiller 
îmi place iar. 1913); Walter 
Scott intotdeauna antipatic 
Shakespeare 


kantianism şi Estetică Carlyle 
J. St. Mill: On liberty şi Treitscke 
Hórigkeit der Frau Schopenhauer Parerga 
Max Müller: Vorlesungen Bismarck 
über die Wiessenschaft der Moltke 
Sprache vol. I Dickens 


Fritz Reuter, Eminescu 


— Din autorii moderni mi-au plăcut la cetire (nu la recitit): 
Wildenbruch, Wildbrant, Paul Heyse, Labiche, Prosper Merimée, Lettre 
etc. 

— Nu-mi place (sic !) Zola, d'Annunzio etc. Din felul acesta mi-a 
plăcut numai Madame Bovary de Flaubert şi Rouge et noire de 
Stendhal. Insuportabil Balzac. 

— În muzică numai Beethoven, Heydn, Schubert, Weber şi felul lor; 
mai puțin Mozart, dar imi place Don Juan. Insuportabilă muzica italiană 
à la Traviata, Lucia etc. Nu-mi place Wagner în toată tendinţa lui, 
fireşte imi place partea puternică a orchestraţiei lui. 

— În arta statuară, numai antica. 

— În arhitectură, antica şi renaşterea italiană, unele gotice. 

— În pictură înţeleg prea puţin; îmi place Michelangelo şi Rembrandt, 
mai puţin Rafael, deloc Rubens. Îmi place Velâsquez şi Van Dyck. 
Deloc Guido Reni. Foarte mult Leonardo da Vinci, Gerard Dou. (În 
1913 îl adaugă şi pe Andrea del Sarto.) 

— Ca mobilare a casei şi felul de viaţă in familie, educatie de copii 
etc. îmi place felul englezesc. De călătorit, călătoresc mai cu plăcere în 
Svitera şi in Anglia. Îmi place (sic !) munții înalţi şi lacurile mai mult 
decât marea. De trăit în oraş îmi place mai mult Viena, Dresda, 
Florenţa, poate şi München.“ 

Acesta este textul unei atât de tardive biografii intelectuale. E bine 
să se precizeze că mărturisirile acestea nu sunt deloc grăbite şi însemnate 

Unele dintre opiniile maioresciene din O cercetare critică, a 
demonstrat Vladimir Streinu!, sunt tributare ideilor estetice ale 
poetului american (ideile despre valoarea muzicală şi sugestivă 
a poeziei, raționalitatea inspiraţiei, inerenfa originalității 
poeţilor). Evident, teoria romantică despre poezie (cu relevarea 
valorii ei muzicale şi sugestive) dezvoltată de Maiorescu în 1867 
e o dovadă deplin concludentă a faptului că stratul clasicist nu a 
existat niciodată în stare pură. 

Poetica romantică a acestui studiu din 1867 (în care se fac auzite 
ecouri din mari cugetători romantici: Schiller, Hegel, Schopenhauer, 
Herbart sau Poe), prefigurează opiniile maioresciene despre folclor. 
Să spunem mai întâi că poetica din 1867 o regăsim peste un an 
în analiza liricii populare. Ba chiar se subliniază că cele două 
sfere sunt mult înrudite, încât poezia cultă trebuie să-şi extragă 
sevele din cea populară. Conceptele romantice despre arta 
populară (Herder, Goethe, Tieck, Arnim, Brentano) în care 
iluminismul a ştiut să releve comorile creaţiei poporului, să le 
valorifice şi să le elogieze nu au rămas fără consecinţe în 
conştiinţa junimiştilor. Aceasta a determinat cristalizarea unui 
punct de vedere favorabil creaţiei populare, Convorbirile făcând 
loc masiv publicării folclorului. Cu aceasta intrăm într-un capitol 


la întâmplare, aşa cum i-au venit din fuga condeiului, in memorie. 
Maiorescu avea atunci 51 de ani, îşi scrutase adeseori formaţia 
intelectuală şi ştia bine ce îi place şi ce nu. Apoi, în 1913 şi-a revăzut 
Jurnalul, a corectat (nu numai în acest text, destule aprecieri anterioare, 
adăugând altele care 1 se :mpuseseră de atunci încolo. Altele au fost 
şterse, cu trăsătun îngroşate, nemaifiind azi lizibile, ca să nu mai 
pomenim de pasajele tăiate cu foarfeca, paginile rămânând imputinate. 
Mărtunisirilor acestora li se poate da toată crezarea (Jurnal, Caiet nr. 
21, В.С.8., mss. 11389.) 

1 Vladimir Streinu, Titu Maiorescu şi E. Poe, în Clasicii nostri, 
Editura Tineretului, 1969, p. 85-105. 

semnificativ pentru orientarea estetică a  junimismului, 
predominant romantic, cel al specificului national. Pare 
surprinzător să aflăm în structurile unei orientări, cum e cea 
junimistă, în care principiile autonomiei esteticului au fost 
proclamate cu accente viguroase, polemice, opinii clare despre 
necesitatea exprimării etnosului în artă. Curiozitatea e numai 
aparentă şi concilierea dintre cele două concepte (autonomia 
artei şi specificitatea etnosului) şi-a găsit din capul locului un 
echilibru fericit. Nu e aici exprimată numai confluenţa dintre 
clasicism şi romantism, ci şi o proiecţie necesară a ecourilor 
legatului Daciei literare, altfel spus, a paşoptismului. În acest 
fel junimismul continua pe plan cultural (şi în cel particular al 
directivelor estetice) paşoptismul în ceea ce a însemnat afirmarea 
conştiinţei naţionale. Pe urmele paşoptismului, junimismul avea 
să proclame necesitatea relevării prin artă (cultă sau populară) a 
ceea ce Herder definise a fi „glasul popoarelor“. Am spune chiar 
că junimismul relua la o tonalitate purificată mai vechile 
comandamente ale paşoptismului, de vreme ce năzuia să 
realizeze o decantare a conţinutului etnic, prin eliminarea a ceea 
ce e magmă netransfigurată estetic. Junimismul îndeplinea astfel 
oficiul de cenzurare a concesiilor îngăduite de paşoptişti sub 
oblăduirea unor înalte considerente de ordin naţional în sfera 
artei şi culturii. După un sfert de veac elanurile entuziasmelor 
de la 1840, apoi alterate de excese, aveau nevoie imperioasă — 
pentru fixare şi evoluţie — de rigoare, discernământ şi purificare. 
Junimismul şi-a asumat această misiune, realizând-o cu ajutorul 
principiilor autonomiei esteticului. Dar fără a frânge continuitatea, 
ci, dimpotrivă, asigurându-i evoluţia la o scară (acum devenită 
posibilă) a exigentei estetice. 

Comandamentele etnosului în artă şi cultură sunt însuşite şi 
afirmate de junimism de la începuturile manifestării sale în viaţa 
publică. „Secolul XIX — preciza Maiorescu în primul său articol 
reprezentativ, Despre scrierea limbei române, — se va numi în 

istorie cu drept cuvânt secolul naționalităților. În el s-a lămurit şi 
se realizează ideea că popoarele sunt chemate a se întări în 
cercuri etnografice, deosebindu-şi fiecare misiunea istorică după 
propria sa natură. Pe lângă tezaurul comun al popoarelor 
civilizate, mai are fiecare tărâmul său aparte, în care îşi dezvoltă 
în mod special individualitatea şi, separându-se aci de toate 
celelalte, îşi constituie naționalitatea sa. Astfel, se cere ca 
poporul modern să aibă o formă de stat naţională, şi mai ales o 
literatură şi o limbă naţională. A fost dar urmarea cea mai 
dreaptă a ideilor timpului în care trăim dacă şi între români s-a 
deşteptat în secolul acesta conştiinţa nationalitátii lor şi a 
câştigat astăzi valoarea unui adevăr látit şi înrădăcinat їп 
popor“. Si desi acest punct de vedere — atât de limpid exprimat, 
aşezat în fruntea primei lucrări maioresciene — a fost slujit cu o 
rectitudine exemplară, acuza de cosmopolitism şi de „.antinaţional“ 
a venit repede şi de peste tot. A fost una dintre cele mai notorii 
prejudecăţi defăimătoare cu care junimismul a trebuit să lupte 
până târziu. Adversarii Junimii, mulţi şi puternici, au ştiut să 
deformeze interesat postulatele militantismului junimist. 
Acţiunea de asanare a poeziei, prin deprecierea inevitabilă a 
unor valori în declin a devenit, fireşte, în optica răsturnată a 
adversarilor, o probă a negatiunii valorilor nationale. Condamnarea 
indreptátitá a exceselor latinismului a căpătat, bineînțeles, 
aceeaşi calificare, deşi Maiorescu a subliniat în scrierea din 1866 
că „fiecare român ştie că e român şi că orice va face el de acum 
înainte va căuta cu necesitate să se puie în legătură, pe cát va 
putea mai nemijlocită, cu tradiţia latină de la care a primit viaţa 
sa intelectuală“. Relevarea falsificării limbii, prin utilizarea 
barbarismelor de tot felul în ziarele româneşti transilvănene a 
fost, de asemenea, calificată ca antipatriotică. În general, atacarea 


! T Maiorescu, op. cit., vol. II, p. 11. 

etimologismului ciparian, a scolii bárnutiene, a scolii istorice si 
literare ardelene, a impestritárii limbii a transformat Junimea, în 
ochii multor fruntaşi transilvăneni, într-un fel de hidră 
antinaţională“. Duşmăniile s-au ridicat deci repede şi au 
proliferat în Iaşi, la Bucureşti са şi în centrele culturale ale 
Ardealului. 

Fireşte, orice nouă orientare care trebuie să se impună, fatal 
polemic, nu poate ocoli adversitatea coalizată. Aceasta era în 
firea lucrului şi Junimea ştia că se angajase într-o bătălie. Dar 
acuza de antipatriotism era nedreaptă, relevând uzantele 
neoneste ale unor inamici care urmăreau pur şi simplu scoaterea 
junimismului în afara naţiunii. Nu e de aceea exagerat să 
spunem cá poate nici una dintre prejudecățile acuzatoare cu care 
a trebuit să lupte Junimea nu a fost atât de tenace şi de sâcâitoare 
ca aceasta, consumând energii istovitoare. Replica junimismului 
nu a întârziat să vină. Era nu atât o apărare, cât o explicitare. 
„Dacă sub cosmopolitism — spunea Maiorescu în 1876 — se înţelege 
dezvoltarea unui popor fără înfăptuirea ideii naţionalităţii, o 
dezvoltare comună a popoarelor aşa încât naționalitatea lor să 
nu fie un element integrant, un substrat esenţial al acestei 
dezvoltări, atunci din partea mea şi din partea tutulor amicilor 
mei politici declar că nu am fost niciodată, că nu suntem şi că 
nu vom fi cosmopoliti; că nu a ieşit niciodată nici din gura, nici 
din pana mea si nici din gura, nici din pana vreunuia dintre 
amicii mei un singur cuvánt mácar, care sá autorize pe cineva a 
zice cá suntem cosmopoliti; că toti, fără excepţie, am fost şi 
suntem partizani ai ideii nationalitátii şi oricine a susţinut cá noi 
am fi contrari acestei idei, a susţinut o inexactitate"!. Şi peste 
cinci ani demonta aceeaşi acuzaţie, demonstrând absurditatea de 
a contesta patriotismul „unei direcţii în jurul căreia se grupaseră 


1 T. Maiorescu, Discurs rostit la 5 februane 1876, Discursuri 
parlamentare, vol., I, 1895, p. 463-464. 

scriitori ca Negruzzi, Gane, Eminescu, Creangă, Slavici, 
Șerbănescu, Lambrior etc., fără îndoială scriitori dintre cei mai 
cu limbă românească ce i-a avut vreodată literatura поаѕіг&!. 
Dar să ocolim aceste acuzaţii, destul de stupide în sine, 
pentru a relua chestiunea de care vrem să ne ocupăm. Relevam 
mai înainte locul etnosului în structurile esteticii junimiste. 
Procedând sistematic, ar trebui să încercăm definirea termenului, 
aşa cum apare în înțelegerea exponentilor de frunte ai junimismului. 
Tentativa nu e lesne de realizat pentru că junimismul nu a fost in 
special preocupat — la nivel teoretic — de filozofia culturii şi 
unele ramuri înrudite. Excepţie fericită a făcut A. D. Xenopol 
care a debutat, în 1868, cu un studiu intrând în această zonă 
specială de preocupări. (Dealtfel, la data aceea filozofia culturii 
nici nu exista ca ramură specială, ea „funcționând“ în cadrele, 
şi ele destul de înguste, ale filozofiei istoriei, din care mai târziu 
s-a desprins.) Dar tânărul Xenopol care va deveni peste decenii 
un reputat filozof al istoriei vădeşte preocupări timpurii pentru 
viitoarea sa îndeletnicire teoretică. Cum îl interesa cu deosebire 
atunci, în perioada studenţiei berlineze, şi acea Volkerpsichologie 
fundată de Lazarus şi Steinthal, studiul lui Xenopol care se 
intitula Cultura națională încearcă să prospecteze un teritoriu la 
noi (dar nu numai la noi) nu tocmai umblat. Să precizăm că 
tânărul Xenopol nu meditează la o chestiune din domeniul 
teoriei formale a culturii. ci din cel al teoriei materiale a culturii, 
apropiindu-se astfel de tentativa unei definiri a termenului de 
specificitate etnică, deosebitoare, a unei culturi. („Scopul nostru 
este de a afla elementul de cultură naţională.““) Într-o formulare 
cu vădită intenţie de definire, autorul precizează: „Elementul 
culturii naţionale a urui popor, va fi deci complexul de noţiuni 
ce acel popor, în cercul hotărât lui de natură, va fi adunat în 


i Idem, Critice, Il, p. 137. 

sufletul sáu, ca tezaur propriu national*!. Rămânea să răspundă 
chestiunii esenţiale: cum anume, ce cauze speciale determină 
particularitatea naţională a unei culturi. Bineînţeles, precocele 
viitor filozof a indicat drept cauze: mediul cosmic (..după 
diversele regiuni ale pământului ocupat de popoare, aceste 
primesc direct de la natură în sufletul lor impresiuni particulare 
acelor regiuni potrivite cu aspectul naturei în ele“2), structura 
fiziologică a naturii umane (,„.sufletul vine în contact cu natura 
prin mijlocirea trupului; de unde rezultă o diversitate în 
primirea, aşezarea şi legătura noţiunilor între ele în suflet, după 
diversitatea constitutiunii trupului la diverse popoare”) si, în 
sfârşit, o a treia cauză, rezultată din contopirea primelor două, 
denumită de el „acţiunea sufletului asupra lumei esterioare“. 
Aceasta a treia cauză — ingenioasă îmbinare între constanta 
cosmică şi cea antropologică — căreia îi este proprie o evoluţie 
istorică, ar fi cea mai importantă, întrucât „prin ea mai cu seamă 
se specifică şi se deosebesc popoarele unele de altele“. Nu vom 
urma toate detaliile argumentaţiei sale. E suficient să amintim 
că, după tânărul cugetător, deopotrivă factorul cosmic ca şi cel 
antropologic contribuie la crearea unei vieţi sufleteşti proprii 
fiecărui popor sau, în cuvintele sale, impun „în sufletul unui 
popor un mod particular de privire a lumii, o bază şi un sistem 
de linii care determină forma zidirii ce timpul ridică necontenit“. 
Acest „mod particular de privire“ e Weltanschauung-ul specific 
al fiecărui popor. Să mai adăugăm numai că Xenopol a indicat 
drept ramuri constituente ale culturii naționale: limba, dreptul şi 
moravurile, literatura şi tradiţiile (adică fondul ancestral, bine 
stratificat, exprimat prin creaţiile populare), artele frumoase. 


! A. D Xenopol, Cultura națională, Scrieri sociale şi filozofice, ed. 
cit., p. 81. 
? Ibidem, p. 84. 

Nu se poate. negresit, spune cá acest studiu al lui Xenopol 
(láudabil in intentie, dar modest ca realizare) exprimá conceptia 
junimistá asupra etnosului, a cauzelor si a elementelor care íl 
determină si îl configureazá, chiar dacă o şedinţă a Junimii din 
1868 a comentat lucrarea bursierului ei şi a aprobat-o cu elogii. 
Oricum, prin intermediul acestui studiu, problema a intrat în 
dezbaterea societăţii care, în discuţii, şi-a precizat, poate, un 
punct de vedere mai dinainte existent, chiar dacă nu fusese 
exprimat, in dezvoltări speciale, de exponentii autorizaţi ai 
grupării. Dar dacă aceste opinii nu au fost exprimate în studii 
sistematice cu obiect special (Maiorescu, am văzut, nu le 
considera utile in nici un domeniu), ar fi totuşi inexact să se 
conchidă că junimiştii de frunte au eludat complet chestiunea. 
Th. Rosetti în studiul din 1874 — la care ne-am mai referit — 
(Despre directiunea progresului nostru) nu a ocolit, nici el, 
definirea caracteristicilor determinante ale unui stat. Sigur că a 
predominat teoria romantică a statului natural, ca şi ecourile 
tezelor sociologico-ideologice ale restauraţiei. Dar în spaţiul 
acestei largi orientări în mişcarea ideologico-politologică 
europeaná, Theodor Rosetti şi-a expus punctele de vedere 
importante în chestiunea care ne interesează. „Bazat în esenţa sa 
(a statului, n.n.) pe conformitatea de trebuinti şi interese a unei 
despártiri de oameni mărginite pe un teritoriu oarecare, el are în 
țară şi populaţie elementele sale primordiale. Unitatea de ginte, 
deşi nu neapărată pentru existenţa sa, este, totuşi, un postulat 
care decurge deja din caracterul de personalitate al existenţei 
sale. De-aci tendinţa tuturor statelor de a reduce prin orice 
mijloace populaţia lor de omogenitate...” În stat, adaugă autorul, 
„se oglindeşte sigur acel substrat al individualitátilor deosebite, 
care-l numim caracterul sau geniul unei natiuni”! (s. n.). 


l Th Rosetti, op. cit., în loc. cit., p 121-122, 123 

Si, ca şi Xenopol cu şase ani mai înainte, Rosetti consideră cá 
mediul natural (tezele geografiste ale lui Buckle şi-au exercitat 
influenţa, se vede bine, şi asupra lui Th. Rosetti) este acel care 
hotărăşte fizionomia caracteristică a etnosului: „Elementele 
acestea naturale fiind date odată pentru totdeauna şi numai într-un 
grad foarte mic supuse amestecului acțiunii omeneşti, avem a le 
privi pe deoparte ca pe un moment oarecum fatal în dezvoltarea 
individuală a fiecărui popor..." Apoi (ne-am ocupat de aceasta 
într-un alt capitol), Rosetti a stăruit îndelung asupra unor categorii 
ca „datinile strămoşeşti“ care ar fi fost desconsiderate prin 
bruscata şi nepotrivita implantare a unor măsuri legislative 
(obiceiuri) străine. Particularitátile etnice, determinate de 
fatalitatea factorilor cosmici şi a habitudinilor milenar 
configurate creează, laolaltă, specificitatea formulei sufleteşti a 
unui popor. „De la simtimántul de identitate care va uni 
populaţia cu individualitatea absolută a statului va depinde pe 
deoparte tăria instituţiilor acestuia, pe de alta îngrijirea sa pentru 
interesele populaţiei. Acest simţ de identitate, mai mult sau mai 
puţin conştient, e ceea ce, când se arată într-un individ sau în 
mase, numim patriotism... De aici decurge importanţa pentru stat 
şi popor de a nu lăsa niciodată să slăbească acel simţ de 
identitate instinctiv, pe care natura l-a pus în sânul omului ca o 
conştiinţă întunecată a principalei sale condiţii de viaţă.“? În 
sfârşit, autorul cerea dezbărarea de formele goale importate şi 
reîntoarcerea „la izvorul primitiv şi nesecat al vieţii populare, 
numai studiind datinile şi obiceiurile, ca şi limba poporului 
nostru de jos“. 

Dacă la aceste observaţii ale lui Th. Rosetti le adăugăm pe 
cele ştiute ale lui T. Maiorescu (eseurile şi articolele din 
1866-1872 şi cele din 1881, 1882, 1889, şi cele târzii de la 1906 


! Ibidem, p. 131-132. 
? Ibidem, p. 140. 

incolo), cápátám imaginea, destul de rotund conturatá, despre 
etnos si specific naţional aşa cum o înțelegea junimismul. 
De altfel. în câteva luări de poziţie, criticul şi-a definit unele 
opinii în chestiunea aici în discuţie. Astfel, în 1889 Maiorescu 
îşi începea obişnuitul său curs de istoria filozofiei din secolul 
XIX prin a defini „spiritul distinctiv al unui popor“ nu prin 
categorii precum rasa, cum procedase Taine, pentru că ele sunt 
„prea nehotărâte şi improprii pentru Caracterizarea spiritului 
general“, ci „mai bine prin faptele precise din istorie, statistică, 
viaţă socială etc.“! Semnificativ ni se pare apoi faptul că 
Maiorescu nu a reţinut factorul religiei ca element definitoriu 
pentru etnic. Ca un cugetător laic, chiar ateu, ce era, criticul a 
arătat că latinitatea originară a poporului român nu implică 
apelul nici la creştinism şi пісі la varianta sa ortodoxă. „Romanii 
au fost păgâni, italienii sunt catolici, francezii sunt catolici şi 
protestanți, sunt români uniţi şi neuniti. Religiunea, oricât ar fi 
ea de importantă, este o notă accesorie a nationalitátii; sângele, 
limba, aspiraţiile la o cultură comună, aceasta este gintea latină“. 
Ortodoxia nu ar fi specifică spiritualităţii poporului român „căci 
noi, ortodoxi sau nu, suntem mai întâi de toate ginte latină şi nu 
ginte slavă“. Oricum, stăruia criticul, trebuie de deosebit între 
religie şi naţionalitate pentru că atunci ca şi mai înainte este 
vorba de „naționalitatea română iar nu de ortodoxie'?. 
(Gândirismul interbelic care a făcut din ortodoxie factorul 
definitoriu al etniei româneşti a condamnat asemenea opinii ca 
duşmănos eretice.) În sfârşit, în decembrie 1897, Maiorescu 
afirma în numele grupului politic junimist: „suntem convinşi cá 
numai prin cea mai rodnică muncă naţională, prin dezvoltarea 
caracterului nostru etnic, în limbă, în literatură, în munca fizică, 


1 T. Maiorescu, Jurnal, B.A.R., mss. 1520, f. 19 verso. 
2 Idem, Discurs rostit la 24 februarie 1879, în Discursuri 
parlamentare, vol. II, p. 283, 285, 287. 

în costum. în istorie, în forma socială si în forma de stat trebuie 
să meargă înainte {ага aceasta"'!. 

Si dacă studiile sistematice special consacrate chestiunii 
lipsesc, conceptele cu care operează sunt, de fapt, se vede bine, 
destul de clar configurate. Mai ales că, nu uităm, nici nu se 
urmărea clarificarea din perspectiva filozofiei culturii, a acestor 
concepte (sau a acestui concept), ci utilizarea lor în planul 
esteticii. reluándu-se, la un registru adecvat, o tradiţie şi un legat: 
paşoptismul. Filonul romantic din estetica junimistă (afirmat încă 
în 1868 în discuţia despre folclor) se întregeşte cuprinzător de la 
1882 încolo. Таг teoria specificului national a fost o componentă 
extrem de importantă a constituentului romantic din estetica 
junimistă Când a comentat, în 1882, antologiile de proză şi 
poezie apărute în limba germană care, constata criticul — 
împreună cu lucrările lui Wilhelm von Kotzebue —, s-au bucurat 
de o meritorie audienţă, Maiorescu a socotit necesar să evidentieze 
că ceea ce a stârnit interesul lectorului străin a fost „ре lângă 
măsura lor estetică, originalitatea lor naţională“. Şi aceasta pentru 
că „toţi autorii aceştia, părăsind oarba imitare a conceptiunilor 
străine, s-au inspirat de viaţa proprie a poporului lor şi ne-au 
infátisat ceea ce este, ceea ce gândeşte şi ceea ce simte românul 
în partea cea mai aleasă a firei lui etnice. Acest element original 
al materiei, îmbrăcat în forma estetică a artei universale, păstrând 
$i în această formă ca o rămăşiţă din pământul său primitiv, a 
trebuit să încânte pe tot omul luminat şi să atragă simpatica lui 
luare-aminte asupra poporului nostru. Căci orice individualitate 
de popor îşi are valoarea ei absolută şi îndată ce este exprimată în 
puternica formă a frumosului, întâmpină un răsunet de iubire în 
restul omenirei ca o parte integrantă a еі“.2 


! Ibidem, vol. V, p. 647. 
? T. Maiorescu, Literatura română şi străinătatea, Critice, ed. cit., 


vol. II, p. 249. 

Desigur, pare curios cá un partizan declarat al autonomiei 
esteticului, care a operat cu categoria tipizárii in artá, a 
condamnat amestecul factorului istoric, social, politic si chiar 
etnic în sfera esteticului pur să afirme puncte de vedere ce 
semnificau admiterea elementului istoric în estetic. Ba chiar 
recunoscând cá esteticul se potenteazá prin transfigurarea 
acestor factori metaestetici. Curiozitatea e numai aparentá pentru 
că (am stáruit la locul potrivit), asemenea posibile luări de 
atitudine erau anunţate încă în 1867-1868. Apoi Maiorescu, prin 
filonul romantic al concepţiei sale estetice, are revelaţia romanului 
poporan, cu tematică ţărănească, în care vede unica modalitate 
pentru proza românească a epocii de a ridica singularul la 
generalizare. Categoria clasicistă de tipic, încărcată cu valorile 
istoriste, e transferată astfel în romantism. Într-o {ага in care 
imensa majoritate a populaţiei era ţărănească, aici continuând să 
fiinţeze nucleul stabil, milenar constituit al psihei etnice, 
plăsmuirea unor personaje cu valoare tipic reprezentativă pentru 
naţiune nu se poate realiza decât apelând la acest mediu 
statornic, cu habitudini şi Weltanschauung intrate în tradiţie. 
Desigur, păturile orăşeneşti, în care vechile moravuri, deprinderi 
si elemente civilizatorii s-au amestecat cu altele noi, creând acel 
fenomen de tranziţie, bine reprezentat în mediul mahalalei, pot fi 
reflectate în creaţii literare. E ceea ce va izbuti magistral 
Caragiale, punând „pe scenă câteva tipuri din viaţa noastră 
socială de astăzi şi le dezvoltă cu semnele lor caracteristice, cu 
deprinderile, cu expresiile lor“. Dar caracteristicul din aceste 
creaţii se limitează la o pătură destul de subţire a populaţiei 
româneşti. Valorile sale reprezentative, socotea criticul, le aflăm 
în popor, altfel spus, în lumea ţărănească. Referindu-se la 
nuvelele lui Slavici, Gane, Negruzzi (antologate în aceste 
culegeri), criticul releva că „ele se găsesc în armonie în privinţa 
obiectelor ce ni le înfăţişează şi care sunt mai ales figuri tipice 
din popor“. Or, această modalitate practicată de prozatorii 

amintiţi e consonantá „си un întreg curent al gustului estetic în 
Europa, curent pe care noi îl credem foarte sănătos şi în urma 
căruia romanurile ţărăneşti şi descrierile tipice au ajuns să fie 
cele mai pretuite produceri ale literaturii de novelişti“.! 

Pe dată, potrivit uzanțelor pragmatice ale demersurilor sale 
critice, Maiorescu, „pornind de la novelele noastre populare“, 
alcătuieşte o mică teorie estetică despre roman. Nu e, ca de 
obicei, nu ştiu ce dezvoltare sistematică, închipuind o teorie a 
romanului. Dar pornind (repetăm, ca de obicei) de la literatură la 
estetică, lectura unor proze (romane şi nuvele) i-au „întărit 
convingerea că se poate formula de-a dreptul un nou principiu 
estetic în privinţa romanului modern, în deosebire de tragedie“. 
Criticul nostru nu era un pretuitor al romanului de analiză, 
preferând pe George Sand, Dickens, Bret Harte, Fritz Reuter, 
Paul Heyse, Creangă, Slavici, Turgheniev. Această modalitate 
poporană, câmpenească, o socotea validă. Mai ales că, stăruia 
criticul pe urmele lui Goethe,? dacă în tragedie subiectele sunt 
de obicei regii şi eroii, „în genere un tip de o puternică 
individualitate, dar fără nici o mărginire naţională şi afară de 
orice idee tipică de clasă“, în proză lucrurile se schimbă. Aici 
personajul principal i se pare că trebuie să fie pasiv, nu 
stăpâneşte împrejurările, ci e dominat de lumea înconjurătoare. 
„De aceea, susţinem acum noi, subiectul propriu al romanului 
este viața specific naţională şi persoanele principale trebuie să 
fie tipurile unor clase întregi, mai ales a ţăranului şi a claselor de 
jos. Căci o figură din popor este de la început pusă sub 
stăpânirea împrejurărilor ca sub o fatalitate, ea poate fi pasivă 


l Ibidem, p. 250. 

2 Tudor Vianu a demonstrat cá Maiorescu a utilizat în teoria sa 
asupra romanului poporan lucrarea lui Goethe Wilhelm Meisters 
Lehrnjahre, cartea V, cap. 7. (Vezi Noi izvoare ale esteticii lui T. 
Maiorescu, Opere. vol. II, ed. cit., p. 350-353.) 

fără a fi slabă, fiindcă înfăţişează in sine toată puterea impersonalá 
a tradiţiei de clasă şi totodată exprimarea simtirilor şi a 
pasiunilor ei poate fi mai clară, fiind mai primitiv firească şi mai 
puțin meşteşugită prin nivelarea culturei înalte. De aceea si 
vedem că romanul poporan se poate înălța la o culme de emotiune 
ce-l pune alăturea cu adânca mişcare a tragediei, la care nu ajung 
romanurile din societatea de cultură cosmopolită“, putând 
produce în cititor „o cafharsis, o ináltare şi purificare a acestor 
pasiuni“. În timp ce eroul din tragedie, revine criticul la ideea 
sa, ca individualitate tipică poate exista în toate ţările (valoarea 
tipicitátii lor e universală), „eroul romantic este mai bine 
caracterizat prin tipul său naţional, cu care nu poate exista decât 
într-un anume popor şi într-o anume ţară“. În aceste limite, 
fatale, evoluţia eroului de roman e fixată în lupta de suferinţă, 
în infrur.area cu ea, ducând spre „о catastrofă în simtámánt 
Prin aceasta eroul romantic depăşeşte cadrele timpului şi ale 
spati ilui determinat spre simtiri universal omeneşti. Criticul — 
mereu cu sentimentul relativului — precizează că punctul său de 
vedere nu vrea să absolutizeze o modalitate anume şi deci „să 
condamne romanurile moderne care nu ar fi o reprezentare a 
figurilor tipice dintr-un popor dat şi să recunoască exclusiv 
numai romanurile claselor de jos“. Pentru că — ştia bine — пісі 
tragedia nu s-a limitat numai la înfăţişarea regilor şi eroilor, 
existând şi tragedii burgheze (se referea la Intrigd şi iubire de 
Schiller şi Nora de Ibsen) în care personajele sunt recrutate din 
mediile obişnuite. Dar ceea ce i se pare bine stabilit e că eroul 
romantic spre care înclină nu trebuie recrutat din societatea 
înaltă fiindcă acesta e predispus spre convenţie. lar convenţia 
modelată de efemer e fatalmente tranzitorie. Acesta trebuie ales 
din mediile în care eroii „trăiesc din viaţa veşnică a omenirii“ 
pentru că „însăşi firea omenirii, şi nu moda convenţională este 
obiectul artei novelistice; de aceea tipul poporan este materialul 
ei, şi nu figura din salon“. În consecinţă, proza românească, 

fericit racordatá la curentul estetic european, trebuie sá 
infátiseze ,,emotiuni estetice din chiar izvorul cel curat al vietei 
sale populare*!. 

Cum se vede, această teorie maioresciană despre roman 
cuprinde in germene elementele esentiale ale conceptului de 
realism. Si ele nu îşi trag originea din filonul clasicist al esteticii 
sale, ci din cel romantic. De fapt, ne grábim să adăugăm. au 
contribuit poate în egală măsură cele două filoane, ştiut fiind cá 
ele au coabitat statornic de la începuturi (1867) şi până târziu în 
1909. Oricum, o astfel de înţelegere a mimesis-ului a dus la 
crearea climatului favorabil, în Junimea, pentru creațiile realiste, 
pretuite şi cultivate. Operele lui Slavici. Creangă, Caragiale, 
Duiliu Zamfirescu, Gane, apoi cele cu totul modeste ale lui 
Popovici-Bánáteanu şi V. Vlad Delamarina, povestirile de debut 
ale lui Sadoveanu sau nuvelele lui Brătescu- Voineşti au găsit în 
Maiorescu nu numai un comentator de elită, dar şi un factor 
important pentru impunerea lor în conştiinţa publică. 

Se ştie câtă nedumerire a trezit teoria maioresciană a 
romanului poporan. Pompiliu Constantinescu a considerat în 
1936 că aceasta e singura concesie pe care a făcut-o Maiorescu 
socialului în dauna esteticului. ,,Dar se pare cá — socotea 
comentatorul — e bazată mai mult pe o imperfectă concepţie 
despre roman. Maiorescu vede apogeul genului in «romanul 
cámpenesc» al lui George Sand, fiind stráin de conceptia 
modernă, psihologică a romanului inițiat de Balzac, Flaubert, 
Zola pe care-i subvalorificá, dintr-o esteticá de romantic, 
neadaptată la viziunea realismului'?. lar Lovinescu a negat-o 
integral intr-o apreciere construitá aproape numai din interogatii 
(retorice ?) care cereau — toate — răspunsuri negative: „Ce este 


1 T. Maiorescu, Critice, ed. cıt., vol. П, p. 250-253 
? Pompiliu Constantinescu, Estetica spiritului eroic, in Scrieri, vol. 
VI, p. 141. 

exact din aceastá teorie privitá in latura ei exclusivá, si nu 
posibilá ? Aproape nimic. De unde comandamentul eroului pasiv 
ca singurul acceptabil pentru roman ? De unde exclusiva 
aruncată puterii ? Din lipsa de conflicte ? Dar conflictele 
sufleteşti nu există ? «Regii» nu pot suferi, în afectiile lor 
umane, ca oricine ? După o astfel de formulare a teoriei, a 
specificului naţional şi a necesităţii pentru ca eroii romanelor să 
fie de preferinţă ţărani şi în orice caz reprezentanţi ai claselor 
de jos, harta epicei universale se rezumă la nuvelele lui Slavici, 
la Șanta lui N. Gane, la povestirile lui Bret Harte, la idilele 
rurale ale lui George Sand sau la câteva lucrări ale lui Paul 
Heyse sau Fritz Reuter." 

Să oprim aici comentariile negative despre teoria maioresciană 
a romanului poporan. Bineînţeles, e greu de susţinut astăzi 
(ca, de altfel. şi atunci, în 1882) valabilitatea acestei teorii 
maioresciene despre roman. De altminteri, nici Maiorescu nu a 
considerat-o ca având o valoare absolută. A avut grijă să-şi ia 
rezervele de rigoare, subliniind că, în fapt, ca orice teorie 
estetică, „пи vrea să fie o formulare absolută, îndeosebi nu vrea 
să condamne romanurile moderne... şi să recunoască exclusiv 
numai romanurile claselor de jos“. (s.n.) E însă greu de acceptat 
opinia lui Lovinescu că din această teorie nu rămâne aproape 
nimic. În consonantá cu întreaga concepţie evoluționistă 
junimistá şi-a adaptat şi în acest caz punctele de vedere pe 
fenomenul realităţii literare locale. A considerat deci că, atunci, 
în deceniul al nouălea, cea mai nimerită formulă estetică pentru 
proză este evocarea lumii de jos, altfel spus, a mediului țărănesc. 
Pentru o ţară incipient evoluată în civilizaţia de tip industrial, 
punctul de vedere, departe de a fi eronat, se dovedeşte a fi 
perfect rezonabil. E, am spune, aici reflexul spiritului pragmatic 
maiorescian care a ştiut să găsească o soluţie lucidă unei realităţi 


l E. Lovinescu, op. cit , ed. cit., p. 512. 

in formare. Putea, intr-adevár, apárea la noi romanul analitic in 
anii optzeci ? Sá fie oare purá intámplare faptul cá aparitia 
acestei modalitáti devine o realitate de-abia dupá primul rázboi 
mondial ? Eronat integral ar fi fost acest punct de vedere dacá 
autorul ei l-ar fi absolutizat. Dar nu a fácut-o. Cá Maiorescu nu 
agrea romanul de tip analitic (a spus-o si in acest articol din 
1882 si în autobiografia intelectuală din 1901) este perfect 
adevárat, optiunile sale indreptándu-se fárá ocol spre romanul 
cu personaje egale. pasive, poporane, cu habitudini fixate în 
vegetativ. Sigur cá aceste aprehensiuni au contribuit hotárátor la 
formularea teoriei sale despre roman. Dar, repetám, nu a 
absolutizat-o si a socotit-o valabilá numai pentru stadiul de 
atunci al prozei románesti. Evident, evolutia romanului modern 
i-a infirmat punctul de vedere. Din ea rămânea însă valid 
conceptul mimesis-ului, altfel spus, realismul ca formulă estetică 
în creaţia literară, valabil deopotrivă pentru romanul ,,poporan^ 
ca şi pentru cel modern, analitic. 

Nu trebuie să acceptăm ipoteza, care a fost totuşi acreditată, 
de a vedea în această teorie a romanului (de fapt o teorie despre 
condiţia prozei) o prefigurare a ideologiei literare sămănătoriste 
sau poporaniste. Nu a fost şi nici nu a vrut să fie. De altfel, prin 
nu ştiu ce întâmplare negatoare nici sămănătorismul și nici 
poporanismul nu au luat în considerare teoria romanescă 
maioresciană, deşi s-ar fi putut sprijini pe cpinia unei autorităţi 
ilustre. (Sămănătorismul. care se considera el însuși „un curent 
sănătos“ în literatură şi spiritul public, ar fi putut să se revendice 
de la teoria romanescá maiorescianá, care şi ca vorbea de „un 
întreg curent al gustului estetic în Europa, curent pe care noi îl 
credem foarte sănătos şi în urma căruia romanurile ţărăneşti şi 
descrierile tipice au ajuns să fie cele mai pretuite...^) Dar aici а 
intervenit o dificultate insurmontabilă, de ordin politic şi de 
strategie literară. Deopotrivă şi sămănătorismul şi poporanismul 
erau ostile junimismului politic (ca, de altfel, conservatorismului 


69 


politic de după 1900 în general). Apoi, ca orice nou curent 
literar-cultural şi de idei, acestea apărute după 1900, pentru a se 
afirma trebuiau să procedeze prin a se delimita critic de cel 
precedent, negându-l chiar — ca poporanismul — dintr-o perspectivă 
ideologică radical mic-burghezá. Aşa se face cá teoria 
romanescă maioresciană a rămas fără consecinţe în istoria 
esteticii şi a ideologiei literare româneşti. 

Dar dacă nu i s-a acceptat legatul, junimismul a preluat unul. 
De la paşoptism. Nu e vorba, desigur, de această teorie despre 
formula estetică a prozei. Ci de întreaga concepţie a specificului 
naţional din estetica junimistă în care teoria romanului e numai 
o componentă. Таг cât priveşte această concepţie a etnosului (еа 
însăşi o consecinţă a direcţiei romantice din estetica junimistă), 
aici junimismul a demonstrat o consecvență neabátutá. Au 
recunoscut-o chiar cei ce au reproşat junimismului (cum a fost 
Lovinescu) păcatul de a se fi abătut de la rigorile autonomiei 
esteticului la eteronomia lui. Călinescu care a fost neingáduitor 
cu estetica si critica celui ce a fost conducătorul Junimii (le 
găsea — pe amândouă — rudimentare) a precizat cá „el este întâiul 
formulator, încă timid, al «specificului naţional» în spiritul 
filozofiei lui Schopenhauer“!. A recunoscut-o şi Lovinescu drept 
o coordonată constantă, intangibilă a esteticii maioresciene. Am 
spune chiar cá spiritus rector al Junimii a considerat că întreaga 
nouă direcție, de е! anunţată, a stat sub semnul specificului 
naţional transfigurat în frumos estetic. În discursul rostit în 1894 
la primirea junimistului A. Naum în Academie, Maiorescu, 
pornind de la constatarea că lirica modestului poet a fost 
concepută în perioada 1878-1890, stabilea o caracteristică a 
acelei epoci literare. Şi caracteristica aceasta e cu totul 
semnificativă pentru convingerile sale estetice: „Va să zică, se 
rostea criticul, ele au fost concepute tocmai în vremea când 


! G. Căhnescu, Istoria literaturii..., 1941, p. 358. 

mişcarea noastră literară era însemnată prin acea originalitate în 
care scriitorii noştri de frunte, pornind de la poezia populară, 
s-au inspirat din viaţa naţională şi ne-au înfăţişat sub forma 
frumosului o realitate etnică, adecă ceea ce este şi cum simte 
românul după propria sa fire. Pastelurile şi Ostaşii lui 
Alecsandri, poveştile şi Amintirile lui Creangă, poeziile lui 
Eminescu — pentru a nu vorbi decât de cei încetaţi din viaţă, sunt 
manifestările acestei epoce de renaştere literară“!. Nu avem 
dreptate să vedem în această apreciere o indicație clară a faptului 
că după opinia lui Maiorescu întreaga mişcare literară din epoca 
Junimii a stat sub semnul etnosului ? 

S-ar putea obiecta că aceasta e o apreciere fugară, consemnată 
într-un text oportun care, deşi publicat, a fost totuşi gândit ca un 
discurs ocazional. Obiectia nu stă în picioare, aprecierea 
păstrându-şi semnificaţia integrală. Chiar într-un discurs, 
Maiorescu - la care totul era, indiferent de prilej, bine gândit şi 
calculat — nu-şi îngăduia aprecieri care să-i contrazică opiniile 
de principiu. Nu vom spune că în opera omului politic, chiar şi 
(mai puţin) a criticului Maiorescu au lipsit declaraţiile oportune. 
Dar niciodată ele nu au venit în contradicţie cu direcția 
principală a convingerilor sale. O demonstrează întreaga sa 
operă. Aprecierea din 1894, notată mai sus, reînnoieşte o opinie 
fixată încă din 1867 şi reluată curent după 1900. Rapoartele 
academice despre volumele lui Sadoveanu şi Сора? sunt probe 
cu totul elocvente. Dar în 1909, în răspunsul său la discursul de 
recepţie la Academie' rostit de Duiliu Zamfirescu, nu şi-a 
reafirmat, cu o dârzenie neclintită, opiniile sale despre poezia 
populară în particular şi aceea, mai generală, a specificului 
naţional ? Ce alta înseamnă această precizare dacă nu o 
reafirmare a opiniei din 1868: „Şi când acum 41 de ani — în 


! T. Maiorescu, op. cit., în loc. cit., p. 448. 
2 Vezi lon Dodu Bălan, Octavian Goga, Editura Minerva, 1971. 

primul volum al Convorbirilor literare — am atras luarea-aminte 
a cetitorilor asupra covârşitoarei însemnătăţi a poeziilor 
populare, publicate atunci de Alecsandri... şi astăzi pot constata 
că partea lirică a vieţii poporului a fost cea mai roditoare în 
dezvoltarea ulterioară a literaturii noastre culte, îndeosebi pentru 
Eminescu şi, prin mijlocirea lui, pentru urmaşii lui." ? Această 
rectitudine în convingerile sale estetice este poate şi mai bine 
exprimată (printr-un fel de concis excurs în istoricul luărilor sale 
de atitudine în problema etnosului reflectat în literatură) în 
scrisoarea către noul academician: ,.... Toată teoria dtale literară. 
afirmarea de la început, că poezia populară ca «produs estetic 
nici nu există la naţiunile civilizate», părerea filozofică despre 
timp şi spaţiu, împotrivirea în contra poeziilor lui Goga şi 
novelelor lui Popovici-Bánáteanu etc. etc. sunt diametral opuse 
nu numai convingerilor mele in petto, ci scrierilor mele de vro 
40 de ani încoace, începând cu lauda lui Alecsandri pentru 
adunarea poeziilor populare (1867), continuând cu aprobarea 
romanului popular de felul lui Slavici (1882), cu recunoaşterea 
fără rezervă a lui Popovici-Bánáteanul (1895), cu relevarea 
poeziei populare ca rădăcina poeziei mai înalte (articolul despre 
poetul dialectal Victor Vlad, 1898) toate aceste publicate în 
Convorbiri literare şi încheind cu propunerea de premiere a 
poeziilor lui Goga, publicată în Analele Academiei 7. 

Stratul romantic al esteticii maioresciene din care descinde 
şi conceptul specificului national nu a anulat şi nici nu a diminuat 
semnificaţia esteticului, ca şi, oricât ar părea de paradoxal, 
autonomia functiunilor acestuia în actele valorizatoare. Opiniile 
sale despre fondul etnic al artei şi literaturii nu au urmărit scopuri 


! T. Maiorescu, op. cit., p. 484. 


2 E. Bucuta, Duiliu Zamfirescu şi Titu Maiorescu în scrisori, ed. cit., 
p. 359. 

exclusiviste. Acesta a fost pretuit de junimism numai in másura 
in care continea — cum s-a spus — un substrat universal. Nu era o 
negare (cum avea sá procedeze sámánátorismul) a raportului 
necesar dintre national şi universal, după cum nu a sancţionat 
eludarea esteticului în favoarea etnicului. Dimpotrivă, amândouă 
aceste raporturi s-au bucurat de un echilibru lucid, promovând 
modernitatea şi spiritul modern, chiar dacă, ce-i drept, în cea de 
a doua etapă în structurile esteticii junimiste au prevalat factori 
care nu ţineau, riguros vorbind, de conceptele mai vechiului 
antisincretism al valorilor. 


4. Estetica junimistă nu e, cum s-a văzut, un fenomen lipsit 
de istorie. Dar e drept să-i limităm istoria la perioada ei 
maioresciană? Fără a forţa lucrurile, vom spune că în devenirea 
ei de după 1892 estetica junimistă trăieşte dacă nu o fortificare, 
oricum o înnoire. O înnoire nu a postulatelor esenţiale, ci o 
încercare, adesea memorabilă, de a le confrunta cu ceea ce 
aduseseră inedit mai recentele puncte de vedere din estetica 
europeană. Aceasta nu o va face Maiorescu, ci noua generaţie 
de tineri selectaţi pentru a prelua destinele Convorbirilor şi ale 
maiorescianismului. Dintre aceştia, cel puţin doi se disting din 
capul locului ca personalităţi cu remarcabile disponibilitáti 
pentru filozofie şi, în spaţiul acesteia, pentru estetică (pentru 
estetică filozofică şi nu aplicată). E vorba, desigur, de Mihail 
Dragomirescu şi P. P. Negulescu. Ce-i drept, la început aceştia 
sunt însoţiţi în tentativele lor pe teritoriul esteticii şi de alti 
colegi de generaţie: G. Bogdan-Duică, C. Rădulescu-Motru (care 
şi-a publicat în România jună din 1899 lecţia de deschidere a 
cursului său universitar, Spiritul ştiintific în estetică, de un 
antimaiorescianism abia mascat), S. Mehedinţi, mai vârstnicul 
Al. Philippide. Cum aceştia abandonează destul de repede, 
verificându-şi vocaţia în alte domenii sau se depărtează de matca 
junimistă (exemplul lu: Rădulescu-Motru — citat mai sus — e cu 

totul semnificativ), le putem considera accidente pasagere. Cel 
mult pot fi înregistrate ca fenomene care fixează dispersiunea pe 
care o cunoaşte junimismul în estetică în preajma şi după 1900. 
Semnificativă ni se pare, din nou, poziţia lui C. Rădulescu- 
Motru. Cel care făcuse parte din cercul de tineri apropiaţi lui 
Maiorescu, care a participat — ce-i drept rezervat — în 1893 la 
polemica cu Gherea şi va fi cooptat în 1902 în comitetul de 
conducere al Convorbirilor literare va exprima in 1900 în 
publicaţia sa, atunci înfiinţată (1 ianuarie 1900), Noua revistă 
română, opinii care semnalează dacă nu începutul procesului de 
îndepărtare de matca junimismului originar, oricum fenomenul 
divergenţelor clarificatoare în această tabără pe care profesorul 
o voise unită. Le găsim în articolul /dealurile sociale şi arta din 
nr. 2 (15 ianuarie) pe anul 1900 care, pornind de la cele două 
puncte de vedere afirmate în polemica Gherea-Maiorescu, 
înclina balanţa opţiunilor — surprinzător — spre poziţia criticului 
socialist. Gherea — scria directorul noii publicaţii —, „dintre toti 
cei care au participat la discuţia de odinioară“ a utilizat o 
metodologie fericit aplicată fenomenului nostru literar, în timp 
ce „adversarii săi... erau obişnuiţi să considere ipotezele 
metafizicei germane drept cheia magică“. lar Gherea „a fost 
departe de a face compoziţii şcolăreşti după precepte filosofice, 
precum făceau multi dintre adversarii săi literari“, studiile sale 
critice fiind „pornite din dorinţa de a veni în ajutorul literaturii 
române, iar nu metafizicei europene“. Sigur că Motru îl amenda 
şi pe Gherea socotind, ca altădată Al. Philippide, că a confundat 
idealul înaintat cu idealurile socialiste, socotindu-le numai pe 
acestea drept legitime, că a încercat să realizeze „asocierea între 
socialism şi literatură“ deşi „era socialismului sincer n-a sosit 
încă pentru tara românească“ $1 că „artistul de valoare care să 
consacre în totul teoriile lui Gherea e încă aşteptat“. Dar dincolo 
de aceste amendamente şi rezerve, Motru, vizionar, declara că 
„arta noastră viitoare trebuie să fie tendentioasá... În ea, până la 

vremuri mai bune, sá-si gáseascá un refugiu simtul de dreptate si 
onestitate al poporului nostru. Ea să imbrátiseze gândirea celor 
atraşi de ideal. Satira, nuvela şi romanul tendentios politic... arta 
unui Gogol şi a unui Scedrin — iată ce ne-ar fi de primă utilitate 
în momentele de faţă... Voim o artă moralizatoare, o artă 
propagatoare de idealuri sociale... Când atmosfera vitioasá care 
ne înăbuşă acum va fi împrăştiată; când arta tendentioasá îşi va 
fi îndeplinit rolul sáu — atunci vine arta senină, clasică... Dar 
până atunci, artistul român nu poate fi decât tendentios." Fără 
îndoială, Motru nu a fost estetician, opiniile sale sunt mai curând 
de bun-simt, nu e un adept al orientărilor istoriste şi confundă, 
destul de simplist, vocaţia marii arte de a exprima conştiinta 
morală a epocii cu scrierile minore, practicist utilitare. Dar 
opiniile sale, aşa cariate de simplism cum sunt, vădesc limpede 
că ideologia literară junimistă, în ipostaza închipuită de noua 
generaţie, nu se mai prezenta ca un bloc unitar. Blocul prezintă 
fisuri, primejdioase, chiar din momentul construirii. lar acestea 
se datorau deosebirilor de opinie împărtăşite de cei pe care 
Maiorescu îi numea „urmaşi ai noştri din tânăra generaţie“. 
Fenomenul la care ne referim e pilduitor demonstrat si de S. 
Mehedinti. Eminentul geograf a fost, incontestabil, preferatul lui 
Maiorescu, ascendent ce i-a asigurat, in 1907, si misiunea de 
director al Convorbirilor literare. Tánárul Mehedinţi îl venera, ce-i 
drept. pe dascălul sáu până a-l imita în tot. Făcea politică, tinea 
discursuri elegant alcătuite, îşi distribuia efectele oratorice atent şi 
la locul potrivit, se familiarizase cu tacticile aranjamentelor de 
culise, tindea să stăpânească un univers rotund de cunoştinţe din 
sfera umanioarelor, de la filozofie, istorie şi geografie la estetică, 
critică literară şi chiar literatură de imaginaţie. Distanţa dintre 
model şi decalc era însă imensă, poza minoră, alcătuită din 
material friabil, ţinând locul bronzului din statuia originală. A 
fost un reputat specialist în disciplina căreia 1 s-a consacrat, dar 
un amator tără vocaţie în ideologia literară, deşi afişa pretenţii 

dictatoriale de mentor si legislator. La această deficiență au 
contribuit nu numai cunostintele — putine — din domeniul 
esteticii sau ideea cá puncte de vedere valabile la 1867 isi 
păstrează deplina utilitate şi la 1900, dar si structura ideologică 
a geografului, rurală şi ruralizantá pe toate dimensiunile. 
Lovinescu avea dreptate!. Mehedinţi nu a fost un maiorescian, 
ci un eminescian. Dar nu un descendent al poetului universal 
Eminescu la care romantismul era cenzurat de aspiraţia spre 
rigorile clasicitátii. Din tot ce a scris Mehedinţi (vezi mai ales 
culegerea Primăvara literară) respiră „micul romantism“ 
impregnat de traditionalism închistat şi blam faţă de civilizația 
urbană, modernă. Acest credo social convertit în planul 
ideologiei literare nu putea să capete decât fizionomia mediocră 
a unui sămănătorism epigonic. Din ideologia literară maioresciană 
Mehedinţi retinuse numai teoria romanului poporan şi cea a 
specificului naţional. Dar şi acestea prelucrate şi acomodate 
momentului sămănătorist de un discipol fără aplecare specială 
pentru estetică. Aceasta nu înseamnă, fireşte, că viitorul director 
al Convorbirilor literare se recomandă ca un partizan al 
orientării istorist-sociologice în ideologia literară. Dimpotrivă, 
se va manifesta ca un adversar neimpácat al acesteia, declaránd-o 
chiar ritos (ca în orice chestiune) „străină artei“, suspectând 
poliţist orice deviere asimilabilă ,gherismului*. Paradoxal, 
Mehedinţi se credea totuşi un maiorescian de pură descendență 
şi nu ostenea să se revendice din magistratura întemeietorului 
Junimii ale cărui directive pretindea că le aplică. 

Şi totuşi Mehedinţi era un sămănătorist de strictă observantá 
căruia îi lipseau numai darurile de apostol. Se va manifesta ca 
atare nu numai la Convorbiri literare, din 1907 încolo. Dar şi 


| уел E. Lovinescu, Istoria literaturii române contemporane, vol. 
I, 1926, p 45-52 vol. II, p. 43-52 şi 7. Maiorescu şi posteritatea lui 
criticá, 1943. p 43-71. 

mai înainte. firesc, în publicaţia condusă de N. Iorga. Articolul 
său Primăvara literară. Către cei aleşi ai tinerimii de astăzi a 
apărut în nr. 8 din februarie 1905 al revistei Sămănătorul şi 
semnifica nu numai recunoaşterea importanţei dobândite de noul 
curent, dar înainte de toate că ideologia literară a viitorului 
director al Convorbirilor literare era sincronă cu a sămănătoris- 
mului din epoca sa de glorie. Mehedinţi se războieşte aici cu 
decadentismul, cu zolismul, asimilându-le — toate — cu „florile 
răului“ ale corupției apusene pătrunse primejdios în geografia 
natală. E net împotriva acestui trandafir de import care, chiar 
dacă e frumos, implantat la noi ar fi dáunátor!. Şi aceasta pentru 
că „ar fi păgubită lumea întreagă, dacă ar pieri de pe faţa 
pământului trandafirul sălbatic, răsura dealurilor şi a munţilor 
noştri din care cine ştie ce nobilă floare va ieşi cu trecerea 
vremii“. Alarmant în retorica de directivă a lui Mehedinţi nu e, 
desigur, faptul că se elogiazá cu deosebire acele „creaţiuni ale 
geniului tău naţional şi ale nimănui altuia“, ci că se apreciază, 
dintr-un restrictiv unghi sămănătorist, opera marilor noştri 


! Coincidenţă semnificativă. În aprilie 1905, la apariția plachetei lui 
D. Anghel În grădină, lorga scria: „Poetul acestor îmbelşugate grădini 
care e o grădină boierească, o grădină scumpă, o grădină pentru oameni 
avuţi, trebuie să-şi amintească totdeauna că bogăția unui suflet de 
scriitor poate să aibe două izvoare: sau cetire foarte întinsă.. sau 
coborârea, umilirea sufletului către natura întreagă şi către toti oameni, 
contopirea cu întreaga făptură. D. Anghel n-are decât să aleagă“. 
(Sămănătorul din 10 aprilie 1905). Şi în 1910, când despovárat de 
obligațiile faţă de poet (în 1905 Anghel era apropiat cerculu 
Sămănătorul) scria despre lirica acestuia: „Când s-a vit iarăşi ca poet, 
căuta în lumea florilor eroii săi, într-o vreme când ni dădeam cu toţii 
silinta să aflăm literaturii româneşti alte izvoare şi altă îndreptare. 
Imnurile către florile scumpe de oraş mare erau o sfidare“. [N. Iorga — 
Scriitorul de azi: d. D. Anghel, Neamul românesc literar, II, nr. 44 (31 
octombrie) 1910, p. 690] 

creatori (Eminescu, Goga, Cosbuc, Duiliu Zamfirescu), ba chiar 
$i productiile minore care mimau asemenea insugiri. Esteticul 
era deci abandonat culturalului si etnicismului. Cánd va prelua 
conducerea revistei junimiste, Mehedinţi îi va imprima aceste 
comandamente care nu mai aveau practic nimic comun cu 
principiile estetice maioresciene. Chiar cu cele din 1904-1906. 
Mehedinţi era atât de lipsit de gust şi prin orientarea sa 
antiestetică produsese un asemenea vid în spaţiul Convorbirilor 
literare încât în 1914, la şapte ani de când stăpânea conducerea 
revistei, se mándrea cu acest bilanţ şi atunci hilar: „Pe cât ne-au 
îngăduit puterile, am căutat să îngrijim şi să scoatem la lumină 
îndeosebi manifestările originale ale culturii româneşti. Lirica 
sinceră a lui Cerna, icoanele din viaţa aromânilor de Beza; 
novelele atât de caracteristice ale lui Mihail Chiritescu; operele 
dramatice ale dlor I. Miclescu şi Al. Florescu...^! Era mai puţin 
decât realizase M. Dragomirescu în revista sa. Cât despre distanţa 
care despürtea revista lui Mehedinţi de Viata românească, 
aceasta era astronomică. Epoca nu era, ce-i drept, deosebită în 
valori. Dar cele existente se ţineau departe de îmbătrânita, 
prăfoasa revistă încăpută pe mâinile unui geograf învăţat dar 
afon în ale esteticii. Specialistul în geografie dar diletantul în 
estetică realiza recordul de a se manifesta ca sămănătorist mult 
după ce steaua acestuia apusese binişor. Mehedinţi continua să 
elogieze „direcţia sănătoasă“ care aduce ,,0 adevărată rácorire 
morală“ nu in 1905, când asemenea aprecieri mai puteau avea 
rostul şi raţiunea lor, dar şi în 1915. Dacă la această obturare 
compactă a gustului şi a unei rudimentare, anacronice ideologii 
literare sămănătoriste, adăugăm şi faptul că maiorescianul 
principiu al separării sferelor fusese abandonat, căpătăm 
proporţiile depărtării lui Mehedinţi de matca junimismului. Cel 
puţin în planul conservatorismului echilibrul fusese menţinut. 


! Soveja (S. Mehedinţi), Primăvara literară, 1914, p. 5. 

Conservatorul politic Mehedinti era tot atát de conservator in 
esteticá si ideologie literará. Culmea e cá Mehedinti credea cá 
are autoritatea moralá de a incrimina, in fulminante articole, 
incurajarea politicii in literatura publicatá de (se putea ?) Viata 
românească. Mihail Dragomirescu, urmărind atent „criticile“ lui 
Mehedinţi, avea dreptate să consemneze că acesta „confundă aşa 
de des sfera literaturii cu a politicii“. Iar verdictul său e numai o 
judecată de constatare: „Toate acestea ne duc la concluziunea cá 
d. Mehedinţi, in materie de ideologie literară. nu numai că nu e 
în progres faţă de critica dlui Maiorescu pe care se străduieşte 
s-o reprezinte astăzi, dar este mult înapoi“. Şi aceasta pentru că 
„d. Mehedinţi, care altminteri poate fi gânditor în materie 
geografică, gândeşte însă puțin gi superficial in materie esteticá"!. 


* 


Aşadar, Rădulescu-Motru, ca si S. Mehedinţi (cel dintâi 
intemeietorul unei publicatii independente si cel de al doilea 
director, timp de saptesprezece ani, chiar al revistei altădată 
junimiste) s-au îndepărtat de ideologia literară maioresciană, fie 
printr-o poziţie divergentă, fie prin răstălmăcire şi îngustare 
falsificatoare. Din toată generaţia de noi junimişti singurii care 
se apropie de cadrele ideologiei literare maioresciene sunt, de 
fapt, Mihail Dragomirescu şi P. P. Negulescu. Era vorba la 
aceştia, s-o spunem dintru început, nu de o repetare epigonică a 
esteticii junimiste, aşa cum fusese statuată de intemeietori, ci de 
o interpretare creatoare a mai vechilor concepte, realizată de 
personalităţi cu independenţă de gândire. Sigur că devenirea 
celor două personalităţi va fi diferită, Negulescu abandonând 
estetica în favoarea filozofiei pure, iar Dragomirescu impunându-se 


1 M. Dragomirescu, Ideologia ,,Convorbirilor literare“, їп 
Convorbiri, an I, nr. 15 (decembrie), 1907, Apud. Scrieri critice şi 
estetice (ed. Z. Ornea şi Gh. Stroia), E.P.L., 1969, p. 77, 69. 

ca un estetician de marcă, cunoscut — datorită sistemului sáu 
original — în cercurile mondiale de specialitate. Dar debutul 
(vrem să spunem activitatea lor de până prin 1900) a fost 
deopotrivă promiţător în disciplina esteticii şi numai împrejurări 
întâmplătoare au hotărât (ca în atâtea alte cazuri) destinul 
fiecăruia, sanctionánd numai în Dragomirescu pe estetician. 
Primele scrieri ale lui P. P. Negulescu aparţin esteticii. 
dovedind fineţe, aplicare şi originalitate în cercetare. E drept că 
sugestia elaborării acestor studii a venit din partea profesorului 
său Maiorescu pentru a le utiliza drept contribuţii fortifiante în 
polemica cu Dobrogeanu-Gherea. (Acest aspect al contribuţiei 
lui P. P. Negulescu îl vom examina în capitolul „Polemici“. Dar 
nu e mai puţin adevărat că indiferent de finalitatea utilă a acestor 
studii, ele probau — cum spuneam — opinii estetice în prelungirea 
celor ale junimismului din anii de strălucire. Cele cinci studii, 
atât de corpolente încât au putut alcătui sumarul unui volum, au 
fost elaborate (si, fireşte, publicate) în anii 1892-1897. Chiar 
dacă elaboratia a fost rezultatul unei sugestii venite din partea 
unei persoane care trebuia ascultată, important aici e faptul că 
tânărul filozof aduce elemente ale unui punct de vedere înnoitor. 
El nu se depărtează de maiorescianism, dar, frecventând autorităţile 
mai noi in materie de estetică (Hennequin, Guyau, Dumont, 
Souriau, Proudhon, Fechner, Ribot) îi aduce un spor necesar de 
acomodare şi împrospătare. Pentru prima oară conceptele 
junimiste esenţiale sunt argumentate cu referiri şi citate din 
esteticienii mai noi (unii chiar de ultimă oră). Trecerea — aproape 
un salt spectaculos — de la metafizicienii germani din prima 
jumătate a secolului XIX la cei din ultimele decenii racorda 
estetica junimistă la contemporaneitate, până acum privilegiul 
exclusiv al lui Gherea. Era o deschidere de orizont cu adevărat 
necesară care dacă s-ar fi consolidat temeinic ar fi conferit 
esteticii junimiste o dialectică nebănuită. Oricum, din altă 
perspectivă (aproape contrară) decât cea proiectată de estetica 

lui Dragomirescu. Pentru cá Negulescu se distingea de pe acum 
(spre deosebire de colegul sáu M. Dragomirescu) prin echilibru, 
măsură si tact, neagreánd excesul dogmatic pe care îl va proba 
incá din anii acestia (si mai ales mai tárziu) viitorul autor al 
Științei literaturii. 

Negreşit, Negulescu exprimă convingeri maioresciene, deşi 
autonomia în opinii e afirmată cu demnitate, din — probabil — 
aceleaşi intenţii de a-i aduce їппоїгі. Ca şi maestrul sáu, e 
scientist şi ateu. În Religiunea şi arta (care purta menţiunea în 
subtitlu: O introducere în studii de estetică) dezbătând o 
chestiune mult abordată în ultimele decenii ale secolului trecut, 
constată fenomenul ireversibilitátii dispariţiei religiei. Întrebându-se 
ce anume va înlocui funcțiunile religiei în dezvoltarea morală şi 
intelectuală a omenirii, socotea că aceste înalte funcțiuni îi revin 
artei. Aceasta deoarece, epistemologic, arta şi religia fac parte 
din aceeaşi modalitate specifică de cunoaştere. „Ca şi religiunea, 
poezia poate deveni, prin urmare, pentru omenire o ocazie şi un 
îndemn de activitate ideală, de ridicare peste materialitatea 
mărginită a vieţii de toate zilele, într-o lume de idei mai largi, 
mai generale.“ Dar, surprinzător, în acelaşi text în care preciza 
că arta se aseamănă cu religia pentru că „prin dezinteresare şi 
impersonalitatea emoţiunilor sale, arta ne ridică, ca şi religiunile, 
deasupra egoismului individual“, Negulescu nu pregetă să 
afirme puncte de vedere care amintesc fără echivoc de postulatul 
funcţiei sociale a artei: „....Se poate ca arta să nu fie numai une 
noble inutilité, cá se poate, din contra, ca ea să cuprindă în sine 
soluţia unei grave chestiuni sociale. S-a considerat prea mult arta 
ca o simplă distracţie, ca o simplă chestie de «petrecere» şi prea 
puţin ca un posibil factor de progres social... Chestiunea rolului 
artei are dar nu numai o simplă importanţă teoretică, ci şi o 
imensă importanţă practicá."^! E lesne de recunoscut aici nu 


ІР P. Negulescu, Religiunea şi arta, loc. cit., p. 722-723, 744. 

numai proba independenţei în gândire a tânărului filozof, dar şi 
o implicită (involuntară ?) atitudine polemică cu mai vechile 
teze (nici acum abjurate) ale profesorului său. Negulescu citise, 
cu siguranţă, Criticile lui Maiorescu (reeditate în 1892 în trei 
volume la Socec) şi e imposibil să nu fi cunoscut celebrul pasaj 
din O cercetare critică în care se spunea că „poezia este un 
product de lux al vieţei intelectuale, une noble inutilité, cum a 
zis aşa de bine M-me de Stael“. Dacă meditatiile Іш Negulescu 
nu sunt o critică directă a asertiunii maioresciene, pot fi oricum 
apreciate ca o comentare a ei cu totul independentă, instalánd-o 
sub reflectorul îndoielii. 

Nu ar trebui să se înţeleagă de aici că Negulescu se distanţa 
de estetica profesorului său. Repetăm, o împărtăşea în datele ei 
esenţiale, apărând-o chiar de atacurile adversarilor (fireşte, 
Gherea şi partizanii săi). Dar se străduia să-i confere noi 
aliniamente şi puncte de sprijin. Studiul din care am citat era, 
cum se vede, numai introducerea la un ciclu care, din păcate, a 
rămas în proiect. Cunoaştem însă proiectul în toate detaliile sale 
(publicarea lui, necesară, am realizat-o într-un volum special, 
care adună toată corespondenţa dintre profesor şi „aleşii“ săi 
care a apărut în 1977 la Editura Minerva) pentru că 1-a fost 
comunicat lui Maiorescu într-o lungă scrisoare (10 pagini). Si el 
îngăduie descifrarea opiniilor estetice ale lui Negulescu care 
semnificau — cum spuneam — un maiorescianism acomodat. Să 
notăm mai întâi că autorul intenţiona probabil să elaboreze trei 
studii (planul are trei părți), în afară de introducerea publicată 
(Religiunea şi arta). Fiecare capitol mai mare (altfel spus, 
fiecare studiu) e împărţit metodic în paragrafe analitice. (Cap. I. 
„Analiza — faptelor — estetice“ — 8 paragrafe; Cap. II. „Principiile 
estetice“ — 11 paragrafe; Cap. III. „Critica їп artă“). O problemă 
care îl preocupă mult pe Negulescu este сеа a emoţiei estetice, 
atunci mult discutată, constituind, cum se ştie, la unii esteticieni, 
preocuparea de căpătâi. În acest scop, de altfel, îi citise pe 

Fechner si pe Ribot (La psihologie des sentiments). Dupà opinia 
lui Negulescu, notată la par. 5 al cap. I, „numai imagini, idei, 
sentimente contemplative, lipsite de orice raport real sau posibil 
cu persoana proprie a privitorului sau ascultătorului. dezinteresate, 
aşadar, pot face ccntinutul plăcerii esteticii”. Tânărul estetician 
îşi propunea chiar să dea o definiţie a chestiunii. pe care i-o 
comunică lapidar profesorului în paragraful 6. „Plăcerea estetică 
neexistând independent de un conţinut de imagini, idei, sentimente 
şi fiind produsă numai de imagini, idei, sentimente contemplative, 
impersonale, dezinteresate, nu e decât coloritul particular pe care 
îl iau elementele noastre psihice, când sunt contemplative, 
impersonale, dezinteresate. Cu acest prilej. autorul relua 
problema impersonalitátii în artă, pe care o dezvoltase în studiul 
din iunie 1893 (îl vom comenta în alt capitol al lucrării noastre). 

Spre deosebire de studiul trecut, aici autorul introduce o 
distincţie, ni se pare, importantă. Se deosebeşte, astfel. între 
conceptele „impersonal“ şi „dezinteresat“. Impersonalitatea — stáruie 
autorul — implică dezinteresarea subiectului, dar nu şi pe aceea a 
obiectului. Dezinteresarea în acest caz presupune lipsa finalitátii 
obiective, nu subiective. După opinia autorului, această deosebire 
îngăduie nu numai, distingerea, dar şi separarea plăcerii produse de o 
cercetare ştiinţifică, care poate fi impersonală şi subiectivă, 
dezinteresată, dar nu este estetică, pentru cá nu e în acelaşi timp şi! 
obiectiv dezinteresată, întrucât plăcerea constă în scopul urmărit, 
aflarea adevărului. Într-adevăr, subliniază Negulescu, „о cercetare 
ştiinţifică întreprinsă cu conştiinţa inutilitátii ci, adică cu conştiinţa 
cá nu va duce la nici un rezultat obiectiv, nu poate fi decât penibilă“. 
Tot aici autorul anunţă că-şi propune să se refere critic la teoria lui 
Guyau, „care identifică frumosul cu utilul şi introduce astfel în 
estetică emoţiunea obiectivă, dacă nu şi pe cea subiectivă“. Planul 


! B.A.R., Msse. rom., Fond Maiorescu, S. EST: ; 

scrisorii dovedeste deci incá o datá cá autorul, pástrándu-se in 
planul maiorescianismului, názuia să-l acomodeze cu noile 
rezultate dobândite de estetica vremii. 

Maiorescu trebuie să fi aşteptat cu interes lucrarea lui 
Negulescu. Dar, brusc, la numai două săptămâni după scrisoarea 
citată mai sus, tânărul filozof, în urma cine ştie căror lecturi sau 
sugestii, îşi schimbă — temporar, credea el — firul hotărârilor si 
propune un studiu despre arta socialistă pe care, de asemenea, îl 
comentăm la locul potrivit. Deocamdată, autorul nu renuntase la 
ideea elaborării studiilor de estetică teoretico-normativă. 
Dimpotrivă, socotea că, polemic, acestea le-ar anunţa în chip util 
pe cele de profil pronunţat teoretic. Cum îl prevenea pe 
Maiorescu în scrisoare: „aş tine să apară acest articol pe aprilie, 
întâi pentru ca să vină mai la timp, şi al doilea pentru că aş vrea 
să încep pe mai studiile de estetică“!. 

La începutul lui aprilie 1894, Negulescu expediază la Bucureşti 
prima parte a noului studiu şi la câteva zile restul, fiind sigur de 
publicare, de vreme ce transmitea rugămintea de a nu se tipări 
prima parte separat, ci necondiţionat studiul în forma sa integrală. 
Dar, lucrurile nu aveau să se petreacă deloc atât de lin pe cât spera 
Negulescu. Citit de colectivul redacţional în cadrul unei şedinţe 
speciale, studiul lui Negulescu a întâmpinat neaşteptat de 
numeroase si serioase obiectiuni. În consecinţă, studiul i se 
înapoiază. laolaltă cu observaţiile „cercului“, comunicate de N. 
Basilescu, în calitatea sa redacțională. În observaţiile comunicate 
de Basilescu descoperă cu uimire infiltratii puternice ale esteticii 
de tip istorist care îl încercaseră şi pe el. Dar rezista pentru cá 
înţelegea să acomodeze altfel maiorescianismul cu orientările mai 
noi în estetică. Va protesta deci într-o scrisoare către Maiorescu 


! Idem, S. pur. 

care începe calm si concesiv, pentru a sfârşi iritat şi intransigent. O 
erezie periculoasă i se părea a fi observaţia comunicată prin 
Basilescu potrivit căreia artele egipteană şi japoneză nu ar trebui 
considerate drept inferioare, ele fiind în genul lor culmi de 
perfecţiune şi — înainte de toate — produsul unor anume civilizaţii, 
expresia lor artistică superioară. Iritat peste măsură, Negulescu îi 
scrie răspicat profesorului său, căruia, evident, îi cerea dreptate 
pentru apărarea unei cauze pe care o ştia comună. 

După opinia indreptátitá a lui Negulescu, artele japoneză sau 
egipteană sunt, fără îndoială, capodopere ale genului. Dar în sfera 
globală a artei, ele se aşază fatal în zone inferioare. Lucrările lui 
Benvenuto Cellini, exemplifică autorul, sunt capodopere ale 
orfevreriei, fără ca aceasta să împiedice situarea genului în zonele 
inferioare ale artei, mult în urma picturii, sculpturii sau poeziei. 
„Căci — şi tonul scrisorii se schimbă brusc —, să ne înțelegem. Noi 
nu facem istorie, nici arheologie, ci pe cât putem, bineînţeles — 
artă. Şi din punctul de vedere al artei, operile de artă sunt pur şi 
simplu opere de artă, de judecat ca atari dintr-un punct de vedere 
comun, din punctul de vedere al emotiunii estetice. Altfel, pentru 
ca să nu le comparăm — cum zice Basilescu în numele cercului 
—, fiindcă sunt genuri diferite şi «expresiuni ale unor civilizaţii 
diferite», nu ne rămâne decât să le apreciem în raport cu 
civilizațiile cari le-au produs, să facem, adică, «critică ştiinţifică» 
sau, în cel mai bun caz, istorie şi arheologie, nu artă. Pentru 
mine, însă, operele de artă sunt pur şi simplu opere de artă şi, ca 
atari, comparabile înăuntrul genurilor lor (pictura cu pictura, 
sculptura cu sculptura, muzica cu muzica etc.), din punctul de 
vedere al criteriilor estetice. Aceste criterii se reduc în esenţă la 
unul singur: adevărul — adevărul plastic în artele plastice, 
adevărul psihologic şi logic în poezie, roman, dramă... 1. 


1 Idem, S. m 

Sá constatám, o datá cu Negulescu, cá inamicul se infiltrase 
chiar în cetate. Pentru cá, fără îndoială, a considera cá un gen 
artistic este expresia determinată a unei anumite civilizaţii 
înseamnă automat a subscrie una din tezele de seamă ale 
istorismului în estetică, şi anume aceea privind raportul de 
cauzalitate dintre mediul social-istoric şi artă. Poate că această 
constatare, relevată lui de observaţiile transmise de Basilescu, 
să fi contribuit la hotărârea de a abandona estetica. ,,Dacá am 
insistat asupra acestei chestii — se confesa Negulescu părintelui 
său spiritual — e pentru că am crezut că un cerc trebuie să aibă 
un fundament comun intelectual. Un cerc literar. mai ales. 
trebuie să aibă un punct de vedere comun în chestiile de artă. Si, 
de aceea, vă mărturisesc, m-am simţit parcă prin obiecțiile lui 
Basilescu şi ale cercului înstrăinat de prietenii noştri literari. Am 
eu dreptate şi n-are cercul, sau are cercul dreptate şi n-am eu, 
asta e o chestie de mai mică importanţă. Important e însă să nu 
fie între noi divergențe aşa de fundamentale în ceea ce face 
tocmai coheziunea grupului nostru, adică în părerile literare. De 
aceea, vă supun cazul, aşa cum se prezintă — cel puţin ca chestie 
de conştiinţă pentru mine.“! 

Tocmai peste doi ani, când Negulescu considera estetica un 
domeniu pentru el definitiv abandonat, revine în for. A fost tot o 
îndatorire polemică. (Ciudat, singurele studii de estetică hotărâte 
din proprie iniţiativă — e vorba de proiectatul ciclu din 1893 — 
nu au fost realizate. Şi ele puteau fi adevărate contribuţii de 
valoare.) De astă dati tânăra echipă junimistă trebuia să-i 
răspundă lui N. Petraşcu, care polemiza acid cu Convorbirile în 
revista sa (atunci înfiinţată) Literatură şi artă română. lar 
Petraşcu invectiva Convorbirile de pe poziţiile istorismului în 
estetică, ce-i drept cam simplist înţeles. Cum Negulescu îşi 
dovedise în anii trecuți competenţa în asemenea probleme, а 


1 Ibidem. 

fost, probabil, solicitat sá se angajeze dim nou. Aceasta e 
originea studiului sáu Lucruri vechi (an. XXXII, din dec. 1897 şi 
ianuarie 1898). 

Dupá ce respinge unele opinii cam stupide acreditate de 
revista lui Petraşcu, Negulescu îşi concentrează atenţia — cum 
era de aşteptat — asupra problemelor de estetică teoretică. În 
centrul discuţiei era teoria, de provenienţă tainiană, privind rolul 
determinant al mediului (fizic şi moral) asupra creatorilor şi — 
implicit — a operelor de artă. Metodic, filozoful începe prin a 
demonstra că în problema influenţei mediului chiar exponentii 
acestui punct de vedere nu au fost unanimi în apreciere, 
înregistrându-se numeroase îndoieli. Se citează în acest sens 
chiar din Darwin, Taine, Hennequin etc. După un larg ocol 
demonstrativ, autorul conclude cam didactic: ,...Asadar, în 
rezumat, influenţa mediului fizic fiind nesigură şi variabilă, 
uneori cu desăvârşire nulă, iar efectele ei acumulate în decursul 
vieţii popoarelor fiind aşa de multiple şi de complexe încât se 
opun unei determinări precise ştiinţifice, nu poate servi la 
explicarea productiunii operelor de artă“. Dar greul dezbaterilor 
analitice e rezervat pentru examinarea problemei influenţei 
mediului moral şi social asupra creatorilor şi, indirect, asupra 
operelor. Menţionăm aici din capul locului faptul, pe care îl vom 
releva – detaliat — mai încolo, că Negulescu nu a înţeles de astă 
dată să respingă de plano punctul de vedere istorist. Comentariul 
său, de o cumpănită distincţie, impune prin nuantarea poeziei, 
aducând crezurilor estetice autonomiste contribuții noi şi 
importante. 

Poziţia sa e acum substanțial modificată în comparaţie cu 
aceea exprimată în scrisoarea din mai 1894 către Maiorescu. 
Dacă atunci nega iritat propunerea redacţiei Convorbirilor de a 


! P. P. Negulescu, Lucruri vechi, Convorbiri literare, an. XXXII, nr. 
12, p. 1099. 

aprecia anumite genuri artistice ca expresii ale unor civilizatii, 
acum Negulescu exprimă opinii vizibil corectate. Sá fi contribuit 
la aceasta faptul că în rândurile noii generaţii de junimişti 
autonom ismul intransigent (cu excepţia lui Dragomirescu) nu era 
agreat sau faptul cá istorismul cucerise poziţii importante, de 
neeludat în estetica şi în general în viaţa culturală românească ? 
Fără îndoială, aceste împrejurări au îndeplinit anumite funcțiuni 
în procesul amintit. Dar, înainte de toate, credem că hotărâtoare 
în această sensibilă modificare de optică a fost evoluţia 
convingerilor estetice ale autorului însuşi, care înțelegea să 
accepte din principiile istoriste acele elemente într-adevăr, 
viabile, respingând excesul. Dincolo de modalitatea devenirii, 
faptul trebuie înregistrat ca atare: la sfârşitul anului 1897, poziţia 
lui P. P. Negulescu, fără a se depărta de albia autonomismului, 
suferă o marcată mutație spre concilierea principiilor niciodată 
antitetice dintre concret-istoric şi general-uman. 

F drept că la începutul discuţiei în jurul acestei probleme, 
pentr ı a demonstra inconsistenta acelor puncte de vedere care 
transformaseră într-o mecanică lege absolută raportul mediu 
moral-creator, Negulescu apelează la exemplul unor cazuri 
limită. Sunt cu grijă căutate exemplele unor creatori care, în 
conflict ireconciliabil cu mediul moral al epocilor, s-au izolat, 
durându-şi opera într-o desăvârşită solitudine. E folosit cazul lui 
Ingres, citat chiar de Taine, care a disprețuit formele vieţii 
moderne, imaginându-şi o lume a sa, depărtată cu totul de 
cotidianul împotriva căruia — prin operă — protesta („е1 locuia cu 
inima şi cu închipuirea în antichitate“). Cazul lui Ingres poate fi 
cu uşurinţă multiplicat cu al altor artişti care au repudiat şi ei 
atmosfera morală a timpului, creându-şi un climat al lor — 
adeseori ireal —, în care trăiau şi creau. Copernic sau Galileu au 
refuzat, de pildă, să accepte direcția dominantă a vremii (spiritul 
religios) împotrivindu-i-se prin operă fără ca aceasta să provoace 
degenerescenta vocației lor de oameni de ştiinţă sau artişti. După 
această analiză a unor asemenea cazuri limită, Negulescu crede 

că poate conclude: „Dar ce mai însemnează în acest caz 
afirmarea absolută, ca o lege, că dacă atmosfera morală necesară 
unor anumite talente lipseşte, ele «degenerează şi pier» ? 
Degenerează şi pier, poate, talentele inferioare, care nu au 
puterea de a-şi crea ele înseşi atmosfera morală convenabilă 
activităţii lor, dar cele superioare nu.“ 

Argumentatia lui Negulescu era de astă dată fisurată. Chiar 
exemplul acestor creatori protestatari care refuzau să se 
acomodeze spiritului veacului, străduindu-se să-şi făurească — 
prin abstractizare, preciza Negulescu — o alta, potrivită elanurilor 
şi názuintelor particulare, e o dovadă că realitatea timpului nu 
le era străină, că i-a influenţat, determinând amintitul proces de 
delimitare şi izolare. Opera lui Ingres, a lui Galileu sau Copernic 
e astfel în egală măsură o expresie mijlocită a civilizaţiei lor. 
Nici un artist nu creează un univers abstract, izolat de vârstă şi 
istorie, ci întotdeauna reflectându-le. Din întreg comentariul lui 
Negulescu trebuie reţinut efortul său salutar de a respinge 
interpretările forţate, mecanice ale tezelor tainiene, ele însele la 
origine creaţii excesiv dogmatice, urmărind să demonstreze 
peste tot facultatea dominantă şi raportul mecanic dintre artă şi 
mediu. Din acest punct de vedere, iniţiativa lui Negulescu era 
binevenită, denuntánd fortárile interpretative ale publicaţiei lui 
Petraşcu. Astfel, de pildă, acolo se pretindea că artistul e dator 
să se supună gustului publicului care-l susţine sub raport 
material. Negulescu, în replică, demonstrează contrariul citând 
exemple concludente (de la Spinoza la Slavici), tot atâtea probe 
ale adevărului potrivit căruia marii creatori nu s-au supus 
gustului public, adeseori mijloc de pervertire a autenticei 
chemări: „Un artist adevărat renunţă mai bine la arta sa, când nu 
poate produce fiindcă nevoile traiului nu-i lasă timp liber ca să 
producă, decât să se plece gustului mulţimii, care nu-i înțelege 
arta, aşa cum o înțelege el“. 


! P. P. Negulescu, Lucruri vechi, loc. cit., p. 33. 

De mare interes se dovedeste a fi modul fin, nuantat, cum 
intelege sá abordeze Negulescu un alt aspect caracteristic — al 
esteticii tainiene. Criticul şi esteticianul francez acreditase ideea, 
destul de rigidă, potrivit căreia mediul (atmosfera) moral(ă) care 
influenţează o operă de artă şi se reflectă în substanţa ei ideatică 
se reduce în ultimă analiză la complexul de idei şi sentimente 
ale oamenilor dintr-o perioadă dată. Negulescu nu respinge 
radical acest credo estetic, subliniind chiar că fenomenul e 
explicabil de vreme ce nici un artist nu poate eluda actul necesar 
al contemplării lumii reale în mijlocul căreia trăieşte şi creează. 
Întrebarea asupra căreia îşi propune Negulescu să mediteze 
introduce un distinguo analitic, demonstrând capacitatea tânărului 
filozof de a discerne elementele viabile de cele ce se anulau prin 
exagerare în complexul unei concepţii estetice. Aşadar: „Ce iau 
artiştii de la oamenii în mijlocul cărora trăiesc ? Ideile şi 
sentimentele particulare lor, care alcătuiesc, din această cauză, 
atmosfera moralei particulară locului şi timpului lor ? Sau, din 
contră, ideile şi sentimentele comune lor cu întreaga omenire 
care, din această cauză, nu joacă rolul de elemente distinctive în 
atmosfera morală a locului şi timpului lor ? În realitate, ambele 
cazuri se întâmplă... E însă întrebarea, care din aceste opere sunt 
mai de valoare din punct de vedere artistic ? Care sunt 
adevăratele opere de artă ? Răspunzând la această întrebare, vom 
dovedi că, cu cât artistul e mai influenţat de mediul moral, în 
care trăieşte în înţelesul de care ne ocupăm acum — cu atât e mai 
inferior şi, din contră, cu cât e mai puţin influenţat, cu atât e mai 
superior." Normativ, autorul caută un criteriu estetic după care să 
poată evalua „superioritatea sau inferioritatea relativă a operelor 
de artă“. Evident, nu trebuie să facă ostenitoare investigaţii 
pentru a-l găsi. Îl formulează deci cu un vădit sentiment de 
satisfacţie. Singurul criteriu valoric este — notează Negulescu un 
adevăr de uz comun - intensitatea şi durabilitatea emotiei 
estetice. 

Aparent banalà. observatia lui P. P. Negulescu este extrem de 
interesantă, mai ales dacă o raportăm la polemica epocii, la 
opiniile de obicei rigide formulate de fiecare dintre beligeranti. 
Viitorul autor al filozofiei renașterii nu respinge nici de astă 
dată în chip radical viziunea istorică asupra artei. Dimpotrivă, o 
acceptă parţial. aşezând-o însă pe temeliile solide ale general- 
umanului. „Artiştii, precizează autorul, iau, fără îndoială, ideile 
şi sentimentele pe care le întrupează în operele lor din lumea în 
care trăiesc. Dar operele lor nu au o valoare adevărată decât 
numai întrucât iau din lumea în care trăiesc — nu ideile şi 
sentimentele particulare ei, în acel moment al vieţii ei —, ci ideile 
şi sentimentele mai profunde, mai intime, mai elementare, care 
îi sunt comune ei în toate timpurile şi comune ei cu restul 
omenirii. Căci numai acele idei şi sentimente pot da durabilitatea 
— $1 deci adevărata valoare — operelor.“! Autorul a exemplificat 
cu Avarul — care întruchipează un sentiment foarte general — şi 
Zeflemelele de Max Rosetti şi Negruzzi, exprimând un sentiment 
prea particular (ridicolul unor fapte ale guvernului în anii 
1886-1887), prima înfruntând veşnicia, iar cealaltă uitată la 
numai un deceniu de la premieră. Negulescu condiţionează, 
aşadar, raportul epocă-opera de artă, de capacitatea creatorului 
de a exprima în lucrările sale sentimente general umane. Numai 
general-umanul conferă — stăruia autorul — durabilitatea artei, 
asigurând, în actele valorificării, o maximă intensitate emotiei 
estetice. 

În dezbaterea problemei relaţiei dintre concret-istoric şi 
universal-uman, Negulescu a dat deci un răspuns ponderat, la 
care se impune a fi remarcat faptul că principiile autonomismului 
estetic nu au dus la negarea brutală a viziunii istorice asupra 
artei. Punctul său de vedere e mult superior celui rigid afirmat de 
colegul său de generaţie Mihail Dragomirescu. Prin poziţia sa 


| P. P. Negulescu, op. cit., p 33, 34, 41. 

atât de nuanţată, in problema raportului: dintre concret-istoric şi 
general-uman în artă, ca $1 în aceea din 1894 privind rolul social 
al artei (vezi Religiunea şi arta), Negulescu — repetám — аге 
meritul de a fi oferit esteticii junimiste, într-o perioadă de 
încleştată înfruntare, o orientare nouă, care era tentativa unei 
acomodări cu direcţiile atunci de prestigiu în critica şi estetica 
europeană. 

Prin punctele de vedere afirmate de Negulescu, între estetica 
de orientare maioresciană şi cea istorică (Gherea, Conta, Panu, 
Petraşcu etc.), se creau reale punti de contact, care în epocă nu 
au fost, din păcate, sesizate şi fructificate. Multe erori şi excese 
ar fi fost — poate —, în acest fel, evitate. realizându-se un 
echilibru fericit între istoric şi estetic. 


* 


Moderatia lui Negulescu in interpretarea legatului estetic 
maiorescian apare cu reliefurile subliniate in comparatie — 
desigur — cu convingerile rigide ale lui Mihail Dragomirescu. Si 
el era un maiorescian, şi el credea în perenitatea principiilor 
estetice ale profesorului, şi el le confrunta cu noile puncte de 
vedere apărute pe plan european. Numai că, spre deosebire de 
Negulescu şi alti colegi de generaţie, Dragomirescu socotea că 
din acest impact al procesului de confruntare estetica 
maiorescianá nu poate retine nimic. Singura utilitate a confruntării 
ar fi pentru estetica maioresciană un sporit efort de delimitare. O 
delimitare prin fortificarea şi clarificarea analitică a propriilor 
postulate, evidentiindu-le valoarea imanentá în comparaţie cu 
noile directive, considerate pasagere. Vrem să spunem că 
Dragomirescu nu numai că s-a menţinut rigid în limitele esteticii 
metafizice (platoniciano-schopenhaueriană), dar a depus un efort 
— izbutit — de a canoniza legatul pe care l-a adoptat. Dogmatismul 
său sistematic a fost atât de extremist încât a trezit nemulţumirea 
deopotrivă a colegilor de generaţie ca şi a lui Maiorescu care, 

acum, la bátránete, prefera mijlocia si o apropiere de noul climat 
literar dominat de sámánátorism. 

Dar Dragomirescu era neclintit in optiunile sale si, convins 
cá este cel mai fidel interpret al esteticii maestrului, considera 
cá datoria de legatar legitim presupune in mod necesar sá ducá 
premisele până la ultimele consecinţe. „Voiam cu orice pret, se 
mărturisea mai târziu, să duc înainte mişcarea lui Maiorescu.“ 
Aceasta chiar cu preţul depăşirii esenței maiorescianismului, 
deformându-l prin dogmatizare. Poate de aceea Maiorescu l-a 
ocolit, neacreditându-l — cum s-ar fi cuvenit — în funcțiunile 
oficiale de succesor (la Convorbiri), cenzurându-i şi blamându-i 
adeseori rigiditatea. (În evocarea sa din 1937, Legăturile mele 
cu „Convorbiri literare“, Dragomirescu a relatat câteva 
momente conflictuale cu Maiorescu datorită „spiritului meu de 
independenţă.) 

Pare de necrezut, dar ipoteza noastră e lesne de verificat. 
Dragomirescu şi-a cristalizat concepția estetică nu atât prin 
studierea operei profesorului său cât a celei gheriste. A debutat 
în anii incingi ai polemicii cu Gherea şi faptul acesta a fost 
hotărâtor nu numai pentru formaţia sa filozofico-ideologică, dar 
şi pentru cristalizarea concepției estetice care, embrionar, acum 
s-a constituit. A fost, fireşte, o influenţă exercitată prin nevoia 
de delimitare. Dar nu mai puţin hotărâtoare. În articolul evocator 
amintit, Dragomirescu mărturisea că, decis să scrie despre 
Criticile lui Maiorescu (apărute în 1892 într-o nouă ediţie), şi-a 
dat seama că nu-şi poate realiza misiunea decât printr-o 
prealabilă analiză critică a operei lui Gherea. „Ое aceea articolul 
meu... se ocupa nu atât de Criticile lui Maiorescu, cât de 
volumele lui Gherea. Dar dincolo de introducere n-a putut 
avansa pentru că „пи eram pregătit s-o duc până la sfârşit aşa 
cum incepusem". De aceea în călătoria de studii din 1893-1894, 
făcută în străinătate, în afara frecventării muzeelor, teatrelor şi 
sălilor de concert, „n-am făcut altceva decât să puric ~ e 

cuvântul potrivit — Studiile critice ale lui Gherea şi să le găsesc 
greşelile şi afirmaţiile pripite“. Desigur cá pentru depistarea şi 
verificarea acestor erori a apelat şi la operele unor esteticieni sau 
critici apropiaţi vederilor lui Gherea, autorităţi europene în 
materie. În acest efort intensiv şi-a pus bazele, fără să-şi dea 
seama, viitorului său sistem estetic. Critica ştiinţifică şi 
Eminescu, din 1894-1895. este nu numai ecoul imediat al 
preocupărilor sale din 1893-1894, dar şi „unul din fundamentele 
Esteticei integrale, pe care am sistematizat-o în ultimul timp“. 
Dealtfel, în acelaşi articol memorialistic menţionează că în 1896 
în redacţia Convorbirilor şi-a asigurat colegii că „în zece ani 
sistemul meu de estetică, ce de-abia atunci incoltea, are să fie 
primit de toată lumea“. 

Dacă sistemul său s-a afirmat tocmai în 1928 când apar la 
Paris primele două volume din Le science de la littérature sau 
în 1938 când apare şi cel de al IV-lea volum al operei, dacă 
receptarea a fost sau nu unanimă, despre aceasta se pot angaja 
controverse de tot felul. Sigur e faptul că atunci, în 1893-1895, 
ca un rezultat al confruntării cu opera lui Gherea s-au configurat 
liniile esenţiale ale esteticii lui Dragomirescu. Într-adevăr, acest 
studiu de tinereţe prefigurează în contururi destul de clare nu 
numai concepţia sa estetică, dar şi sistemul său estetic, cu 
integralismul şi ştiinţa literaturii, ansamblate în acea ştiută 
arhitectonică prea sever geometrizată. Aşadar, Dragomirescu îşi 
concentrează atacul pe un front foarte larg, adversarul fiind la 
început nominalizat cu titulatura, pe care apoi o va abandona, 
„Critica ştiinţifică“. Prin această denumire destul de imprecisă 
(ea desemna de fapt numai o modalitate în critica literară), 
autorul înțelegea însă o sferă mult mai cuprinzătoare, şi anume 
noua orientare în estetică, pe fondul şi în prelungirea căreia 


1 Mihail Dragomirescu, art. cit., Convorbiri literare, an. LXX, 1937, 
nr. 1-5, p. 89-90. 

apăruse critica modernă, analitică. Adevăratul nume al adversarului 
era „istorism“, reprezentând acea nouă orientare în estetică (şi 
critică literară) care cobora arta, în înţelesul ei înalt, din sferele 
universalitátii, transformând-o într-un produs oarecare, rezultat 
al unor accidentale şi pieritoare determinări spatial-temporare 
(mediu social şi natural. structură psihică, etnic). Mai târziu avea 
să precizeze că, după opinia sa. spre deosebire de înţelegerea 
istorismului, „opera de artă trebuie cercetată în afară de 
condițiile de timp. de spaţiu şi cauzalitate. Nu e nevoie să ştim 
nici cine a făcut-o. nici unde, nici cánd.^! 

În curentul istorist, dominant în estetica timpului. Dragomirescu 
îngloba deci deopotrivă ramura scientist pozitivistă, reprezentată 
de Taine şi continuatorii săi, şi cea psihologistă, opunându-i 
treptat o concepţie estetică şi o metodologie proprie, care, pe 
fondul principiilor generale ale esteticii imanente, tindea să se 
structureze într-un sistem original botezat, poate, aparent ciudat: 
„ştiinţă a literaturii“. În Critica ştiinţifică şi Eminescu aflăm 
amândouă aceste direcţii ale preocupărilor estetice ale lui 
Dragomirescu, bineînţeles aici deocamdată sumar schitate, dar 
intuite în unele dintre trăsăturile lor de bază, care vor fi dezvoltate 
metodic în lucrările sale viitoare. Astfel, scria contrariat 
Dragomirescu, concepţia „care se găseşte la temelia tuturor 
procedărilor aşa-numitei critice ştiinţifice, ce caută să explice 
operele literare prin întâmplătoare împrejurări externe, este 
radical falsă. Căci nu operele de artă constituie partea 
superficială, întâmplătoare, din om, ci tocmai ele relevă partea 
lui reală, adâncă şi esenţială.“ Sau, în altă parte: „Aşadar, noua 
critică nu va mai considera ca vechea aşa-numită critică 
filozofică, operele de artă ca ştiinţific inexplicabile, ci le va 
considera ca oricare alt produs natural susceptibil de a fi explicat 
prin conditiunile şi cauzele ce le-au produs, care, în ce priveşte 


l Jdem, Critică, vol. П, p. 6-7. 

operele de artă, se găsesc toate în personalitatea omenească a 
artiştilor ce le-au creat”. Autorul nostru, consecvent crezurilor 
sale estetice, respinge ca inadecvate punctele de vedere afirmate 
de Taine, Sainte-Beuve, Brandes, Ribot, după care „prin 
cercetările asupra personalității omeneşti ajungem să explicăm 
$i deci pricepem stiintificesgte personalitatea artistică cristalizatá 
în operele de artă“. 

E necesar să se spună că în această lucrare de tinereţe aflăm 
expusă într-o formă primară una din ideile principale ale întregii 
concepții estetice a autorului. Anume că pentru înţelegerea unei 
opere trebuie operată o principală disociere în personalitatea 
creatorului ei, prin distingerea personalităţii umane de cea 
artistică. Acest punct de vedere îl vom regăsi în aceeaşi vreme şi 
la P.P. Negulescu, în scrisoarea către Maiorescu în care prezenta 
amintitul plan analitic privind elaborarea unui ciclu de studii 
estetice. În timp ce orientările psihologiste şi cele în prelungirea 
lui Taine considerau că investigarea biografiei unui autor, prin 
relevarea trăsăturilor temperamentale, sufleteşti, social-istorice, 
duce la explicarea operei, Dragomirescu va stărui asupra 
necesităţii separării riguroase a planurilor. „În cercetarea ce 
urmează — scrie el în 1894 — ...voi căuta să desfac propoziţia de 
căpetenie a criticei «ştiinţifice» că personalitatea omenească 
explică personalitatea artistică în atâtea propoziţii câte feluri de 
explicări am arătat că se pot da operei de artă şi apoi le vom 
examina temeiul lor ştiinţific rând pe rând spre a vedea cât 
adevăr contin şi întrucât pot corespunde țintei finale pentru care 
se studiază o operă de artă. ? 


! M Dragomirescu, Critica ştiinţifică şi Eminescu, 1895, ed. I, 
Socec, p. 10, 18, 19. 

2 M. Dragomirescu, Critica ştiinţifică şi Eminescu, ed. a III-a, 1925, 
p. 34. 

Ceea ce tinea Dragomirescu să releve era faptul cá — după 
opinia sa — acea numită critică ştiinţifică (psihologică şi 
sociologică) egalizează trăsături şi împrejurări accidentale 
(social-istorice şi psihologice) care tin de natura umană a 
artistului cu cele de ordin esenţial şi imuabil. Or, numai acestea 
din urmă pot ajuta nu explicarea, dar înţelegerea operei de artă. 
Opera de artă nu reprezintă niciodată aspectele trecătoare şi 
superficiale ale sufletului omenesc (,,modul de a simţi, a cugeta 
şi a lucra al artistului în viaţa sa de toate zilele, precum şi 
împrejurările creditare, sociale şi naturale care în chip mijlocit 
au contribuit la dezvoltarea acelei vieţi”), ci numai pe cele 
esențiale şi durabile. Între aceste două aspecte nu numai că nu 
se pot stabili raporturi de egalitate, dar ele se află de cele mai 
multe ori în ireconciliabilă contradicţie. De pildă, demonstra 
Dragomirescu împotriva cunoscutei teze gheriste privind 
pesimismul eminescian, „personalitatea omenească a lui Eminescu 
era optimistă şi numai personalitatea lui artistică în ceea ce avea 
mai profund, mai în legătură cu reflectiunea, era, când era, 
pesimistă. Astfel că nici constituţia particulară a personalităţii 
sale omeneşti nu explică pesimismul său: el este inerent 
personalităţii lui artistice şi se datoreşte propriei sale dezvoltări, 
independent de stările sufleteşti ale personalităţii lui omeneşti. E 
un efect al imaginaţiei reflexive, nu al raţiunii practice." 

Pesimismul eminescian nu ar fi dar reflexul cauzal al unor 
trecătoare împrejurări social-istorice, al deziluziilor încercate de 
poet în fata spectacolului social pe care îl contempla, ci al unui 
adevăr fundamental la care ajung naturile superior înzestrate, al 
contradictiei dintre a fi şi a cugeta, dintre ontologic şi 
gnoseologic. Personalitatea umană nu poate, aşadar, explica 
natura creaţiei artistice. Dimpotrivă, în cazul artistului, trăsăturile 


! Idem, p. 84-85. 

sale esentiale stratificate intr-un proces particular, irepetabil in 
unicitatea lui, izbutesc să schimbe, să dea altă înfăţişare chiar 
personalităţii sale umane. În acest fel, în cazul unui creator atins 
de aripa geniului (şi Dragomirescu numai cu asemenea autori... 
trata), chiar personalitatea sa umană a beneficiat de ivirea unor 
noi direcţii de dezvoltare, încât critica ştiinţifică operează pe un 
teren care nu poate oferi indicaţii valabile pentru înţelegerea 
operei. 

Trăsăturile esenţiale ale personalităţii artistice, ivite în 
adâncurile insondabile ale structurii sale sufleteşti şi care-i 
modelează originalitatea creatoare, se reflectă în operele de artă 
(în înţelesul înalt al conceptului). lar operele de artă — ca şi 
trăsăturile personalităţii artistice pe care le întrupează — sunt, în 
genialitatea lor creatoare, în afara categoriilor spatialo-temporale, 
în afara storiei. Cum spunea Dragomirescu, „operele de artă ale 
unui Shakespeare, Fidias, Michelangelo, Rembrandt sunt, în 
ordi ea cunoștinței sintetice, tot atâtea reprezentări esenţiale ale 
existenței, precum legile mecanicei şi astronomiei, în ordinea 
cunostinfei analitice, sunt formulările unei părți din relatiunile 
esenţiale ce constituie aceeaşi existenţă: nici unele, nici altele 
nu mai evoluează; şi unele, şi altele participă din acea imutabilitate, 
caracteristică lucrurilor esenţiale şi permanente“. 

Această distincţie între personalitatea umană şi cea artistică 
$i aşezarea artei deasupra accidentului istoric constituie, ca să 
spunem aşa, cheia de boltă a concepţiei estetice formulate de 
Dragomirescu. Opera sa capitală, Stiinta literaturii (1926, ca şi 
ediția franceză — în patru volume — din 1928-1938), va relua şi 
mai categoric aceste teze de cardinală însemnătate, aşezându-le 
— din păcate — la baza opiniilor normative privind capodopera şi 
modalitatea studierii ei adecvate prin operaţiile vitale de 
selectare, comparare şi reevaluare. 


! M. Dragomirescu, op. cit., р. 30. 

În forma sa primară (adică până a fi fost absolutizat, 
canonizat şi dogmatizat), principiul acesta enunțat cu voce tare 
de Dragomirescu este dovada incontestabilă a remarcabilelor 
sale intuitii estetice. Disocierea dintre personalitatea umană şi 
cea artistică a făuritorului de frumos s-a dovedit a fi un act 
preliminar absolut necesar pentru calitatea judecăților de 
evaluare. Astăzi e curent acceptată ca o condiţie a eliminării 
aprecierilor vulgarizatoare, pentru menţinerea investigaţiilor 
criticii în zonele esteticului. Personalitatea umană a creatorului 
e legată de contingente (sociale, politice, psihologice), care nu se 
reflectă necondiţionat în substanţa operei. Opera poate adeseori 
contrazice ansamblul contingenţelor specifice personalităţii 
umane a artistului. De aceea opera literar-artistică poate fi 
cercetată detaşat, ea constituindu-se, prin sine însăşi, drept o 
calitate obiectivă a realităţii. Dar aceste lucruri — azi pentru unii 
locuri comune — erau, nu numai la noi, cu totul inedite la 
sfârşitul veacului al XIX-lea, adică într-o epocă dominată de 
istorism genetic şi psihologism. Dacă Dragomirescu ar fi utilizat 
acest principiu cu pondere şi măsură, rezistând tentatiilor spre 
dogmă şi sistem absolut, opera sa estetică, şi aşa interesantă, ar 
fi reprezentat extrem de mult în istoria universală a acestei 
discipline. 

Încercând şi noi efortul. necesar, al comparării şi evaluării, 
amintim Că în Știința literaturii Dragomirescu scria în termenii 
din 1894, numai că limpeziti acum şi formulati în propoziţii 
excesiv categorice. Aflăm, de pildă, astfel de opinii estetice, 
familiare cititorului cunoscător al lucrărilor sale anterioare: 
„Materialul personalităţii omeneşti dependent de spaţiu. timp şi 
cauzalitate nu poate să facă parte din personalitatea artistică, 
decât după ce mai întâi e supusă la o întreagă serie de operaţiuni 
care-i schimbă cu desăvârşire natura“. Sau această respingere 


! M. Dragomirescu, Știința literaturii, 1926, p. 4. 

analitică a metodei istorice în literatură, altfel spus, a istoriei 
literare, aşa cum era practicată în epocă, în care cercetarea 
filiatiilor şi influențelor ocupa un loc important: „Orice istorie 
literară ia din operele poetice geniale partea care le leagă de 
curentele istorice, de influenţele cutăror altor opere, de 
particularitátile vieţii individuale sau sociale a poetului. Dar 
partea care o leagă de curentele generale e constituită de 
originalitate, de perfecta ei individualizare, de unicitatea ei. 
Părțile operei geniale, în care se vădesc influenţele străine, sunt 
tocmai elementele fără însemnătate şi subordonate altor 
elemente care constituie lamura de aur ce o are esenţa ei. 
Particularitátile care s-ar explica prin viaţa individuală şi socială 
a poetului fac parte din personalitatea lui omenească ce se 
desfăşoară în lumea fizică şi deci e străină cu desăvârşire de 
planul idealitátii creatiunii, de viaţa estetică pe care trebuie s-o 
aibă orice alăturare la un curent, orice relevări de influenţe, orice 
legături cu viaţa fizică sunt de-a dreptul dăunătoare operei 
literare““!. De la Critica ştiinţifică şi Eminescu, la Teoria poeziei, 
trecând prin articolele din Convorbiri critice până la Stiinta 
literaturii, modificările, de creştere, sunt puţin însemnate. În 
afara conceptului de lume a psiho-fizicului din care se constituie 
capodoperele artistice, deosebirea dintre etapele primare ale 
esteticii sale şi cele superioare, materializate în Stiinta literaturii, 
este numai de ordin, să-i spunem, metodologic. Acum, în opera 
sa fundamentală sau, ir. limbajul sáu, în această capodoperă a 
strădaniilor sale creatoare concepţia estetică. cu vădite tendinţe 
spre exces încă în expunerea ei inițială, se dogmatizează, silită 
fiind să se organizeze într-un sistem estetic rigid, nu o dată, până 
la limitele sclerozării. 

Să adăugăm că opiniile estetice ale lui M. Dragomirescu 
amintesc perfect pe cele platoniciene, aşa cum au fost adaptate 


! M Dragomirescu, ор. cit, p 22-23. 

de Schopenhauer. În ciuda prescriptiilor lui Dragomirescu, după 
care filiatille şi influențele n-ar afecta decât aspectele 
necaracteristice ale personalităţii artistice a creatorului, opera sa 
estetică, reflex al concepţiei sale particulare, trădează certe 
influenţe — ironie ! — chiar în elementele ei esenţiale. Situarea 
operei de artă deasupra spaţiului şi timpului. eliberată de 
condiţia istorică si a nexului cauzal, vádeste asimilarea 
conceptelor estetice schopenhaueriene, nu numai în spiritul, dar 
si în litera lor. 

Nu e aici locul analizei detaliate a sistemului estetic 
dragomirescian!. Am spune numai cu titlu oarecum conclusiv cá 
discipolul, stráduindu-se sá dezvolte punctele de vedere 
maioresciene, s-a depărtat mult de original încât adeseori e gren 
să le mai recunoaştem în schelăria unui edificiu aritmetizat atât 
de sever încât Croce spunea că Dragomirescu confundă estetica 
cu zoologia. Dar destinul a vrut ca singurul sistem original de 
estetică românească să descindă din zonele pure ale 
maiorescianismului, sanctionándu-i astfel o posteritate nu tocmai 
fericità. 


* 


Credem cá adevărata întrupare a maiorescianismului nu 
trebuie cáutatá la exponentii primei generatii de junimisti, 


! Invităm cititorul interesat spre studiul nostru despre opera lui 
Dragomirescu din volumul Trei esteticieni, E.P.L., 1968, p. 11-123, 
lucrarea lui Titu Popescu, Mihail Dragomirescu — estetician, Editura 
Minerva, 1973, eseul lu1 Vladimir Streinu, Un discipol maiorescian, 
Luceafărul, 24 aprilie 1967, Grigore Smeu, Sensuri ale frumosului în 
estetica românească (Cap. III, Frumosul psiho-fizic), Editura 
Academiei, 1969 şi capitolul despre M. Dragomirescu, din lucrarea lui 
Florin Mihăilescu, Conceptul de critică literară în România, Editura 
Minerva, 1976 şi cartea lui D. Matei, Mihail Dragomirescu. Sistemul 
filosofic şi estetic, Editura Ştiinţifică, 1974. 

neaflánd acolo decát momente semnificative pentru devenirea 
dialecticá a fenomenului esteticii junimiste. Adeváratul continuator 
al esteticii lui Maiorescu a fost, mai curánd, Tudor Vianu. Un 
continuator al esteticii maioresciene, cu o largá deschidere spre 
noile cuceriri ale esteticii, adicá interpretánd opera maestrului 
nu în litera, ci în spiritul ei. (E ceea ce ar fi realizat, cu 
sigurantá, un P. P. Negulescu dacá nu ar fi abandonat estetica 
pentru filozofie.) Cu o mărturisită formaţie kantianá dar 
beneficiind si de alte puncte de vedere ale filozofiei si esteticii 
germane (Hegel, Herbart, Schopenhauer, Nietzsche), Vianu nu a 
respins nici orientările psihologiste aşa cum le recomanda opera 
lui Fechner, Volkelt, Lipps, Lange, chiar pe Freud si Adler. 
rundamental nentrn această formaţie în care nu trebuie văzut 
eclectismul cât comprehensiunea a fost contactul apropiat cu 
opera profesorului său Karl Groos. În studiul din 1958, Idei 
trăite, Vianu a menţionat că „profesorul de care m-am legat cu 
deosebire a fost Karl Groos, care se găsea în faza a doua a 
cercetării sale... Era un reprezentant al curentului simpatiei 
estetice (Einfiihlung), care prin lucrările lui, ale lui Volkelt, ale 
lui Lipps, domina încă cercetarea estetică a vremii. Karl Groos e 
oarecum tipul filozofului: psihologist. Toate problemele filozofiei 
deveneau pentru el probleme ale psihologiei.“ Таг opera lui 
Maiorescu (al cărei admirator şi exeget constant a fost Vianu) 
nu presupunea refuzul rezultatelor oferite esteticii de psihologic, 
ci, dimpotrivă, o recomanda ca un act de coabitare necesară. Nu 
a fost Maiorescu preocupat cu deosebire de problemele 
psihologiei căreia nu i s-a putut dedica pentru că — a precizat — 
la mijlocul veacului trecut, nu erau clarificate încă unele 
chestiuni fundamentale de fiziologie ? Dacă Maiorescu nu s-ar fi 
lăsat coplesit de alte activităţi (politica, avocatura, profesoratul) 


ІТ. Vianu, art. cit., Viaţa românească, 1958, nr. 4. 

şi ar fi consacrat psihologiei energiile sale creatoare, cu siguranță 
că ar fi făcut loc în posibilele sale studii de estetică indicatiilor 
sugerate de psihologie. Aşa stând lucrurile, un continuator al 
operei lui Maiorescu se demonstra a fi Vianu şi nu Dragomirescu 
care în Știința literaturii decidea ritos că toată strădania lui 
Fechner şi a şcolii sale „este aproape nulă din punct de vedere 
estetic. Psihologia este una si Estetica este alta.“! 

Cine ar putea nega că, de fapt, concepţia estetică a lui Vianu 
zăgăzuieşte valoarea esteticului de celelalte valori ale realului 
istoric? Dar a negat purismul, concepánd esteticul cu valorile 
sale ca o componentă in totalitatea culturii şi a vorbit nu o dată 
de „întinderea bazei morale pe care se ridică o operă artistică de 
prim ordin^?. Cum a observat un comentator avizat al operei lui 
Vianu, în concepţia sa „atitudinea estetică nu înlătură teoreticul 
sau moralul, ci asociază feluritele valori în interiorul unei 
structuri psihice, devine o modalitate de interpretare a realităţii 3. 
Vianu nu a fost un adversar al istorismului, nu a izolat estetica şi 
nici ceea ce a numit ştiinţa generală a artei de ştiinţele 
particulare, nu a fost un purist (ci un adept al principiului 
autonomiei artei în sfera mai largă a tuturor valorilor conştiinţei 
sociale; a respins deci ideea sincretismului valorilor), a 
considerat că în opera de artă, ca unitate autotelică, „conţinutul 
nu este indiferent“ şi că a disocia acest element de structura 
formală a operei este „о adevărată degradare estetică“, а 
evidenţiat necesitatea normelor în estetică (ceea ce nu înseamnă 
că a optat pentru o estetică simplist normativă) în sensul situării 
judecăților estetice şi a actului creator pe fundamentele unor 


! M. Dragomirescu, op. cit., în ed. cit., p. 475. 

? T. Vianu, Estetica, E.P.L., 1968, p. 59. 

3 [оп lanoşi, Studiu introductiv la Estetica lui Vianu, ed. сії, p. XXI. 
Vezi, de asemenea, Ion Pascadi, Estetica lui Tudor Vianu, Editura 
Științifică, 1968. 

criterii şi metodologii adecvate, a profesat un umanism şi 
rationalism constructiv, a ştiut să treacă puntea de la kantianism 
la psihologism şi de aici la fenomenologie, materializând — cum 
s-a observat — iniţiativa de a armoniza punctul de vedere al 
esteticii imanente, cu cel sociologic, psihologic şi fenomenologic, 
într-un edificiu teoretic coerent, echilibrat şi rezistent. Nimic în 
concepţia sa larg comprehensivă din dogmatismul exclusivist, 
intolerant, al esteticii lui Dragomirescu. Dragomirescu a năzuit 
— în plin secol XX – să creeze un „sistem“ estetic, după 
modelele anacronice ale secolului trecut (nu uităm că toate 
iniţiativele lui Dragomirescu au fundamentele în secolul XIX, 
iar modele îi erau Kant, Hegel, Schopenhauer). Vianu, lucid, a 
năzuit să ridice edificiul unui tratat de estetică, elaborat cu 
minuţie ştiinţifică (utilizând pentru aceasta varii izvoare şi 
metodologii) pe fundamentele unei concepţii originale, 
constituită metodic în urma studierii atente a tot ceea ce durase 
disciplina esteticii de la începuturi până în deceniile contemporane 
lui. lar efortul nu s-a oprit în 1945 (când a apărut a treia ediţie a 
Esteticii), ci a continuat într-o stimulativă nevoie de înnoire, 
fructificând adecvat elemente ale filozofiei şi esteticii marxiste. 

Vianu a înţeles, ca nimeni altul dintre esteticienii români, 
lecţia îndrumătoare a operei lui Maiorescu. I-a utilizat direcţia 
în spiritul ei, practicând cu înţelegere, discernământ şi un 
apreciabil sentiment al relativului, punti de contact spre 
orientările pe vremuri adversare. E calea — cum vom arăta — pe 
care au practicat-o în aceeaşi vreme marii critici români ai epocii 
ce se revendicau, şi ei, din descendența maioresciană. 


5. Tudor Vianu are, fără îndoială, dreptate. „Maiorescu este 
un legiuitor. Mai multe generaţii au recunoscut în opera lui 
pactul fundamental al culturii noastre intelectuale.“! Această 


| T. Vianu, Junimea, Opere, ed. cit., vol. П, p. 183. 

caracteristicá, fárá indoialá definitorie pentru personalitatea lui 
Maiorescu, se verificá si in activitatea sa de critic. Nu a fost, 
vom stárui mai incolo, un critic in sensul modern, actual al 
termenului. Dar, atunci, cel putin páná prin 1890, nici nu era 
nevoie. Maiorescu este în critică literară, ca si în alte 
compartimente ale preocupărilor sale, partizanul atitudinilor de 
directivă. El indică un drum de urmat şi, curátindu-l prin decise 
acte asanatoare, îl face practicabil. Chiar dacă are, în critică, 
predecesori, studiul său din 1867 se constituie, cu adevărat, 
drept pactul fundamental al criticii româneşti, cu un rol şi o 
eficacitate hotărâtoare. Rolul său pentru cultura şi literatura 
românească este al unui Boileau sau al unui Lessing care cu 
gustul şi vocaţia extraordinară a izbutit — ajutat de amintitele 
principii estetice — să curețe peisajul literar, pregătind terenul 
pentru ceea ce urma să vină. 

Urmărind scopuri de directivă legislatoare, critica literară 
junimistă reprezintă înainte de toate o reacţie sociologică de 
ordin cultural faţă de cultura timpului. Primele studii maioresciene 
(ca şi articolele de critică semnate de Carp) pornesc de la ideea 
evidentă că literatura e o componentă importantă a culturii. 
Erorile ca şi deficienţele literare pe care le veştejesc atât de 
riguros sunt semnalate ca datorindu-se unor neajunsuri culturale 
ale epocii. „Căci dacă lipsa de orice literatură — precizează 
criticul la sfârşitul studiului sáu — este unul din semnele de 
barbarie a popoarelor, o literatură falsă şi urâtă este cel dintâi 
pas spre degradarea culturii începânde.“! Şi їп 1869: „Ое la sine 


! T. Maiorescu, op. cit., ed. cit., p. 70. Nu alta era opinia lui P. P. Carp. 
Constatând că Răzvan si Vidra se bucură de audienţă şi de succes, a 
considerat necesar să protesteze. Nu atât, spunea, împotriva autorului, cât 
a carenfei de gust a publicului: „Să se găsească scriitori cari impingi de o 
fatală boală din viaţa şi lumina unor elucubraţii ca Răzvan Vodă, 
aceasta s-a văzut ades, să se găsească însă un public ce le dă o neinteleasá 

nu se indrepteazá nimic in capetele unei generatiuni; cáci orice 
culturá este rezultatul unei lucrári incordate a inteligentei libere, 
si datoria de a afla adevárul si de a combate eroarea se impune 
fără şovăire fiecărui om care nu se mulţumeşte cu existenţa sa 
privată de toate zilele, ci mai are o coardă în sine, ce răsună la 
fericirea şi la nefericirea naţiunii din care s-a născut”. Şi tot 
acolo, referindu-se la obiecţia, care i se aducea în replică de 
către adversari, că începuturile în cultură sunt întotdeauna mici 
şi oricum ele nu trebuie descurajate, criticul precizează: „dacă e 
vorba de calitate, de valoare intensivă, atunci toate începuturile 
sunt mari. Un început de cultură, în orice ram al ei s-ar întâmpla, 
trebuie să cuprindă întâi ceva ce nu a fost pănă atunci în viaţa 
publică a acelui popor, dar al doilea, totdeauna ceva ce poate 
servi de fundament pentru o clădire şi urmare mai departe. 
Numai cu aceste două elemente este un început.“! Şi, în sfârşit, 
cu un an mai înainte, în acel vestit În contra direcției de astăzi 
în cultura română: „Căci fără cultură poate încă trăi un popor 
cu nădejdea că la momentul firesc al dezvoltării sale se va ivi şi 
această formă binefăcătoare a vieţii omeneşti; dar cu o cultură 


aprobare, aceasta e mai rar şi mai grav. Mai rar, pentru că simţul 
frumosului e un ce firesc şi primordial in om, neatârnat până la un 
oarecare punct de individualitatea popoarelor şi de gradul civilizației la 
care ele au ajuns: mai grav, pentru că o asemenea aprobațiune dovedeşte 
nu o lipsă, ci o coruptiune de gust, ce trebuieşte combătută cu cea mai 
congtiincioasá energie, de nu voim să devie fatală pentru avântul literar 
al tárei noastre. Ce plăcere de a produce un adevărat poet ca d. 
Alecsandri, când tot acea laură aşteaptă pe pseudo-poetul ? El ajunge 
silit, aş zice că nu meritul, ci hazardul sau moda hotărăşte şi, descurajat, 
el lasă să cadă braţul ce scotea din liră melodii armonioase... Pericolul 
este deci iminent şi lupta devine o datorie.“ (Recenzie din Convorbiri 
literare, I, nr. 18 [15 noiembrie], 1867. Apud. antologia lui E. 
Lovinescu, P. P. Carp, critic literar şi literat, 1941, p. 49-50.) 
1 Idem, Observări polemice, ed. cit., p. 139, 140. 

falsá nu poate trái un popor si dacá stáruieste in ea, atunci dá un 
exemplu mai mult pentru vechea lege a istoriei: cá in lupta intre 
civilizarea adevărată şi între o naţiune rezistentă se nimiceste 
națiunea, dar niciodată adevărul“!. E evident că cenzura literară 
pe care o exercită junimismul, cu necesară responsabilitate, e o 
componentă a unui program general de edificare a culturii. 

Aşa se întâmplă că avem de consemnat un fenomen cu 
implicaţii vădit paradoxale. Demersul critic junimist care a 
statuat necesitatea autonomiei esteticului pentru a separa, de pe 
aceste postamente, complexul valorilor şi-a îndeplinit programul 
urmărind o neascunsă finalitate culturală. Ba chiar nu o dată 
literatura, vrem să spunem esteticul, a fost integrat deliberat în 
sfera mai largă a culturii. Se anula astfel din capul locului 
principiul suprem al separării sferelor în favoarea unui 
sincretism principal ? Da şi nu. Realitatea este că Maiorescu a 
procedat chiar de la început prin a integra literatura în sfera mai 
largă a culturii, considerând că asanarea şi ridicarea ei, pe 
temelii solid construite, se pot realiza prin reconsiderarea a 
însuşi statutului literaturii, îndreptată spre ea însăşi. Desigur, 
acest comandament a fost realizat prin proclamarea şi practicarea 
autonomiei esteticului. Dar niciodată, şi cu deosebire la început, 
nu a fost ignorată finalitatea culturală, după cum nu a fost 
operată o disociere între literatură şi sfera culturii. Spiritul 
integrator între cele două valori (sau concepte) a funcţionat 
exemplar, fără ca disocierea între estetic şi ceilalți factori să fie 
compromisă. Vianu nu greşea de aceea când spunea, în 1941,că 
au avut dreptate acei care „au recunoscut їп el (în Maiorescu, 
n.n.) mai mult un critic al culturii decât al literaturii. Şi, fără 
îndoială, apropiindu-se de fenomenul literar, Maiorescu o făcea, 
mai ales în primele lui studii, cu interesul pe care îl merită 


1 T. Maiorescu, ор. cit., ed. cit., vol. I, p. 154. 

literatura ca o parte importantă a culturii unui ророг 1. Urmărind 
deliberat asemenea scopuri, Junimea a înţeles cá ele nu pot fi 
realizate exclusiv pe calea literaturii. Politica spre care se va 
îndrepta activ din 1870-1871 a fost considerată, în consecință, 
şi ca un veritabil propulsor al culturii. Se consideră că prin 
activitatea politică în planul strict cultural, dar şi în cel mai larg 
al spiritului public, se va ajunge la idealul preconizat. 
Maiorescu, preocupat de afirmarea direcţiei noi, se întreba: „Уа 
avea România un viitor ? Se mai află în poporul ei destulă 
putere primitivă pentru a ridica şi a purta sarcina culturei ? 
(s.n.) Căci cultura e o sarcină care cere şi consumă neîntrerupt 
puterile vitale ale unei naţiuni. Va putea să păşească în lucrare 
paşnică pe aceeaşi cale pe care civilizaţia apuseană a adus atâta 
bine omenirii ? O parte a răspunsului atârnă de la direcția 
spiritelor din societatea de astăzi, direcţie a cărei manifestare 
este literatura în înţelesul cel mai larg al cuvântului.“ Este aici 
(în întrebare şi în răspuns) evident mărturisită convingerea că 
numai prin literatură, altfel spus, prin practicarea singulară a 
criteriilor estetice, idealul urmărit nu va putea fi atins. Era — se 
admitea — necesară o adecvată politică a culturii, pentru 
educarea spiritului public.* Iar politica în planul culturii era ea 
însăşi concepută ca o componentă a activităţii politice în 
general. 

Cine crede că între planul literar-estetic şi cel cultural-politic 
din structurile junimismului s-a înălţat o strictă separație 
înţelege puţin din telurile înalte ale acestei mari orientări, ale 
acestui foarte important curent complex alcătuit. Pare paradoxală, 


! T. Vianu, Titu Maiorescu — estetician şi critic literar, Opere, ed. 
cit., vol. П, p. 345. 

2 T. Maiorescu, op. cit., ed. cit., vol. I, p. 157. 

3 Vezi şi Vladimir Streinu, T. Maiorescu, în Clasicii nostri, ed. cit., 
p. 65. 

dacă nu chiar incredibilă această afirmaţie. Dar ea se verifică 
lesne pentru oricine examinează chestiunea lucid şi fără 
preconcepte. Pare paradoxală şi incredibilă pentru că, ştie 
oricine, junimismul a proclamat deschis şi viguros, încă de la 
1867, principiul autonomizării criteriilor estetice în actele de 
evaluare. Dar aceasta numai în planul strict al evaluării 
fenomenului literar. Numai că literatura nu a fost înţeleasă de 
factorii responsabili ai Junimii ca un domeniu autonom. A fost 
firesc integrată în sfera mai largă a culturii, iar cultura — 
considerată şi ea ca o componentă a spiritului public. În această 
viziune integratoare nu toate componentele au fost socotite egal 
de importante, după cum pentru statutul şi evoluţia fiecăruia nu 
au fost utilizate aceleaşi criterii şi procedee. Dar niciodată 
independenţa unei componente nu a fost ridicată dincolo de 
autonomia ei relativă, iar activitatea publică, denumită. cum se 
cuvine, politică, nu a fost neglijată pentru realizarea scopului 
care era unitar. Principiul adevărului şi al asanării, peste tot 
urmărit, constituia liantul care unifica efortul junimist într-un tot 
inextricabil. Cel care mai are îndoieli ar trebui să mediteze 
asupra acestei propoziţii maioresciene din 1886 (la care vom 
reveni într-o altă ordine de idei): „Sinteza generală în atac, 
izbirea unui întreg curent periculos o credem acum ştearsă de la 
ordinea zilei pentru părțile esenţiale în literatura proprie şi în 
ştiinţa teoretică. Rămâne încă la ordinea zilei în politică, dar de 
aceste nu ne ocupăm aici“ (s.n.)!. Sau iat-o exprimată tot de 
Maiorescu şi parcă mai apăsat într-o scrisoare din mai a 
aceluiaşi an 1886 către I. Slavici: „Însă d-ta n-ai înţeles un lucru: 
absolut aceeaşi lucrare, în acelaşi sens, pentru acelaşi adevăr 
şi bine pe care a făcut-o Junimea în spiritul literar, o face în 
spiritul politic şi este în chiar momentul de faţă pe calea sigură 


І T. Maiorescu, Poeți şi critici, ed. cit., vol II, p 286 

a izbândei“! (s.n.). Ideea aceasta a unităţii programului junimist 
o întâlnim curent în presa de orientare junimistă, exprimată 
limpede şi fără echivoc. „Este nevoie, se scria într-un editorial al 
României libere din 1885, de o nouă directiune în activitatea 
noastră, atât individuală cât şi publică. Această idee grupul 
nostru a înscris-o de mult pe steagul său şi s-a silit a convinge pe 
cei ce gândesc despre greşita directiune de până acum, precum şi 
asupra noului drum pe care trebuie să apucăm. Lupta noastră a 
izbutit în parte în liberatură; vom izbuti, credem, cu o mai 
serioasă dezvoltare culturală a celor ce iau parte la viaţa publică 
a statului şi in politicá.^? 

Citatele, vrem să spunem preciziunile de acest fel, ar putea 
continua încă mult, toate articulându-se în acelaşi plan unificator. 
Revitalizarea literaturii considerată ca realizabilă prin intermediul 
efortului cultural şi politic, după cum asanarea spiritului public 
era socotită ca fiind şi o rezultantă a ridicării generale a nivelului 
cultural. Toate conjugându-se într-un efort general, ansamblul 
fiind înţeles ca suma strădaniilor în fiecare sector, niciodată 
izolat dintr-o totalitate unificată programatic. Junimismul astfel 
înţeles devine expresia creatoare a spiritului naţional în toate 
domeniile implicate: literatură, cultură, spiritul public. Un 
summum de valori interconditionate cu o relativă autonomie, 
niciodată separate însă de zágazuri izolationiste. Autonomia 
esteticului proclamată necesar în directivele criticii literare a fost 
ea însăşi subordonată programului general cultural şi politic — 
fără a i se stirbi din statutul ei independent — căpătând astfel 
înfăţişarea, socotită necesară, a unei reactii sociologico-culturale 
de mare însemnătate. 


11. E. Toroutiu, Studii şi documente, vol. III, р. 173. 
2 România liberă, IX, nr. 2297, (13 martie) 1885. 

Estetica si critica literará nu pot fi disociate, de vreme ce 
aceasta din urmá este o modalitate aplicatá a celei dintái. A 
vorbi de criticul Maiorescu, de critica literará practicatá de 
junimism deosebit de programul estetic general e, de aceea, o 
imposibilitate metodologicá. Noi am separat-o aici (fireşte 
relativ !), totusi, si din ratiuni strict metodologice. Am adoptat 
un model ilustru (cel al lui Vianu) care l-a analizat pe Maiorescu 
estetician şi critic literar, nu fără a aşeza o aparentă linie 
despártitoare între cele două compartimente, înţelese totuşi 
unitar. l-am urmat exemplul. A-l deosebi pe esteticianul de 
criticul Maiorescu devine o imposibilitate. Propozitiile estetice îl 
definesc pe critic, după cum demersul critic îl invocă mereu pe 
estetician. Mai ales că Maiorescu — am mai spus-o ! — nu a fost 
un estetician cu pretenţie de sistemă, ci un critic ce avea chiar 
şi pentru această îndeletnicire opinii speciale pe care un 
profesionist de azi al disciplinei nu le-ar putea accepta. Dar în 
ciuda acestei opinii despre statutul disciplinei căreia nu înţelegea 
să-i asigure un exerciţiu permanent, cu o ritmicitate fixă pliată 
strict pe comentarea fenomenului literar, Maiorescu este 
neîndoielnic întemeietorul criticii româneşti. Ştim că a avut 
predecesori, dintre care unii realmente notabili. Dar rolul de 
ctitor, în sensul propriu al termenului, l-a avut criticul Junimii. A 
fost, e necesar să stăruim, nu un pionier, ci un ctitor, care a ştiut 
să slujească exemplar, decenii de-a rândul, în edificiul de el 
întemeiat. Şi, fără îndoială, tocmai acestui har şi statornicie în 
activitate i se datorează în mare măsură marea şcoală care 
a reprezentat Junimea pentru literatura noastră. Pompiliu 
Constantinescu avea negreşit dreptate când spunea că nefericirea 
generaţiei de scriitori paşoptişti stă în aceea cá nu a avut un 
critic. Nu-l uităm pe Kogălniceanu. Dar istoricul şi marele 
bărbat politic a fost un critic prin accident (câtă vreme — puţină 

— a fost) mai mult ca un reflex necesar al vocatiei sale de 
animator cultural. Fără acest critic, generației paşoptiste i-a lipsit 
personalitatea propulsoare, cu rol de arbitru şi judecător, care să 
selecteze valorile, să descurajeze nechematii, să găsească 
mijloacele de a metamorfoza — unde era necesar — entuziasmele 
prea generoase în rigoare estetică, despártind bărbăteşte ашпа 
verbală de verbul transfigurat. Şi poate că lipsa unei personalităţi 
critice a fost şi fatalitatea acestei mari şi frumoase pleiade 
scriitoriceşti care a aşezat doar temelii fără a ajunge să detaşeze 
excepţiile. Dar — cine ştie ? — repetând astăzi banalizata propoziţie 
hegeliană, am putea spune că această personalitate critică nu a 
apărut în epoca paşoptistă pentru că nu era încă necesară, sau nu 
se maturaseră condiţiile pentru ivirea ei. Sunt, ştim bine, ipoteze. 
Singurul lucru comentabil e faptul inexistentei unui mare critic 
care să fi reprezentat generaţia paşoptistă. Junimea l-a avut. Si el 
a fost, cum era necesar atunci, un critic de direcţie care a diriguit 
constiintele, neocolind nici modalitatea criticii de sustinere. 
S-a spus, nu fără dreptate, cá Junimea, si Maiorescu în 
special, a conferit criticii un statut exclusiv cultural. Dar putea 
avea critica, la 1867 şi chiar mai târziu până după 1880, un alt 
statut decât cultural ? Ea a avut la început misiunea nu de a 
promova valori cât să descongestioneze terenul ocupat de 
nechemati. Că acţiunea de curăţire s-a dovedit a fi prea radicală, 
cuprinzând în aria ei şi câteva valori autentice este prea 
adevărat. Dar radicalitatea era ea însăşi o condiţie esenţială a 
misiunii asumate de Maiorescu. Şi o cumpănă în acţiuni cu 
caracter radical e greu de menţinut. Riscul exageratiei e cumva 
inevitabil, deşi unele măsuri de temperantá se cereau luate. Mai 
ales că junimiştii se revendicau din principiile evoluționiste. Or, 
din această perspectivă, unele din valorile epocii erau, pentru 
nivelul literaturii de atunci, oricum demne de considerat. Se 
întâmplă însă că aceste rigori ale principiilor evoluționiste nu au 
fost îngăduite şi în ideologia literară junimistă. Aici au operat, 

chiar de la inceput, criterii clasiciste, judecátile de apreciere 
luând drept etalon modelele ilustre. Fireşte, nu era indicat a se 
proceda prin acordarea de „rabat“ şi examenul să ia în calcul un 
procentaj de scăzământ autoimpus. Dar, oricum, a-l judeca pe 
George Sion sau Bolintineanu în funcţie de modelul lui La 
Fontaine sau tot pe Sion în comparaţie cu Lessing iar pe Hasdeu 
în funcţie exclusivă de definiţia lui Schopenhauer asupra 
tragediei,! nu era tocmai o modalitate născătoare de rezultate 
asanatoare. Dar nu uităm ceea ce am spus mai înainte, misiunea 
junimismului în critica literară presupunea radicalitatea şi 
aceasta nu se putea exercita cu ajutorul criteriilor evoluționiste. 
Critica culturală maioresciană, adaptată necesităţii istorice, 
decurgea din poziţia sociologică în literatură. Pentru că ce alta 
decât o atitudine sociologică în planul literaturii este procesul 
întreprins întregului peisaj al liricii timpului ? Rechizitoriile 


І „Pentru o fabulă bună — scrie P. P. Carp în recenzia la volumul lui 
G Sion - însă cerinţele la care un gust luminat obligă pe poet sunt atât 
de mari, încât nu cunoşteam decât pe singurul La Fontaine ce le-a 
satisfăcut pe toate. O scurtă cercetare critică ne va proba aceasta şi 
suntem convinşi că dacă d. Sion şi-ar fi dat seama...“ Urmează „cea mai 
bună definiție a fabulei (ce) ne este dată de Lessing“ (după Disertatii 
despre fabulă) şi mereu „Lessing ne învaţă“, „Lessing ne arată“, 
„completând definiția lui Lessing vom observa că...“ sau „dacă d. Sion 
ar fi meditat puțin pe La Fontaine care tocmai...“ Procedeul fusese 
utilizat aidoma mai înainte, de acelaşi Carp, în vestita recenzie la 
Răzvan şi Vidra de Hasdeu. Cum comenta o dramă, cita opinia lui 
Schopenhauer despre dramă, după care începea evaluarea. „Aplicând 
acum aceste idei la drama d-lui Hasdeu şi întrebându-ne care este 
acțiunea, mărturisim în toată umilinţa că nu putem găsi nici un răspuns 
cât de puţin satisfăcător.“ (În E. Lovinescu, P. P. Carp, critic literar şi 
literat, p. 66-71, 80.) Nu altul va fi procedeul lui Maiorescu, deşi 
criticul mânuia arta comparării şi a supunerii la modele cu infinit mai 
multă suplete. 

intreprinse in planul ideologiei erau prelungite si in cel al 
literaturii. Numai cá de astă dată nu in sens restrictiv — din 
perspectiva ideologiei restauraţiei târzii — ci, dimpotrivă, in sens 
modern, pentru racordarea fenomenului lterar-cultural românesc 
la cel european. În acest fel şi pentru acest scop critica maioresciană 
a supus întreaga noastră cultură modernă unui proces necesar de 
redValuare. Prin confruntarea cu nivelul culturii europene, i-a 
fixat un etalon îndrăzneţ sub specia eternității valorilor. E lesne 
de înţeles că, supusă unor asemenea comandamente, critica 
practicată de Maiorescu nu putea fi, până mult târziu, decât 
culturală. Până la apariţia marilor valori o critică analitică nici 
nu avea obiect. De aceea maniera definită drept judecătorească, 
normativă şi de directivă generală. Totul sprijinit pe principii 
estetice clare, ferme şi indiscutabile. 

I-a fost dat, aşadar, criticii literare româneşti să se constituie 
ca disciplină sub semnul incontestabil al rigorilor estetico- 
filozofice. Maiorescu şi-a sprijinit opiniile (la început rechizitoriale) 
pe un concept despre natura esteticului. De la acest punct inițial 
au pornit toate elaborările sale critice care nu au exclus din 
analiză (Chiar în anii de început) raportul necesar dintre 
literatură şi ansamblul formelor culturale. Parafrazând clarificări 
mai recente, am spune că spiritul tutelar al Junimii şi-a propus să 
reflecteze asupra modului cum o experienţă individual istorică 
poate şi trebuie să dobândească în conştiinţa adevăratului creator 
o experienţă umană universală. Pare paradoxal că o critică uzând 
de modalităţi clasiciste, postulând necesitatea evaluării în funcţie 
de modele ilustre ale genurilor literare (deci aparent ignorând 
istoricitatea fenomenului literar) să fi urmărit în demersurile sale 
raportul necesar dintre estetic şi cultural. Aceasta deopotrivă în 
premisă ca şi în finalitatea demersului. Nu a fost, cum se ştie, o 
critică profesionistă, aplicată, iar Maiorescu nu a fost un 
profesionist al criticii în sensul actual al disciplinei atât de 
specializat foiletonistică. S-ar putea deduce de aici că acestui 

statut al criticii preconizate de junimism i se datoreste sprijinirea 
pe un concept filozofic asupra naturii esteticului ? Fárá indoialà 
cá situatia specialá amintitá a contribuit la aceastá configurare. 
Dar e greu de presupus cá Maiorescu, cu formatia sa si cu 
convingerile sale asupra rosturilor criticii, ar fi abandonat un 
statut la crearea căruia contribuise hotărâtor. De altfel, faptul e 
evident în epoca târzie, când modalitatea criticii analitice e 
totuşi — în ciuda unor prejudecăţi tenace — practicată. Fireşte, nu 
la modul foiletonistic, cu preocupări constante de comentare cu 
o ritmicitate fixă a aparitiilor. Important e totuşi faptul abordării 
modalității criticii analitice. Dar, cum spuneam, şi acum fără a 
abandona conceptele filozofice despre natura esteticului. 

Este adevărat că Maiorescu, în 1868, când a recenzat culegerea 
de lirică populară datorată lui Alecsandri, se arată nemulţumit 
că publicaţiile s-au limitat a anunţa volumul (cum au procedat 
initial şi Convorbirile) fără a trece apoi la comentarii: ..Însă acel 
anunţ al momentului nu este îndestul pentru cerinţele criticei 
literare“. De aici ar reieşi că în toate ocaziile comentarea 
analitică se impune de vreme ce, se precizează, acestea sunt 
„cerinţele criticei literare“. Concluzia ar fi eronată. Maiorescu 
socotea că asemenea operaţii de máruntire nu sunt necesare în 
stadiul respectiv. Din când în când câte o recenzie (precum cele, 
amintite, ale lui Carp) comenta o apariţie. 51 mai totdeauna cu 
scopuri mărturisit negatoare. Aceste recenzii desfiintátoare se 
integrau însă şi ele programului general al criticii junimiste care 
pornea de la ideea că examenul trebuie să fie global, ca un 
necesar efort de sinteză asupra întregului peisaj literar. E inutilă 
o máruntire a peisajului — spune limpede subtextul studiului 
maiorescian din 1867 — pentru a dezvălui carenţele, mereu 
aceleaşi, la registrul fiecărui poet sau al fiecărui volum din 
aceeaşi operă. Poate că de aceea Maiorescu nici nu a socotit utilă 
profesionalizarea criticii literare şi nu a scris în domeniul pe care 


l-a întemeiat şi l-a reprezentat cu atâta strălucire decât câteva 
M 

articole numărate pe degetele unei mâini. Vianu considera că la 
aceasta a contribuit şi formula sa artistocratică de viaţă care îi 
impunea să slujească literatura fără să i se robească, s-o conducă 
fără a i se subordona permanent. Incontestabil, observaţia lui 
Vianu nu trebuie eludată din apreciere, ea aducând o prețioasă 
apreciere de ordin psihologic. Dar chiar ţinând seama de această 
precizare, rămâne în picioare, credem, motivaţia opiniei 
conducătorului Junimii despre condiţia criticii de directivă. O 
acţiune de îndrumare şi stimulare la început pentru eradicarea 
terenului, apoi promovarea valorilor autentice de el selectate. 


6. Se crede curent că în exerciţiul critic al Junimii se pot 
deosebi două mari perioade, diferenţiate nu numai temporal, dar 
şi ca modalitate de a aborda fenomenul. Observatia nu e lipsită 
de temei şi mai încolo o vom comenta şi noi. Deocamdată am 
vrea să notăm ceea ce apare cumva ca o ciudátenie. Maiorescu, 
ca un logician ce era, nu şi-a definit din capul locului 
modalitatea criticii pe care înţelegea s-o practice. Altfel spus, nu 
şi-a definit termenii cu care pornea să opereze. (Lucrul pare 
oricum curios pentru un logician.) Formula criticii sale pe care 
unii au numit-o generală, alții de directivă iar alţii judecătorească 
— şi care a fost atât de mult discutată sau controversată — a fost 
precizată târziu, tocmai în 1886. Adică atunci când îi anunţa 
sfârşitul. Ciudátenia, chiar dacă e semnalată, este poate numai 
aparentă. Conducătorul Junimii nu a socotit util să-şi definească 
formula, considerând, probabil, că ea poate fi lesne descifrată 
din chiar textele critice care o descriu. Fapt este că în 1886, în 
Poeti si critici, o aflăm pentru prima oară precizată. Si o făcea 
aproape la un deceniu şi jumătate după ce în Direcţia nouă 
anunţase noua mişcare literar-culturală. Rezultatele erau cu 
adevărat însemnate chiar dacă meritele nu au fost integral ale 
Junimii. Cum vom arăta, meritului acţiunii de eradicare întreprins 
de Junimea i s-a asociat un mare noroc. Norocul aparitiei lui 

Eminescu fără de care Junimea nu ar fi devenit, literar vorbind, 
ceea ce a fost. Dar indiferent de motivații şi împrejurări, 
Maiorescu avea dreptate să semnaleze că de la Directia nouă s-a 
constituit „o întreagă mişcare ce dă ultimului deceniu un aspect 
cu totul deosebit si îmbucurător“. În funcţie de aceste mutații 
fericite, conducătorul Junimii a precizat condiţia necesară a 
criticii. Nu numai a sa, dar a disciplinei însăşi. 

Înainte de orice comentariu să cităm textul: „În proporţia 
creşterii acestei mişcări, scade trebuinta unei critice generale. 
Din momentul în care se face, mai bine, acest fapt însuşi este 
sprijinul cel mai puternic al direcţiei adevărate. Poeziile lui 
Eminescu, Pastelurile si Ostaşii lui Alecsandri vor curáti 
atmosfera estetică vitiatá de Macedonski, Aricescu, Aron 
Densuşianu etc. etc. Cuvintele din bătrâni ale d-lui Hasdeu sunt 
de la sine lovitura de moarte a dicționarului Laurian-Massim şi 
a rătăcirilor «filologice» din Târnave. Şi aşa mai departe. Nu e 
vorbă, apretierile critice izolate nu vor lipsi şi nu vor trebui să 
lipsească niciodată dintr-o mişcare intelectuală, şi noi înşine am 
citat mai sus articolele d-lor Onciul şi Bogdan ca un semn 
binevenit al timpului de îndreptare. Dar aceste sunt lucrări de 
amănunte. Sinteza generală în atac, izbirea unui întreg curent 
periculos o credem acum ştearsă de la ordinea zilei pentru părţile 
esențiale în literatura proprie şi în ştiinţa teoretică. Rămâne încă 
la ordinea zilei în politică, dar de aceasta nu ne ocupăm aici. 
Misiunea criticei — misiune dealtminteri totdeauna modestă, dar 
nu fără importanţă în modestia ei — ne pare a fi în momentul de 
faţă mai mult de a lărgi cercul activităţilor individuale, de a 
destepta tinerimea incá prea amortitá de pácla trecutului si de a 
îmbărbăta spiritele spre lucrarea roditoare. Este cu mult prea 
îngustă albia curentului celui nou: în dreapta şi în stânga 
trebuiesc desfundate alte şiroaie, care să întărească mişcarea 
principală, mişcarea însăşi trebuie să pătrundă mult mai afund. 
Fără îndoială, rectificările, mai ales în materie de ştiinţă nu vor 

putea lipsi uneori din o apretiare a operelor celor mai bune; fárá 
indoialá, in mijlocul unei activitáti critice pentru ráspándirea 
lucrárilor sánátoase se va simti pe ici, pe colo si necesitatea unei 
loviri directe in contra nulitátilor, care se amestecă fără nici o 
chemare în ale literaturei: „un energic «în lături !» va trebui dar 
din când în când să fie rostit în orice mişcare intelectuală. Însă 
de aci nu rezultă că ar fi bine să se piardă acum timpul cu o 
tendință critică în contra acelora care au meritul de a reprezenta 
astăzi însăşi mişcarea cea bună în o parte esenţială a ei.*! 
Acesta este textul. Pe marginea lui s-a discutat mult. S-a spus 
— şi de câte ori ! — cá pur şi simplu prin această declaraţie de 
principii Maioreseu ar fi semnat aproape un act de deces al 
criticii literare?, de vreme ce rostul ei era redus la rostirea, când 
şi când, a unui energic „în lături !“ împotriva nechematilor sau la 
„apreţierile critice izolate“. Ambele cazuri de tolerare a criticii 
au fost considerate a fi situaţii limită, în spaţiul cărora critica 
nu-şi poate exercita, cum se cuvine, sacerdotiul. Dar nu uităm 
că Maiorescu avea opinia sa despre raţiunea şi statutul criticii 
pe care înţelegea s-o păstreze în registrul grav al directivei, de 
conştiinţă a literaturii fără a i se subordona total. Gherea vorbea 
în articolul la care ne-am referit despre dispariția modalităţii 
critice, denumită de el judecătorească, lăsând să se înțeleagă că 
Maiorescu a fost personalitatea chemată de istorie să exercite 
tocmai această misiune, în care critica nu putea fi decât astfel 


ІТ Maiorescu, op. cit. vol. П, ed cit., p 286-287. 

2 În epocă Gherea a fost poate cel dintâi care s-a oprit la această 
interpretare În articolul său din 1887, Critica criticei (devenit în volum 
Asupra criticei), scna: ,,Eminentul nostru critic, d-l T. Maiorescu, în 
articolul său Poeți şi critici exprima o părere care a trebuit să facă pe 
multi să se mire. D-sa zice că în tara românească n-are ce mai căuta 
critica, deoarece la noi ea a avut un rol de îndeplinit, dar acum nu mai 
are.“ (Cf. Studii critice, ESPLA, 1956, vol. I, p. 62.) 

concepută. Noua modalitate a criticii, modernă, analitică, 
Maiorescu nu o mai poate — credea Gherea — practica pentru că 
opiniile sale despre condiţia criticii sunt altele. 

Observațiile lui Gherea cuprind, incontestabil, adevăruri, ca 
si exageratii, la care ne vom referi într-un alt capitol. Important 
e aici să subliniem că ele nu-l contestă defel (cum s-a acreditat !) 
pe criticul Maiorescu. Dimpotrivă, îi reliefează extraordinarul 
rol exercitat în renaşterea literaturii române moderne. Aceasta 
deşi articolul lui Gherea avea un fond polemic nemijlocit, 
înfruntându-se nu numai două personalităţi, ci efectiv două şcoli, 
două direcţii în cultură, estetică şi ideologie. În comparaţie cu 
aprecierile negatoare ale dizidentilor junimişti de mai târziu (de 
felul lui N. Petraşcu), observaţiile lui Gherea apar — fără exageratie 
spus — elogioase. Din observaţia lui Gherea pe marginea opiniei 
maioresciene despre critică, exprimată în 1886, se poate reţine 
însă convingerea sa că o etapă a criticii se încheiase. Dacă 
Maiorescu putea sau voia să utilizeze instrumentele noii 
modalităţi critice, continuându-şi destinul de mentor al literaturii 
române, e inutil să dizertăm. O etapă a criticii se încheiase 
într-adevăr. Dar cu aceasta raţiunea criticii nu încetează total. 
Dealtfel, aceasta lasă şi Maiorescu să se înţeleagă în articolul 
său. 

Ce-i drept, se vede bine din citatul reprodus, Maiorescu 
reducea actul critic la „critica generală“, altfel spus, la acţiunea 
de directionare şi îndrumare sprijinită pe estetică. E potrivit să se 
vadă aici o înțelegere pedagogică asupra misiunii critice, de 
vreme ce, se spune în textul la care ne referim, literatura s-a 
învigorat definitiv, a depăşit stadiul infantil din 1867 încât 
operaţiile educative (altfel spus, critică literară de directivă) 
devin inutile. Dar, din nou, în acest text Maiorescu nu vorbeşte 
de renunţarea totală la actul critic, ci de încetarea „criticii 
generale“. Şi nu e oare îndreptăţit să înţelegem prin acest 
concept, de fapt, fundamentele estetice ale criticii literare ? Doar 

Maiorescu în puţinele sale studii de până in 1886 a confundat 
critica literară cu estetica sau, mai bine. a redus critica la 
fundamentele ei estetice. Cu asemenea fundamente estetice a 
izbutit Maiorescu să realizeze ceea ce numea „sinteza generală 
în atac“ şi „izbirea unui întreg curent periculos“. Să vedem şi în 
aceste acţiuni alte denominatii pentru actul critic ? Acestui statut 
al criticii îi semna Maiorescu actul de deces în 1886. 

Dar ar fi exagerat, nedrept să spunem că Maiorescu a limitat 
critica exclusiv la această condiţie de generalitate încrucişată cu 
estetica (tot atât de generală) cu ajutorul căreia se îndruma viaţa 
literară şi se realiza „izbirea unui întreg curent periculos“ ? 
Credem că o asemenea interpretare ar fi o efectivă exagerare 
deformantă. Ce-i drept, Maiorescu nu a pus mare preţ pe critica 
literară, de vreme ce a subliniat că misiunea criticii a fost „de 
altminteri totdeauna modestă, dar nu fără importanţă în modestia 
еі“. Importanță în... modestie e o tipică formulă de diplomatie 
maivresciană pentru a conferi demnitate unei situaţii fatal 
diminuate. Dar în această condiţie modestă (ba chiar mai 
modestă decât in epoca trecută când exercita funcțiunea de 
utilitate, totuşi majoră de „izbire a unui întreg curent periculos“) 
critica putea, trebuia să-şi menţină statutul existenţial şi 
functional. Câteva preciziuni ne indreptátesc această afirmaţie. 
Într-un loc se spune că „nu e vorbă, apretierile critice izolate nu 
vor lipsi şi nu vor trebui să lipsească niciodată dintr-o mişcare 
intelectuală... Dar aceste sunt lucrări de amănunte...“ Mai jos se 
fixează misiunea criticii la deşteptarea elanului creator al 
tinerimii, pentru ca mai încolo să se spună că pentru stabilirea 
şi dezvoltarea direcţiei celei noi, vor fi necesare manifestări de 
.apretiare a operelor celor mai bune“. Iar în continuare se 
vorbeşte chiar de o „activitate critică pentru răspândirea 
lucrărilor sănătoase“ în cadrul căreia, când va fi necesar, fatalul 
„în lături“ va trebui rostit cu energie. Toate aceste precizări şi 
completări semnalează fără putinţă de tăgadă că Maiorescu nu a 

semnat in 1886 actul de deces al criticii literare. li socotea 
misiunea în continuare necesară chiar dacă importanţa ei, 
modestă dintotdeauna, trebuia să coboare acum încă o treaptă. 
Rămânea fixată la „apreţierile“ critice izolate, la „rectificări mai 
ales in materie de ştiinţă“ la „.apreţiarea operelor celor mai 
bune“. Dar se pomenea şi de „necesitatea unei loviri directe în 
contra nulitátfilor care se amestecă fără пісі o chemare în ale 
literaturei“. La urma urmei, ce alta este activitatea critică 
curentă, de tip foiletonistic, decât îmbinarea functional-utilá a 
„apreţierei operelor celor mai bune“ cu „lovirea directă în contra 
nulităţilor“ ? Sau, altfel spus, relevarea valorilor şi descurajarea 
vehementă a nechematilor. 

Sá conchidem deci cá acest text din 1886 precizeazá criticii 
statutul ei firesc, chiar modern. (Cá Maiorescu nu voia sau nu 
putea să-l practice e o altă chestiune.) Dar conducătorului 
Junimii acest statut al criticii, care este totuşi cel real şi unanim 
recunoscut, i se părea prea meschin în modestia sa acum mult 
diminuată. De o anume distincţie superioară s-a putut bucura 
disciplina criticii în trecut, atunci când a fost chemată să 
înfăptuiască „sinteza generală în atac“, când s-a contopit necesar 
cu postulatele esteticii filozofice, când avea de înfruntat o 
întreagă mişcare literar-culturală care trebuia eliminată pentru a 
crea, pe ruinele ei, o alta nouă şi validă. Dar etapa aceasta se 
încheiase şi o critică redusă, ca misiune socială, la „apreţieri 
izolate“ compuse din elogiul creaţiilor implinite şi blamarea 
eşecurilor i se părea lui Maiorescu o îndeletnicire prea minoră, 
chiar dacă întrucâtva necesară. Că aprecierea lui Maiorescu nu se 
susține este astăzi tuturor invederat. Critica nu poate avea numai 
funcțiuni directoare, îndrumând pe deasupra şi cumva dictatorial 
fenomenul literar. Rațiunea ei de a se constitui în conştiinţa 
literaturii, dezvăluindu-i semnificaţiile, valorile estetice, într-un 
cuvânt comentând-o apreciativ cu responsabilitate şi obiectivitate. 
Nu e greu, credem, să recunoaştem în opinia lui Maiorescu 


121 


despre critică („totdeauna modestă“), paradoxal, o recunoaştere 
a condiţiei ei fatal subalterne. Critica nu e, după el, creaţie. 
Acesta este apanajul exclusiv al operelor de ficţiune. (Că 
Maiorescu nu are aici dreptate şi că atributul creaţiei se poate 
adjudeca perfect legitim oricărei opere, deci şi celei critice, prin 
profil şi obiect care întruneşte condiţiile noutăţii ei originalității 
a demonstrat excelent Adrian Marino.!) Rolul criticii e „întotdeauna 
modest“ fie că îndrumă, directioneazá şi determină o mutație de 
structură în mişcarea literară a unei epoci, fie că se limitează — şi 
mai pauper ! — la comentarea fenomenului literar care, probabil, îşi 
urmează un drum statornicit (de cine ?). Există, cum se vede, trepte, 
gradatii şi în condiţia unei discipline subalterne. Conducătorului 
Junimii, dezvăluie subtextul, destinul i-a rezervat un loc pe 
treapta de sus a acestei ierarhii subalterne ca unul care, din 1867, 
a declanşat şi diriguit marea campanie pentru „izbirea unui 
întreg, curent periculos“. Acum, misiunea aceasta s-a încheiat. 
Scade ,trebuinta unei critici generale“. Dar nici măcar critica 
generală (estetico-filozofică) nu va dispărea cu totul. Scade şi 
ea din importanta-i modestă, o dată cu întreaga îndeletnicire 
critică. Dar misiunea criticii, fireşte modestă totdeauna, nu-şi 
încetează funcțiunile. 

Comentând acest faimos text maiorescian din 1886, Vladimir 
Streinu (care şi el a demonstrat că nu e deloc vorba de promulgarea 
unei încheierei de funcţiune pentru critica literară) credea că 
aceste elemente care fixează pragul despărțitor dintre cele două 
etape ale condiţiei criticii ar fi determinate de natura actului 
critic. Până spre 1880 se negase în bloc pentru a se face loc 
valorilor care se ridicau. Acum. când locul acestora a fost 
definitiv fixat şi mişcarea literară s-a însănătoşit, acele ,,apretieri 
izolate“ care vor deveni noua misiune a criticii „pot primi tot 


! Adrian Marino, Dicţionar de idei literare, Editura Eminescu, 1973, 
p. 480. 

atât de bine, pe lângă înţelesul de critică aplicată câte o operă 
anume, pe acela de comentar favorabil“! (O opinie asemănătoare 
celei a lui Vladimir Streinu a afirmat şi Nicolae Manolescu.?) 
Or, comentarii favorabile nu făcuse până acum mai deloc dacă 
excludem din discuţie recenzia la antologia de poezie populară a 
lui Alecsandri. Aceasta nici nu se potrivea formulei critice 
maioresciene de până acum (am putea spune formulei critice 
junimiste, dacă luăm în considerare — şi de ce n-am face-o ? — 
şi recenziile lui Carp de o feroce duritate distrugătoare), 
structurate pe năruirea unui curent socotit periculos?. De-abia 
acum, din 1886 încolo, aminteşte de necesitatea comentariilor 
favorabile despre operele bune datorate exclusiv (se putea ?) 
direcţiei noi din mişcarea literar-culturală inițiată şi supravegheată 
de Junimea. E evident că aici nu era numai o perceptibilă 
schimbare de accent. Se deschidea ferm o cotitură care marca 
linia despártitoare dintre două etape bine desenate. 

Întrebarea este dacă această a doua etapă este şi ea ilustrată 
de Maiorescu precum o ilustrase autoritar pe cea dintâi. Sau, şi 
mai bine, pentru obiectul studiului nostru (care nu e totuşi o 
monografie despre opera criticului), dacă junimismul se va 


! Vladimir Streinu, op. cit., p 71. 

? Nicolae Manolescu, op. cit., p. 204-205. 

3 Că aşa stau lucrurile, că Maiorescu reducea la început actul critic 
numai la funcțiuni negatoare o dovedeşte acest text din Observări 
polemice (1869): „A critica este uşor, e greu a face mai bine. Fără 
îndoială. Dar de aici nu urmează, precum par a crede cei ce ne 
întâmpină cu asemenea opinii nouă, că a critica este de prisos. Uşoară 
sau nu, critica a fost şi va rămâne o lucrare necesară în viața publică a 
unui popor. Înțelegerea răului este o parte a îndreptării. Din acest punct 
de vedere, înființarea une. reviste (Convorbiri literare) cu o tendinţă 
critică mai pronunţată ne pare a împlini un gol lăsat în mica noastră 
mişcare literară.“ (Op. cit., p 119.) 

angaja pe traiectul acestei noi etape anuntate atát de decis de 
Maiorescu. Am greşi dacă am răspunde hotărât negativ la 
amândouă aceste întrebări. Dificultatea răspunsului nu provine 
din examinarea atentă şi obiectivă a textelor, ci din calitatea 
opiniilor exprimate în această chestiune cinci-şase decenii de 
mari personalităţi care, mai toate, i-au negat lui Maiorescu darul, 
ba chiar calitatea de critic. Lovinescu scria încă în 1915 că 
Maiorescu nu a fost critic în sensul modern al disciplinei. 
„Nimic — decide Lovinescu — din această critică modernă în 
opera lui T. Maiorescu; în articolele despre Eminescu, Caragiale, 
sau în cele câteva rapoarte academice nu găsim decât o critică 
embrionară, sigură în judecata ei, măsurată şi atică în formă, dar 
neîndestulătoare... Posteritatea va rămâne nedumerită dinaintea 
omului care, minte critică atât de limpede, a putut trăi un sfert de 
veac alături de Alecsandri, fără să-i fi studiat opera, alături de 
Eminescu pentru a-i închina câteva pagini literare de dreaptă 
preţuire, dar străine de problemele criticei moderne, şi alături 
de Creangă, fără să-i fi consacrat o singură pagină; care a putut 
păstra aproape 20 de ani manuscrisele lui Eminescu, fără a le fi 
bănuit nu numai valoarea artistică, dar nici însemnătatea lor 
culturală. Limitat la formele abstracte ale cugetării logice şi la 
cadrele culturii generale, Maiorescu nu s-a scoborât la critica 
literară. Pregátit sufleteşte, prin simt artistic şi cultură 
universală, el şi-a declarat menirea încheiată şi, socotind că 
prezenţa unei bune literaturi presupune în sine şi critica 
literaturei rele. a lăsat altuia marea cinste de a întemeia 
adevărata critică română. ! Nu altă opinie avea să rosteaseă 
Lovinescu în 1940 în monografia închinată lui Maiorescu, 
verificându-se deplin opinia despre antimaiorescianismul 


1 E Lovinescu, Critice, vol. VI (ediţie definitivă), Ed. Ancora, 1928, 
p. 47-48. 

consecvent al lui Lovinescu!. Si nu a spus acelaşi lucru G. 
Călinescu in Zstoria literaturii... ?: „Dealtminteri Titu Maiorescu 
nu avea plăcerea analizei cărţilor. Pentru el critica este o datorie 
de cetăţean pe care o îndeplineşte cu multă hotărâre şi cu mult 
talent. Luate în absolutitate, principiile lui estetice se pot 
discuta, ca instrumente de îndrumare a culturii române ele şi-au 
atins ţinta... Articolele prin urmare în care Maiorescu face critică 
aplicată sunt cu totul insuficiente şi cu cât vremea înaintează şi 
tonul didactic apare anacronic ele se vădesc şi mai puerile. Critic 
de analiză, de creaţie n-a fost Maiorescu şi singura valoare a 
articolelor citate este aceea care decurge din acţiunea lor, adică 
acordarea autorităţii unor scriitori care s-au dovedit vrednici de 
această onoare.“ 2 Opinii în esenţă nu mult diferite avea să afirme 
şi Şerban Cioculescu, Pompiliu Constantinescu, Tudor Vianu, 
Vladimir Streinu. Cele mai favorabile dintre acestea (mai ales 
ale lui Vladimir Streinu) vor stărui asupra rolului conducătorului 
Junimii în punerea fundamentelor criticii, a relevării gustului său 
rar, a capacităţii de a selecta şi impune valori autentice. 

După acest ocol necesar să reluăm întrebarea de la care am 
pornit. Anume dacă junimismul (Maiorescu în special) s-a 
angajat în această nouă etapă din evoluţia criticii româneşti. 
Răspunsul este mult uşurat de o clarificare recentă a lui Nicolae 
Manolescu. Acesta are meritul nu numai de a fi insistat asupra 
vocației critice a lui Maiorescu (,,сгиіса latentă, de gust“), dar 
şi de a fi atras atenţia asupra semnificației rapoartelor academice. 


! Vezı pentru aceasta, Alexandru George, Maiorescianism ?, în vol. 
La sfârşitul lecturii, Ed. Cartea românească, 1973, p. 135 

2 G. Căhnescu, op. cit., p. 358-359. 

3 „Despre existenţa unei critici latente, de gust, la Maiorescu, şi 
despre modurile ei, de la însemnarea ocazională de lectură la exercitiul 
de autoritate din rapoartele academice, nimeni n-a crezut util să 
vorbească până astăzi. Ea reprezintă totuşi o primá formă de critică şi, 

Se poate aşadar spune cá în bună măsură Maiorescu — şi datorită 
lui junimismul — nu a considerat încheiat rostul criticii la 1880. 
O dovedesc înainte de toate articolele despre Caragiale (1885) 
şi Eminescu (1889), cele două articole despre I. Popovici- 
Bánáteanu (1895), Victor Vlad Delamarina (1898) şi apoi 
rapoartele academice din 1895 la volumele lui Th. Speranţia, I. 
N. Roman, A. Densusianu, Ollănescu-Ascanio, cel din 1903 la 
volumul lui H. Sanielevici, cele foarte cunoscute din 1905-1906 
despre volumele lui Goga, Sadoveanu, Brătescu-Voineşti sau 
discursul la recepţia în Academie a lui A. Naum. Nu are rost să 
reluăm si noi analiza acestor recenzii-cronicá care — deşi 
Călinescu le găsea insuficiente, anacronice şi puerile — relevă 
vocaţia critică a autorului, strădania de a se rosti asupra operelor 
reprezentative din noul peisaj literar. Vom spune însă că nu toate 
aceste texte dovedesc trăsătura numită de V1. Streinu „comentariul 
favorabil“. Chiar dacă se isprăvise etapa criticii uniform 
negatoare, Maiorescu înţelegea să-şi respecte preciziunile din 
1886 privind coabitarea dintre elogiul lucrărilor bune şi 
energicul „în lături“ adresat producţiilor moarte esteticeşte. 
Pentru că nimeni nu va putea conchide că e vorba de un 
comentariu favorabil după ce va citi recenziile-raport la lucrările 
unor Densusianu, I. N. Roman, Th. Speranţia, D. Ollánescu- 


în cazul lu: Maiorescu, o formă aproape la fel de bine ilustrată ca şi 
critica propriu-zisă.“ 51 mai încolo: „Ediţiile de Critice nu reproduc 
decât o mică parte din «recenziunile literare» şi din «răspunsurile 
academice» ale lui Maiorescu; nimeni dintre comentatori n-a dat atenţie 
acestor scurte analize care fac din autorul lor unul din primii noştri 
recenzenți literari. Ignorarea lor nu are însă nici un temei. Nu tin 
recenziile Іш Maiorescu de critică ? Ele sunt o altă formă a criticii de 
gust mai apropiată de critica latentă din Însemnări şi din 
Corespondenţă, decât de Eminescu şi poeziile lui. Dar o formă pe care 
Maiorescu a cultivat-o cu mare stáruinfá şi a cărei audienţă în epocă a 
fost remarcabilă“. (Op. cit., p. 190, 196.) 

Ascanio sau H. Sanielevici. (Vl. Streinu ajunsese la concluzia 
amintită pentru cá nu luase în considerare decât recenziile-raport 
integrate de autor în ediţiile din Critice.) Există, din fericire. 
celelalte, din 1906-1907, în care comentariul favorabil e bine 
sudat în aceste mici compoziţii care, deşi ocazionale, se constituie 
cu conturul perfect închegat, surprinzând nota esenţială, 
caracteristică a unor opere care fie că anunțau un mare prozator 
(Sadoveanu), fie că propuneau pe un mare poet (Goga), fie cá 
semnalau cu simpatie măsurată pe un prozator (Brătescu- Voineşti) 
care în epocă se bucura de stimă şi era, incontestabil. printre 
talentele generaţiei sale. Nu am uitat nici recenziile mai ample 
despre Popovici-Bánáteanul şi Victor Vlad Delamarina (din 
1895 şi 1898) care, desi veneau în prelungirea preocupărilor din 
Literatura română şi străinătatea, se detaşează prin orientarea, 
de asemenea favorabilă, a comentariului. 

Toate acestea sunt perfect adevărate. Dar, îndrăznim să 
spunem, ele demonstrează că Maiorescu era un critic autentic 
(ceea ce, am văzut, 1 s-a contestat, şi nu de nume oarecare !) si 
că nu şi-a încheiat practic cariera de critic la 1886. Demonstrează 
însă ele şi că Maiorescu a practicat modalităţile criticii moderne 
de tip analitic, în care instrumentele psihologiei, cele ale 
biografismului să se îmbine cu cele de ordin cultural ? E greu 
de răspuns pozitiv. Sigur că esenţial în judecăţi continua să fie 
criteriul estetic, ceea ce asigura autoritate continuă magistraturii 
sale critice. Dar mijloacele rămăseseră cele valabile până la 
mijlocul secolului XIX. Conducătorul Junimii rămăsese fixat la 
vechea sa înțelegere asupra condiţiei criticii, privind cu 
superioritate dispretuitoare spre noua orientare a criticii literare. 
O socotea o modă, trecătoare ca oricare alta, refuzând. de aceea, 
nu s-o accepte, dar măcar s-o considere cu seriozitate. Acest 
imobilism îi irita pe unii dintre tinerii junimişti, determinându-le 
dizidenta. O ştim, printre altele, din mărturisirea lui Nicolae 
Petraşcu care fusese totuşi unul dintre intimii cercului 

maiorescian, debutase prin 1887 ca un critic cu viitor în 
Convorbiri, primise in 1893 chiar un premiu din partea lui 
Maiorescu pentru studiul sáu închinat lui Eminescu. Si totuşi, de 
prin 1890, relaţiile dintre profesor şi tânărul critic încep să se 
încordeze pentru a sfârşi în inimicitie în 1896 când Petraşcu 
scoate publicaţia sa Literatură şi artă română. Călătoria 
pariziană — în 1890 — a tânărului critic, până atunci mult prețuit 
de Maiorescu, contactul cu literatura critică a epocii („попа 
critică“ a acelei vremi !), lecturile sale sociologice i-au 
modificat opiniile până atunci ortodox junimiste (unele dintre 
opiniile sale sociologice le precedă pe cele lovinesciene din 
Istoria civilizatiei...)! Mai înainte, în 1878, opinii asemănătoare, 
deşi mai puţin coagulate va afirma şi Nicolae Xenopol (tot pe 


! lată mărturisirea lui N. Petraşcu despre cauzele îndepărtării sale 
de Junimea şi junimism, adoptând alte puncte de vedere: „Ştiam pe de 
rost Direcţia nouă, frazele lui îmi păreau aşa de alese. Dar de câtva 
timp nu mă mai impácam cu principiile criticei Іш. Cetisem pe scriitorii 
şi criticii noi, pe Sainte-Beuve, Taine, Brunetiére şi alții, ca şi pe unii 
italieni ca De Sanctis şi Zumbini; urmáream regulat revistele Mercure 
de France, La Revue de Paris, Nuova Antologie care răsfrângeau în 
cronici amănunțite şi mişcarea literaturii germane şi vedeam în ele 
mersul ideilor critice care erau altele decât cele de la 1860, la care se 
oprise Maiorescu. Îmi dădeam seama, de pildă, că părerea lui cum că 
talentul este acelaşi, fie cá se naşte în pădure, fie că se naşte in Paris 
sau Berlin, fie că el trăieşte in timpul nostru, fie că a trăit în timpul 
Renaşterii, nu mai era o părere admisibilă. De asemenea, şi încă şi mai 
mult, ideea cá opera literară stă numai în frumuseţea forme: şi că 
fondul, adică gândirile din ea, nu au nici o importanţă, fie că ele sunt 
înalte sau criminale, era de asemenea o părere nedreaptă. A trece sub 
tăcere astfel de lucruri şi altele ca ele era ceva nepotrivit cu timpul. A 
le spune îmi era teamă că voi supăra pe Maiorescu căruia îi datoram 
respect şi recunoştinţă.“ Asta se întâmpla prin 1892-1893. În mai 1893 
a apărut volumul lui Petragcu Figuri literare contemporane, care se 
deschidea cu studiul despre Maiorescu. Acesta i-a replicat: „Părerea 

vremea studentiei pariziene), intr-o scrisoare cátre Iacob 
Negruzzi!. Acest refuz de a lua in considerare noile modalitáti 
ale criticii avea sá fie impus mai tuturor colaboratorilor tineri ai 
Convorbirilor. Tuturor le era cunoscutá aprehensiunea profesorului 
şi, unii din obligaţie. alții datorită influenţei devenite convingere, 
se adaptează acestei situaţii care nu lasă loc de pătrundere 
înnoirilor în paginile venerabilei reviste junimiste. Abaterile, 
când se produc (de pildă, N. Petraşcu), sunt strecurate cu 
diplomaţie şi abil acoperite ca să nu fie observate de mentor. 
Alteori sunt ingáduite din motive strict polemice. Ce-i drept. nu 
fără inițiativa lui Maiorescu, de la 1887 încolo şi cu deosebire 
după 1895, Convorbirile acordă mai mult spaţiu decât înainte 
criticii literare. În 1887 (nr. 8, 9), N. Petraşcu (pseudonim A. 
Costin) îşi începe ciclul de foiletoane critice. Primul, închinat 
nuvelelor lui Delavrancea, e violent distructiv. Nu altfel va fi şi 
cronica din 1888 despre Dinu Milian al lui Const. Mille. Nici nu 
semnalăm apoi colaborarea — pasageră deocamdată — a lui 
Nicolae Іогра cu articole de critică despre Veronica Micle şi 
Creangă (în 1890). De-abia din 1895, cum am menţionat în 
primul capitol al acestei lucrări, intervine D. Evolceanu în care 
colegii de generaţie, ca şi Maiorescu, văd pe criticul de vocaţie. 
Cronicile sale sunt programate în ritmul menţionat, până când 
insuficienta vigoare critică a latinistului le întrerupe, punând 
revista în impas. Dar, oricum, în tot acest deceniu care încheia 
veacul şi în primii ani ai noului secol e evidentă la Convorbiri 
preocuparea pentru animarea sectorului de critică. La aceasta se 
adaugă dirijata campanie antigheristă la care tinerii participanţi 


mea e că această criticá, pentru care ai inclina şi dta, nu poate fi decât 
un curent trecător, deoarece se ocupă de chestiuni secundare, ca mediul 
social“. (N. Petraşcu, Biografia mea, în I. E. Toroufiu, op. cit., vol. VI. 
p. CLXXVIII-CLXXXI.) 


! Vezi în I. E. Toroutiu, ор. cit., vol. III, p. 55-57. 


129 


utilizează instrumentele mai noi ale esteticii (psihologie, stilistică, 
sociologie, filozofia culturii) pentru a se război cu un adversar 
care apela şi el (sau el mai întâi) la aceste modalităţi. Dar 
maestrul, criticul de indiscutabilă autoritate, refuză să treacă 
dincolo de recenzia-raport academic pentru a se angaja în studii 
de amplitudine. Aceasta deşi tinerii discipoli insistau pe lângă 
profesor să revină în publicistică. (P. P. Negulescu l-a implorat 
efectiv să revină cu un studiu în polemica cu Gherea, tânărului 
-Mozof párándu-i-se insuficientă replica din Contraziceri ?!) 
Apoi, in decembrie 1893, a insistat din nou sá scrie, el, criticul 
de autoritate, un articol, despre placheta Balade si idile a lui 
Coşbuc pentru a da prestigiu apărării poetului acuzat de plagiat?. 

Insistenta primei generaţii de maiorescieni nu avea şanse de 
a fi ascultată. (Într-un fel, insistența, adesea prea îndrăzneață, a ` 
acestor ti ieri dovedeşte că nu inteleseserá formula personalităţii 
profesorului lor şi nici pe aceea a criticii sale.) Marele critic 
rămânea pe poziţiile sale, fortificat pe redutele unor principii cu 
ajutor ıl cărora fundase în tara sa însăşi disciplina criticii literare. 
ira prea conştient şi mândru de ceea ce realizase pentru ca acum 
să-şi înnoiască uneltele. Înseamnă aceasta că a sa critică literară 
а fost exclusiv culturală ? Un critic care a aşezat ca principiu 
lirector, în toate demersurile sale, criteriul estetic în actele 
apreciatoare nu poate fi considerat un critic cultural, deşi, cum 
spuneam mai înainte, a considerat literatura o componentă a 
culturii, şi a subordonat deci automia esteticului programului 
general cultural şi politic iniţiat de junimism. Toate aprecierile 


ІР P. Negulescu, Ceva despre Junimea, Convorbiri literare, 1937, 
. 55. 

? Scrisoarea se aflà in fondul Maiorescu de la Biblioteca Academiei, 
8(7) 
XVI! 
le maiorescieni, Editura Minerva, 1978, p. 280-282. 


Vezi scrisoarea şi în ediția noastră 7. Maiorescu şi prima generație 

sale, toate investigaţiile sale s-au aplecat asupra fenomenului 
estetic, avertizând asupra pericolului reprezentat de confuzia 
dintre estetic şi factorii extranei. Un astfel de critic nu a practicat 
o critică culturală, deşi după 1900, înaintea valului sămănătorist 
nu a mai ridicat steagul de luptă, acceptând chiar să coabiteze 
cu o orientare care, cu câteva decenii mai înainte, ar fi primit 
din parte-i un vehement „în lături“. Socotea, probabil. cá 
primejdia de odinioară trecuse, nu se mai putea reedita la 
proporţiile dinainte, că „direcţia sănătoasă” a vieţii literare se 
instaurase definitiv. (Dar Iorga îşi considera curentul de el 
condus singura „direcție sănătoasă“ şi deşi era funciar ostilă 
orientării estetice junimiste, conducătorul Junimii de altădată nu 
reacționează defel, găzduindu-i pe sămănătorişti în Convorbiri 
şi trimițând Sămănătorului o parte dintre colaboratorii 
Convorbirilor.) Dar această renunțare (împăcată sau oportună ?) 
la luptă în numele unor principii cărora le rămăsese totuşi fidel 
nu înseamnă că ele nu continuau să fie slujite de unii dintre 
discipoli. Renuntarea la acţiune nu poate fi totuşi negată. 
Peisajul vieţii literare se schimbase sensibil şi nu mai putea fi 
controlat şi îndrumat cu vechile practici de directivă generală, 
sprijinite pe principiile estetice de la 1850. Se schimbase între 
timp şi peisajul esteticii, teoriile idealist-obiective sau subiective 
lăsând loc masiv psihologismului, scientismului pozitivist, 
istorismului. În deceniul al şaselea al secolului trecut şi târziu 
până ce opera marilor clasici se încheiase nu era absolută nevoie 
de o critică analitică, la obiect. Îndrumarea creatorilor, ca şi a 
gustului public, se putea face despicând apele prin câteva bine 
cugetate aprecieri generale. Lucrurile se complicaseră între timp, 
creatorii şi operele lor se inmultiserá, „orientările sănătoase“ se 
inmultiserá şi ele iar un critic — şi încă unul de autoritate — nu 
le mai putea dirigui „de sus“. S-ar putea obiecta că despre unele 
dintre cele mai importante talente ale timpului Maiorescu s-a 
rostit, şi încă excelent, chiar dacă a făcut-o sub forma unor 


131 


recenzii-raport academic, publicate totuşi — unele — în 
Convorbiri. Dar era suficientă, acum, această modalitate ? Se 
intrase definitiv în epoca criticii foilfetonistice si „postul de 
veghe“ săptămânală sau lunară devenise un imperativ. Până aici 
Maiorescu nu putea cobori. De fapt, oricâtă valoare ar avea — şi 
au ! — comentariile din recenziile academice, ele demonstrau 
numai — repetăm — marile însuşiri de critic ale lui Maiorescu. 
Dar nu şi exerciţiul critic cu o cronicitate fixă şi nici acceptarea 
modalitátilor moderne de sondare multiplană în universul operei 
literare. Să adăugăm că aceasta nu a făcut Maiorescu niciodată. 
La început pentru că nu era necesar, iar când îi venise vremea 
nu avea încredere în valoarea şi utilitatea unor asemenea 
investigaţii pluriforme!. 


1 Faptul acesta e greu de contestat şi a depune noi stăruinţe pentru 
a-i aduce un spor de demonstraţie ni se pare, de aceea, inutil. Se 
întâmplă însă că în ultima vreme am avut de înregistrat un fenomen 
izbitor prin ciudățenie şi — de ce n-am spune-o - neaşteptat. Şi anume 
de a crea o colectivitate compactă denumită — unificator — „critica 
junimistă“. Deconcertanta inițiativă îi aparţine lui Dan Mănucă şi a fost 
materializată în volumul Critica literară junimistă, 1864-1885 (Editura 
Junimea, 1975). Autorul, incontestabil un excelent cunoscător al 
fenomenului literar junimist, şi-a construit cartea (cum au observat mai 
toti comentatorii) pe o eroare. O eroare provenită din impreciziunea 
conceptului cu care operează. Pentru că e imposibil de egalizat opinia 
critică a lui Maiorescu cu cele ale unor comentatori ocazionali, chiar 
dacă au fost membri ai Junimii. Şi totuşi Dan Mănucă topeşte laolaltă 
aurul cu metalele neînnobilate, obținând un aliaj pestrit fără putere 
circulatorie. Aşa se face că în capitolele cărții sale se acordă atenţie 
egală pentru demonstrarea unei teoreme sau alta - opiniilor 
maioresciene ca şi celor semnate de comentatori improvizati ori 
ocazionali ca V. Burlă, N. Quintescu, A. Naum, I. Pop Florentin, I. 
Slavici, Ascanio, A. D. Xenopol, St. Vârgolici, Vârnav-Liteanu, Miron 
Pompiliu, Al. Lambrior, M. D. Cornea, C. Leonardescu, S. Bodnărescu, 

Aveau, vom spune deci si noi, dreptate cei ce (Ibráileanu, 
Lovinescu, Călinescu, Pompiliu Constantinescu) au văzut în 
Gherea şi nu în Maiorescu întemeietorul criticii româneşti 
moderne, de tip analitic. În discuţie nu intră aici calitatea 
examenului analitic realizat de Gherea. Singurul fapt important 
e că Dobrogeanu-Gherea a adus la noi modalitatea de analiză a 
criticii moderne şi că a aplicat-o operei unora dintre cei mai mari 
sau mai notorii creatori de frumos din universul românesc. Lui 
Gherea 1 se datoresc primele analize moderne despre opera lui 
Eminescu, Caragiale, Coşbuc, Duiliu Zamfirescu. Vlahuţă. S-a 
instituit astfel un model care a radiat. Aceasta nu înseamnă că 
Gherea i-ar fi fost superior lui Maiorescu (ce rațiune pot avea, 
dealtfel, asemenea clasamente ?) şi nici că ,,Dobrogeanu-Gherea 
a luat din mâinile lui Maiorescu torta unei critice pe care o 
„crezuse sfârşită odată cu dânsul“ (l-am citat pe Lovinescu). 
Singura semnificaţie reală a acestei succesiuni e că fiecare dintre 
cei doi mari critici, în momente distincte din ciclul evolutiv al 
literaturii noastre, au îndeplinit misiuni diferite. Dar egal de 
importante. Maiorescu a creat statutul criticii, aşezând criteriul 
esteticului în centrul actelor apreciatoare iar Gherea a inaugurat 
modalitatea analitică în critica modernă românească, semnalând 
necesitatea considerării — în judecátile de valoare — a tuturor 


I. Negruzzi, Strajanu, Verussi etc. etc. Ştie oricine că toate aceste 
semnături reprezintă personalități stimabile sau cu totul prestigioase. 
Dar, toate, lipsite, din păcate, de vocație critică. Si poate fi considerat 
critic un comentator ocazional al fenomenului literar lipsit de vocaţie ? 
Impresia la lectură e din această cauză de confuzie generalizată a 
valorilor. Pentru cá — ştie oricine — nu cutare raport academic (semnat 
de, să spunem, poetul Naum, prozatorul I. Negruzzi on profesorul N. 
Quintescu) sau o recenzie de serviciu semnată de nume fără acoperire 
au dat coerenţă interioară, autoritate şi strălucire criticii literare 
junimiste, ci, până spre 1890, eseurile şi studiile lui Titu Maiorescu. 

factorilor care intră în universul particular al operei. Niciodată 
însă (chiar în primii săi ani de activitate critică) neignorând 
realitatea estetică a operei artistice şi neconfundând analiza 
estetică a frumosului cu motivaţia ideatică. Gherea — am văzut — 
a recunoscut valoarea istorică extraordinară a criticii lui 
Maiorescu, conştient fiind de rolul şi funcţia — tot atât de 
importantă — a criticii sale. Maiorescu nu a făcut-o (olimpianismul, 
probabil, nu îngăduia asemenea recunoaşteri), străduindu-se să-l 
strivească superior pe adversarul său. Că nu a reuşit, azi o ştim 
prea bine. (Ultimul capitol al lucrării noastre va stărui în detaliu 
asupra acestei chestiuni.) | 


7. Maiorescu s-a îngrijit din vreme să-i pregătească pe 
continuatorii săi în critica literară. Aceştia trebuiau să continue 
magistratura îi spiritul prevăzut de el în articolul din 1886, 
adaptat, deci, noii configurații a peisajului literar. Se întâmplă 
însă cá primii veniţi nu prea dovedesc afinități pentru spiritul 
junimismului. Gh. Bogdan (Duică) nu avea mai deloc gust, 
dovedind de pe acum aplecare pentru istoriografia literară de 
factură migălos documentară şi pentru comparatismul înţeles 
sursologic. Numai: cu erudiție (care a fost, într-adevăr, colosală) 
recenziile şi dările de seamă, publicate de Gh. Bogdan în 
Convorbiri (de prin 1890 până spre 1907) nu puteau fi decât 
greoaie şi anoste prezentări in care judecátile — atâtea câte sunt 
- apar strivite de mania căutării izvoarelor şi a comparatisticii. 
Critic Gh. Bogdan nu a fost, „cronicile“ sale nu au mai nimic 
nici din eleganța scriiturii maioresciene, nici din spiritul 
junimist. Ceea ce a rămas din activitatea sa prodigioasă e opera 
istoriografică şi comparatistá, cariată şi aceasta de máruntirea 
documentară în infinitul mic. N. Petraşcu, cu o reală vioiciune 
stilistică, muşcător în ironie, a dovedit de la primele sale 
colaborări la Convorbiri (amintitele studii despre Delavrancea, 
Eminescu, Const. Mille) că nu are resursele necesare analizei 

aplicate. Dealtfel, foarte curând, Petraşcu se depărtează de 
estetica maiorescianá, intrând — după 1896 — în divergență si 
duşmănoase polemici cu foştii colegi de la Convorbiri literare. 

Cel care promitea că se va distinge în critica propriu-zisă a 
fost botoşăneanul Dimitrie Evolceanu. Cum am menţionat şi în 
primul capitol, patru-cinci ani Evolceanu e criticul revistei, 
generaţia tânără investind în vocaţia sa mari speranţe. (Era 
prețuit si de Maiorescu de vreme ce acesta îl caracteriza drept 
„finul Evolceanu“.) Dar curând Evolceanu, definitiv rostuit la 
catedra de latină a universităţii bucureştene, convins mai de mult 
că vâna sa critică e subţiată de anemie îşi anunţă prietenii cá se 
retrage din activitate. Şi o face ştiind bine cá putina sa cultură 
filozofică şi estetică, vocaţia analitică — exercitată aproape 
exclusiv asupra scrierilor unor Ciru Oeconomu, Const. Nottara, 
Haralamb Lecca, V. Prasin, Virgil Onitiu si socialiştii sau 
filosocialistii Sofia Nádejde, Gheorghe din Moldova, Artur 
Stavri, Ion Bacalbasa - nu are putere sá urce mai sus. 

Dintre ceilalti membri ai celei dintái generatii de tineri 
convorbirişti, singurul care s-a impus ca un critic de oarecare 
autoritate a fost, desigur, Mihail Dragomirescu. Dar, nu e inutil 
să se precizeze, Dragomirescu şi-a exercitat vocaţia în care el 
credea nu atât la Convorbiri literare, cât la Epoca lui N. 
Filipescu (1903-1905) şi la ale sale Convorbiri (critice), după 
1907. La Convorbiri literare, de redacţia căreia s-a ocupat totuşi 
timp de şapte-opt ani (1895-1902), s-a limitat la articole de 
directivă, la altele polemice (care erau prea lungi pentru a fi şi 
percutante), controversata rubrică de „Corespondenţă“ şi altele 
pompos intitulate „reflecţii critice” şi „reflecţii bibliografice“. 
Vocatie de critic nu a prea dovedit deci Dragomirescu în 
publicatia-mamá nici în perioada când a dirijat-o efectiv şi nici 
în cea următoare, de după 1900 când — de fapt — i s-a impus un 
regim de colaborare sever restrictiv. Cronicile drmatice din 
Epoca, mai ales ciclul prilejuit de spectacolul din 1905 cu 

Manasse de Ronetti Roman, au dezváluit pentru prima oará un 
analist priceput, nuantat in decizii, cu o opțiune categorică 
pentru aşezarea judecății de valoare pe fundamentele suverane 
ale esteticului. Era prima reacţie de răsunet a unui critic 
împotriva sămănătorismului intolerant care confunda grosolan 
etnicul cu esteticul. Cum cercul Convorbirilor a considerat 
gestul său nu o revitalizare necesară a directivelor criticii 
maioresciene, ci o „gafă“ care i-a adus sancţiunea disciplinară 
de suspendare temporară a dreptului de a colabora la Convorbiri 
şi cum în 1907 conducerea revistei i-a fost încredinţată lui 
Mehedinţi, criticul Dragomirescu avea dreptul să considere că 
bătrâna publicaţie nu mai slujeşte crezurilor înalte pentru care 
fusese întemeiată. „Cercul Convorbirilor literare — scria criticul 
rememorativ în 1920 — luat de valul crescând al naţionalismului 
şovinist al d-lui N. Iorga, uitase cu desăvârşire că noutatea şi 
temeinicia criticei d-lui T. Maiorescu stătuse cu 40 de ani mai 
înainte, tocmai în faptul că substituise criteriului politic al 
patriotismului, — criteriul adevărului.“ În sfârşit, activitatea la 
publicaţia sa Convorbiri (din 1908 Convorbiri critice) avea toate 
condiţiile să-i evidentieze disponibilitátile deopotrivă în planul 
criticii de directivă ca şi în cel al valorizării aplicate a 
productivităţii literare. Totul în lumina deschisă a principiilor 
esteticului suveran. Nu se poate spune că... în cei patru ani de 
existenţă a Convorbirilor critice Dragomirescu s-a abătut de la 
suveranitatea rigorilor esteticului?. Din păcate, peisajul vieţii 
literare era structural modificat, majoritatea scriitorilor din vechea 


! M Dragomirescu, Școala nouă, Apud. Scrieri critice şi estetice, 
ed. cit., p. 82. 

2 În articolul inaugural al revistei sale, Dragomirescu a declarat: „În 
aprecierea operelor de artă, în vremea de față este precumpănitor 
criteriul politic şi cultural, nu criteriul artistic. Aceasta înseamnă că 
înţelegerea operelor de artă este din capul locului falsificată, şi apariția 

si mai noua generatie (cu exceptia lui Caragiale si a simbolistilor 
din jurul lui Macedonski sau a lui Ovid Densusianu) erau 
câştigaţi de publicaţiile sămănătoriste sau de poporanista Иаѓа 
românească. Directivele estetice ale lui Dragomirescu, viciate 
de exclusivism, aveau deci puţine şanse să recolteze audienţă. 
Ba chiar criticul a crezut că va putea să-şi facă triumfătoare 
punctele de vedere (negreşit cu adevărat maioresciene), impunând 
o „nouă şcoală literară” (aşa îşi va boteza Dragomirescu direcţia 
sa) cu ajutorul unei echipe de scriitori proveniţi cei mai multi de 
la sămănătoristul Făt-Frumos (Gârleanu, A. Mândru, Corneliu 
Moldovanu, D. Nanu, Ana Codreanu etc.) la care s-au adăugat 
Gh. Vâlsan, I. Dragoslav, Panait Cerna, C. Gregorian ş.a. Şcoală 
şi direcţie literară nu s-au putut deci impune. 

Singurul merit important e rezistenţa tenace opusă sămănăto- 
rismului, contribuind astfel la limpezirea climatului literar. 
Critica aplicată, de structură foiletonistică, nu s-a putut impune. 
Şi aceasta nu numai pentru cá se exercita asupra unei materii 
inconsistente, iar imperativele criticii de sustinere (o servitute a 
oricărui conducător de revistă !) l-au silit să descopere calităţi 
(chiar de ordinul capodoperei !) acolo unde erau total inexistente 
(la Dragoslav, Mîndru, Cerna, Gregorian). Dar poate că înainte 
de toate pentru că lui Dragomirescu i-a lipsit vocaţia criticului 
autentic. Nu a fost ceea ce azi se numeşte un critic creator, iar 
foiletoanele sale critice nu se distingeau decât rareori prin 
profunzime analitică. Era, paradoxal, o critică de susţinere, 
utilizând modalitățile criticii universitare, cu normative 
mărturisite şi urmărite tenace. Critica sa estetică, ieşită din 
condeiul unui spirit disciplinat şi metodic, uza de un stil ştiinţific, 


acestei reviste este tocmai semnul că o reacțiune in contra acestui fel 
de a privi lucrurile, se impune“. Şi nu uita să sublinieze că „atitudinea 
criticului în concepția critică a acestei reviste n-are să fie câtuşi de puţin 
influențată de conţinutul operei de artă“ (ed. cit., p. 35). 

pe alocuri greoi, în care solida cultură filozofică şi terminologia 
specioasă creau atmosfera particulară. Nici o strălucire stilistică 
nu aureşte pagina lui Dragomirescu, nicăieri nu întâlnim jocul 
spontan al asociaţiilor neaşteptate, criticul fiind un adversar 
teoretic al manierei impresioniste care, credea el, ar trăda opera 
şi funcţia de evaluare în favoarea recreării subiective a unui 
organism cu o existenţă autonomă şi deplin obiectivă. Totul se 
desfăşoară metodic, după o ordine prestabilită, pe puncte şi 
subpuncte, ca într-o bună şi consistentă lecţie universitară, 
dinainte preparată. Şi aceasta uneori chiar în articolele polemice, 
când indignarea şi pasiunea nu duceau decât la o uşoară 
violentare a limbajului. Nici în aceste cazuri foiletonul profesorului 
nu izbuteşte să cucerească printr-o vivacitate deosebită, chiar dacă 
argumentatia strânsă şi justetea cauzei izbutesc să convingă. De ce 
n-am spune-o ? Critica lui Dragomirescu se citeşte anevoie şi 
prezintă înainte de toate un interes istoric. N-a beneficiat de 
strălucirea scrisului lovinescian, de calităţile prognozelor critice 
ale celui ce avea să întemeieze Sburătorul, nu a avut vâna de 
polemist încercat a lui Chendi sau Sanielevici, excelenți în 
organizarea şi desfăşurarea unei campanii, şi nici plăcerea 
analizelor amănunțite, abundând în paradoxuri şi asociaţii 
scăpărătoare dovedite de Ibrăileanu sau Trivale. A stăpânit însă 
o întinsă şi solidă cultură filozofică, vădit superioară colegilor 
de generaţie, care a nutrit orientarea sa judicioasă în directivele 
literare ale epocii. Si nu se poate spune că pe acest plan nu a 
dovedit intuiţie, devansându-i pe unii dintre aceia care vor 
rămâne totuşi criticii vremii. Nu se poate spune — iarăşi — cá a 
fost — atunci — total lipsit de gust şi că a confundat valorile (deşi 
aceasta i s-a reproşat constant). Probă e că a ştiut să-i descopere 
pe Rebreanu, pe Sorbul, pe criticul Trivale şi, după război, pe 
dramaturgul Camil Petrescu. Din păcate, în deceniile interbelice, 
definitiv cufundat în schelăria fiinţei literaturii, şi cu 
aprehensiunile sale clasiciste a manifestat (şi încă polemic !) o 

cecitate totală faţă de marea poezie a timpului (Arghezi, Blaga, 
Bacovia), trezind hulire si inimicitie. 


* 


Ca si în estetică, continuatorii maiorescianismului în critică 
nu pot fi găsiţi printre membrii primei generaţii de tineri 
junimişti. Cel ce încă în primul deceniu al veacului se dovedeşte 
a fi un interpret modern al legatului critic maiorescian va fi E. 
Lovinescu, deşi nu era dintre apropiații maestrului, nu figura 
printre membrii Comitetelor de conducere ale Convorbirilor 
literare iar colaborarea sa la revistă nici nu era agreată. (Va 
colabora la Epoca, la Convorbiri critice, la Viata românească, 
la Flacăra dar foarte târziu, din 1910, puţină vreme la 
Convorbiri literare.) Lovinescu. ca mai târziu Vianu în estetică, 
nu € însă nici el un epigon maiorescian, un hagiograf al statuii 
maestrului întruchipată în operă, un continuator fidel al unor 
directive şi modalităţi valabile la 1870 dar neviabile — în litera 
lor — în noul climat literar. Vrem să spunem că Lovinescu nu а 
fost un exponent ci o personalitate cu adevărat creatoare care a 
ştiut să reţină din legatul maiorescian esentialul, adaptându-l şi 
înnobilându-l prin înnoire. Acţiune călăuzită de principiul 
enunțat concluziv în 1943: „A continua nu înseamnă însă a 
reproduce“. Lovinescu s-a remarcat — din capul locului — ca un 
critic care aşeza în centrul judecăților apreciatoare criteriul 
estetic, punând stavilă valului sămănătorist şi oricăror altor 
imixtiuni alogene. Încă în necaracteristica etapă a Paşilor pe 
nisip (1906) sumarul volumului al doilea înscrie două studii mai 
întinse (Arta si morala şi Tendintele în artă) care vădesc 
independenţa sa în gândire de vreme ce ferm fixat în estetic nu 
pregetă să recunoască adevărul că sunt opere remarcabile care 
au tendinţe incontestabile şi că patriotismul, ca orice alt 
sentiment uman, poate fi creator de frumos. Era o primă 
încercare de conciliere între criteriul estetic şi cel istoric fără a 

abandona postulatele specificitátii artei ca valoare autonomă in 
sfera valorilor spiritului. Era o deloc tăinuită tentativă de a corija 
maiorescianismul, reevaluându-l critic. Operația aceasta de 
reevaluare critică şi restituire va continua în 1914 (după ce şi-a 
încetat colaborarea la Convorbirile lui Mehedinţi) prin cele patru 
articole din Flacăra, care prefigurează punctele sale de vedere 
faţă de moştenirea lui Maiorescu şi a junimismului aşa cum le 
cunoaştem din Istoria civilizatiei..., Istoria literaturii române 
moderne, monografia 7. Maiorescu şi celelalte volume din ciclul 
studiilor junimiste. Ne vom referi mai încolo la ele. 
Deocamdată ni se pare importantă, pentru a evidentia 
independenţa în gândire a lui Lovinescu, să amintim cá în 
acelaşi articol din 1914 şi-a precizat opinia despre actul critic în 
concepţia lui Maiorescu, pe care nu se sfieşte să-l considere 
vetust şi inadecvat. Comentând celebra apreciere maioresciană 
din 1886 că de acum încolo critica, îndeplinindu-şi misiunea 
asanatoare, îşi va continua funcţiile, limitându-se la operaţii 
minore („lucrări de amănunte“, le numea Maiorescu), Lovinescu 
se declara împotrivă: „Lucrări de amănunte ! Noi le numim: 
critică, adică una din cele mai bogate laturi a activităţii literare 
din zilele noastre. Critica a evoluat şi ea. Nu mai suntem la 
critica de principii generale а lui Lessing. Problemele literare 
s-au lărgit şi critica şi-a deschis noi orizonturi, spre care 
Maiorescu n-a voit să se îndrepte. Nemárginindu-se la «apreţieri 
1zolate», critica a devenit o vastă literatură crescută în jurul 
operelor de artă şi de ştiinţă. Orice operă literară trezeşte în noi 
felurite probleme. Nu e de ajuns s-o «judecăm»; trebuie s-o 
studiem în amănunte; s-o agezám în timp şi în spațiu; s-o punem 
în legătură cu spiritul vremii şi cu evoluția întregei literaturi 
(s.n.); s-o cercetám în influenţe, în izvoare si în elaborarea ei. 
În critică se întretaie speculaţiile propriei noastre cugetări cu 
cele ale altora, cercetarea istorică cu cercetarea biografică, 
puţinele criterii sigure scoase din studiul comparativ al 

literaturilor si tălmăcirea artistică a senzatiilor noastre dinaintea 
operii asupra căreia ne oprim. Critica este prin urmare ştiinţă, 
istorie şi poezie“!. În aceste aprecieri ale unui tânăr care se 
revendica din tradiţia maioresciană pare că vorbeşte Gherea în 
studiile sale din 1886-1888. Şi consecvent cu sine, Lovinescu nu 
ezită să recunoască, în spaţiul aceluiaşi articol, pe Gherea drept 
întemeietorul criticii moderne de tip analitic în România. E o 
opinie pe care o regăsim exprimată şi în 1940, în monografia 
închinată lui Maiorescu. Aceeaşi radicalitate în independenţă va 
afirma şi în reevaluarea ideologiei şi sociologiei junimiste, 
considerându-le un reflex al direcţiei conservatoare, potrivnică 
evoluţiei României spre o civilizaţie modernă de tip industrial. 
Junimismul va fi deci analizat în vol. П al Istoriei civilizației... 
adică în secţiunea consacrată „forţelor reacționare“. lar 
caracterizarea e fără echivoc: „În faţa revoluţiei liberale, 
«junimismul» s-a ridicat ca singura forţă organizată a reacţiunii; 
de n-a împiedicat procesul grăbit al dezvoltării noastre politice şi 
culturale, a exercitat, totuşi, o influenţă asupra sufletelor, felurit 
apreciată, dar reală, cu care aproape se confundă istoria culturii 
şi a literaturii noastre de după 1886“. Obiectiv cu sine şi obiectul 
său de studiu, nu uită să adauge că, de fapt, criticismul 
maiorescian „dacă pe terenul principiilor reprezintă o nedreptate, 
pe terenul activităţii practice a fost totuşi fecund“?. Pentru că 
Maiorescu şi ceilalţi lideri junimişti în activitatea lor ministerială 
sau parlamentară nu au desfiinţat instituţiile culturale sau cele 
politice pe care le-au criticat din perspectiva principiului 
evoluționist al formelor fără fond, ci le-au sprijinit consolidarea, 
pentru înălţarea fondului la nivelul formelor importate. 


1 E. Lovinescu, Т Maiorescu, Critice, vol IV, editura Alcalay & 
Co., 1920, p. 111-112. 

? E. Lovinescu, Istoria civilizației române moderne (ediţia Z. Ornea) 
Editura Ştiinţifică, 1972, p. 292, 296. 

În critica literară, Lovinescu a îndeplinit oficiul exercitat la 
timpul său de Maiorescu. S-a ridicat de la începutul carierei 
îm potriva orientărilor care confundau esteticul cu culturalul sau 
cu etnicul, militând pentru restabilirea criteriului estetic în 
disciplina căreia i s-a consacrat până la sacrificiu. După primul 
război mondial a promovat valorile moderne, deschizând drum 
larg înnoirilor expresive, continuându-şi acţiunea militantă 
împotriva sămănătorismului şi a tuturor celorlalte ipostaze sub 
care se infátisa, proteic, traditionalismul osificant. Şi nu a făcut 
acelaşi lucru după 1937, când intoleranta se înstăpânise din nou 
prin „înteţirea valului de obscurantism“ şi a „confuziunilor de 
elemente eterogene“ datorate apariţiei autoritare în viaţa literară 
a unor ,propagandisti culturali, naţionalişti şi ortodocşi... се 
confundă etnicul, eticul sau culturalul cu esteticul*! ? Întreg 
acest moment excepţional în valoare care a fost epoca dintre 
războaie în ciclul evolutiv al literaturii române este efectiv de 
neconceput fără magistratura stimulatoare a criticii lui 
Lovinescu?. Şi totuşi, deşi fixat în estetic, actul critic nu a fost 
nici acum conceput ca un apanaj al autonomismului exclusivist. 
Credincios principiilor enunțate încă în 1914-1915 a operat си 
un concept al esteticului în care istoricul era implicat. E şi acum 
un maiorescian de o independenţă radicală. Mărturie ne stă 
declaraţia de principii din prefata la vol. I (1926) din a sa Istorie 


l E. Lovinescu Zstoria literaturii române contemporane (compendiu), 
1937, p. 67 

2 Despre opera şi activitatea Іш E Lovinescu vezi N. Tertulian E. 
Lovinescu şi antinomiile estetismului, E.P L., 1960, Ileana Vrancea, Е. 
Lovinescu – critic literar, E,P.L., 1965; 1 Negoitescu, E. Lovinescu 
Editura Albatros, 1970; Eugen Simion, E. Lovinescu — Scepticul 
mântuit, Ed. Cartea românească, 1971, Flonn Mihăilescu, E. Lovinescu 
şi antinomiile criticii, Editura Minerva, 1972, Alexandru George, În 
jurul lui E. Lovinescu, Ed. Cartea românească, 1975. 

a literaturii...: „Lot ce am susţinut în domeniul cultural şi social 
al Istoriei civilizației române igi va căpăta, astfel, o aplicare 
literară în Istoria literaturii române contemporane: scriitorii vor 
fi judecaţi şi din punctul de vedere al caracterului de sincronism 
cu dezvoltarea vieţii noastre sociale şi culturale şi cu multiplele 
întretăieri de curente ideologice, dar şi din punctul de vedere al 
efortului de diferenţiere faţă de ce a fost înainte, diferenţiere de 
material de inspirație, în sensul evoluţiei preocupărilor momentului 
istoric, şi de expresie în sensul capacităţii limbii de a se înoi prin 
imagine şi armonie“). lar în 1943, ratificându-şi punctul de 
vedere din 1926, tinea să adauge că „ре aceste principii de 
relativism, de sincronism şi de diferenţiere nu şi-a creat numai 
un sistem ideologic teoretic, ci l-a si aplicat la studiul intregei 
noastre literaturi din secolul al XX 7. 

Ştim cá din 1937 încolo, Lovinescu — alarmat de pericolul 
ascensiunii forțelor extremei drepte, cu consecinţe fatale în 
planul literaturii —, a apelat la opera lui Maiorescu, făcându-şi 
din ea un aliat şi un scut în lupta pe care înţelegea s-o 
desfăşoare. Unii dintre comentatorii operei sale au văzut în acest 
apel un act firesc, alţii o eroare? pentru că — s-a spus — Lovinescu 
era el însuşi o autoritate şi nu avea nevoie să apeleze la una 
defunctă. Controversa aceasta, interesantă în sine, iese din 
cadrul preocupărilor noastre de aici. (Menţionăm numai că 
Lovinescu şi-a justificat, aproape patetic, gestul său în capitolul 
lui închinat din lucrarea sa din 1943, T. Maiorescu gi 
posteritatea lui critică.) Important pentru noi este să consemnám 
faptul că nici în aceste împrejurări dramatice Lovinescu nu-şi 


! E. Lovinescu, op. cit., vol. I, 1926, р. 8. 

2 Idem, T. Maiorescu şi posteritatea lui critică, 1943, p. 284. 

3 Vez Al. George, Maiorescianism ? în La sfârşitul lecturii, Ed. 
Cartea românească, 1974, p. 135. Această opinie o regăsim dezvoltată 
în lucrarea Jn jurul lui E. Lovinescu, Ed. Cartea românească, 1975. 

abjură punctele de vedere din 1914 sau 1924. După imaginea de 
o perfectă obiectivitate a personalităţii lui Maiorescu aga cum a 
fost dăltuită în monografia din 1940 — în care luminile şi 
umbrele sunt echilibrat aşezate la locul lor —, în 1943 va sublinia 
(a câta oră ?): „Importanţa lui T. Maiorescu nu stă în fixitatea 
idealului său estetic, limitat de epocă şi de formaţie, ci, după 
cum am mai spus-o de atâtea ori, în eliberarea conceptului 
estetic din simbioza altor elemente”. Şi: „A continua nu 
înseamnă însă a reproduce; continuarea se face pe o linie 
generală de orientare, dar nu se înscrie pas cu pas, ci evolutiv, în 
etape succesive...; dar dacă T. Maiorescu nu dovedeşte o 
evoluţie organică, fiindu-i fiecăruia greu să iasă din psihologia şi 
formaţia sa, urmaşii trebuie să-l continue potrivit noilor condiţii 
de viaţă spirituală“!. Şi chiar dacă în 1937, ca şi in 1943, a vorbit 
de resurectia necesară a principiului maiorescian al „esteticului 
рш“, de fapt prin aceasta înţelegea numai „disocierea esteticului 
de elementele eterogene“. Iar fenomenul disocierii esteticului nu 
a însemnat niciodată la Lovinescu. şi nu însemna nici acum, 
autonomism sau estetism. Era un antisincretism principial 
justificat, valabil întotdeauna şi de la care se puteau revendica 
deopotrivă descendenţii liniei maioresciene ca şi cei ai direcţiei 
gheriste. Pentru că, în fond, conceptul esteticului cu care a 
operat constant Lovinescu avea înglobat în structurile sale 
istoricul şi chiar — cum spunea încă în 1906 — tendinţa morală şi 
patriotică. 


* 


In cartea la care ne-am referit de atâtea ori (7. Maiorescu şi 
posteritatea lui critică), Lovinescu, — din raţiuni oportune, 
strategice —, a ţinut să aşeze aproape întreaga critică românească 


! E. Lovinescu, op. cit., p. 287, 282. 

de elită sub semnul integral al maiorescianismului. Ideea o aflăm 
enunțată încă în prefata la compendiul din 1937 al Istoriei 
literaturii române contemporane. Atunci scria că „unanimitatea 
criticilor de azi stau pe aceeaşi linie a esteticei pure, care, 
plecând de la T. Maiorescu...^, pentru ca în 1943 să aşeze 
această idee în centrul demonstrativ al unei întregi lucrări în a 
cărei concluzie menţiona din nou: „constatăm că pe linia lui (a 
lui Maiorescu n.s.) sunt astăzi toti criticii. conduşi de spiritul lui 
rationalist, de logică, de principiul unei autorităţi tolerante, de 
disociere naţională, de smulgerea literaturii din vălmăşagul 
luptelor politice, urmând calea proprie a realizării pur estetice, iar, 
împotrivă, se află generaţia nouă a unor tineri ce se luptă pentru 
idealuri. care, oricât de nobile ar fi, nu anticipează nimic asupra 
valorii de creatie...^!. Incontestabil, aceste caracteristici sunt 
deplin valabile pentru marea pleiadă a criticii noastre interbelice 
(G. Călinescu, Şerban Cioculescu, Perpessicius, Pompiliu 
Constantinescu, VI. Streinu, T. Vianu). Întrebarea este însă dacă 
aceste trăsături erau exclusiv de provenienţă maioresciană. A 
operat Lovinescu, ca odinioară Mihail Dragomirescu, cu un 
dogmatic concept al unui estetic anistoric şi nesincron cu spiritul 
timpului ? Atunci de ce l-ar fi adoptat criticii din ceea ce 
Lovinescu a numit „а treia generaţie postmaioresciană“ ? În 
realitate, criticii deceniilor interbelice (în care Lovinescu stă ca 
spirit exemplar alături de cei mai tineri, înainte amintiţi) au 
realizat o sinteză fericită din ceea ce era viabil în amândouă 
marile direcţii care au marcat procesul de constituire a criticii 
româneşti. Vladimir Streinu, una dintre personalităţile acestei 
generaţii, a şi recunoscut aceasta într-un studiu din 1968: „Şi 
cum în istoria criticii române îl avem pe Dobrogeanu-Gherea, 
nu se poate să nu stabilim un raport între el şi întoarcerea 


1 E. Lovinescu, T. Maiorescu şi posteritatea lui critică, 1943, 
p. 381-382. 

criticului impresionist către concepţia deterministă a înaintaşului, 
nu se poate să nu credem că Lovinescu tintea, reprezentând 
direcţia maioresciană, să o fuzioneze într-un chip oarecare cu 
ceea ce era fuzionabil din învăţătura lui Dobrogeanu-Gherea. 
Această critică completă, iniţiată de Lovinescu, va continua prin 
toti noii critici. Generaţia lor orientată estetic şi totodată aplicată 
studiului literar, fructifică de asemenea şi sugestia sintezei 
maioresciene-gheriste“!. Observaţie judicioasă şi comprehensivă 
care reflectă realitatea fenomenului studiat. Dealtfel. să adăugăm 
că stratagema lui Lovinescu de a disocia, — cam arbitrar — între 
criticii vremii, considerándu-i pe cei mai străluciți exclusivi 
maiorescieni, era nu numai nedreaptă. dar mai prezintă şi 
dezavantajul de a îngusta frontul de luptă antitotalitar pe 
baricadele căruia se angajase şi Lovinescu. Într-adevăr, criticii 
care veneau, prin Ibrăileanu, în prelungirea direcţiei gheriste au 
operat, în actele apreciatoare, cu alte principii decât cele estetice ? 
A promovat, de pildă, Mihai Ralea (si toti criticii de la Viata 
românească), în cronicile literare, alte principii decât cele 
estetice, deşi a stăruit consecvent asupra sensului social, militant 
al artei ? Şi din această perspectivă ideologico-literară nu a fost 
Ralea cel care a semnalat, cel dintâi cu autoritate, valoarea de 
excepţie a poeziei lui Arghezi, prezentându-l drept „cel mai 
mare poet al nostru de la Eminescu încoace“ ? Se pot deci stabili 
disocieri utile (precum cele menţionate de Lovinescu în cartea 
sa) între critica lui Ralea şi aceea a colegilor săi de generaţie ? 
Dar Călinescu a fost, după 1933, codirector al Vieţii româneşti, 
acţionând împreună cu Ralea, într-o perfectă înţelegere, pentru 
promovarea aceloraşi crezuri estetice. lar împotriva extremei 
drepte, cu tot ceea ce a reprezentat ea în viaţa literară, nu a 


! Vladimir Streinu, Critica literară românească între 1920-1945, în 
Pagini de critică literară (ediţie de George Muntean), vol. III, Editura 
Minerva, 1974, p. 251. 

militat deopotrivă Mihai Ralea (şi tot grupul de ia Viata 
românească) cel puţin cu aceeaşi intransigentá democratică 
dovedită de criticii considerati de Lovinescu drept „singurii 
apărători ai «spiritului rationalist», de logică şi de principiul 
disocierii notionale* ? E inoperantă desigur aici clasificarea în 
clasamente dar e greu de ignorat aportul considerabil pe care l-a 
reprezentat în această bătălie militantismul rationalistului Mihai 
Ralea. Din orice unghi am privi lucrurile (chiar din cel al 
consideratiilor strategice care au guvernat elaborarea cărții lui 
Lovinescu), e imposibil de admis ipoteza criticului potrivit 
căreia singurii care au promovat criteriul estetic ar fi fost criticii 
în descendența „pură“ а lui Maiorescu. Şi aceasta pentru bunul 
motiv cá o asemenea pură descendență nu a existat. (După cum, 
să notăm în paranteză, părtinitoare şi deci neadevărată este aici 
şi diminuarea insistentă a lui Ibrăileanu despre care se spune că 
în judecăţile sale arta „аге o finalitate dincolo de estetic, o 
tendință socială“). Să admitem că singura rațiune care i-a impus 
lui Lovinescu această arbitrară disociere a fost împrejurarea de 
excepţie care ameninţa literatura să fie „abătută de la linia 
normală a evoluţiei artistice“. Adevărul a fost restabilit de 
Vladimir Streinu care consemna o judecată de realitate când a 
vorbit de sinteza maioresciano-gheristă înfăptuită de critica 
românească de la Lovinescu încoace. 


CAPITOLUL 5 


JUNIMISMUL 
ÎN VIAȚA LITERARĂ 


1. Popularitatea si prestigiul Junimii se datoresc covârşitor 
activitátii sale in planul literaturii. Dealtminteri, acesta a fost 
chiar scopul pentru care s-a constituit ilustra societate ieşeană. 
Fireşte, separarea planurilor dintre literatură şi politică, voită 
strictă şi afirmată programatic, nu s-a putut realiza deplin. Nu e 
de aceea exagerat să se spună că forţa politică a grupării 
junimiste datoreşte enorm statutului de cenaclu literar al societăţii 
ieşene, după cum autoritatea Junimii în spiritul public a fost 
cucerită nu în mică măsură şi datorită rolului politic îndeplinit 
de corifei. 

Dar până ca acele două sfere declarate separate să se 
încrucişeze destul de confortabil, Junimea a funcţionat ani buni 
şi cumva hotărâtori pentru cimentarea grupării ca organism strict 
literar. Fără îndoială că şi acum preocupările politice nu au 
lipsit, ele fiind implicate în tendințele şi vocaţia novator- 
criticistă a Junimii. Dar oficial, până în 1871, Junimea nu 
„intrase“ în politică şi la protestele adversarilor (fracţionişti! 
ieşeni, intelectualii ardeleni sau literatii bucureşteni), Maiorescu 
putea replica cu ştiuta-i exclamatie: „Се are a face, domnule, 
literatura cu politica“. Şi totuşi, se ştia — atunci са şi astăzi — că 
legătură dintre cele două sfere era destul de strânsă. La urma 
urmei (au recunoscut-o şi factorii autorizaţi аі Junimii), 
activitatea criticistă de până in 1871 avea certe implicaţii 


151 


politice. Şi faptul, lesne de înţeles pentru contemporani, a fost 
din capul locului descifrat, determinând cunoscutele reacţii 
polemice. 

După cinci-sase ani de criticism negator Junimea se decide 
să inaugureze, în activitatea ei, etapa afirmativă, anuntándu-si 
ráspicat directia. Nu e vorbá, directia junimistá in literaturá 
fusese enunțată destul de limpede — ba încă atât de ascuţit 
polemic ! — şi până acum. Numai că era o afirmaţie dedusă din 
negatie, după cum etapa nouă, а pozitivării — vom vedea — nu 
ocolea negația. Drumul era acum, teoretic, curăţat prin acel efort 
concentrat de „izbire a unui întreg curent periculos“. Pe solul 
asanat se puteau dura elementele noii direcţii. Semnificativ 
pentru scopul urmărit este începutul interogativ al studiului 
maiorescian. „Уа avea România un viitor ? Se mai află în 
poporu! ei destulă putere primitivă pentru a ridica si a purta 
sarcina culturei ? Căci cultura e o sarcină care cere şi consumă 
neîn.rerupt puterile vitale ale unei naţiuni. Va putea să păşească 
în lucrare paşnică pe aceeaşi cale pe care civilizaţia apuseană a 
adus atâta bine omenirii ?* Si răspunsul venea, firesc, ca o 
concentrată prefaţă la dezvoltările ce vor urma: „О parte a 
răspunsului atârnă de la direcţia spiritelor din societatea de 
astăzi, direcţie a cărei manifestare este literatură în înţelesul cel 
mai larg al cuvântului“. Chiar în această precizare se distinge 
tonul optimist al răspunsului pregătit, determinat — cum se 
sublinia în câteva rânduri mai jos – de „reacţia salutară а 
spiritului nostru literar“ materializată „în producerile ultimilor 
patru ani. 

Nu vom repeta aici ceea ce am mai notat în primul capitol 
despre semnificaţia Direcţiei noi. Studiul reprezintă, indubitabil, 
o piatră de hotar în evoluţia literaturii noastre, descifrându-i 


! T. Maiorescu, Direcţia nouă în poezia şi proza română, în ed. cit., 


vol. I, p. 157,158. 

devenirea si anun(ánd-o curajos. S-a spus cá posibilitatea 
anuntárii noii direcţii a fost în bună măsură determinată de ivirea 
lui Eminescu! $1 de „cucerirea“ lui Alecsandri. Observatia este 
judicioasă. Dar semnificaţia noii direcţii nu trebuie limitată la 
actul impunerii unor scriitori sau chiar a unei şcoli. Acest studiu 
din 1871-1872, cu o ţinută programatică declarată, a marcat o 
epocă, despártind hotarele între două momente din ciclul 
evolutiv al literaturii româneşti. Vrem să spunem că important 
cu adevărat în acest studiu nu este faptul că a fost relevată o 
nouă pleiadă de scriitori (dintre care — se ştie — numai foarte 
puţini s-au impus drept valori autentice). Cât fenomenul 
înlăturării aproape definitive a vechii şcoli. Ce e drept, vechea 
orientare literară ca şi în viaţa spirituală în general fusese 
obiectul constant al ofensivei junimiste de la întemeierea ei. 
Numai că acum, în 1871-1872, criticismul câştigă enorm în 
eficienţă prin aceea cá se propun, prin examen comparat, alte 
valori în locul celor false şi căzute. Până acum „sinteza generală 
în atac“, de o duritate egală, se realizează prin apel la principii 
de estetică generală, concepte de filozofia culturii, de ideologie, 
judecăţi sociologice sau politologice. Pentru prima oară se 
propun nu numai noi valori, dar un nou model de o valoare 
exemplară. lar dacă tonul şi intransigenta criticistă se menţin la 
aceeaşi temperatură, e lesne de detectat totuşi o sensibilă 
modificare de tactică. În O cercetare critică obiectul rechizitoriului 
era opera exponentilor de frunte ai poeziei timpului. De astă 
dată, (considerându-se, probabil, misiunea îndeplinită) nonvaloarea 
e căutată mai ales la cei care şi atunci erau minori. E drept cá 
sunt reamintiti Hasdeu şi Bolliac pentru calitatea mediocră a 
liricii lor. Dar chiar Maiorescu nu uită să adauge că se referă 
numai la lirica lor, grăbindu-se să precizeze pentru a echilibra 


1 Vezi George Munteanu, Hyperion, vol 1. Viaţa lui Eminescu, 
Editura Minerva, 1972, p. 62-63. 


153 


judecata globală: „ca autori prozaici, sunt fără contestare dintre 
cei mai buni“. Dar Alecsandri şi chiar Bolintineanu sunt citati 
elogiativ. Grosul mediocritátilor care „си o formă aşa de puţin 
plăcută şi cu un bagaj aşa de uşor de idei au îndrăznit atâţia 
contimporani ai noştri să se introducă în literatură“ îl formează, 
în acest studiu, exclusiv Petre Grădişteanu, Pătârlăgeanu, Ciru 
Oeconomu, I. C. Drăgescu, Iosif Vulcan. Nu trebuie să vedem 
în asta, repetăm, o renegare a opiniilor de la 1867, ci numai o 
necesară modificare tactică. Numele ilustre sunt crutate. Si 
aceasta nu numai când e prezentată opera lui Alecsandri şi 
Eminescu, dar şi atunci când sunt pomeniti poeţii minori de la 
Junimea. 

Modificarea de tactică nu urmărea captarea simpatiei 
adversarilor sau numai domolirea furioasei lor ofensive 
denigratoare. Mobilul era altul, determinat fiind de nevoile 
demersului analitic. Autorul, pentru a-şi impune noua direcţie, 
a socotit nimerit să utilizeze, chiar în spaţiul acestui studiu, 
mijloacele analizei comparate. Deosebirea de valoare apărea 
evidentă în favoarea noii direcţii. Cu siguranţă. de асееа 1-а 
ocolit pe fruntaşii mai vechii epoci literare. Procedeul, acuzând 
o strategie deloc complicată, stabilea aşadar un punct zero al 
liricii de unde începeau să se ridice vibraţiile creatoare. Fireşte, 
apelul la acest procedeu era inutil în cazul operei lui Alecsandri 
şi Eminescu. Creaţia lor rezista — şi cát de bine ! — la comparatia 
cu opera poeţilor autentici din generaţia lui Alecsandri. Dar 
poeziile lui Șerbănescu, Matilda Cugler, Petrino, pe care chiar 
Maiorescu le socotea „încercări“ si le situa într-o „sferă mai 
restrânsă“ ? Pentru aceştia din urmă a uzat criticul de strategia 
amintită. O şi spune deschis: „„Plăcerea noastră — şi, poate nu e 
exagerat să zicem, un fel de recunoştinţă pentru producerile 
literare ale d-rei Matilda Cugler (astăzi Poni) şi ale d-lui 
Șerbănescu — va fi cu atât mai uşor de explicat cu cât ne vom 
aminti mai mult mijlocul literar în care le aflăm“. În comparaţie 

cu acest mediu tulbure lirica poetilor mai modesti de la 
Convorbiri ,aratá o naturá mai aleasá, simtiri simple, dar 
neafectate, si produc în cititor acea impresie senină, care este 
adevărata binefacere a artelor frumoase“. Comentarea acestor 
producţii, foarte atent cântărită, nu trecea de aprecierile notate 
din capul locului. 

De aceea nu au avut dreptate cei care decenii de-a rândul i-au 
reproşat marelui critic că alăturarea acestor poeţi modeşti de 
lirica lui Eminescu şi Alecsandri ar proba o egalizare de valori. 
Maiorescu, cu gustul său sigur, a demarcat teritoriile, vorbind în 
primul caz de „încercări“ şi în cel de al doilea de „poeti 
însemnați prin înălţimea ideilor si, în parte, prin felurimea 
formelor poetice ce le-au introdus“. Cât priveşte rezerva din 
ultima propoziţie („în parte prin...^), ea se referă la Eminescu 
care în 1871 era încă un debutant, chiar dacă deplin matur, şi la 
Samson Bodnărescu în vocaţia căruia Maiorescu a crezut, 
aşezându-l în ierarhie în rândul al treilea, după Alecsandri şi 
Eminescu. Că această speranţă nu s-a împlinit, cine nu ştie ? Dar 
asemenea judecăţi, să le spunem partizane, găsim în activitatea 
oricărui mare critic care a oficiat, din înalte raţiuni, ceea ce se 
numeşte o critică de susţinere. Şi apoi în comparaţie cu 
nechematii care se instalaseră totuşi confortabil în Parnas, 
greoaia lirică a lui Bodnărescu se detaşa net. Cât priveşte 
legitimitatea includerii lui Alecsandri, ilustru poet al generaţiei 
trecute, în noua direcţie anunţată de Junimea nu vom relua şi noi 
o dezbatere cu stagiu şi inutil de prelungit. Sigur că aici a operat 
şi o doză apreciabilă de calcul strategic. Dar nu e mai puţin 
adevărat că Alecsandri intrase fericit într-o nouă perioadă a 
creaţiei sale, când „după o lungă tăcere, din mijlocul iernei grele 
ce o petrecuse în izolare la Mircesti, şi iernei mult mai grele ce 
o petrecuse izolat în literatura tárei sale, poetul nostru reînviat ne 
surprinse cu publicarea Pastelurilor^. Or pastelurile au apărut 
în Convorbiri literare iar Maiorescu se referea, în comentariul 

său, exclusiv la ele, demonstrând cá se impun ca ,,0 podoabă a 
literaturii române îndeobşte“ (din păcate, cita şi Rodica !). Apoi 
Alecsandri a fost măgulit de atenţia pe care i-au acordat-o tinerii 
de la Junimea, le-a onorat unele şedinţe de cenaclu, le aprecia 
strădania şi aproba chiar direcţia pe care urmăreau să o impună, 
şi-a publicat cea mai mare parte a operei în Convorbiri. Putea fi 
deci considerat un fel de prezident de onoare al Junimii dacă aici 
statutele ar fi prescris şi instituirea functiunilor. Maiorescu nu 
greşea deci defel când spunea că Alecsandri „a dat susţinerii 
noastre teoretice sprijinul renumelui său literar“!. 

Nu altul, în principiu, a fost procedeul lui Maiorescu în 
capitolul despre proză al studiului său. Mai întâi a ţinut să 
reafirme esenţa direcţiei pe care o reprezenta: „Direcţia veche а 
bărbaţilor noştri publici este mai mult îndreptată spre formele 
dinafară; direcţia nouă şi jună caută mai întâi de toate 
fundamentul dinlăuntru, şi unde nu-l are şi până când nu-l are, 
despretuieste forma dinafară ca neadevărată şi nedemná'?. 
(Asemenea precizări se întâlnesc peste tot, ca un laitmotiv, şi în 
cea de a doua parte a studiului.) Urmează, fireşte. prezentarea 
acelor valori care anunțau direcţia nouă în „literatura prozaicá". 
Cum ele nu erau nici prea multe şi nici deosebit de impunătoare, 
s-a apelat la stratagema lărgirii sferei obiectului, făcându-se 
referiri deopotrivă la proza ştiinţifică $1 la cea estetică („sau cel 
puţin stilistică“, adăuga criticul). De fapt, ne grăbim să adăugăm, 
stratagema avea o justificare perfectă, de vreme ce se urmărea 
detectarea acelor autori care sunt onesti cu ei înşişi şi cu 
profesiunea lor („„cunoştinta ce o au despre starea ştiinţei de azi 
în privinţa materiei de care se ocupă şi sinceritatea cu care spun 
rezultatul cercetărilor lor“). La proza ştiinţifică erau citati pentru 


! Titu Maiorescu, Critice, vol. I, E.PL , 1967, p. 201. 
2 Ibidem, p. 185. 

studiile lor: Al. Odobescu (pentru Cercetări arheologice din 
Revista română şi studiile de folcloristică şi istorie literară), 
economiştii Ion Strat şi Dionisie Pop Martian, I. Slavici (pentru 
Studii asupra maghiarilor), filologii Burlă şi Lambrior, Xenopol 
(pentru studiile de filozofia culturii), P. P. Carp (probabil. pentru 
cele trei articole de critică literară), G. Panu (pentru studiile 
istoriografice antihasdeiene), St. Vârgolici (pentru studiile de 
literatură universală şi cele de critică). Mai târziu, la publicarea 
în volum (1874), a fost introdus şi Th. Rosetti care în acelaşi an 
a publicat în Convorbiri studiul său Directiunea progresului 
nostru. (În schimb a fost eliminat D. P. Martian.) La proza 
literară îi cita pe Odobescu (de astă dată pentru nuvelele 
istorice), pe nuveliştii N. Gane şi lacob Negruzzi, în sfârşit. încă 
o dată pe Lambrior şi Vârgolici (pentru aceleaşi studii înregistrate 
şi în paragraful despre proza ştiinţifică). Aceştia din urmă, ca şi 
poeţii prin opera lor, considera cu dreptate criticul, vor determina 
fixarea limbii în înfăţişarea ei firească. Se vede bine că dintre 
toti „prozaicii estetici“ criticul nu-l retinea cu seriozitate decât 
pe Odobescu, ceilalţi îndeplinind aici rolul minorilor din 
capitolul poezie. Asa, credem, trebuie interpretată propoziţia 
următoare: „Cel mult mai putem constata cá pentru epoca de 
acum autorii cei mai buni şi mai răspândiţi ai românilor sunt 
Alecsandri, Bolintineanu şi Odobescu şi că multe forme ale 
valorii adoptate de ei au dintre toate cea mai mare probabilitate 
de a rămânea, tocmai pentru că Alecsandri, Bolintineanu şi 
Odobescu sunt scriitori estetici şi eruditi reflexivi...^ (În 1908 
celor trei le adaugă pe Eminescu, Creangă, Caragiale, Duiliu 
Zamfirescu, I. Al. Brătescu- Voineşti, M. Sadoveanu, Coşbuc. 
Slavici însă — acum un indezirabil — era ignorat.) 

E poate ciudat faptul cá, anunțând direcţia nouă a „junei 
generaţii“, Maiorescu îşi sprijinea speranţele pe opera a trei 
creatori din generaţia trecută. Erau citati (împreună cu Const. 
Negruzzi) ca singurii „Scriitori estetici“ in opera cărora investea 

speranţa salvatoare, chiar dacă limitată la procesul de asanare şi 
fixare a limbii. Nici unul dintre exponentii cu adevărat ai noii 
direcţii nu era invocat. Aceştia — ştia criticul — erau foarte tineri 
şi chiar cel mai înzestrat dintre ei, Eminescu, deşi „poet, poet în 
toată puterea cuvântului“, era totuşi încă, în 1872, „aşa de puţin 
format“. Erau speranţe sau certitudini ale unui viitor de pe acum 
întrezărit. Dar nu erau şi certitudini ale prezentului imediat. 
Maiorescu şi-a asociat certitudinile prezentului pentru a pregăti 
intrarea în lume celor viitoare. Spre deosebire de 1867, acum i se 
părea posibil. Prelua un legat pe care îl încorpora în actualitate. 
Mai ales că, din punctul de vedere al conducătorului noii 
direcţii, aveau o trăsătură comună: onestitate, profesionalitate, 
sinceritate în convingeri şi sentimente. Tinerii militau împotriva 
ignoranței, a tuturor monstruozitátilor ştiinţifice sau literare, 
sprijinindu-se pe valorile vechii generaţii. În acest fel apărea mai 
clară „deosebirea între ceea ce s-a numit direcția nouă şi între 
direcţia mai veche“. Deosebirea nu era, cum s-a crezut, o negare 
în bloc, ci o revitalizare a energiilor autentice spre o înnoire 
necesară. Pentru că „nu e cu putinţă ca un popor să se bucure de 
formele din afară ale unei culturi înalte şi să urmeze totodată 
înlăuntru apucáturile barbariei“. Direcţia nouă era o garantie cá 
valorile trecutului nu vor fi sufocate de contrafaceri, că un drum 
larg se deschide şi renaşterea moderná a culturii româneşti este 
asigurată. 


2. Ce a semnificat apoi noua direcţie în devenirea culturii 
române moderne, se ştie. Nu e rostul acestei lucrări să prezinte 
monografic opera exponentilor noii direcţii literare (corifeii şi 
afinii lor). Cum nu ne aflăm, din fericire, pe un teritoriu 
nedestelenit, ar însemna să replantăm grădini care au dat de mult 
rod. Utilá ni se pare însă tentativa de a evidentia, printr-o 
adecvată analiză la obiect, ceea ce este (şi ceea ce nu este) 
junimism în opera exponentilor de frunte ai noii direcţii. 

Eminescu a intrat in contact cu Junimea in martie 1870, cánd 
a trimis cenaclului Venere $i Madonă, primită aici cu elogii şi 
publicată în aprilie în Convorbiri. Au urmat Epigonii şi celelalte. 
De-abia prin septembrie 1871, după unele opinii intemeiate!, a 
luat contact direct cu Junimea. Era după măgulitoarele aprecieri 
maioresciene din Direcția nouă şi, de îndată ce festivitățile 
serbării de la Putna (15-27 august 1871) au luat sfârşit, poetul 
s-a grăbit spre capitala Moldovei, unde a participat şi la câteva 
reuniuni săptămânale. Va reveni de-abia peste un an când, la 1 
septembrie 1872, participă la reuniunea inaugurală a şedinţelor 
autumnale ale cenaclului pe acel an. (A citit Diorama şi 
Sărmanul Dionis.) Dar cunoştinţele lui Eminescu despre Junimea 
erau, se ştie, mai vechi. Citea Convorbirile, mult discutate în 
mediul studenţilor români din Viena. A descoperit, cu siguranţă, 
în criticismul maiorescian destule puncte de vedere pe care şi el 
le împărtăşea. Hotărâtoare în această privință a fost, neîndoielnic, 
formaţia filozofică comună. Ca şi fruntaşii Junimii, Eminescu 
s-a format spiritual într-un mediu germanic unde Schopenhauer 
şi filozofia restauraţiei dominau autoritar viaţa intelectuală. 
Epoca studiilor berlineze va accentua un proces care şi aşa era 
destul de bine definit. Că au fost şi note deosebitoare (pe care 
le vom releva mai încolo). aceasta e foarte adevărat. E vorba 
însă de deosebiri în spaţiul unei ideologii esențialmente comune. 
De aceea nu pot fi acceptate acele opinii care susțin că Eminescu 
s-a ,junimizat/ după 1872 sau сӣ la Timpul, ca ziarist al 
partidului conservator, a fost nevoit să exprime puncte de vedere 
саге nu erau ale lui, сі ale grupării în numele căreia scria. Că 
opiniile ideologice ale lui Eminescu izvorau din acelaşi trunchi 
cu cele ale junimismului oficial o dovedeşte, printre altele, chiar 
şi ideatia din Epigonii, citat de regulă drept poem care ar marca 


! Cf. I. Creţu, Mihail Eminescu, E.P L., 1968, p. 117 şi George 
Munteanu, op. cit., p. 77-78. 

un moment de divergență. Sunt citate in sprijin opiniile Junimii 
despre poem (comunicate autorului pe cale epistolará de Iacob 
Negruzzi), care reproşau excesiva preţuire a poetilor minori din 
vechea generatie, dintre care unii fuseserá contestati violent de 
Maiorescu în О cercetare critică şi in Observări polemice. 
Realitatea este că şi în acest poem din 1870 punctele comune 
erau, în ciuda aparentei, destul de însemnate. Şi ele nu priveau 
un mod ideologic periferic, ci unul esenţial: formele fără fond. 
Dincolo de valorile expresive ale poemului, Maiorescu şi ai lui 
vor fi fost cu siguranţă încântați să descopere aici blamul la 
adresa noii generaţii, interesat pragmatică, arivistá şi achizitis 4. 
Acea jumătate de vers ..... totu-i lustru fără bază“ e, de fapt. — 
cum s-a observat — o concentrată exprimare metaforică a tezelor 
maioresciene din 1868. Ba chiar şi prima jumătate a acelui vers 
„în noi totul e spoială“, şi întregul vers următor „Voi credeati in 
scrisul vostru, noi nu credem în nimic“, recheamă in memorie 
diatribele maioresciene din În contra direcției de astăzi... lar, 
din nou, jumătatea de vers „totu-i lustru fără bază“ e pur şi 
simplu o altă denominatie, poetică, a tezei formelor fără fond. 

Fireşte, acesta nu este singurul ecou junimist din opera lirică a 
lui Eminescu. Nu ne referim la celebrele diatribe din Scrisoarea III 
pe care o vom comenta mai încolo. Aici discursivitatea retorică 
lasă ideea aproape nudă încât semnificaţia se impune dur, 
implantată în toga declamatorie a versului amplu. Există alte 
zone ale liricii eminesciene în care aceste relaţii de înrudire cu 
Weltanschauung-ul junimist se întrevăd într-un registru care suie 
şi coboară lent de sub umbre spre eclerare. Nu e chiar „ип 
diamant topit pe-oricare din făclii“. Dar destule facle au aceste 
luciri diamantine, topite la dogoarea unei combustii filozofice 
sensibil apropiată de a junimismului, pentru ca altele să-şi 
menţină vie şi pură puterea nobilului cristal, devenind „giuvaeruri 
umezite cu luminile adânci“. 

Nu vom spune cá poetul „a aflat sámburul luminii“ de-abia în 
contact cu Junimea. ЇЇ aflase mai înainte. „А citit semnul întors“ 
mai de mult. S-a trezit la viaţă intelectuală, ca şi spiritul tutelar 
al Junimii, într-un mediu filozofic germanic (Viena şi apoi 
Berlin) dominat, cum am arătat, de reorientarea spre Kant, de 
voga molipsitoare a operei lui Schopenhauer, de şcoala istorică 
a dreptului şi de aceea a protectionismului national în economie 
(Ludwig von Stein, Eugen Diihring etc). (Aceasta nu înseamnă 
că a fost străin de cultura filozofică şi literară franceză. Studiul 
lui I. M. Raşcu, Eminescu si cultura franceză a luminat elocvent 
acest aspect al formaţiei intelectuale eminesciene.) Preocupat de 
filozofie. a frecventat aproape aceiaşi gânditori fundamentali pe 
care îi studiase şi Maiorescu, cu adaosul că poetul — pe albia 
închipuită de Schopenhauer — a urcat spre cuprinderea cugetării 
asiate, cu deosebire a celei indice (Rig-Veda şi Mahabharata). 
Pe Schopenhauer îl citise de prin 1868 (de vreme ce i-l 
recomanda spre lectură lui Slavici) şi poate că tot în aceşti ani 
celebrele texte indice si alti filozofi din şcoala romantică 
germană, la modă pe vremea aceea. La întâlnirea cu Junimea, 
poetul avea bine adunată zestrea menită să condenseze „lumea 
într-un Singur semn“, cu misterul niciodată dezlegat. Sigur că 
lecturile s-au extins şi s-au aprofundat (să nu uităm că bursierul 
Junimii se pregătea din 1871 încolo pentru o carieră filozofică, 
deşi atestatele şcolare nu-i prea îngăduiau asemenea speranţe), 
meditatiile metafizice au devenit absorbante, întrebările spre 
„mitele cu albastre valuri“ pornind neliniştit ре un drum al 
neintoarcerii. Dar nici acest proces de creştere si adâncire a 
cunoaşterii filozofice nu se datorează contactului cu Junimea 
(dacă facem excepţie de impulsul primit pentru obţinerea unei 
diplome universitare), după cum e exagerat să se vadă în această 
sete spre studiu o cultură sistematică după rigorile unui specialist. 
Boema şi-a spus şi aici cuvântul, îngustând fericit aria lecturilor 
la cugetătorii preferaţi şi la operele care i se potriveau: de la 

cărţile înţelepciunii indice, la eleatii greci, romanticii germani în 
ale filozofiei printre care la loc de cinste s-au aflat Fichte, 
Schelling, Kant (din care a si tradus), Hegel, Schopenhauer. 
Poetul era aşadar un însetat de lectură filozofică, satisfăcându-şi-o 
din liberă plăcere, putând deci selecta după preferinţe care erau 
ale sale şi nu ale unei programe didactice. E adevărat că dacă 
viaţa intelectuală nu i s-ar fi curmat la 33 de ani, lecturile sale, 
temeinice şi până acum, amplificându-se, iar meditaţiile suind 
spre elaboratie originală, poetul şi-ar fi construit, fireşte, nu un 
sistem, dar o lucrare coerent închegată despre o problemă de 
ordin filozofic. Dar destinul a vrut altfel. Călinescu (care ştia în 
amănunt universul manuscriselor eminesciene) avea dreptate să 
constate că opiniile filozofice ale poetului le găsim expuse 
fragmentar în cutare manuscris în proză, în versuri sau în vreun 
crâmpei de comentariu suscitat de lectura unei cărţi. Sau, am 
adăuga noi, în destule pagini ale prozei politice, veritabile 
frânturi de gând ale unei sociologii posibile. Niciodată însă 
intr« dezvoltare teoretică coerentă, făcând inutilă orice încercare 
de a comenta sistematic compunerile filozofice eminesciene şi 
nici de a prezenta idei poetice de altitudine intelectuală drept 
filozofie conceptuală. 

Dar inexistența unui elaborat filozofic coerent nu înseamnă, 
desigur, că poetul nu a avut o concepţie filozofică a sa. Cum se 
ştie, Weltanschauung-ul poetului — complex — a fost nutrit şi 
modelat de lecturile şi opţiunile sale filozofice. Cu un efort 
presupus de lectură avizată a tuturor compartimentelor creaţiei 
eminesciene (inclusiv a celor rămase în faza de laborator) se 
poate închipui chiar o hartă a motivelor filozofico-ideologice (în 
care s-ar include şi cele etice sau estetice) specifice convingerilor 
poetului. Nu aceasta e intenţia noastră, limitată — prin obiectul 
acestui studiu — să evidentieze acele elemente din opţiunile sale 
filozofice care sunt comune cu (sau apropiate de) ale junimismului. 
De reflectia lor în opera sa socio-politică ne vom ocupa mai 

târziu. Mai înainte ni se pare necesar să le surprindem în poezie, 
adică acolo unde Eminescu şi-a dat măsura geniului sáu. 

Nu e o habitudine mecanică evocarea schopenhauerismului 
ca element probatoriu al confluenței filozofico-ideologice dintre 
junimism şi opera lui Eminescu. Cu rezerva că acesta nu 
epuizează raportul de confluență amintit, e incontestabil că în 
ideatia operei eminesciene schopenhauerismul se găseşte instalat 
pe poziţii nu privilegiate ci suverane.! Nu e inutil să constatăm 
şi noi situaţia nefericită că filozoful care a exercitat cea mai 
mare influenţă asupra culturii şi a cugetării româneşti de după 
1860 a fost Schopenhauer şi nu Kant sau Hegel. Dacă aceştia din 
urmă şi-ar fi prelungit — la noi — lumini determinante, poate că şi 
procesul devenirii culturii noastre moderne ar fi căpătat alte (sau 
şi alte) valenţe. Ce-i drept, şcoala ardeleană, apoi un Simion 
Bărnuţiu, au încercat să implanteze filozofia kantiană sau 
postkantiană după cum un Radu Ionescu a propus — pentru 
estetică — hegelianismul. Dar eforturile acestor cărturari au rămas 
fără consecinţe notabile. Enorma autoritate a junimismului a 
izbutit să impună schopenhauerismul, anulând practic timidele 
orientări anterioare. Negreşit, izbânda opțiunii junimiste nu 
poate fi absolvită de ştiute explicaţii şi determinări sociale. Dar 
faptele rămân fapte. Schopenhauer a fost timp de trei-patru 
decenii (1860-1890) la noi filozoful cu cea mai mare audienţă. 
Iar pentru Eminescu singurul filozof care i-a cucerit adeziunea 
totală, constituind unghiul referential care a alimentat critica 
celorlalte sisteme filozofice (cu deosebire cel al lui Hegel. sau 


! Pentru acest 1zvor al operei eminesciene vezi: С. Călinescu, Opera 
lui Eminescu, in Opere, vol. 12-13, Editura Minerva, 1969; Tudor 
Vianu, Eminescu şi etica lui Schopenhauer din vol Poezia lui 
Eminescu, în Opere, vol. 2 ed. cit., N. Tertulian, Pesimismul eminescian 
şi pesimismul schopenhauerian, în Eseuri, E.P.L., 1968 Liviu Rusu, 
Eminescu şi Schopenhauer, E.P.L, 1968. 

Schelling si Fichte). Chiar simpatiile manifestate faţă de opera 
altor cugetători, îndeosebi eleatii greci, Platon, budhismul indic 
sau partial Kant isi au izvorul in optiunile filozofului german. 
Nu e de aceea hazardat sá se spuná cá poetul nostru a citit critic 
operele filozofice, sprijinindu-se pe opiniile autorului celebrei 
Lumea ca voință şi reprezentare, precizându-şi cu ajutorul 
acestora opţiunile şi antipatiile. Desigur, nu se poate afirma că 
acceptarea a fost totală şi — mai ales — că Eminescu a adoptat 
integral lecţia etică a sistemului schopenhauerian (iar etica 
reprezintă — cum se ştie — esenţa acestei filozofii). Deosebirile, 
ne vom strădui să evidenţiem, sunt reale şi importante. Dar chiar 
acest proces de disociere şi delimitare dovedeşte câtă fascinatie 
a exercitat opera lui Schopenhauer asupra concepției (implicit şi 
a operei) marelui nostru poet. 

Am stăruit într-un capitol al acestei cărți asupra cauzelor care 
au determinat „selectarea“ în Germania a filozofiei schopenha- 
ueriene. Fără a relua cele notate acolo, vom repeta numai că 
hotărâtor în succesul lui Schopenhauer a fost deopotrivă critica 
antifilistiná, antipedantismul limbajului său filozofic şi deziluzia 
încercată de cercurile intelectuale în faţa stărilor sociale ale 
Germaniei de atunci. Schopenhauer a devenit filozoful îndrăgit 
pentru că în opera sa lumea intelectuală a găsit o radicală 
demascare a tuturor convențiilor etico-politice, demonstraţia 
lucidă că toată frazeologia umanitară a oficialităţii (şi a 
filozofilor ei: Hegel, Scnelling, Fichte), a bisericii şi a oamenilor 
politici care se voiau „progresiști“ e o minciună „frumoasă“, cá 
singurul motor şi substrat adânc al tuturor comportamentelor 
interumane e voinţa egoistă, expresie a legii fundamentale homo 
homini lupus. Cuceritoare au fost deci nu ontologia şi 
gnoseologia sa, ci filozofia practică, etica filozofiei sale sociale. 
Opţiunea lui Maiorescu sau Eminescu pentru opera lui 
Schopenhauer se datorează tocmai acestor aspecte ale operei 
sale. Maiorescu ateul, darwinistul, potrivnicul prejudecátilor 

moraliste, al frazeologiei umanitare, al militantismului politic 
radical-burghez a descoperit in opera lui Schopenhauer puternice 
puncte de sprijin la care se asocia, desigur, calea indicatá pentru 
reîntoarcerea la postulatele metafizicii kantiene. Schimbánd ceea 
ce e de schimbat, Eminescu a găsit — independent de Maiorescu 
— în opera filozofului german răspunsul motivat la întrebările şi 
nelinigtile sale iscate de spectacolul unei lumi în care discrepanta 
dintre deziderat şi real era totală. 

Pesimismul eticii schopenhaueriene s-a altoit, la Eminescu, 
desigur, pe o structură temperamentală predispusă să-l asimileze. 
Acesta. observase încă Ibrăileanu, se grefa pe latente ale propriei 
concepţii despre viaţă care nu era defel optimistă. Chiar 
elemente ale budhismului (pe care îl va studia mai târziu), cu 
etica Nirvanei germinau în concepţia eminesciană înainte de 
întâlnirea cu opera lui Schopenhauer. Lectura operei filozofului 
german i-a activat latentele, organizándu-i Weltanschauung-ul 
într-o direcţie şi o structură precizate. Sigur cá predispozitiile 
temperamentale şi viziunea sa asupra vieţii anterioare contactului 
cu Schopenhauer au îndeplinit funcțiuni importante pentru 
îmbrăţişarea ideatiei operei acestuia. Dar ele nu au fost singurele 
şi poate nu cele hotărâtoare. Vrem să spunem că la aceasta a 
contribuit enorm şi fizionomia spectacolului societăţii româneşti 
pe care poetul a contemplat-o. Ceea ce descoperise în mediul 
social-germanic regăsea, la o tonalitate parcă şi mai acută, în 
tara sa. Peste tot aceeaşi alterare a moravurilor, acelaşi egoism 
feroce şi aceeaşi minciună. Era epoca postpaşoptistă. cu valorile 
degradate. când locul idealurilor înalte îl acaparase goana după 
acumulare rapidă, când frazele pompoase mascau ţipător 
turpitudinea, când moralitatea sforăitor recomandată ascundea 
lipsa de scrupule şi minciuna. Totul i s-a dezvăluit fals şi ipocrit, 
„lustru fără bază“, minciună convenţională, egoism vorace 
drapat cu fraze despre dragostea aproapelui. Şi cum i se părea 
că perspectiva era la fel de sumbră, deziluzia poctului a fost 

sinceră si totală (,,Ce să caut ? Nu mai саш. E acelaşi cântec 
vechi...^) Cheia înţelegerii i s-a relevat în propoziţiile eticii 
schopenhaueriene, în paginile necrufátoarei critici a moravurilor 
şi stărilor de fapt care erau valabile în Germania şi în România. 
E de aceea potrivit să vedem în acceptarea schopenhauerismului 
nu numai rațiuni de ordin cognitiv, ci şi puternice motivații 
sociale. Gherea nu era deci cu totul departe de adevăr; în ciuda 
doctoralelor amendamente ale lui Dragomirescu, când căuta 
determinările sociale ale pesimismului eminescian. Din păcate, 
s-a oprit numai la ele, ignorând complexitatea procesului în care 
motivațiile cognitive se asociau într-o osmoză coerentă cu cele 
sociale. Că interpretările criticului au fost în 1887 simpliste este 
adevărat. Dar ele surprindeau, dacă nu adevărul întreg, oricum, 
o câtime de adevăr peste care s-a trecut şi se trece încă prea 
repede. Trecută prin filtrul propriei subiectivităţi, etica 
schopenhaueriană a căpătat în poezia sau proza eminesciană 
ipostaza transfigurată a unei critici resemnate. O critică tinzând 
să cuprindă totul, de la condiţia general-umaná până la 
întruchipările politico-morale particulare, de la tipicitatea fatal 
mecanică a evoluţiei ciclice a istoriei la comportamentul moral 
cotidian. Totul sub semnul emblematic al deşertăciunii (a cărei 
origine nu e numai schopenhauerianá, ci îşi trage sevele şi din 
înțelepciunea textelor biblice), al iluziei fără acoperire, al 
inutilitátii efortului de vreme ce rolurile sunt dinainte distribuite 
şi schimbarea niciodată posibilă. Glossa sintetiza această 
resemnată înțelepciune veche. 


Vremea trece, vremea vine, 
Toate-s vechi şi nouă toate; 
Ce e rău şi ce e bine 

Tu te-ntreabă şi socoate; 
Nu spera şi nu ai teamă, 
Ce e val ca valul trece; 

De te-ndeamnă, de te cheamă, 
Tu rămâi la toate rece. 

Tot ce-a fost оп o sá fie 

În prezent le-avem pe toate, 
Dar de-a lor zádárnicie 

Te întreabă şi socoate 

Alte guri, aceeaşi gamă, 
Amăgit atât de-adese 
Nu spera şi nu ai teamă. 


Poetul era un îndurerat profund şi neîntrezărind niciunde o 
rază de speranţă nu se putea ralia nici unei convingeri de orice 
orientare sau culoare. În 1876 declara cá nu crede „nici în 
Iehova, nici în Budha-Sakya-Muni / Nici în viaţă, nici în moarte, / 
Nici în stingere ca unii“ pentru că „în zadar gândeşti, căci 
gândul, / Zău, nimic în lume schimbă“. 

Dar dezamăgirea şi zădărnicia, imobilismul şi resemnarea nu 
sunt numai exprimate metaforic ca o filozofie a vieţii. Poetul a 
fost ispitit să le surprindă şi în concreteţea variilor infáfigári. 
Putem lesne reface, apelând la opera literară a poetului, tabloul 
deziluziilor fatale la care — credea el — e condamnată umanitatea. 
E un tablou în care aflăm insolit contopite ipostaza şi izvorul 
nefericirii, efectul şi cauza: strădania cărturarului, dragostea, 
militantismul civic, condiţia tragică a geniului, arta, sărăcia, 
bogăţia, triumful iluzoriu al stăpânitorilor ca şi eşuarea în 
cerşetor, comportamentul slujitorilor bisericii, scurgerea 
timpului sau realitatea unică a prezentului devorator al celor 
trecute şi viitoare. Sunt ipostazierile fundamentale ale condiției 
umane. Si toate, indiferent de înfăţişarea de o clipă („măşti de-o 
zi pe-o lume mică“), sunt expresii ale nefericirii. Până la urmă 

egalizarea se instápáneste suveraná, anulánd ratiunea eforturilor 
şi a diferentierilor valabile odinioară: 


Poți zidi o lume-ntreagá, poti s-o sfarămi... orice-ai spune, 
Peste toate o lopată de {Агапа se depune 

Mâna care-au dont sceptrul universului şi gânduri 

Ce-au cuprins tot universul, încap bine-n patru scânduri... 


Scrisorile (dar nu numai ele !), cu acel patos discursiv care le 
este propriu, cu retorismul neinfránt, apar într-adevăr adesea 
drept poetizarea destul de pedestră (cuvântul nu trebuie să 
sperie !) a unor opinii filozofice de sorginte schopenhaueriană. 
Amorul, care în altă parte beneficiază de puritatea distilată a 
lirismului, aici sună retoric, amintind de cutare propoziţie din 
schopenhaueriana Viaţa, amorul şi moartea: 


Să sfințeşti cu mii de lacrimi un instinct atât de van 

Ce le-abate şi la păsări de vreo două ori pe ап ? 

Nu simfiti c-amorul vostru e-un amor străin ? Nebuni ! 
Nu simțiți că-n proaste lucruri voi vedeți numai minuni ? 
Nu vedeți c-acea iubire servă-o cauză din natură ? 

Că e leagăn unor viete ce seminţe sunt de ură ? 


Nu se poate spune acelaşi lucru despre imaginea femeii 
închipuite în Scrisoarea V ? Si o vom regăsi, purificată, în acea 
culme a creaţiei eminesciene care este Luceafărul. În sfârşit, nu 
e greu de recunoscut sorgintea schopenhauerianá (care nu este 
însă singulară) în imprecatiile antiliberale din Scrisoarea ПІ. 
Despre aceasta ne propunem să discutăm mai încolo. E necesar 
să spunem însă şi aici că poetul era dezgustat de frazeologia 
liberală pe care o suspecta, nu fără motiv, de demagogie. E drept 
să vedem însă în această pamfletară denunţare a frazeologiei 
melioriste şi o critică a falselor valori elogiate ipocrit de 
burghezie. | 

Dar accentele critice ale meliorismului marcheazá si momen- 
tele disociative dintre etica schopenhauerianá si eul poetic 
eminescian. Disociatia nu priveşte numai comportamentul 
militant al poetului care nu are nimic din ortodoxia eticii 
schopenhaueriene. Ea se extinde şi în planul literar. Schopenhauer 
nu ostenea să conteste realitatea cauzelor sociale ale „răului 
universal“; să considere drept o explicaţie trivială orice tentativă 
de a vedea în inegalitatea socială unul dintre izvoarele suferinței 
umane, proclamând — ca soluţie unică — învingerea voinţei prin 
resemnare. Eminescu omul ca şi poetul, fără a abjura preceptele 
eticii schopenhaueriene, nu ocolea soluţiile militante. Adeptul 
postulatelor schopenhaueriene a fost, în viaţa practică. un 
luptător pentru asanarea condiţiei sociale şi politice a poporului 
său. Şi acest activism nu a fost o preocupare pasageră. A angajat 
întreaga lui sensibilitate, remarcându-se ca o constantă a 
preocupărilor poetului, de un civism integral. E drept că mai 
răm ânea comun cu Schopenhauer antiliberalismul şi antiradica- 
lismul, dar divergenta nu era mai puţin importantă de vreme ce 
poetul se dezvăluia ca un partizan al meliorismului (de nuanţă 
conservatoare), deplângând starea mizeră a poporului (adică a 
țărănimii) şi propunând chiar soluţii de îndreptare. În locul 
abstragerii din lume, a resemnării înțelepte, a indiferentismului 
total pe care le propováduia filozoful german, Eminescu intra în 
for ca un ardent şi participa cu dăruire pasională la disputele 
cetăţii. Nu, este adevărat, ca un om politic activ (ca să evităm 
termenul de politician), ci cu pana strălucitului gazetar. A urât, 
într-adevăr, politicianismul la care nu a obosit să înfiereze 
cupiditatea, poltroneria si ignoranta trufaşă. Dar de vreme ce a 
investit încredere in ţinuta morală a unor oameni politici 
conservatori şi în raționalitatea eficientă a programelor 
conservatoare înseamnă că nu a negat de plano (asemeni 
maestrului său) utilitatea şi necesitatea acţiunii sociale militante. 

Aceeasi dialecticá a disociatiei in convergentá poate fi 
constatată si în opera literară. Toma Nour din Geniu pustiu 
(nuvela a fost scrisă, probabil, in 1868-1869. adică atunci când 
schopenhauerismul era de acum bine cunoscut) e mult preocupat 
(dealtfel ca şi interlocutorul său) de atmosfera socio-politică a 
Bucureştilor şi evocă înfiorat luptele sociale şi naţionale ale 
românilor din Transilvania anului 1848 când abandonează 
studiile, „căci în inima lui fierbea amorul cel mare al natiunei", 
şi intră în cetele de oşteni ale lui Avram lancu. 

Nu uităm „sufletul apostat“ din Înger şi Demon care şi-a fixat 
condiţia în idealul de a întreţine „în popoare a distrugerii 
scânteie / Şi în inimi pustiite samănă gândiri rebele“. Ca un 
agitator de profesie, acesta, infágurat, „în stindardul ros", ridica 
poporul la luptă, apelând la forţa ideilor îndrăzneţe. Idealul său 
este integral îndreptat „contra lumei, / Contra legilor ce-s scrise, 
contra ordinii-mbrăcate / Cu-a lui Dumnezeu numire“. În virtutea 
acestui ideal „el prezentul îl răscoală cu-a gândirilor lui faimă / 
Contra tot ce grămădiră veacuri lungi şi frunti márete". E 
adevărat că şi în această poemă finalul e adumbrit de etica 
schopenhauerianá. Dar schopenhauerismul ocupă aici poziţii mai 
modeste. E mai curând deziluzia revoltatului care nu şi-a putut 
împlini menirea, murind fără speranță pentru cá nu a putut 
înfrânge atotputernicia ordinii existente. E amărăciunea 
neputinței celui ce nu a găsit calea revoltei eficiente, părăsind 
pustiit sufleteşte o lume pe care voise s-o schimbe şi o lăsa 
neştirbită. 

S-a semnalat! apoi că până şi o poezie ca Rugăciunea unui 
dac, care pare o expresie integrală a viziunii schopenhaueriene, 
trădează o radicală ţinută vindicativă împotriva celor ce au 
răsturnat valorile şi au modificat sentimentele: ,,C-ajung pe mine 


| Cf N. Tertulian,  Pesimismul eminescian şi  pesimismul 
schopenhauerian, în Eseuri, E.P.L., 1968, p. 32-33. 

însumi a nu má mai cunoaşte, / Cá chinul şi durerea simtirea 
mi-a-mpietrit-o, / Cà pot sá-mi blestem mama, pe care am 
iubit-o. / Cánd ura cea mai crudá mi se párea amor... / Poate-oi 
uita durerea şi voi putea să mor“. Dacul invocă divinitatea 
pentru ca după o existenţă împilată şi martirizatá să i se acorde 
izbăvirea catharctică pentru a intra „în vecinicul repaos“ si, ca 
ultimă rugare, „spre ură şi blestemuri aş vrea să te înduplec“. 
Distanţa de schopenhauerism e aici evidentă. Filozoful durerii 
universale condamna ideea morţii ca soluţie de anihilare a 
chinului existențial, indicând — cum spuneam —- acceptarea 
resemnată, prin învingerea egoismului, a fatalei condiţii. Iar 
dacul, dimpotrivă, ar vrea să moară pentru a „uita durerea“ 
acumulată într-o viaţă în care a fost „gonit de toată lumea“. 
Propoziţiile eticii schopenhaueriene au fost minate din interior 
şi aşezate, cu ironie secretă, în relaţii opozite prea transparente 
pentru a nu fi receptate ca atare. 

E de aceea drept să se evidentieze că personalitatea lui 
Eminescu în dubla ei ipostază (umană şi creatoare) nu a 
interpretat schopenhauerismul ca un învățăcel epigonic. L-a 
retopit şi l-a reconstituit după modelul propriei viziuni, 
distantándu-se şi disociindu-se de rigorile rigide ale prescriptiilor 
maestrului. Eminescu a fost un schopenhauerian eterodox. O 
conştiinţă dezamăgită de realitatea pe care o dezavua şi o nega, 
pendulând dramatic între resemnare şi revoltă. În opera sa 
(deopotrivă în cea literară ca şi în proza politică) aflăm mai ales 
ecourile lucidei demistificări a convențiilor lumii burgheze pe 
care o degajă opera filozofului german, critica radicală a falselor 
valori, denuntarea virtuţilor amăgitoare, atitudinea constant 
polemică faţă de istorie. Dar şi aceste constante ale eticii 
schopenhaueriene vor căpăta în opera poetului nostru mutații şi 
transfigurări particulare. Militantismul, spiritul protestatar, 
nesupunerea şi dăruirea pentru curmarea, prin luptă bărbătească, 
a răului social, constituie elemente definitorii pentru formula 

etică a personalităţii (umane şi creatoare) a lui Eminescu. Poate 
de aceea tinerii intelectuali socialişti români din ultimul pătrar al 
secolului trecut au venerat verbul poetic eminescian, ştiind să 
descifreze în resemnatul pesimist pe revoltat. 

Dialectica procesului de apropiere şi distantare dintre opera 
lui Schopenhauer şi viziunea eminesciană despre viaţă oferă 
variabile necesare aprecierii realiste a raporturilor dintre 
junimism şi opera poetului. Nu vom spune că Maiorescu a fost 
un schopenhauerian integral. Dealtfel, chiar opţiunile sale pentru 
viaţa publică sunt probe categorice ale unei etici practice cu totul 
neschopenhaueriene. Între resemnare senină, indiferentism 
cosmic si învingerea egoismului prin renunţarea la voinţa de a 
trăi plenar, Maiorescu a optat pentru lupta politică, militând — 
deloc dezinteresat — pentru o poziţie fruntaşă în ierarhia socială. 
Ce-i drept, nici Eminescu nu a fost un abstras din cotidian. Dar 
nu a coborât până la angajarea efectivă în luptele politice şi nici 
nu a aspirat vreodată spre o poziţie de oarecare însemnătate 
într-un partid sau în stat. S-a mulțumit, în anii săi cei mai activi, 
cu condiţia fatal subalternă de gazetar care îşi exprima liber şi 
neaservit convingerile, fără a admite concesia sau abjurarea. 
Apoi Eminescu, fără a fi un ascet, s-a mulțumit întotdeauna cu 
puţin, mai niciodată netrecând de ceea ce era strictul necesar 
unei vieți cu totul modeste. Pe când Maiorescu, şi el la origine 
un intelectual lipsit de avere, a preferat traiul unui om de lume, 
cu salon deschis persoanelor simandicoase, cu dese călătorii în 
străinătate, făcute neştirbit de trei ori pe an, mereu ocupat cu 
serate, recepții şi petreceri, izbutind, din 1877 încolo, să adune 
o avere frumuşică din avocatură, profesiunea cea mai detestată 
de poet. Şi la numai câţiva ani după 1876, când îndemna pe un 
tânăr junimist (St. Vârgolici) la aspirații ideale, de jertfire 
dezinteresată, potrivnice acumulării achizitive. (Vezi scrisoarea 
către St. Várgolici în acest volum ), Maiorescu începe să practice 
o nu tocmai „curată“ avocatură mult solicitată, notând scrupulos 

in jurnal, la incheierea fiecárui an, sumele agonisite de pe urma 
acestei indeletniciri, plasamentul banilor, dobánzile obtinute si 
rata creşterii averii sale care nu era deloc neînsemnată.! 

Contestatarul Maiorescu din perioada tinereţii s-a adaptat 
deci destul de repede mediului, deşi onestitatea sa în viaţa 
publică a fost exemplară. Dar mereu din interiorul ei. Nu e 
exagerat, de aceea, să se spună cá imprecatiile poetului — adesea 
pamfletare — împotriva convențiilor duplicitare ale lumii 
burgheze le personificau deopotrivă şi fruntaşii politici junimisti. 
Normativele eticii schopenhaueriene pe care le cunoşteau şi le 
popularizau deopotrivă profesorul ca şi poetul au fost cu totul 
deosebit asimilate, dar — mai ales — practicate. 

La capitolul raporturilor de confluență dintre junimism şi 
opera lui Eminescu se cuvin, fără îndoială, consemnate şi 


1 Să transcriem, la întâmplare, câteva însemnări de acest fel. La 
sfârşitul anului 1883 menţiona că a avut un an financiar extrem de bun, 
încasând în total 63.163 lei din avocatură (Ce sumă uriaşă era, în 1883, 
recolta aceasta adunată din avocatură înțelegem dacă reținem faptul că 
în 1892 diurna sa lunară de rector reprezenta în total 185 franci. Şi-a 
plătit datoriile, izbutind să depună la bancă 15 800 lei (Însemnări, II, 
p. 224). La sfârşitul anului 1893 nota: „finanțiar aga de consolidati încât 
putem privi viitorul cu oarecare linişte“ (Jurnal, Caiet 15, f. 20 verso). 
În 1894: „Am ajuns la cifra de 130 000 franci capitalizati din economii 
şi mai am şi casa, după ce am plătit zestrea Liviei de 10 000 fr.“ (Idem, 
Caiet 16, foaia 26). La sfârşitul aceluiaş an 1894: „Anul meu finantiar 
încheiat bine, cu ceva peste 101 000 fr. la încasări şi 52 000 fr. nominal 
bonuri financiare rurale la sporul capitalizării“. Idem, foaia 29). În 
martie 1896: „Am mai putut pune 4000 fr. nominal la economii la 
Germani; avem acum 68 000 fr. bonuri urbane 5%, peste 8000 tr. pe an 
renta viageră comună de 100 000 fr. efectivi la Naţionala“. (Caiet 17, f. 
8) Etc. Etc. Etc. De-abia în 1901 a renunţat 5 ani la avocatură (s-a 
reînscris în barou în 1906), având asigurat un venit de 2000 fr. pe lună 
la care se adăugau alte încasări, totalizând un venit de 26 000 fr. pe an, 
fárá a consuma din capital. 

elementele — comune — de ideologie literară. Eminescu pretuia 
şi el literatura populară! („poveşti şi doine. ghicitori, егеѕигі“), 
remarcându-se ca un interpret al ei remarcabil. socotind, precum 
Maiorescu, că propăşirea creaţiei culte depinde nemijlocit de 
frecventarea tezaurului folcloric: ..Dar o adevărată literatură, 
trainică, care să пе placă nouă, şi să fie originală pentru alții, nu 
se poate întemeia decât pe graiul viu al poporului nostru propriu, 
pe tradiţiile, obiceiurile şi istoria lui, pe geniul lui. Tot ce-ati 
produce în afară de geniul într-adevăr naţional (patiotico- 
politic), nu va avea valoare şi tráinicie, nici pentru noi, nici 
pentru străinătate“2. A cerut in tinereţe, са $1 in anii maturității 
sale creatoare, ca scriitorul să se adape „la izvorul curat ca 
lamura şi mai preţios ca aurul al poeziei noastre populare, decât 
să bea din izvorul de apă de zahăr cu portocale“3. Sunt puncte 
de vedere care amintesc perfect de cele ale lui Maiorescu din 
recenzia despre antologia lui Alecsandri. Apoi, romanticul 
Eminescu a împărtăşit integral teoria maioresciană despre 
romanul poporan, altfel spus concepţia despre specificul naţional 
reflectat în creaţia artistică. Opiniile eminesciene din recenzia 
la Novele din popor ale lui Slavici sunt, în acest sens, deplin 
concludente. Si să amintim faptul, nu lipsit de semnificaţie, că 
recenzia lui Eminescu apare în martie 1882, adică la două luni 
după ce Maiorescu publicase în Convorbiri studiul său 
Literatura română si străinătatea. Consonanta de opinie, în 
materie de ideologie literară, era din acest punct de vedere 
totală. 


! Vezi 1 Rotaru, Eminescu şi poezia populară, E.P.L., 1965. 
2 M. Eminescu, Despre cultură şi artă, p. 61 


3 Cf. M. Eminescu, Opere complete, |, Literatura populară, Editura 
Minerva, 1902, p. IX. 

Lectura atentá а operei eminesciene (їп spatiul cáreia se 
integrează deopotrivă creaţia literară ca şi proza politică) nu lasă 
îndoială asupra convingerilor sale ideologice. A spune — repetăm 
— că ele i-au fost inoculate în urma contactului cu Junimea. cá 
sunt opinii de împrumut e o insinuare care nu poate fi reținută 
nici sub beneficiu de inventar. Un Eminescu în postura de 
mercenar de idei e o imposibilitate logică şi morală. Şi e sigur că 
de nu ar fi fost liantul ideologic comun, Eminescu nu ar fi 
acceptat — indiferent de precara sa situaţie materială — condiţia 
de gazetar oficial al Timpului. Se pot lesne constata, în tensiunea 
incendiar-pamfletară a publicisticii eminesciene, în radicalitatea 
opiniilor, convingeri intime, lent şi profund configurate. Deosebirile 
de vedere dintre conservatorismul junimist (sau cel al grupării 
,Iuginitilor^) şi convingerile eminesciene sunt adesea evidente. 
Dar ele îl dezvăluie nu o dată, în aceste cazuri, ca un parajunimist, 
depăşind — prin consecvență, intransigentá şi exces ideologia 
junimistă oficială!. Cauzele sunt multe şi, printre acestea, nu 
trebuie ignorată aceea propusă în 1909 de Ibrăileanu, care 
considera că interesele păturilor sociale pe care le reprezintă 
Eminescu (răzeşii şi breslaşii) se întâlnesc — în ostilitatea faţă 
de înnoirile capitaliste — cu ale moşierimii pe care o reprezentau 
conservatorii junimisti. 

Această coincidență de interese ale unor pături sociale 
distincte l-a apropiat pe Eminescu nu numai de junimism, dar şi 
de conservatorism în general. Alături de această, să-i spunem 
motivaţie, propusă de Ibrăileanu există, desigur, şi altele care tin 
de formaţia filozofico-ideologică comună. Impactul dintre 
motivaţia socială şi cea cognitivă a creat o fizionomie 
caracteristică convingerilor socio-politice eminesciene. Şi totuşi 


! Vezi şi Aurel Martin, studiul citat, în op. cit. 

cine citeşte colecţiile Curierului de Iaşi, sau, mai ales, ale 
Timpului, întâmpină serioase dificultăţi pentru a descifra — în 
publicistica atribuită lui Eminescu — punctul său de vedere de 
cel al gazetei sau al partidului conservator. (Dificultatea la care 
ne referim e mult sporită de imposibilitatea practică de a stabili 
cu exactitate apartenenţa reală a articolelor nesemnate!. Ediţiile 
din opera politică a poetului au sumarele modificate, mai fiecare 
editor voind să se distingă prin noi descoperiri. Dar câte din ele 
nu sunt apocrife ?) Dificultăţile amintite, reale, nu creează însă 
cercetătorului obstacole de netrecut. După o lectură atentă şi 
avizată se pot determina un grup de motive ideologice comune 
cu junimismul dintre care — unele — au pătruns şi în opera 
literară şi un altul care semnifică deosebirile. 

În capitolul consacrat examinării ideologiei junimiste am 
stăruit pe marginea concepţiei despre revolutionismul organic 
care — este ştiut — a configurat şi teoria despre statul natural. Nu 
vom relua aici analiza izvoarelor filozofice care au nutrit acest 
punct de vedere. Eminescu a frecventat aceleaşi surse filozofice, 
sociologice sau juridice primare şi concepţia sa despre evoluţia 
socială, despre structura şi funcţia statului nu a putut fi, în 
general, alta decât a fruntaşilor Junimii. Se poate chiar spune că 
spre deosebire de junimiştii oficiali care nu au avut prilejul să-şi 
expună punctul de vedere, de pildă, în problema statului natural 
(cu excepţia lui Th. Rosetti în două din cele trei studii ale sale), 
Eminescu a avut răgazul s-o facă în abundenta sa publicistică. 
Nu e vorba nici la el de desfăşurări doctrinare sistematice. Dar 
de o expunere a punctului de vedere, clară şi răspicată, se poate, 
cu siguranţă, vorbi. Eminescu este, ca orice adept al conservato- 


! Obiceiul — general - e al epocii. Un articol de fond din organul 
junimist România liberă scria la 29 ianuarie 1885: „Presa ce se respectă 
trebuie să fie impersonală, pentru că este anonimă. Oamenu nu au 
valoare şi nu există pentru по: decât ca purtători de idei“. 

rismului, impotriva statului de tip contractual, elogiind statul 
natural. „Aici — scria in decembrie 1889 — vom căuta în prima 
linie următoarea deosebire între două maniere de-a privi natura 
statului şi ştiinţele care-l ating. Maniera întâia e cea veche 
franceză din timpul enciclopediştilor, naturalistă şi deductivă 
care stabileşte că libertatea de dispunere a individului primează 
orice alt interes... A doua manieră de-a vedea, inductivă, deci 
bazată numai pe experienţa faptelor, priveşte statul ca pe un 
product — nu al raţiunii sau al unui contract sinalagmatic — сі al 
naturii, şi caută să stabilească atât legile, după cari el se 
dezvoltă, cât şi elementele din care se constituie.“! 

Opţiunea lui Eminescu între aceste două puncte de vedere 
contradictorii e limpede exprimată cu doi ani mai înainte când 
demonstra — cu argumente sociologice — superioritatea statului 
natural. „Scriitori, cari în privirea ideilor lor politice sunt foarte 
înaintați — se pronunţa în decembrie 1877 — au renunţat totuşi 
de-a mai crede că statul şi societatea sunt lucruri convenţionale, 
răsărite din libera învoială reciprocă dintre cetăţeni; nimeni, 
afară de potaia de gazetari ignoranti, nu mai poate sustine cá 
libertatea votului, întrunirile şi parlamentele sunt temelia unui 
stat. De sunt acestea sau nu sunt, statul trebuie să existe şi e 
supus unor legi ale naturii, fixe, îndărătnice, neabătute în cruda 
lor consecvență“ ?. Potrivnic statului contractual, expresie а 
structurilor capitaliste, Eminescu dezavua şi toate modalităţile 
legislative suprastructurale ale acestuia. Va cere, în consecinţă, 
„legi organice“, ca în vechime, când raporturile erau afective, 
apropiate şi nu izvorâte din frigiditatea mecanică a unui contract 
sinalagmatic. (Pentru aceasta l-a citat pe ,,genialul Montesquieu, 
întemeietorul cercetărilor naturaliste în materie de viaţă 

publică“) În decembrie 1878 exprima dezideratul ca în 


! M. Eminescu, Opere, vol. III (ed. Ion Creţu), p. 241. 
2 Ibidem, vol. ЇЇ, p. 163. 

Dobrogea să se păstreze vechile stări de fapt: „relaţiunile de 
proprietate şi de posesiune, administraţia comunală cum a fost 
jurisdictiunea matrimonială exercitată de cler, sentintele de pace 
dictate părţilor prin persoane clerice, c-un cuvânt toată organizaţia 
primitivă, însă morală şi de bună credinţă a unui popor primitiv. 
Pentru aceasta ar trebui un studiu îndelungat făcut la faţa locului 
asupra obiceiurilor pământului asupra acelui drept viu, 
recunoscut de toti şi necontestat de nimenea, care cuprinde 
puterea sa coercitivă în sine însuşi şi în conştiinţa omului. Dacă 
Românul se teme de veacul de mijloc să-şi aducă aminte că 
amândouă ţările noastre dunărene n-au avut de la fondarea lor şi 
până în a suta a optsprezecea nici un cod scris (codicele Vasile 
Lupu şi Matei Basarab nu s-au aplicat niciodată) şi că abia 
fanarioţii, stricánd tara din temelie şi corumpánd până în 
măduvă simţul de drept al românului, au fost siliţi să introducă 
norme scrise într-o societate în care totul era putred...“1. Un stat 
modern care să păstreze tradiţii arhaice, organizat după legi 
nescrise, altfel spus „obiceiuri ale pământului“, era un ideal de 
poet abstras care confunda dezideratul cu posibilul. 

Să nu se creadă însă de aici că poetul a elogiat atât de mult 
vremurile definitiv revolute încât voia să le reanime, dacă nu la 
dimensiunea întregii ţări, cel puţin la aceea a unei provincii de 
curând reintrată în corpul României. Cum vom arăta mai încolo, 
Eminescu a acceptat ordinea existentă, chiar dacă cu o silă 
neascunsă, cu toate ale ei legiuiri. Dar cunoscătorul de istorie 
care era Eminescu, suflet de moldovean iubitor al trecutului, 
tânjea după o progresie lentă, ferită de învolburări acceleratoare 
care să păstreze ceva din fiinţa unui legat venerat. „Căci 
progresul — scria în februarie 1882 — nu se improvizează prin 
comofiuni violente. El este opera înceată şi înţeleaptă a 


1 M. Eminescu, Opere, ed. cit., vol. II, p. 388. 

timpului"!. În consecinţă, postula încă in 1879, „noi susţinem cá 
e mai bine să înaintăm încet, dar păstrând firea noastră 
românească, decât să mergem repede înainte, dezbrăcându-ne de 
dânsa prin străine legi şi străine obiceiuri...'2. Că dezideratul 
poetului era, sociologic vorbind, o imposibilitate, este astăzi 
evident. 

Nu ar trebui să se înțeleagă însă de aici că Eminescu a fost 
un traditionalist à outrance. Călinescu a subliniat că poc:u! гга 
un adept al tradiţiei, departe însă de ipostaza sub care l-au 
revendicat tradiționaliştii interbelici. Un partizan al legii de 
evoluţie a culturii, avea dreptate Călinescu, nu putea fi un 
traditionalist osificat. Conceptul de tradiţie aşa cum îl înţelegea 
Eminescu e apropiat de al lui Maiorescu. Şi criticul Junimii nu a 
fost un traditionalist. Se cerea progres lent, în limitele unei 
necesităţi organice, potrivnice însă — oricum — docirinei liberaliste 
a arderii etapelor?. Există, dealtfel, undeva, într-un articol 
eminescian din decembrie 1882, o precizare care clarifică într-un 
fel lucrurile destul de limpede. E drept că acest articol vorbeşte 
parcă mai mult decât altele în numele partidului conservator, 
într-o perioadă când grupul junimist se reapropiase de matca 
partidului condus de Lascăr Catargi. Dar, cum spuneam mai 
înainte, е în general greu de disociat riguros opinia poetului de 
aceea a partidului şi a gazetei la care era salariat. Să acceptăm 
deci că şi în acest articol regăsim adevăratul crez al poetului. 
„Ni se spune bunăoară — declară articolul — că dorim întoarcerea 
stării de lucruri înainte de 1700... Dar de la părerea de rău după 
veacuri trecute de neatârnare, până la dorinţa nerealizabilă de-a 
restabili trecutul e o mare deosebire. Dacă ne place uneori a cita 


! Ibidem, vol. IV, p. 385. 
2 Ibidem, vol. III, p. 211. 


3 G. Călinescu, Opera lui Eminescu, Editura Minerva, 1970, vol. II, 
p. 152. 

pe unii din Domnii cei vechi, nu zicem cu asta cá vremea lor se 
mai poate intoarce. Nu. Precum lumina unor stele ce s-au stins 
de mult, călătoreşte încă în univers, încât raza ajunge ochiul 
nostru într-un timp în care steaua ce-a revărsat-o nu mai există, 
astfel din zarea trecutului mai ajunge o rază de glorie până la 
noi, pe când cauza acestei străluciri, tăria sufletească, credinţa, 
abnegatiunea nu mai sunt '!. 

Era de aşteptat ca un membru de prestigiu al Junimii, cu 
lecturi filozofice stiute, devenit din 1876 gazetar, să fie 
preocupat de teza formelor fără fond. Preocuparea a devenit 
convingere sau — cine poate şti ? — aceasta din urmă a căpătat 
forma constantă a unei atentii captivante. Fapt este că motivul 
ideologic al formelor fără fond îl găsim prezent continuu în 
publicistica eminesciană (ca şi în proiectele literare). Nu numai 
la Timpul, ci şi la Curierul de Iaşi. lată, într-un articol din 
Curierul, în ianuarie 1878 opinia poetului despre un proces aflat 
la Junimea în permanenţă pe rol: ,, Vina cea mare [e] a generației 
trecute care orbită de civilizaţia străină a crezut că introducând 
formeie exterioare ale ei, i-a introdus totodată şi cuprinsul. Acest 
cuprins nu se realizează decât prin muncă. Nici ziare, nici legi, 
nici academii, nici o organizație asemănătoare cu cele mai 
înainte nu sunt în stare de a înlocui munca şi o stare de lucruri 
care nu se întemeiază pe ea e o fantasmagorie care va dura mai 
puţin. dar se va preface în fum la suflarea recei realităţi.“2 Sau 
această apreciere din decembrie 1877: ,,Dar aşa ne-am dezgrádit, 
făcând drum larg unei civilizaţii pripite, unei pospăieli apusene 
care în schimbu! păturilor bogate ale brazdei noastre ne împle 
cu trebuintele de care n-am fi avut trebuinţă: prin legiuiri de un 
caracter cosmopolit pe cari liberalii obicinuiesc a le numi «tot 


! M. Eminescu, Opere, ed. cit , vol. IV, p. 512-513. 
2 М Eminescu, Opere, ed. cit., vol. II, p. 127-128. 

ce e românesc» am făcut din tara noastră o nouă Americá..."!. Si 
încă, în octombrie 1881: „Civilizaţia adevărată a unui popor 
consistă nu în adoptarea cu deridicata de legi, forme, instituţii, 
etichete, haine streine. Ea consistă în dezvoltarea naturală, 
organică a propriilor puteri, a propriilor facultăţi ale sale. Nu 
există o civilizaţie umană generală accesibilă tuturor oamenilor în 
acelaşi grad şi în acelaşi chip, ci fiecare popor îşi are civilizaţia 
sa proprie, deşi în ea intră o mulțime de elemente comune şi altor 
popoare. Dacă pe acest pământ va exista vreodată о civilizație 
adevărată. va fi aceea ce va răsări din elementele civilizatorii 
vechi...“ 2. Asemenea aprecieri abundă în publicistica eminesciană, 
aproape nelipsind din: nici un articol. G. Călinescu a relevat că 
poetul intenţiona să dezvolte motivul criticii civilizaţiei pripit 
importate şi în literatură. E citat în acest sens proiectul din 1876, 
de a scrie comedia Gogu Zatii (după modelul lui Alecsandri $1 
vestind viitoarele piese ale lui Caragiale). De asemenea se 
aminteşte de preocuparea pentru elaborarea nuvelei Boierimea de 
altădată în care erau exaltate moravurile din vechime şi blamat 
„pretenţiosul semidoctism de azi“. Aceleaşi intenţii se vădesc în 
proiectul de nuvelă Aur, mărire şi amor. 

De observat cá, în tratarea acestui motiv fundamental în 
ideologia junimistă, Eminescu a introdus o bine desenată notă 
deosebitoare. La exponentii Junimii critica formelor fără fond 
se păstra în planul strict al culturalului şi al instituţiilor politice. 
La Eminescu apare categoria muncă drept element de bază al 
evoluției civilizației de la o etapă la alta. Lecturile sale mai 
aplicate din opera economistilor vremii, reprezentánd — mai toti 
— curentul national (protectionist) în doctrina economică 


1 Ibidem, p. 159. 
? Ibidem, vol III, p. 318-319. 
3 G. Călinescu, op. cit., p. 158, 160-166, 177. 

(E. Dühring, F. List, Carrey etc.) au contribuit la configurarea 
acestui punct de vedere. Poetul considera deci cá la noi s-ar fi 
implantat o civilizaţie străină fără a fi reclamată de un fond 
corespunzător. lar fondul (Eminescu prefera să-i spună 
Cuprins“) însemna muncă. („„Acest cuprins nu se realizează 
decât prin muncă.) „Am crezut — scria poetul în ianuarie 1877 
încă în Curierul de la laşi — că fără o muncă echivalentă putem 
introduce la noi toate formele de cultură occidentală, băgând în ele 
scribi de rând, oameni fără ştiinţă de carte sau cel mult advocaţi”!. 
Sau în decembrie al aceluiaşi an 1877, reluând ideea scria: „Deci 
condiția civilizaţiei statului este civilizaţia economică. A introduce 
formele unei civilizaţii străine, fără ca să existe corelativul ei 
economic, e curat muncă zadarnică. Dar aşa au făcut liberalii 
noştri 2. Si în iulie 1881: „Care e cauza tuturor relelor acestora ? 
Declasarea, nepotrivirea organizaţiei sociale cu starea economică 
şi cu stadiul de cultură a poporului 3. Aşadar, o dată cu reproşul 
adresat civilizatorilor că „le lipseşte simţul istoric“, poetul 
sublinia destul de apăsat dimensiunea economică („„munca“”) 
drept factor fundamental în aprecierea rationalitátii stadiului 
unei civilizaţii. Prin aceasta teza formelor fără fond capătă, ea 
însăşi, o nouă dimensiune. Categoria „fond“ din relaţia antinomică 
ştiută primea, datorită lui Eminescu, o încărcătură ideatică mai 
precizată. Reieşea, în această acceptie, că normele instituționale 
importate, ca şi cadrele culturale respective, erau nepotrivite 
pentru că nu se altoiau (sau nu erau reclamate) de o stare 
economică adevărată. („Legile noastre sunt străine; ele sunt 
făcute pentru un stadiu de evoluţie socială care în Franţa a fost, 
la noi n-a fost їпсА“.) 


! M. Eminescu, Opere, ed. cit., vol. II, p. 131. 
? Ibidem, p. 203. 

5 Ibidem, vol IV, p. 153-154. 

^ M. Eminescu, Opere ed. cit., vol. II, p. 167. 

Junimismul primea astfel, datoritá lui Eminescu, o precizare 
ideologică cu adevărat necesară саге mai risipea ceva din ceața 
care înconjura una dintre tezele pivot ale doctrinei. Orice 
societate în constituire (cum a fost de pildă România modernă) 
se conduce, adoptă un model abstract. Abstract în sensul că nu a 
crescut dintr-o realitate economico-spirituală locală bine 
configurată, ci a fost adaptat după un model creat în altă parte, 
dar necesar pentru că se urmăreşte înfăptuirea lui şi aici, 
tendinţele dezvoltării sociale indreptátind acest efort necesar. 
Nota deosebitoare introdusă de Eminescu în doctrina junimistă a 
formelor fără fond nu se depărta, aşadar, mult de matcă. De aici 
nu ar trebui să se înţeleagă (subliniem din nou) că Eminescu, ca 
şi junimismul în general, a pledat pentru reinstituirea cadrelor 
revolute. Si aceasta nu numai pentru că „statele moderne nu se 
mai dezvoltă din nefericire, în linie dreaptă, ci prin cotituri, 
adesea prin concesii, renunțând la maniera lor de a fi, la signatura 
existentei lor^, ci pentru cá nicicánd trecutul, sociologic vorbind 
(şi cunoştinţele sociologice ale lui Eminescu îl indreptáteau să 
poată vorbi în numele acestora), nu poate fi reanimat. ,,Despre 
refacerea unei oligarhii istorice... noi vedem foarte bine, mai 
bine decât Românul poate, imposibilitatea unei asemenea 
refaceri si e un act de rea-credintá de-a ne atribui că voim ceea 
ce noi înşine ştim că este cu neputinţă 1. Eminescu, precum 
Carp, Maiorescu sau Th. Rosetti, se inclina — nu fără regret şi 
silă — înaintea noii realităţi pripit şi fragil constituite. „Aşadar — 
scria în ianuarie 1879 — ţinem la dinastie şi la constituţie aşa 
cum sunt şi fiindcă constituţia e liberală, suntem şi noi liberali... 
Conservatorismul reprezentat prin organul nostru nu înseamnă 
aşadar altceva decât mántinerea constituţiei actuale tale quale, 
adecă bună-rea cum este şi împiedecarea de-a nu merge cu 
dezvoltarea constituțională şi mai departe, de pildă la sufragiul 


l Ibidem, vol. IV, p, 122. 

universal, la republicá, la ostracism, la despotismul multimii. 
Constituţia actuală e adecă destul de liberală si nu mai trebuie 
lărgită de cum este“!. 

Dar structura pasională a publicisticii eminesciene nu 
îngăduia păstrarea unei atitudini egale față de un fenomen. 
Revenirile, contrazicerile de opinii sunt un lucru obişnuit pe care 
cercetătorul obiectiv nu-l poate eluda. Îl constatăm şi în cazul 
menţionat mâi înainte. Cel ce in 1879 scria că trecutul nu mai 
poate fi reanimat, că dispariţia lui a fost inevitabilă, recunoştea 
Constituţia existentă, cerând numai pironirea ei în litera 
promulgată, enunta în 1882, într-una din frecventele ieşiri 
polemice împotriva generaţiei pagoptiste, un punct de vedere 
aproape diametral opus. „Dacă la 1848 generaţia de agitatori ar 
fi fost cc mpusá din oameni serioşi, cunoscători ţării, poporului 
şi datinilor lui, nu bonjurişti pomádati si frizati; dacă ar fi fost 
Tudor şi nu C.A. Rosetti, acesta ar fi căutat îndreptarea în 
intoa.cerea la trecut. Ars trebuia Regulamentul organic $-аѕа, dar 
trebuia ars în favorul vechilor instituții româneşti, nu în favorul 
bagajului de idei cosmopolite şi a priori ale Revoluţiei franceze. 
Aceasta din urmă a fost o revoluţie a burgheziei, deci cu toate 
fibrele şi rădăcinile străine de nevoile şi trecutul nostru de 
plugari şi păstori.“ 2 

Nu credem că exagerăm defel dacă vom spune că mai autentic 
eminesciană e această din urmă opinie şi nu aceea din 1879. 
Eminescu a considerat că România trebuia să rămână în 
structurile arhaice ale unui stat țărănesc. O asemenea fizionomie 
decurgea firesc din ordinea naturală a statului organic. Şi ea 
elimina efortul, pretenţia suprastructurii moderne, pernicioasa 
maladie a păturii suprapuse, toate decurgând din adoptarea 


1 Idem, vol. II, p. 414. 
2 Ibidem, vol. IV, p. 395-396. 

modelului civilizatiei burgheze, industriale. Junimismul oficial, 
se stie, a avut un alt punct de vedere. Nu a pledat, fireşte. pentru 
o civilizaţie industrială. Dar nici nu a crezut în romantica himerá 
a unui stat arhaic agrar, zăvorât înaintea oricărei infiltratii 
capitaliste. P.P. Carp a militat chiar pentru o agricultură modernă 
de tip capitalist, realizată însă pe marile domenii ale moşierimii. 
Apoi, Carp, am evidenţiat la locul potrivit, nu a repudiat total 
industria, a cerut libera pătrundere a capitalului străin (urât 
constant de Eminescu) şi a ţinut mereu să declare (ca şi 
Maiorescu dealtfel) că acceptă Constituţia de la 1866 şi nu 
reclamă reîntoarcerea la stipulatiile Divanurilor ad-hoc sau la 
nescrisele obiceiuri ale pământului. (Cunoscuta apreciere 
maioresciană despre Constituţie va fi formulată de-abia în 1897, 
în prefata la vol. I din Discursuri parlamentare. Dar nici acum, 
in 1897, nu va exprima doleante revolute.) 

Deosebirea de vederi dintre Eminescu şi junimism, aici clară, 
e perfect motivată. Junimiştii de frunte erau oameni politici ale 
căror convingeri nu ignorau datele realului înfăptuit. Ştiau deci 
să 1 se adapteze. A exprima public asemenea opinii revolute 
însemna a intra în conflict declarat cu ordinea existentă, cu toate 
instituţiile ei legale. Un om politic care se respecta şi îşi voia 
menţinută condiţia nu putea să formuleze un asemenea punct de 
vedere. Nici un fruntaş junimist n-ar fi îndrăznit, ca Eminescu, 
să-l elogieze pe Barbu Catargi care „а murit asasinat pentru cá 
reprezenta tradiția în partea ei cea mai sănătoasă faţă cu înnoirile 
descreierate“"!, pentru cá toti au salutat în reforma de la 1864 — 
împotriva căreia se declarase B. Catargi — un act social de mare 
importanţă şi nici unul dintre ei nu se revendica din reactionarismul 
opiniilor acestuia. А-1 cita în sprijin pe Barbu Catargi ar fi fost 
pentru un om politic junimist o gafă de neiertat. Dar Eminescu ? 


! M. Eminescu, Opere, ed cit., vol. IV, p. 127. 

El nu era om politic, dispretuia politicianismul şi îşi putea 
îngădui sfidarea oricăror calcule tactico-oportune. Îşi lua de 
aceea libertatea de a transforma adâncile, autenticele sale 
convingeri în principii de filozofie practică pe care să le exprime 
deschis pe cale publicistică. Refuza, în aceste cazuri, să ţină 
seama de programul oficial al partidului la gazeta căruia era 
totuşi angajat. Asemenea divergențe de opinii au fost destul de 
frecvente şi de asprimea lor s-a plâns nu o dată şi Maiorescu. 
Când în 1878, săptămâni de-a rândul, Eminescu se referea acid 
la cazul Warszawscki!, al cărui avocat bine plătit, pe lângă 
tribunalele româneşti, era chiar Maiorescu, criticul nu şi-a putut 
reprima iritarea. „Grea epocă Eminescu. Articol al lui în 
chestiunea evreiască în contra mea“? nota mai târziu Maiorescu 
în Jurnal, dar cu siguranță cá intemperanta lui Eminescu, 
imposibil de controlat şi de strunit, i-a făcut mult sânge rău. 
Chiar liderului politic junimist P.P. Carp i-a reproşat cá 
interpretează bizar doctrina conservatoare, socotind că un partid 
conservator poate reveni la putere prin „pasionarea maselor“. Cu 
siguranţă că, după o scurtă perioadă de început când junimiştii se 
bucurau că articolele poetului dezvoltă idei ale doctrinei lor 


! Un bancher rus, evreu de origine, care s-a ocupat de aprovizionarea 
trupelor ruseşti deplasate, în timpul războiului din 1877, în Bulgaria. 
Bancherul a obținut, prin mituire, dreptul de-a cumpăra cu preţuri 
modice alimente şi grâne pe piața noastră şi chiar de a rechiziționa în 
România care cu boi cu care îşi transporta proviantul. O molimă a lovit 
vitele de povară şi oamenii, provocând țării mari daune. 

2 [. Creţu a opinat că această însemnare din Jurnalul lui Maiorescu 
se referă la articolul din 7impul apărut ca fond, la 27 ma 1879. 
Eminescu se ridica în articol împotriva a „o samă de avocați buni cu 
darul vorbirii“, саге ar voi să dea o soluție nepotrivită problemei art. 7. 
Cf. vol. I, p. 610 din ediția eminesciană a operei politice. 

ideologice (,,S-a recunoscut — îi scria Negruzzi lui Slavici în 
decembrie 1877 — în Junimea pana lui Eminescu. Saraca 
Junimea ! Cât de bine rezumă un băiet cu talent diversele 
discutii...^^, liderii grupării au dezavuat — când deschis, când în 
tăcere — publicistica lui Eminescu. Îi stânjenea vizibil. Eminescu 
era egal în intransigenta antiliberală chiar atunci când P.P. Carp 
trata (ca în 1881-1882) cu Ion Brătianu eventuale colaborări 
guvernamentale sau misiuni diplomatice care i se încredinţează. 
Violenţa antiliberală a lui Eminescu era nu un paravan pentru 
colaborationismul junimiştilor, cát un serviciu involuntar adus 
grupării conservatoare nejunimiste. 

Vrem să spunem că Eminescu nu era maleabil, nu admitea să 
se adapteze conjuncturalului şi nu concepea ideea tranzacţiei cu 
idealul şi convingerile. Oricine i-ar fi cerut-o, l-ar fi refuzat 
decis. Eminescu respingea, de fapt, total — cu dispreţ inflexibil — 
societatea vremii sale. Dar în viitor nu vedea soluţia salvatoare. 
Se reîntorcea în trecut. Într-un trecut aburit şi aureolat de marile 
înfăptuiri ale istoriei. Pe când junimiştii, ca oameni politici ce 
erau, se adaptaseră perfect societății vremii lor, urmărind 
chibzuit să obţină puterea. lritarea şefilor junimişti faţă de 
publicistica eminesciană apărea explicabilă. Cu ochi buni nu 
puteau vedea vâlvătaia polemicilor eminesciene nici conducătorii 
Timpului, 1. A. Cantacuzino (Zizin) şi Alex. Lahovari şi nici 
chiar Lascăr Catargi sau Manolache Kostaki lepureanu, şefii 
partidului conservator. Ce să mai spunem de motivul xenocratiei 
(ca să nu folosim termenul. mai propriu, xenofobie), adevărata 
obsesie cotidiană în articolele lui Eminescu, şi care, cu 
siguranţă, nu putea fi agreat de şefii conservatori (inclusiv 
junimiştii), fie şi pentru că îi implica şi pe ei în discuţie. 

Înainte de aceasta se cuvine menţionată o chestiune care 
reflectă poate cel mai fidel dificultatea aprecierii univoce a 
junimismului în opera lui Eminescu. E vorba de locul problemei 
ţărăneşti in opera sa ori, altfel spus, concepţia sa despre condiţia 

táránimii!. Aceasta, mărturisea poetul, este „singura cestiune în 
care am Scris cu toată patima de care e capabilă inima noastră“. 
Са şi Maiorescu, poetul considera că țărănimea este singura 
clasă pozitivă „din a cărei exploatare trebuia să trăiască toată 
societatea română“. E adevărat că, după opinia sa, din sfera 
categoriei sociale ţărăneşti făceau parte toţi cei ce se ocupau de 
agricultură, deopotrivă ţărani — mici sau mari — şi moşieri. Ei 
erau clasă pozitivă şi productivă: „țăranul nostru, fie proprietar 
mare, fie mic, e singurul producător real în această ţară“. 
Termenul de ţăran ar putea fi deci înlocuit cu cel — mai potrivit 
— de agricultor. Această categorie, mai curând profesională decât 
socială, trebuia să ocupe şi pe plan politic locul deţinut în 
activitatea productivă. „Într-un popor de țărani, mari şi mici, am 
dori ca clasele ţărăneşti, fie sub forma de proprietar mare, fie 
sub forma de răzăş, тоѕпеап, împroprietărit, să aibă de zis 
cuvântul cel dintâi şi cel de pe urmá'? in stat. Nu e o prefigurare 
a teoriei statului țărănesc, cât o dreaptă cerință ca țărănimii să i se 
creeze cadrul necesar participării la deciziile treburilor publice. 
Să trecem peste contradictia gândirii sociologice eminesciene 
care cerea condiţii pentru ca țărănimea să-şi poată spune 
cuvântul hotărâtor în viaţa publică, dar era împotriva lărgirii 
dreptului la vot şi nu a reclamat niciodată pentru țărănime 
posibilitatea de a deveni egală în drepturi în sistemul electoral. 
Probabil că aceasta se datorează şi neîncrederii poetului în 
sistemul vieţii parlamentare pe care îl dispretuia şi i-ar fi salutat 
dispariţia. Să credem atunci că poetul socotea că altă guvernare 
decât cea liberală ar putea asigura ţărănimii cuvânt în viața 
publică ? Putea fi acest garant partidul conservator ? Desigur că 


! Vezi si substanţialul studiu al lui M. Ciurdariu, Eminescu şi 
problema țărănească, Revista de filozofie, 1972, nr. 2. 
2 M. Eminescu, Opere, ed. cit., vol. II, p. 233. 

situaţia lui Eminescu de gazetar la foaia partidului conservator îl 
îndemna la o asemenea soluţie care i se părea mai potrivită. 
Dar Eminescu, care contesta, în fond, în egală măsură practicile 
şi Capacitatea asanatoare a celor două partide pentru că 
amândouă poartă vina adoptării unei ordini suprastructurale 
potrivnică stării reale a acestei țări de „țărani şi păstori“, a ştiut 
să descifreze deosebirile sociale din categoria profesională a 
agricultorilor. Sigur că în faţa oraşului capitalist se crea o anume 
unitate de interes între toate păturile lumii rurale. Dar dincolo de 
aceasta rămânea — dură — contradictia (sau contradicţiile) dintre 
aceste pături sociale. Eminescu nu a negat aceste antinomii, 
dimpotrivă, le-a semnalat cu un patetism cutremurátor, relevând 
exploatarea la care e supusă țărănimea săracă. E drept că poetul a 
stáruit mai mult asupra cauzelor politico-administrative ale acestei 
spoliatiuni (parlament, prefect, autorităţile locale săteşti etc.). Dar 
important e faptul că a denunţat anomalia şi inegalitatea. O dată, — 
în august 1881 — semnala că satele sunt grav amenințate de boli 
şi morbiditate. Cauzele erau căutate în precarul regim alimentar, 
acesta la rândul lui datorat însăşi condiţiei în care e silită să 
trăiască țărănimea. „Acest regim (alimentar, n.n.) nu se poate 
schimba decât prin îmbunătăţirea sortei materiale a ţăranului şi 
această îmbunătăţire nu-i cu putintá decât prin o reorganizare 
socială care să-i asigure în contra exploatării sale orice formă ar 
veni, fie sub forma datoriilor contractate pentru a plăti birul, fie 
sub aceea a prestatiunilor exagerate, fie în fine sub aceea a 
datoriilor pentru báuturi.^! Poetul era împotriva sistemului 
executării muncii ţărăneşti cu dorobantul, manu militari (şi 
reamintim că P.P. Carp optase pentru apelul la dorobant pentru 
a-l sili pe ţăran să execute contractul de muncă încheiat cu 
moşierul), ca şi a celei cu perceptorul. Cerea ferm şi implacabil 


! M. Eminescu, Opere, ed. cit., vol. IV, p. 252. 

sá se actioneze asupra cauzelor profunde care au determinat 
mizeria ţărănimii. lar aceste „cauze sunt sociale şi politice“. 
Paginile eminesciene despre spectacolul lumii rurale sunt 
critice şi mereu înfiorate de tragedia pe care trebuie să o 
infátiseze. Si nu uita niciodată să menţioneze necesitatea adoptării 
unor măsuri adecvate eradicării fenomenului întrucât „їп adevăr 
esenţa statului [e] apărarea claselor producătoare în contra celor 
consumătoare, apărarea de exploatarea altora“!. A recunoscut 
semnificaţia socială a reformei agrare din 1864 deşi o socotea 
prea pripit alcătuită, printre altele şi pentru că, „părticelele de 
pământ acordate ţăranilor sub domnia lui Cuza Vodă... o 
mărginesc prea de timpuriu la o cantitate oarecare, prea mică 
pentru epoca de astăzi”. Suprafaţa aceasta ar trebui mărită şi 
ferită de pericolul diviziunii (cerea o lege a majoratului care să 
stăvilească fárámitarea proprietăţii ţărăneşti). Si reclama măsuri 
care să aducă definitiv în categoria proprietății ţărăneşti 
majoritatea populaţiei rurale. Aceasta întrucât „сапа vorbim de 
neatârnare economică înțelegem eliberarea continuă, prin cultură 
şi prin împroprietărire (s.n.), a clasei celei mai numeroase şi 
exclusiv productive a clasei țăranilor.“ Era împotriva creării de 
noi latifundii sau a dezvoltării celor existente. Proiectul sáu — 
pentru că se poate vorbi de un proiect-program eminescian în 
problema ţărănească — era să se menţină prin măsuri adecvate 
proprietatea ţărănească existentă dinainte (inclusiv aceea creată 
prin reforma din 1864), augmentându-se mereu acest sector. 
Soluţia împroprietăririi — am văzut — nu a fost ocolită. Cerea, de 
pildă, parcelarea moşiilor statului şi vinderea lor către ţăranii 
lipsiţi de pământ. „În sine pentru stat e mult mai folositor de a 
avea mici proprietari cari să-şi muncească pământul singuri şi 
în mod intensiv, decât de a-şi da moşiile pe mâinile acelei 


1 Ibidem, р. 211. 
2 Ibidem, vol. III, p. 131, 132. 

nemiloase exploatári extensive care se sfárgegte cu minarea 
proprietátilor si a populatiilor, si e asemenea mai folositor decát 
crearea unei proprietáti rurale de mijloc, cáci aceasta din urmá 
se traduce în tirania capitalului mic asupra muncii. Capitalul mic 
are totdeauna tendinţa de a fi uzurar şi un proprietar a o sută de 
pogoane e mult mai apăsător în sat decât proprietarul a mii de 
pogoane.“! Ideea aceasta а împroprietăririi ţăranilor lipsiţi de 
pământ din moşiile statului l-a preocupat mult în 1879. O aflăm 
nu numai în iulie în articolul din care am citat, dar şi în 
decembrie când stăruia, din nou, că „singurul viitor posibil al 
acestor moşii e ca ele să fie parcelate în mod sistematic şi 
cumpărate, fie prin anuitáti, fie pe preţuri de plătit înainte de 
către tărani“. Paralel cu împroprietărirea, „în inlántuirea măsurilor 
organice care trebuiesc luate pentru solutiunea definitivă a 
chestiunei sociale“, se cerea instrucţie adecvată, şcoli reale, 
administraţie corectă, simplificarea costisitorului aparat de stat, 
desfiinţarea cârciumilor săteşti. E drept că nu a pus la îndoială 
legitimitatea marii proprietăţi existente (consilia doar ca să nu 
fie augmentată) şi nici nu s-a întrebat dacă împroprietărirea din 
moşiile statului putea soluţiona, cu adevărat eficient, nevoia de 
pământ a țărănimii. Sá nu uităm că Eminescu a scris, totuşi, la 
gazeta partidului conservator şi că libertăţile contestatare pe care 
$i le ingáduia nu puteau depăşi o limită anumită. Dar şi în aceste 
condiții îngrădite, dezideratele ţărănimii şi ale răzeşilor (ca să-l 
cităm din nou pe Ibrăileanu) s-au făcut auzite destul de puternic. 
Poetul trăia o tragedie. Era o tragedie a neputinței împlinirii 
într-o problemă care — am arătat — îl pasiona în mod special. A 
descifrat lucid spectacolul inumanei condiţii a ţărănimii spoliate. 
Dar proiectele sale asanatoare erau, fatalmente, minate din 
interior. Poetul le-ar fi dorit radicale. Dar era nevoit să se 


1 Ibidem, p. 133. 
? Ibidem, p. 245. 

limiteze la paleative, precum cele pomenite mai sus. Asa se face 
cá, deşi dorea pătimaş să propună soluţii cu adevărat asanatoare, 
se întâlnea în proiecte cu cele propuse de fruntaşul junimist P.P. 
Carp, care numai radicale nu erau. Exponentul intereselor ţărănimii 
şi ale răzeşimii, neavând încredere în dinamica necesară a 
evoluţiei sociale, era silit să se încline, neputincios, în faţa 
programelor ţărăneşti închipuite de junimism. Poate cá de multe 
ori fără a realiza că e o supuşenie (sau numai un impact), alteori 
acceptând dilematic alternativa cea mai puţin dăunătoare. În 
amândouă cazurile însemna însă o renunțare care trebuie să fi 
fost dramatică. 


* 


Dar au existat în opera lui Eminescu (în cea poetică şi in cea 
publicistică) şi motive ideologice care îl situează mult dincolo 
de junimism. E motivul cu adevărat obsesiv al păturii superpuse, 
al acelei pletore parazitare (de politicieni, avocaţi şi funcţionari) 
care, fără a produce, huzureşte din truda singurei clase pozitive, 
țărănimea. Evident, şi junimismul oficial închipuia o astfel de 
piramidă socială. Dar critica suprastructurii nu atingea la 
junimismul oficial virulenta pamfletará şi nici nu se invápáia de 
idei xenofoe. Pentru cá la Eminescu motivul páturii superpuse 
se împleteşte cu cel al xenofobiei. Ba chiar se poate spune cá se 
confundă de vreme ce — a demonstrat-o nu o dată — considera 
că, de fapt, pătura superpusă e alcătuită din alogeni. „Їп cea mai 
mare parte pătura superpusá acestui popor e neromână. 
Neromână, nu cu legea civilă, nu cu dreptul public, nu cu 
constitutia, ci cu neamul şi cu obiceiurile rele^!. Fireşte, 
superpuşii erau toţi liberali a căror poziţie de mandatari politici 
al naţiunii i se părea o blasfemie şi o intolerabilă răsturnare de 
valori: „într-adevăr, d. Serurie care a scris un volum de poezii 


1M Eminescu, Opere, ed. cit , vol. IV, p. 198. 

«grecesti», d. Andrunopolos care batjocoreşte armata noastră 
punánd-o sá joace la circ, d-nii C. A. Rosetti, Carada, Cantacuzino, 
tot nume vechi de care foieste textul cronicelor Romániei, sunt 
singurii români adevăraţi; iar noi, ţăranii, mici şi mari, căci — la 
urma urmelor tot ţărani suntem, noi băştinaşii din ţările acestea 
suntem străini cari vindem tara cui ne dă mai mult pe ea.“! Sau 
poate şi mai limpede în această judecată care se voia de 
constatare: ,,Cine sunt acei ce conduc destinele ţării noastre ? 
Cine sunt acei ce formează majoritátile în cele două Camere ?... 
Nepotii, feciorii, demnii urmaşi ai fanariotilor, membri d-ai 
comitetului bulgáresc, cátiva alti de origini deosebite si foarte 
puţini români.“? Printr-un curios proces de substituție, poetul 
asimila stráinii pe care ii anatemiza cu muntenii. Moldovenii 
erau scoşi din culpă, fiind considerati de origine românească. 
Muntenii, socotiți cosmopoliti, erau „numiții munteni“, moldovenii, 
Chiar boierii care alimentau pătura politică, conducătoare, fiind 
elemente istorice, coborâtori din vremurile voievodale. Faţă de 
„rasa Caradalelor“, considerată alogenă şi pentru că a acaparat 
puterea politică, se impune o fermă operaţie de eradicare: „Totul 
trebuie dacizat oarecum de acuma inainte*?. 

Nu e greu de înțeles cá fruntaşii Junimii, ca şi ceilalţi 
conducători ai partidului conservator, nu puteau decât dezaproba 
extremismul unor articole din Timpul. E drept cá aci erau 
nominalizați unii fruntaşi liberali (Carada, Rosetti, Fleva, Giani, 
Pherekide, Ion Cantacuzino etc.) şi denuntati cá, prin origine, se 
aşază în afara spiritualităţii naţionale. Dar obiectul contestării 
era în egală măsură valabil şi pentru fruntaşii conservatori şi 
chiar pentru cei ai Junimii politice. În gruparea junimistă la mare 


! Ibidem, vol. II, p. 167-168. 
2 Ibidem, vol. III, p. 251. 
3 Ibidem, vol. IV, p. 192. 

pret erau Menelas Ghermani şi Petre Mavrogheni. Apoi lideri ai 
conservatorilor, in general, erau Lascár Catargi, Al. Lahovari, I. 
A. Cantacuzino (Zizin), Gh. Gr. Cantacuzino-Nababul. Chiar si 
C. A. Rosetti, atát de atacat pentru sorgintea sa fanariotá, era 
rudă apropiată cu fruntaşi conservatori (cu C. N. Brăiloiu şi cu 
fraţii Rosetti din laşi a căror soră, Ana, se va mărita cu T. 
Maiorescu). Cantacuzino-Nababul era văr primar cu soțiile lui 
Petre Carp şi Dim. Sturdza, Th. Rosetti (din altă familie Rosetti) 
era fruntaş al grupului politic junimist iar Maiorescu devenise 
în urma căsătoriei cu Ana văr primar, prin alianţă, cu C. A. 
Rosetti. Abordând această chestiune, şi încă atât de pătimaş, 
Eminescu păşea pe un teren minat de unde nu putea recolta decât 
adversitáti. Şi aceasta pentru cá, evident, apăra, pasionat, o 
cauză nedreaptă. Dându-şi seama de fragilitatea punctului sáu 
de vede:e, poetul scria o dată că, de pildă, Catargi nu e de origine 
fanariotă („,Catargieştii se găsesc deja ca boieri în timpul lui 
Mihai Viteazul şi înainte, deci acum trei sute de ani; tot astfel 
Cantacuzinestii, Rosettestii din Moldova“) iar altă dată că — 
paradoxal — „chiar dacă toţi conservatorii ar fi olandeji sau 
persani, nu rămâne mai puţin adevărat cá secta Carada, Giani, 
Pherekydis, C. A. Rosetti, Fleva este alcătuită din străini 
superpuşi fără nici un cuvânt naţiei româneşti“!. Deşi violenta 
pamfletarului atinge în aceste chestiuni paroxismul nu credem 
că interpretăm eronat dacă spunem că aici prevala nu atât 
xenofobia, cât teza păturilor superpuse. Nu vrem să spunem că 
tema xenofobiei a fost de interes periferic în sociologia 
eminesciană, ci numai că este subordonată celei a teoriei păturilor 
superpuse. Ba poate chiar că xenofobia s-a ivit ca consecinţă sau 
derivație a tezei păturilor superpuse în structurile cărora i se 
părea a descoperi o prea mare concentrare de alogeni. Dar 
oricum s-ar explica geneza acestei opinii (şi mai excesivă în 


l Ibidem, p. 218. 

problema evreiascá), rámáne faptul cá ea era, sociologic 
vorbind, lipsită de consistenţă şi neagreată de liderii Junimii. 
Prin toată alcătuirea şi semnificaţia sa, motivul eminescian al 
xenofobiei se situa mult dincolo de junimism. 

Motivul acesta, într-o inextricabilă simbioză cu antiliberalismul 
ştiut al poetului şi cu ostilitatea sa faţă de suprastructurile 
politice arbitrar grefate pe un fond rebarbativ, nu a rămas numai 
în publicistică. De aici s-a înălţat şi în opera literară. Scrisoarea 
III — elaborată, probabil, prin 1877-1881 —, adică în epoca 
gazetăriei de la Timpul, concentrează ca într-un receptacol mai 
toate motivele politico-ideologice şi idiosincrasiile poetului. 
Similitudinile sunt lesne detectabile şi un examen atent poate 
retine, din publicistica eminesciană a acestor ani, idei, expresii şi 
chiar metafore pe care le regăsim transfigurate în verb poetic în 
Scrisoare. Vom încerca, cu titlu de exemplu, această operaţie de 
transfer realizat în laboratorul eminescian. 


Au prezentul nu ni-i mare ? N-o să-mi dea ce o să сег? 
N-o să aflu între-ai noştri vre un falnic juvaer ?: 

Au la Sybaris nu suntem lângă capiştea spoielii ? 

Nu se nasc glorii pe stradă şi la uşa cafenelii, 

N-avem oameni ce se luptă cu retoricele suliți 

În aplauzele grele a canaliei de uliti, 

Panglicari în ale ţării, care joacă ca pe funii!, 

Măşti cu toate de renume din comedia minciunii ? 

Au de patrie, virtute, nu vorbeşte liberalul, 

De ai crede cá viata-1 e curată ca cristalul ? 


1 „Când panglicarii politici care joacă pe funii împreună cu confrații 
lor din Vavilonul de Seina se vor stinge pe rudă pe sămânță de pe fata 
pământului...“ (Idem, vol. II, p. 157. Pasajul e decupat din primul, 
probabil, articol publicat de Eminescu in Timpul [Bălcescu şi urmaşii 
lui] la 24 noiembrie 1877). 

Nici visezi cá inainte-t1 stă un stâlp de cafenele, 
Ce îşi râde de-aste vorbe, îngânându-le pe ele. 
Vezi colo pe uriciunea fără suflet, fără cuget, 

Cu privirea-mpăroşată şi la fălci umflat şi buget, 
Negru, cocoşat şi lacom, un izvor de şiretlicuni, 
La tovarăşii săi spune veninoasele-i nimicuri; 
Toti pe buze-având virtute, iar in ei monedă calpă, 
Quintesenţă de mizerii de la creştet până-n talpă. 
Și deasupra tuturora, oastea să şi-o recunoască, 
Îşi aruncă pocitura bulbucatii ochi de broască... 
Dintr-acestia tara noastră îşi alege astăzi solii ! 
Oameni vrednici ca să şază în zidirea sfintei-Golii, 
În cămeşi cu mâneci lunge şi pe capete scufie, 
Ne fac legi şi ne pun biruri, ne vorbesc filosofie. 
Patriotii ! Virtuoşii, ctitori de aşezăminte, 

Unde spumegă desfrâul în mişcăn şi în cuvinte, 
Cu evlavie de vulpe, ca în strane şed pe locuri 

Și aplaudă frenetic schime, cântece şi jocuri... 

Si apoi în Sfatul {аги se adun să se admire 
Bulgăroi cu ceafa groasă, grecotei cu nas subțire; 
Toate mutrele acestea sunt pretinse de roman 
Toată greco-bulgărimea e nepoata lui Traian !? 
Spuma asta-nveninată, astă plebe, ăst gunoi 

Să ajungă-a fi stăpână şi pe ţară şi pe noi ? 

Tot ce-n ţările vecine e smintit şi stârpitură, 


1 „Hidoasa pocitură“ e o expresie preluată de la Alecsandri şi 
adresată, chiar de autorul Pastelurilor, lu C. A. Rosetti. Eminescu s-a 
explicat o dată: „Poetul cel mai mare al națiunii l-au infierat cu epitetul 
homeric de «hidoasa pociturá» şi aceasta este şi va rămâne în fişele şi 
actele sale“ (Opere, vol. ТП, p. 444). 

2 „Și toată suma aceasta de oameni ignoranti, adesea necinstiţi, 
totdeauna comuni, nu trăieşte decât din traficul ideilor de naționalitate 
şi libertate [...] ei pretind a fi шиси reprezentanți demni ai coloniilor 
lui Traian“ (Opere, vol. III, p. 163). 

Tot ce-i insemnat cu pata putrejunii de naturá! 

Tot ce e perfid şi lacom. tot Fanarul, toții ilotii, 

Toţi se scurserá aicea şi o fac pe patriotii, 

Încât fonfii şi flecarii, gágáutii şi gugatii, 

Bálbàiti cu gura strâmbă sunt stăpânii astei nati ! 

La Paris în lupanare de cinismu şi de lene, 

Cu femeile-1 pierdute şi-n orgiile-1 obscene, 

Acolo v-aţi pus averea, tineretele la stos... 

Ce a scos din voi Apusul, cánd nimic nu e de scos ?? 


Cum nu vii tu, Ţepeş Doamne, ca punând mâna pe ci, 
Să-i imparti in două cete: in smintiti şi in mişei, 

S1 in douá temniti large cu de-a sila sá-1 aduni, 

Sá dai foc la puşcărie şi la casa de nebuni !? 


Călinescu a reprodus in Opera lui Eminescu bruioane de 
manuscris care anunţă Scrisoarea III şi din care e limpede că 
eroul (sau eroii ?) vestitului pasaj în care liberalismul degradat şi 
depravat care apare personificat de insul „negru, cocoşat si 


1 „Dar stăpânită de gunoaiele omenirii ? De tot ce-a fost sordid şi 
pehlivan, [...] de spuma pestiferă şi de bubele tuturor popoarelor, de tot 
ce-a fost mai înjosit in Orient şi-n Occident...“ (Opere, vol. IV, p. 280). 

2 „De la Seina, din Bizantiu din lupanare şi din spelunci v-aţi cules 
apucăturile politice şi morale.“ Şi: „Acest tineret, zic, a deprins ariile 
teatrelor de mahala din Paris şi, înarmat cu această vastă ştiinţă vine la 
noi cu pretenția de a trece de-a doua zi între deputati, miniştri. profesori 
de universitate, membri la societatea academică, şi cum se mai cheamă 
acele mii de forme goale“ (Opere, vol. III, p. 183). 

5 „Noi nu-i vorbă, le-am dori nafionalilor liberali..., toti români, de 
cea mai veche origine, un Vlad Ţepeş care i-ar lecui pentru totdeauna“ 
(Opere, vol. IV, p. 26). Parlamentul era, în articolele eminesciene, când 
puşcărie, când o casă de nebuni. „Nu ne-am mira dacă – scria о dată -- 
am vedea puşcăria devenind parlament şi parlamentul puşcărie.“ 

lacom* este o simbiozá dintre Pantazi Ghica si fratele acestuia, 
Ion Ghica.! 

Negresit că dacă xenofobia poetului stârnea dezaprobarea 
fruntaşilor Junimii (ca şi a conservatorismului în general), 
antiliberalismul, oricât de violent ar fi fost exprimat, nu putea fi 
decât agreat. Era consonant cu teza junimistă despre liberalism 
ca o întruchipare perfectă a formelor goale, a arivismului şi 
spiritului achizitiv. a lipsei de principii şi conştiinţă. Că 
Scrisoarea III a fost din capul locului receptată ca o deschisă 
satiră antiliberală, cu atacuri ad hominem, o ştim din Amintirile 
lui G. Panu care a asistat la lectura ei la „О Junime“. Ibrăileanu 
a comentat pe larg semnificaţia antiliberalistá a Scrisorii III са 
probă irecuzabilă a acceptării tendinței în artă de către Maiorescu 
$i Junimea. A tendinței, preciza Ibrăileanu, care convenea 
Junimii. Incontestabil e, fireşte, antiliberalismul eminescian din 
Scrisoare, ca şi din întreaga sa publicistică. Problema e însă dacă 
această virulență pamfletará fixează numai moravurile liberalilor, 
de vreme ce tinerii care se înregimentau la conservatori aveau, 
inevitabil, aceeaşi sorginte, formaţie şi comportare. Liberalismul 
este „vinovat“ de introducerea noilor moravuri, a noilor 
aşezăminte. a noilor rânduieli şi obiceiuri. Dar o dată prefacerea 
operată, 1 s-au adaptat perfect şi tinerii conservatori care, şi ei, 
„numai banul îl vânează şi câştigul fără muncă“, şi-au făcut 
studiile la Paris. neocolind, probabil. nici lăcaşurile „de cinismu 
şi de lene“, depuneau eforturi să ocupe funcțiuni în sat şi în 
învăţământ, intrând în politică şi în „Sfatul ţării“ unde „făceau 
legi şi puneau biruri”. Există, practic, în comportamentul 
cotidian al politicianului, vreo deosebire între liberal şi 
conservator ? Таг portretul tânărului liberal arivist, închipuit de 
Eminescu cu atâta culoare crudă, nu e deopotrivă valabil şi 
pentru cel ce se va îndrepta spre conservatori ? Nu se potriveşte 


! G. Călinescu, op. cit., vol. II, p. 306-307. 

această schiță de comportament generaţiei unor Al. Marghiloman, 
Take Ionescu, fraţii Arion, Jean Miclescu, fiii lui Cantacuzino- 
Nababul, şi atâţia alţii? Conştiinţă pură, venerând trecutul, 
Eminescu a trăit, ca nimeni altul, în suferinţă morală tragedia 
epocii sale în care „„gloriile“ se ináltau repede, peste noapte, 
averile se acumulau rapid, cinic şi brutal, virtutea, talentul şi 
valoarea erau desconsiderate, iar venalitatea se instala arogantă 
şi sigură pe sine, dominând totul. Poetul, repetăm, a crezut că 
vina este integral a liberalilor. Si nu era. Din „doctrinarul“ 
conservatorismului se desprinde acuzatorul unei epoci întregi pe 
care, supremă suferinţă, nu ştia cum să o schimbe pentru că nu 
identificase mijloacele necesare prefacerii. 

Eminescu, cel mai strălucit poet al geniului românilor, 
verifică antinomia pe care o regăsim şi la alti mari scriitori. Ne 
gândim la Balzac, la Tolstoi, la Dostoievski. Ca şi la aceştia, 
opera literară a lui Eminescu îi contrazice adesea concepţia 
filozofică, politică şi ideologică. Opera sa, modernă prin tot ceea 
ce semnifică, reclama, prin ea însăşi, o structură modernă a 
întregii țări, adică reînnoirea tuturor compartimentelor ei, aşa 
cum le ideaseră revoluționarii paşoptişti. Cum s-a spus!, 
modernitatea operei sale se putea dezvălui şi impune într-o 
Românie modernă, cu un sistem de cultură şi învăţământ modern, 
cu instituţii politice moderne, cu o economie integrată în 
circuitul capitalist european. O Românie zăvorâtă în fruntariile 
ei, patriarhală şi rezistentă la sistemul modern al culturii, ştiinţei 
şi învăţământului nu ar fi putut selecta şi impune modernitatea 
operei eminesciene. Fenomenul selectării şi impunerii acestei 
mari opere s-a putut realiza tocmai pentru că procesul înnoirii 
structurilor româneşti s-a produs. 


! Vezi Alexandru Ivasiuc, Pro domo, Editura Eminescu, 1974, p. 156. 

Dincolo de aceste anomalii, coincidentfe sau divergențe 
ideologice şi temperamentale (şi împreună cu ele), Eminescu a 
fost una dintre marile valori selectate. propuse şi impuse de 
Junimea. Nu e, fireşte, o creație a Junimii, cum nu a fost nimeni. 
Marii creatori sunt întotdeauna creaţia lor înşişi. expresie 
obiectivată a conştiinţei unei spiritualitáti nationale. Dar numele 
lui Eminescu rămâne indiscutabil legat de Junimea, intrând 
alături în eternitatea frumosului artistic românesc. 


3. Fenomenul se repetă şi în cazul lui Caragiale. A fost şi el 
membru al Junimii (ce-i drept, al celei bucureştene)!. o vreme 
gazetar la Timpul $1, apoi, la Constitutionalul, s-a bucurat de 
intervenţia criticului atunci când opera dramatică i-a fost 
calomniată sau contestată şi-a publicat cele mai reprezentative 


1 A fost adus la Junimea de Eminescu. (Tot poetul îi adusese la 
Junimea, mai înainte, pe Slavici şi pe Creangă.) Prima reuniune la care 
a participat a avut loc la 26 ma 1878. Legăturile cu societatea, cu 
corifeii ca şi cu unii membri deveniți prieteni, s-au păstrat, în ciuda 
unor fatale momente de tensiune, până în mai 1892 când dramaturgul a 
rostit la Ateneu vestita sa conferință Gaste şi gâște literare. Urmează 
cunoscutul articol Două note (din 1892) de un antimaiorescianism 
violent şi nedrept care a făcut imposibilă once fel de „colaborare“ 
(Şerban Cioculescu, comentând incidentul, observa cu dreptate că 
articolul lui Caragiale e o probă evidentă a faptului că dramaturgul 
suporta greu recunoştinţa ce i-o datora criticului). Nu numai cu Junimea 
dar şi cu Convorbiri literare. La sfârşitul anului 1902, în timpul 
colaborării la Epoca, dramaturgul, care participa la reuniunile 
săptămânale ale redacției, s-a întâlnit adeseon cu Maiorescu (Jurnalul 
maiorescian consemna aceste reuniuni) şi ar fi dorit o restabilire a 
raporturilor. Faptul îi apărea strident lui Maiorescu de vreme ce la 24 
noiembrie/7 decembrie 1902 nota în Jurnal: „Caragiale linguşindu-mă 
şi afirmând obişnuitele sale paradăni“. Punfile fuseseră însă rupte pentru 
totdeauna şi nici o reparaţie nu mai era posibilă. 

lucrări în Convorbiri, beneficiind, in momente grele. de întreg 
cortegiul de atentii prescris de recuzita „criticii de susţinere“ 
care putea fi acordat de un organism atât de puternic cum a fost 
Junimea. Importantá, si în cazul operei sale, este evaluarea 
dimensiunii $1 tráiniciei a ceea ce a fost numit stratul junimist. 
Evaluările anterioare au oferit aprecieri mult deosebite, care 
oscilau între junimism integral (ne amintim de exegezele lui 
Ibrăileanu) şi contestarea, tot atât de integrală, a oricăror 
„influenţe“ junimiste. Nu е, credem, nevoie să drămuim 
imponderabilul pentru a descoperi sonurile junimiste din opera lui 
Caragiale. Si aceasta pentru bunul motiv că elementele junimiste 
sunt extrem de ponderoase. Să spunem, de aceea, din capul 
locului că dacă se poate vorbi la vreunul dintre marii scriitori ai 
Junimii de o consonantá cu motivele ideologice junimiste 
esenţiale acesta este, cu siguranţă, Caragiale. Că temperamentul 
sáu — lucid, ironic, nu o dată cinic — l-a ferit de intransigenta 
pasională a lui Eminescu, că nu a avut o „sociologie“ a sa şi 
convingeri socio-politice atât de adânci încât să capete ipostaza 
articulată a unor principii de filozofie practică, este adevărat. 
Dar, repetăm, tot atât de adevărat este că în opera sa literară 
(dramaturgia şi proza scurtă), ca şi în o bună parte a publicisticii 
politice, tezele ideologice junimiste ocupă poziţii centrale. Şi nu 
e vorba, e necesar să se precizeze tot din capul locului, de 
reflexul automatic al unor influenţe conjuncturale. Stratul 
junimist al operei lui Caragiale nu se datorează faptului că 
dramaturgia sau unele nuvele au fost elaborate după intrarea 
scriitorului în Junimea. Ca şi în cazul lui Eminescu, ar fi o 
impietate să se emită asemenea sentințe care l-ar transforma pe 
dramaturg într-un mercenar sau, mai „onorabil“. într-un autor 
care îşi concepe opera după teze-retetar oferite de alţii. 
Consonanta de care aminteam nu e deloc conjuncturală. S-a 
realizat datorită unei afinități, profunde, de convingeri şi 
idealuri. Idiosincrasiile — şi nu numai ele — au fost aceleaşi. S-a 

realizat o adevărată сопѕопапій ideologică (nu numai în cazul 
lui Eminescu şi Caragiale) între Junimea şi marii scriitori ai 
epocii. Junimea, cum s-a observati, părea a fi (şi nu a fost cu 
adevărat ?) organismul cel mai prestigios care se dedicase 
operaţiei necesare de a organiza şi conduce procesul lumii lui 
Venturiano şi Dumitrache Titircă. Era o critică acerbă, înfăptuită 
cu mijloacele demonstrației intelectuale a lui Titu Maiorescu, 
care convingea şi atrăgea simpatii. Spiritele lucide, contestatare 
găseau la Junimea antidotul critic ideal împotriva unei realităţi 
stăpânite de grotesc. S-au întâlnit, deci, într-o acţiune de simpatii 
şi antipatii comune. Chiar dacă nu lipseau notele deosebitoare 
prezente — cum vom vedea — şi în rechizitoriile expresive ale lui 
Caragiale. 

Procesul de introducere a civilizaţiei moderne în România a 
avut caracterul ştiut. Antinomia dintre formele noi şi fondul 
multisecular era o realitate inevitabilă. Dar anomaliile, multe si 
diferite, ale acestei antinomii erau stridente, contrariind 
constiintele. Totul apărea (sau era) calp, abisul instalându-se 
între moravuri şi instituţii, vorbe şi comportament, pretenţie 
afişată şi realitate, declaraţie programatică şi convingeri, lege şi 
faptă. Demagogia, lustrul de paradă deveniseră reguli care 
stăpâneau tiranic. Şi marele vinovat era, fireşte, liberalismul de 
numele căruia era legat acest întreg proces de înnoire, născător 
de atâtea anomalii. Nu chiar liberalismul paşoptist, ci cel 
degradat, de după 1866. Cel de odinioară — deşi naiv şi grevat 
de utopism — avea măcar justificarea purității în convingeri şi 
onestitatea în practica politică. Pe când cei ce au venit după 
1866 (chiar dacă unii fuseseră şi fruntaşi în mişcarea de la 1848) 
au maculat totul, uitând de idealuri, gonind arivist după rostuire 
şi cápátuialá. Antiliberalismul, chiar în această imagine 


1 Silvian losifescu, Dimensiuni caragialiene, Editura Eminescu 
1972, p. 230-231. 

comparativá, a constituit unul dintre motivele ideologice 
obsesive ale operei lui Caragiale. În Timpul din 29 martie 1878 
un articol datorat viitorului dramaturg e închinat tocmai acestei 
chestiuni. (Ne amintim că în primul său articol la Timpul, din 
noiembrie 1877, Eminescu se ocupa de aceeaşi problemă, 
editorii intitulándu-l, de aceea, Bălcescu şi urmaşii lui.) 
,SLiberal», scrie deci Caragiale, era odinioară un cuvânt plin de 
farmec; astăzi a fi «liberal» este o virtute foarte problematică. 
De la anul 1848 până în zilele noastre liberalii au izbutit a 
discredita liberalismul, şi acesta e meritul pentru care trebuie să 
le fim recunoscători, deoarece, cu ajutorul bunului Dumnezeu, 
nu mai avem nevoie decât de câţiva ani, pentru ca nimeni să nu 
mai fie dispus a trece de «liberal».“! Într-un alt articol, din 8 
aprilie a aceluiaşi an 1878, examenul comparat între cele două 
ipostaze, în succesiune, ale liberalismului e şi mai apăsat 
înfăţişat. După ce tine să afirme că vechii liberali au cerut 
înnoiri în structurile româneşti ale epocii, justificându-le 
legitimitatea dezideratelor (,...$i aveau tot dreptul să facă 
această cerere deoarece, în adevăr, era trebuintá de anumite 
schimbări“), închipuie cu tuşe repezi tabloul comparat amintit. 
„E dar o foarte mare deosebire între liberalii de atunci si 
liberalii de acum. Alăturea cu Misail, Pătârlăgeanu, Holban, P. 
Ghica etc., Bălcescu, Câmpineanu ori Rădulescu niciodată nu 
s-ar fi luptat". St: „liberalii de astăzi au luat însă o moştenire, la 
саге nu au nici un drept“. Să adăugăm precizarea cá, după 
Caragiale, adevărații liberali de la 1848, cei onesti, ar fi devenit, 
toti, dacă supravietuiau, conservatori?. Ideea o regăsim integral 
păstrată şi spre sfârşitul veacului, prin 1896-1897, când devine 
colaborator la conservatorul Epoca. La 15 decembrie în 1896 în 


l I. L. Caragaale, Nafionali-liberali, in Opere, vol. V, ediţia Şerban 
Cioculescu, Editura Fundațiilor Regale, 1938, p. 6. 
21. L. Caragiale, Liberalii şi conservatorii, in ed. cit., p. 10. 

articolul Toxin şi Toxice scria: „A ! generosi patrioţi cari và 
jertfeati şi pe voi şi pe copiii vostri pentru viitorul neamului, voi 
întemeietorii partidului liberal clasic, voi nu stiati desigur în ce 
mâini bune avea să сахӣ drapelul vostru [...] Voi ап murit 
ruinati; dar nu face nimica — v-aţi îndeplinit o datorie sacră 
pentru patrie. Mai târziu, prin patrie, copiii săraci, luaţi de voi pe 
procopseală începând cu doi galbeni pe lună, au ajuns milionari. 
Voi ati abolit privilegiile, pe care le puteaţi moşteni; v-aţi 
răsturnat boieriile voastre proprii, v-aţi vândut moşiile, ati 
dărâmat cetatea nobiliară. Bravi boieri democrati, bine ati făcut ! 
Totul s-a câştigat şi nimic nu s-a pierdut ! Am obținut 
îndeplinirea formelor democratice, pe de o parte; iar pe de alta, 
acei ce v-au cumpărat proprietăţile, cei ce au cules averile 
risipite, au restatornicit privilegiile, au reclădit cetăţi de trei ori 
mai tari decât bietele voastre bătrâne boierii.“ Şi încheie cu un 
Verdict sarcastic care fixează cu pastă groasă tabloul unor 
moştenitori venali: „lată urmaşii voştri liberali. lată haitele 
catilinare de politicieni liberali, de diplomaţi de mahala, de 
vânzători de slujbe şi de mici gheşeftari: avocaţi lătrători, 
samsari dibaci, toate lichelele şi drojdiile sociale, tinzând să suie 
sus, cát mai sus“. 

Într-o asemenea lume cu valorile răsturnate, dominată de 
alienare pe toate dimensiunile, goliciunea slutitá şi grotescul 
înfricoşător se cereau drapate. Decorul nu era din tinichea şi nici 
din mucava. Cu larghete ostentativă se apela la verb. Fraze largi, 
răsunătoare, găunoase şi schilave erau utilizate, printr-o mecanică 
scăpată de sub autoritatea logicii şi a inteligenţei, în scopuri de 
camuflaj. Caragiale a reacţionat îngrozit împotriva acestei noi 
tiranii, devenită ea însăşi o instituţie cu puteri autonome: 
dictatura vorbei; logocratia: „Iată cine ne-a stăpânit o jumătate 
de veac cu ultima cruzime. vorba, vorba umflată şi seacă — 


! bidem, p. 89-90. 

legenda*!. Reacţia, socotită esenţială, i s-a impus sub forma unei 
decizii care era, înainte de toate, un imperativ moral: „Să 
răstorni balivernele răscăcărate şi apocaliptice, să combati 
apucăturile lipsite de omenie, să-ți bati joc de ridicul'2. Se 
disting, aici motivele (са şi motivațiile) obsesive ale operei lui 
Caragiale. Într-un articol din aceeaşi perioadă, dramaturgul îşi 
mărturisea nu atât formaţia, cât atmosfera în care s-a format, 
nutrindu-i abundent şi necesar opera. „„Din tinereţe mă-nnebuneam 
după întrunirile publice şi aveam de ce... În acele întruniri îmi 
făceam eu, împreună cu un popor întreg, educatiunea naţională. 
Acolo am cules cele mai bune inspiratiuni pentru operele mele 
patriotice... Acolo am făcut cunoştinţa iubitilor mei eroi, pe cari 
am Căutat, cu modestele mele mijloace artistice, să-i păstrez 
pentru posteritate ?. Ambianta acelor întruniri, in care logica ега 
desconsiderată, accentul căzând pe afecte, aminteşte de 
simptomele maladiei diagnosticate de Maiorescu sub numele 
„beţia de cuvinte“. „Eu sunt — declara dramaturgul în acelaşi 
articol din care am citat mai înainte —, copilul şcoalei clasice a 
opoziţiei liberale ! mie nu-mi trebuie logică, nu-mi trebuie 
înţeles ! Pentru asta merg eu la o întrunire publică a opoziţiei ? 
Eu caut emoţiune, excitatiune, iritatiune^^. Sunt aici concentrate, 
pe un spaţiu restrâns, într-adevăr simptomele beţiei de cuvinte. 
Nu enumerase şi Maiorescu printre simptomele maladiei „о 
cantitate nepotrivită a vorbelor în comparare cu spiritul căruia 
vor să-i servească de îmbrăcăminte“, „întrebuinţarea cuvintelor 
seci“, „tonul gol al vocalelor şi consoanelor“, „slăbirea manifestă 
a inteligenţei“, pierderea oricărui şir logic, „contrazicerea 


! I. L. Caragiale, Lascăr Catargiu, în loc. cit., p. 84. 
2 Ibidem. 

3 Idem, Liberalii si literatura, in loc. cit., p. 94. 

^ Idem, Decadenfá, in loc. cit., p. 78. 

gândurilor puse lângă olaltá, violenta nemotivată a limbagiului^ ? 
Nu e, de aceea, cu nimic exagerat sá spunem cá dramaturgul 
nostru a fixat tipologic in opera sa fenomenul betiei de cuvinte. 
Rică Venturiano, Caţavencu, Farfuridi, Caracudi o demonstrează 
elocvent. 

Înainte de a întreprinde necesara incursiune analitică în opera 
sa literară pentru a releva frecvenţa şi intensitatea motivelor 
ideologice junimiste, o întrebare ar trebui mai întâi clarificată. 
Poate fi oare interpretat antiliberalismul manifest al lui Caragiale 
drept element probatoriu al filoconservatorismului politic ? Sau, 
altfel fomulat, a condamnat Caragiale liberalismul pentru că era 
partizanul partidului conservator ? Fără îndoială, Caragiale a fost 
prin temperament şi predispozitie un spirit conservator, adept al 
rigorii, ordinii şi măsurii, neagreând prefacerile bruscate şi 
arderea etapelor. Aceasta nu numai în planul estetic, unde 
rigoarea clasicistă e peste tot evidentă. (,, Sunt vechi, domnilor.) 
Dar şi în planul socio-politic. Însă spirit conservativ în 
Weltanschauung nu înseamnă întotdeauna şi adept declarat al 
conservatorilor în viaţa politică. Negreşit, Caragiale a detestat 
(şi, pe bună dreptate, nu numai el !) tarele liberalismului, 
stigmatizándu-le fără menajamente (,.1і urăsc, mă !*, s-a confesat 
o dată unui prieten, referindu-se la eroii operei sale). Dar 
însemna aceasta o automată înclinare a preferințelor şi simpatiilor 
spre partidul conservator ? E drept. în comportamentul cotidian 
conservatorii erau, în general (vrem să spunem că nu totdeauna) 
mai corecti decât adversarii lor liberali, sobrietatea în limbaj era 
o regulă respectată, iar fruntaşii partidului nu demonstrau ahtiere 
după chiverniseală la adăpostul principiilor politice de vreme ce 
mai toţi erau oameni Cu stare înfloritoare şi venituri sigure. 
Aceasta nu înseamnă că pe palierele mediane şi cele inferioare 
nu operau aceleaşi practici achizitive, iar recuzita politicianistă, 
aceeaşi în ambele tabere, nu era şi ea utilizată cu tot ceea ce 


A 


presupunea. Sobrietatea în limbaj şi logica în dezvoltările 

oratorice erau, intr-adevár, bine reprezentate. Dar celelalte tare 
lipseau ele cu desávárgire ? Cinismul politicianist, decalajul 
enorm între principii şi practică erau şi aici uzante comune. 
Carenfele stigmatizate de Caragiale erau ale epocii şi ale 
sistemului, nefiind şi neputând fi monopolul exclusiv al unui 
singur partid. Elementul deosebitor era determinat de proporţie. 
Şi, din acest punct de vedere, desigur liberalii au bătut toate 
recordurile. Apoi au şi dominat autoritar viaţa publică din anii 
1866-1867 când tânărul Caragiale (avea 16-17 ani) a fost 
confruntat cu problemele vieţii politice. Tinereţea şi-a petrecut-o 
în atmosfera încărcată a agitatiilor liberale de opoziţie (fie în 
vremea pregătirii detronării lui Cuza, fie cu prilejul coaliţiei de 
la Mazar-Paşa pentru debarcarea guvernului conservator Lascăr 
Catargi din anii 1871-1876). Iar lunga guvernare liberală din 
1876-1888 nu a putut decât să evidentieze cinismul grosier, 
cupiditatea desántatá a unor oameni politici (ce? mai multi de 
strânsură !) care se revendicau legatari ai nobilelor, generoaselor, 
dezinteresatelor idealuri paşoptiste. Toate acestea (şi multe 
altele) au compromis agravant liberalismul şi pe politicienii 
liberali. Beneficiind liberalii de asemenea „atuuri“, era firesc ca 
săgețile lui Caragiale să se îndrepte spre această tabără. 

Dar, din nou, demonstrează aceasta că dramaturgul agrea cu 
totul partidul conservator ? Ştim bine că dramaturgul nostru nu 
a fost un om politic (exegeti avizaţi ai vieţii şi operei sale — 
Ibrăileanu, Şerban Cioculescu, Paul Zarifopol. Silvian Iosifescu 
— au demonstrat-o convingător). Nu a stigmatizat deci moravurile 
liberalilor de pe poziţiile partidului conservator, după cum, 
poate, nu ostilitatea față de partidul lui Lascăr Catargi l-a 
îndemnat să nu se înregimenteze în cadrele acestuia. Rămâne 
însă faptul, oricând născător de întrebări, că prima înregimentare 
politică a lui Caragiale s-a produs târziu, în 1895, şi alegerea a 
căzut asupra partidului radical condus de G. Panu, iar cea de a 
doua, tot public anunţată, în 1908, în partidul conservator- 

democrat intemeiat atunci de Take Ionescu. E adevárat cá prin 
1896-1897 îl aflăm la conservatorii puri (când a colaborat şi la 
Epoca lui N. Filipescu). Dar acest interludiu se datorează 
faptului că gruparea lui Panu fuzionează la sfârşitul anului 1895 
cu partidul conservator condus de Lascăr Catargi din care 
junimistii (organizați în grupul constitutionalist) nu făceau parte. 
Aici a stat (fără a dezvălui zel politic), împreună cu partizanii 
lui Panu, până în primăvara lui 1899. Bătrânul Lascăr Catargi şi 
ceilalţi fruntaşi conservatori (Al. Lahovari, Gr. Păucescu) se 
purtau deferent cu intelectualii proveniţi din gruparea lui Panu, 
promitándu-le situaţii onorabile atunci când conservatorii vor 
reveni la guvern. Dar, am mai mentionat-o, Lascăr Catargi 
moare subit, în martie 1899, chiar în ziua când regele emisese 
mandatul de rechemare a sa în fruntea unui cabinet conservator. 
Caragiale, ca dealtfel şi G. Panu, îi părăseşte pe conservatori 
prin 1901. Va reveni, cum spuneam, în politică în 1908, în noul 
partid condus de Take Ionescu. 

E incontestabil adevărat ceea ce a evidenţiat Şerban 
Cioculescu şi anume că înregimentarea lui Caragiale în partidul 
radical se datora dorinţei sale după o repede promovare publică 
pe care nu o putea obţine nici la conservatori, nici la liberali, 
prea aglomerati cu cadre.! A rămas din 1896 la conservatori în 
aşteptarea aceleiaşi promise promovări (dar în timpul succesivelor 
guverne conservatoare din 1899-1901 tot ceea ce i s-a putut 
acorda a fost un post de registrator clasa I la Casa Monopolurilor) 
şi a sperat din partea lui Take Ionescu un fotoliu de deputat. 
Toate aceste motivații sunt de neignorat si, la urma urmei, 
justificate la un om lipsit de avere care nu putea trăi din 
profesiunea lui, având drept să pretindă o situaţie materială şi 
publică pe măsura valorii pe care o reprezenta. Semnificativ ni 


1 Şerban Cioculescu, Viaţa lui I. І. Caragiale, Editura Minerva, 
B.P.T., 1972, p. 222-223: 

se pare însă cá atât in 1895, cát şi in 1908, Caragiale se indreptá 
spre grupári politice care reprezentau dezideratele páturilor 
mijlocii. Partidul radical al lui Panu înscrisese în program 
universalizarea dreptului de vot şi împroprietărirea ţăranilor, 
adică cele mai înaintate revendicări formulate de o grupare 
politică burgheză, iar Take Ionescu avea şi el in program cerinţe 
legate de interesele păturilor mijlocii de la oraşe. Dacă 
coroborăm această opţiune a lui Caragiale pentru grupări politice 
independente cu opiniile sale din 1907 (1907 — din primăvară 
până-n toamnă) în care condamna vehement ambele partide 
istorice, cerea abrogarea Constituţiei şi refacerea ei prin 
sancţionarea dreptului egal al tuturor cetăţenilor de a-şi spune 
cuvântul! în treburile publice ca şi măsuri eficiente pentru 
ridicarea condiţiei de viaţă a ţărănimii, căpătăm imaginea 
adevăratului său credo politic. A fost cu adevărat, nu e nici o 
exagerare, exponentul păturilor mijlocii de interesele cărora nu 
se ocupau nici liberalii, nici conservatorii. Aceasta îl apropie de 
Eminescu ale cărui convingeri socio-politice exprimau aceleaşi 
názuinte. Antiliberalul Caragiale nu a fost un conservator. Si nici 
un junimist integral, deşi în opera sa aflăm, bine reprezentate, 
motivele ideologice junimiste. 


* 


Era normal ca obiectivul dramaturgului sá fie indreptat spre 
zonele extreme, acolo unde grotescul apárea cu contururile mai 
ferm subliniate. Si zonele acestea erau atunci ocupate de 
exponentii liberalismului extremist de sub conducerea lui C. A. 


! Cel care în O noapte furtunoasă stigmatizase tiradele demagogice 
ale amploaiatului despre votul universal nu pregeta, in 1907, să-l 
prezinte, purificat, ca o soluție salvatoare. „M-au ajuns, se confesa cu 
umor într-o scrisoare, blestemele lui Rică Venturiano — să predic la 
bătrâneţe sufragiul universal.“ 

Rosetti. Grandilocventa in limbaj, agitarea unor idei extremist 
liberaliste (republicanismul, denuntarea tiraniei de orice fel, 
extazierea principiilor egalitariste), venerarea unor personalităţi 
ilustre pentru tradiţia antidinastică (Garibaldi, Gambetta) erau, 
toate, apanajul grupării rosettiste. Fireşte, ele apar caricatural în 
opera dramaturgului. Am spune însă că uneori transfigurarea nu 
îngroaşă defel liniile originalului. Limbajul unor eroi e al presei 
din Românul şi constelația sa (Constitutiunea, Conştiinta 
națională, Cugetarea, Libertatea, Sentinela română, Convenhunea, 
Mama şi copilul, Revista Dunării etc.) iar tiradele rostite la rampă 
par decupate din cutare articol apărut în aceste publicaţii. 
Ridicolul, nu ne îndoim, îl descifrează nu numai un cititor de 
astăzi al acestor publicaţii. ЇЇ sesizau, cu siguranță, şi contemporanii 
lucizi. Mai ales că dincolo de aceste fraze tipátoare se profila 
dezgolită goana după „chiverniseala confraţilor“. Rică Venturiano 
e un personaj tipic rosettist după ideile vehiculate şi limbajul 
umflat pe care îl utilizează. Articolele sale, lungi şi lábártate, 
poartă titluri pompoase (Republica si Reactiunea sau Venitorele 
şi Trecutul), iar ideile sunt ale directorului Românului: ,,Nu vom 
putea intra pe calea veritabilului progres, până ce nu vom avea 
un veritabil sufragiu universal“. Verbiajul declamator nu e o poză 
de circumstanţă. E o caracteristică esenţială care îl defineşte. 
Limbajul din gazetărie nu е altul decât cel din conversațiile 
cotidiene. Vorbeşte de ,,silentiu lugubru“, i se adresează epistolar 
femeii iubite cu declaraţii grandilocvente ca acestea: „Tu eşti 
aurora sublimă, care deschide bolta azurie într-o adoratiune 
poetică infinită de suspine misterioase, pline de reverie şi 
inspiraţiune“, „te iubesc precum iubeşte sclavul lumina şi orbul 
libertatea“, iar viitorului cumnat îi rosteşte dintr-o răsuflare, abia 
ieşit dintr-o spaimă cumplită, următoarea tiradă încălecată: 
„Domnul, Dumnezeul nostru este poporul: Vox populi, vox dei. 
Noi n-avem altă credinţă, altă speranţă, decât poporul... Noi 
n-avem altă politică decât suveranitatea poporului; de aceea în 

lupta noastră politică, am spus-o şi o mai spunem şi o repetám 
necontenit tuturor cetățenilor: «Ori toti să muriti, ori toti să 
scăpăm !».* Hotărât lucru, între articolele citate de Maiorescu 
in Betia de cuvinte şi logoreea lui Rică Venturiano nu e mare 
deosebire. 

Titlul studiului sáu Republica şi Reactiunea... aminteşte de 
unul dintre idealurile agitate de liberalii extremişti: republica- 
nismul. Dacă idealul republican ar fi fost apărat cu consecvență 
şi nu maculat de interese conjuncturale, fireşte că un asemenea 
punct de vedere (deşi nu era programatic afirmat) ar fi demn de 
stimă. Din păcate, antidinasticismul proclamat în anumite 
cercuri liberale (în care rosettiştii erau cei mai gálágiosi) era 
bine tăinuit şi scos la iveală numai atunci când interesele 
politicianiste o cereau. Îl întâlnim arborat amenintátor cu 
deosebire în perioadele de opoziţie şi, mai ales, atunci când 
rechemarea liberalilor la guvern întârzia să se producă. Atunci 
regele era somat să ţină seama de Constituţie, i se amintea de 
principiul suveranității poporului, se organizau manifestații de 
stradă care se îndreptau spre Palat, punând porţile şi chiar 
ferestrele în pericol. Când obiectivul rechemării la guvern era 
atins, totul intra în normalitate. Argumentul republican era pus 
la păstrare, nu fără a i se arăta ascutisul când şi când. Nu 
lipseau însă — şi în aceste perioade de guvernare - declaraţiile 
de lealitate față de tron şi dinastie. Au fost însă şi două 
momente în care ideea antidinastică a fost slujitá un timp mai 
îndelungat. Un prim moment a fost marcat de epoca 
„monstruoasei coaliţii“, din 1863-1866, potrivnică domniei lui 
Cuza Vodă. Coalizată cu dreapta conservatoare, stânga radicală 
(condusă de C. A. Rosetti şi I. C. Brătianu), decisă să-l 
detroneze pe Cuza, îl infátiga drept un tiran (încă înainte de 
lovitura de la 2 mai 1864) şi îşi ascundea intenţiile, deloc curate, 
cu tulburi principii constituţionale şi chiar idei republicane, 
deşi, formal, se revendica un principe dintr-o dinastie 

europeaná!. Cel de al doilea moment antidinastic mai pronuntat 
s-a produs in 1869-1870 cánd agitatiile antidinastice ale lui I. C. 
Brátianu (ajutat de fratele sáu Dimitrie — adeptul mazzinian al 
republicii universale —, şi C. A. Rosetti) urmăreau să recástige 
guvernul şi supremaţia în parlament. La începutul anului 1870, 
Românul lui Rosetti este deschis antidinastic si campania e în 
continuă creştere mai tot anul, alimentată de afacerea Strousberg 
şi de războiul franco-prusian. Atunci, in 1870 (la putere era 
guvernul „Cloşca cu pui“ condus de conservatorul Manolache 
Kostaki Iepureanu, în cabinetul căruia Carp deţinea portofoliul 
externelor), a pregătit grupul radical-liberal complotul pentru 
detronarea lui Carol. Românul lui Rosetti (ajutat de Eugeniu 
Carada) constituia centrul complotului. Dar, cum spuneam, 
antidinasticismul liberalilor era de circumstantá, urmărind 
guvernarea şi stăvilirea penetratiei capitalului străin de felul lui 
Strousberg. Fireşte, pentru propria îmbogăţire a burgheziei 
nationale. (,,Nu voi să ştiu de Europa; eu ştiu numai de România 
теа“, exclamă Caţavencu mărturisind idealul clasei sale.) 
Singurul act înfăptuit în acel plan de răsturnare a lui Carol a fost 
aventura republicii de la Ploieşti unde Candiano Popescu, el 
însuşi aventurier, a pornit singur, la o dată dinainte stabilită, o 
ridiculă „ridicare“ de mai nimeni sprijinită. Eşecul „republicii“ 
ploieştene (cu care prilej unii radicali au fost arestaţi) nu a 
stăvilit campania antidinastică a grupului liberal extremist. A 
continuat şi în 1871. S-a potolit de-abia după martie 1871, când 
intenţia principelui Carol de a abdica a fost descurajatá de L. 
Catargi care s-a angajat să formeze un guvern „tare“. În aceste 
momente „de foc“ ideea antidinastică, filorepublicanismul s-au 
făcut auzite mai sonor. Atunci (şi cu deosebire în 1869-1871), 
s-au publicat în Românul şi foile înrudite cele mai tremolate 


1 Vezi Constantin С Giurescu, Viaţa si opera lui Cuza Vodă, Editura 
ştunțifică, 1966, р 159-165, 336-351. 

articole iar în sălile unde se desfăşurau întrunirile opoziţiei au 
răsunat cele mai vitriolante declamatii oratorice. 

Despre actul laş si trădător de la 11 februarie 1866 deopotrivă 
liberalii extremisti ca şi conservatorii au vorbit mereu ca despre 
un eveniment revoluționar. Până şi P. P. Carp, atât de măsurat în 
cuvinte, vorbea despre ,revolutiunea de la 11 februarie“. 
Personajelor caragialiene, mai toate extrase din mediile extremei 
liberale. ziua aceea de februarie li se părea a fi un moment de 
răscruce istorică în care demofilia şi antidinasticismul ar fi dat 
măsura forţei şi capacităţii. Cu educaţia făcută în întrunirile 
opoziţiei sau la lectura articolelor din publicaţiile rosettiste, ele 
confundau gravitatea adevăratelor ridicări populare cu 
înscenările de paradă. Conu Leonida păstra bine încrustată în 
memorie ziua de ,.11 făurar“ când Aurora democratică a apărut 
cu ştirea „A căzut tirania. Vivat Republica“. Cetăţeanul 
turmentat îl invocă si el pe 11 februarie („Mă cunoaşte conul 
Zaharia de Ја 11 februarie...) ca un eveniment în care civismul 
sáu militant s-a manifestat exemplar. La 11 februarie!, credeau 
aceşti eroi de operetă, ..a venit libertatea la putere“. Obişnuiţi cu 
climatul furtunoaselor manifestații ale opoziţiei, ei vedeau în 
„revoluţie“ o încununare apoteotică a unor asemenea „mişcări 
de stradă“. De îndată ce a luat cunoştinţă, fireşte din ziar, de 
triumful mişcării, Leonida, ca republican ce era, s-a îmbrăcat în 
haine de duminică şi, împreună cu consoarta, „hai $1 noi pe la 
revulutie*. Таг revoluția, o altă expresie pentru furia poporului 


1 Scriitorul a cunoscut reverberaţiile ,revolutiunii^ din 1866 in 
oraşul natal şi, mai târziu, în halucinantul tablou al reminiscente! acute 
care este Grand Hotel „Victoria romană “ scria evocator: „Parcă văz 
încă maidanul plin de popor înghesuindu-se la o masă, pe care o 
săptămână a stat zi şi noapte o condică enormă deschisă. Era după 11 
februarie. De câte ori 1egeam de la şcoală, iscăleam toți da şi fiecare de 
mai multe ori... De mici aveam sentimente civice în oraşul meu natal.“ 


213 


(„să te ferească Dumnezeu de furia poporului“), i se infátisa in 
această imagine de chermeză aglomerată: „steaguri, muzici, 
chiote, tămbălău lucru mare, si lume, lume... de-ti venea 
ameteala nu altceva“. Această „furie a poporului“ a ţinut nu mai 
puţin de trei săptămâni. Era inevitabil ca aici să apară şi alte 
clişee de uz comun în recuzita de rigoare a oratoriei liberale: 
rolul de avangardă europeană! al mişcărilor populare româneşti 
sau prețuirea de care se bucură ele în ochii unor mari 
personalităţi politice de peste hotare. Conu Leonida nu poate 
uita prețuirea şi admiraţia lui Garibaldi pentru revoluţia de la 11 
februarie. „Chiar Galibardi, de-acolo, de unde este el, a scris 
atunci o scrisoare către națiunea română“ pentru că „i-a plăcut şi 
lui cum am adus noi lucrul cu sul subţire ca să dăm exemplu 
Evropii, şi s-a crezut omul dator, ca un ce de politică, pentru ca 
să ne firitisească...“ În mintea puţină şi confuză a conului 
Leonida ideea de revoluţie se asociază inextricabil cu aceea de 
republică, deşi actul de la 11 februarie nu a abolit monarhia, ci 
a pregătit numai terenul pentru aducerea unui domnitor dintr-o 


1 A rămas de pomină în acest sens proclamația lui Dim. Brătianu, 
primarul Bucureştilor, la urcarea pe tron a lui Carol I, piesă de mare 
rezistenţă în „Dosarul“ Junimii: „Români ! În mai puţin de două luni 
аф trăit mai mult de doi secoli. Voi, născuţi de ieri la viața libertății, ați 
devenit învățătorii lumii civilizate. De sute de ani bătrâna Europă se 
frământa ca să găsească măsura libertăţii ce se cuvine popoarelor; şi voi 
acum i-aţi arătat că numai hbertatea deplină, întreagă, poate da ordinea, 
tăria şi fecunditatea unui popor. Frumoasa voastră revolutiune (e vorba 
fireşte, de înscenarea trădătoare de la 11 februarie 1866, n.n.) a fortat 
admiratiunea lumii. Europa, uimită de înţelepciunea, patriotismul 
vostru, a suspans cursul lucrărilor sale, şi aşteaptă tot de la voi, de la 
voi singuri, astăzi poporul Mesia al întregei omeniri gemânde de durere 
şi palpitânde de speranță. Români ! Toată Europa are încredere 
nemărginită în ursita voastră...“ (Românul, 3 martie 1866. Apud. |. 
Negruzzi, Amintiri din Junimea, ed. cit., p. 131.) 

dinastie stráiná. Dar in memorie i-au rámas nu faptele ca atare, 
ci ecourile zgomotoase ale discursurilor şi articolelor din acea 
perioadă, când totul era tulbure şi diversiunea cerea să se 
utilizeze cu deosebire sloganurile libertare şi republicane. De 
aceea Garibaldi în telegrama sa de felicitare, pe care o reproduce 
Leonida („patru vorbe, numai patru, da” vorbe, ce-i drept!) 
saluta instaurarea republicii (,,Вгауоѕ naţiune ! Halal să-ţi бе ? 
Să trăiască Republica. Vivat Printipatele Unite.) саге... nu s-a 
instaurat. Ideea de republică e visul îndrăgit al lui Leonida. 
Fireşte că nu-i cunoaşte nici semnificaţia, nici sensul. Ca un 
bugetivor ce fusese, el nu reţinuse din toată tevatura politică 
decât posibilitatea de a „trage un ce profit“ din orice împrejurare. 
Republica nu este, de aceea, pentru el, decât o ordine politică 
făurită pentru huzurul funcţionarilor care primesc deopotrivă 
leafă („toți într-o egalitate“), pensie, sunt scutiţi de impozite şi 
mai beneficiază, başca, de moratoriul datoriilor dinainte 
contractate („legea de murături... ^. Nimeni nu cutează să 
atenteze la aceste drepturi sacre ale cetăţenilor. ,.... Mai ales când 
e republică, dreptul e sfânt, republica este garanţiunea tuturor 
drepturilor.“ E o tipică mentalitate de profitor hrápáret, format în 
climatul dominat de lozincile: „Îmbogăţiţi-vă !“ şi „„Voieşte şi 
vei putea !“ Numai că micului burghez de statura puţină a 
Conului Leonida nu i-a fost dat să se înfrupte abundent. A fost 
nevoit să se mulțumească, în anii de guvernământ ai partidului 
pentru care vota, cu o leafă modică şi, la vremea legiuită, cu o 
pensie. 

Se putea să lipsească din acest tablou al antidinasticismului 
de operetă caricatura vestitei republici... de la Ploieşti ? În D-ale 
Carnavalului Miţa Baston îşi revendică temperamentul furtunos 
din tradiţia evenimentelor din urbea Ploieştilor. „Ai uitat că sunt 
republicană, că-n vinele mele curge sângele martirilor de la 11 
fevruarie, ai uitat cá sunt ploeşteancă —, da ploesteancá ! — 
Маса, şi am să-ţi torn o revoluție, da o revoluţie... să mă 

pomenesti !...^ În momente de decizie înaltă Mita ia drept 
mărturie legatul de tradiţii din care se revendică: „Jur pe tot ce 
mi-a rămas mai scump. jur pe statua Libertăţii de la Ploeşti“. Pe 
scara înţelegerii şi a moralității Mita Baston e instalată pe un 
palier inferior celui în care e situat, de pildă, Conu Leonida. De 
aceea, fie şi apelarea la testimoniul unei tradiţii revoluţionare e o 
implicită caricatură. Deopotrivă a testimoniului şi a personajului. 
Paul Zarifopol observă că republicanismul Mitei Baston e o 
falsificare a imaginii prin sporuri parazitare, împrumutând figurii 
detalii străine caracterului ei autentic. Dar tot criticul a justificat 
procedeul ca fiind propriu artei caricaturistului care, precizase, 
nu reproduce pur şi simplu realitatea, ci o supune unui proces 
de maximă stilizare, potentánd verosimilul. Lumea aceasta, 
rudimentară şi superficială chiar în manifestările ei violente, 
impune а caricatura care, ce-i drept, se potrivea perfect, cum s-a 
observat, temperamentului meridional al scriitorului. Apoi 
mon'entul republicii de la Ploieşti nu era pentru Caragiale o 
întâmplare relatată de un participant sau culeasă dintr-un 
reportaj de epocă. L-a trăit în tinereţe (avea 17 ani) şi se pare că 
a îndeplinit şi oarecari misiuni civice. („„Am asistat la mărirea şi 
decadenfa ei, şi nu în calitate de gurá-cascá, ci în calitate 
oficială.) Reminiscentele memorialistice vor fi mai târziu 
filtrate critic şi totul a căpătat culoarea prescrisă de legea sa 
estetică: „simt enorm şi văz monstruos“. Schița Boborul (din 
noiembrie 1896, adică din perioada colaborării la conservatoarea 
Epoca) e un tablou evocator decupat dintr-o frescă a juvenetei, 
având ca obiect rázmerita ploieşteană. Ironia e din capul locului 
instalată la locul ei, colorând apoi, cu aceeaşi pastă groasă, 
evenimentul şi oamenii. Tonul relatării sobre de evocare 
istoriografică „obiectivă“, cu care debutează schiţa, accentuează 
registrul ironiei. „În secolul nostru s-a născut şi s-a sfârşit un 
stat foarte interesant, pe care nu-i este permis unui istoric 
conştiincios să-l piarză din vedere. Voi să vorbesc despre 

Republica de la Ploiesti, un stat care degi a durat numai vreo 
cincisprezece ore, a marcat desigur o paginá celebrá in istoria 
contemporană. Născută din, prin şi pentru popor, pe la două 
ceasuri in dimineata zilei de 8 august 1870, tánára republicá a 
fost sugrumatá în aceeaşi zi pe la ceasurile patru după-amiază. 
Nu face nimica ! mărirea şi importanţa statelor nu se judecă 
după extensiunea şi durata lor, ci după rolul mai mult sau mai 
puţin strălucit pe care l-au jucat în complexul universal“. Apoi 
tonul „contribuţiei“ istoriografice e înlocuit repede cu un altul, 
întreaga relatare a episodului „„veselei republici podgorene“, 
cea mai eroică pagină a liberalismului român“ realizându-se cu 
cele mai ascuţite instrumente ale caricaturistului. 


* 


S-a spus în câteva rânduri că grupările politice „comentate“ 
în Scrisoarea pierdută simbolizează cele două aripi din partidul 
liberal (cea rosettistă şi cealaltă oficială condusă de I. C. 
Brătianu). (Menţionăm în mod special, în acest sens, opinia lui 
Paul Zarifopol care se întreba „şi de unde-i sigur că partidul 
cucoanei Joitichii nu-i conservator ?' Negreşit, acest punct de 
vedere care, subliniem. nu a rămas singular, poate şi trebuie 
considerat cu seriozitate. Am spune însă că semnificaţia sa a 
apărut mult mai târziu; după ce contemplarea senină a operei 
devenise posibilă şi detaşarea de eveniment îngăduită. În epocă 
însă adresa antiliberală ега limpede, deşi moravurile (să ne 
limităm la cele parlamentare) erau deopotrivă valabile pentru 
practica electorală a ambelor partide. Mai întâi că acţiunea se 
petrece „în anul de gratie 1883“ şi înfruntarea electorală care se 
consumă pe scenă evocă, fără nici o îndoială, alegerile pentru 
Camerele revizioniste din 1883 („Ştiţi care este opinia mea în 
privința revizuirii ?“). Cele două grupări rivale sunt facțiunile 
pe atunci existente în partidul liberal: Brătieniştii şi rosettiştii, 
iar adunarea electorală e comună pentru că, în fond, sunt, toti, 

membri ai aceluiaşi partid. (Dacă ar fi reprezentat partide 
diferite şi-ar fi organizat fiecare propria sa întrunire.) Partidul 
coanei Joitichii (Trahanache, Tipátescu, Farfuridi. Bránzovenescu, 
adică „noi şi ai noştri “) nu simbolizează partidul conservator, сі 
puternica aripă brátienistá din partidul liberal, acum cumintitá 
şi deci moderată, prin prudenta tacticii adoptate. mult apropiată 
de conservatori. Grupul lui Caţavencu reprezintă aripa rosettistă, 
mereu turbulentă, predispusă spre permanente reformări şi 
înnoiri. La brătienişti, gruparea majoritară, cu poziţii de 
comandă în guvern şi în partid, se adunaseră — compact — cei cu 
situații câştigate, aşezaţi temeinic în posturi si ierarhii 
consolidate. Renuntaserá la vechile idealuri şi sloganuri, nu mai 
erau ,cáuzagi^, nici „zavragii“ si nici „„vagabonţi de pe иші“ 
(termeni care îi defineau, tustrei, deopotrivă pe revolutionarii 
din deceniul al cincilea ca şi pe agitatorii de acum, rosettiştii). 
Erau acum „stâlpii puterii“ şi „proprietari“, conducătorii efectivi 
ai tuturor Comitetelor şi organismelor executive şi decorative. 
Prin stare socială, mentalitate şi habitudini deveniseră, de fapt, 
conservatori, саге postulau că „progresul fără conservatiune" nu 
este posibil. Ticul verbal al lui Trahanache (,Ai pultinticá 
răbdare“), fixatiile lui Farfuridi, convingerea sa că nu vrea „să 
cază la extremitate“, apelul la „moderație“, oroarea de 
„exageraţiuni“, de „zguduiri“, de „idei subversive“, dorinţa de 
conservare a stărilor existente chiar dacă se operează formale 
revizuiri sunt trăsături care îi definesc şi îi caracterizează 
tipologic. Din clişeele propagandistice de odinioară mai 
rămăsese latent unul, cel cu exemplul mobilizator oferit surorilor 
noastre de ginte latină. Dar şi acesta căpătase valori răsturnate. 
Odinioară se oferea Europei, credeau personajele caragialiene, 
exemple de atitudine revoluționară. Acum vremurile se schimbaseră 
atât de mult încât, fatalmente, şi această ţinută exemplară 
suferise o mutație radicală. Acum valoarea supremă devenise 
moderatia, „proba de tact“ (cităm după tálmácirea lui Popescu — 

mai coerentă — a discursului rostit de Farfuridi) pentru ca să nu 
„dăm exemplu rău surorilor noastre de ginte latină.” Cât îl 
priveşte pe Tipătescu, autotputernicul prefect care conduce şi 
controlează totul peste tot, prin oamenii săi (executori zeloşi ai 
dispozitiunilor superioare), el e imaginea micşorată local a 
primului ministru. Frictiunile cu colegii de partid Bránzovenescu 
şi Farfuridi, suspectările reciproce. pânda şi neliniştea sunt şi ele 
copia mult redusă a disputelor intestine dintre şeful partidului şi 
diversele grupuscule dizidente. 

Gruparea rosettistă, alcătuită din intelectuali cu vederi 
extremiste, e reprezentată de dăscălime şi, fireşte, de un avocat 
director de gazetă (care se numeşte, desigur, Rdácnetul 
Carpatilor, altfel spus, cu câteva octave mai sus decât Vocea 
patriotului nationale; acum, pentru ca vocea acestei grupări 
minoritare să fie auzită în partid, trebuia să capete tonalitatea 
unui răcnet), fondator de societate enciclopedico-cooperativă (cu 
denumirea Aurora Economică Română, care aminteşte de ziarul 
preferat al Conului Leonida, Aurora democratică: dealtfel titlul 
acestui ziar apare mereu în schiţe şi momente). Aceştia sunt, 
aşadar, nu numai lipsiţi de putere, dar şi de avere. E condiţia 
predestinată a oricărei opoziții turbulente, agravată, in acest caz, 
de situaţia, aparent paradoxală, de opoziţie în organismul 
propriului partid. Caţavencu $1 ai lui sunt, de aceea, ,,dáscálimea 
şi mofluzii“, iar gruparea adversară ştie bine cá prin ceea ce 
agită şi profereazá cei ce îşi spun „grupul tânăr inteligent şi 
independent“ sunt, de fapt, nişte .„.nifilişti. Caţavencu (са şi toti 
partizanii săi) e mândru de faima dobândită de a fi „prea“, 
„foarte“, ,ultraprogresist. El nu cugetă la mijloace. Vrea 
„progresul cu orice pret" şi se prevalează de „legea progresului“, 
care, pretinde el, îi guvernează toată strădania. Fără îndoială, 
Nae Caţavencu e imaginea caricată a rosettismului şi a 
fractionigtilor ieşeni (după cum caricată e şi imaginea moderatiei 
brătieniste în gruparea adversă). pentru că tiradele pompoase şi 

vorbária ultraprogresistáà nu urmăresc decât ,chiverniseala 
confratilor*. 

Deasupra celor două facţiuni, eliberat de prejudecátile si 
intenţiile lor, este numai Agamemnon Dandanache. Si el, cu 
familia lui, luptă de la ,,patruzsopt^. Dar, cu trecerea timpului, 
ieşise din uz şi acum, i se spunea, nu mai era marcant. Imputarea, 
care se transformase într-o veritabilă condamnare, i se părea 
profund nedreaptă (,,auzi, eu să nu fiu marcant...) pentru că, de 
fapt, toată vina lui se reduce la aceea cá nu se amestecase în 
disputele intestine şi rămăsese „ca rumánul impartial", deputat 
eligibil în „toate Camerele. cu toate partidele“ (citeşte grupările 
din partidul liberal). Indiferent dacă odinioară practicase şantajul 
politic pe lângă diverşi lideri de grupuscule din interiorul 
partidului, dacă se consumase (sau nu) în veninoasele intrigi de 
culise pentru a se menţine la suprafață, cel se fusese mereu, 
probabil. tolerat ca pensionar al unui uitat (nu de el !) act din 
junete, se vede deodată zvârlit ca inutil. Si cum nimeni nu-l mai 
lua în seamă, va apela, în consecință, la ultimul soi de şantaj ce-i 
mai stă la îndemână. E cel mai ordinar pe scara şantajului (nu 
se ştie de ce santajul politic de altă natură era mai tolerabil !): 
utilizarea unor intime documente compromițătoare. Fostul 
pasoptist Dandanache şi venalul demagog actual Caţavencu se 
întâlnesc pe aceeaşi scară a abjecţiei morale, utilizând aceleaşi 
instrumente de şantaj. Zaharisit şi ramolit cu totul, Dandanache 
se considera totuşi adevăratul exponent al partidului liberal de 
la patruzeci şi opt tocmai pentru că s-a ţinut deoparte de luptele 
fratricide şi, impartial, a ştiut că dincolo de disputele conjuncturale 
(mereu altele) rămân ,,enteresele partidului“ şi obligaţia morală a 
acestuia, ca organism, pentru familiile fondatoare, azi veterane. 
$1 tocmai pentru cá a avut „înţelepciunea“ involuntară de a fi 
impartial, tocmai pentru că a fost şi este oricând gata să 
colaboreze cu orice facțiune, indiferent de culoare si mobiluri, 
trebuia să cumuleze venalitatea, mişelia, cupiditatea, prostia 

fanfaroná, practica abuzivá si demagogia nerusinatá simbolizate 
de exponentii ambelor tabere. Geniul lui Caragiale a gásit 
această magistrală soluţie de a întruni, prin incununare, în 
acelaşi personaj, viţiile celor doi eroi. Dandanache, învingătorul 
intempestiv al taberelor în inimicitie, nu e o struto-cámilá pentru 
cá e făurit, de fapt, din aceeaşi plămadă care i-a zámislit şi pe 
candidaţii în dispută. El e un fel de monstru moral cu două 
capete, cum spune dramaturgul, „mai prost decât Farfuridi şi mai 
canalie decât Caţavencu“. 


* 


Ibráileanu credea (in Spiritul critic...) cá opera lui Caragiale 
poate fi impártitá in trei mari perioade: cea a comediilor, cea a 
Năpastei, a nuvelelor Făclie de pasti şi Păcat, apoi, în sfârșit, 
cea a momentelor. Criteriul împărţirii era ideologic. Liantul care 
uneşte prima şi a treia perioadă ar fi critica liberalismului dintr-o 
perspectivă ideologică mult apropiată de a junimismului: în 
comedii s-ar satiriza excesele liberalismului, iar în momente. 
efectele acestuia, surprinse în straturile sociale mediane, adică 
acolo unde tranziţia de la o etapă a civilizaţiei la alta a fixat 
tipologic procesul anomaliei dintre formă şi fond. Zarifopol, 
care a respins nu o dată — cu dreptate — unele aprecieri ale lui 
Ibrăileanu, a observat însă şi el că la Caragiale, ca odinioară în 
Copiile de pe natură ale lui Negruzzi, „micii burghezi sunt 
văzuţi cu optica boierească“. Poate că şi această din urmă 
apreciere, absolutizată, e greu de acceptat în întregime. Am 
menftionat-o numai pentru că o aflăm exprimată de un critic care 
s-a străduit, în comentariile sale, să dezideologizeze finalitatea 
operei lui Caragiale, punând accent numai pe valenţele general- 
umane. 

Poate că diviziunea lui Ibrăileanu e prea rigidă, poate că şi 
aprecierea lui Zarifopol e prea exagerată. Incontestabil e însă 

faptul cá în momente, în foiletoane si schiţe, adică mai peste tot 
în proza de mică întindere putem lesne detecta motive junimiste 
de circulaţie curentă. Lumea fixată sub ocular e aceea pripit şi, 
deci, fragil alcătuită. E lumea orăşenească compusă, de regulă, 
din mici amploaiati, avocaţi, profesori de condiţie modestă si 
inavutiti de dată recentă. E o lume pestriță în care vechile 
moravuri şi habitudini nu s-au pierdut cu totul, dar sunt apăsate 
dispretuitor de noile reguli de comportament ce nu au apucat să 
intre în deprinderi. E în tot o lume de mijloc, de trecere, care, se 
vede bine, nu poate să rămână staţionară pentru că din 
înfruntarea antinomiilor unul dintre elemente va izbândi. Va 
apărea, atunci, un alt univers uman. cu alte deprinderi şi o altă 
fizionomie nu numai socială, dar poate că în primul rând 
culturală şi sufletească. Până ce această prefacere se va fi 
înfăptuit (dacă se va înfăptui vreodată !), Caragiale a contemplat 
un univers socotit al mahalalei. Dar o mahala, cum observase 
Ibrăileanu, sufletească, detectabilă nu numai în mediul moaşelor, 
al popilor cu parohii sărace (ca în Articolul 214), ci şi în „lumea 
bună“. Contradictia dintre aparenţă şi esenţă. altfel spus dintre 
formă şi fond, e legea care guvernează dinamica acestor 
existente inutil aferate. (De unde şi inepuizabilul filon al 
comicului, dacă ne gândim la celebra definiţie formulată de 
Bergson.) 

Dincolo de aparenţa lustrului monden, de hipercivilizatie şi 
cultură, apare sfidător grobienia, semidoctismul şi neacomodarea 
cu cultura sufletească. Similicultura nu priveşte numai volumul 
subţire de cunoştinte asimilate, dar şi Weltanschauung-ul. 
Doamna Măndiţa Ріѕсореѕсо are joi five o'clock jour fixe 
anunţat, ca să se stie, în / Independance roumaine. Totul se 
petrece, în aparenţă, cum se cuvine. Un fecior în frac şi mănuşi 
albe veghează în hol şi-i introduce pe oaspeţi într-un salon 
grațios mobilat , їп cel mai pur stil Louis XV“. Acolo oficiază 
amfitrioana, asistată de sora ei, Tincuta Popesco. Vraja se 

destramă instantaneu pentru că doamnele cu jour fixe se 
comportă, în salonul Louis XV, ca două obişnuite precupete: 
„Taci, tu ! Las” să-l întreb eu“, „Vii tocma la pont“, „Apăi 
lasă-mă şi pe mine“. Apoi bârfa groasă, curiozitatea trivială, 
brutalitatea de mojic cu care sunt tratate slugile, ceremonialul 
servirii ceaiului (,,Ce faci cu ceaiul ăla ? — E gata, conitá. – Apăi 
de ce dracu nu-l aduci odată ? — E gata în salon. — Atunci de ce 
nu spui, proasto !“), încăierarea dintre amfitrioane şi o în 
invitată fixează temperatura morală, intelectuală şi sufletească a 
acestor personaje din „beau monde“. Nu alta e atmosfera în 
High-life ale căror personaje le regăsim în Telegrame (Atenaisa 
Perjoiu, devenită Gregoreschco, Raul Grigoraşcu etc.). Între Zita, 
doamna Piscopesco, Atenaisa Perjoiu-Gregoreschco, madam 
Panaiatopolu (din Cadou), doamna Mandache (din Diplomatie) 
nu e practic nici o deosebire de esenţă. Sunt variaţii neînsemnate 
ale aceleiaşi tipologii cu sorgintea în anomalia descrisă de 
Caragiale a fi „extravaganta deosebire între realitate şi aparenţă, 
între fiinţă şi mască“. 

Poate că nimic nu a detestat Caragiale mai mult decât 
demagagia patriotardă, zelul naţionalist, xenofobia de cafenea. 
Era o convingere adânc stratificată pe care o aflăm peste tot în 
scrisul său, în opera literară, în publicistică sau în corespondență. 
Se întâlneau aici într-o comuniune elevată propriile convingeri 
cu unele motive ideologice junimiste. Teama de xenocratie care 
l-a stăpânit pe Eminescu nu a găsit ecou în conştiinţa civică a 
dramaturgului. Caragiale — cu firea sa de meridional lucid, 
înzestrat cu umor inegalabil —, dispretuia fanatismul de orice fel, 
şi gravitatea, când era prea de tot solemnă, 1 se părea, irecuzabil, 
suspectă de falsitate. Exemplarele umane posedate de o singură 
idee, fixă până la monomanie, i se păreau vidate de autenticitate. 
Neverosimile cum i se conturau în imagine, construite pe o 
singură dimensiune, erau fie alungite nefiresc, fie lábártate până 
la dezumanizare. În opera sa apar deci, invariabil, în ipostaze 

compuse, cu nesinceritatea in convingeri stridentă, cu afectare în 
ton şi în frazare, rostind discursuri sforăitoare sau imaginând 
proiecte mirobolante. Orice gest, fiecare atitudine sunt marcate 
de simulare, artificiul ivindu-se gros din fiecare cută a 
comportamentului. lar simulatia, nesinceritatea şi afectarea nu 
erau doar tare caracterologice. Erau conştient utilizate din interes 
şi se dezváluiau a fi, toate, „măşti din comedia minciunii“. la care 
se apela avid pentru o repede parvenire în ierarhia politică sau 
socială. Era o altă ipostază a venalitátii, monstruoasă ca atâtea 
altele. Unica modalitate de a o înfăţişa a fost satira. O satiră 
acidă, neiertătoare până la cruzime, dezumflând fixatiile şi 
simularea prin râs hohotitor pentru că „nimic — spunea — nu arde 
pe ticăloşi mai mult ca râsul“. Principiul călăuzitor al patriotardului 
este cel înscris în statutele societăţii „Românii verzi“. „A iubi 
neamul său este peste putinţă din partea aceluia care nu urăşte 
celelalte neamuri. (...) Prin urmare, un neam trebuie să aibă 
veşnic groază de celelalte, deoarece existenţa unuia n-are altă 
condiție decât compromiterea completă a altuia. De aci, 
necesitatea imperioasă a exclusivismului rational celui mai 
extrem.* Ipostazele umane ale fenomenului sunt románul si 
románca verde, ca si savantul dc aceeasi orientare si culoare. Nu 
sunt ipostaze exprimate cu mijloacele artei. Vrem sá spunem cá 
general-umanul nu se ipostaziazá in concreteţe particulară sau, 
mai bine, nu capătă întruchiparea individuală a unor tipuri. 
Românismului verde i se relevă doar trăsăturile generale 
caracteristice. Dar nu sunt coborâte în real. prin individualitatea 
figurii. Sunt pagini de foileton publicistic şi nu de artă literară. 
Din fericire, ipostaza tipică a acestei categorii nu lipseşte din 
opera lui Caragiale. E Caţavencu. Poza sa patriotardă, tiradele 
sale demagogice (, tirade distilate“, le definea Tipátescu) denunţă 
tipátor ,inventiunile antipatriotice". El cultivă diversionist 
nationalismul, îl afişează strident pentru a forţa ascensiunea 
politică. Predică un izolationism ferecat (,,Nu voi, stimabile, 


224 


sá stiu de Europa d-tale, eu voi sá stiu de Románia mea si numai 
de Románia...^), extaziazá valori inexistente („Noi aclamám 
munca. travaliul, care nu se face deloc în tara noastră !* 
„Industria română e admirabilă, e sublimă, putem zice, dar 
lipseşte cu desăvârşire“) şi reclamă, rizibil, o redresare în 
domenii inutile. Ridicolul cariază nu numai „modelul“ sáu 
economic („Scopul societăţii este ca România să fie bine si tot 
românul să prospere !“), dar şi planul de acţiune imediată 
îndreptat, printr-un revelator raţionament răsturnat, spre 
ridicarea procentajului de faliti români. Este singura consecinţă 
benefică a programului său a cărui realizare o reclamă imperios: 
„Până când să n-avem şi noi falitii nostri ?... Anglia-şi are falitii 
săi, Franta-si are falitii săi, până şi chiar Austria-şi are falitii săi, 
în fiecare naţiune, oricare popor, oricare ţară îşi are falitii săi 
(îngraşă vorbele)... Numai noi să n-avem falitii noştri !... Cum 
zic: această stare de lucruri este intolerabilă, ea nu mai poate 
dura !...^ 

Miticii lui Caragiale sunt personaje joviale, bonome, lejere 
în gândire şi comportament. Solemnitatea nu le prinde şi 
monomaniile fanatice sunt aici de neînchipuit. Un Mitică 
naţionalist extatic e o contradicţie în termeni, de vreme ce 
formula sa de viaţă e acomodarea, adaptarea la situaţie. De aceea 
momentele scriitorului nu surprind poza stridentă a patriotardului 
fanatizat. Coriolan Drăgănescu, patriot de circumstantá, cel care 
conduce manifestaţiile studenţeşti din fata statuii lui Mihai 
Bravul, suferind pentru „.civismul“ său de opozant bastonadele 
banditilor poliţişti“, va sfârşi prin a se dedica, fireşte, carierei 
de comisar al poliţiei, însărcinat — se putea ? — cu înăbuşirea 
manifestatiilor studenţeşti. Miticii evoluează aproape invariabil 
pe o traiectorie cu circuit închis, cu o linie rotativă. Când e 
obsedat de o idee devine, ca personajul din Situatiune, în lumea 
lui, ridicul. El e preocupat — fireşte la berărie şi de aici lz 
simigerie — de gravele probleme ale zilei, prezentul ca şi viitoru! 

proiectându-i-se sumbru. lar amicul căruia i se confesează el îl 
readuce, consolator şi înţelept, la linia mediană a acomodării 
posibile. „Lasă, Nae, că se mai şi exagerează“ şi „Bine, Nae, nu 
trebuie să fie omul aşa de pesimist. Lucrurile or să se îndrepte“ 
sunt norme de viaţă care debutoneazá orice gravitate reală sau 
simulată. Când consolarea nu relaxează tensiunea, intervin 
zeflemeaua $1 persiflarea, adesea candide. Un „C'eşt” copil ?“, 
„Ei. aş !“ „Lasă, Lache“, sau ,.A se slăbi, Mitică“ înmoaie gravitatea, 
, einstalánd în drepturi bonomia şi comprehensiunea. Comediograful 
Caragiale râde de cazurile limită, trecând peste ele cu naturalete 
inteleaptá. Personajul cu adevărat caragialian e prea înţelept 
pentru a frecventa „Societatea protectoare a Muzelor Daco- 
Romane“, după cum va suporta, în grele suplicii, anostele, 
stupidele conferinţe despre „importantisimul“ subiect sociologico- 
istoriografico-estetic: „Femeia în istoria şi în poezia poporană a 
românilc г în trecut, în prezent şi-n viitor“. Factorii de inițiativă ai 
unor asemenea asociaţii sau creatorii unor studii cu asemenea 
subie^te pompoase sunt contemplati cu haz compătimitor. 
»olemnitatea, şi încă artificială sau interesată, a fost dezumflatà 
orin râs, amintind de procedeele Junimii atunci când era 
confruntată cu poncife sau tirada pompoasă. Cu siguranţă că, 
printre altele, aceleaşi tare au fost relevate în maniile, nu numai 
verbale, ale pedagogului de şcoală nouă, Marius Chicoş Rostogan. 
Aici satirizarea falsului patriotism s-a întâlnit cu denuntarea 
latinismului antifonetist. Teme şi preocupări din sfera junimismului 
pe care Caragiale le-a imbrátigat şi le-a apărat constant. 

Stratul junimist al operei lui Caragiale este, cum se vede, 
lestul de temeinic constituit. Nu vom spune, desigur, cá opera 
lui Caragiale este o integralá expresie artisticá a junimismului. 
Dar nici nu se poate contesta adevărul că autorul Scrisorii 
pierdute este, cu siguranţă, in opera sa. cel mai junimist dintre 
marii scriitori ai Junimii. Mai junimist chiar decát Eminescu, 
prin convingeri si stare de spirit. Nu e vorba, repetám, de un 

junimism datorat frecventárii Junimii gi nici — vezi bine — 
angajării scriitorului in gruparea politică condusă de Carp. Pur şi 
simplu convingerile lui Caragiale, starea sa de spirit erau mult 
înrudite cu ale Junimii. Disocierile, pe care le sesizăm mai bine 
astăzi, sunt relevate — paradoxal — de acele elemente care în 
epocă păreau a fi tocmai întrupări artistice ale ideologiei 
junimiste. Vrem să spunem că întruchiparea unor motive 
ideologice care erau comune cu ale Junimii a avut bătaia mult 
mai întinsă. Nu ne referim numai la situaţii în care Junimea, ca 
grupare politică, era încă în epocă direct implicată. Astfel, scena 
І din actul II al Scrisorii pierdute în care fruntaşii partidului 
condus de Trahanache numără, în prealabil, voturile, ştiind cu 
precizie care le sunt alegătorii favorabili şi cei adversari, e un 
fenomen general al practicii electorale de atunci. L-au practicat 
deopotrivă liberalii de toate orientările ca şi conservatorii. 
Maiorescu însuşi (vezi episodul descris de noi în capitolul III) 
l-a trăit ca erou, notând scrupulos detaliile în Jurnal. Şi faptele 
menţionate în 1891 s-au repetat, cu siguranţă, aidoma la toate 
alegerile în care candidau şi junimiştii, interpretând, în chip 
necesar si cu naturalete, pe scena vieţii, rolurile lui Trahanache, 
Farfuridi şi Brânzovenescu. lar pertractări, chiar perfectate prin 
înţelegeri, ca cele dintre Tipătescu şi Caţavencu (fireşte, mobilul 
era mai înalt, iar mijloacele utilizate nu erau venale) au purtat 
junimiştii, de regulă, într-o activitate politică întinsă pe cinci 
decenii. De câte ori nu au tratat şi pactizat Carp şi Maiorescu cu 
liberalii sau (mai apropiat de condiţia de adversari contemporani 
ai eroilor din O scrisoare pierdută) cu diversele grupări, mereu 
dizidente, din partidul conservator, față de care junimiştii erau 
în necontenită, aproape, opoziţie ! (Şi, totuşi, Maiorescu a ţinut 
să sublinieze semnificaţia numai antiliberală a piesei !!) Aşadar, 


1 „Е caracteristic — serie criticul — că tocmai în toamna acelui an 
cu revizuirea constituției apare pe scena Teatrului Naţional Scrisoarea 

oricát ar párea de curios, cei ce trebuiau sá se recunoascá in 
piesele lui Caragiale nu erau numai liberalii. Tarele liberalismului 
din 1866-1885, surprinse de Caragiale, au devenit de aceea, cu 
vremea, ale întregii burghezii şi chiar ale moşierimii antrenată 
în relații capitaliste. Sau, mai bine, au devenit fenomene 
caracteristice politicianismului de toate culorile. Timpul a erodat 
stratul junimist, generalizând semnificaţiile. E privilegiul marii 
arte, care învinge conjuncturalul, fără a anula implicatia istorică. 
Infrátirea şi împăcarea din Telegrame (unde eroii erau deopotrivă 
recoltati din cele două mari partide) şi-au extins simbolul. 
Dealtfel, şi scriitorul a înţeles după 1900 că fenomenul surprins 
cu două-trei decenii în urmă îşi lărgise mult sfera, amestecând 
ape care păreau odinioară ferm demarcate. 7itircd Sotirescu & 
C-ie, care n-a apucat să treacă de faza-proiect, fixa evoluţia unui 
proces real. Chiristigiii au ajuns capitalişti şi senatori cu opţiuni 
conservatoare în ciuda vechilor „convingeri“ liberale. Iar 
practica politică a junimiştilor, deveniți acum conducătorii 
efectivi ai partidului conservator, i s-a dezvăluit a fi, în 1907, 
tot atât de dăunătoare ca şi cea a liberalilor!. Proiectia junimistá 
a operei lui Caragiale şi-a estompat granițele, generalizándu-se 


pierdută a d-lu Caragiale, jucată pentru prima oară la 13 noiembne 
1884. Adică nu e caracteristic că apare, ci este caracteristic că este 
îndată primită cu cea mai mare favoare şi îşi păstrează succesul 
pretutindeni în ţară pe unde se reprezintă Discursul lu Caţavencu la 
întrunirea electorală din actul al 3-lea seamănă aidoma cu discursurile 
celebrităților din prima epocă a elocventei noastre politice, de care se 
vede că publicul este acum saturat şi începe să râdă. (Oratori, retori şi 
limbufi, Critice, vol. IT, p. 412.) 

! Să nu uităm textul în chestiune din 1907: „Cele două aşa-numite 
partide istorice care alternează la putere, nu sunt, în realitate, decât două 
mari facțiuni, având fiecare nu partizani, ci clientelă. Capii factiunilor 
sunt mai mult sau mai puţin ambitiogi politiciani.“ 


228 


policrom. Si dacá e adevárat ceea ce a spus Ibráileanu cá I. L. 
Caragiale „a fost marele istoric al unei perioade din istoria 
contemporană“ a tárii!, atunci e necesar să se adauge: a fost — 
adesea în pofida intenţiei — un istoric impartial. 


4. Mai toţi comentatorii operei lui Caragiale şi Creangă le-au 
evidenţiat importante trăsături comune. Acestea, s-a spus, sunt 
de ordin estetic şi ele se referă la caracterul dialogic al scrierilor 
celor doi mari creatori, la structura esențialmente subiectivă a 
acestor opere, la realismul lor. Ele au fixat estetic tabloul a două 
lumi. Creangă a celei ţărăneşti, Caragiale a celei suburbane şi 
urbane. Două lumi care reprezintă, de fapt, două trepte caracteristice 
şi două modele socio-politice în evoluţia structurilor româneşti 
care, atunci, în a doua jumătate a veacului trecut, se înfruntau 
într-un proces ce avea să se demonstreze mai târziu ca fiind 
decisiv. Aşadar, de o parte milenar arhaica ішпе rurală, cu 
moravuri şi rânduieli bine stratificate, şi pe de altă parte fragila, 
noua şi pripit întocmita civilizaţie urbană (inclusiv cea 
suburbană) în care nimic nu e aşezat, totul e adaptat repede şi 
fără măsură, fatal tranzitoriu până la o posibilă statornicire. 
Esteticul ascunde, cum se vede, la o examinare mai aprofundată, 
un revelator strat ideologic. Şi, astfel, comunității estetice (dacă 
exprimarea e cea mai potrivită) a operei celor doi mari creatori 
trebuie să i se adauge şi una — mai puţin sau deloc sesizată până 


1 Un comentator recent al operei lui Caragiale releva, de asemenea, 
fresca istorică închipuită de scriitor: „Restabilind reperele cronologice 
ale inspiraţiei lui Caragiale, răsfoim parcă un album de epocă în care 
orice stampă conservă un fragment autentic revolut* (Şt Cazimir, 
Caragiale, Universul comic, E.P.L., 1967, p. 181-182). O substanțială 
analiză a operei scriitorului vezi în Opera literară a lui I. L. Caragiale, 
vol. I de Mircea Tomus, Editura Minerva, 1977. 

acum — ideologică, integrabilă perfect aşa-numitului strat 
junimist. | 

Ion Creangă a devenit membru activ al Junimii într-o 
perioadă când societatea ieşeană îşi impusese de mult programul 
complex iar junim ismul era o orientare cu ştiută autoritate. Data 
intrării lui Creangă la Junimea mai constituie şi azi obiect de 
controversă pentru istoria literară, oscilându-se între anii 1871 
şi 1875. Nu e, se va vedea imediat, o pedantă dispută 
istoriografică Încurcătura porneşte chiar de la Maiorescu care, 
în 1897, în prefata la primul volum al Discursurilor parlamentare, 
referindu-se la momentul 1871 când Costaforu a propus Junimii 
să se angajeze în activitatea politică, citând pe cei ce erau atunci 
membri ai societăţii, l-a pomenit şi pe Creangă. Ba chiar, cu o 
pagină mai încolo, oferea şi un detaliu de atmosferă a şedinţei 
cu pricina în care era implicat Creangă. Propunerea lui 
Costaforu, comunicată în şedinţă de Maiorescu, ar fi fost primită 
la Junimea cu râsete homerice şi în climatul boem al reuniunilor, 
s-ar fi intonat un cântec al cărui refren solo l-a susţinut, ca de 
obicei, Pogor, iar Creangă, întrerupând discuţia pentru o 
anecdotă, ar fi relatat o istorioará despre profesorul fractionist 
Suciu care a respins, la o întrunire electorală, instituirea taxei 
asupra „burlăcăritului“!. Din această relatare a lui Maiorescu 
reiese cá la 1871 Creangă era junimist, ba chiar cu state vechi 
de activitate de vreme ce îşi îngăduia să întrerupă dezbaterile 
pentru a plasa o anecdotă si nu stătea, ca un neofit, cuminte şi 
tăcut, în spaţiul rezervat caracudei. În capitolul al doilea al cărţii 
noastre ne-am mai exprimat rezerva asupra veridicităţii acestei 
relatări a lui Maiorescu. A fost notată la peste un sfert de veac de 
la petrecerea evenimentului (când apa memoriei se tulburase 
destul pentru ca toate numele şi detaliile să se fi păstrat la locul 
lor), iar autorul urmărea să demonstreze surpriza totală încercată 


! T. Maiorescu, op. cit , p. 43-45. 

de societate când i s-a făcut cunoscută propunerea lui Costaforu. 
De aici nevoia de a introduce detalii de culoare care să fixeze 
climatul acelei şedinţe. A folosit pentru aceasta elemente din 
recuzita boemei care domnea la reuniunile Junimii. Pogor, cu 
corul şi refrenele sale, ca şi Creangă cu anecdotele de pe 
amândouă ulițele, nu puteau lipsi. Ele aveau misiunea de a 
conferi autenticitate unei scene care, credem, e creată de 
Maiorescu din nevoi compoziționale nu tocmai dezinteresate. 
Creangă nu era şi nici nu putea fi membru al Junimii la 1871. 
La vremea aceea era fractionist. Negruzzi povestea, de pildă, că 
l-a cunoscut pe Creangă mult înainte de a fi început să 
frecventeze Junimea. Şi anume, la o întrunire electorală pe 
vremea când îşi pusese pentru prima oară candidatura la 
deputátie şi Creangă l-a înfruntat ca adversar politic!. (Figura lui 
Creangă va fi apoi evocată, sub numele de popa Smântână, în 
„copia de pe natură“, Electorale.) „Eu — scria Negruzzi — am 
vorbit cu Creangă pentru întâia oară la o alegere în sala 
Primăriei de laşi. Eram cadidat la deputátie $1...“ Or cea dintâi 
alegere la care candidase directorul Convorbirilor a fost aceea 
din mai 1871, când Creangă nu numai că nu era membru al 
Junimii, dar nici nu-l cunoştea pe Negruzzi, de vreme ce l-a 
înfruntat ca adversar înverşunat. Putea fi, deci, el membru al 
Junimii, şi încă cu „drept“ la întreruperi, în aprilie 1871 ? 
Evident, nu?. Apoi, procesele-verbale ale Junimii pe 1871 
redactate de Xenopol nu-l pomenesc deloc pe Creangă printre 
participanţii la şedinţe. E adevărat că procesele-verbale pe 1871 
nu consemnează decât reuniunile din octombrie-decembrie. Dar, 


! [. Negruzzi, Amintiri din Junimea, ed. cit., p. 170. 

2 Singurul comentator care a dat crezare acestei ipoteze a lui 
Maiorescu a fost Vladimir Streinu (vezi Jon Creangă, Editura Albatros, 
1971, p. 41-42). Întreaga demonstraţie a acestui punct de vedere e, din 
păcate, construită pe o premisă falsă, insuficient verificată. 

din fericire, s-au păstrat şi procesele-verbale pe anul 1872 şi 
parţial (doar două şedinţe) pe 1873. Nici în aceşti doi ani numele 
lui Creangă nu e menţionat printre participanţi. Sigur că 
procesele-verbale întocmite de Xenopol sunt — cum se ştie — 
destul de lacunare şi deci numele lui Creangă putea fi omis. Dar 
putea fi el omis trei ani la rând de la toate şedinţele ? 

Aproape toţi cei ce s-au ocupat de raporturile lui Creangă cu 
Junimea au indicat ca dată a intrării sale în societatea ieşeană 
anul 18751. lar cel care l-a adus acolo, o confirmă aceleaşi surse 
autorizate de informare, a fost Eminescu. O ştim din Amintirile 
lui Negruzzi şi Panu, iar relatarea lor poate fi lesne verificată 
deopotrivă pe cale inductivă, ca şi pe cea deductivă. Majoritatea 
biografilor? povestitorului au reţinut data de 1875, iar pe 
Eminescu drept naş al său întru ale scrisului. 

De fapt, semnificaţia — cel puţin pentru noi — a întregii 
acestei controverse despre data intrării lui Creangă în Junimea 
este esențialmente legată de numele lui Eminescu. Dacă am 
admite ca dată a „înscrierii“ în Junimea anul 1871 înseamnă că 
nu Eminescu e cel се l-a adus aici. Ceea ce е fals. Creangă a 
debutat la reuniunile Junimii în septembrie 1875 (adică la 
reluarea, după vacante, a şedinţelor). unde a citit Soacra cu trei 
nurori, apărută în primul număr, pe octombrie, a aceluiaşi an. 
Cel care l-a adus printre junimişti, după ce îl îmboldise stăruitor 


1 Acest punct de vedere, singurul logic demonstrabil, îl susține 
polemic şi George Munteanu în Introducere în opera lui lon Creangă, 
Editura Minerva, 1976, р 29-34. 

2 Invităm cititorul interesat spre cunoscute lucrări: G Călinescu, Jon 
Creangă, E P.L , 1964 (în Opere, vol. 14, Editura Minerva, 1972); Zoe 
Dumuitrescu-Busulenga, Jon Creangă, E.P.L., 1963, Savin Bratu, Jon 
Creangă, Editura Albatros, 1970. De asemenea notele la ediția critică 
Opere de Ion Creangă, datorate acad. Iorgu Iordan şi Elisabetei Brâncuş 
(Editura Minerva, 1970, vol. II, p 323-324). 

sá scrie, a fost poetul!. Cei doi s-au cunoscut in vara lui 1875. 
Eminescu devenise din iulie revizor şcolar, pentru judeţele Iaşi şi 
Vaslui. Chiar în august a organizat la laşi nişte conferinţe 
metodologice cu învățătorii din acest judeţ. Una din prelegeri a 
fost prezentată de Creangă şi remarcată de noul revizor. Pe vară 
s-au întâlnit şi s-au împrietenit foarte. Eminescu a fost cucerit 
de talentul noului său prieten, care, la un pahar de vin, istorisea, 
cu o naturalete şi un farmec inegalabile, poveşti, snoave sau 
zicători, după cum Creangă a rămas impresionat de cultura 
uluitoare a poetului, ce ştia să fie — cu toate acestea — modest şi 
foarte „popular“. S-a ivit, astfel, una dintre marile prietenii ale 
vieţii literare din acea vreme, din plămada căreia s-a revelat 
geniul lui Creangă. 

Cum se ştie, Creangă îl cunoştea pe Maiorescu din ianuarie 
1 864 când se înscrisese la Institutul pedagogic din Iaşi. Institutul, 
o şcoală pentru pregătirea învăţătorilor (,,Scoala preparandalàá"), 
era condus de Maiorescu, care a predat aici discipline pedagogice 
şi un curs de gramatică română elementară cu caracter aplicativ. 
Aici Creangă s-a distins ca cel mai bun elev. Directorul l-a 
remarcat, de vreme ce l-a numit încă în timpul şcolii ca învăţător 
suplinitor, iar după absolvire (iunie 1865), fiind primul din 
promoţie, a fost numit institutor cl. I la aceeaşi şcoală. Stima a 
fost reciprocă între director şi elevul preparand. Creangă, trecut 
prin câteva şcoli (inclusiv cea de catiheti de la Fălticeni) şi 


1 Aceasta relevă, încă o dată, rolul imens exercitat de Eminescu la 
Junimea ca descoperitor de talente Are de aceea poate dreptate George 
Munteanu să afirme, reflectând pe marginea aceste: stări de fapt: „Fără 
Eminescu, şi în absența sa, fără ceilalti man emuli atraşi de el în 
cenaclu, Junimea s-ar fi redus în esenţă la Maiorescu, aşa cum, în 
epocă, s-a redus Literatorul la Macedonski şi Contemporanul la Gherea, 
adică la structuri ce n-au atins plenitudinea“ (George Munteanu, 
Hyperion, vol. 1, p 62-63). 

îngrozit de metodica predării abecedarului care-l chinuise şi pe 
el cumplit, a avut revelaţia efectivei revoluții înfăptuite de 
Maiorescu în acest domeniu. Învăţarea alfabetului o dată cu 
scrisul, altfel spus conceperea scrisului şi a cititului ca laturi ale 
unui proces unitar, de învăţământ, — o metodă novatoare — era o 
adevărată revoluţie în materie. Şi Creangă s-a declarat îndată 
partizanul acestei metodici pe care nu numai că o aplică cu 
vocaţie în practica sa pedagogică, dar se şi angajează să o 
înfăptuiască teoretic într-un abecedar, la care începe să lucreze 
(împreună cu un colectiv de alti colegi) de prin 1864-1865. În 
1868 apare Abecedarul (se intitula, fireşte, Metodă nouă de 
scriere şi cetire pentru uzul clasei I primară) şi era o expresie 
materializată a metodei inaugurate de Maiorescu. În 1871, 
împreună cu V. Răceanu, face să apară Învățătorul copiilor. 
Manualele lui Creangă s-au bucurat de o bună primire în lumea 
şcolii, cunoscând numeroase ediţii. Maiorescu le-a cunoscut şi 
le-a apreciat (Abecedarul ar fi trebuit să apară chiar la tipografia 
Junimii), văzând, cu siguranţă, în ele bunele rezultate ale 
ostenelilor sale pedagogice. În 1876, la sugestia lui Maiorescu, 
acum ministru al instrucţiunii, Creangă, devenit între timp şi 
membru al Junimii (fusese reintegrat şi în învăţământ în 1874 
de către noul ministru), a alcătuit o altă lucrare, de astă dată cu 
profil deschis metodologic, Povátuitoriu la cetire prin scriere 
după sistema fonetică. Din păcate, ministerul Catargi căzând, 
lucrarea lui Creangă a rămas nedifuzată. 

Nu credem cá fortám deloc lucrurile dacă spunem că prin 
imbrátisarea, atât de entuziastă si de fecundă, a metodicii 
pedagogice maioresciene, Creangă se apropie de junimism 
înainte de a fi devenit junimist. Nu era vorba de o acceptare 
conştientă a militantismului doctrinar-ideologic sau politic- 
junimist, de vreme ce Creangă era şi prin 1871-1874 un fractionist 
activ, văzând în Junimea un organism de orientare cosmopolită. 
Dar adoptarea pedagogiei maioresciene îl apropia, paradoxal, de 

una din componentele ideologice junimiste. E vorba, fireşte, de 
critica pedantismului în sistema de învăţământ din care 
Maiorescu, ca şi Junimea în totalitatea ei, făcuseră un element 
important al criticismului pe care l-au inaugurat. Noua orientare 
în cultura românească, deschisă de Junimea, a cuprins în sfera 
ei şi învățământul, pornindu-se fructuoasele bătălii împotriva 
etimologismului, a excesului latinizant, a pedantismului 
sclerozat de orice fel. 

Creangă nu gândea altfel, de îndată ce Maiorescu, la Institutul 
preparandal, i-a revelat adevărul. Şi asta s-a petrecut tocmai la 
1864-1865, adică atunci când Junimea era la începuturi. 
Monstruozitatea vechii metodici de predare (ea însăşi o expresie 
a sclerozei pedante) o cunoştea prea bine el însuşi. Mai târziu, în 
Amintiri din copilărie, i-a fixat imaginea cu o înverşunare critică 
nedisimulată, semn că iritarea nu se tocise deloc. ,,Mustáciosul 
Davidică de la Fărcaşa, până tipărea o mămăligă, mântuia de 
spus pe de rost, răpede şi fără greş, toată istoria Vechiului 
Testament de Filaret Scriban, împărțită în perioade, şi pronumele 
conjunctive de dativ şi acuzativ din gramatica lui Măcărescu. 

Mi-ti-i, ni-vi-li, me-te-il-o, ne-ve-i-le; me-te-i-1-o, ne-ve-i-le, 
mi-ti-i, ni-vi-li. 

Ce-a fi aceea, ducá-se pe pustiu ! Unia dondáneau ca nebunii, 
páná-i apuca ametealá; alţii o duceau numai într-un ширет, 
cetind pănă le perea vederea; la unia le umblau buzele parcă erau 
cuprinşi de pedepsie; cei mai mulţi umblau bezmetici şi stăteau 
pe gânduri, văzând cum îşi pierd vremea, şi numai oftau din 
greu, ştiind câte nevoi îi aşteaptă acasă. Şi turbare de cap şi 
frântură de limbă ca la aceşti nefericiti dascăli, nu mi s-a mai 
dat a vede; cumplit meşteşug de tâmpenie, Doamne fereşte !“ 

Şi nu a uitat să-l evoce din nou pe acest Davidică, băiat 
zdravăn şi frumos care nu a mai apucat să se hirotonisească 
preot pentru că „a murit, sărmanul, înainte de vreme înecat cu 
pronume conjunctive, peritu-le-ar fi numele să le peară, că au 

mâncat juvaier de flácáu !* Si cu o pagină mai încolo, 
vărsându-şi din nou náduful împotriva gramaticii de odinioară, o 
compara cu aceea nouă, evidentiindu-i valorile: .....Din ceaslov 
şi psaltire, şi acele bălmujite rău, ca vai de ele, să treci la 
gramatică, şi încă ce gramatică ! Nu ca aceste de acum, pozderie 
de gramatici; unele rationate, altele dezvoltate şi ticsite de 
complimente, care, trebuie spus fără compliment, iti explică... 
pănă ce nu se mai înţelege nimică; adică făcute anume pentru 
copii, de se joacă cu dánsele, de uşoare ce sunt !..." E adevărat 
că aceste evocări Creangă le-a scris, probabil, prin 1888 (e vorba 
de partea a patra din Amintiri), deci după ce se junimizase 
complet. Dar nu e mai puţin adevărat că regăsim aici convingeri 
afirmate încă їп 1864-1868, adică în perioada pregătirii Metodei 
noi de scriere şi cetire. Era — se vede bine — un junimism avant 
la date. 


* 


Creangá s-a bucurat la Junimea de o primire entuziastá. Si 
asta chiar de la început. Voioşia şi naturaletea comportării, 
anecdotele sale de pe uliţa mare sau de pe cea mică au găsit un 
cadru ideal de manifestare. Pogor, Eminescu, Lambrior, 
Negruzzi şi toată caracuda au descoperit în el un companion 
nesperat. A devenit, pe dată, la reuniunile săptămânale, un 
personaj de prim rang, invitat să se producă, ascultat, elogiat şi 
mult îndrăgit. S-a impus atât de repede încât părea că e acolo din 
totdeauna. Nu altfel a fost întâmpinată şi literatura sa. Se integra, 
considerau junimiştii, în spaţiul unei preocupări, acolo de mare 
interes: literatura populară. Până acum acest compartiment 
fusese alimentat mai ales de Slavici şi Miron Pompiliu. Se 
adăuga o nouă forţă. Chiar dacă era altfel structurată şi de o 
calitate artistică superioară, junimiştii credeau că poveştile lui 
Creangă ţin, oricum, de această zonă mai mult etnografică decât 
estetică. Functiona în acest caz o anume comoditate în apreciere 

sau în clasificare. Exista o categorisire, bine stratificatá. Şi de 
vreme ce aparentele pledau pentru o asemenea clasificare, de ce 
s-ar fi cáutat alta ? Din pácate, aceasta era si opinia factorilor de 
ráspundere ai Junimii. Negruzzi a vázut din capul locului in 
Creangă o „figură ţărănească şi primitivă“, iar opera sa literară, 
ascultată fiind „си plăcere şi haz“, i se revela drept creaţia unui 
„talent primitiv şi necioplit^. E o opinie formată la primul 
contact cu personalitatea si opera lui Creangă, care s-a păstrat 
în cei aproape cincisprezece ani de frecventare a Junimii şi — 
culmea ! — a fost transcrisă aidoma in 1919-1920, când începe 
să-şi publice în Convorbiri — Amintirile din Junimea. Ne grăbim 
să menţionăm cá pentru Negruzzi termenii „primitiv“ şi 
,uecioplit" nu au nici caracter peiorativ si пісі unul diminuant. 
Voiau pur şi simplu să sublinieze structura populară a autorului 
şi a creaţiei sale. Eticheta, o dată fixată, nu a mai putut fi 
dezlipită. Nu alta a fost până prin 1880 opinia lui Maiorescu, 
care, deşi considera, în 1876 când cerea să i se trimită şi lui spre 
lectură Moş Nichifor Cotcariul, că ale sale „scrieri în genere 
sunt o adevărată îmbogăţire a literaturii noastre“, nu izbutea 
totuşi să vadă în această nuvelă („prima nuvelă românească de 
atmosferă“, spunea Călinescu) mai mult decât o istorioară 
„foarte interesantă în felul ei si cu adevărat românească“, 
consiliind însă redacţia Convorbirilor să n-o publice sau, in 
extremis, să se opereze modificării. 

Nu trebuie să se vadă în această evaluare o subapreciere a 
operei lui Creangă. Maiorescu a situat-o o dată alături de poeziile 
lui Eminescu şi de marile creaţii poetice ale lui Alecsandri 
(Pastelurile şi Ostaşii noştri), considerată fiind ca reprezentativă 
pentru „epoca de renaştere literară“ produsă de Junimea $1, vom 
arăta mai încolo, o expresie elocventă pentru intrarea literaturii 


! Cf. scrisorile către A. Naum şi N. Gane, în I. E. Toroutiu, op. сіг, 
vol. V, p. 26 şi vol. III, p. 180. 

româneşti în faza romanului poporan, adică a câştigării unui 
timbru artistic naţional. Dar cu toate acestea, pentru el opera lui 
Creangă nu trecea dincolo de graniţele geniului popular. Că 
opera humuleşteanului era o înaltă expresie a creaţiei culte, de 
un mare rafinament artistic, Maiorescu nu a fost conştient. 
Misiunea de a evidentia aceasta a revenit criticilor de după 1900: 
N. Iorga, С. Ibrăileanu, G. Călinescu, VI. Streinu. Pentru perceperea 
proportiei adevărate a edificiului era nevoie, probabil, de 
distanţă. 

E drept cá Maiorescu nu a formulat despre opera lui Creangă 
nimic esenţial, neintuindu-i, poate, nici elevația artistică. Ar fi 
făcut-o, cu siguranţă, dacă 1 se ivea prilejul să se ocupe în mod 
special de creaţia humuleşteanului (cum s-a întâmplat cu 
Eminescu şi Caragiale). Dar prilejul nu s-a ivit şi el nu l-a 
provocat pentru că, vorba lui Călinescu, criticul Junimii „пп 
avea plăcerea analizei“. Pentru Maiorescu, repetám, Creangă 
rămânea exclusiv un scriitor poporal şi această dimensiune a 
ştiut să o evidentieze şi s-o preţuiască cum se cuvine. E vorba, 
desigur, de teoria romanului poporan. Nu uităm cá, nu o dată 
Călinescu a demonstrat magistral că autorul lui Moş Nichifor 
Cotcariul nu e un scriitor poporan $1, ca atare, opera sa nu poate 
fi integrată în teoria maiorescianá a romanului. Divergenta de 
clasificare pornea de la puncte de înţelegere diferite. Călinescu 
1i reproşa conducătorului Junimii că etichetându-l pe Creangă 
drept poporan i-a diminuat valoarea, plasându-i opera într-o 
zonă a condiţiei artistice inferioare. Dar pentru Maiorescu (chiar 
dacă nu a intuit cu adevărat formula artistică a operei lui 
Creangă), calificativul de poporan nu semnifica o situare mai 
joasă pe scara valorii estetice. Voia pur şi simplu să desemneze 
unele creaţii în care individualitatea unui popor se exprimă în 
formă artistică obiectivată („Căci orice individualitate de popor 
işi are valoarea ei absolută, şi, îndată ce este exprimată în 
puternica formă a frumosului, întâmpină un răsunet de iubire în 

restul omenirii ca o parte integrantá a ei^). In consecintá, opera 
lui Creangă i s-a părut cá se integrează fericit unui „întreg curent 
al gustului estetic în Europa, curent pe care noi îl credem foarte 
sănătos şi în urma cáruia romanurile ţărăneşti şi descrierile tipice 
au ajuns să fie cele mai preţuite...“. Iar exemplele pe care îşi 
sprijinea teoria nu erau nici ele deloc diminuate, integrându-l 
într-o familie de spirite de preţuire recunoscută. Alături de 
Heyse, George Sand, Flaubert, Turgheniev, Dickens, Fritz Reuter 
îi cita pe Slavici şi pe ..nepreţuitul Creangă“ cu ale sale Amintiri 
din copilărie. E incontestabil că nici aici nu se spunea nimic 
despre Moș Nichifor... şi nici despre marea artă a poveştilor. Dar 
în cazul de faţă nu aceasta îl interesa pe critic, preocupat fiind să 
evidentieze acele opere şi acele modalităţi estetice prin care 
spiritualitatea românească se poate impune pe plan european. Si, 
fapt într-adevăr important, atunci, în 1882 avea convingerea că 
opera lui Creangă este un glas purificat care poate vorbi lumii 
culte europene despre geniul spiritualităţii românești. 


* 


Cu siguranţă cá cel care 1-а înţeles cel mai bine pe Creangă a 
fost Eminescu. I-a înțeles dimensiunile adevărate ale personalității 
$1 virtualitátile operei încă înainte de geneză, îndemnându-l s-o 
făurească. Nu e exagerat să se spună că, dacă se poate vorbi (şi 
se poate !) despre un strat junimist în opera lui Creangă, acesta 
a fost cel mai bine intuit de Eminescu. L-a adus la Junimea, 
considerând că locul său era acolo. Adevărul este însă că ceea 
ce am numit stratul junimist din opera lui Creangă e apropiat şi 
de Weltanschauung-ul social al lui Eminescu. 

Când l-a cunoscut si au cimentat marea lor prietenie, 
Eminescu a fost cucerit de geografia etnică a universului stăpânit 
de Creangă. Era o lume ai cărei parametri îi cunoştea şi o 
îndrăgea. E adevărat că el ajunsese la configurarea ei în urma 

unor lecturi complexe si a unor meditații care au căpătat 
structura unei filozofii sociale. La Creangá o descoperea ín 
expresia ei originară, frustá si netrecutá prin alambicul 
reflexivitátii. Era lumea civilizatiei rurale, arhaice, in care totul 
părea cá dăinuie de milenii, cumpánit şi aşezat, ferit de eroziune 
şi artificiu. E o opinie pe care o găsim exprimată în martie 1882 
într-un articol din Timpul unde poetul comenta volumul de 
nuvele al lui Slavici. Sublinia că revelator în opera lui Creangă, 
precum şi în aceea a lui Slavici, este „împrejurarea că într-un 
mediu pe deplin stricat, cum e pătura suprapusă de plebe din 
România, în mijlocul unei coruptii care împreună în ea viciile 
Orientului turcesc cu ale Occidentului, şi-au păstrat sănătatea 
sufletească, reflectă tinereţea etnică, curátia de moravuri, semnul 
neamului románesc."! Aşadar, etnia, cu ale sale înfăţişări 
specifice, o descoperise romanticul Eminescu în opera prietenului 
său Creangă. Dar este percepţia poetului cea adevărată ? Sau a 
proiectat asupra operei lui Creangă perspectivele propriei sale 
viziuni sociale ? Potrivit ar fi să se spună că poetul a izbutit să 
descifreze straturile mai adânci ale operei humuleşteanului 
pentru că dispunea de forţa de penetratie a Weltanschauung-ului 
său social. A crezut, şi nu a greşit, că îl regăseşte în formă ideală 
în universul proiectat de Creangă. 

S-a afirmat că opera lui Creangă este o expresie a sufletului 
românesc. Dar suflet românesc era, atunci, o altă expresie pentru 
cel țărănesc. Altfel spus tradiția de habitudini şi moravuri, 
îndeletniciri, gândire şi limbă care s-a păstrat neatinsă încă de 
prefacerile noului tip de civilizaţie. Era tocmai lumea spre care 
aspira Eminescu, scârbit cum a fost de spectacolul contempora- 
neitátii. Într-adevăr, Creangă a surprins în scrierile sale universul 
nostru rural într-o epocă în care societatea românească trecea de 
la faza ei patriarhală la aceea a organizării moderne. Şi în faţa 


! M. Eminescu, Opera politică (ed. I. Creţu), vol. II, p. 439 

presiunii noilor ránduieli nu puţini trăiau regretul risipirii celor 
îndătinate şi presupuse stabile. Opera lui Creangă respiră aceast: 
nostalgie îndurerată după cele ce au fost odată, azi sc 
imputineazá şi tind să dispară cu totul. E regretul táranulu 
independent, răzeş, care îşi doreşte menţinută condiţia, dar simte 
că vechile zidiri sunt amenințate definitiv. Imaginea vechimii, € 
structurilor rurale răzeşeşti revine adesea, ca un motiv obsesiv. 
în creaţia lui Creangă înmuind-o în unda regretelor. E exprimat 
nu atât, poate, dorul spre reîntoarcerea la vechile structuri, cât 
regretul cá ele se duc fără putinţă de oprire. „Stau câteodată 
şi-mi aduc aminte ce vremi şi ce oameni erau în părțile noastre 
pe când începusem şi eu, drăgălită-Doamne, a mă ridica băietaş 
la casa părinților mei în satul Humulestii, din târg drept peste 
apa Neamţului... S-apoi Humulestii, şi pe vremea aceea, nu erau 
numai asa, un sat de oameni fără căpătâi, ci sat vechiu răzăşesc, 
întemeiat în toată puterea cuvântului: cu gospodari tot unul şi 
unul, cu flăcăi voinici şi fete mándre, care ştiau a invárti şi hora, 
dar şi suveica, de vuia satul de vatale în toate părţile, cu biserica 
frumoasă şi nişte preoţi şi dascăli şi poporeni ca aceia, de făceau 
mare Cinste satului lor...“ Imaginea răzeşimii ţărăneşti de 
altădată o aflăm — semnificativ ! — şi în prima sa scriere şi chiar 
în primele ei rânduri. S-ar putea spune că prin ea a debutat 
scriitorul şi a devenit în spaţiul operei, ea însăşi, o expresie a 
lumii care se pregătea să se risipească. Gospodăria babei din 
Soacra cu trei nurori are această înfăţişare: „О răzeşie destul de 
mare, casa bătrânească cu toată pojijia ei, o vie cu o livadă 
frumoasă, vite şi multe păseri alcătuiau gospodăria babei. Pe 
lângă acestea mai avea strânse şi párálute albe pentru zile negre; 
căci lega paraua cu zece noduri şi tremura după ban.“ Iar tabloul 
regiunii Neamțului pictat în frescă în partea a treia a Amintirilor 
nu e tot expresia regretelor după cele ce au fost şi nu mai pot fi ? 

Este fixată, observase Ibrăileanu, în opera lui Creangă 
nostalgia după cele vechi, întocmite temeinic, în care relaţiile 

sunt apropiate, calde şi comunitare. Unde traiul e cel din 
otdeauna, cu îndeletniciri bine statornicite, legate — toate — de 
;»ámánt şi de cadrul natural. Recrearea acestui univers din aburul 
amintirii producea dacă nu iluzia că mai fiinfeazá aievea, 
ricum, o pildă comparativă pentru civilizaţia nouă, repede 
ncropità. Încropită din material fragil şi înălţată în grabă, după 
nodele reformatoare împrumutate de aiurea. Povestitorul a privit 
zu neascunsá mefientá spre noile intocmiri, indreptándu-si ironia 
spre zonele în care se agitau exponentii zelului reformator. Nu 
astfel trebuiesc interpretate cele două povestiri in care moş Ion 
Roată e confruntat cu zbuciumul unor evenimente acute. ele 
inşile ipostaze ale disputei dintre „timpul de faţă cu cel trecut ?“ 
Mos Ion Roată e un filo-unionist. Dar ca orice conservator ar fi 
voit ca în lupta dintre cele două timpuri să se salveze cât se 
)utea din cele supuse eroziunii. De aceea nu-i agrea defel pe 
ransformiştii radicali. În comentariul lui Creangă - care 
aminteşte de o cuvântare la o populară întrunire politică în care 
Dratorul, simțindu-se printre ai săi, îşi spune opinia nongalant, 
fără a tine seama de rigorile retoricii — aflăm această 
zaracterizare: „Boierii cei tineri, crescuţi de mici în străinătate 
aumai cu frantuzeascá şi cu nemteascá, erau cârtitori asupra 
'recutului $1 cei mai guralii totodată. Vorba, portul si apucáturile 
bătrâneşti nu le mai venea la socoteală. Si din această pricină, 
unia, în aprinderea lor numeau pe cei bătrâni: rugini învechite, 
işlicari, strigoi şi câte le mai venea în minte. după cum le era şi 
creşterea.“ S1 după ce fixa cu blándete critică şi „nătângia unor 
bătrâni“, autorul încheia: „În aşa încrucişare de idei se aflau 
boierii bătrâni cu tineretul din Divanul ad-hoc al Moldovei. cu 
toate că şi unii şi alţii erau pentru «Unire». Numai atâta că 
bătrânii voiau «Unire» cu tocmală, iar tinerii «Unire» fără 
socoteală, cum s-a şi făcut.“ Acesta este comentariul autorului. 
Dar nici opiniile eroului sáu nu sunt altele: „Ei, cucoane, 
cucoane ! Puternic eşti, megieş îmi eşti, са răzeş ce mă găsesc, 

Şi ştiu bine cá n-are să-mi fie moale când m-oiü întoarce acasă, 
unde mă aşteaptă nevoile. Dar să nu và fie cu supărare, ia, 
palmele aceste ţărăneşti ale noastre, străpunse de pălămidă şi 
pline de bătături, cum le vedeţi, vă tiu pe d-ncavoastră de-atâta 
amar de vreme şi vă face să huzuriti de bine. Si mai mult decât 
atâta: orice venetic, în tara asta, este copleşit de dumneavoastră 
şi-l priviţi cu nepăsare cum ne suge sângele şi táceti şi-l 
imbrátosati. Numai noi, vite de muncă, vă suntem dragi ca sarea 
în ochi...“ Iar boierul bătrân, exponentul celor ce voiau noile 
rânduieli numai că introduse „cu tocmală“, exclamă aprobator la 
intervenţia amărâtă a lui moş Ion Roată: „Decât un bonjurist c-o 
mână de învăţătură, mai bine un ţăran cu un car de minte ?* Ştim 
că cele două povestiri despre moş Ion Roatá nu sunt dintre cele 
mai aurite artistic. Dar şi ele ne îngăduie să întrevedem opiniile 
autorului. Deopotrivá. în comentariile sale са şi în cele ale 
eroului. Si nu aflăm aici idei şi opţiuni care ne aniztesc destul 
de bine de ideologia junimistă ? 

Apoi umorul amar al lui moş Ion Roată face trăsătura de 
unire cu personajele de ficţiune din opera lui Creangă. Nu e 
umorul o caracteristică a artei lui Creangă, încât Ionică cel Prost, 
Ivan Turbincă, Dănilă Prepeleac au fost pe bună dreptate 
consideraţi ipostaze particularizate ale aceluiaşi personaj 
simbolic ? Simbolizau istetimea ţăranului care în disputa cu cei 
mai puternici in avere învingea fie prin inteligenţă şi şiretenic, 
fie prin umor. Un umor amar care ar fi fost totdeauna modalitatea 
specifică, am spune naţională, de defulare în clipe de restrişte. E 
eliberare prin spirit, o supravieţuire prin inteligentá a unui popor 
cu o istorie veche, a cărui experienţă de viaţă s-a concentrat. 
secular, în gesturi şi vorbe. Iar vorbele sunt, mai totdeauna, de 
duh. 

Opera lui Creangă este evident apropiată de junimism, chiar 
dacă nu toţi junimiştii au descifrat acest adevăr. Dar acest mare 
adevăr l-a intuit Eminescu, afirmându-l cu claritatea care îi era 

caracteristicá. S1 e destul. Oricum, opera lui Creangá nu are, 
paradoxal, nimic comun cu sămănătorismul, deşi acesta din 
urmă a elogiat până la exces timpurile revolute şi a anatemizat 
cu violenţă noile rânduieli. Dezrádácinatii care au umplut până 
la satietate scrierile sămănătoriste nu se pot revendica din arta 
şi psihologia personajelor lui Creangă. Ele îl ipostaziază pe 
țăranul autentic, în ambianța autentică, care ştie să ţină, cu 
inteligență, mijlocia între contrarii care se înfruntă fatal. 


5. Ca şi Creangă, Ion Slavici e descoperirea lui Eminescu. 
Ba poate că în cazul lui Slavici meritul e şi mai mare decât în 
cel al lui Creangă. Viitorul prozator moldovean avea, într-un fel, 
legătura cu scrisul, chiar artistic, prin preocupările sale didactice 
şi de autor de manuale, pe când Slavici era la sfârşitul anului 
1869, când 1-а cunoscut Eminescu la Viena, înstrăinat aproape, 
cum va mărturisi apoi. Poetul i-a relevat valorile culturii 
româneşti, punându-i efectiv şi condeiul în mână. Nu vom spune 
că descoperirea a fost egală în valoare şi importanţă cu aceea 
realizată prin Creangă. Dar s-a demonstrat a fi o descoperire de 
seamă. Slavici nu este — se ştie îndeobşte — un creator de 
înălțimea celor trei mari contemporani ai săi: Eminescu, 
Caragiale, Creangă. Dar se situează, cu siguranţă, în imediata lor 
succesiune. În capitolul despre Junimea din lucrarea colectivă 
Istoria literaturii române moderne T. Vianu, integrându-l pe 
Slavici în paragraful „marii creatori“, nota că iniţiativa sa „are 
nevoie de justificări“ pentru că lipsa de seducţie verbală şi 
imaginativă, limba săracă evidenţiază că „după fastuosul banchet 
al lui Eminescu, al lui Caragiale, al lui Creangă, Slavici ne invită 
la un ospăț mai sărac“. Socotea totuşi că după această 
ierarhizare obiectivă, Slavici — pentru multiplele însuşiri ale 
operei sale — merită să fie aşezat în acelaşi mare capitol, chiar 


! Op. cit., p. 314-315. 

dacă spre sfârşit. Aceasta nu înseamnă, e necesar să se precizeze, 
o diminuare a operei lui Slavici, ci o dreaptă preţuire a unei arte 
adevărate care a izbutit să se impună posterităţii, disociind 
capodoperele de multele (prea multele ?) scrieri de tot felul. 
Ceea ce 1-а cucerit pe Eminescu la Slavici a fost, cu siguranţă 
(ca mai târziu la Creangă), întruchiparea purității sufletului 
țărănesc. Viitorul prozator era o inepuizabilă comoară de 
literatură populară a cărei autenticitate nu se alterase prin 
adstraturi prelucrătoare. Apoi firea aşezată a lui Slavici, gândirea 
sa cumpănită, de descendent al micilor comunităţi rurale nu 
putea decât să atragă simpatia poetului care descoperea cu 
bucurie un tânăr ardelean la care lumea poveştilor şi cea a vieţii 
trăite se integrau firesc într-o armonie puţin obişnuită. Urmăreau 
apoi la Viena aceleaşi cursuri (comune, unele, celor două 
facultăţi, drept şi filozofie, pe care le frecventau Slavici şi, 
respectiv, Eminescu). Şi-au descoperit, audiindu-l pe Lorenz von 
Stein, pe Ihering sau pe Zimmerman, puncte de vedere înrudite, 
când nu erau chiar aceleaşi. Fără îndoială, Eminescu, tânăr de 
pe acum cu lecturi temeinice şi o gândire strălucitoare, a 
călăuzit, cu delicateţe, formaţia intelectuală a noului său prieten. 
Dar chiar această îndrumare a devenit posibilă pentru că opiniile 
erau, în general, aceleaşi. Au avut revelaţia filozofiei schopen- 
haueriene (şi prin aceasta a gânditorilor greci şi a lui Kant), au 
devenit (prin Lorenz von Stein) partizanii dreptului natural şi ai 
evoluţiei organice, considerau necesară edificarea tármuritá a 
civilizației naționale, izolată, prin legi protectioniste, de pericolul 
penetratiei acaparatoare a capitalului alogen. Urau noile alcătuiri 
capitaliste şi credeau posibilă conservarea structurilor rurale 
arhaizante. Erau, pe scurt spus, adepţii unui conservatism luminat, 
care nu excludea progresia, ci o presupunea cu necesitate şi 
considerau ca postulat axiomatic țărănimea ca fundament al 
civilizaţiei româneşti. Opiniile lor erau, aşadar, apropiate de ale 
junimismului, cu preciziunea că Slavici, ca şi Eminescu, 

exprima názuintele ţărănimii răzeşeşti şi nu ale boierimii. Că 
názuintele acestor două categorii sociale se întâlneau în 
ostilitatea faţă de înnoirile capitaliste, se ştie. După cum este 
cunoscut că această comunitate de interese anticapitaliste nu 
acţiona continuu şi nici nu anula marile antinomii între două 
pături sociale, în fond, ostile. 

Poetul, descoperindu-i darurile, l-a îndemnat să scrie. L-a 
recomandat — prin Negruzzi — Junimii şi în primul număr din 
1871 a debutat în Convorbiri cu comedia Fata de birău. În 
acelaşi an, la acelaşi îndemn. elaborează întinsele Studii asupra 
maghiarilor care apar în paisprezece numere ale revistei 
junimiste. Devenise membru. îndrăgit, al Junimii şi cu bursa 
căpătată de la societate (apoi cu o alta acordată de Maiorescu ca 
ministru) şi-a putut continua studiile juridice. fără a izbuti să şi 
obțină atestatul de absolvire, nemulțumindu-l — са şi Eminescu – 
pe conducătorul Junimii. După un scurt episod ieşean, se 
stabileşte la Bucureşti devenind, spre sfârşitul lui ianuarie 1877 
(sau, după alte izvoare, din martie 1876), redactor la Timpul. Din 
noiembrie, i se alătura şi Eminescu. Cei doi tineri devin. în fapt, 
realizatorii ziarului conservator (la care de prin februarie 1878 a 
lucrat, cum se ştie, şi Caragiale), deşi din ianuarie 1878 
conducătorii partidului numesc pe Zizin Cantacuzino redactor-şef. 
Formal, la Timpul — cum au stabilit exegetii operei lui Slavici! — 
scriitorul se ocupa rumai de rubrica literară şi de partea 
consacrată problemelor de politică externă. Dar prozatorul era 
în egală măsură preocupat de aspectele politicii interne, despre 
care înţelegea să-şi expună răspicat cuvântul. Nu numai în 
problema transilvană, căreia Slavici ştie să-i acorde spaţiu 
respectabil în coloanele ziarului, dar şi de realităţile din tânărul 


1 Despre activitatea celor doi scriitori la Timpul vezi Pompiliu 
Marcea, Joan Slavici, E.P.L., 1965 şi D. Vatamamuc, Joan Slavici şi 
lumea prin care a trecut, Editura Academiei, 1968. 

stat român. Formal, sau bibliografic vorbind, se pot semnal: 
puţine articole scrise de Slavici despre fenomenul politic intern 
Aceasta nu înseamnă defel — cum spuneam — că Slavici nu $1-: 
spus cuvântul în aceste chestiuni. Nu e vorba numai de faptul c: 
până nu de multi! mai toţi istoricii literari au fost preocupaţi s: 
descopere aproape exclusiv în paginile Timpului articolele lu 
Eminescu şi ale lui Caragiale (procedându-se — nu o dată — prin 
atribuiri hazardate), cele ale lui Slavici ieşind, sistematic, din 
atenţie. Important în această chestiune e faptul că practice 
redacțională de atunci presupunea o muncă în colectiv, azi puţin 
(sau deloc) uzitată. Articolele, indiferent ciue le scria, exprimau 
opinia redactorilor gazetei, cu deosebire ale celor trei tiner: 
scriitori junimişti. (Semnificativ e şi cazul relatat de T. V. 
Stefanelli că o dată, invitându-l în oraş pe Eminescu, acesta 1-: 
rugat pe Caragiale să-i termine articolul la care tocmai trudea.? 
Consensul era, fără exagerare spus, unanim, chiar dacă Eminescu 
conferea verbului învolburare pasională, acolo unde Slavici ai 
fi instalat cumpănire şi calm. Dar dincolo de aceste deosebiri 
nu numai stilistice, consensul în opinii era — repetám — suveran 
Şi aceasta priveşte deopotrivă elementele, importante, din fondu 
ideologic junimist, ca şi cele care se instalează in parajunimism. 
Că în convingerile lui Slavici junimismul ideologic era binc 
instalat o dovedesc aceste confesiuni intime, într-o scrisoare di 
octombrie 1876, adresate prietenului ardelean Vicentiu Mangra 
„Tinerii crescuţi fiind în străinătate, când s-au întors în ţară erar 
nişte străini. Ei înțelegeau prea bine ce se petrece în Franţa 
Italia ori Germania, nu aveau însă de unde să înţeleagă се s 
petrecea în România. Astfel ei se credeau a face bine făcând în 
Rom ânia ceea ce ar fi făcut dacă ar fi rămas în ţările în care a 


1 Vezi D. Vatamaniuc, Teofil Bugnariu, 7. Slavici, Bibliografie, Ed 
Enciclopedică. 1974. 
? T. V. Stefanelli, Amintiri despre Eminescu, p. 157. 

fost crescuţi. Înţelegi prea bine cá o mai mare nenorocire nu se 
putea. Acesti oameni sileau pe Románia a face ce nu se 
potriveşte cu firea ei, şi astfel, ce între oameni cu minte nu este 
cu putinţă, o sileau a risipi o mulţime de puteri pentru ţinte 
nebune... Țăranul român devine un om buiguit, ca şi când cineva 
l-ar fi apucat şi l-ar fi dus în Belgia ori în Franţa. O viaţă publică 
cu totul străină nu îl priveşte, nu îl interesează, el n-o pricepe, el 
nu ia parte la dânsa, chestiuni publice nu îl impresionează... 
Poporul singur munceşte şi poartă sarcina acestui organism 
complicat, o poartă singur, căci în această ţară el e singurul 
muncitor.**! 

Peste doi ani, aceste convingeri sunt deschis afirmate ín 
studiul Soll şi haben, comentariu pe marginea disputelor legate 
de vestiti, atunci, problemă a articolului 7 din Constituţie. 
Anomal.a formelor fără fond îi apărea scandaloasă şi intervenţia 
puterilor străine într-o problemă de acut interes naţional i se 
păreu a fi o altă ipostază a tentativelor capitalului străin de a 
dătrunde si a ne domina. După ce a determinat modificarea 
silnică a unor structuri de seculară tradiţie, acum încerca o nouă 
modificare. De astă dată — i se părea lui Slavici — ar fi agravant 
pernicioasă, amenințând să se adâncească prăpastia dintre 
modernitatea străină a aşezămintelor politice şi „firea“ poporului. 
„Deodată ţăranul român se află în nişte aşezăminte străine şi 
pentru dânsul în mare parte neintelese, aşezăminte care adeseori 
trebuiau să-i pară pocite, nedrepte ori cel puţin de prisos... Şi 
până în ziua de astăzi prăpastia între noi şi popor e mare. 
Întreaga noastră viaţă intelectuală şi morală e străină de firea lui; 
cultura noastră, multă, puţină câtă este, în loc de a fi aşezată pe 
premisele aflate în individualitatea poporului, pleacă din nişte 
premise cu totul închipuite şi stă oarecum atârnată în văzduh. 
Într-un cuvânt, punctele de atragere între noi şi dânsul nu sunt 


1 B.A.R., Msse rom. 50275. 

decât foarte puţine, şi astfel îi facem impresia unei invaziuni ce-l 
jigneste în dezvoltare.“ 

Regăsim aici, compact asamblate, destule motive ideologice 
junimiste. Şi nu dintre cele de importanţă minoră. De la ideea 
importării silnice a unei suprastructuri politice de către o 
tinerime neprevenitá, la aceea а înălțării pripite a unor 
organisme politice străine de tradiţiile locale, până la ideea că 
țărănimea, singura „clasă pozitivă“, duce pe umerii săi noile 
rânduieli civilizatorii pe care nu le înţelege şi nu i se potrivesc, 
totul este exprimat repede şi hotărât. Cine nu recunoaşte aici 
opinii similare celor exprimate de un Maiorescu, Carp sau Th. 
Rosetti, pe care le aflăm apoi şi în publicistica lui Eminescu ? 

Motivul formelor fără fond a fost adesea reluat de Slavici şi 
tratat din variate unghiuri de vedere. A insista, prin noi citate, 
ni se pare de prisos. Important ni se pare însă că prozatorul nu 
împărtăşea, chiar în interpretarea acestei teze cardinale pentru 
ideologia junimistă, convingeri paseist regresive. „Trebuie să 
ridicăm poporul la înălţimea aşezămintelor noastre ori să 
reducem aşezămintele potrivit cu firea lui şi cu stadiul de 
dezvoltare în care se află, trebuie ca să-l apropiem de noi şi ca 
noi înşine să ne apropiem de dânsul în întreaga noastră lucrare.'? 
lar alternativa, oricât de dilematic e pusă, înclină, este evident, 
spre găsirea soluţiilor pentru a „ridica poporul la înălțimea 
aşezămintelor noastre.“ Solutie rezonabilă, singura cu putinţă, 
care aminteşte de aceea preconizată mai târziu de Gherea: 
ridicarea fondului la nivelul formelor. În sfârşit, ar trebui 
menţionat şi fapiul că, în comentarea tezei formelor fără fond, 
prozatorul se apropia de opinia lui Eminescu. Cum am arătat, 
poetul a conferit unuia dintre termenii relaţiei (fondului) o 
specială semnificaţie economică. Slavici, cunoscător şi el al 


l T. Slavici, Soll și haben, 1878, p. 38. 
2 Ibidem. 

tratatelor economice ale lui Lorenz von Stein sau Carrey, preciza 
in 1884: „Într-un timp foarte scurt, societatea română a primit 
trebuintele popoarelor apusene fără ca să-şi fi ridicat în aceeaşi 
proporţie şi capacitatea de producţie”!. 


* 


Junimistii au găsit în creaţia lui Slavici o expresie a literaturii 
poporale dorită şi cultivată de ei. Fata de birău (care mai avea şi 
meritul de a ironiza pedantismul cărturăresc şi etimologismul 
latinizant) şi apoi, masiv, basmele şi poveştile folclorice, le 
verifica, desigur, aprecierea dintâi Când Convorbirile sau 
Timpul încep să-i publice şi nuvelele (în 1875 Popa Tanda, 
Scormon, Ac şi atá; în 1876 şi 1877 La crucea din sat, O viată 
pierdută; Gura satului în 1879; Budulea Taichii în 1880 etc.) 
junimistii, deşi sesizează evoluţia artei scriitorului, consideră cá 
opinia lor iniţială se verifică deplin. Mediul evocat şi 
modalitatea continuă să fie ale unui creator de povestiri săteşti, 
al acelor Dorfgeschichte mult cultivate in literatura germană, 
cunoscute, desigur, junimiştilor. lar exponentii de frunte ai 
Junimii considerau că până a ajunge la etapa literaturii artistice 
culte e necesară punerea temeliilor. Şi ce altă temelie mai solidă 
putea fi în acest domeniu decât creaţia populară de orice fel ? 
Evoluţionismul junimist, infuzat peste tot, îşi găsise locul 
cuvenit şi în planul esteticii. Nu trebuie să se înţeleagă de aici 
că junimiştii ar fi minimalizat arta lui Slavici. Dimpotrivă, i-au 
acordat, prin cei chemaţi să se rostească, prețuirea cuvenită. 
Pentru junimisti, cu deosebire pentru Maiorescu, tipul acesta de 
literatură cu adevărat poporană, adică țărănească — era nu numai 
demn de stimă, dar chiar singura potrivită pentru momentul 
respectiv din ciclul nostru evolutiv, pentru că oferă material 


! [. Slavici, Azilul Elena Doamna, 1884, p. 1. 

ideal pentru o artă specifică şi reprezentativă. Nu scria 
Maiorescu in 1882 „йе aceea susţinem acum noi, subiectul 
propriu al romanului este viaţa specific naţională, şi persoanele 
principale trebuie să fie tipurile unor clase întregi, mai ales a 
ţăranului şi a claselor de jos" ? Iar nuvelele lui Slavici (două 
dintre ele şi o poveste au intrat în sumarul antologiei alcătuită 
şi tradusă de Mite Kremnitz), alături de cele ale lui Gane si I. 
Negruzzi „înfăţişează... figuri tipice din popor“, fiind deci 
consonante „сп un întreg curent al gustului estetic în Europa, 
curent pe care noi îl credem foarte sănătos şi în urma căruia 
romanurile ţărăneşti şi descrierile tipice au ajuns să fie pretuite 
produceri ale literaturii de novelişti“. Arta lui Slavici, ca şi a 
celorlalţi scriitori care produceau o astfel de literatură poporană, 
era deci pretuitá pentru că „părăsind oarba imitare а conceptiunilor 
stráine, s-au inspirat din viata proprie a poporului lor si ne-au 
infátigat ceea ce este, ceea ce gândeşte şi ceea ce simte românul 
în partea cea mai aleasă a firei lui etnice.“ Şi să nu uităm că 
aceste aprecieri sunt formulate la numai un an după apariţia, în 
1881, a primului volum (Novele din popor) din nuvelistica lui 
Slavici. Era, ni se pare semnificativ să menţionăm faptul, prima 
apariţie publicistică importantă în volum a scriitorilor Junimii. 
lar autorul, ca şi Maiorescu, avea conştiinţa că opera sa are, în 
esenţă, caracter poporan. De aici şi titlul volumului. 
Incontestabil (citatele de mai sus o dovedesc). loan Slavici 
este creatorul acelui realism țărănesc în modalitatea căruia a 
crezut Maiorescu, ca o formulă ideală pentru nuvelistica vremii. 
S-a spus nu o dată că fără Eminescu poate că Maiorescu nu ar fi 
lansat direcţia nouă. Prin analogie, am spune că fără nuvelele lui 
Slavici de până în 1881, criticul Junimii nu şi-ar fi putut anunţa 
a sa teorie a romanului poporan cu aplicare la mediul literar 
românesc. Cu leşieticele nuvelete ale lui Gane, cu schiţele lui 
Negruzzi din Copii după natură (care erau, ce-i drept, realiste, 
dar nu erau şi poporane, adică ţărăneşti) nu se putea argumenta 

o teorie estetică de o asemenea importanţă. Existau, e adevărat, 
poveştile lui Creangă (din 1875 Moş Nichifor Cotcariul şi, în 
1881, primele două părţi din Amintiri din copilărie). Acestea 
puteau, negreşit, constitui material artistic pentru desfăşurări de 
estetică aplicată. Din păcate însă Maiorescu nu a avut conştiinţa 
înaltei valori a artei lui Creangă, nedeosebind-o mult de folclorul 
de aleasă condiţie, deşi în studiul la care ne referim îl amintea pe 
„nepreţuitul Creangă“, citând Amintirile. Apoi. antologiile în 
limba germană pe care le comenta (apărute în 1880 şi 1881) nici 
nu integraseră în sumar vreo poveste de Creangă şi nici — mirare 
— Moş Nichifor Cotcariul (nu e greu de presupus că, la alcătuirea 
sumarelor, Mite Kremnitz a fost ajutată de Maiorescu. Şi 
omiterea lui Creangă e o abia tăinuită judecată de valoare). 
Piesele de rezistenţă ale celor două antologii le furnizase 
producţia lui Slavici din care se traduceau patru nuvele cu 
adevărat reprezentative (Crucea din sat şi Popa Tanda, apoi 
Gura satului şi Budulea taichii) şi povestea Doi feti cu stea în 
frunte. (Gane şi Negruzzi erau $1 ei reprezentaţi cu patru şi 
respectiv cu trei bucăţi, iar Odobescu cu Mihnea vodă cel rău.) 
Amplele citate apreciatoare din presa germană, pe care 
Maiorescu le reproduce în studiul său, se referă mai toate la 
nuvelele lui Slavici, cu elogii unanime. semnalându-le ca piese 
forte ale celor două volume. E, aşadar, hazardat să vedem în 
creaţia lui Slavici temeiul demonstrațiilor maioresciene din 1882 
despre valabilitatea locală a curentului poporan în literatură ? Că 
ipoteza noastră nu e tocmai hazardată o dovedeşte, printre altele, 
faptul că la două luni după apariţia în Convorbiri a primei părţi 
din Literatura română şi străinătatea, Eminescu publică în 
Timpul (28 martie 1882) amintita recenzie la volumul lui Slavici 
în care recunoaşte, şi el, existenţa unui curent valid, producător 
de „literatură sănătoasă“ pentru că eroii „au fondul sufletesc al 
poporului, gândesc şi simt ca el.“ Fără desfăşurarea teoretică a 
lui Maiorescu, poetul indică aici premisele estetice ale literaturii 

realiste, de formulă ţărănească, practicată de Slavici: „Credem 
că nici o literatură puternică şi sănătoasă, capabilă să determine 
spiritul unui popor, nu poate exista decât determinată ea însăşi la 
rândul ei de spiritul acelui popor, întemeiată adecă pe baza largă 
a geniului naţional.“ 

Universul recreat de Slavici este, cu adevărat, cel autentic 
țărănesc. Nimic nu e contrafăcut, nimic nu e alterat, nimic nu e 
clintit din această galaxie ivită din vremuri imemoriale. E o 
atmosferă de viaţă rurală, surprinsă realist, în care totul şi toate 
sunt statornicite trainic, de când lumea. Intrusiunile, încercările 
de a schimba cele îndătinate nu sunt tolerate. E o lume de mică 
comunitate, ferecată în sine, stăpânită de cutume, vietuind — prin 
îndeletniciri — într-o armonie firească cu natura (Ре asta unii o 
au de la fire, grăi Gligor. Trebuie să fie în înţelegere tainică cu 
pământul“, îşi tălmăceşte gândul un personaj din La crucea din 
sat). Totul e fixat de la geneză, oamenii repetă, ca un ritual, 
mereu aceleaşi gesturi simple, în ocupaţii ştiute, moştenite din 
tată în fiu, fără surprize şi posibile încălcări: „Bade Mitre ! Ca în 
toate serile, şi astăzi s-au hrănit porcii, apoi s-au închis, s-au 
muls vacile, apoi s-au adăpat, s-au adăpat şi boii $1 caii; 
plugurile sunt în car; sămânţa este în saci; grăpile la îndemână. 
Мапе dimineaţă, când răsare luceafărul boului, noi adápám ~ $1 
ziua ne prinde pe câmp“. Angrenati în această ordine prestabilită, 
în care rolurile sunt bine distribuite iar textul mereu acelaşi, 
oamenii sunt închişi în sine, rostindu-se rar. Chiar clipele de 
mare încleştare afectivă se consumă în aceeaşi tăcere, din care 
parcă şi gândul s-a risipit în funcțiunile automatice: „Când 
oamenii şed aşa de piatră, încât numai o cruce îi desparte, atunci 
ei nu vorbesc, chiar nici nu gândesc nimic. Este o limbă tainică 
care nu are vorbe si nu cuprinde gândiri, o limbă pe care o 
pricep şi cei ce n-o ştiu. Asta se vorbeşte însăşi pe sine“. Am 
ales pasajele, anume, din acea excepţională idilă campestră care 
este La crucea din sat. Realismul întruchipării nu este aici, ca 

intr-o buná parte din productia lui Slavici de páná in 1893, 
sufocat de etnografism. 

Contopiti cu natura, ale cárei taine le pot descifra dupá un 
alfabet numai de ei ştiut, oamenii satului au viaţa segmentată in 
cicluri, după un model împrumutat de la cadrul natural. Nu e 
vorba, desigur, de anotimpurile naturale, ci de momentele 
hotărâtoare care punctează ciclul existenţial: căsătorie (precedată 
de ritualul logodnei), naştere, botez, moarte. Ca în tot ce fac, şi 
aceste etape esenţiale au ritualul lor, bine orânduit din vechime, 
căruia nimeni şi nimic nu-i poate modifica formula. De aceea 
nuvelistica lui Slavici se constituie adesea ca un tablou etnografic 
al lumii satului, de o naturalete desăvârşită, surprins în aceste 
momente de răscruce cu ritualul neclintit (scena petitului din 
Gura satului e, desigur, memorabilă). Dar niciodată, cum 
spuneam, etnografismul nu copleşeşte, nu devine preocupare 
autonomă şi nici nu aplatizează sentimentele, surprinse cu o mare 
intuiţie a mişcărilor sufleteşti. S-a imputat operei lui Slavici 
rigoarea morală, considerându-se că „.eticismul aspru de pastor“ 
(l-am citat pe Pompiliu Constantinescu) ar fi dăunat viziunii 
creatoare a prozatorului. Incontestabil, moralitatea, adesea 
excesivă, e specifică prozelor lui Slavici şi pare deplasată 
lectorului de astăzi. Întrebarea e însă dacă eticismul tulbură 
planul artei. Să repetăm mai întâi că Slavici a făurit o literatură 
realistă şi recrearea mediului evocat nu putea fi artistic realizată 
p.in ignorarea sau falsificarea uneia dintre dimensiuni. lar in 
lumea rurală, închisă şi conservativă — prin structură — 
moralitatea e un comandament respectat şi supravegheat cu 
stricteţe. Eticismul operei lui Slavici e o expresie a subiectului 
reflectat şi a-l fi trădat ar fi însemnat o gravă încălcare a 
veridicitátii. Apoi, cine citeşte cu atenție şi fără prejudecăţi 
opera validă a scriitorului încearcă surpriza de a descoperi că 
sub „„cătuşa etică“ trăiesc cele mai năvalnice impulsuri erotice, 
care irump natural din adâncuri, rupând zăgazurile şi opreliştile 

conventiilor sociale. Eroii din Pădureanca sau din Gura satului, 
Ana din Moara cu noroc sau Persida din Mara sunt exemple 
concludente care demonstrează că Pompiliu Constantinescu n-a 
avut întotdeauna dreptate când spunea că rigoarea morală „а 
dăunat viziunii creatoare a lui Slavici“. Confuzia de planuri 
dintre etic şi estetic s-a făcut simțită mai acut după 1893, când 
echilibrul între cei doi termeni ai relaţiei s-a rupt agravant, în 
favoarea unui eticism didactic şi greoi. Excepţie a făcut Mara 
care apare din 1894 în Vatra şi їп 1906 în volum. Dar noi ne 
limităm comentariile la nuvelisticá si din spaţiul acesteia, cu 
deosebire, la aceea care a intrat în sumarul volumului din 1881 
(excepție am făcut cu Pădureanca din 1884), socotind-o cu 
adevărat reprezentativă pentru filonul junimist al creaţiei 
prozatorului. 

În sfârşit, se cuvine menţionat că realismul transfigurării 
lumii rurale nu trădează adevărul imaginii structurilor sociale. 
Aceste comunități închise nu sunt deloc înfăţişate ca unidimen- 
sionate social. Diferentierea socială apare ca o realitate bine 
desenată, cu consecințele şi implicaţiile inevitabile. Ştim prea 
bine că nuvelele lui Slavici (cu deosebire cele care au intrat în 
sumarul primului volum) au în parte caracterul unor idile 
câmpeneşti. Şi o idilă nu poate fi dramatică, conflictele care se 
profilează sfârşind prin a se concilia în armonie. A căuta 
modalitatea întruchipării conflictelor sociale într-o idilă este un 
efort ridicul. Important e că realitatea diferentierii sociale nu 
este nici ocolită, nici tăinuită. Satul apare cu stratificarea reală şi 
trecerea de la o categorie la alta nu e tocmai lesne de realizat. 
S-a vorbit totuşi de idealismul transfigurárii diferentierilor 
sociale în nuvelistica de început a lui Slavici, citându-se ca 
exemplu, fireşte, La crucea din sat. Aici Ileana, fiica 
bogătanului Mitrea, îl iubeşte pe Bujor, o slugă în gospodăria 
lor. Şi, după un mic incident determinat tocmai de condiţia 
socială a flăcăului (viitorul socru are grijă să i-o amintească: 

„Măi ! cu Ghiţă nu te potrivi: tu eşti slugă, iară el nu аге 
stăpân“), concilierea за loc zbuciumului sufletesc, badea Mitrea 
acceptând insotirea tinerilor. Dar şi în această nuvelă realitatea 
stratificării sociale e recunoscută iar concilierea devine posibilă 
pentru că într-o idilă!, ca şi în basm, ceea ce prevalează, în tabla 
de valori umane, este hărnicia şi înzestrarea eroului cu daruri 
care vin, cumva, direct de la natură. Or Bujor este unanim 
recunoscut şi admirat în sat ca un plugar desăvârşit (.....plugar 
ca Bujor al tău nu mai este în sat ! — Pe asta o au unii de la fire, 
grăi Gligor. Trebuie să fie în înţelegere tainică cu pământul). 
Cu asemenea însuşiri, aproape suprafireşti, eroul se bucură, 
repetám, ca în basme, de sancţiuni premiale deosebite. Insotirea 
tinerilor de condiţie socială deosebită devine posibilă. Dar idila 
(şi, deci, nici idilismul) nu e peste tot prezentă. În Pădureanca, 
de pildă, stratificarea socială capătă forme ireconciliabile, 
conferind dramatism conflictului. Iorgovan, fiul de bogătan, nu 
poate trece peste condiţia sa socială pentru a se căsători cu 
Simina, fată săracă, deşi dragostea îl chinuie mistuitor. lar 
Simina, deşi îl iubeşte, înţelege că între ei e o barieră puternic 
fortificată. Dificultatea i-o tălmăceşte tatăl ei, când o previne: 
„„„„.Nu te face, fata mea, pui de cuc în cuib de cioară — urmă el 
peste putin — cá nu-ti este firea pentru aceasta. Tu ai durmit 
astá-noapte aci, întinsă pe un brat de fân, şi ai durmit bine, dar 
ei au durmit în pături cu perini de pui şi n-au să uite niciodată 
c-ai durmit in sura lor... Tu nu ştii să şezi la masa lor, nici să 
mănânci cu lingura lor, nici nu ştii să te imbraci în portul lor, 
nici să vorbeşti în limba lor“. Cele două categorii sociale sunt, 
de fapt, două lumi depărtate polar. Şi nici un liant, chiar cel 
incandescent erotic, nu le poate apropia. 


! Vezi despre aceasta în excelenta monografie Slavici de Magdalena 
Popescu Ed Cartea Românească, 1978. 

În alcátuirile rurale, ca acelea zugrăvite de Slavici, cu moravuri 
şi rânduieli din vremi bătrâne, cutumele sunt păzite cu străşnicie. 
Mediul e zăvorât lumii din afară şi intruşii nu sunt tolerati (vezi 
capitolul cu ciobanul Miron din Gura satului a cărui acceptare în 
cadrele comunităţii vine târziu şi dificil, după mult zbucium şi 
chin), după cum depărtarea de îndeletnicirile îndătinate şi 
angrenarea în sistemul relaţiilor băneşti atrage după sine aspre 
sancţiuni pedepsitoare. Ghiţă din Moara cu noroc şi-a părăsit 
coliba şi îndeletnicirile de pantofar sătesc, lăcomindu-se după 
rostuiri rapide, arendând cârciuma de la răscrucea drumurilor de 
pustă. Negotul, nepotrivit firii ţărăneşti (pentru că cizmarul 
Ghiţă e în fond un ţăran), i-a alienat conştiinţa, i-a pervertit 
morala, aruncându-l într-o lume străină, cupidă şi dezumanizată 
care îi va aduce pierzarea prezisă, dealtfel, din capul locului de 
bătrâna soacră. Acelaşi deznodământ îi va fi dat să-l cunoască 
şi bătrânului Mărian (din O viață pierdută) care amágit de mirajul 
rostuirii băneşti şi-a părăsit locurile natale („„munţii în care am 
petrecut copilăria şi tinereţile mele, departe de care nu mai puteam 
trăi mulţumit şi pe care îi vedeam mereu în vis... ). Ar fi voit 
mereu să se reîntoarcă în sat, apăsat de condiţia dezrădăcinării, 
ştiind bine că „astă lume de aici nu e de seama noastră“. Dar 
oraşul, cu tentaculele sale, l-a ţinut ferecat, năzuind mereu să-şi 
rotunjească suma cu care să se reîntoarcă acasă. Undele 
înstrăinării şi-au prelungit linia, trecând în propria-i casă. A 
crezut că va putea constitui în familie o oază purificată în pustiul 
urban. Dar şi-a dat fata în şcoli înalte „şi te-am scos din lumea 
în care ai fost născută, te-am făcut străină în casa părinţilor tăi, 
am făcut din tine o fiinţă care nu-şi mai găseşte semenii. Cerul 
ne-a pedepsit pentru dorinţele noastre necumpătate.“ Alienarea 
s-a infuzat deci peste tot, maculând puritatea vechilor aşezăm inte, 
modificând destinele, alteránd conştiinţele, ucigând sentimentele 
Târziu, după ce îşi va fi luat pedeapsa, bătrânul Mărian care 
după moartea fiicei sale Sevasta, a dat foc casei, páráse: 

Bucurestii, singur, in aceeasi cárutá cu care descinsese ín 
capitală, neluánd cu sine decât vechea ladă „cu flori tăiate în 
lemn“ adusă în tinereţe din satul spre care acum se întorcea 
„liniştit, nepăsător şi senin la faţă“ fără a privi în urmă. Destinul 
pedepsitor se împlinise. Eminescu a văzut în această nuvelă 
drama dezrădăcinării ţăranului ardelean in „„mlaştina morală а 
Bucureştilor“. Tema criticii păturii superpuse şi a oraşului 
zosmopolit — dur în raporturile sociale şi lipsit de ,,curátia de 
moravuri“ — a fost, într-adevăr, excelent dezvoltată de prozatorul 
ardelean. Dezvoltată, aici, cu artă şi economie de mijloace. 
Celelalte scrieri (de după 1893) tratând acelaşi motiv, au rămas 
biete producţii moarte!. Ele interesează azi cercetătorul numai 
pentru contemplarea frecvenţei motivului junimist (sau numai 
eminescian) al păturii suprapuse în opera lui Slavici. Eşecul 
trebuie căutat în strădania de a înfăţişa — din interior ! — oameni 
şi medii nefamiliare scriitorului. Satira e tezistă afară din cale, 
iar caricatura lumii bune, văzută caragialian, e calpă. Ca şi 
personajele sale autentice, prozatorul nu-şi putea înstrăina 
condiţia, izbânzile obtinándu-le numai implantat în lumea rurală, 
pe care o cunoştea şi o omagia în opere care au rămas. Scriitorul 
a trăit drama unui Moş Mărian, fără a fi avut tăria să recunoască 
eşecul strădaniei de a întrupa artistic o lume străină din material 
pe care nu-l putea stăpâni. 


6. După un criteriu strict cronologic, printre prozatorii 
Junimii trebuia pomenită şi comentată, înainte de toate, producţia 
lui Nicolae Gane. Într-adevăr, până a apărea Slavici sau Creangă, 
paginile Convorbirilor sunt alimentate (încă din aprilie 1867) cu 
nuvelele şi povestirile lui Gane. Recitite astăzi, puţine rezistă. 
Dar atunci Gane era efectiv considerat nuvelistul epocii, citit, 


! Vezi şi capitolul despre I. Slavici de Ovidiu Papadima în Istoria 
literaturii române, vol II1, Editura Academiei, 1973, p. 415. 

prețuit şi tradus în alte limbi. Novelele sale au apărut in două 
volume, cu un an înaintea celui publicat de Slavici, iar antologiile 
germane ale Mitei Kremnitz cuprindeau, cum spuneam (la 
sugestia. probabilă, a lui Maiorescu), trei dintre bucăţile sale. E 
adevărat că astăzi ele араг colbăite şi puţin semnificative, 
interes ând — unele — mai mult pentru elementul fantastic şi cel 
oniric (Sfântul Andrei, Vânătoarea) pe care romanticul prozator а 
ştiut să le utilizeze notabil. Dar în epocă destule dintre prozele 
sale au plăcut cu adevărat încât exclamatia lui Maiorescu („Еһ 
bien... Messieurs, voilă une nouvelle !**) la citirea. în Junimea, a 
primei compoziţii a lui Gane, Fluierul lui Ștefan (în primăvara 
lui 1867), trebuie să fi exprimat un entuziasm deloc complezent. 
Până la apariţia lui Slavici şi a lui Creangă (şi chiar alături de ei), 
prozele lui Gane sunt cele care dezvoltă unele dintre conceptele 
estetico-ideologice ale Junimii. Realismul poporan al Junimii ca şi 
romantismul de inspiraţie istorică sunt, negreşit. partial anunţate 
de Gane. Aceste, azi, modeste nuvele şi povestiri reanimă pagini 
de istorie, omagiază rusticitatea şi cadrul natural al satului, 
preţuiesc autenticitatea vieţii ţăranilor şi comentează critic noua 
civilizaţie. surprind compasiv dispariţia boiernaşilor de ţară. 
Unele dintre motivele nuvelelor şi povestirilor lui Gane le vom 
regăsi apoi în opera lui Duiliu Zamfirescu, Brătescu- Voineşti, 
Sadoveanu. (Chiar genul povestirii ca atare va fi reluat şi 
practicat de urmaşii sái.) 

Nuvelistica lui Duiliu Zamfirescu (mai ales aceea cuprinsă în 
volumul din 1888) continuă în bună măsură temele şi motivele 
prozelor lui Gane. Mărturisim că tocmai de aceea ne-am referit 
la opera celui ce a fost autorul pe atunci vestitei nuvele Șanta. 
Dar, ne grăbim să adăugăm, o explicaţie ar solicita şi comentarea 
în spaţiul acestei cărţi a operei lui Duiliu Zamfirescu. La urma 
urmei, autorul Vietii la tard nu este asemeni celor trei mari 
creatori ai Junimii şi nici lui Slavici (deşi trufaşul Duiliu 

Zamfirescu a contemplat cu „superioară“ ironie acea „literatură 

țărănească grozavă, care îşi închipuia cá prin dulcegării 
sentimentale, prin haiducime şi doine. a dat tot fondul sufletesc 
al acestei foarte interesante clase româneşti“), s-a integrat 
Junimii de-abia în 1884, adică atunci când ncua direcţie era nu 
numai o realitate de mult impunătoare, dar se pregătea, dacă 
acceptăm ipoteza lui Lovinescu, să-şi încheie, peste un an, ciclul 
ei existenţial. Probabil că unele dintre aceste motivații, alături 
de altele, au guvernat şi decizia lui Vianu de a-l exclude pe 
Duiliu Zamfirescu din capitolul despre Junimea din Istoria 
literaturii române moderne. Fără a ignora realitatea acestor 
motivări şi fără a devansa argumentele pe care le vom dezvolta 
la locul potrivit, vom spune că din punctul nostru de vedere 
opera lui Duiliu Zamfirescu reclama un loc în această carte. Fie 
şi numai pentru faptul că, intrând în Junimea in 1884, opera sa 
reprezintă un moment elocvent al fenomenului de criză (în sens 
de reevaluare), înnoire şi dispersare pe care îl trăieşte de acum 
încolo direcţia culturală inaugurată la 1867. 

Istoria literară făptuieşte prea adesea injustitii. Sau le 
conservă pe cele de care „s-a bucurat“ autorul în timpul vieţii. 
De o asemenea injustitie a avut parte Duiliu Zamfirescu 
deopotrivă în timpul vieţii ca şi câteva decenii bune după 
moartea scriitorului. Lovinescu a încercat, într-un articol de 
după rázboi!, să-l reabiliteze pe scriitor. Articolul e însă, prin 
criteriile vehiculate, cel puţin bizar pentru opera lui Lovinescu, 
de vreme ce argumentele utilizate sunt mai toate din afara 
esteticului. Este şi motivul pentru care Călinescu, în Istoria 
literaturii, a respins argumentatia lui Lovinescu, fără a-l numi. 
(De abia de curând două bune monografii? şi o ediţie critică a 


! Vezi E Lovinescu, Critice, vol. V. Ed. Viaţa românească, 1921, 
p. 19-54. 

2 Mihai Gafita, Duiliu Zamfirescu, E.P.L. 1969, Al. Săndulescu, 
Duiliu Zamfirescu, Editura Tineretului, 1969. 

operei sale, încă in curs de apariţie, fáptuiesc reparatia de mult 
necesară.) 

Ciudate sunt, într-adevăr, destinele în istoria literaturii ! 
Opera contemporanilor săi, Delavrancea, Vlahuţă, Coşbuc, s-a 
bucurat în epocă de preţuire. Ba chiar această preţuire, pentru 
unii dintre ei, s-a păstrat. Şi doar — o ştie oricine — opera acestor 
contemporani ai lui Duiliu Zamfirescu este egală în valoare (ba, 
credem mai modestă) cu a nedreptátitului autor al Vietii la tară. 
Tarele omului (arogant peste măsură, táfnos şi snob. lipsit de tact 
şi gaffeur) au alimentat, cu siguranţă, neşansa creatorului care 
nu а izbutit să se distingă în nici unul dintre genurile abordate 
(poezie, nuvelistică, teatru, roman). Şi poate că această tăcere 
care i-a însoţit opera a întreţinut în autor — prin ricoşeu — acea 
iritare faţă de creaţia contemporanilor pe care o minimaliza 
neînţelegător (si era vorba de Caragiale, Slavici, Goga !), în timp 
ce romanele sale le asemăna cu ale lui Tolstoi. Nu uităm însă că 
neşansa operei lui Duiliu Zamfirescu se datorează, în egală 
măsură, şi procesului ei particular de creştere şi maturizare. 
Când a izbutit să se configureze, peisajul literar nu mai era 
dominat de Junimea. Şi noii factori de decizie au refuzat să 
considere cum se cuvine o operă pe care o socoteau ca 
aparţinând unei direcţii apuse. Aceasta în ciuda faptului că prin 
ideatie şi mesaj romanele lui Duiliu Zamfirescu veneau bine în 
întâmpinarea sămănătorismului. Poate că până la urmă concilierea 
s-ar fi produs şi noul peisaj literar ar fi integrat cu înțelegere 
opera lui Duiliu Zamfirescu. Dar a intervenit din nou omul fără 
tact (ciudată — nu-i aşa ? — această franchete în exprimarea 
opiniei la un diplomat de carieră !) şi — în 1909 — discursul de 
recepţie la Academie a barat, fără putinţă de revenire, calea 
concilierii. Sămănătorismul şi poporanismul s-au declarat 
inamici ireductibili ai scriitorului (deşi ciclul Comăneştenilor 
apărea în tiraje apreciabile), neojunimiştii se arătau destul de 
rezervaţi în aprecieri publice, iar Maiorescu, în discursul-răspuns 

la aceeasi festivitate, a gásit un motiv plauzibil pentru a nu se 
rosti despre opera noului academician într-un moment în care o 
asemenea evaluare ar fi fost cu mult bine venită. 

Tăcerea şi ostilitatea s-au menţinut pe nedrept. Chiar dacă 
opera sa nu atinge cotele pe care le anunţase arogant autorul, 
există în ciclul Cománestenilor pagini care continuă să trăiască. 
Nu, fireşte, în Anna, în Îndreptări şi chiar în În război (deşi 
autorul făcea apropieri între acest roman şi Război şi pace). Dar. 
Viata la tară şi Tănase Scatiu, dincolo de medelenismul prevestit 
aici şi de tezismul uneori îngroşat, sunt romane autentice. 
Moderne, prin structură şi compoziţie, încercând pentru prima 
oară să fixeze tipologic o clasă socială, fără ca eroii să-şi piardă 
individualitatea psihologică. Dacă poetul, cu hieratismul cam 
flasc al neoclasicitátii, s-a perimat, dacă nuvelistul e prea firav 
în rezultate, dacă dramaturgul e cu totul nul, romancierul Duiliu 
Zamfirescu a rezistat — prin modernitate — timpului. Şi deasupra 
tuturor acestor ipostaze s-a revelat, din 1937, epistolierul de artă 
rafinată, a cărei tensiune intelectuală a ideilor a ştiut să se ridice 
mereu la înalte valori expresive. Si asta în pagini de 
corespondență amicală, negândite pentru a fi încredințate 
tiparului. Epistolierul 1-а întregit pe romancier, readucându-l о 
vreme în atenţia criticii. 


* 


După un remarcat stagiu macedonskian, Duiliu Zamfirescu 
devine redactor al României libere în 1881, adică aproximativ 
atunci când ziarul lui D. A. Laurian devine organul politic al 
grupării junimiste. Detinea acolo rubrica Palabras unde publica 
articole de comentariu politic, foiletoane, traduceri si chiar 
nuvele. Din martie 1882 până în septembrie 1884 este cel mai 
activ redactor al acestei foarte bine scrise publicaţii (în redacţie 
mai lucrau: St. C. Mihăilescu, Delavrancea, Racovitá-Sphinx, 
Vlahuţă, Petre Oeconomu). Aici, probabil, l-a remarcat 

Maiorescu si în martie 1883 Jurnalul criticului consemnează 
prima participare a scriitorului la o Junime. Devine curând un 
intim al casei din strada Mercur, dar debutează în Convorbiri 
tocmai în iunie 1884, cu o poezie (Jarna). În 1884 are parte de 
un incident „neplăcut“ datorită impotrivirii sale la legea liberală 
a dotatiei Coroanei (a publicat trei articole violente în 
l'Independance roumaine) pe care Maiorescu o sprijinise în 
parlament. De abia în 1886 izbuteşte să devină salariat al 
ministerului de externe şi în 1888, o dată cu instalarea guvernului 
junimist, îşi începe, la Roma, cariera diplomatică. După unele 
opinii, etapa literară declarat junimistă a lui Duiliu Zamfirescu 
ar începe de-abia în 1886. Observatia nu e lipsită de temei. Am 
adăuga că unele elemente de consonantá ideologică cu junimismul 
se pot detecta mult înainte. Paradoxal, chiar în epoca frecventării 
grupării macedonskiene, pentru că, dincolo de divergențe de 
principiu, gruparea de la Literatorul avea şi unele puncte de 
vedere comune cu junimismul!. În fond şi Macedonski dispretuia 
„tâmpita burghezie“ şi omagia — deşi filopaşoptist — aristocrația 
socială şi cea a spiritului. Duiliu Zamfirescu era, prin 
temperament şi structură morală, un antiburghez, partizan al 
rânduielilor stabile, afişând ostentative simpatii pentru boierimea 
de neam şi tradiţie. Cu o asemenea predispozitie ideologică, care 
nu a făcut figură aparte în gruparea Liferatorului, lui Duiliu 
Zamfirescu nu i-a venit deloc greu să se integreze junimismului. 

Lucrurile nu se opresc în pragul ideologiei socio-politice. Ele 
se extind deopotrivă şi asupra domeniului ideologiei literare, 
altfel spus asupra esteticii. Cum se ştie, Duiliu Zamfirescu poetul 
a părăsit etapa parnasiană, îndreptându-se spre neoclasicism. Cam 
tot pe atunci (1884-1886) proza su sc apropie hotărât de realism. 
Nu e un realism poporan, ca cel preconizat de Maiorescu în 


! Vezi şi Adrian Marino, Opera lui Alexandru Macedonski, E.P.L., 
1967, p. 578. 

1882, prozatorul negánd formula realismului etnografic si a 
idilismului rural. Din 1886 incolo, prozatorul isi propune 
deliberat sá contribuie la extinderea observatiei realiste asupra 
„stratului de deasupra“, după ce Caragiale explorase lumea 
mahalalei şi a oraşelor de provincie, iar Slavici lumea 
țărănească. Această profesiune de credinţă o aflăm exprimată în 
prefata volumului Novele din 1888. După ce postula că „pentru 
mine arta stă tocmai în alegerea adevărului“ sublinia 
semnificaţia limbii pentru recrearea tipologiei unei categorii 
sociale. Pentru stratul pe care îşi propune să-l exploreze 
prozatorul, chestiunea i se părea mult mai complicată decât 
mediile cărora li s-au consacrat Slavici şi Caragiale. Aceasta 
pentru că în stratul de sus unii utilizează frecvent limba 
franceză. A recrea realist acest mediu înseamnă a apela, 
fortamente, la limba franceză. Dar va mai fi aceasta o literatură 
naţională ? Scriitorul a întrevăzut o fereastră salvatoare, 
considerând, fără a greşi defel, că în chiar acest mediu procesul 
utilizării limbii române a cucerit teren. „Cred că trăieşte, 
excepţional, chiar în clasa Dadianei (personaj din nuvela 
Subprefectul) si, mai jos, în clasa Locotenentului Sterie (eroul 
nuvelei cu acelaşi nume), o mână de familii care, cetind 
literatura românească şi având o cultură generală cu mult mai 
întinsă (decât a lumii lui Caragiale sau a celei ţărăneşti, n.n.), au 
ajuns să formeze o limbă uzuală curată, ba chiar elegantă. Nu e 
oare acesta drumul pe care trebuie să punem nuvela şi romanul 
nostru ?*! E lesne de descifrat în această profesiune de credință 
estetică o implicită undă polemică la adresa teoriei maioresciene 
a romanului poporan. La şase ani după formularea teoriei 
maioresciene despre roman, care considera că obiectul acestuia 
trebuie căutat în clasele de jos şi „йе aceea tipul poporan este 


! Duiliu Zamfirescu, op. cit., în Opere (ediţia Mihai Сайа), vol. 3, 
Editura Minerva, 1972, p. 126. 

materialul ei, şi nu figura din salon", Duiliu Zamfirescu, 
junimist acum. îndrăzneşte să conteste punctul de vedere al 
maestrului său. Pledoaria sa se îndreaptă spre mediul citadin, şi 
din spaţiul acestuia spre lumea de sus. a boierimii mici ca şi a 
celei scăpătate. 

Dar poate că nu e exagerat să vedem în această contestare 
numai o propunere de extindere a teoriei maioresciene prin 
legitimarea şi a „stratului de sus“ ca obiect al prozei, fără ca 
aceasta să-şi piardă caracterul specific naţional. În fond nici 
Maiorescu nu şi-a absolutizat teoria, precizând cá ea „пи vrea să 
condamne romanurile moderne, care nu ar fi o reprezentare a 
figurilor tipice dintr-un popor dat, şi să recunoască exclusiv 
numai romanurile claselor de jos“. Imbrátisánd realismul ca 
formulă estetică cultivată de junimism, Duiliu Zamfirescu şi-a 
propus, nu fără a izbuti, să demonstreze că în mediile boierimii 
şi ale intelectualitátii superioare sentimentele etnosului vibrează 
tot atât de autentic ca şi în mediul rural. Personajele din ciclul 
Comăneştenilor (Dinu Murgulet, Mihai şi Saşa Cománesteanu, 
Matei Damian, Nicolae Milescu) au misiunea de a întruchipa 
estetic veracitatea acestei teoreme. În acest fel, de fapt, autorul 
Vietii la tard a creat, cu mijloacele artei, ipostaza aievea a teoriei 
junimiste despre singurele „clase pozitive“ (țărănimea şi 
boierimea), infrátindu-le. Dinu Murgulet şi Mihai Cománesteanu 
îşi iubesc {ага deopotrivă ca Baciul Micu şi îi exprimă etnia şi 
spiritualitatea în egală măsură. Cum se mărturisea autorul în 
prefata la ediţia a patra a Vietii la tard, romanul sáu năzuia să 
se constituie în „icoana vieţii noastre româneşti“. Prozatorul a 
realizat deci performanţa de a corecta teoria maioresciană din 
1882, fără a se depărta de matca ideologiei şi esteticii junimiste. 
Era, să recunoaştem, o lărgire de unghi estetic cu adevărat 
necesară, care deschidea drumul citadinizării prozei şi a 
modernităţii sale. Că realitatea estetică a operei lui Duiliu 
Zamfirescu nu e la înălţimea intenţiei sale, este adevărat. Dar 

asta nu prejudiciazá legitimitatea ideologicá, care a iscat intentia 
$i a guvernat tentativa infáptuirii. 

Dealtfel, aceastá opinie independentá a scriitorului se 
conjugá cu convingerile contestatare ale lui N. Xenopol sau N. 
Petraşcu, şi acesta din urmă partizan al noilor puncte de vedere 
(istoriste) în estetica şi critica europeană modernă. Romancierul 
nostru, nutrind şi el planuri dizidente, va continua să rămână 
junimist şi colaborator al Convorbirilor (în ultimul deceniu al 
secolului XIX este efectiv cel mai prestigios şi mai activ 
colaborator al revistei). Dar independenţa în atitudine pe care 
şi-o obținuse îi lasă libertatea colaborării (e drept, mai puţin 
importantă) şi la revista prietenilor săi Petraşcu şi Ollănescu- 
Ascanio, provocând iritarea lui Maiorescu. Antiburghezul 
Zamfirescu era de acord cu iniţiativa lui Petraşcu care voia — 
cum a mărturisit apoi — „de a face o trăsătură de unire între 
aristocrația intelectuală de la noi şi între cea socială”!. 

Aşadar, în totul, de la 1886 încolo (adică aproximativ de la 
începuturile junimizării sale), Duiliu Zamfirescu dezvoltă o 
dizidentá din interior. Nu-i place nici orientarea Convorbirilor, 
dirijată de grupul tinerilor (,.c'est bourgeois et plat“), iar formula 
realismului prescrisă de Maiorescu în 1882 nu-l satisface defel. 
Opiniile anunţate în prefata Novelelor din 1888, cele din prefata 
la prima ediţie (1898) a Vieţii la tară, din articolul Romanul şi 
limba română din 1901, Literatura românească şi scriitorii din 
Transilvania, 1903, prevestesc opiniile din discursul de recepţie 
la Academie, Poporanismul în literatură. Dizidenta din interior, 
îngăduită până acum, nu fără încordare, în ambele tabere, ia 
forma conflictului public şi iremediabil. „Implacabilul“* Maiorescu 
nu mai poate tolera dizidenta, tratându-l pe noul academician, 
după o sistemă aplicată şi predecesorilor (Panu, Xenopol, 


! N Petraşcu, Biografia mea, în I E. Toroutiu, op. cit., vol. VI, 
p. CLXXXI. 

Petraşcu), ca pe un dezertor si un ,,)nerecunoscátor^. Puntile au 
fost ridicate si starea de beligeranţă transformată in realitate. 
Într-adevăr, Maiorescu nu putea accepta programul estetic al 
fostului, acum, junimist! care contesta valoarea poeziei populare 
ca o creaţie colectiv-anonimă, ideea inspiraţiei literaturii culte 
din cea populară, îl nega pe Goga şi cerea o răsturnare 
fundamentală de optică în alegerea obiectului creaţiei artistice, 
mutând centrul de greutate spre lumea citadinà, superior 
dezvoltată intelectual. ,,Nu merg atât de departe — postula 
oratorul — încât să afirm că sufletul țărănesc nici nu e interesant 
în literatură; fiindcă pentru mine, totul e interesant în natură. Cu 
toate acestea, cei mai mari Critici şi cei mai mari creatori de 
caractere omeneşti nu se ocupă de suflete simple, pentru că 
acelea sunt ca neantul, fără evenimente“ 2. Ca mai târziu Lovinescu, 


1 Această răspicată divergență de opinii i-a fost comunicată de 
Maiorescu, corect, noulu academician, înaintea festivități, într-o 
scrisoare din 6 aprilie 1909: „...Toată teoria d-tale literară, afirmarea, 
de la început, că poezia populară ca produs estetic nici nu există la 
națiunile civilizate, părerea filozofică despre timp şi spațiu, împotrivirea 
în contra poeziilor lui Goga şi nuvelelor lui Popovici-Bănăţeanul etc. 
etc. sunt diametral opuse nu numai convingerilor mele in petto, ci 
scrierilor mele de vr-o 40 de ani încoace, începând cu lauda lui 
Alecsandri pentru adunarea poeziilor populare (1867), continuând cu 
aprobarea romanului popular de felul lui Slavici (1882), cu 
recunoaşterea fără rezervă a lui Popovici-Bănăţeanul (1895), cu 
relevarea poeziei populare ca rădăcina poeziei mai înalte — articolul 
despre poetul dialectal Victor Vlad (1898) – toate aceste publicate în 
Convorbiri literare, şi încheind cu propunerea de premiere a poezulor 
lu Goga, publicate de Analele Academiei...“ (Cf. Em. Bucuta, Duiliu 
Zamfirescu şi Titu Maiorescu în scrisori, 1937, p 359.) 

2 Duiliu Zamfirescu, Poporanismul în literatură, Ed. Carol Góbl, 
1909 Vezi şi lucrarea noastră, Poporanismul, Editura Minerva, 1972, 
p. 488 şi 495, ca şi monografiile amintite datorate lui Mihai Gafita şi 
Al. Săndulescu. 

romancierul nostru nu neagá dreptul táranului la expresia 
esteticá. Pleda doar pentru aplecarea scriitorului spre sufletele 
mai complexe, capabile sá constituie material durabil pentru 
creaţii de ţinută elevată. Beligeranta declarată in 1909 avea să 
ducă la ruptura definitivă în 1913, când primul ministru 
Maiorescu, supărat pentru îndrăzneala înaltului funcţionar Duiliu 
Zamfirescu de a fi rostit opinii apreciate de un ofiţer ca fiind 
antipatriotice, a consimţit la concedierea lui, fără a-i îngădui 
celui ce i-a fost prieten treizeci de ani măcar posibilitatea unei 
explicaţii de disculpare. 


* 


Dar până a se ajunge la această ruptură, Duiliu Zamfirescu 
dezvoltase, în maniera lui independentă, oricât de paradoxal ar 
părea, teze ideologice şi estetice junimiste. E, de pildă, un 
adevăr unanim că scriitorul nostru a deschis drumul citadinizării 
şi modernităţii prozei româneşti. Dar propensiunea pentru 
citadin a căpătat, şi ea, forme cu totul particulare, păstrându-se, 
ce-i drept, rezervat de matca junim ismului ideologic originar. 
Idealul de personalitate al scriitorului, obiectul contemplatiei 
sale estetice este un om care şi-a făcut studiile la oraş, uneori 
Chiar în străinătate, dar care, legat de pământ, înţelege să se 
reîntoarcă la ţară, unde să-şi împlinească apostolatul. Apostolatul 
„boierului de neam“ care militează pentru civilizarea satului şi a 
locuitorilor săi. Se vede bine că citadinul lui Duiliu Zamfirescu 
este un personaj sui generis care, după ce şi-a rafinat formaţia 
intelectuală, se reîntoarce de unde a plecat, dispretuind 
moravurile mercantil-versatile ale oraşului. Un citadin care 
dispretuieste mediul urban e una dintre performanţele izbutite 
de scriitor. Oraşul este, în viziunea prozatorului, un univers 
corcit, înstrăinat, neproductiv, dominat de о morală hrápáreatá 
şi venală, la cheremul total al unei burghezimi ridicate rapid prin 
deposedarea averilor boiereşti. Cât de mult a detestat scriitorul 

oraşul se întrevede şi din intenţia iniţială de a denumi cel de al 
doilea volum din ciclul Comăneştenilor Viata la oraş, 
personificat de cel mai ignobil dintre eroii săi, Tănase Scatiu. 
Împrumutând titlul de la numele odiosului erou, ideea oprobiului 
apare şi mai subliniată. E un punct de vedere desprins pe linie 
directă din teoria păturii suprapuse. Un personaj din romanul În 
război, boier de neam (Milescu), după ce face rechizitoriul clasei 
stăpânitoare, dezvăluind cu mânie că de-a lungul vremurilor „а 
fost de o mişelie revoltătoare, supunându-se rând pe rând la toţi 
veneticii...” găseşte cá pe vremea fanariotilor boierii patrioţi au 
fost puţini, „restul era copleşit de venetici“. Veneticii au fost 
absorbiți de clasa conducătoare, impestritánd-o şi falsificând-o: 
„Știu cá sunt oameni astăzi care susțin că fanariotii ne-au făcut 
mult bine, fiindcă ne-au adus cultură. Ne-au adus sânge vitiat: 
poltronerie, fanfaronadă şi fátárnicie, asta ne-au adus. Du-te 
într-un salon, priveşte astă-seară bărbaţii de la bal: te vei crede 
la Constantinopol sau la Athena. Ia o ramură de administraţie 
publică, ia alegerile; stricăciune peste tot.“ Parcă am citi un 
pasaj dintr-un articol eminescian despre pătura superpusă şi 
primejdia xenocratiei. Oraşul a vitiat etnia. Salvarea e la sat. 
Matei Damian, personajul idealizat din Viaţa la fară, cel care, 
reintors de la studii fácute in Franta, urmánd sfatul mamei, se 
instalează la Ciulnitei pentru a-şi gospodări moşia, a divizat 
lumea în două categorii opuse: oamenii de la ţară şi cei de la 
oraş. Evident, cei dintâi sunt preferabili. „Ca toti tinerii — 
observă autorul — cari au trăit mult în mijlocul lumii de studenţi 
sterpi, de funcţionari, de lume neproducătoare, fără aspirații, 
Matei prefera un om de ţară simplu celui mai şiret avocat“. 
Oprobriul pentru vicleniile omului de la oraş era atât de mare 
încât Matei Damian îl prefera până şi pe venalul Tănase Scatiu 
unui parazit de oraş oarecare, pentru că fostul vechil avea cel 
puţin ascendentul „de a nu fi om de oraş“. 

Nu ar trebui să se înţeleagă de aici cá arendaşul ar fi, în opera 
lui Zamfirescu, un personaj simpatizat. Dimpotrivă, e — cum 
spuneam — simbolul odios al burgheziei achizitive. Şi-a cucerit 
averile despuind boierimea absenteistă dedată la cheltuieli 
excesive. „Ei — se mărturiseşte Tănase Scatiu — aşa-i boierimea 
noastră: ia bani cu dobândă ca să petreacă în străinătate, şi când 
la plată, tufă. Noi stăm colea şi ne roadem din unghii şi le plătim 
arenzile, iar creditorii dumnealor le vând averile la mezat.“ Si 
descrie, mândru, şiretlicurile folosite în procesul deposedării. 
Uneori, moşieri leali şi inteligenţi ca Saşa Comăneşteanu ştiu să 
se ridice peste diversionista teorie a arendăşiei ca expresie a 
străinismului, dezvăluind natura reală a fenomenului. ,,Arendasul, 
fie grec, fie bulgar, fie român, e acelaşi peste tot: el nu caută 
decât să se îmbogăţească; dovadă Scatiu 51 câţi ca el“. 
Arendăşimea, reprezentată de Scatiu (care e totuşi grec), cupidă 
şi grosolană, lipsită de scrupule în afaceri şi în politică, triumfă 
peste tot. Rânduielile noi au adumbrit valoarea nobletei de 
origine si de cultură, maculează puritatea şi gingăşia 
(simbolizate de Tincuta, Mihai sau Matei). instaurând, cinic şi 


exclamă Scatiu... Ehe ! s-au dus vremurile alea. Acuma chimiru ! 
Ai bani ? eşti boier; degeaba. Este ?" Această în devenire 
aristocrație a banului surprinsă la începuturile procesului de 
constituire e peste tot detestată, de la ţăran la „boierul adevărat“. 
Dar ştim prea bine că timpul îi e favorabil şi nimic nu mai poate 
stăvili un proces fatal (.,Eu, neaca să-mi trăiască, urmă Scatiu, 
că de lume puţin îmi pasă“). Pătrunde şi tiranizează peste tot, în 
raporturile cu ţăranii şi cu slugile, în afaceri, în familie, în 
politică, impunând noile valori ale lumii capitalului. Dealtfel, în 
primele două romane din ciclu sursa unică a tuturor urilor, a 
tuturor mâniilor şi revoltelor, a tuturor nemulțumirilor o 
constituie Scatiu şi planurile sale acaparatoare. El este forţa 
propulsoare a tensiunii dramatice în aceste construcţii concepute 

parcá manicheist: lilialul sidefat al Cománestenilor si negrul 
compact al lui Scatiu. Uciderea lui Scatiu nu poate sá semnifice 
esecul noii clase. E numai un accident aleatoriu intr-un proces 
care, dincolo de prábusiri izolate, se dezvoltă, desávárgindu-se. 
Viitorul nu e nici al bătrânului Murgulet (deşi l-a învins, cu 
ajutorul ţăranilor, pe proaspătul îmburghezit), nici al Saşei sau 
Matei, nici al fragilei Tincuta sau Mihai. Dar scriitorul şi-a 
impus concepţia în ideatia romanului, mutilând logica istoriei. 
E o optică idilică, rănită de cel ce credea, ca mai toţi junimiştii, 
că poate impune istoriei propriul punct de vedere, restaurând în 
drepturi şi putere boierimea de altădată. Cel care a blamat (şi cât 
de vehement !) literatura de idilizare а mediului țărănesc a fost, 
si el, victima aceluiaşi păcat. Numai că idealizarea lui se 
îndrepta spre boierimea din vechime. Eroarea era însă deopotrivă 
păgubitoare. 

Boierimea a fost, într-adevăr, idolul venerat al lui Zamfirescu, 
în moralitatea, patriotismul şi vigoarea căreia a investit speranţa 
regenerării patriei. În prefata la ediţia întâia a Vietii la tard, 
expunându-şi programul romanului, a explicat că l-a creat 
„voind a pune în lumină clasa românilor, iubitori de pământ, 
cum sunt Comăneştenii din Viața la tară“ şi „a personifica în 
Milescu şi Mihail Comăneşteanu rasa câtorva familii păm ântene, 
care s-au strecurat prin negura fanariotă şi a adus în război (e 
vorba de războiul din 1877, n.n.) toată vigoarea boierimei de pe 
vremea marilor nostri Domni...“. E evident că Zamfirescu 
operează aici, ca peste tot, cu două categorii umane, clasa şi 
rasa, reductibile, şi ele, la una singură. Ignoránd, cu superbia-i 
caracteristică, tot ceea ce durase filozofia socială şi sociologia 
modernă (deşi îl citise pe Loria !), Zamfirescu nega ideea 
diviziunii sociale după criteriul avutiei şi al proprietăţii asupra 
mijloacelor de producţie. În locul acestor categorii istoriceşte 
determinate şi recunoscute ca atare în orice tratat de specialitate, 
romancierul a stabilit ca unica viabilă: clasa românilor. În 

aceasta se contopeau de fapt şi „rasa câtorva familii pământene 
care s-au strecurat prin negura fanariotă” şi ţăranii („ţărani ca 
baciul Micu“). Stabilindu-şi acest absolut insolit criteriu al 
diviziunii sociale, şi relaţiile între „clase“ au căpătat о nouă 
configurare. Au fost propuse alte surse de antinomii şi alţi 
factori lianti. În ultimă (si chiar în primă) instanţă „sociologia“ 
lui Zamfirescu era o altă exprimare a tezei junimiste despre cele 
„două clase pozitive“ opuse burgheziei, altfel spus „pătura 
superpusă“, străină şi nelegată, prin fire tainice, de glia strábuná. 
E o concepţie tipic conservatoare pe care o regăsim în ideologia 
tuturor personalităţilor care au reprezentat ideea conservatoare, 
de la Barbu Catargi, la Petre Carp. la N. Filipescu. Al. 
Marghiloman, C. Rădulescu-Motru sau, mai târziu, la Nicolae 
Iorga. 

Dar dacă la gânditori optica aceasta conservatoare a fost 
exprimată prin concepte sau printr-o publicistică (aici includem 
şi oratoria) adesea incendiar pasională, prozatorul nostru i-a dat 
infátisarea concretetii imaginii artistice, creând o lume aievea, 
astfel alcătuită. Mai toată opera sa în proză (şi, adăugăm, cea 
durabilă estetică) este expresia acestui credo ideologic. Vrem să 
spunem cá nu o găsim întruchipată numai în fresca Comăneştenilor 
(adevărat tablou al societăţii româneşti de la 1870 la 1920 
închipuit din acest material ideologic), ci şi în proza sa de până 
la 1893, când a început elaborarea romanelor ciclu. Astfel, de 
pildă, în Subprefectul (publicată în Convorbiri la 1887 şi 
integrată în Novele din 1888) e evocat un ministru de interne 
„от cu minte si cu privedere, căruia îi intrase în cap să 
îmbunătăţească soarta ţăranului, începând cu îmbunătăţirea 
administraţiei“. (E uşor de recunoscut aici, să menţionăm în 
treacăt, un principiu programatic junimist anuţat de Carp încă în 
documentul „Era nouă“ din 1881 şi reluat cu insistenţă în 
1887-1888, în perioada când domnia lui Brătianu fiind spre 
sfârşite se forţa o guvernare junimistă.) Eroul, tânăr onest, cu 

studii in stráinátate, 11 prefigureazá pe Matei Damian sau Mihai 
Comăneşteanu. A fost convins de ministrul care a ştiut „să 
vibreze într-însul coarda iubirei de ţară, arătându-i unde mergem 
dacă starea de astăzi a ţăranului va continua“ şi a acceptat postul 
de subprefect (adică autoritatea însărcinată cu supravegherea 
raporturilor dintre țărani şi proprietarii de pământ sau arendagi) 
în plasa Vlădeni (în această zonă teritorială se va desfăşura şi 
acţiunea primelor două romane din ciclul Comăneştenilor), 
„unde avea şi o sfoară de moşie“. Tânărul îşi ia misiunea în 
serios, încearcă să schimbe climatul moravurilor dominate de 
abuz şi arbitrar, dar se izbeşte de atotputernicia autocratului 
local, moşierul Maxentian (fireşte, un descendent fanariot !) care 
va găsi un motiv (dragostea curată dintre subprefect şi soţia 
proprietarului) pentru a-l înfrânge. 

Eroii romanului Comăneştenilor nu vor mai fi decât parţial 
nişte înfrânți. Ei îşi ştiu menirea istorică şi urmează un destin 
care, cred ei, e al lor şi al ţării. La reîntoarcerea lui Matei 
Damian din străinătate, bătrânul moşier Dinu Murgulet i se 
confensează, dându-i poveţe: „Uite pământul ăsta: m-a făcut să 
asud; am muncit toată viaţa pentru el, de cele mai multe ori fără 
să mă răsplătească; m-am supărat şi l-am blestemat — dar nu 
m-aş duce de pe el pentru nimic în lume. Nădăjduiesc că tot aşa 
о să faci şi tu şi că n-o să mai pleci. Aci suntem născuți şi eu şi 
maică-ta şi părinţii noştri şi părinţii părinţilor noştri... Tu eşti 
singurul băiat din familia noastră. Să rămâi aici, pe pământul 
ăsta, să nu te mişti şi să nu-l dai nimănui să ţi-l îngrijească, să 
nu-l arendezi, cá arendaşii sunt molâi...* Aceleaşi sfaturi, 
ridicate la gravitatea unui testament moral primeşte şi de la 
mama sa, boieroaică „crescută pe lângă tată-său în idei 
statornice de iubire a pământului strămoşesc“. Pe patul morţii, 
ea îi cere fiului său: „Doresc să rămâi aici, pe pământul ăsta... să 
nu te duci departe de mine. Ce-ai învăţat să-ţi fie de sprijin 
sufletesc, iar viaţa să ţi-o petreci pe locurile astea. Apucă-te de 

moşie. Îngroapă-mă lângă tată-tău... şi apoi insoará-te*. Matei 
va urma diata (,,Dorea să trăiască liber, să alcătuiască averea la 
loc, să ajute pe ţărani a ieşi din mizerie, se gândea să le facă 
şcoală şi să-i vadă inflorind"), va abandona medicina pentru care 
se pregătise şi se va apuca să facă agricultură cu mijloacele ce-i 
stăteau la îndemână, se va căsători cu Saşa Cománesteanu, 
delicată femeie-bărbată (întruchipare a idealului scriitorului de 
armonie clasică), care îşi îngrijeşte singură moşia şi nu înţelege 
s-o părăsească. Şi aşa, ca într-o edulcorată naraţiune pastorală, 
se statorniceşte în rosturile moşiei, ajutat de baciul Micu (asta 
voia să însemne de ţărani), de înţelepciunea sa şi de experienţa 
Saşei, integrându-se în armonia mediului, trăind paşnic şi 
mulțumit sufleteşte, contopindu-se cu natura, pe care, acum, o 
cunoştea, într-o „pace netármuritá, de oarbă supunere vremei ce 
trece şi ingálbeneste pustiurile.“ 

Țăranii (cea de а doua „clasă pozitivă“) sunt în proza lui 
Duiliu Zamfirescu element de decor, pitoresc, nedesprinşi încă 
din cadrul natural („deprins acum cu firea ţăranilor — meditează 
autorul despre eroul său Matei — înţelegea mai lesne natura după 
oameni, decât pe oameni după natură"). Ei constituie un tot cu 
moşia şi autorul nu-i concepe decât ca o masă compactă 
nediferentiatá!. Când se detaşează, nu sunt lucrători ai pământului, 


1 Punctul acesta de vedere îl va apăra într-o scrisoare către 
Maiorescu, probând astfel că era o opţiune de ordin estetic: „În 
desfăşurarea întâmplărilor, țăranii se mişcă numai ca mase colective, 
fiindcă aşa îi cred eu interesanti, aşa sunt ei o putere şi numai: aşa 
psihologia lor poate da nota caracteristică a unui țăran. Altfel, 
individual, ei nu pot forma subiectul unui roman, decât numai dacă vei 
face ţărani de carnaval sau fiinţe histerice şi neromâneşti, cum sunt ale 
lui Slavici sau cum sunt ale lui Caragiale din Năpasta, cari vorbesc şi se 
agită ca la {еагӣ, dar ale căror resorturi sunt false.“ (Scrisoare din 13/25 
septembrie 1895. În op. cit., p. 160.) 

ci pástori. (Nu e, desigur, o intámplare cá singurele siluete 
ţărăneşti cu conturul abia creionat sunt ciobani: baciul Micu şi 
Florea din Viaţa la tară, sau Ion şi Duţă din Subprefectul.) Dar 
şi aceştia sunt primitivi, instinctuali, rostind cuvinte puţine şi 
parcă mereu aceleaşi, incapabili să treacă din vegetativ în 
spiritualitate. Viaţa lor e simplă ca a naturii. nu au complicații 
sufleteşti şi trebuinte mai înalte, ceea ce adună din munca lor, 
când boierul e bun gospodar, le ajunge. Cu un cuvânt sunt 
fericiţi („Fii pe pace — îl anunţă conu Dinu pe Matei când e 
vorba de condiţia ţăranului —, el este adevăratul om fericit, nu 
tu, nici eu. Dealtfel te vei încredința prin tine însuţi“). Îi 
venerează, de aceea, pe boierii buni („boierul nostru“) în care 
văd singurul sprijin, şi marea nădejde de mai bine. Si, 
dimpotrivă, îi urăsc pe arendaşi. Uciderea lui Scatiu şi eliberarea 
lui Dinu Murgulet, din Tănase Scatiu, de sub tutela arendaşului 
vrea să simbolizeze comuniunea sufletească, apropierea socială 
dintre „boierul cel bătrân, boierul nostru” si masa ţăranilor 
obijduiti de fostul arendas, acum devenit moşier. Cele „două 
clase pozitive“, singurele iubitoare de pământ, nu pot fi 
concepute decât laolaltă, înlăturând din cale „viniturile“. În acest 
cadru armonios. în care morbul antinomiilor nu-l aduce decât 
arendaşul sau politicianul din pătura superpusá, e aproape firesc 
ca nici unul din elementele raportului boier-táran să nu cugete 
la reformarea structurilor, prin împroprietărire. Astfel de idei se 
fac auzite pe la sate, dar ele sunt vehiculate .,de fel de fel de 
vagabonzi, care vin să le umple capul (ţăranilor, n.n.) cu nerozii; 
dar până acuma, la mine, — precizează boierul Murgulet — nimeni 
nu-i ascultă.“ E vorba, fireşte, de propagandiştii socialişti, despre 
care, dealtfel, Zamfirescu a scris şi un roman (Lume nouă şi 
lume veche), eşuat în caricatură. Bătrânul e atât de convins de 
cuminfenia judecății sale, încât în fata acestei tentative de sucire 
а minţilor iese din blándetea inteleaptá, declarând că „dacă aş 
prinde pe unul odată, ce mai probă de bătaie i-aş da... Bătaie la 

scară. şi să poftească să reclame“. Singura împotrivire a ţăranilor 
e pornită contra arendaşului care vrea să le răpească, prin 
judecăţi oneroase, pământurile pe care le au în proprietate. Şi ei, 
ca şi boierii de neam, doresc ca lucrurile să rămână în structurile 
existente. Schimbările nu pot fi decât nefaste. Îmbunătăţirea şi 
progresul nu pot veni decât de la bună gospodărie, rânduială 
onestă în administraţie, utilizarea raţională a maşinilor, stârpirea 
arendăşiei şi a politicianismului. Interesele şi nevoile ţăranilor 
le apără boierii, „iubitori ai pământului“. Pentru că interesele 
celor două clase pozitive sunt comune, iar inamicul — care 
trebuie eliminat — e acelaşi. 

E de mirare că sămănătorismul nu şi-a recunoscut ideologia 
în romanele lui Duiliu Zamfirescu. Destule puncte de vedere 
care circulau în literatura agreată şi cultivată de sămănătorism 
se aflau în romanele din ciclul Comăneştenilor. Şi doar ele 
începuseră să apară din 1894 în Convorbiri (în 1898 îi apare în 
volum primul roman din ciclu, în 1902 În război, în 1907 
Tănase Scatiu), adică în epoca presămănătorismului şi a 
sămănătorismului triumfător ! N. lorga ar fi putut să vadă în 
romancier (ca in C. Rădulescu-Motru їп 1904) „un tovarăş de idei 
şi de ideal“. pentru că unele motive ideologice erau cu adevărat 
comune. opera în proză a scriitorului constituindu-se, în fond, 
într-o punte practicabilă dintre junimism şi sămănătorism. Dar 
proteicul savant, ca şi toti sămănătoriştii (şi mai multi erau de 
provenienţă ardeleană şi legenda — falsă — a antitransilvănismului 
scriitorului nostru nu putea trezi simpatii), a văzut în romancier 
un inamic. Apoi gafele proverbiale — amintite — ale omului 
Zamfirescu, distincţia snobá si, mai ales, incidentul academic 
din 1909 cu accent la nepotrivire de afinitate transformată în 
vrajbă şi dispreţ reciproc. În fond, nici Duiliu Zamfirescu nu 
agrea literatura sămănătoristă pe care o considera, cu siguranţă, 
ca fals țărănească. Cele două tabere, deşi destul de apropiate 
ideologic, au rămas izolate, lovindu-se continuu cu gloanţe care 

nu erau oarbe. Dar ín pofida acestei realitáti inamicale, opera 
romanescá a lui Duiliu Zamfirescu face punte între cele două 
curente care, oricum, se aflau ín raporturi de rezervată 
colaborare. Prin elementele sămănătoriste din opera sa, statutul 
de dizident al lui Duiliu Zamfirescu în cadrele interioare ale 
junimismului se întregeşte cu încă o dimensiune. Lămuritoare şi 
importantă. 
* 


O mişcare literară care apropie personalităţi distincte presupune 
o conştiinţă estetică comună concretizată prin program, preferinţe 
tipologice şi tematice, publicaţii, cenaclu, afinități create prin 
amicitie, la care se adaugă, atunci când e cazul, liantul unor 
activităţi practice în cadrul unei grupări politice. Mişcarea 
literară a Junimii a beneficiat aproape de toate aceste modalităţi 
coagulante, apărând în conştiinţa epocii ca o direcţie unitară, cu 
program $1 orientare precizate. Aceasta nu a anulat posibilitatea 
manifestării factorilor de divergență, configurate prin statutul 
special al operei unor personalităţi ca Eminescu. Caragiale. 
Creangă sau Duiliu Zamfirescu. Unitatea s-a exprimat. ca în 
atâtea rânduri. prin diversitate, iar convergenta a legitimat şi a 
făcut posibilă divergenta. Poate că tocmai această libertate de 
exprimare, de mişcare şi acţiune a fost condiţia configurării 
Junimii şi a junimismului. Solidaritatea junimismului literar s-a 
hrănit din încurajarea personalităţilor indiferent de formula lor 
estetică, ideologică sau temperamentală. E adevărat că această 
libertate în manifestare a fost atent supravegheată de factorii 
tutelari pentru a nu lua forma antinomiilor fundamentale. Dar 
până la punctul tolerabil s-a putut exprima cu acuitate şi forţă 
penetrantă. 

Concepând Junimea ca o mişcare literar-culturală şi politică 
cu profil complex, e drept să vedem în opera literară (ca şi în 
cea publicistică) a marilor ei creatori o modalitate (adesea cea 

mai importantă) de impunere a junimismului în conştiinţa 
publică. Chiar ideologia sa, nu numai cea literară, dar şi cea 
socio-politicá sau filozofică, îşi datorează. nu în mică măsură, 
penetratia şi audiența marilor creatori de care a avut parte 
Junimea. lar influenţa mişcării inaugurate la 1864 a fost — cine 
nu ştie ? —, pentru literatura şi cultura românească, imensă. 
Legitimitatea esteticului, descurajarea mediocritátilor (deşi 
destule au fost, mai mult sau mai puţin, tolerate şi în Convorbiri), 
cultivarea literaturii populare, impunerea realismului ca formulă 
estetică necesară, omagiul limpidităţii clasice şi al visárii 
romantice se datoresc, în bună măsură Junimii şi junimismului. 
Criteriile junimiste au devenit axa de ordonare a valorilor. 
Eforturile Junimii de a limpezi de a organiza, de a îndruma şi 
infrumuseta au fost salutare. Repetám un loc comun, necesar 
însă de menţionat şi aici. Fără marea literatură de care au avut 
norocul Junimea şi Convorbiri literare, junimismul nu ar fi 
devenit ceea ce, din fericire, a fost. 


CAPITOLUL 6 


POLEMICI 


Ofensiva pornită de Junimea pentru modificarea întregii 
orientări a organismului suprastructural a stârnit, cum era de 
aşteptat, împotrivirea unanimă a reprezentanţilor vechii orientări. 
Curentul de idei care se afirma în capitala Moldovei este urmărit 
cu atenţie de cercurile intelectuale de la Bucureşti, de centrele 
culturale transilvănene şi mai ales din laşi, unde cei grupaţi în 
„Fracţiunea liberă şi independentă“ erau scandalizati de opiniile 
junimiştilor. Rând pe rând, toate luările de atitudine publică ale 
fruntaşilor junimişti sunt combătute violent, denuntándu-se 
„pericolul“. Treptat, se organizează o adevărată campanie, pe un 
front relativ unitar, care aplatizeazá — faţă de acest obiectiv — 
disputele intestine (grupul V. A. Urechia. grupul Hasdeu, grupul 
fractionistilor dirijat de N. Ionescu etc., de obicei angajate în 
polemici aprinse, colaborează în lupta împotriva junimismului). 

În bătăliile angajate de Junimea se deosebesc cu claritate 
două faze distincte: perioada de până la Contemporanul, când 
replica vine din tabăra intelectualilor de formaţie liberală şi a 
unor oameni de ştiinţă ca Şt. Mihăilescu, şi perioada marii 
dispute cu direcţia revistei socialiste. 

Era fatal ca apariţia junimismului, cu lupta sa hotărâtă 
împotriva minciunii şi a formelor goale, să stârnească o aprigă 
împotrivire. Junimismul a devenit, în acest fel, sinonim cu 
antinational, cu cosmopolitismul germanofil, tot atâtea acuzaţii 

perfect neadevărate. În egală măsură se denunța la societatea 
ieseaná spiritul retrograd al vederilor social-politice, preopinentii 
socotindu-se purtătorii de cuvânt ai unor opinii progresiste. În 
realitate, demagogia unor cercuri Liberale avea menirea de a 
ascunde esenţa, în fond retrogradă, a atitudinii adoptate faţă de 
probleme-cheie, ca aceea a chestiunii rurale, care nu se prea 
deosebea de a junimistilor. 


1. Ofensiva antijunimistă e pornită încă în faza dinaintea 
apariţiei Convorbirilor literare, a literaturii vorbite (vrem să 
spunem prelegerile publice), din partea profesorilor liberali 
ieşeni şi a lui Hasdeu, care, încă în 1863, se ridicase împotriva 
conferințelor maioresciene, prin anunţul încărcat de ironie 
publicat într-o revistă a sal. Studiul maiorescian din 1867 
ridicase protestul unanim al cercurilor intelectuale amintite. 
Ofensiva o porneşte A. Densusianu, prin cunoscutul articol din 
Federatiunea, în care — printre altele — denunta pretinsul plagiat 
după Fr. Th. Vischer. (Scriitorul, pretindea Densusianu, a avut 
nesocotinfa, a cutezat chiar să copieze aşa-numitele sale teorii 
estetice din un scriitor german, despre care dealtminterea tace 
ca mormântul, voind să păuneze la noi cu penele altuia — fabula 
cotofanei.^ La aceasta Maiorescu n-a răspuns niciodată. 
Obiectia principală a lui Densusianu nu era însă plagiatul, cát 
faptul că Junimea „aruncă anatema asupra subiectelor istorice, 
sentimentelor şi tendinţelor naţionale“, atacând poeti ca Sion, şi 
mai ales Andrei Mureşanu?. 

Densusianu avea dreptate să respingă anatema aruncată de 
Junimea asupra temelor social-patriotice. Numai că aceasta nu 


! Vezi Lumina, 1863, nr. 10, p. 69-71 

2 A Densusianu, Critica unei critici, Federajiunea, Pesta, I, 1868, 
nr. 82, mai-iunie 1868. Reprodus şi în volumul din 1887, Cercetări 
literare. 

putea oferi temei pentru supralicitarea productiilor antipoetice 
ale unora dintre fruntaşii scrisului românesc de atunci, chiar dacă 
versificau motive naţionale. Ardelenii vor întreţine în continuare 
disputa. Cam în acelaşi timp cu articolul lui Densusianu, în 
publicistica ardeleană se ia atitudine şi împotriva articolului 
datorat tot lui Maiorescu, Limba română în jurnalele din Austria 
in care se avertiza serios asupra fenomenului gravei denaturári a 
limbii române în publicistica de peste Carpaţi. Articolul, care 
şi-a propus din capul locului „scopul de a arăta acea direcţie 
falsă a autorilor români din Austria (...care) sistematic, după 
deprinderea obştească, în fiecare număr publicat de dânşii, fac 
greşeli neiertate în contra limbei române“, a primit de îndată 
replica ardelenilor. George Barit îi amintea conducătorului 
Junimii: „„A cere de la noi astăzi ca să scriem pe placul d-lui Titu 
Maiorescu ar fi tocmai ca şi când ai cere astăzi de la ofiţeri ca 
între şuierăturile gloantelor şi între vaietele răniților să scrie 
raporturi şi buletine elegante şi caligrafice (...). În marele număr 
de proverbe româneşti este şi unul care zice: «Satul arde, baba se 
pieptănă»“!. Articolul lui Bariț sublinia sumedenia de îndatoriri 
şi responsabilităţi de interes naţional pe care le cumulează 
gazetarii români din Ardeal, încât preocupările stilistice nu mai 
pot fi luate în seamă, amintind totodată că asemenea defecţiuni 
ca cele semnalate de Maiorescu se întâlnesc şi în publicistica din 
Muntenia şi Moldova. Iosif Vulcan, în acelaşi spirit, răspundea: 
„D-sa ne înşiră nişte greşeli bagatele, care în ziare scrise de 
multe ori în pripă nu se pot înconjura. Erori de aceste putem să 
citám şi noi d-lui Maiorescu din foile de peste Carpaţi (...). Să-l 
lăsăm dară са să mai cerce nod în papură ?. Răspunsurile celor 
doi ardeleni nu înlăturau obiecțiile lui Maiorescu, în sine juste. 


! G. Bariț, Critica în „Convorbiri literare“, Transilvania, 1868, 
p. 366. 
2 Iosif Vulcan, Familia, nr. 2, din 2 iunie 1868. 

Pentru cá nici multitudinea îndatoririlor, nici faptul cá asemenea 
atentate la puritatea limbii se înregistrau şi la Bucureşti sau laşi 
nu puteau scuza deficienta semnalată de Convorbiri literare. 
Polemica angajată de ardeleni! va primi curând întăriri 
din partea cercurilor antijunimiste bucureştene. Or, în 1869, 
unele publicaţii bucureştene. deşi de orientare vădit contrară 
junimismului, nu se angajează în polemică. Chiar Adunarea 
Națională a lui V. A. Urechia îşi ingáduia amabilitáti la adresa 
revistei ieşene şi a conducătorilor ei. Într-un număr din 1869 se 
inserase următoarea informatie: „Dl. Negruzzi, directorul 
escelentei foiă Convorbiri literare, este de câteva zile în 
Bucureşti“. Aceasta, deşi anul 1869 înregistrează apariţia 
cunoscutului studiu În contra direcției de astăzi în cultura 
română. Faptul nu trebuie să mire. leşeanul V. Alexandrescu (mai 
târziu Ureche sau Urechia) a fost coleg şi prieten cu Maiorescu, 
sprijinindu-l decisiv şi în procesul înscenat în legătură cu Şcoala 
centrală de fete. (Urechia era atunci — din iulie 1864 — director 


1 Nu ar trebui să se înțeleagă de aici că între Junimea şi 
intelectualitatea transilvană ostilitatea a fost totală. Un studiu din 1943 
datorat lui I. Verbină [Iosif Pervain] (Aspecte din lupta junimistă în 
Transilvania), apărut în vol. I din revista universitarilor ardeleni: Studii 
literare, a demonstrat că dincolo de ştiutele momente tensionate au 
existat importante şi deloc convenţionale raporturi de apropiere între 
Convorbiri şi intelectualii de dincolo de Carpaţi. Pretuire pentru 
activitatea Junimii şi a revistei ieşene au avut nu numai unele societăți 
culturale (de lectură) ale tineretului transilvan, dar şi unii fruntaşi ai 
cercurilor scriitoricegti. lacob Negruzzi a ştiut, cu tactul şi spiritul sáu 
de conciliere, să topească ostilitatea, răspândind revista sa în Ardeal, 
aducând în paginile Convorbirilor condeie transilvane, unii dintre ei 
devenind (ca Miron Pompiliu sau loan Slavici) junimişti stimafi şi 
pretuiti în cenaclu. Dealtfel, după 1880 şi cei mai înverşunaţi adversari 
ai Junimii (ca, de pildă, I. Vulcan) renunţă la opiniile lor, frecventând 
seratele din saloanele lui Maiorescu. 

în Ministerul Cultelor si Instructiunii si, în această calitate, l-a 
apărat pe prietenul său.) Nu e hazardat să credem că de ar fi 
rămas în laşi, V.A. Urechia ar fi frecventat şedinţele Junimii, 
chiar dacă datorită convingerilor sale social-politice nu ar fi 
putut deveni un junimist. Ruptura s-a produs, probabil, prin 
1866-1870 datorită unor motive de ordin politic. Urechia, liberal 
convins, a devenit adeptul decis al grupării rosettiste şi nu putea 
agrea conservatorismul, chiar dacă luminat, al junimismului. 
Vrajba a devenit reciprocă!. Lucrurile nu se vor menţine multă 
vreme pe planul amabilităţilor. În 1870, la redeschiderea 
şedinţelor societăţii bucureştene Românismul, Hasdeu, în cuvântul 
inaugural, declara că „România piere prin cosmopolitism“, pentru 
cá ,generalitatea cosmopolită trage după sine pieirea 
individualitátii nationale", fiind duşmanul cel mai înverşunat al 
adevăratei umanitáti pe care o pogoră până la o brută 
uniformitate^?. Aici se cuvine amintit şi discusul lui G. Bariț cu 
ocazia primirii în Academie a lui A. Papiu-llarian. Noul 
academician evocase figura lui Gh. Şincai. În discursul de 
răspuns, Bariț sublinia patriotismul istoricului ardelean, luând 
totodată poziţie faţă de acele opinii cosmopolite care contestă 
valoarea ştiinţifică a operei lui Şincai; — „în zilele noastre — 
revenea Bariț — a început a se forma o şcoală aşa-numită а 
cosmopolitilor, care-şi bat joc de ideea nationalitátii, pe care nici 
că o pricep deloc“3. În acelaşi an, 1869, Hasdeus, şi el nemulțumit 
de opiniile antibárnutiene ale lui Maiorescu, găseşte prilejul de 


1 Cf. Alexandru George, prefata la frumoasa ediţie V. A. Urechia, 
Scrieri literare, Editura Minerva, 1976, p. XVIII-XX. 

2 Columna lui Traian, 30 sept. 1870. 

3 Analele Societăţii academice române, 1869, tom. II, p. 64. 

^ Să menţionăm că Hasdeu avea toate motivele să-l duşmănească pe 
Maiorescu. Fuseseră colegi de profesorat la laşi — unde nu s-au agreat 
defel, când Maiorescu, după ce îl sprijină pe Hasdeu de funa muribundă 

a apăra memoria veneratului dascăl ardelean. Recenzează Albina 
Pindului (revista bilunară a lui Gr. H. Grandea), numărul din 
prima jumătate a lunii iunie din 1869 şi, fireşte, trimite o săgeată 
la adresa Convorbirilor: „Albina Pindului nu-şi bate joc de 
venerabila memoriă a lui Bárnut, nu neagă existenţa vechiei 
noastre literature naţionale, nu păcăleşte pasiunea poporului de 
a invoca la tot pasul numele lui Ştefan şi Mihai, nu ia peste 
picior limba fraţilor noştri de peste Carpaţi; nu ! dar tocmai de 
aceea, fiind cu mult mai românească decât Convorbirile, cele 
prea cosmopolite, ea nu numai că merge mai bine la inimă, dar 
chiar se rătăceşte mai puţin, fiindcă simte ceea ce vorbeşte, iar 
nu repetă într-un mod mecanic ecourile stráinátátii^!. 

Peste un an Hasdeu condamna în termeni violenti reluarea 
atacului antibárnutian de către Maiorescu, cu ocazia debutului 
său parlamentar. Directorul Columnei lui Traian îl denunța pe 
acel care „a pălmuit în sânul Parlamentului, cu o cinică vervă pe 
însuşi părintele doctrinei naţionaliste“, evidențiind raporturi de 
continuitate între politica guvernului conservator şi ofensiva 
tinerilor ieşeni de curând înregimentaţi în partidul lui Lascăr 
Catargi. ,,Reactiunea practică de la cârmă — scria Hasdeu - îmi 
aduce aminte reacţiunea teoretică de la Convorbiri literare“?. 


a unor profesori ieşeni, e nevoit să li se alăture, care îl acuză pe Hasdeu 
de ,frivolitate şi lipsá de moralitate“ probate în nuvela Duduca 
Mamuca, apărută în Lumina. Acuzatia, după ce autorul şi-a publicat 
nuvela şi în volum deşi fusese avertizat să nu o facă, a fost luată în 
seamă şi Hasdeu a fost destituit — in 1863 — din postul de profesor al 
Universităţii ieşene. Numai gestul lui Odobescu, pe atunci ministru al 
Cultelor, 1-а adus, la Bucureşti, un post în Comisia pentru evaluarea 
bunurilor mănăstireşti. Hasdeu nu 1-а uitat pe Maiorescu şi amicii săi, 
antipatiei initiale din perioada ieşeană adăugându-i-se convingerile 
politice diametral deosebite. 

l Traian, nr. 26 (7 iunie), 1869, p. 104. 

? Columna tui Traian, 30 aug. 1871. 

Dincolo de vehementa xenofobă a articolelor sale, trebuie 
subliniatá clarviziunea cu care Hasdeu a descifrat fondul social 
al campaniei junimiste şi raporturile de concordanţă între aceasta 
şi politica guvernului conservator. Dealtfel, întreg anul 1871, 
revistele bucureştene vor duce o adevărată campanie împotriva 
societăţii ieşene. Directia nouă ridicase o furtună de proteste. 
Gheorghe Panu relata că „ceea ce produce în lumea literară din 
tară o adevărată explozie de indignare este, сит am spus $1 
altădată, publicarea articolelor Directia nouă de d. Maiorescu”!. 

Negarea din articolul lui Maiorescu a aproape tuturor 
valorilor scriitoriceşti consacrate a scandalizat deopotrivă pe cei 
incriminati şi pe admiratori. Cercurile intelectuale bucureştene 
nu vor întârzia cu răspunsul. La nici două luni de la apariţia 
primei părţi din articolul lui Maiorescu, Columna lui Traian 
publică următoarea notiţă: „Convorbiri literare din laşi se laudă 
printr-un articol al d-lui Maiorescu de a fi creat o nouă directià 
poetică, pe lângă care un Bolintineanu, un Sion, un Mureşanu şi 
alții sunt nişte pigmei. În realitate, nici chiar această nouă 
directiá nu este de tot nouă... Cu toate astea, noi, unii, nu credem 
de cuviință a contesta şcoalei d-lui Maiorescu mult dorita 
paternitate în sfera galimatiei, şi pentru ca toată lumea să vadă 
ce fel de poeziă anume este noua directiá a Convorbirilor 
literare vom reproduce în fiecare număr al Columnei lui Traian, 
sub modesta rubrică a Varietátilor, câte o mustrá din muza d-lor 
alde Bodnárescu, Eminescu, Pogor, Iacob Negruzzi. Matilda 
Cugler etc.“? În trei numere, sub titulatura Poezia-Maiorescu, se 
reproduc după Convorbiri trei poezii din Matilda Cugler, Iacob 
Negruzzi şi Eminescu (Noaptea). Polemica e continuată la 


! G. Panu, Amintiri de la Junimea din laşi, Bucureşti, 1908, vol. I, 
p. 36. 

2 Columna lui Traian, 9 iume 1871. 

3 Ibidem, 25 iunie, 28 iunie 1871. 

aceeasi scará, fiecare numár al revistei lui Hasdeu continánd. 
într-un fel sau altul, câte o săgeată critică la adresa cenaclului 
ieşean. 

Cunoscute au rămas farsele lui Hasdeu împotriva Junimii, 
făcute cu dublul scop de a demonstra slăbiciunea noii direcţii şi 
de a evidentia germanismul junimistilor. Traducerea (Eu şi ea), 
apărută în numărul din 15 iulie al Convorbirilor literare, a fost 
consemnată ca prima farsă a lui Hasdeu. Gablitz, poetul din care 
se traducea, era inventat, ca şi numele traducătorului (M. I. 
Ellias). textul fiind o compoziţie ad-hoc a lui Hasdeu. Grupul 
bucureştean, în frunte cu Hasdeu. recoltase un mare succes. 
relatat în Columna lui Traian, Trompeta Carpatilor, Familia, 
Telegraful, după textul (Un rămăşag) redactat de Hasdeu. În 
articol, autorul farsei povesteşte că la o întâlnire prietenească 
din locuinţa sa, când discuţiile erau în toi, le-a parvenit numărul 
din Convorbiri în care se publica Direcţia nouă. Discuţiile si 
protestele au fost furtunoase. În consecință, „pentru a arăta cát 
de ridicole sunt toate criticile în bine şi-n rău ale d-lui Titu-Liviu 
Maiorescu, eu propusei atunci un rámágag cu deplină certitudine 
că nu este nici o galimatie pe faţa pământului în proză sau în 
versuri pe care Convorbirile literare să nu se grăbească a primi 
în sânul lor, cu singura condiţie esenţială, ca să nu coprindă 
nemic românesc. Drept probă luai condeiul şi impovizai pre loc 
următoarea frivolitate rimată: 


EU ŞI EA 
(Din Gablitz) 


Ca o lirá fárá sunet, 

Ca un tulger fără tunet, 
Ca un ráu fárá murmur, 
Ca o pasáre tácutà, 

Ca o casă ce stă mută 
$1 pustie împrejur — 

Astfel sunt şi eu (vai mie !), 
Formá fárá melodie. 

Pur spectacol fár' ide: 

De când dânsa nu-i sub soare, 
51 puterea-mi cântătoare 

A pierit cu moartea ei. 


M. I. Ellias 


..Am câştigat rămăşagul.“ Si, în încheiere, autorul farsei 
sublinia că acceptarea de către revista junimistă a poezioarei era, 
după el, „cea mai solidă măsură despre seriozitatea de criticism 
a d-lui Titu Liviu Maiorescu şi cea mai generoasă răzbunare 
pentru acei scriitori români, filozofi, istorici, filologi, beletrişti 
pe care îi batjocoresc mereu Convorbirile literare. Ecce-vă Noua 
Direcţiă !“1 Succesul farsei a fost real. Maiorescu s-a simţit 
obligat să răspundă (În contra unei copilării) şi cu un ton sobru 
demonstrează — cu dreptate — că farsa nu-l priveşte personal şi ea 
nu poate dovedi şubrezenia criticismului şi a direcţiei anunţate 
de el, cu atât mai mult cu cât nu e redactor al Convorbirilor, iar 
în timpul acceptării şi publicării traducerii nu se afla la Iaşi. (С. 
Panu confirmă că Maiorescu şi Negruzzi nu au fost prezenţi la 
şedinţa în care a fost discutată traducerea din Gablitz, fiind, ca 
deputaţi, la şedinţele Camerei. Poezia a fost admisă de Miron 
Pompiliu, locţiitor al lui Negruzzi, citită foarte frumos de 
Eminescu şi apreciată de Pogor.?) Răspunsul lui Maiorescu nu a 
satisfăcut pe nimeni (nici pe membrii cenaclului), Hasdeu 
continuând să beneficieze de succesul farsei sale. 

Trecând peste episodul Вейа de cuvinte, asupra căruia vom 
reveni, amintim aici a doua farsă a lui Hasdeu. După ce în 1873 


l Hasdeu, Un rămăşag, Columna lui Traian, 11 aug. 1871. 
2 G Panu, op. cit., p. 363. 

Revista contimporană publicase Muza de la Borta rece, piesă 
voit satirică de M. Zamphirescu, dar fără duh şi vulgară, în 1875, 
în noua publicaţie a lui Hasdeu, Revista literară şi ştiinţifică, 
apare relatarea celei de a doua farse. Improvizatia lui Hasdeu La 


€ 


noi, cu acrostihul „La convorbiri literare “, semnată P. A. 
Călescu, a apărut în revista cenaclului iegean!. Cum Negruzzi 
schimbase la începutul unui vers „virgină timoroasă“ cu 
„Fecioară sfiicioasă“, acrostihul apărea acum „La conforbiri 
literare“, ceea ce îi dădea prilejul lui Hasdeu să invoce din nou 
„filogermanismul grupării ieşene“.2 Autorul celei de а doua farse 
urmărea, cum mărturisise apoi, „ca aşa-numita nouă direcţie 
să-şi recunoască nulitatea în modul cel mai solemn. s-o 
mărturisească in fata lumii întregi “3. Relatarea aceasta a lui 


l Convorbiri literare, nr. 11, februarie 1875. 

2 Revista literară şi ştiinţifică, 15 febr. 1876. Nostim e că numai cu 
trei numere înainte (nr. 8 noiembrie), Negruzzi îi răspundea la 
Corespondenţă unui grafoman care se voia publicat: „D-lui D.S A. 
Văzut-aţi acum vre-un acrostih publicat de noi ? Faceţi alte încercări“ 
(p. 332). Şi la trei numere după această declarație avertisment, Negruzzi 
se lasă prins în plasa păcălelii lui Hasdeu, fără a observa acrostihul care 
ar fi trebuit să bareze drumul poeziei spre tipar. Dar nu e exclus ca 
Hasdeu, citind corespondenţa din nr. 8, să fi compus anume poezia pe 
canavaua acrostihului, atât de strident şi 1zbitor, pentru a spori 
usturimea lectiei şi efectul ilariant al farsei. 

3 Grupul lui Hasdeu a aşteptat cu nerăbdare, într-o taină desăvârşită, 
apariția Convorbirilor pentru a constata dacă păcăleala s-a prins. De 
îndată ce a apărut numărul cu pricina, jubilând, prietenii Іш Hasdeu s-au 
grăbit să dezvăluie fapta, amuzându-se foarte. De la Bucureşti, Slavici — 
amărât şi iritat — comunica la laşi lui Negruzzi ingtiintarea, vestindu-1 
reluarea ostilităților. „Iubite d-le Negruzzi, grăbesc a te incunogtiinta că 
Hasdeu iarăşi ne-a făcut o poznă proastă. Poezia La noi, semnată 
„Călescu“ e un caraghiozlâc, pe care l-a făcut el. Mă iartă, dar nu înţeleg 
uşurinţa Junimei. Poezia asta este într-adevăr superlativul gogomăniei. 

Hasdeu a apărut in fruntea noii sale reviste, care îşi propunea să 
opună noii direcţii o alta sănătoasă („уа fi nu o directiá nouă, o 
directiá sănătoasă“). 

După direcţia nouă, gruparea ieşeană cunoaşte o perioadă de 
relativă expectativă, înregistrând atacurile sistematice ale 
cercurilor intelectuale bucureştene şi ardelene. În duelul acesta 
necruţător, anul 1873 va consemna una dintre cele mai puternice 
lovituri date de Junimea. E vorba de Betia de cuvinte. „Micul 
studiu de patologie literară”, strălucită pagină antologică în 
literatura polemică românească, depăşeşte sfera strictă a 
exemplelor produse, diagnosticând o maladie generală a timpului. 
E acea tiranie a vorbei de care amintea Caragiale, manifestată, 
cum spunea Maiorescu, prin „.întrebuinţarea cuvintelor pentru 
plăcerea sonului lor şi fără nici un respect pentru acea parte a 
naturei omeneşti care se numeşte inteligentá^!. Folosindu-se de 
numai primele două numere din Revista contimporană, Maiorescu 


Ei bine ! Nu e nime în Junimea саге să cunoască Deşteaptă-te române ? 
În sfârşit — să ne gătim de luptă. 
Al d-tale devotat 
loan Slavici 
(Scrisoare la „4 faur 1876“, Toroutiu, II p. 275.) 


Alecsandri, amuzat şi el de farsa care a distrat o lume, îi trimitea lui 
Negruzzi un mesaj de simpatie (la 14.П1.1876) consolându-l si 
îndemnându-l la seninătate: ,..rázánd eu însumi de renghiul 
bucureştean, dar totodată mirándu-má de bogata sărăcie de idei şi de 
talente a Capitalei. Totul se reduce la deviza ridiculus mus pe care ar 
trebui să o adopteze societatea literară şi ştiinţifică се s-a scrumat o 
lună întreagă ca să producă no. 1 al broşuri: (e vorba de Revista literară 
şi ştiinţifică, n.u.). Această opintire seacă trebuie să încurajeze $1 mai 
mult pe redactorul Convorbirilor literare, singura foaie care este 
serioasă şi producătoare.“ (Cf. Scrisori, ed. Chendi- саас, р. 83.) 

1 Т. Maiorescu, Critice, ed. cit., vol. I, p. 237. 

dezváluia gravitatea acelei maladii a frazeologiei optimiste din 
cauza căreia Văcărescu fusese declarat superior lui Goethe — 
prin analiză comparată !! —, Revoluţia Franceză socotită nu 
numai ca influenţată, dar o continuare a răscoalei lui Horia, iar 
Unirea Germaniei şi Italiei consecinţă a Unirii ţărilor româneşti 
în 18592. 

Studiul lui Maiorescu are meritul remarcabil de a fi fost 
primul act public de împotrivire faţă de minciuna tolerată şi 
justificată, faţă de beţia necontrolată a cuvintelor. În studiul său, 
Maiorescu fixa fenomenul incriminat prin câteva exemple bine 
alese din unele articole publicate în Revista contimporană. Sion, 
într-un articol despre Conachi, denumea hexametre troheele lui 
Dosoftei, vorbea de „.junele adolescinte* şi de „.înflăcărarea 
convulsiunilor'“. Pantazi Ghica, în carentá de logică, scria într-o 
nuvelă: „boieri, femei, copii, bătrâni, oşteni, ieşiră toti în linişte, 
dar având pe figuri aceeaşi durere, aceeaşi exasperatiune, 
aceeaşi disperare“, vorbea despre „Lumea tăcută şi cuprinsă de 
o adâncă întristare [care] păstra un silentiu lugubru“. V. A. 
Urechia, într-un studiu, făcând paradă de erudiție, pretindea că 
opera istoricului latin Ammianus Marcellinus poate servi pentru 
cunoaşterea perioadei lui Atila, deşi istoricul latin nu mai exista 
de mult când începuse domnia conducătorului hunilor; despre 
Voltaire spunea că e un istoric al secolului al XVII-lea. deşi 
filozoful francez avea şase ani la sfârşitul acestui secol; Leibnitz 
şi Descartes erau citati printre istorici, iar pictorul Cimabue 
transformat în arhitect. Într-o proză a unui George Marian se 
scria, că la o serată, o doamnă a deschis un caiet de Mozart „şi 
ne jucă nemuritoarea uvertură a operei Freischütz" (de Weber) 
etc., etc. Efectul articolului maiorescian a fost — márturisesc 


! Vezi Adunarea naţională, 8 iunie 1869. 
2 Ibidem, 24 1ulie 1869. 

contemporanii — imens, copleşind în intensitáte pe cel recoltat 
de Hasdeu cu cele două farse. 

Revista contimporană a trebuit să ridice mánuga. Au răspuns 
Petru Grădişteanu!, V. A. Urechia?, D. Laurian şi Pantazi Ghica 
în altă publicaţie (Românul). La obiecțiile în sine, răspunsurile 
sunt însă pe alături, precedându-se prin digresiune şi ocol. 
Maiorescu avea să intervină a doua oară? în acelaşi an cu un nou 
studiu de patologie literară, notând cu duritate, concis şi 
definitiv de fiecare dată când constata o ignoratio elenhi: „nu e 
la chestie 1“ 


l Vezi P. Grădişteanu, ,, Convorbiri literare “ şi „Revista contimporană “ 
în Revista contimporană, nr. 4, iunie 1873. 

? Ibidem, nr. 6/1873. 

5 T. Maiorescu, Răspunsurile „Revistei contimporane 
ed. cil. 

^ Alături de aceste două pamflete, bijuterii de pret în literatura 
genului, mai există unul, deloc ştiut, datorat lui Maiorescu (deşi a 
apărut in Timpul nesemnat, în perioada când criticul era redactorul foii 
conservatoare). Prin modalitatea execuţiei aminteşte Befia de cuvinte. 
Eroii acestui pamflet — uitat — sunt liderii fracțiunii libere independente 
din laşi — adversarii din totdeauna ai lui Maiorescu, care au ajuns la 
putere in 1876 prin venirea la guvern a lui I. C. Brătianu, (Nicolae 
Ionescu a fost chiar câteva luni ministru de externe.) Îl reproducem — 
după Timpul — integral. Comenta un discurs la Senat al lui 
Kogălniceanu împotriva „fracțiunii libere şi independente“ din laşi şi a 
universitarilor ieşeni fruntaşi ai acestei grupări. „D. Ionescu are mai 
bine de 20 de ani de profesorat. În acest lung timp nu a ieşit din pana 
d-sale nici o carte de şcoală, nici o singură carte de ştiinţă istorică. 
Cursul d-sale universitar este o perpetuă improvisatie. De abia acum 4 
ani a trebuit să vină aici în Bucureşti să țină un discurs popular la 
Ateneu, care apoi a trebuit să-l tipărească şi acesta numai o diatribă a 
politicei zilei sub numele istoric al lui Mihai Viteazu. Afară de aceasta, 
nu există de la d-sa decât 18 pagine tipărite acum vro 20 de ani asupra 
unei frumoase monastiri de călugăriţe. De la d. Suciu, vechi profesor 


cc 


„în Critice, 1, 

Dacá pe terenul disputei la obiect, colaboratorii Revistei 
contimporane nu puteau să obţină câştig de cauză. fiind categoric 
înfrânți, dreptate aveau numai atunci când evidentiau unele dintre 
cauzele sociale ale criticismului junimist şi consecinţele practice 
ale acestuia. V. A. Urechia („omul cu şapte nume“. cum l-a numit 
G. Călinescu), surprins de Maiorescu cu atâtea erori, pretindea 
că este exponentul acelora care ,.cotinuám a umbla în calea în 
care románimea a intrat de la 1821“, şi din această perspectivă 


de dreptul roman, nu avem nici un rând tipărit din ştiinţa d-sale, de la 
d-nu V. Ureche nici un rând, de !а domnu Gheorghiu nici un rând, de la 
domnu Emilian (St.) nici un rând, de la domnu St. Sendrea nici un rând, 
de la d. Vizanti, profesor de istorie şi literatura română la Universitate, 
primul şi cel mai grav obiect al universității române, avem din materia 
sa singura lecţiune introductivă tipărită acum vro 5 ani în o broşură de 
câteva pagine, care începe cu 3 rándun latineşti, în care spune că dedică 
hunc munus unui amic al său şi trebuie să ştiţi cá munus este de gen 
neutru şi cá hic, haec, hoc face la acuzativul singular neutru hoc ў nu 
hunc şi atunci ştiţi totodată ce însemnează prof. de istorie şi literatură 
română de la Universitatea din laşi. Cine află asemenea lucruri despre 
d. profesor Vizanti şi l-a ascultat în Camera actuală ca deputat, cine a 
ascultat pe d. Gheorghiu, alt deputat protesor de economie politică, cine 
a auzit despre «finele omului este binele omului» а] d-lui Stefan 
Sendrea, profesor agent diplomatic, cine a văzut pe d. Emihan aranjánd 
balurile reuniunii femeilor române din laşi, cine a asistat o singură dată 
la lecțiile d-lui Suciu şi V. Urechia, profesori-membn la Curtea de apel, 
acela îşi va fi esplicat totala hpsă de scrieri din partea D-lor: aceşti 
domni au fost atât de sterpi în literatură nu numai din cauza neglijentei 
lor, c1 mai ales din cauza complectei lor incapacității scientifice. 

Dar, cum am zis, aceasta se cam simţea în laşi, masca era mai de mult 
topită. ...Dară fractionigtilor le rămăsese o altă mască: masca abnegatiunii 
patriotice. Ei nu fuseseră până acum la guvern şi critica națională, 
democratică, hberă şi independinte le era încă uşoară şi producea încă 
efect... Acum însă, cu intrarea d-lui Nicolae Ionescu la guvern, le-a venit 
şi această zi. Fractiunea la guvern. Minune de patriotism ! Nu la mai 

ideologică putea şi el să-şi surprindă adversarul în eroare. 
Urechia se întreba: „să fie oare adevărat cá în aceşti 50 de ani 
nu s-a semănat decât negară şi pălămidă in ţărâna nationalá...? 
Ne-am întrebat aşa nu numai o dată de la 1863 de când — mai 
întâi cu multă timiditate, apoi cu din ce în ce sporindă cutezantá 
— norul filozofic se arătă pe orizontul Iaşilor“. V. A. Urechia 
denunța aici exclusivismul junimist, negarea aproape a tuturor 
valorilor româneşti de până la Direcţia nouă, mutându-se 


puțin se aşteptau cei naivi. Deodată perdeaua se ridică şi în locul 
aşteptatului areopag al adevărate: ştiinți patriotice, scena ne reprezintă 
un cuib de pânditori la vânătoare, care îşi aruncă coiful Minervei de pe 
cap după cea dintâi funcţie, poziție sau diurnă ce o pot ajunge şi arunca 
în traista lor. D. N. Ionescu ministru rămâne şi profesor, d. Suciu 
profesor, plus membru la Curtea de apel, d. V. Ureche profesor, plus 
membru la Curtea de apel, d. Sendrea profesor la Iaşi, plus agent 
diplomatic la Paris, d. Tzone, profesor la Iaşi, plus inspector general 
peste 900 chilometre drum de fer, d. Gheorghiu profesor, care n-a avut 
timpul să scrie un rând de ştiinţă de când e la Universitate, vine la 
Camera din Bucureşti, d. Vizanti, profesor care a avut timpul să scrie 
hunc-munus de când e la universitate, merge la perchezitia deputatului 
Donici din Vaslui $1 apoi fuge la diurna din Bucureşti. La urma 
urmelor, numai bietul profesor Emilian se va alege .cu абпераһа 
patriotică, care şi astăzi în timpul ce-i rămâne liber de la nepublicarea 
sciinței D-sale universitare aranjează gratuit balul reuniunei femeilor 
române din laşi. 

Această stare ruşinoasă a fracțiunii represintate prin unii profesori ai 
Universităţi din laşi trebuia odată să fie destăinuită;, trebuie să fie 
sfágiat înaintea ţării vălul ce o acoperea până acum, trebuia să se 
gândească odată reprezentanții natiunei dacă e bine ca aceşti profesori 
frachonişti, pitulati sub scutul onorabilității, să mai һе încă vro 8 
generatiuni ale junimei universitare inlántuite de negtiinta lor sau de 
nepásarea lor in materie de $сип(а (Bucureşti 4/6 februarie, 
Universitatea din laşi, in Senat, Timpul, II, 28 [5 febr.] 1877). 

inceputurile culturii noastre la 1870. Perfectá dreptate avea 
Urechia cánd, protestánd impotriva cerintelor lui Maiorescu de a 
se desfiinţa unele facultăţi în favoarea şcolilor primare, 
restabilea interdependenta celor două forme de învăţământ, 
reliefând una din marile erori ale criticismului junimist: „Tocmai 
contrariul este adevărul, că învăţătura primară nu poate a se 
extinde, a înflori decât cu condiţia prealabilei extinderi, înfloriri 
a culturei superioare în societate“, pentru că „instrucţiunea 
primară nu este solidă într-o ţară decât când nu-i lipseşte un bun 
şi numeros personal didactic. Iará un bun şi numeros personal 
didactic nu poate avea instrucţiunea primară în o ţară decât cu 
conditiunea de nu a prioritátii, cel puţin a sincronisticii existente 
a unui învățământ secundar foarte ales, care şi acesta nu poate 
exista decât cu conditiunea sine qua non a prioritátii sau а 
sincronisticii existente a unui învățământ superior si a 
institutiunilor sale... Dacá erau pe la 1820 bárbati ca d. T. M. erau 
ameninţaţi să nu fim azi nici ceea ce suntem; eram amenintati să 
fim ajunşi a ne lăuda doară cu mii de şcoli de paracliseri şi fără 
nici o umbră din acea cultură care singură e mai bună şcoală 
pentru popor decât pa, vo, ga, di, zo, ni, Ке...“ 

Opinie adevărată (chiar dacă nu era „la chestie !^) — ce 
aminteşte de reproşurile lovinesciene la adresa criticismului 
junimist — pe care V. A. Urechia o sustinuse şi în 1869, într-un 
articol din Adunarea naţională?. Aceasta dovedea că în lupta 
împotriva minciunii, adevărul nu era întotdeauna de partea 
junimiştilor. lar V. A. Urechia, victima ridiculă din Вега de 
cuvinte, ce-i drept pentru inadvertente reale, era şi atunci — are 
dreptate Alexandru George — dar mai ales a devenit mai târziu 
incontestabil superior multor membri ai cenaclului ieşean care 


Je 


! V. A. Urechia, Noua Direcfiune din lagi, Revista contimporană, 
1873, aug., nr. 6, p 542-543, şi nr. 7, sept , p. 603-604. 
? Adunarea Naţională, 3 iulie 1869. 

s-au amuzat foarte la lectura admirabilului pamflet maiorescian. 
Initiativele sale culturale si cărturăreşti, de om al începuturilor 
peste tot (universitate, şcoli secundare şi primare, academie, 
atenee, publicistică) sunt incontestabil de mare merit cum demne 
de interes rămân lucrările sale ştiinţifice: cele 14 volume din 
Istoria românilor (1891-1903), utile şi azi pentru documentele 
conţinute, sau Istoria scoalelor în patru volume, (1892-1901). 
Şi e tot atât de păcat pe cât e de nedrept că inegalabila artă 
maioresciană l-a acoperit de ridicol — chiar definitiv ? —, deşi 
ceea ce a rămas de pe urma sa (inclusiv unele bune pagini de 
memorialistică publicate de Alexandru George în volumul 
antologic din 1976 mai înainte pomenit) prezintă merite 
incontestabile, reclamând o posteritate mai dreaptă şi mai 
intelegátoare. 

În bătălia pe care o ducea gruparea ieşeană, ostilitățile nu au 
fost, fireşte, purtate numai de Maiorescu. L-au secondat de 
aproape ceilalți membri ai cenaclului: Carp, Panu, Xenopol, 
Eminescu, Negruzzi, Petre Missir, V. Burlă, V. Tassu, Gr. 
Buicliu. Mai însemnate s-au dovedit a fi contribuţiile pe această 
linie ale lui Carp şi Panu. Carp îi purta lui Hasdeu o inimicitie 
profundă şi constantă, începută de timpuriu, încă din 1865, când, 
sub pseudonimul P. Bătăuşul, criticase într-un ziar obscur 
(Cugetarea) lucrarea lui Hasdeu, Jon Vodă cel Cumplit. Carp se 
arăta scandalizat aici de faptul că „Гоп Vodă e în ochii dumitale 
un domn naţional şi democrat pentru că a prigonit pe boieri şi 
pe călugări“, subliniind absolutismul domnului moldovean. Dar 
Carp, care-i reproşa lui Hasdeu lipsa simțului istoric, falsificarea 
datelor epocii pentru a se omagia figura lui Ion Vodă. nu 
înțelegea faptul elementar că lupta domnului împotriva boierilor 
era dictată de nevoia obiectivă a centralizării statale. minată de 
tendinţele spre autonomie ale boierilor. Dogmatic, Carp îl acuză 
pe Hasdeu de nesocotirea unor principii — după el - cu o 
valabilitate universală („nu intelegeti că controlul personal poate 

fi bun sau rău, după omul care îl aplică — unii susţin chiar cá e 
totdeauna vátámátor"), fără a se tine seama de condiţiile 
momentului istoric, când tendinţa spre absolutism era un fapt 
necesari. În 1867, Carp îl atacă din nou pe Hasdeu, încercând să 
desființeze Răzvan şi Vidra. La a doua ediţie a piesei lui Hasdeu, 
în Convorbiri literare apare articolul critic al lui Carp, nedrept şi 
sententios. Piesa e considerată .,o elucubratie" şi „о mistificatie", 
apelándu-se — cum spuneam într-un capitol precedent -, pentru 
a-i demonstra slăbiciunea, la Aristotel şi Schopenhauer. Pe baza 
acestor principii se concludea că Răzvan si Vidra „nu e alta decât 
o istorioară dialogată, a cărei diferite faze sunt fără legătură şi a 
cărei personagiuri nu după legile interioare ale fiecărui caracter, 
ci după capriciosul plac al autorului“. În final, se afirma în 
termeni definitivi că lucrarea lui Hasdeu este „о dramă fără 
acţiune şi fără caractere", iar autorul ei e sfătuit „de a se întoarce 
la redacţia lui Aghiutd. Acolo îi este vocaţia.“? Întreaga recenzie 
e nedreaptă, judecăţile de valoare lipsite de obiectivitate şi false, 
prima noastră dramă romantică fiind în realitate solid construită, 
iar personajele caracterizate în acţiune. Hasdeu nu a uitat 
nedreptatea. La a patra ediţie a piesei, publică drept prefață 
articolul lui Carp, acum învins de opinia unanimă a publicului. 
La contribuţia lui Carp în disputa cu literatii bucureşteni trebuie, 
în sfârşit, adăugat şi articolul la care ne-am mai referit, prin care 
îl desfunta pe Sion ca fabulist, comparându-l — ca să-i demonstreze 
platitudinea — cu Lessing si La Fontaine. Aşadar, cele trei 
manifestári ale lui Carp pe teritoriul criticii literare sunt toate 
ságeti ascuţite împotriva adversarilor bucureşteni. 


1 Articolul a reapărut in Revista Dunării din 1866. După E. 
Lovinescu, Р. P. Carp, critic literar şi literat, Bucureşti, 1941, p. 44. 
2 În Convorbiri literare, 15 noiembrie 1867. Apud, op. cit , 61. 


298 


Important in marea disputá angajatá de Junimea este — cum 
spuneam — aportul lui Gheorghe Panu. Dacă pe tărâmul literaturii 
şi publicisticii în general, Junimea izbutise să-şi învingă total 
adversarii, în cel al ştiinţei istorice, Hasdeu şi şcoala lui 
continuau să domine, bucurându-se de un prestigiu deplin 
meritat. Hasdeu apărea pe bună dreptate drept purtătorul de 
cuvânt al unei noi scoli în istorie, opusă cu totul modalităţii 
istoricilor latinişti. Conducătorii Junimii suportau foarte greu 
această situaţie. care însemna, în ultimă analiză, o probă a 
faptului că şi adversarii aplică principiile adevărului în ştiinţă, 
creând într-un domeniu important opere durabile. Pentru 
atacarea lui Hasdeu era nevoie de un istoric care să poată 
descoperi eventualele erori în lucrări de mare erudiție. Sarcina 
aceasta şi-a asumat-o Gh. Panu în condiţiile şi cu rezultatele 
menţionate în capitolul I al acestei cărţi. În Studiul istoriei la 
români, Panu se străduieşte să stabilească asemănările şi 
deosebirile dintre vechea şi noua şcoală în istorie, formulând — 
evident — judecăţi defavorabile pentru Hasdeu: „Şcoala lui 
Hasdeu, influențată de vechiul spirit (al şcolii istorice ardelene 
n.n.), este în privinţa adevárurilor generale aproape identică cu 
şcoala cea veche. ea a adus însă multe cunoştinţe lăturalnice noi 
şi bune, acestea rezultând mai cu seamă din bunătatea metodei 
ce intrebuinteazá^!. Cu tot ecoul înregistrat, studiile lui Panu nu 
au izbutit — evident — să năruie prestigiul de istoric al lui Hasdeu, 
după cum cel de filolog nu a fost cu nimic prejudiciat de studiile 
lu: Burlă. După eşecurile care au fost totuşi înregistrate cu 
Xenopol, Panu şi Lambrior, Junimea nu demobilizează şi în 1893 
Maiorescu continua să persevereze în ideea formării unui istoric 
al societăţii. sfătuindu-l pe Mehedinţi să renunţe la specializarea 
în geografie şi să abordeze istoria, „dar o istorie în sensul şcoalei 


! [n Antologia ideologiei junimiste, Bucureşti, 1943, р 398. 

lui Ranke, nu fantasmagorism à la Hasdeu, Xenopol, N. 
Densusianu“!. 


* 


Un alt adversar neimpácat al Junimii a fost ardeleanul A. 
Densusianu. Prin convingeri şi formaţie aparţinând vechii orientări 
culturale, criticate de junimişti, A. Densusianu avea să-şi ridice 
glasul chiar cu ocazia publicării studiului maiorescian din 1867 
(O cercetare critică), denuntánd plagiatul din Vischer şi 
protestând împotriva criticismului junimist. Ieşirile polemice ale 
lui Densusianu sunt cu totul nefericite, profund reprobabile (G. 
Călinescu le-a numit ,,dobitocii^), neaducánd - nici chiar în 
epocă — nimic consistent în disputa antijunimistă. Denuntatul 
plagiat s-a demonstrat — cu timpul — fals, iar atacurile oarbe, 
primitive împotriva lui Eminescu probau o totală atrofiere a 
gustului şi fondului aperceptiv. Un critic care îl respingea pe 
Alecsandri, îl nega total şi cu violență pe Eminescu, opunând, 
în schimb, pe Sion şi A. Mureşanu, nu poate fi luat în seamă. 
Maiorescu, care nu a răspuns articolului din 1868 din 
Federatiunea, l-a nimicit, pur şi simplu, cu prilejul apariţiei, în 
1885, a lucrării lui Densusianu Zstoria limbei şi a literaturei 
române, in pamfletul În lături (din 1886), prin duritatea 
sentintelor — juste — o adevărată execuţie morală. Si nu e o 
întâmplare că începea eseul cu vestitul avertisment din Poeti şi 
critici. („Fără îndoială, în mijlocul unei activităţi critice pentru 
răspândirea lucrărilor sănătoase, ce va simţi, pe ici, pe colo, şi 
necesitatea unei lovituri directe în contra nulitátilor care se 
amestecă, fără chemare. în ale literaturii: un energic «în lături !» 
va trebui din când în când să fie rostit în orice mişcare 
intelectuală“). Termină apoi, tot atât de dur, după un edificator 


ІІ. E. Toroutiu, op. cit , vol. IX, p. 249. 

examen comparat între poezia lui Alecsandri şi Andrei 
Mureşanu, invitându-i pe cititori să i se asocieze în acţiunea de 
ecarisaj: „Eşti acum convins, iubite cititor ? Eşti convins si 
despre valoarea poetului Mureşanu şi despre valoarea criticului 
Densusianu ? Dacă eşti convins, atunci fă bine, subscrie acest 
capitol împreună cu mine, n-ar fi decât pentru strigătul În lături, 
cu care începe“. 


* 


Un moment notabil în bătălia antijunimistá pe care a 
înregistrat-o epoca este ofensiva pornită de Macedonski prin 
Literatorul?. Revista condusă de poet, Bonifaciu Florescu şi M. 
Th. Stoenescu se anunţă din capul locului ca o publicaţie voind 
să întemeieze o nouă direcţie, vizând limpede direcţia Junimii. 
În chiar primul număr, căutându-se o explicaţie pentru 
indiferența publicului faţă de literatură, cronica-program afirma: 
„Nimic, nici din Bucureşti, nici în laşi, nu li s-a oferit demn de 
gustul unei persoane delicate, nimic artistic. Străbatem azi o 
criză foarte serioasă în literatură... Judecăm uşurel pe scriitori... 
orice scrie un om dintr-altă partidă decât a noastră, oricât de 
frumoasă să fie opera sa, noi o denigrăm, fiindcă autorul ei nu e 
cu noi. Nouă nu ne plac în literatură prejudecări politice.“ 
Treptat, în lunile următoare, explicările-program, care nu sunt 
puţine în Literatorul, devin şi mai clar potrivnice Junimii. În nr. 
10, de pildă, într-un Proces cu detractorii, conducătorul revistei 
declară: „Suntem grupaţi pe lângă această revistă pentru a da o 
nouă directiune în domeniul frumosului“, care e definită ca o 


І T. Maiorescu, În lături !, în Critice, ed. cit., vol. П, p. 313, 326. 

2 Literatorul, 1880, nr. 1. Vezi Adrian Marino, Viaţa lui Alexandru 
Macedonski, E.P.L., 1966, Adriana Iliescu, Literatorul, E.P.L , 1968 şi 
capitolul despre Literatorul din vol. aceleiaşi autoare. Revistele literare 
la sfârşitul secolului XIX, Editura Minerva, 1972. 

,directiune opozitá celei din laşi, deşi se atinge cu dânsa prin 
unele puncte, după cum se atinge şi vechea şcoală a lui Heliade 
prin altele“!. Peste alte trei numere, revista tinea să precizeze 
din nou: „Avem şcoala noastră, opusă în multe «Directiunii 
nouă». Am lovit deja în unii (în Eminescu, n.n.) din această 
«Directiune», care n-a făcut să se nască nici o operă frumoasă. 
În scurt timp vom da lovituri noi. Aceasta este o necesitate 
pentru noi“, exprimându-şi în acelaşi loc speranţa că în curând, 
prin strădania Literatorului, va reveni frumoasa epocă a 
Eliadilor şi Bolintinenilor?. După expresia lui Macedonski, 
revista sa trebuie „să devină un adevărat centru între vechea 
şcoală a lui Heliade şi Noua Directiune a d-lui Maiorescu“, 
dorind să umple „marele gol ce a lăsat Curierul de ambe sexe, 
pentru ca altă dată conducătorii revistei să se recomande urmaşi 
ai vechii traditiuni a şcolii heliadice dimprejurul Curierului de 
ambe sexe ".^ 

Fireşte, Junimea nu putea privi cu ochi buni o publicaţie cu 
un asemenea program care ataca frontal Direcţia nouă, 
publicând articolele critice ale lui Pantazi Ghica, în care 
Maiorescu şi „poeţii de la Borta rece“ erau mereu luaţi în 
discuţie şi aspru criticaţi”, unde începeau să publice V. A. 


! Literatorul, nr. 10, 23 martie 1880, p. 155. 

? Ibidem, nr. 13, 13 aprilie 1880, p. 193-194. 

5 Ibidem, nr. 14, 11 mai 1880, p. 241. 

^ Ibidem, nr. 29, 20 oct. 1880, p. 452. 

? S-a publicat, printre altele, in nr. 6 din 1880, articolul Frunze 
găsite, atac nedrept şi opac la adresa lui Eminescu, la care semnalează 
„idei bolnave prin aceleaşi cuvinte pocite“, socotit fiind ca străin de 
„şcoala bunului-gust de la Convorbiri literare, reprezentată de... 
Șerbănescu, Olănescu, Veronica Micle“. Nici după tristul episod al 
epigramei şi chiar după moartea lui Eminescu, Macedonski nu a încetat 
să se recomande drept adversar al poetului: decedat, a cărui operă 

Urechia, P. Grádisteanu, G. Sion si alte victime ale lui 
Maiorescu. Mai ales că Literatorul începe să devină o revistă 
citită, la care colaborează şi tânărul Duiliu Zamfirescu. un timp 
V. Alecsandri. membri ai Junimii ca Matilda Poni. Veronica 
Micle etc. Când, datorită greutăților materiale. revista îşi 
întrerupe temporar apariția, colaboratorii trec la revista lui 
Ştefan Velescu, continuând. de fapt, activitatea sub vechile 
auspicii anunţate. Şcoala Literatorului nu era deci efemeră şi 
lipsită de importanţă. În 1884, după al V-lea an de apariţie, 
Macedonski avea să afirme că „Literatorul a opus la Directiune, 
Directiune, la talente, talente, la şcoală, şcoală“”!. Într-adevăr, 
Macedonski avea un program şi o şcoală (revistă, cenaclu). 
cultiva poezia socială, iar întrebarea asupra misiunii poetului era 
mereu în centrul atenţiei. E adevărat că şcoala lui Macedonski 
nu a creat şi nici nu a avut printre membrii cenaclului marile 
valori ale scrisului românesc. A rămas însă ca o mare valoare 
chiar şeful cenaclului, întemeietor al unei noi şcoli poetice şi al 
unui nou curent în literatura română, în ciuda sentintelor lui 
Maiorescu care trecea chiar în 1886 poezia lui Macedonski la 
capitolul insanitátilor.? Este de aceea explicabilă aversiunea 
Junimii şi a Convorbirilor literare pentru poetul Noptilor (una 


continua s-o conteste. Când în 1891, a apărut imunda broşură a 
părintelui Grama despre Eminescu, Macedonski s-a grăbit să-i scrie: 
„Din întâmplare îmi căzu în mâini pretiosul dv. studiu asupra lui 
«Eminescu»... V-a fost rezervat să fiti dincolo de Carpaţi, singurul care 
să nu se închine minciunii. Eu această glorioasă onoare о ат aici... 
Eminescu nu a fost ridicat decât spre a mă zdrobi pe mine... Dati-mi 
dar voie să întind mâna cordială unui contrate de luptă pentru triumful 
luminei. Vă felicitez cu entuziasm“. (Scrisoarea către Grama din 1891, 
Cf. Tribuna, Arad, 1911. nr. 227.) 

! Literatorul, 1884, nr. 1, p. 1. 

? T. Maiorescu, Critice, vol. III, ed. cit., p. 58. 

dintre ele — Noapte de noiembrie — a fost citită de autor într-o 
şedinţă a filialei bucureştene a Junimii şi primită cu răceală. 
Maiorescu nota că Macedonski a citit „teatral şi arogant“). În 
1883, la un an de la participarea lui Macedonski la şedinţa 
Junimii, în Convorbiri apare recenzia lui P. Missir la volumul 
Poezii (1882) dedicat lui Maiorescu, care — cum am arătat — nega 
poetului talentul pe care îl avea din plin. („Poeziile d-lui 
Macedonski vorbesc singure pentru inferioritatea lor de formă 
si de fond.“!) 


* 


Afirmat, cronologic, înaintea Liferatorului şi a Revistei 
contimporane, curentul de idei antijunimist reprezentat de 
revista lui St. Michăilescu şi A. Laurian, Zransacțiuni literare şi 
ştiinţifice, a fost momentul cel mai înaintat în disputa 
antijunimistă de până la apariţia Contemporanului. Revista a 
apărut în 1872 (în 1873 şi-a încetat existenţa, contopindu-se cu 
Revista contimporană) şi-şi anunţa un program serios, de tribună 
enciclopedică pentru sprijinirea cercetării ştiinţifice, pentru 
popularizarea concepţiei ştiinţifice despre lume: „Acţiune prin 
ştiinţă, iată vesilul nostru. Ştiinţă în generale, ştiinţă a factelor şi 
a principielor, ştiinţă a naturei, spiritului şi umanitátei, vor forma 
conţinutul acestei reviste enciclopedice“. Redactorii revistei 
asigurau cititorii de deplina lor obiectivitate ştiinţifică, deasupra 
oricăror prejudecăţi si interese de oportunitate: „Vom examina, 
vom scruta tot ce poate cade sub examenul observatiunei şi 
cugetárei, conduşi de o rațiune liberă de prejudicie, indipendente 
de verice autoritate eternă, fie politică, fie religioasă'2. Nu 
lipseau din chiar prospectul (programul) primului număr săgețile 


1 Convorbiri literare, 1 martie 1883. 
2 Transacţiuni literare şi ştiinţifice, 1872, p. 3. 

la adresa junimismului: „numai nihilismul are fatalele sistem de 
viaţă cu surásul ucigător al ironiei...“ 

Importanta noii reviste nu o asigurá Dimitrie Laurian, care, 
poate un sincer iluminist, folosea totuşi prea mult limbajul 
umflat al celor criticati de Junimea, neputând aşadar oferi 
garanţia unei ofensive mai substanţiale împotriva curentului de 
idei ieşean. Lucrul acesta îl va asigura tânărul om de ştiinţă 
Stefan C. Micháilescu, profesor secundar, materialist în 
convingerile sale filozofice, alături de care colaborează – cu 
articole din domeniul graniţelor naturii — Bacaloglu, C. Davila 
etc. Superioritatea criticii antijunimiste, pe care o dezvolta 
publicaţia tinerilor bucureşteni — neatinsă de nimeni până la 
apariţia Contemporanului — era conferită de faptul că pentru 
prima oară junimismul nu era atacat pentru direcţia în literatură 
(teritoriu unde Junimea era deocamdată obiectiv neatacabilă), 
sau pentru orientarea sa politică, ci pentru concepţia filozofică, 
pentru idealismul concepţiei despre lume. Omul de ştiinţă care 
era Michăilescu opunea idealismului junimist o concepţie 
materialisă, militând pentru izgonirea spiritualismului din 
explicația fenomenelor naturii. De fapt, între Michăilescu şi 
Maiorescu ar fi putut exista raporturi de colaborare?. Maiorescu 
şi alti membri ai Junimii îi cultivau — ca şi Michăilescu — pe 
Spencer, pe Auguste Comte, pe Stuart Mill, revendicându-se ca 
aparţinând ştiinţei moderne. Dar Maiorescu era în filozofie un 
spiritualist, pe când Michăilescu se va afirma, din contra, ca un 
consecvent materialist, ridicându-se nu o dată împotriva 
pozitivismului lui Aug. Comte (pe care o vreme îl confundase 


! Ibidem, nr 1, p. 1. 

2 Nu peste multă vreme, din 1876 Mihăilescu şi prietenii săi încep să 
frecventeze salonul lui Maiorescu devenind astfel membri ai Junimii 
bucureştene iar din 1881-1882 devin şi membri ai grupului politic 
junimist. 


305 


cu materialismul!), a lui Stuart Mill (pe care Maiorescu il 
urmase indeaproape in Logica sa) si a lui Spencer. Deosebirea 
între Maiorescu şi St. Michăilescu era aşadar trangantá. Fără a 
mai vorbi de faptul că omul de ştiinţă român îi va critica 
necruţător pe Pierre Janet, Schopenhauer, Du Bois-Reymond, 
cultivați de Maiorescu. Încă in Transactiuni literare şi stiintifice, 
Michăilescu îşi afirma concepţia sa materialistă, opusă activ 
spiritualismului: „Să fie oare în realitate filozofia căzută într-o 
comă adâncă, pentru că există astăzi, cum zice d-sa (Paul Janet, 
п.п.) un suflu antispiritualist ? Filozofia expiră pentru că 
spiritualismul a ajuns la capătul zilelor sale*?. Peste un an, 
răspunzând şi opiniilor spiritualiste ale lui Hasdeu, publică 
articolul deschis intitulat Spiritualism şi materialism. După 
Michăilescu, spiritualismul „n-a făcut decât să-şi cârpească 
vechea teză cu care... nu putu însă niciodată să-şi acopere 
goliciunea sistemei“, în timp ce materialismul s-a „transformat, 
consolidat si pus în stare de a se ridica la rangul unei adevărate 
filozofii 3. 

Antijunimismul lui Michăilescu, decurgând din materialismul 
concepţiei sale filozofice, nu se limitează la perioada strictă a 
Transactiunilor sau la perioada Revistei contimporane, cu care 
prima publicatie s-a contopit. El trebuie urmárit si mai tárziu, 
până la sfârşitul veacului (Michăilescu a murit la 2 iunie 1899), 
pentru că ostilitățile cu junimismul s-au prelungit, înregistrându-se 
chiar un moment acut în 1892-1893. Pentru perioada colaborării 
la Revista contimporană, amintim acel foarte comentat articol 


1 Vezi S. Ghiţă, Ștefan Michăilescu, gânditor înaintat, în Din istoria 
filozofiei în România. Ed Academie, 1955, vol. I, p. 142, şi capitolul 
despre St. Michăilescu (elaborat de acelaş: cercetător), în vol Istoria 
filozofiei româneşti, vol. I, p 408-412. 

? Transacţiuni literare şi ştiinţifice, 1872, p. 29. 

3 Revista contimporană, 1873, р. 265. 


306 


Cáteva din siluetele epocii semnat Stemil, in càre antijunimismul 
apárea categoric prin criticile aduse lui Stuart Mill, dar mai ales 
lui Schopenhauer, filozoful adulat la Junimea. Despre Stuart 
Mill, Michăilescu mărturiseşte că îi suspectează pozitivismul, 
tocmai pentru excesul de zel demonstrat: „А tine atât de mult a 
fi pozitivist este a-l sugruma prin devotament. Ştiinţa nu este 
posibilă fără generalitáti, şi generalitatea este o lege în naturá^!. 
Spre sfârşitul studiului se opreşte ironic la Schopenhauer. „Era 
să punem cel din urmă punct, când umbra unui filozof german... 
ne opri condeiul... Cine credeți că era ? Arthur Schopenhauer, 
cel de la noua directiune din laşi. nici mai mult nici mai puţin: 
die Welt ist meine Vorstellung. Pe cát am înţeles, spunea că 
lumea este perceptiunea personificatá.'? 

O nouă încrucişare de spade între materialismul lui Michăilescu 
şi spiritualismul maiorescian va avea loc târziu, tocmai în 
1891-1893, adică după ce între liderul junimist si Micháilescu 
se stabiliseră amintitele relaţii de colaborare. În 1891, Maiorescu 
publică în Convorbiri literare traducerea discursului fiziologului 
german Emil Du Rois-Reymond Despre limitele cunoaşterii 
naturii?, act de mărturisire a agnosticismului în ştiinţele naturii, 
unde se proclama faptul că omul de ştiinţă pendulează între 
ignoramus şi ignorabimus. Traducând şi publicând discursul lui 
Du Bois-Reymond, Maiorescu - împărtăşind convingerile 
fiziologului berlinez — declara: „Credem dar în datoria noastră 
a-l introduce în literatura noastră“. Michăilescu, care scrisese şi 
în 7ransactiuni Câteva articole împotriva idealismului în 
psihologie, după apariţia în Convorbiri a discursului fiziologului 
german, publică — în replică — volumul său Introducere în 


! Stemil, Câteva din siluetele epocii, in Revista contimporană, 1874, 
p.73. 

2 Ibidem, 1877, p. 75. 

3 Convorbiri literare, nr. 8, 1861. 

psihofizicd!. Aici, omul de stiintá román afirmá raportul de 
determinare dintre lumea fizicá si cea psihicá, subliniind cá 
activitatea psihicului nu se desfăşoară independent de activitatea 
materială a creierului. fără însă a confunda psihicul cu baza sa 
materială (procesele fizice ale organismului). „51 aici se vede 
cum în mod pipăit netemeinicia şi chiar imposibilitatea teoriei 
d-lui Du Bois Reymond şi a întregii şcoli grupate în jurul 
misticismului sceptic, închis cu celebrele cuvinte: /gnoramus — 
Ignorabimus“2. Convorbirile literare nu lasă atacul lui 
Michăilescu fără ripostă. În 1893, revista publică — în chip de 
răspuns — articolul lui C. Rădulescu-Motru (care îşi face cu acest 
articol debutul publicistic) Cauzalitatea mecanică şi fenomenele 
psihice, de fapt o simplă recenzie — foarte critică — a lucrării lui 
Michăilescu: „Un exemplu de un aşa avânt juvenil ni se pare a fi 
cartea d-lui, St. C. Michăilescu Introducere în psihofizicd, un 
răspuns contradictoriu teoriilor susţinute de Emile Du 
Bois-Reymond.“ Şi mai departe: „Învinovăţirea noastră priveşte 
punerea problemei însăşi; noi invinovátim pe d-nu Micháilescu 
a nu fi răspuns, a nu fi răspuns deloc lui Du Bois-Reymond, ci 
alături, a-şi fi pus singur cestiunea după plac". Urmează o lungă 
expunere a teoriei lui Du Bois-Reymond, autorul socotind cá in 
acest fel poate combate mai bine punctul de vedere materialist al 
lui Michăilescu (,.Cititorii îşi vor putea face singuri răspunsul la 
cartea d-lui Michăilescu din compararea amândorora' 3). 


2. Chiar în timp ce îşi încrucişa spada cu adversari ca cei din 
grupul lui Hasdeu. sau cu cei din preajma lui Macedonski, 
junimismul vede ridicându-se un adversar nou. Va fi cel mai 


l Stefan С Micháilescu, /ntroducere în psihofizică, Bucureşti, 1892. 

2 Op. cit., p. 317 

3C Rădulescu-Motru, Cauzalitatea mecanică şi fenomenele psihice, 
Convorbiri literare, 1893, p 42-43. 


308 


tenace si de temut, punánd junimismul intr-o dificultate serioasá. 
Este vorba, bineinteles, de directia Contemporanului, inauguratá 
de tánára miscare socialistá románeascá. Si, element inedit, 
junimismul nu numai cá va primi atacul in domeniul in care se 
considera invulnerabil — estetica si critica literară —, dar are 
surpriza de a se vedea pus în postura, până acum inimaginabilă, 
de orientare vetustă. Era, într-adevăr, o ipostază inedită pentru 
junimism care se prea obişnuise — timp de peste două decenii — 
să-şi tot tintuiascá adversarii sub acuza de sclerozá şi anacronism. 

Strălucirea modernității şi a spiritului inovator ale junimismului 
de altădată pălise atât de mult încât acum trebuia să demonstreze, 
în bătălii dificile, cá nu e vetust şi nici ieşit din uz. Dar nu 
izbutea să convingă. Oricum, de la ofensiva de odinioară (,.izbirea 
unui întreg curent periculos“) junimismul trecuse acum la 
apărare. lar contraatacurile nu ajuneau să atingă cotele de 
eficiență prevăzute. O modificare — de importanţă decisivă — se 
petrecusc. Şi ea era hotărât potrivnică junimismului. 


* 


Noua orientare se va dovedi a fi adversará junimismului pe 
toate planurile sau, mai bine, in cele esenţiale. Nu numai în cel 
al esteticii şi criticii literare, dar şi în cel politic. E drept cá şi 
adversarii mai vechi (Hasdeu, de pildă, sau V. A. Urechia) 
cumulau aceste adversitáti. Dar acum, noua orientare beneficia, 
şi sub raport politic, de aura opiniei total novatoare. Idealurile 
socialiste, înțelegeau bine şi liderii junimisti, atingeau radicalitatea, 
depăşind, prin ceea ce postulau, ordinea existentă pe care 
liberalii (chiar aripa rosettistă) o acceptau pentru a o asana. 
Cronologic, deci, înainte de a fi trebuit să înfrunte direcţia 
culturală şi estetică a Contemporanului, junimismul s-a ridicat 
împotriva socialismului. Cu formaţia lor ideologică şi 
apartenenţa politică, era de aşteptat ca fruntaşii junimişti să se 

declare din capul locului drept antisocialisti ferventi. Se 
formaserá in ambianța ideologico-politicá conservatoare, 
potrivnicá spiritului revolutionar, erau antiliberali si antiradicali 
si, în consecinţă, vedeau in mişcarea socialistă un inamic 
primejdios. Maiorescu — semnificativ — şi-a început activitatea 
lui îndrăgită de conferenţiar cu o diatribă antisocialistă (Despre 
socialism şi comunism) rostită la 29 septembrie 1859 la 
Bucureşti la Colegiul Sf. Sava. Cu toate acestea, cunoştinţele 
junimistilor despre ideologia socialistă, despre marxism erau, de 
fapt. cu totul sumar obţinute, de regulă din lectura lucrărilor de 
a doua mână, elaborate de prelucrători şi vulgarizatori. Şi în 
1873, Maiorescu, meditând asupra problemelor ridicate de ceea 
ce se numea comunism, se întreba: „Unde e legea comuniştilor ? 
51 ce s-ar întâmpla, când averea ar fi împărțită astfel, fără drept 
de moştenire şi fără proprietate privată, şi oamenii ar fi lăsaţi 
numai їп voia instinctului fără frâu ?*! Nu se poate spune cá 
această observaţie trece cu mult peste linia obişnuită a 
acuzațiilor de toată mâna aduse socialismului. Ba chiar ar trebui 
notat că de aici reiese limpede că pentru Maiorescu şi ai lui 
ideologia socialistă era asimilată curentelor de opinie egalitare, 
fără a putea face cuvenitele distincţii şi disocieri. 

Mai târziu, constatând vigoarea politică a partidelor socialiste 
în ţările Europei, junimismul îşi modulează punctul de vedere. Va 
admite existenţa acestor partide acolo ca o realitate determinată 
de cauze socio-economice locale. dar se respinge raţiunea unei 
mişcări socialiste în România. Aici socialismul ar fi fost ca 
întreaga suprastructură modernă, o intolerabilă plantă de import, 
care trebuia combătută cu înverşunare. În junimism mişcarea 
socialistă românească avea un duşman neîmpăcat care îşi 
documenta ostilitatea cu „înalte“ argumente ideologice. În 1883 
junimistul Petre Missir a publicat în Convorbiri studiul 


І T. Maiorescu, /nsemnári zilnice, vol 1, p. 208. 

Socialiştii noştri şi Karl Marx (Gherea avea să-i răspundă, 
usturător, în 1884, cu studiul, în broşură, Karl Marx şi 
economiştii noştri, demonstrând ignoranta perfectă a lui Missir 
nu numai în ale socialismului, dar şi în domeniul economiei 
politice pe care profesorul ieşean o preda totuşi studenţilor la 
Universitate). În acest studiu Missir menţiona şi el opinia 
potrivit căreia la noi socialismul ar fi de domeniul modei („În 
anii din urmă a străbătut şi la noi propaganda ideilor socialiste“). 
Contestă rațiunea existenţei socialismului în România pentru că 
la noi nu se poate semnala „contrastul dintre muncă şi capital“ 
într-un grad „atât de mare încât clasa muncitoare să fie nevoită 
а-$1 răpi existenţa ei din mâinile închise a capitalului centralizator 
şi organizat".! Peste un deceniu acelaşi punct de vedere îl găsim 
exprimat de Maiorescu (nu ar trebui desigur să se înţeleagă de 
aici că liderul Junimii relua opiniile lui Missir; de fapt 
profesorul ieşean de economie politică relua un punct de vedere 
de uz comun printre membrii societăţii. lar în procesul configurării 
acestei concepții, liderii au îndeplinit rolurile hotărâtoare). Îl 
găsim în textul unei conferinţe publice rostite în 1892 la Ploieşti. 
Se intitula Conditiunile progresului omenirei şi, printre altele, 
se afirma: „În Europa occidentală socialismul are menirea lui: 
ca produs al unei societăţi culte, înaintate, unor societăţi ce se 
găsesc în starea de bárbátie, socialismul e de înțeles acolo, dar 
n-are ce căuta la noi, cari ne găsim încă în stare de copilărie. La 
noi, în sfârşit, socialismul ar fi o plantă exotică“. Fireşte, Gherea 
a replicat şi acestui punct de vedere”, reluând teze din studiul 
sáu Ce vor socialiștii români (1886), demonstrând că mişcarea 
socialistă are raţiunea de a exista în ţara noastră „pentru că sunt 
conditiunile interne si externe cari îi pregătesc terenul“. Iar 


ІР. Missir art. cit., în rev cit.. 1 decembrie 1883, p. 338. 
? Răspunsul lui Gherea (ca şi rezumatul conferinţei lui Maiorescu) a 
apărut în publicaţia ploieşteană Democraţia socială. 

argumentatia, amintind-o pe aceea din acel prim program al 
socialismului románesc redactat de Gherea in 1885-1886, era 
ireproşabilă, chiar dacă în altă parte exagera rolul factorilor 
externi: „Când clasele dominante europenizează ţara noastră, 
când ele lucrează pentru introducerea industriei, când introduc 
maşini în ţară, când formează bănci de credit. când proletarizează 
țărănimea noastră etc, ele lucrează pentu a pregăti terenul 
socialismului; iar socialiştii convinşi introduc numai factorul 
conştiinţei, luminează şi explică ceea ce se petrece în viaţă şi 
organizează acele forţe pe care însăşi viaţa contemporană le 
formează, înşişi potrivnicii socialismului le pregátesc*'!. 

Cum se ştie, adversitatea junimismului faţă de mişcarea 
socialistă şi idealurile care o animau nu s-a consumat numai în 
planul polemicii de idei. Junimiştii au fost oameni politici şi în 
această calitate erau scandalizati de relativ rapida dezvoltare a 
mişcării socialiste, de ecoul şi prestigiul ei în lumea intelectuală, 
cu deosebire în tineretul studios şi invátátorime. La guvern sau 
în opoziţie preocuparea pentru adoptarea unor măsuri care să 
stăvilească „„lățirea socialismului“ se dovedeşte a fi o constantă. 
În martie 1881, Maiorescu, deputat, interpela guvernul despre 
agitatiile socialiste din laşi dirijate de ideologia „ре care o cred 
foarte primejdioasă, pentru că este otrăvitoare pentru spiritul 
public si mai ales pentru tinerime" (de fapt era vorba de 
proiectul sárbátoririi unui deceniu de la proclamarea Comunei 
din Paris. Sárbátorirea nu a mai avut loc pentru cá autoritátile 
i-au arestat pe organizatori, unii dintre ei — printre care si 
doctorul Russel — fiind expulzati, iar Const. Mille, iniţiatorul 
sărbătoririi, a fost exclus din universitate?). Maiorescu cerea 


! Dobrogeanu-Gherea, Studii critice, ed cit., p 382. 

2 Vezi Tiberiu Avramescu: Const. Mille, Tinereţea unui socialist, 
Editura Politică, 1973, р 90-116, si lucrarea noastră. Curentul cultural 
de la Contemporanul, Editura Minerva, 1977, p. 31-35 

másuri drastice: ,, As voi, prin urmare, sá obtin de la guvern o 
declarare mai lămurită şi mai precisă decât s-a dat până acum, 
dacă a luat măsurile necesare prin care să se stăpânească acea 
credinţă din spiritul public şi din contră să se ştie bine că orice 
încercare revoluționară va fi pedepsită “|. Pe marginea aceloraşi 
incidente din laşi care demonstrau. într-adevăr, realitatea tinerei 
mişcări socialiste din capitala Moldovei s-a grăbit să se 
rostească şi liderul grupării politice junimiste, Petre Carp. În 
şedinţa Camerei se arată îngrijorat foarte pentru că „suntem 
bántuiti de o boală socială pe care trebuie s-o lecuim“, reclam ând 
unitatea forţelor, întrucât e necesar „.să arătăm că în momentele 
grave tara întreagă, conservator şi liberal, şi-au făcut datoria'2. 

În 1888, venind la guvern, junimiştii sunt în măsură să adopte 
măsuri pentru stăvilirea activităţii mişcării socialiste. În obiectiv 
era tot activitatea propagandistică a tinerilor intelectuali 
socialişti din laşi care, după absolvirea universității, erau 
profesori şi învăţători prin judeţele Moldovei sau în şcolile 
ieşene, îşi continuau activismul militant oriunde se aflau şi 
fuseseră denuntati că au pătruns — cu propaganda - la sate. Cum 
tocmai atunci izbucniserá în judeţele din preajma Bucureştilor 
răscoalele ţărăneşti, guvernanţii ca şi opoziţia s-au alarmat 
adoptând decizii ferme. Interpelat în Senat în legătură cu 
propaganda desfăşurată prin unele sate din judeţul Bacău de unii 
profesori socialişti, T. Maiorescu, în calitatea sa de ministru al 
cultelor şi instrucţiunii, declară: .„Agitaţiuni socialiste cari din 
domeniul unei conceptiuni, unei argumentări teoretice, unui 
ideal de stat, pentru care este liber oricine să şi-l formeze, ar 
trece la o manifestare practică care violează legile şi regulele de 
stat stabilite, nu se pot tolera... În ceea ce mă priveşte nu voi 


1 T. Maiorescu, Discursuri parlamentare, vol. I, 1895, p. 500-501. 
? P. P. Carp, Discursuri, I, p. 239 

tolera cát voi sta pe această bancă nici o agitare socialistă“. În 
culpă, printre alţii, era profesorul suplinitor D. A. Teodoru (cel 
care va deveni între 1907-1910 nu mai puţin decât secretar 
general al Ministerului Instrucțiunii în vremea ministeriatului lui 
Spiru Haret), care şi-a desfăşurat activitatea agitatorică printre 
țărani. Aceasta i se părea ministrului junimist un adevărat 
scandal. „Pe d. Teodoru. care este numai suplinitor, îl voi 
depărta imediat de la locul ce ocupă” pentru că ,,d. Teodoru a 
luat petitiuni scrise de socialişti pentru ţărani, tipărite în 
formular, pentru a cere pământ, şi a adunat în sărbători ţăranii 
dinprejur la sine şi le-a spus cum să agite pentru obţinerea de 
pământ. Şi un fapt care pentru mine este deosebit de grav, se mai 
zice că acest profesor întrebuinţează şcolarii săi din gimnaziu 
pentru látirea aceste: propagande". 

Documentele dovedesc cà ministrul instructiunii in functiune 
nu şi-a limitat rigoarea antisocialistá la aceste declaraţii oficiale. 
A dispus efectuarea unor investigaţii discrete pentru depistarea 
culpabililor, indicând şi deciziile pe care le socotea utile. La 
15/27 decembrie îi scria prietenului său ieşean I. M. Melik 
însărcinat cu funcțiuni oficiale în ale învăţământului la laşi: „Ştii 
că suntem amândoi îngrijorați de látirea mişcării socialiste şi că 
trebuie să o înfrânăm printre învăţători“. Şi mai încolo: „a) 
Chiriţă trebuie schimbat; ştiu acum că ia bani pentru propuneri 
de numiri; afară de aceasta nu a raportat nimic, nu a luat nici o 
măsură contra numeroşilor socialisti-invátátori din laşi. Pe cine 
îl propui revizor de laşi-Vaslui, om energic, aprig contra 
socialiştilor, şi cu minte ? La nevoie îi pot spori salariul. Trebuie să 
ştie orice învățător în mod neîndoios că este dat afară dacă face 
socialism... c) Ce măsuri propui (vorbeşte cu toti amicii) în contra 
socialismului din Şcoala Normală Superioară ? Să imputinez 


! T. Maiorescu, Discurs rostit la 14 ianuarie 1889, în Discursuri 
parlamentare, vol IV, 1904, p. 172, 174, 175, 183-184. 

locurile acolo ? o desfiintez ? Sá numesc alti repetitori ?... f) Cum 
e Meissner si de ce ies învățătorii lui normalisti socialişti ? Să-l 
schimbi. sau vorbeşte tu cu el întâi şi vezi ce impresie îţi face 
cu socialismul ? [...] 1) Cum stă Romanul în pivinta socialismului 
şi ce măsuri trebuiesc luate ? Vorbeşte tu cu revizorul de acolo în 
această privinţă, chemându-l la laşi. E teamă de o răscoală la 
primăvară şi trebuie prevenite, cât putem noi, din partea 
învăţătorilor. Cum vezi, e vorba de o chestie foarte serioasă, la 
care trebuie să lucrăm în diferite puncte şi în mod sistematic. 
Chibzuieşte-te şi cu amicii siguri şi propune-mi toate ce le 
credeţi nimerite^! (s.n.). O bună parte din aceste propuneri au 
devenit decizii drastice. 

Obiectivitatea ne îndeamnă să consemnăm şi un fapt — deloc 
minor — care evidenţiază urbanitatea comportamentului ministrului 
în funcţiune chiar în acest episod de o încrâncenată campanie 
antisocialistă. Cum prigoana era în toi iar Gherea publicase 
numai cu doi ani înainte vestitul său articol antimaiorescian 
(Cătră dl. Maiorescu) care — se ştie — l-a supărat mult pe 
conducătorul Junimii, la instalarea guvernului Th. Rosetti în 
Bucureşti s-a răspândit zvonul că Maiorescu va dispune 
expulzarea lui Gherea din ţară (Gherea nu era încă naturalizat). 
Anton Bacalbasa, alarmat, ca toti fruntaşii socialişti, de lovitura 
fatală care ar fi fost administrată mişcării, s-a grăbit să vină la 
Ploieşti, comunicându-i vestea lui Gherea. Într-o consfătuire 
rapidă s-a hotărât ca Gherea să-i ceară urgent o audienţă lui 
Maiorescu pentru a-i sonda intenţiile. Audienta i-a fost acordată 
neîntârziat. La întrebarea lui Gherea. ministrul i-ar fi replicat cá 
deşi conservatori, junimiştii sunt mai liberali decât chiar liberalii 
şi nu vor expulza oameni pentru scrierile lor, chiar dacă ating 
persoana particulară a unui ministru. (1-а reproşat numai 


! În vol. Junimea şi junimiştii (ed. de I. Arhip şi D. Vacariu), Editura 
Junimea, 1973, p. 30-34. 

expresia de „avocat în literatură“, utilizată de Gherea în articolul 
polemic; drept care in vol. I din Srudii critice autorul a făcut 
rectificarea cuvenită)!. Nu numai că expulzarea nu a avut loc, 
dar în mai 1890 (deci în timpul guvernului Th. Rosetti), printr-o 
procedură de urgenţă şi cu dispensă de stagiu — iniţiator a fost 
G. Panu - Gherea a obţinut împăm ântenirea? (raportor a fost M. 
Kogălniceanu), cu acordul ştiut al guvernului şi al lui Maiorescu 
în mod special. Duiliu Zamfirescu îi amintea protectorului său 
în noiembrie 1898: „Îmi aduc aminte numai că Dvs. ati sprijinit 
pe Gherea, în Cameră, la indigenat, — ceea ce mi s-a părut foarte 
frumos'3. 

Dar această eleganţă în civilitate. am spune cavalerească, de 
a nu elimina (prin expulzare) un adversar care era, indubitabil, 
cel mai periculos pentru junimism, nu înseamnă deloc că 
intransigenta sa antisocialistă s-ar fi domolit în vreun fel. 
Documentele саге au rămas de la liderii junimişti (aici includem 
şi Jurnalul lui Maiorescu), luările lor de atitudine oficială 
demonstrează grija atentă cu care urmăreau evoluţia mişcării 
socialiste, activitatea conducătorilor ei. Simptomatică ni se pare 
opinia lui Maiorescu care considera — în prefata la vol. V din 
Discursuri parlamentare —, că pericolul mişcării socialiste 
trebuie mai ales căutat în activitatea sa în problema țărănească 
(„primejdios prin fermentul de agitări ţărăneşti”). Cauzele 
răscoalelor ţărăneşti din 1907 au fost, de asemenea, reduse la 
acţiunile propagandistice ale militantilor socialişti în rândurile 


! Cf. I. Negreanu (fost administrator la Adevărul), Amintiri, 
Adevărul literar si artistic, an IX, nr. 494, (25 ma) 1930. Informaţie 
oferită cu amicală bunăvoință de Tiberiu Avramescu, căruia îi 
mulțumim şi pe această cale. 

2 Vezi C. Dobrogeanu-Gherea, Corespondenţă (edite de Ion 
Ardeleanu şi Nicolae Sorin), Editura Minerva, 1972, p. 341. 

3 E. Bucuţa, ор. cit., p. 211 

ţărănimii. „Autorul acestor rânduri — scrie Maiorescu în prefata 
amintită — a atras de la început, printr-o interpelare in Senat, 
luarea aminte a oamenilor politici asupra gravitátii acestui 
compromis (alianţa dintre liberali şi socialişti la alegerile 
comunale din laşi în noiembie 1893, n.n.) în care vede şi astăzi 
una dintre cauzele răscoalelor ţărăneşti izbucnite în primăvara 
anului 1907 ale căror premergătoare au fost mişcările atátate în 
câteva districte din Muntenia prin cluburile socialiste de la sate 
imediat după alegerile de la noiembrie 1898.“ 


3. Adversarul acesta politic — tânăra mişcare socialistă — se 
va demonstra, aşadar, a fi şi oponentul principal al junimismului 
în domeniul ideologiei şi criticii literare, adică într-un plan în 
care până acum Junimea fusese cu adevărat invulnerabilă. Cum 
se ştie, apariția Contemporanului a fost primită favorabil de 
Convorbiri. O recenzie din septembrie 1881, datorată, probabil, 
lui Miron Pompiliu (deci la nici trei luni după apariţia, în iulie, 
a Contemporanului) primea foarte bine noua publicaţie: 
„Contimporanul din laşi sub redactiunea d-lor Nădejde, 
Sperantá şi Const. Mille ar avea aerul unui ziar socialist. Totuşi 
nu este aşa. Se ocupă de răspândirea noţiunilor ştiinţifice... Pe 
lângă aceasta conţine şi literatură şi anumite novele, poezii şi 
anecdote populare... Partea cea mai de seamă a revistei este însă 
fără îndoială critica cărţilor didactice făcută în cunoştinţă de 
cauzá...^? Şi în 1884, Convorbirile, prin Miron Pompiliu, recenza 
lucrarea directorului Contemporanului (Gramatica română), 
spunând: „cartea d-lui Nădejde este de o valoare şi de-un folos 
însemnat“ 3. Această primire favorabilă e cu totul explicabilă. 
Revista şi-a impus de la început să se prezinte în lume ca o 


! T. Maiorescu, Istoria contimporană a României, р 391. 
2 Convorbiri literare, an XV, nr. 6 (septembrie), 1881, p. 236-238. 
3 Ibidem, an. XVIII, nr. 1 (martie), 1884, p. 38. 

publicaţie stiintifico-literará in care propagarea ideologiei 
socialiste sá fie, deocamdatá, evitatá. ,,Se spera — explica peste 
decenii Sofia Nădejde — cá, cultivándu-se mai întâi spiritele, 
acestea vor deveni mai receptive şi pentru ideile sociale mai 
înaintate“ !. Motivația indicată de Sofia Nădejde nu e lipsită, cel 
puţin partial, de temei. Într-adevăr. noutăţile ştiinţifice comentate 
aici au cucerit tineretul studios, captându-i adeziunea spre 
idealurile socialiste. Dar lucrurile erau atunci mult mai 
complicate. Tinerii intelectuali care au pregătit revista din strada 
Sărăriei considerau (aşa a povátuit şi Gherea) cá e mai cuminte 
pentru destinul publicaţiei (la fel s-a pocedat şi cu România 
viitoare din 1880) să nu „afişeze“ convingerile socialiste. 
Ascunzâdu-şi o vreme adevărata identitate, putea obţine toleranța 
oficialitátii şi, deci, garanţii pentru supravieţuire. Cu un asemenea 
profil, fireşte că relaţiile cu Convorbirile puteau fi onorabile. Mai 
ales că, prin fizionomia întregii publicaţii, şi unele dintre direcţiile 
ei de atac se realizaseră ca practicabile puncte de contact. 
Contemporanul populariza teoriile evoluționiste moderne, îi cita 
la loc de cinste pe Darwin, Spencer, Haeckel, Biichner, Virchow, 
comenta avizat manualele didactice demonstrând — unde era cazul 
— erorile şi împrumuturile nemărturisite, ducea o bătălie 
necruțătoare împotriva plagiatului şi a tuturor „„monstruozităţilor 
ştiinţifice“. Or aceste „obiective obsesive“ ale Contemporanului 
erau şi ale revistei junimiste. Bunele raporturi se vor deteriora 
însă, fatal, mai târziu, când popularizarea ştiinţei va fi însoţită cu 
propagarea şi comentarea doctrinei socialiste (sociologie, 
economie politică, filozofie), iar publicaţia socialistă nu pregetă 
să dezvăluie că are curajul de a propune o nouă direcţie şi în 
ideologia literară, înfruntându-l deschis chiar pe Maiorescu?. 


! Sofia Nădejde, Amintiri, Adevărul, nr. 15 737 din 5 mai 1935. 
? Despre etapele revistei Contemporanul şi semnificaţiile mişcării 
culturale pe care a 1naugurat-o, vezi lucrarea noastră Curentul cultural 

Prima ridicare de spadă e îndreptată, aşadar, împotriva lui 
Maiorescu, iar Gherea e cel care îşi asuma responsabilitatea 
înfruntării. E drept că, în 1882, Sofia Nădejde îndrăznise, cea 
dintâi, în Contemporanul, să polemizeze cu liderul Junimii (în 
articolul Răspuns d-lui Maiorescu în chestia creierului la femei). 
Dar acesta era un articol pe o temă specială, curajos în apărarea 
egalităţii femeii. Precedentul din 1882 are deci o semnificaţie cu 
totul limitată. Adevărata înfruntare, pe un front central şi care 
se anunţa larg, este articolul polemic al lui Gherea din 1886. Să 
menţionăm deocamdată că anul 1886 înregistrează, pe acest 
plan, şi alte atacuri antimaioresciene. Imediat după articolul lui 
Gherea în Vointa natională din 19 octombrie (unde era prim 
redactor fostul junimist N. Xenopol) apare articolul Contrazicerile 
d-lui Maiorescu în care se relevau pe lângă unele antinomii în 
declaraţiile politice ale liderului junimist şi aceea de ordin 
estetic la care se referise şi Gherea (a fost, de fapt, împrumutată 
din articolul acestuia). Cum Maiorescu a răspuns (în România 
liberă) articolului din ziarul liberal şi acesta revine cu Răspuns 
d-lui Maiorescu (a mai urmat încă un schimb de replici între cele 
două gazete), iar N. Xenopol adună toate aceste articole 
polemice în broşura Contrazicerile d-lui T. Maiorescu, publicul 
interesat putea încerca sentimentul că asista la o campanie 
antijunimistă. Ceea ce nu era tocmai departe de adevăr. Dar şi 
în acestă campanie, Gherea are privilegiul întâietății. 

Obiectul special al contradictiei semnalate de Gherea în 
opiniile estetice maioresciene (aşa cum apărea în eseurile 


de la „Contemporanul“, Editura Minerva, 1977. De asemenea: Savin 
Bratu, Zoe Dumitrescu-Buşulenga, Contemporanul şi vremea lui, ESPLA, 
1959; І. Vitner, Lüeratura în publicaţiile socialiste şi muncitoreşti 
(1880-1900), EPL, 1966; G. C. Nicolescu, Școala literară de la 
„Contemporanul“, Editura Tineretului, 1967; Adriana Iliescu, Revistele 
literare la sfârşitul secolului al XIX-iea, Editura Minerva, 1972. 

Comediile d-lui Caragiale şi Poeti şi critici) e prea ştiut pentru a-l 
mai expune în detalii. În dispută era conceptul de impersonalitate a 
creatorului în momentul contemplării şi recreerii artistice ca o 
condiţie esenţială a artei (afirmat în articolul despre Caragiale) şi 
ideea că în actul transfigurării, al exprimării trăirilor, artistul e 
personal (precizat în articolul despre Alecsandri). S-a spus că 
aşa-numita contradicţie semnalată de Gherea ar fi fost închipuită 
pentru că ignora dubla semnificaţie a termenului ,;impersonalitate". 
Artistul este, într-adevăr, impersonal, până la uitare de sine în 
actul contemplării obiectului şi e fortamente personal în 
momentul recreerii acestuia. Să admitem că argumentarea lui 
Gherea se sprijinea, fragil, pe această ignorare a dublei semnificaţii 
a conceptului pe care îl considera utilizat inconsecvent de 
adversarul său. Dar se reduce intervenţia lui Gherea din iulie 
1886 la dezvăluirea acestei inconsecvente în utilizarea aparatului 
conceptual ? Si se anulează ea — de îndată ce stabilim că 
antinomia în chestiune nu e tocmai justificată ? Lectura atentă a 
textului, eliberat de prejudecăţi hagiografice sau detractoare, 
demonstrează că, de fapt, semnificaţia acestui eseu al lui Gherea 
trebuie căutată dincolo de obiectul strict al controversei. 

E adevărat că oralitatea stilistică a lui Gherea e aici prea 
necontrolată şi, lăsată fără frâu, dă o nepotrivită notă de 
domesticitate unei dezbateri de idei, că exprimarea e nu o dată 
nefericită! şi terminologia nepotrivită, că unele enunturi şi 


! Dealtfel, nu trebuie să ne sfiim s-o recunoaştem Gherea, stabilit în 
Româma în 1875, unde, practicând meserii care au trecut de la cea de 
pavator la aceea de restaurator la Ploieşti, a învăţat trudnic limba 
română Primele sale articole — debutul semnat e din 1883 — au fost 
stihzate de pneteni Cunoscătorii, ca de pildă Const. Graur, au precizat 
că multe dintre pasajele stndent „populare“ (ca acela cu „Madama 
Estetica“) nu 1 se datoresc autorului, ci lui I Nădejde, care avea opiniile 
sale despre stil şı le-a aplicat, fără menajamente, in studiile lui Gherea. 

demonstratii partiale sunt erodate de exagerare sau de vicii de 
apreciere. Dar tot atát de adevárat e faptul cá aici Gherea aduce 
pentru prima oará la noi in discutie cáteva probleme de esteticá si 
ideologie literará cu adevárat moderne care vor deveni teme pivot 
in infruntarea dintre cele douá scoli. Am spus cá, de fapt, dincolo 
de conceptul impersonalităţii — cu sfera sa specială de semnificaţii 
— Gherea ridica în articolul său problema raporturilor estetic-etic, 
estetic-istoric. Era o chestiune cu adevărat importantă, admisă de 
estetica modernă. Şi tocmai această chestiune se constituia în 
obiectul adevărat al disputei. În intervenţia polemică a lui Gherea 
importantă este dezvăluirea faptului că esteticul, dincolo de 
autonomia sa relativă, e expresia unei epoci date („mijlocul 
social, că artistul a fost modelat într-un climat spiritual anume şi 
că aceste sigle specifice îşi vor imprima, fatal, pecetea pe structura 
genuiná si irepetabilă a operei. Cine ar putea nega justetea acestui 
punct de vedere rezonabil şi modern ?: „Un artist, un scriitor are 
convingerile sale, principiile sale, e influenţat de mijlocul (citeşte 
mediul, n.n.) în care trăieşte, răsuflă în atmosfera morală a 
mijlocului social în care se află şi de aceea lucrările sale, 
subiectele ce vor alege, felul cum le va lucra, vor purta pecetea 
mijlocului social ce înconjoară pe artist. Căci, pentru orice om cu 
mintea sănătoasă, vom zice şi noi, este vădit că un om credincios, 
un artist religios va putea face o satiră genială împotriva ateilor, 
dar nu va putea face o satiră adevărat artistică împotriva religiei 
pe care o crede sfântă şi bună. Pentru o asemenea lucrare 1-а lipsit 
inspiraţia, ba nici chiar n-ar putea băga în seamă părţile de râs pe 
care un ateu le-ar putea vedea foarte uşor...“!. Această demonstraţie, 


O dovedesc lămuritor şi scrisorile sale din excelentul volum de 
Corespondenţă publicat la Editura Minerva de lon Ardeleanu şi Nicolae 
Sorin, precum şi articolul lui Const. Graur despre Gherea din Portrete 
socialiste, 1936. 

! C. Dobrogeanu-Gherea, Studii critice, ESPLA, 1907, voi. I, p. 31. 

cuminte şi dreaptă, cuprinde în sine, într-o exprimare nu tocmai 
în întregime pedestă, toată semnificaţia intervenţiei lui Gherea. 
Artistul, ca om al cetăţii (şi al unei cetăţi anume, dintr-un timp 
istoric determinat), va încerca emoţii intense, cu totul particulare 
(personale) faţă de marile probleme ale timpului său, ale 
concetátenilor săi. De aceea „patriotismul, ca şi oricare altă 
manifestare a vietei individuale şi sociale, poate să fie subiectul 
unei lucrări artistice, numai tratarea acestui subiect trebuie să fie 
în adevăr artistică“. Eticul şi istoricul (politicul) sunt deci 
componente ale sferei esteticului. 

E drept că Gherea, ca adept al şcolii istoriste în estetică şi 
potrivnic vechilor puncte de vedere înglobate în ceea ce numea 
„estetica metafizică“, a trecut prea repede peste conceptul 
„impersonalităţii“ în artă, altfel spus a raportului dintre general 
şi particular, a tipizării în procesul creaţiei artistice. Nu vom 
relua aici ceea ce am notat într-un alt capitol despre structura şi 
semnificaţia acestui concept şi a acestor raporturi. E necesar 
numai să se spună că nu în aceste erori de interpretare trebuie 
căutată esenţa primei intervenţii polemice antimaioresciene 
venită din partea lui Gherea. (Dealtfel, mai târziu, în 1895 avea 
să-şi precizeze remarcabil opinia despre impersonalitatea în artă 
aducând corective, modulări şi clarificări necesare.!) Dar şi 


l E vorba de eseul despre Leconte de Lisle in care nota: „Ceea ce 
Leconte a proclamat e teoria comună întregei literaturi realiste: 
impersonalitatea în artă. Prin impersonalitate nu se înţelege că artistul 
să nu puie nimic din el în opera lui, căci aceasta ar fi imposibil... Dar în 
opera de artă unde artistul creează cu inima lui, unde sunt sentimente 
iar nu idei, poate fi oare vorba de o operă artistică obiectivă, care să nu 
fie exprimarea personalității autorului ? Prin impersonalitate se înțelege 
puterea de a ieşi din sine însuşi, darul de a înţelege, de a simpatiza în 
alte suflete, de a da o formă exactă, reală naturii şi civilizaţiilor pe care 
poetul le descrie şi aceasta în opoziție cu literatura romantică care nu-i 
decât expresia prea mult mărită a unui eu pe care poetul plimbat prin 

acum - la trei ani după Contraziceri şi la doi ani după răspunsul 
lui Gherea din Literatură şi ştiinţă -- se păstrau încă serioase, 
esenţiale deosebiri între opiniile celor doi adversari. Si acestea 
proveneau, bineînţeles, din caracterul opozit al concepţiilor 
estetice împărtăşite de cei doi polemişti. Ponderea ei se află, o 
vom repeta din nou, în relevarea legitimităţii raporturilor dintre 
estetic şi factorii consubstantiali (etic, istoric), a locului acestor 
factori în structurile esteticului. Şi acest punct de vedere era, 
incontestabil, novator în estetica şi ideologia literară românească 
a timpului, chiar dacă, acum, în 1886, Gherea rezolva prea 
mecanic relaţia etic-estetic („una din condiţiile de căpetenie 
pentru producerea lucrărilor artistice moralizatoare este înălţarea 
morală şi ideală a artistului însuşi. Pentru o operă artistică 
moralizatoare se cer deci două condiţii: înălţarea morală şi 
ideală a artistului şi puterea creatoare, geniul“). 

E curios că Maiorescu, după o tăcere de şase ani, răspunzând 
cu Asupra personalității şi impersonalitátii poetului (integrat, în 
acelaşi an 1892, în eseul Contraziceri, care a fost inclus. astfel, 
în vol. III din noua ediţie, în trei volume, din Critice), îşi 
concentrează atenţia asupra unor formale chestiuni de logică şi 
psihologie. Singura chestiune căreia concede să-i acorde un 
spaţiu ceva mai mare este impersonalitatea în artă $1, prin 
derivație, conceptul de tipic. Dar ocoleşte cu totul aspectele 
esenţiale din articolul lui Gherea care îi era adresat („,Cătră dl. 
Maiorescu“), nemultumindu-si prietenii literari şi elevii. (Gherea 
a avut dreptate să constate în replica sa că „întregul răspuns se 
referă la două expresii şi o contrazicere" şi cá, de aceea, 
„articolul meu în mare parte ar rămâne neatins.) În 1893. în 
primul volum (număr) din publicaţia întemeiată de Gherea, 


toate latitudinile şi în care a rezumat o întreagă natură“ (art. cit apărut 
în Lumea nouă, din 1895, nr. 68, 82. Apud Asupra criticei, edia M. 
Iorgulescu, 1973, p. 161-162). 

Literatură şi ştiinţă, acesta îi răspunde lui Maiorescu cu studiul 
Asupra esteticii metafizice şi ştiintifice. Ca şi răspunsul lui 
Maiorescu, replica lui Gherea e şi ea neconvingătoare, procedând, 
întocmai ca adversarul său, prin digresiune şi ocol. Gherea 
adoptă maniera propusă (sau impusă) de preopinent, se afundă 
în înfăţişarea teoriei noţiunilor, în definirea emotiei (după Henry 
Maudsley). în problemele cuantificării predicatului (după 
Hamilton şi Mill), voind să-i demonstreze lui Maiorescu (care 
decisese atât de superior „las-o mai domol unde nu te pricepi”) 
că stăpâneşte deplin cunoştinţele de logică şi psihologie şi că pe 
acest teren pot discuta pe poziţii de competenţă egală. Greutatea 
replicii lui Gherea trebuie însă căutată în final, unde reaşază 
polemica pe poziţiile esențialmente opozite ale celor două 
orientări estetice („Apoi tocmai aici e miezul chestiei, miezul 
polemicei^) pe care criticul le precizează din nou, limpede şi 
lămuritor: ,,D. Maiorescu a adus din Germania estetica platoniană, 
nemtitá de metafizicienii nemți. Această estetică, luată mai ales 
de la Schopenhauer, d-sa a adus-o şi a acreditat-o în tara noastră, 
ceea ce dealtminterelea e foarte natural. D. Maiorescu n-a putut 
aduce altă teorie estetică, pentru că pe acea vreme, estetica 
ştiinţifică mai nu exista. Încât priveşte acreditarea acestei teorii 
şi dominarea ei până în timpul din urmă, aceasta e iarăşi natural, 
având în vedere pe de o parte lipsa unui serios control literar şi 
estetic în ţara noastră, pe de altă parte talentul d-lui Maiorescu. 
Dar oricât de mult talent ar fi avut d-sa, oricât de distins logician 
ar fi, cu o astfel de teorie e natural să nu poti face alte 
aplicatiuni, decát acelea pe cari le-a fácut in cele douá articole 
tipárite in Convorbiri literare. E de netágáduit cá d. Maiorescu 
a fácu un mare serviciu literaturei románe, dar aceasta se 
datoreşte propriului d-sale talent, gustului literar, după cum am 
arătat în alt articol, dar nu teoriei, care e greşită. În contra 
acestei teorii metafizice şi a aplicatiunilor sale m-am ridicat eu 
când am scris articolul meu Personalitatea şi morala în artă. Eu 


324 


am pornit din punctul de vedere al esteticii ştiinţifice moderne, 
o ştiinţă care, deşi in formaţiune, cu totul pe la începutul ei, e 
însă îndestulătoare pentru a arăta până la evidenţă cât de naivă şi 
antiştiinţifică e această teorie platonianá, fie in forma ei 
primitivă la Platon, fie şi în forma ei ulterioară la metafizicii 
nemti, francezi etc. Deci, încă o dată, aici e chestia: în lupta 
acestor două teorii $1 nu aiurea."! Aşadar, cu un gest decis si 
sigur pe sine, Gherea readucea dezbaterea polemică la stadiul 
din 1886, avertizându-l pe Maiorescu că, deocamdată, prin ceea 
ce a replicat in 1892, „пи e în chestie” deloc, invitându-l pe 
profesor să reia, calm şi la obiect, discuţia în jurul problemelor 
esenţiale. (La o tonalitate calmă si, evident, mai deferentă. lui 
Maiorescu i se servea replica pe care o expediase el, atât de dur, 
în 1873, colaboratorilor Revistei contimporane.) Junimismul nu 
va ocoli înfruntarea. Dar va fi angajată nu de profesor, ci de 
tinerii săi elevi, sub controlul dirijat al maestrului. 


ж 


Dar până a se porni, din 1893 încolo, ostilitátile între cele 
două orientări, direcţia Contemporanului, prin Gherea, se 
afirmase spectaculos şi cu temeinicie. Din 1885, când a debutat 
în critica literară, Gherea a publicat intens (avea atunci la 
dispoziţie tribuna Contemporanului) studii de directivă critică 
sau estetică şi de analiză critică propriu-zisă. Amintim dintre 
cele dintâi: Deceptionismul în literatura română, Directia 
„Contemporanului“ (devenită în volum Tendenționismul şi 
tezismul în artă) (1887), Ceva despre clasicism şi romantism 
(1888), Asupra criticii metafizice şi celei ştiintifice, Cauza 
pesimismului în literatură şi viață (1891). Таг dintre studiile 
analitice — unele, prin intenţie, veritabile micromonografii, 


! Art. cit., in ed. cit., p. 211. 


325 


amintim cele consacrate lui Eminescu (1887), Caragiale (1885, 
1890, 1891), Vlahutá, Duiliu Zamfirescu (1890) (studiul despre 
Cosbuc va apárea in 1897) si cáteva eseuri despre mari scriitori 
rusi aproape nestiuti la noi: Turgheniev, Tolstoi. In sfársit, i-au 
apărut două volume de studii (1890, 1891), dense şi cu sumare 
bogate. pe marginea cárora s-a discutat mult in mai toate 
publicaţiile vremii, stârnind interes şi opţiuni. Cu excepţia 
studiilor în care polemiza cu cei însărcinaţi de Maiorescu să-l 
atace şi a celui — exceptional ca semnificaţie — DI. Panu asupra 
criticei şi literaturei, a câtorva eseuri (cel despre Leconte de 
Lisle, cel intitulat Crifici volintiri), practic activitatea de critic a 
lui Gherea se încheiase la data când, din 1893, polemica dintre 
cele două orientări а luat proporții. (Dealtfel, de prin 1896 încolo 
bibliografia operei lui Gherea nu mai are de semnalat lucrări de 
critică sau estetică.) 

Aşadar, în 1892, când Maiorescu s-a decis, în sfârşit, să-i 
răspundă lui Gherea, acesta era una dintre marile personalități 
critice ale epocii, cu o autoritate recunoscută, stimat şi iubit 
(chiar în cercurile scriitoriceşti). Izbutise, în cinci-şase ani, să 
producă în mentalitatea estetică şi critică a timpului o profundă 
mutație, propunând şi impunând o orientare structural innoitoare. 
91 dacă, din păcate, ea a fost lipsită de pleiada de scriitori care să 
dea strălucire literară noului curenti, acesta a impus о altă 
concepţie estetică, o altă ideologie literară şi a inaugurat, fără 
putinţă de revenire, o altă înţelegere despre actul critic. 
Curentele literar-culturale ivite după 1900 (sămănătorismul şi 
poporanismul) se vor revendica (tacit sau mărturisit) din 
ideologia literară aşa cum a fost structurată de Gherea, iar 


1 Se repeta, invers, nenorocul generaţiei paşoptiste; aceştia nu au 
avut parte de un critic, curentul de la Contemporanul se bucura de o 
personalitate criticá dar era lipsit de scriitori de valoare. (Despre aceasta 
vezi mai pe larg în lucrarea noastră mai înainte amintită, p. 397-433.) 

modalitatea criticá propusá de criticul socialist se va impune 
definitiv, practicatá fiind si de cei care i-au fost adversari. 
Gherea stia bine cá propune vieţii literare româneşti nu 
numai o nouă concepţie despre actul critic dar că pur şi simplu 
inaugurează disciplina criticii literare moderne aşa cum se 
constituise şi era practicată în Europa apuseană sau în Rusia de 
pleiada marilor critici (Bielinski, Dobroliubov, Pisarev). Poate 
că termenul utilizat pentru definirea modalităţii critice practicată 
de Maiorescu (, judecătorească“) nu e tocmai nimerit găsit. Dar, 
neîndoielnic, termenul propus pentru critica pe care înţelegea e/ 
să o exercite (,.analiticá^ sau ,,explicatoare^) a fost fericit pentru 
că definea în ceea ce avea, într-adevăr, ca notă distinctivă. Încă 
în Asupra criticei (titlul iniţial, în Contemporanul din 1887, a 
fost Critica Criticei) Gherea a întreprins un examen lucid al 
criticii timpului (de aici şi titlul Critica criticei), relevându-i 
anacronismul, demonstrând necesitatea depăşirii acestui stadiu 
pentru a o transforma într-un factor util operaţiilor de evaluare şi 
de selectare a valorilor. Îi cita (luându-i şi în sprijin) pe marii 
critici şi esteticieni europeni (Sainte-Beuve, Taine, Brandes, 
Faguet, Brunetiére, Bielinski, apoi pe Hennequin, Fechner, 
Guyau), precizând cá în ultimele decenii ,,critica in Europa a luat 
o mare dezvoltare, dar o critică întemeiată pe alte baze, o critică 
plină de putere, care priveşte o operă literară ca un product şi îl 
analizează ca atare“. Ceea ce releva aici Gherea, cu un amplu 
aparat demonstrativ era, de fapt, temelia psiho-sociologică a 
creaţiei şi a creatorului: „Aşadar, temelia criticei, când e vorba 
de a statornici legătura între artist şi operă, va fi o analiză 
psihică a artistului“. Implicit, se va cuprinde în zona de cercetare 
pentru cá „această stare psihică e pricinuită, atârnă de psihicul 
cercului în care se învârteşte artistul, de al poporului din care 
face parte; deci, după ce am aflat legătura dintre opera artistică 
şi între artist, trebuie să aflăm şi legătura între opera artistică şi 
poporul din care face parte. ...Ma: departe... trebuie deci de aflat 

legătura între opera artistică şi mediul natural şi social in care 
trăieşte artistul“!. Sau în acelaşi an 1887, în studiul Directia 
Contemporanului (devenit în volum Tendentionismul şi tezismul 
în artă) care preciza statutul orientativ al noii metodologii în 
critică, reluând idei din studiul anterior, sublinia din nou: „Omul 
în general, deci şi artisul, e un product al împrejurărilor cosmice 
(mijlocul natural) pe de o parte, iar pe de alta al împrejurărilor 
sociale (mijlocul social). Toate manifestările spiritului omenesc 
în general, deci şi cele artistice sunt condiţionate prin organizaţia 
fizică, nervoasă, sufletească a artistului. Însuşi artistul e format 
de către mijlocul natural şi social ce-l înconjoară. Toate 
productiunile artistice (vorbim de artă, nu de mâzgălituri ori de 
falsificarea artei) se reduc, la urma urmei, la înrâurirea 
mijlocului natural şi a celui social“. Poate că insistența e prea 
apăsată şi exprimarea nu tocmai atrăgătoare, dar ceea ce spunea 
Gherea aici, în 1887, era faptul că actul critic modern nu se mai 
poate reduce la simpla şi nuda evaluare prin rostirea repede, fără 
drept de apel, a verdictului. Critica modernă e complexă şi 
analitică (Gherea îi spunea ,,explicatoare^ şi pentru a se realiza 
apelează la biografie (deci la istorism), psihologie, sociologie, 
estetică, filozofie într-o direcţie coerentă şi o metodologie 
pluriformă. Gherea numea această critică — ştiinţifică, tocmai 
pentru că îşi întemeiază judecátile de evaluare pe elemente 
provenite din discipline cu statut ştiinţific recunoscut, şi 
considera, cu dreptate, că „în tara noastră sunt unul din cei dintâi 
care au zdruncinat toate teoriile metafizice în estetică şi 
aplicarea lor în critica literară 3. 

Cum în dezvoltările sale criticul de la Contemporanul vorbea 
de ştiinţe speciale, se referea la mediul (mijlocul) natural şi 


! C. Dobrogeanu-Gherea, art. cit., in ed cit., p. 65-66. 
? Ibidem, p. 76-77 
3 Ibidem, p. 192. 

social a cárei expresie complexá e artistul (si, implicit, opera 
de artá), cum isi intitula metodologia pe care o inaugura si o 
aplica „critica ştiinţifică“, s-a creat pe dată o prejudecată. 
Gherea, acreditau adversarii, preconizează considerarea, în 
actele de evaluare, a unor chestiuni din afara specificităţii 
creaţiei, ignorând cu totul sau acordând atenţie periferică tocmai 
esteticului. (La aceasta a contribuit, poate, şi vestitul chestionar 
din 1887 cu cele patru întrebări la care ar trebui să răspundă 
criticul în actele de evaluare: ,,de unde vine creatiunea artistică, 
ce influenţă va avea ea, cât de sigură şi vastă va fi acea influenţă 
şi, în sfârşit, prin ce mijloace această creatiune artistică lucrează 
asupra noastrá!.) Prejudecata, o dată acreditată, s-a consolidat 
cu vremea devenind tenace şi mentinándu-se straniu până astăzi. 
Ne aflăm, fără îndoială, înaintea uneia dintre cele mai absurde 
prejudecăţi înregistrate de istoria literară (sau de cea a ideologiei 
literare), cu un stagiu de peste un secol şi care de-abia astăzi, 
prin unele lucrări de obiectivă restaurare a adevărului?, tinde să 
se risipească (deşi destule opinii obtuze şi răuvoitoare continuă 
— senin — să vehiculeze comoda şi stupida prejudecată). În 
realitate, Gherea nu a ignorat defel specificitatea estetică a 
operei de artă. Ba chiar, se poate spune că Gherea a pornit de la 
această realitate, deosebind-o şi recunoscându-i autonomia 
relativă în ansamblul valorilor spirituale, altfel zicând ale 
conştiinţei sociale. El a considerat opera o structură constituită 
estetic unitar (sau în terminologia sa product), altfel spus o 


l Ibidem, р. 68. 

2 Le menţionăm: George Іуаѕси, Dobrogeanu Gherea, Editura 
Albatros, 1972, Mircea Iorgulescu, postfață la ediţia Asupra criticei, 
Editura Minerva, 1973, Damian Hurezeanu, C. Dobrogeanu-Gherea, 
Editura Politică, 1973, capitolul consacrat lui Gherea din amintita 
lucrare а lu Florin Mihăilescu, Conceptul de critică literară în 
România. 

creație durabilă care trebuie analizată in multitudinea implicatiilor 
reprezentate. Analiza, actele complexe de evaluare sunt operaţii 
a posteriori şi se exercită numai asupra operelor estetic 
desăvârşite. Nu a precizat Gherea tot în anul 1887 „vorbim de 
artă, nu de mâzgălituri sau de falşificarea artei ?* Таг, mai târziu, 
in 1896, reluându-şi ideea din 1887, a stăruit din nou: „Critica 
moderná nu poate să se ocupe decât de adevăratele personalităţi 
artistice: încercările literare, chiar de talent, rămân în sarcina 
recenzentilor*. Sau în acelaşi text: „O critică în sensul modern al 
cuvântului poate să fie făcută numai scriitorilor cari în opera lor 
şi-au manifestat întreaga personalitate artistică“.! Gherea e aici 
atât de limpede şi categoric încât aceste clarificări despre 
statutul criticii literare puteau fi semnate de, să spunem, un 
descendent maiorescian ca Mihail Dragomirescu, care şi el 
împărțea operele (şi scriitorii) în talentate, virtuoase şi capodopere, 
socotind că adevărata exegeză se poate exercita numai asupra 
celor din urmă. 

Aşadar, repetăm, critica literară porneşte de la un anumit prag 
încolo, exercitându-se exclusiv asupra unei realităţi coerente 
estetic, deplin constituită. Misiunea criticii literare, în ipostaza ei 
modernă, nu se poate însă limita la pronunţarea deciziei de 
valoare. Datoria ei este să releve, genetic. procesul ivirii operei, 
coerenţa interioară a structurii sale, ideatia conținută şi, 
inevitabil, modalitatea receptării în conştiinţa contemplatorului. 
Într-un anume sens, actul critic modern îşi demonstrează 
utilitatea tocmai pentru că dezvăluie cititorului valorile complexe 
ale operei, înfăţişând-o în ceea ce are specific, relevându-i zonele 
mai dificil de perceput. „Critica modernă — sublinia Gherea în 
1896 — are în adevăr o mare influenţă asupra dezvoltării şi 
îndreptării gustului estetic al publicului, şi aceasta din două 


! C. Dobrogeanu-Gherea, D/. Panu asupra criticei şi literaturei, in 
ed cit, vol II, p 371 

pricini: întâi pentru cá şi ea e o operă de artă si al doilea pentru 
cá e şi o operă de ştiinţă”. 

În ciuda prejudecátilor obstinate care au fost aşezate greoi 
peste opera lui Gherea, criticul şi-a stabilit acest punct de vedere 
nu târziu, prin 1895-1897, când îşi încheia practic cariera de 
analist, ci din capul locului. Şi a spus-o nu într-un text oarecare, 
ci în studiul despre Eminescu din 1887: „Сапа vrei să faci 
analiza estetică, adâncă şi conştiincioasă, a unei creaţii poetice, 
când vrei să înţelegi şi să faci şi pe alţii să înţeleagă legătura ce 
este între creaţia poetului şi mijlocul ce-l înconjoară; când vrei 
să arăţi înrâurirea ce plásmuirea poetică va avea, la rândul ei, 
asupra mijlocului social în care s-a produs; când, într-un cuvânt, 
intrebuintánd o analogie, vrei să priveşti plăsmuirea poetului са 
o creaţie dumnezeiască ori naturală, ca un organism şi vrei să 
analizezi acest organism în legătură cu puterile creatoare, să 
descoperi legătura de cauze între organism şi mijlocul 
împrejmuitor... atunci lucrarea (critică) e grea, foarte grea, 
serioasă şi nici vorbă nu mai poate fi despre fraza «Critica e 
usoará»*. După această expunere de principii, nota: „Voim să 
scriem un fragment critic despre Eminescu, să expunem câteva 
din vederile noastre asupra însemnătăţii şi înţelesul social al 
operei poetice a lui Eminescu, precum şi în privinţa valorei lor 
estetice“. Şi după ce menţionează că, în funcţie de cele două 
obiective, îşi va împărţi studiul în două secţiuni, subliniază că 
în comentariu ele se vor contopi nu o dată „pentru cá este peste 
putinţă să vorbim de una, fără a atinge şi pe cealaltà ?. Am putea 
adăuga că Gherea nu numai că nu a eludat esteticul în actele 
apreciatoare, dar a avut despre statutul criticii o înţelegere cu 
adevărat modernă, superioară, din acest punct de vedere. celei 


і Jbidem, Dl. Panu asupra criticei şi literaturei, in cd. cit., vol I, 
p. 369. 
2 Idem, Eminescu, în ed. cit , vol. II, p. 5-6. 


331 


maioresciene. Criticul de la Contemporanul, pe care detractorii 
îl prezintă ca preocupat de probleme exterioare actelor 
apreciatoare, a conceput totuşi exerciţiul critic ca având un statut 
autonom, de artă în sensul propriu al termenului. Într-un articol 
din publicaţia socialistă Lumea nouă ştiinţifică şi literară (iulie 
1895), cel care şi azi unii se incápátáneazá să ni-l recomande sub 
caracterizarea diminuantă „critic normativ“, scria: „А critica 
însemnează, în primul rând, a analiza o operă de artă şi aceasta 
implică dintr-o parte o punere logică, de analiză, din altă parte 
cunostinti varii şi serioase. Dar afară de aceasta critica ea însăși 
e o artă superioară (s.n.), pe care poate s-o exercite numai o 
personalitate artistică cu anumite calităţi artistice speciale. Dacă 
arta e natură văzută prin prisma artistului, critica e arta văzută 
prin prisma criticului (sublinierea lui Gherea) şi din acest punct 
de vedere critica s-ar putea numi, în câtva, o artă. în a doua 
potentá. Şi iată de ce criticii mari sunt atât de mari... Dacă vă 
veţi pătrunde de acest adevăr că critica e o ştiinţă şi o artă 
superioară totodată, atunci dintre voi vor începe a scrie numai 
în adevăr acei cari au menirea să devie scriitori“! 

Având o asemenea, cu adevărat modernă, înţelegere despre 
actul critic, se poate pretinde că Gherea a nesocotit esteticul din 
structura operei de artă, că a redus-o numai la ideatia ei ? Orice 
lectură atentă, făcută cu bună credinţă — deopotrivă a studiilor 
de estetică ca şi a celor de analiză consacrate marilor creatori ai 
epocii — evidenţiază contrariul. Nu a fost, cum s-a pretins, un 
„Cconţinutist“ şi nu a făcut din dimensiunea „tendinţă“ criteriu de 
evaluare estetică. În 1893, în studiul /dealurile sociale şi arta 
(replică la studiul lui Al. Philippide) stăruia polemic asupra unui 
„mare dar simplu adevăr... că forma şi fondul nu pot să fie 
despărțite unul de altul decât în abstracţie, că frumosul unei 


! Ibidem, Critici volintiri, în rev. cit., apud Asupra criticei (ediţia 
Mircea Iorgulescu), p. 194. 

opere de artá consistá tocmai in armonia formei si fondului, cá 
forma şi fondul deopotrivă ajută şi constituie chiar însemnătatea 
şi frumosul unei opere“. Punctul de vedere e judicios şi negreşit 
echilibrat. Dar numai faptul că a insistat şi asupra dimensiunii 
ideatice a artei, evidentiindu-i locul şi rolul in structura coerentă, 
organică a operei a fost suficient pentru formularea acuzatiei că 
ignoră, ba chiar neagă esteticul. Şi cum Gherea nu s-a sfiit să 
sublinieze şi elementul „tendinţă“ al unei opere, pe dată 
adversarii au decis că prin aceasta se neagă autonomia artei, 
subjugându-se frumosul unor conditionári extraestetice. Dar 
Gherea a spus-o nu o dată (ca în interviul acordat lui C. D. 
Anghel) că după opinia sa „tendinta în artă е cam ceea ce 
estetica germană numea ideea de artă“ (subl. n.). El nu a 
afirmat cá o operă trebuie să aibă o tendinţă, ci că arta are, prin 
obiectul ei, o tendinţă, izvorâtă organic din ideatia ei. A 
dezavuat deci deopotrivă estetismul ca şi tendentionismul 
grosier al artei utilitare, asimilată — se ştie — cu tezismul. 
Disputa „artă pentru artă sau artă cu tendință“ nu a initiat-o şi 
nu a condus-o el. A fost contribuţia discipolilor (de la Evenimentul 
literar şi Adevărul literar) care s-au războit cu adversarii de la 
Vieata lui Vlahuţă sau cu tinerii junimişti din jurul Convorbirilor 
literare. Oricum, Gherea nu a apreciat niciodată o operă artistică 
în funcţie de tendinţa ei şi nu a considerat veodată că o idee 
înaintată (moral sau social) se poate, prin chiar aceasta, 
materializa într-o operă cu adevărat artistică fără travaliul 
creator al geniului („mărimea operei artistice atârnă de mărimea 
talentului artistului“). Cu toate acestea, devenise un loc comun 
în anii nouăzeci şi după aceea că Gherea apreciază arta numai 
dacă exprimă idealuri morale şi sociale înaintate, ba chiar că el 
elogiază numai scrierile socialiste, talentul, frumosul estetic 


! C. Dobrogeanu-Gherea, Opere (ed. cit.), vol. I, p. 232. 


333 


fiind practic negate. Dar prejudecățile si rástálmácirile 
prolifereazá, când există factori interesaţi întru aceasta. „51 
astfel. constată criticul cu amărăciune resemnată, în 1897, 
legenda s-a creat, trăieşte şi probabil că va trăi. Şi degeaba, în 
toate articolele. timp de câţiva ani, am dat iarăşi şi iarăşi 
lămuririle necesare; degeaba e chiar faptul brutal că din patru 
studii mai mari pe care le-am scris, e unul asupra lui Eminescu, 
care era conservator, altul despre Caragiale, care e... să-i zicem 
conservator; în sfârşit, Coşbuc şi Vlahuţă nu se ocupă de 
politică, şi în orice caz, socialişti nu-s. Aşa ! Parcă cei ce creează 
legenda au nevoie de argumente !*! 


4. Legenda depreciatoare pe care o descrie Gherea este — 
paradoxal — o probă convingătoare a prestigiului si a ecoului 
exercitat în conştiinţa publică de direcţia Contemporanului. De 
la 1886 până la 1892 (când Maiorescu s-a hotărât, în sfârşit, să-i 
„acorde“ lui Gherea un răspuns) criticile lui Gherea, citite de 
literati ca şi de publicul larg, cuceresc — cum spuneam – o 
audienţă extraordinară. Apropiatii lui Maiorescu sunt nelinistiti 
$1 insistă pe lângă maestru să intervină, organizând rezistenţa şi 
ofensiva. Dar Maiorescu, ocupat de politică (o vreme cu intrigile 
de culise pentru cucerirea guvernării, apoi de responsabilitátile 
guvernamentale, în sfârşit de acţiunile pentru recucerirea unei 
poziţii în cabinetul conservator), preferă să tacă considerând că 
noul adversar nu e un pericol real. Aprecierile sale erau însă prea 
olimpiene şi — opinau junimiştii — ignoră calculele stării de fapt. 
Duiliu Zamfirescu, prin ceea ce reprezenta în literatură şi o 
amicitie deferentă, a îndrăznit să i-o spună deschis — de prin1891 
— şefului recunoscut al Junimii. După apariţia şi a vol. II din 


l Ibidem, Legende, Lumea nouă din 4 noiembrie 1897, în Studii 
critice, ed cit., vol. П, p 367 

Studiile critice ale lu1 Gherea, pe care diplomatul le-a citit atent, 
observa cá din teoria lui Gherea asupra raportului necesar 
scriitor-epocă reiese, implicit şi explicit, „cealaltă concluzie că 
şcoala dvs. critică, cu explicarea omului prin el însuşi. e falsă“. 
La 31 august 1891, îi scria tot de la Roma că. citindu-1 pe 
marxistul italian Loria, îşi extrásese note si observaţii: „Era o 
monografie destul de curioasá contra teoriilor socialisto-liberale 
ale lui Gherea pe care voiam să v-o trimit ca o urzeală pentru un 
viitor răspuns ce-mi închipuiesc că pregătiţi criticilor sale. Dacă 
mă înşel, mettons que je n'ai rien dit.“ Era o sondare de 
atitudine cáreia i se asocia un abia voalat indemn de a-i replica 
lui Gherea. Cum profesorul continua să păstreze tăcerea sa 
superioară, în decembrie Duiliu Zamfirescu revine cu îndemnul, 
de astă dată mai franc exprimat: ,.Cum ati întreprins Criticele 
într-o vreme grea, de ce nu intreprindeti alte nouă ? fiindcă dacă 
pe atunci era Bárnut, Maxim şi ceaiul d-rei X, astăzi sunt lucruri 
mult mai serioase. Trebuie să ştiţi că criticele lui Gherea, sau 
mai bine concluziunile criticilor sale. nu mă lasă să dorm. Eu 
socotesc că problema, astăzi. e mult mai grea, fiindcă avem a 
face cu oameni inteligenţi şi culti сагі pun frumosul în slujba 
economiei politice, lucru discutabil. dar după mine fals"'!. 
Aceeaşi stare de alarmă efectivă pentru ecoul orientării gheriste 
a încercat-o şi Mihail Dragomirescu în 1893 la lectura vol. II 
din Literatură şi ştiinţă care conţinea şi răspunsul criticului 
socialist la Contraziceri ?: „Poate cá par maniac — îi scria de la 
Paris profesorului său — dar Gherea acela mă urmăreşte pe tot 
locul. În tot timpu drumului, cât am citit Literatură şi ştiinţă, 
mi-a scos sufletul de indignare... Dar această indignare a ajuns la 
culme când am simţit că ignorantul ori falsificatorul ce o dirige 


! E. Bucuta, op. cit., р. 90, 93, 98. 

are partizanii cei mai infocati printre cei mai inteligenti studenti 
ce i-am întâlnit aici...^!. 

Atunci când profesorul a răspuns, în sfârşit, replica nu a 
satisfăcut pe nimeni. Intimii Convorbirilor cereau continuarea 
discuţiei. Mai ales că, peste un an, Gherea a înţeles să răspundă, 
adăugând replicii propriu-zise şi alte studii. Dar Maiorescu 
hotărâse altfel. Îşi considera, probabil, misiunea încheiată, 
socotind că — acum - nu mai este rolul său să se angajeze în 
polemici. Selectase, atent, tineretul constituit în noua generaţie 
de tineri junimişti care tocmai era pregătită să preia conducerea 
Convorbirilor. Aceştia — socotea profesorul — trebuiau să-şi 
asume şi responsabilitatea polemicii cu orientarea gheristă. Ar 
fi fost o probă edificatoare a capacităţii lor de acţiune într-un 
moment într-adevăr dificultuos. Tinerii nu s-au eschivat de la 
îndatorirea care le-a fost acordată. Dimpotrivă, au înţeles să se 
distingă cu zel şi — în deloc puţine cazuri — obedientá. Stiau cá 
profesorul lor ar fi dorit năruirea prestigiului pe care izbutise să 
şi-l cucerească orientarea gheristă. Şi cum erau proaspeţi 
absolvenţi care doreau să se rostuiască, iar catedrele universitare 
depindeau de protecţia profesorului, n-au pregetat nimic pentru 
a se distinge. Au făcut-o chiar atunci când preocupările lor erau 
cu totul depărtate de zonele esteticii şi criticii literare. Voința 
profesorului lor era dispoziţie. Şi o ascultau. În 1937 P. P. 
Negulescu, unul dintre combatanții activi în această bătălie, 
evocând evenimentele, nota că ideea articolului său de debut a 
fost sugerată de Maiorescu la o şedinţă de cenaclu în strada 
Mercur când s-a comentat ecoul celui de al doilea volum al 
studiilor critice ale lui Gherea. În toiul discuţiilor, Negulescu a 
formulat opinia după care valoarea unei lucrări literare e 

determinatá de aspectul ei formal, care depinde hotárátor de 
trăsăturile stilistice. Conducătorul Junimii, întrezărind aici 
posibilitatea unei intervenţii polemice antigheriste, i-a propus 
să-şi dezvolte ideile într-un studiu. Negulescu ar fi refuzat, 
pretextând alte preocupări. Dar „Maiorescu a insistat totuşi; de 
vreme ce avusesem eu ideea de a examina mecanismul psihologic 
al efectelor stilului, era natural să-mi iau eu sarcina de a o face... 
A trebuit să mă execut.“ Lucrarea, — precizează Negulescu — 
„îmi fusese cerută, aproape impusă, de un om care, ca profesor 
al meu, avea un asemenea drept“! (.s.n.). 

În acelaşi an 1892 nu e exagerat să spunem că Negulescu a 
primit o nouă însărcinare. Răspunsul lui Gherea din Literatură 
si ştiintă impunea o nouă replică maiorescianá. Dar, spre 
nemulţumirea membrilor cenaclului, „la unele din seratele din 
iarna aceea (1892-1893) Maiorescu a declarat că nu înţelege să 
ducă discuţia mai departe. Mie însă mi se păruse că unele din 
punctele în discuţie mai aveau încă nevoie de unele precizări. 
Şi, fiindcă avusesem această părere, Maiorescu mi-a cerut iarăşi 
să trec la realizare. Am fost astfel silit (s.n.) din nou să încep o 
lucrare la care nu mă gândisem şi a cărei iniţiativă n-o aveam. 
Pot adăuga cá ea mi-a impus unele sacrificii. (E studiul 
Impersonalitatea şi morala în artă apărut în Convorbiri din 
iunie 1893.) 

E adevărat că aceşti tineri nu scriau împotriva propriilor 
convingeri. Erau cu adevărat partizani ai opiniilor estetice 
maioresciene. Vedeau în cuvântul reprezentat de Gherea un 
pericol şi îi considerau punctele de vedere drept false. Dar, cu 
siguranţă, dacă nu ar fi fost obligaţiile morale faţă de profesorul 
lor, nu ar fi intervenit în polemică, exprimându-şi dezaprobarea 


! P. P. Negulescu, Ceva despre Junimea, Convorbiri literare, 1937, 
p. 55. 
2 Ibidem, p. 55. 

fatá de studiile lui Gherea poate exclusiv in sedintele de cenaclu. 
Dar în acele condiţii. hotărârea lui Maiorescu de a le oferi un 
câmp de afirmare publicistică în toiul unei polemici ce preocupa 
mult viaţa literară nu putea fi refuzată. Şi profesorul a dirijat 
efectiv campania, cu o artă de strateg care ştie să-şi concentreze 
forţele în dispozitiv, distribuindu-le misiuni şi indicând 
momentul tactic de intrare a combatantilor în acţiune. După ce 
le-a sugerat tema articolelor (fireşte că unele au venit şi din 
proprie iniţiativă, dar şi aceşti autori ştiau cât e de interesat 
Maiorescu în publicarea unor asemenea articole), le fixa 
termenul de realizare, le citea manuscrisele şi dacă erau găsite 
insuficiente erau înapoiate pentru o grabnică fortificare. (Prin 
acest canon a trecut, de pildă, un articol al lui Dragomirescu 
despre volumul II din Studii critice de Gherea.) Când erau prea 
revărsate, Maiorescu decidea amputarea sau eliminarea duritátilor 
prea îngroşate de limbaj, înțelegând să păstreze polemica la o 
anume atitudine de urbanitate!. 

Primele intervenţii în această confruntare s-au produs, de fapt, 
cronologic, înaintea maiorescianului Asupra personalității si 
impersonalitátii poetului din 1892. E vorba de recenzia lui G. 
Bogdan (încă nedevenit Duică) la primul volum din Studiile 
critice ale lui Gherea apărut în Convorbiri din 1890 (nr. 5), de 


1 Aceste aprecieri nu sunt obținute pe cale deductivă. Reies 
convingător din corespondenţa păstrată la Biblioteca Academiei (Fondul 
Maiorescu şi al lui Dragomirescu). Toată această corespondenţă 
(inclusiv aceea purtată de tinerii convorbirişti între е1) a fost publicată 
de noi la Editura Minerva în 1978 sub titlul T. Maiorescu şi prima 
generaţie de postmaiorescieni. Corespondenţă, purtată, în acei ani, între 
profesor şi tinerii junimişti sau între aceşti tineri care se pregăteau să 
preia conducerea Convorbirilor literare. Cf. 1. Al. Rádulescu-Pogoneanu, 
sau vol. IX, XI (Fond S. Mehedinţi) din ediția de documente I. E. 
Toroutiu. 

amplul studiu al lui N. Petraşcu despre M. Eminescu, apărut în 
Convorbiri din 1891-1892 şi studiul lui Al. Philippide, 7dealuri, 
apărut în două numere din revista junimistă (nr. 11-12 din 1892 
şi nr. 4 din 1893). (De fapt, cum se vede, prima parte din studiul 
lui Philippide apare în acelaşi număr în care e inserată şi replica 
lui Maiorescu.) Mare greutate, în idei şi semnificaţie, nu au aceste 
intervenţii polemice la adresa criticului care reprezenta curentul 
ce se impunea triumfător. Recenzia lui Bogdan-Duicá, corpolentá 
până la dimensiunea a 23 de pagini de revistă, trecea superior 
peste volumul pe care totuşi anunţa că îl comentează pentru a se 
ocupa, după o modalitate comparatistă ce îi va deveni apoi 
predilectă, de sursele teoretice ce ar fi alimentat teoretic şi 
metodologic concepţia lui Gherea. Se referea, citându-le din 
operă, la Taine, Brandes, recunoscând deci implicit că actul 
critic aşa cum îl practica Gherea e sincron cu orientarea modernă 
din critica europeană. Dar cum trebuia să aleagă între critica lui 
Maiorescu şi cea a criticului de la Contemporanul, opta — desigur 
— pentru maestrul Convorbirilor, considerând că „Gherea face 
studii sociale, care pot să fie interesante, iar Maiorescu se 
pronunță asupra operelor de artă şi le judecă în virtutea 
principiilor estetice“, ba chiar că „ceea ce unora le place să ia 
drept critică nouă nici nu e critică, ci un fel de anatomie 
literară“. În sfârşit, după ce recunoştea strepezit unele „modeste“ 
calităţi studiilor lui Gherea (obiectivitate. interes pentru 
chestiunile abordate), prevenea, cumva îngrijorat, că acestea „nu 
pot să aibă nici un fel de înrâurire asupra mişcării noastre 
literare"!. Peste patru numere, revista junimistă începe 
publicarea dizertatiei lui Nicolae Petraşcu despre Eminescu (e 
programată în cinci numere din 1890-1891). Deşi, cum avea să 
recunoască mai târziu autorul. „nu era, la drept vorbind, un 


| G. I. Bogdan, Studii critice de I. Gherea (dare de seamă critică), 
Convorbiri literare, an. XXIV, 1890, nr. 5 (august), p. 403, 413. 

studiu, ci o evocare admirativă a marelui poet". Dar în spaţiul 
acestei evocári admirative Petragcu a gásit necesar sá polemizeze 
cu opiniile lui Gherea privind cauzele pesimismului eminescian. 
Originile acestuia nu sunt de naturá socialá, cum crede Gherea, ci 
„dintr-o schimbare în forţele fundamentale ale sufletului 
contimporan, adică în raportul dintre inteligență. voinţă şi 
credinţă“. Mare lucru nu spunea Petraşcu şi nici nu putea contesta 
argumentele lui Gherea (le considera doar ,,neindestulátoare", 
propunând lărgirea lor), mai ales că încă de pe atunci se profilau 
deosebirile de opinie între concepţia sa şi a lui Maiorescu despre 
statutul criticii literare. Aceste deosebiri vor deveni publice în 

1893, în studiul lui Petraşcu D. 7. Maiorescu, aşezat în fruntea 
volumului sáu Figuri literare contimporane. Si ele erau 
fundamentale, probánd opţiunea lui Petraşcu spre critica modernă 
şi dezavuarea celei maioresciene!. Dar până a se produce 


! Iată opinia sa exprimată destul de timid dar elocventă pentru noile 
sale opţiuni: „Între acestea critica se reînnoia în Europa. Pe de o parte 
un nou element, ideea, începea a fi considerată în artă în locul întâi şi 
forma a cădea pe un plan secundar, iar pe de alta, critica, din literară 
propriu-zis, cum era, deveni istorică, ştiinţifică. A se preocupa numai de 
rimă, de ritm şi de figura poetică, după nişte tipuri abstracte retorice, 
şi a nota defectele lucrărilor literare, părea un câmp prea mărginit. 
Aceasta cu atât mai mult, cu cát rima, ritmul şi figura nu mai erau, după 
vederile nouă, toată poezia, ci numai instrumentele, ornamentele cu care 
ea se îmbracă, poezia era mai mult gândirea de dedesubtul acestor 
ornamente... Faţă cu această exigentá modernă criticul cercetează legile 
gândirei, căci după ele se va mlădia arta poetului, pătrunde până la 
ideea abstractă, se coboară în sufletul artistului, se pune în condiția lui, 
compune lucrarea lui în mod conştient, scruteazá şi se duce pe firul ei 
până la momentul inspirației, până la ultima picătură izvorâtă, şi dă 
astfel cititorului o întreagă lumină în înţelegerea întregei valori a 
lucrări artistului. După aceea, critica începu a cerceta şi partea altor 
înrâuriri streine, în afară de talentul scriitorului: ceea ce aduce poporul 

„dezertarea“ lui Petrascu, în 1892 intervine si Alexandru 
Philippide cu un studiu de esteticá (7dealuri). Prima parte (finalul 
a apărut în nr. 4 din 1893) e programată în acelaşi număr al 
revistei care înscrie în sumar şi răspunsul lui Maiorescu către 
Gherea. (Era un număr festiv prin care Convorbirile sărbătoreau 
jubileul de un sfert de veac.) Viitorul lingvist nu era nici atunci 
estetician, dar în bune raporturi cu Maioreseu, îl stima pentru 
meritele de odinioară şi cele prezente în problemele filologiei, 
era în aşteptarea unei catedre universitare, şi ataşat unor principii 
junimiste s-a crezut dator să intervină într-o dispută ale cărei 
semnificaţii nu le prea înțelegea. Studiul lui Philippide. stufos, 
confuz şi cam dincolo de obiect se limitează la comentarea 
polemică a ultimelor două-trei pagini din celebrul articol al lui 
Gherea din 1886 care semnala raportul dintre arta şi idealurile 


din care acel scriitor face parte, ce aduce epoca şi împrejurările sociale 
în lucrarea lui... Astăzi, prin urmare, nu mai e de ajuns să spui numai că 
versurile făcute de un poet sunt bune şi deci că el e poet ori că forma în 
care scrie altul nu e bună şi deci el nu e scriitor; trebuie mult mai multe 
considerații şi apretieri, mult mai multe cercetări şi concluzii... Metoda 
istorică şi ştiinţifică nu înlătură metoda veche literară, ci numai o 
complectează... 

Aceasta e în prezent directiunea criticei în Europa. D. Maiorescu, 
fie că principiile sale nu-i mai permiteau să se modifice, fie că alte 
rațiuni îl opreau nu voi să se puie în curent cu această directiune. D-sa 
continuă a se preocupa, ca şi în primele sale lucrări, de forma poeziei şi 
de a semnala defectele şi calitățile operelor literare. Iată imputările ce 
unii fac critice: d-lui Maiorescu. Cei ce le fac însă nu trebuie să uite că 
numai prin critica d-sale am putut păşi mai departe. Odată terenul 
curátit de atâtea prejuditii literare, de atâtea erori, de atâtea confuzii — 
rezultatul activitátei critice a d-lui Maiorescu — a fost lesne să ne 
gândim la ceea ce ne rămâne de făcut potrivit curentului ideilor nouă.“ 
(Cf. studiul cit., în Icoane de lumină -- ediția D. Petrescu, Editura 
Minerva. 1972, p. 136-137, 138, 140.) 

(sociale, morale, politice) ale creatorului. E drept cá in aceste 
pagini finale Gherea comisese eroarea de a considera cá 
„înrâurirea Convorbirilor literare a fost neînsemnată, şcoală 
literară n-au înfiinţat. mai toţi oamenii talentaţi din acest cerc 
literar au părăsit literatura pentru meserii mai mănoase“. Şi 
aceasta pentru că Junimea şi junimiştii n-ar fi fost animati de 
„idealuri sociale înalte“. Sigur că Gherea greşea, contrazicând 
ceea ce mentionase mai înainte când evidentiase imensul rol 
îndeplinit de Maiorescu şi Junimea în deceniile şapte-opt. Aceste 
erori de apreciere ale lui Gherea (determinate de scopuri 
polemice. Dar — ne amintim — conducătorul Junimii nu procedase 
la fel în 1867-1875 cu fostele orientări ?) puteau fi discutate, 
restabilindu-se adevărul. Dar filologul, temperament vulcanic, 
se dovedeşte a fi şi el excesiv. Neagă total relaţia artă — 
Weltanschauung-ul creatorului, coboară polemica la injurii, 
vociferând împotriva socialismului, denunţându-l inutil pe 
Gherea (acesta o recunoştea public) ca socialist. Violenţa 
pasională în limbaj întunecă dezbaterea neaducând direcţiei 
junimiste contribuția polemică clarificatoare de care avea 
nevoie. 

Cumpănit, metodic şi la vreme, Gherea răspunde celor trei 
intervenţii, cu o urbanitate în polemică de elevată civilitate!, 


! Dealtfel, Gherea îşi făcuse un principiu de a-şi considera cu 
seriozitate adversarii şi a răspunde celor ce îi comentau opera: „Meseria 
de scriitor — seria în 1893 —, ca orice meserie are şi ea obligațiile sale, 
$1 una din aceste obligații mai de căpetenie e să-ți aperi vederile expuse 
dacă urmezi a crede că sunt adevărate, iar dacă te-ai convins că sunt 
false, atunci să-ţi recunosti sincer şi cinstit gregala^. (Ed. cit., vol. I, 
р. 191.) Şi în 1891: „Una din cele mai întrebuințate forme ale scrierei e 
desigur forma polemicei... Forma polemicei e una din cele mai nemerite 
forme literare şi ştiinţifice pentru limpezirea unor principii, unor vederi 
$1 pentru propagarea în masa publicului a unor adevăruri literare şi 
ştiinţifice... Prefer forma polemică pentru că, în conditiunile actuale în 

stáruind lámuritor (cu un spor de argumente) asupra valabilitátii 
punctului sáu de vedere. Nu e necesar să detaliem aici 
clarificárile produse de critic in aceste studii numai aparent 
polemice pentru cá ne-am referit la ele mai sus. Se impune însă 
observatia cá ele au prilejuit, prin ecoul recoltat, la consolidarea 
autoritátii noii orientári critice si estetice inaugurate de Gherea. 

Dar in 1893 intrá in luptá, cum spuneam, cele mai proaspete 
forte junimiste (M. Dragomirescu, C. Rádulescu-Motru, P. 
Missir, P. P. Negulescu, Evolceanu, Mehedinţi, Gr. Tăuşan). Cele 
mai notabile contribuţii sunt cele ale lui Dragomirescu, 
Negulescu, Mehedinţi (Evolceanu se credea atunci critic literar 
şi aportul său în bătălie se reducea la demolarea literaturii celor 
ce îi ştia socialişti. De estetică teoretică nu se ocupa). Cel dintâi 
se produce Mihail Dragomirescu. Studiul său are ca obiect 
comentarea operei lui Maiorescu reeditată în 1892 la Socec. E 
drept că studiul e intitulat Criticile domnului Titu Maiorescu 
(sfudiu de critică generală). Dar până a intra în subiect, avea 
nevoie de o Introducere, subintitulată, între paranteze, Contra 
curentelor critice de astăzi. Această introducere, întinsă pe 
spaţiul а două numere din Convorbiri (nr. 1 şi 3 din 1893), 
ocupa nu mai puţin de 44 de pagini şi era atât de prolixă şi 
violentă în limbaj încât Maiorescu a fost nevoit să intervină. 
temperând-o şi amputând-o. (De abia in 1896 — nr. 1 — va reveni 
Dragomirescu cu studiul său, consacrat operei critice a 
maestrului său. Dar şi acum era numai partea generală, fără a 


care scriem şi suntem citiți, e una din cele mai nemerite pentru 
expunerea şi răspândirea adevărurilor literare şi ştiinţifice“. Şi apoi, 
declarând că socoate drept binevenite observaţiile scrierilor sale, 
declara: „La astfel de observaţii voi răspunde totdeauna cu mare 
plăcere, recunoscând că am greşit, dacă am greşit — dovedind că greşesc 
criticii mei, dacă voi rămânea convins şi după observaţiile făcute că eu 
am dreptate“. (Ibidem, p. 162-163.) 


343 


intra propriu-zis in subiect. Profesorul a fost profund nemultumit 
de sistemul lui Dragomirescu care tot înconjura subiectul cu 
argutii excesive, uitând parcă de obiect.) Cum spuneam, 
introducerea studiului său era special consacrată combaterii 
gherismului ca orientare estetică. Dragomirescu socotea că 
Gherea nu propunea de fapt o nouă orientare în viaţa literară, ci 
una politică. ,,D1. Gherea a falsificat ştiinţa numai ca să-şi ajungă 
scopuri politice“, neurmărind, în fond, decât să cucerească 
simpatia opiniei publice cu ajutorul dezbaterilor estetico-critice. 
După acest ocol politic antisocialist, Dragomirescu se ocupă de 
concepţia lui Gherea despre relaţia creator-mediu socio-natural, 
străduindu-se s-o demonteze cu argumente care realizau recordul 
de a ignora total ceea ce adusese nou estetica modernià!. 


! Într-o scrisoare explicativă adresată la 17 februarie 1894 lui 
Maiorescu tânărul junimist mărturisea limpede că înţelege să respingă 
total noua orientare, modernă în estetică, pe care o reprezenta la noi 
Gherea. „Mi-ar fi fost lesne să fac lista scrintelilor ce se găsesc în 
«eminentul critic al proletarilor intelectuali» din ţara noastră... Dar când 
am văzut că unele dintre aceste scrinteli, uneon foarte grosolane, nu 
sunt proprii lui, ci se găsesc sub o formă sau alta şi în aceia ce trec de 
confei cugetări: estetite in Europa... eu care mai aveam şi dorinţa de a 
avea în stăpânire purul adevăr, — lucrul nu mi s-a părut glumă deloc. Mă 
găseam deodată in fata unui întreg curent de mediocrizare culturală nu 
numai la noi, unde ea şi-a atins culmea, dar şi în ţările numite culte şi 
mi-aş fi simțit totdeauna conştiinţa neîmpăcată dacă m-aş fi mărginit la 
microscopicul Gherea şi nu m-aş fi gândit şi la izvoarele tulburi, de 
unde s-a adăpat... Gherea anume e luat acum ca tipul unei întregi 
perioade culturale la noi, perioadă pe care am numit-o de 
«mediocrizare», şi vă puteţi închipui cá nu sunt numai тоста саге 
o formează. Ei constituiesc masa, curentul — care, orice s-ar zice, în 
timpurile din urmă s-a lărgit mult, dar nu sunt izolați... E mult şi poate 
periculos ce-mi propun să fac. Dar trebuie. Trebuie.“ (B.A.R., mss. rom., 


8(7) 
Fond T. Maiorescu, S XII .) 

Într-un loc postulează că „mediul natural si social de după 
naştere joacă un rol pasiv; rolul activ îl joacă individualitatea 
omului“. Observatia nu e lipsită de dreptate (la urma urmei nici 
Gherea nu sustinuse altceva), recunoscând. în fond, că 
individualitatea creatoare a artistului e modelată de mediul în 
care s-a ivit. Dar peste numai trei pagini, parcă speriat de 
concesia pe care şi-a îngăduit-o, revine asupra opiniei pentru a 
diminua rolul mediului. „Cauza de căpetenie a unei opere 
artistice nu poate fi căutată decât sau imediat, în individualitatea 
artistului; sau, imediat, in seria nesfârşită a influențelor pe care 
le-a exercitat mediul natural şi social în decursul generatiilor 
anterioare “ (s.n.). Ideea modernă, pe care marxistul Gherea o 
apără şi o reprezenta la noi, că artistul e o expresie spirituală a 
epocii în care trăieşte iar opera un reflex artistic al acesteia este, 
aşadar, dezavuată de tânărul Dragomirescu. În acest proces 
complex de influenţe modelatoare se recunoştea ca posibilă 
intervenţia latentelor „generaţiilor anterioare“. Ceea ce practic 
însemna negarea concepţiei despre relaţia creator-mediu ambiant 
(social, spiritual, natural), pe care — am văzut — o admitea în 
acelaşi an 1893 până şi junimistul N Petraşcu. Între ceea ce 
demonstrase Gherea şi ceea ce spunea Dragomirescu, divergenta 
era atât de categorică încât o replică devenea inutilă. Şi apoi. ce 
se putea spune în plus ? Într-adevăr, după demonstrațiile lui 
Gherea din studiile de până acum (inclusiv replicile adresate lui 
Bogdan-Duicá, Petraşcu, Philippide. I. N. Roman), era inutilă 
orice reluare a argumentatiei. Totul aproape — în ceea ce avea 
esențial sub raportul esteticii generale — fusese spus. Antinomia 
dintre cele două orientări estetice se menținea la punctul de 
pornire, concilierea încercată de un Petraşcu — dar respinsă de 
un Maiorescu — demonstrándu-se a fi imposibilă de realizat. lar 
estetica maiorescianá, prin această încăpăţânată menţinere pe 
poziţii, îşi demonstra — din păcate — anacronismul. 

Fixat dogmatic pe redutele unei estetici acum vetuste, 
refuzând să admită - fie si sub beneficiu de inventar —noile 
puncte de vedere, Dragomirescu. o dată pornit, îşi continuă 
acţiunea ofensivă. Duşmanul era cu o denominatie generică 
„Critica ştiinţifică“ sau mai bine .istorismul*, considerat de 
junele estetician (avea atunci 25 de ani) „ип întreg curent de 
mediocrizare intelectuală“. lar la noi personalitatea care 
reprezenta acest curent — cu incontestabile contribuţii originale — 
era Dobrogeanu-Gherea. Si acesta era pe deasupra, in planul 
vieţii politice, fruntaş al mişcării socialiste. Deci ofensiva trebuia 
continuată pe această porțiune a frontului. În noiembrie 1894 
Convorbirile încep să publice noul studiu Critica științifică şi 
Eminescu (va apărea, cu intermitențe, până în august 1895. 
Separat, studiul apare şi în broşură). Să spunem mai întâi că 
tonul e, şi de astă dată. de o violenţă nepermisă (o va recunoaşte, 
dealtfel, in 1905, în prefata ediției a doua. când va supune cartea 
unei utile operaţii de ,,.curátire^). Apoi procedeul ега cel puţin 
neloial, de vreme ce autorul îi aşeza în cadrele aceleiaşi orientări 
estetice în operaţia de receptare a operei eminesciene pe Gherea, 
părintele Grama, Aron Densusianu şi N. Petraşcu. Se urmărea 
discreditarea lui Gherea şi partial a lui Petragcu, prin această 
aşezare abuzivă alături de detractorii operei eminesciene (Grama 
şi Densusianu). Or, se ştia şi atunci, Gherea sau Petraşcu au 
prețuit infinit opera lui Eminescu, studiile lor fiind printre 
primele exegeze analitice sau evocatoare cu rezultate parţiale şi 
azi valabile. În sfârşit, nici sub raportul concepţiei estetice sau al 
metodologiei nu se pot stabili raporturi de apropiere (necum de 
asemănare) între cei patru autori, Dragomirescu procedând şi din 
acest punct de vedere prin egalizări arbitrare. Dar nu loialitatea 
şi buna credinţă au guvernat, în 1894, activitatea critică a lui 
Dragomirescu. El 151 subintitula studiul „în contra metodei 
istorice în literatură“ şi credea că are libertatea de a utiliza orice 
mijloace în această luptă. 

Concepţia — scria contrariat Dragomirescu — „care se găseşte 
la temelia tuturor procedărilor aşa-numitei critice ştiinţifice, ce 
caută să explice operele literare prin întâmplătoare împrejurări 
externe, este radical falsă. Căci nu operele de artă constituie 
partea superficială. întâmplătoare din om, ci tocmai ele relevă 
partea lui reală, adâncă şi esenţială”. Tânărul junimist, se vede 
bine, se războieşte cu inamici de el náscociti pentru că, 
intr-adevár, care dintre adeptii istorismului inversau relatia 
dintre personalitatea creatorului şi opera sa în aceşti termeni 
încât opera să devină o expresie accidentală a personalităţii 
artistice ? Consecvent crezurilor sale estetice imanente, respinge 
ca inadecvate punctele de vedere afirmate de Taine, Sainte-Beuve, 
Brandes, Ribot, după care „prin cercetările asupra personalităţii 
omeneşti ajungem să explicăm şi deci să pricepem stiintificesgte 
personalitatea artistică cristalizatá în operele de artá"!. O negare, 
aşadar, de plano a curentelor dominante în estetica epocii, a 
criticilor europeni de prestigiu”. 


! M. Dragomirescu, Critica ştiinţifică şi Eminescu, 1895 (ed. Т), 
Socec, p. 10, 19. 

2 Cerbicia lui Dragomirescu a nemulțumit până şi pe unii dintre 
tinerii săi colegi junimişti. D. Evolceanu îi scria de la Bucureşti, în 
1894, lui S. Mehedinţi: „Hagen (personaj din Cântecul Nibelungilor, 
apelativul amical al lu Dragomirescu, n.n.) a scris un întins articol 
asupra lui Eminescu, adecă mai mult asupra sistemului estetic al 
autorului decât asupra poetului. Maiorescu şi mai toti sunt foarte 
mulțumiți... Ce sustine Hagen şi Maiorescu e cam bedenklich în orice 
caz, ba că Taine e un prost, ba că Saint-Beuve e o gură de vacă. În 
definitiv, nu e tocmai aşa de uşor să dai cu piciorul la toată critica 
secolului nostru şi să te întorci aşa, nitam, nisam, la Laharpe... Ei bine, 
vin la convingerea că Hagen se pune în poară cu tot, absolut tot ce s-a 
scris până acum, căci e deosebire între criticele ce le face Brunetiére lui 
Taine, căruia i1 taie numai din exageratii şi părerile lui Hagen, care 
deneagă absolut tot ?“ (Toroutiu, vol. IX, p. 100-101.) $1 nu e drept să 

De fapt, ceea ce voia sá spuná aici Dragomirescu (dar o fácea 
artágos şi prea discursiv) era că trebuia operată o disociere în 
personalitatea creatorului prin distingerea personalităţii umane 
de cea artistică. „În cercetarea ce urmează... voi căuta să desfac 
propoziţia de căpetenie a criticei «ştiinţifice» că personalitatea 
omenească explică personalitatea artistică în atâtea propoziţii 
câte feluri de explicări am arătat că se pot da operei de artă şi 
apoi le vom examina temeiul lor ştiinţific rând pe rând spre a 
vedea cât adevăr contin şi întrucât pot corespunde țintei finale 
pentru care se studiază o operă de artă.“ Si referindu-se la 
subiectul anunţat în titlu, înverşunându-se împotriva opiniilor lui 
Gherea despre pesimismul eminescian, Dragomirescu declara: 
„personalitatea omenească a lui Eminescu era optimistă şi numai 
personalitatea lui artistică in ceea ce avea mai profund, mai ales 
în legătură cu reflectiunea, era, când era, pesimistă. Astfel cá 
nici constituţia particulară a personalităţii sale omeneşti nu 
explică pesimismul său: el este inerent personalității lui artistice 
şi se datoreşte propriei sale dezvoltări, independent de stările 
sufleteşti ale personalităţii lui omeneşti“!. Recunoaştem in 
aceste dezvoltări teoretice forma primară a uneia dintre ideile 
principale ale concepţiei estetice a celui ce va deveni autorul 
celebrei Stiinte a literaturii. E vorba, deci, de disocierea între 
personalitatea artistică şi cea umană a creatorului. Intuitia lui 
Dragomirescu e — cum am mai spus — cu adevărat remarcabilă. 
Ea va rodi în sistemul său estetic şi se va dovedi utilă pentru 
demonstrarea acelor excese ale istorismului care confundau 


vedem aici un grav dezacord între opiniile intransigente ale lui 
Maiorescu şi cele mult mai moderate ale unor tineri junumigti ? 
Dragomirescu pare a fi — şi aşa a rămas — singurul adept integral până 
la dogmatizare al esteticii şi criticii maioresciene. 

1 Ibidem, ed. а Ш-а, p. 34, 84-85. 

exegeza critică cu biografismul sau analiza psihologică cu 
detalieri stiintifice. 

Dar a oferit opera lui Gherea, deopotrivă studiile sale 
teoretice ca şi cele analitice, temei pentru a fi asimilată acestor 
înțelegeri extremiste ? Sigur că e adevărată şi inteligentă 
distincţia operată de Dragomirescu în personalitatea creatorului 
de artă. Dar, fixat — de pe atunci tenace — pe poziţiile esteticii 
imanente (acum, în 1894, platoniciană prin intermediul 
schopenhauerismului), Dragomirescu nega total legitimitatea 
oricăror opinii istoriste. Aşa se făcea că în toate dezvoltările sale 
teoretice ocolea să răspundă la esentiala întrebare necesară. 
Personalitatea artistică (nu cea umană) a creatorului nu păstra în 
structurile ei genuine nimic din atmosfera spirituală în care s-a 
ivit, din trăsăturile etno-psihologice ale poporului din care 
descindea ? lar convingerile sale estetice, filosofice sau socio- 
politice nu aveau nici un raport cu ambianța în care а trăit şi a 
creat ? Apoi aceste convingeri, ca să ducem întrebarea mai 
departe, nu se reflectau oare. în modalităţi variabile, în formele 
expresive ale operei ? Voind să năruiască orientarea scientist- 
istorică în estetica şi critica timpului, Dragomirescu se războia 
cu ipostazele ei extremiste ignorând trufaş valabilitatea 
punctelor de vedere rezonabile ale acestei orientări. lar Gherea — 
obiectivul. de fapt. al războiului declanşat de Dragomirescu — 
s-a demonstrat a fi un partizan inteligent (vrem să spunem că a 
ştiut să ocolească poziţiile extremiste) al acestei orientări căreia 
i-a adus, nu numai la noi, apreciabile contribuţii originale. Am 
spune cá nu Gherea era cel „zdrobit“ din acest tir prea violent 
declanşat în 1894-1895 de dogmaticul Mihail Dragomirescu 
pentru Că rigiditatea sa excesivă îi diminua agravant capacitatea 
de convingere şi argumentare. (Ceea ce, o dovedeşte scrisoarea 
lui Evolceanu, au intuit şi colegii săi de generaţie, mai moderati 
şi mai prevăzători chiar când se aflau — cu misiuni ofensive — în 
prima linie.) 

Dar înaintea intervențiilor lu: Dragomirescu (incontestabil. 
dintre tineri, cel mai fidel esteticii maioresciene, aşa cum o 
închipuise la 1867 şi 1886, ca şi, de altfel, cel mai dotat — din 
generaţia sa — pentru speculatia filozofică) se vor produce cele 
amintite — ale lui P. P. Negulescu. Cum spuneam, primul sáu 
articol apărut, în împrejurările relatate de autor, încă in 1892 (în 
trei numere din Convorbiri) şi se intitula Psihologia stilului. 
Ponderat în ton, riguros (poate prea riguros) şi clar în expunere, 
tânărul autor se achită onorabil de misiunea ce i-a fost 
încredinţată. Izvorul de bază e articolul lui Spencer Filozofia 
stilului (capitol din lucrarea filozofului englez, Încercări de 
ştiinţă şi estetică). Dar la cinste cuvenită se află şi esteticieni ca 
Hennequin, Souriau, Fechner, Ribot, L. Dumont $1, chiar, Guyau. 
Serviciul adus de Negulescu esteticii aşa cum o concepea până 
acum Junimea oficială era apreciabil. Dacă Dragomirescu se 
menținea pe redutele platonicismului şi schopenhauerismului (ba 
chiar mai rigid decát antecesorii sái), Negulescu practica o 
necesară deschidere spre estetica modernă. Obscuritatea care 
învăluie unele probleme de estetică — aprecia Negulescu —, 
subiectivismul unor soluţii s-ar datora necunoaşterii substanţei 
fundamentale а artei, sentimentele. Acestea sunt încă puțin 
cunoscute în alcătuirea lor internă şi în expresia lor exterioară 
materializată in opera de artă prin intermediul particularitátilor 
stilistice. Se propune, în consecinţă, o schiţă a teoriei stilului 
care „nu se poate, socotim, întemeia cu siguranţă decât numai 
pe o amănunţită analiză şi pe o cât mai adâncă cunoaştere a 
modului de a fi intim al stărilor noastre psihice“. Particularitátile 
stilistice ale unei opere, precizează autorul, sunt determinate 
nemijlocit de psihologia artistului. În consecință, „ne-am 
îndreptat în special atenţia asupra fenomenelor afective pentru 
că ele sunt încă cel mai puţin cunoscute în starea actuală a 
psihologiei, pentru că ele sunt elemente fundamentale în artă sau 
literatură şi pentru cá ele ne dau totdeauna măsura eficacităţii 

sau efectul procedării stilistice"!. E lesne de înţeles că tinta 
polemică la adresa lui Gherea era aici implicită (dealtfel, în 
evocarea din 1937, la care ne-am referit, a şi mărturisit-o); şi 
aceasta nu numai pentru că Gherea nu mai apărea ca singurul 
purtător de cuvânt al preocupărilor moderne în estetică, ci şi 
pentru cà, stabilind ca unică dimensiune a operei determinanta 
psihologică, elimina pe cea socio-spirituală (încorporată în 
viziunea asupra vieţii) de care vorbea Gherea. De fapt, Gherea, 
într-o înţelegere sintetizatoare, evidentia determinantele psiho- 
sociale care, laolaltă cu altele, se constituiau în acea particulară 
viziune despre lume a artistului, reflectată, la rândul ei, în 
structurile operei. Dar tânărul maiorescian izola unul dintre 
aceste elemente, care, în fragmentarea sa, nu putea explica 
suficient nici măcar particularitátile stilistice ale unei opere. Se 
ignora astfel deliberat relaţia obiectivă dintre valorile expresive 
ale operei (întruchipate în modalitatea stilistică) şi ideatia ei. 
Cu cel de al doilea studiu (Impersonalitatea şi morala în 
artă) din 1893, dialogul ofensiv cu Gherea trece de la stadiul 
implicit la cel explicit. Chiar titlul semnalează că articolul se 
voia (dealtfel, în evocarea citată a declarat-o deschis) o completare, 
considerată necesară, la articolul replică al lui Maiorescu adresat 
lui Gherea. După câteva pagini introductive în care intemperanta 
tonului îl apropie de violențele de limbaj din studiile lui 
Dragomirescu?, autorul îşi propune să demonstreze evident că 
acele contradicții semnalate de Gherea în cele două articole 


! P. P. Negulescu, Psihologia stilului, 1896, p. 5-6. 

2 Într-o scrisoare către profesorul său îl anunţa de aceasta: „Am scris 
azi o introducere de vreo şapte pagini, care e foarte tare —, dar, vă 
asigur, nu e nemeritată, nici neintemeiatá. E vorba într-însa de tendinţa 
polemicei dintre dvs. şi Gherea, de partea care a fost începută, adică de 
18(3) 

-) 


partea lui Gherea“. (Cf. B.A.R., Mss. rom., Fond Maiorescu S XVI 

maioresciene sunt neintemeiate. „Cum se vede, cuvântul 
«personal» nu are nicidecum in al doilea articol al d-lui 
Maiorescu înţeles opus cuvântului «impersonal» din primul sáu 
articol, ci un înţeles cu totul deosebit. Impersonal, întrucât 
trebuia să se uite pe el însuşi. şi personal, întrucât trebuie să se 
reproducă pe el însuşi. iată cele două condiţii puse artistului din 
cele două articole ale d-lui Maiorescu. Aşadar, încă o dată, unde 
e contrazicerea ?"! Bineînţeles că sprijinea categoric concepţia 
maioresciană despre impersonalitatea emotiei estetice, cu 
depăşirea egoismului ca izvor al moralității în artă. Nou în 
demonstrațiile sale era însă faptul că argumentele acestea, de 
certă provenienţă schopenhaueriană, erau apărate cu citate din 
Guyau şi Fr. Paulhan. Să adăugăm că tânărul junimist recunoştea 
seriozitatea polemicii la care participa, subliniind cà e, de fapt, 
o înfruntare principială între două şcoli estetice ! „„Scopul ei (al 
polemicii, n.n.)... era şi €... nu atât în stabilirea unui adevăr 
ştiinţific, cât mai ales dărâmarea unei influenţe literare şi 
înfiinţarea alteia nouă“, pentru că „o dată cu Maiorescu, se pune 
în chestie şi se tinde a se discredita şi direcţia literară pe care 
d-sa o reprezintă 2. Ceea ce era perfect adevărat. 

După o pauză de peste un an, Negulescu (aflat la specializare 
în străinătate) revine în linia întâi a frontului anunţându-l pe 
profesor, în martie 1894, că are pregătită prima parte dintr-un 
studiu polemic antigherist. E Socialismul şi arta care, datorită 
unor divergențe de opinii cu colectivul redacţional al Convorbirilor, 
începe să apară tocmai din numărul 7 (septembrie), continu ându-se 
în nr. 8 pentru a se încheia în primele două numere din anul 
următor. Aici direcţia antigheristă e pe primul plan. Tânărul 
estetician crede că e de mare efect să prezinte opiniile lu Gherea 


! Art. cit., în vol. Polemice, 1895, p. 33, 34, 35. 
2 Ibidem. 

si ale partizanilor sái drept un ecou epigonic al operei lui 
Proudhon, Du principe de l'art et de sa destination sociale. 
(Ceea ce, se stie, era fals.) 

Dealtfel — să o spunem aici —, e evidentă în toată această 
publicistică polemică a tinerilor junimişti strădania de a înfățişa 
opera lui Gherea drept un ecou epigonic al unor teoreticieni sau 
critici din Europa apuseană. Procedeul, explicabil într-o 
polemică, e totuşi pueril. Gherea nu a negat niciodată că e un 
adept al marxismului iar în estetică şi critică literară dezvolta 
concepte sau puncte de vedere ale unor personalităţi prestigioase 
ale esteticii şi criticii contemporane. Dar aceasta nu diminua 
deloc originalitatea conținută în cele mai semnificative dintre 
scrierile lui Gherea, cel puţin tot atât de importantă ca aceea 
aflată, odinioară, în studiile lui Titu Maiorescu. Am spune chiar 
că originalitatea operei lui Gherea se vădeşte tocmai în aplicarea 
doctrinei socialiste la fenomenul românesc, izbutind să dea 
concretete (în programe şi luări de atitudine teoretice) necesităţii 
adaptării unor teze generale la fizionomia, deosebită, a realităţii 
social-economice din tara noastră. Cât priveşte planul esteticii 
$1 criticii literare, Gherea este efectiv un pionier. Studiile sale 
estetice şi critice au apărut, cronologic, înaintea celor semnate 
de Mehring sau Lafargue. lar modalitatea analitică în critica 
literară este, am mai spus-o, un act de inovare necesară care a 
rodit, devenind unanimă în exerciţiul critic. 

Revenind la iniţiativa lui P. P. Negulescu, să spunem din nou 
că redacţia Convorbirilor a fost, cum spuneam, nemulțumită! de 
prea ampla introducere care se limita la o rezumare cam pedestră 
a cărţii lui Proudhon. Negulescu recunoaşte că Gherea a subliniat 


1 O ştim din scrisoarea lui I. A. Rădulescu către M. Dragomirescu: 
„Articolul lui Negulescu - scrie viitorul Pogoneanu - în cea mai mare 
parte nu mi-a plăcut: «e deplasată» polemica lui cu Proudhon, care e 
repudiat de socialişti, străin şi mort. Negulescu se ceartă cu dânsul şi-l 

primordialitatea factorului talent in procesul creatiei artistice, cá 
a postulat unitatea dintre aspectele expresive (formá) si cele 
ideatice (fondul), dar supralicitând unele formulări nefericite, 
cariate de rigiditate, din studiile lui Gherea Artiştii cetățeni şi 
Idealurile sociale şi arta întreprinde lungi incursiuni în istoria 
artei pentru a ajunge la concluzia că relaţia estetic-istoric nu se 
validează. „E dar incontestabil... că oriunde întâlnim o artă 
superioară, formula socialistă rămâne neconfirmată: orice artă 
superioară, orice adevărată artă e artă literară, o artă nesubjugată 
nici unui interes, nici unei tendinţe, nici unei acţiuni sociale, 
politice sau religioase internationale"!. 

Nici nu se terminaseră de publicat studiile lui Dragomirescu 
şi Negulescu când intervine şi Simion Mehedinţi cu studiul său 
Concepția materialistă a istoriei după dl. C. Dobrogeanu- 
Gherea. Era gata de la începutul lui 1895, dar a fost publicat 
de-abia în numărul 6 al acelui an. Maiorescu, care dirija atent 
campania, avea grijă de distribuirea forţelor, stabilind ordinea 
intrării în bátálie?. Cum se vede, articolul lui Mehedinţi se ocupă 


ndiculizează ca şi când ar fi o personalitate marcantă şi de actualitate. 

Ce-mi pasă mie de prostiile lui Proudhon. Mai întâi, toată prima parte — 

vreo 30 de pagini — n-au a face cu ce spune Gherea, şi apoi trebuie să 

arate întâi ce spune Gherea şi apoi cum se potrivesc cu ce ar fi spunând 

Proudhon. Gherea să fie punctul de plecare, nu Proudhon“ (B.A.R., 
64(4) ) 


Mss. rom., Fond M. Dragomirescu S V 

1 Art. cit., în vol. Polemice, p. 77. 

2 Într-o scrisoare către Mehedinţi, profesorul ii comunică: „Articolul 
nu s-a publicat până acum din cauză de simplă convenientá redacțională. 
Erau deja începute în Convorbiri articolele lui Negulescu tot contra lui 
Gherea — aceste s-au terminat. Mai erau însă ale lui Dragomirescu, 
acestea se vor termina în aprilie. Pe la mai vine rândul articolului d-tale. 
A fost una dintre cele mai animate şedinte ce am petrecut-o cu discutarea 
articolului d-tale.“ (I. E. Toroutiu, op. cit., vol. IX, p. 252.) 

de lucrarea lui Gherea (la origine o conferinţă rostită la „Cercul 
de studii sociale“ al partidului socialist) Conceptia materialistă 
a istoriei apărută în broşură. Destul de diletant în materie (deşi 
Evolceanu îi recomandase în decembrie 1894, în numele 
redacţiei, să-i citească pe Marx, Engels şi Loria!), Mehedinţi 
dovedeşte că nu stăpâneşte nici problemele speciale ale 
materialismului istoric şi nici cele mai generale ale filozofiei 
istoriei şi sociologiei. Dar socoteşte că aceste insuficiente de 
cunoaştere le poate suplini prin ironii şi vorbe de duh, afişând 
mereu o superioritate care, confruntată cu banalitátile expuse cu 
morgă, trezeşte azi ilaritate. Referindu-se, de pildă, la concepţia 
marxistă despre mecanismul procesului de apariție a claselor 
sociale ca o consecinţă a diferentierii sociale datorată creşterii 
mijloacelor materiale (Gherea spunea „сапа bogăţiile ajung mai 
îmbelşugate se creează clasele sociale cu interese potrivnice“), 
Mehedinţi scria: „Cât timp autorul n-a precizat ce înțelege 
printr-o anumită bogăţie (nu se vorbeşte misterios în ştiinţă) si, 
mai departe, n-a arătat sub ce formă de cauzalitate o aglomeratie 
de oameni în faţa unei grămezi de hrană (banane, orez...) se 
desparte în clase, rămâne, la d-sa complet nelămurit tocmai 
punctul esenţial al problemei, adică dacă averea a produs clasele 
este alta cauza care a produs şi a făcut posibilă existenţa lor şi 
mai înainte de adunarea unei averi considerabile?. După 
Mehedinţi apariţia claselor sociale se datoreşte diversităţii 
fiziologice a indivizilor, şi, o dată acestea apărute, organizarea 
extensivă şi intensivă a muncii a produs bogăţia. Aşadar, teoria 
claselor sociale e respinsă cu cea a selecţiei naturale, după cum 
concepţia materialist istorică despre rolul determinant al 
factorului economic în planul vieţii sociale e amendată prin cea 


! Ibidem, p. 104. 
? S. Mehedinti, art. cif., in rev. cit., an. XXIX, nr. 6, 1895, p. 545. 

a factorilor multipli. Sociologia e readusă, în „contribuţiile“ lui 
Mehedinţi, la fazele ei primare. Si după ce exclamă, cu 
deznădejde simulată, „О minuni ! minuni ale ştiinţei socialiste“, 
conclude polemic: ,Nu vede autorul că tocmai esenţa 
progresului omenesc stă neatârnată de stările aşa-numite 
economice, de felul şi cantitatea bunurilor materiale produse şi 
împărţite ?'! Dar deşi pueril în înţelegere, în demonstraţii şi 
argumente, articolul a plăcut lui Maiorescu şi colegilor de 
generaţie convorbirişti?. Ceea ce pentru autor era prea de ajuns. 
Dacă mai aditionám la intervenţiile lui Dragomirescu, 
Negulescu, Mehedinţi, cronicile literare ale lui D. Evolceanu din 
aceeaşi perioadă consacrate, cu deosebire, operei scriitorilor 
apropiaţi de mişcarea socialistă, articolele stufoase ale 
ilizibilului C. Th. Leonardescu (Socialismul şi romantismul, 
Convorbiri literare, nr. 11/1895), Gr. Tăuşan (Garopolo contra 
socialismului, nr. 12/1895) şi pamfletul lui Spencer În contra 


1 S. Mehedinţi. art. cit., în rev. cit., an. XXIX, nr. 6, 1895, p. 549, 
557. 

? P. P. Negulescu, îi scrie lui Mehedinţi: „Am recitit articolul tău în 
Convorbiri. E minunat. Ce a dracului execuţie ! O să le facă mult rău“. 
(Toroutiu, vol. IX, p. 295). 

3 Recenzánd, în nr. 3/1895, un volum de versuri de Arthur Stavri, 
scria: „О. Stavn e un aprins adept al artei tendentioase, e, precum am 
215 deja în cronica trecută, adevăratul poet de comandă, aga cum aceasta 
pluteşte în imaginația unui foarte cunoscut grup de tineri, atunci când 
visează е1 la lumea nouă“. De execuţii similare beneficiază volumele 
Sofiei Nădejde, I. A. Bacalbaşa ş.a. Misiunea lui Evolceanu era infinit 
mai uşoară decât a colegilor săi pentru că se exercita pe un material 
literar precar, fără virtuti estetice de oarecare însemnătate. Dar aceste 
producții slăbănoage nu validau opinia lui Evolceanu despre insuficiența 
esteticii lui Gherea cum scrierile unor Șerbănescu, Matilda Cugler, 
I. Ianov, Scheletti, Cerchez nu ştirbiseră la vremea lor nimic din valoarea 
postulatelor estetice ale lui T. Maiorescu. 

socialismului, publicat în traducerea lui Maiorescu (cu — se 
menţiona — „învoirea autorului“) în Convorbiri literare din 
octombrie 1893, căpătăm imaginea de ansamblu a acestei 
campanii dezlántuite de revista Junimii în 1892-1895 împotriva 
direcţiei conduse de Dobrogeanu-Gherea. 


* 


La primele studii polemice (din 1890-1892, semnate de 
Bogdan-Duicá, N. Petraşcu, T. Maiorescu, Al. Philippide), 
Gherea a înţeles să răspundă. A răspunde şi celorlalte i se părea 
inutil. Nu aduceau în discuţie elemente noi de argumentare, fiind 
datorate, cum avea să-i numească în iulie 1895, unor „critici 
volintiri““ care abordează probleme grave „си aceeaşi competintá 
îndoioasă“. Totul sau aproape totul fusese spus. A mai revenit 
în 1895 şi 1896 cu două studii (amintitele Leconte de Lisle şi 
poezia contemporană şi D. Panu asupra criticei şi literaturei) 
care erau nu numai indirect răspunsuri date noului contingent de 
polemişti de la Convorbiri, dar şi clarificări, prin afinare, a unor 
mai vechi consideraţii despre estetică sau critică literară enunțate 
în studiile sale de până în 1893. Şi aceste preciziuni (în 
problema relației artă-ştiinţă, impersonalitatea în artă, 
tendentionism şi tezism, autonomia şi eteronomia artei, statutul 
criticii literare) demonstrau lămuritor (evident, pentru cei de 
bună credință) modernitatea operei lui Gherea, a punctelor sale 
de vedere. 

Dar dacă Gherea a înţeles să tacă, nemaionorându-şi tinerii 
adversari cu răspunsuri, au intervenit, războinici, tinerii 
socialişti. În 1893-1896, tineri publicişti şi critici ca G. 
Ibrăileanu, lonescu Raicu-Rion, A. Bacalbaşa, C. Stere, Sofia 
Nădejde, Steuerman, V. Lascăr, C. D. Anghel, E. Fagure, A. 
Teodoru, Tr. Demetrescu, Н. Sanielevici şi alții declanşează în 
publicaţiile pe care le conduceau sau la care colaborează 
(Adevărul, Adevărul literar, Evenimentul literar, Munca, Munca 

literară şi ştiinţifică, Lumea nouă, Lumea nouă stiintificád şi 
literară etc.) o adevărată ofensivă antijunimistá. Temele 
dezvoltate, de regulă, în aceste articole se opresc la aceleaşi 
„motive estetice şi ideologice obsesive“, aducând, dacă nu spor 
de substanţă, incontestabil o popularitate (nu e exagerat spus) 
imensă orientării promovate de Dobrogeanu-Gherea!. Vâlvătaia 
a fost, prin 1894, atât de mare încât Gherea a intervenit, în toiul 
polemicii dintre publiciştii socialişti şi Vieata lui Vlahuţă, cu 
apeluri de domolire. Acest duel publicistic a devenit o 
dominantă efectivă a vieţii literare din ultimul deceniu al 
veacului trecut determinând clarificări şi opţiuni care au fost 
însemnate. Scriitori importanţi ai vremii (ca Vlahuţă sau 
Delavrancea) colaborează la revista socialistă Literatură şi 
ştiintă, iar tinerii scriitori care acum se ridică (Galaction, 
Arghezi, Cocea, Iorga, fără a mai vorbi de cei ce se vor constitui 
în 1906 în „grupul de la Viața românească“) se formează în 
atmosfera de opţiune filo-gheristă. Junimismul, ca orientare 
estetică şi critică, e în declin cu tot aportul polemic al tinerilor 
junimisti. În ultimul deceniu al veacului trecut, scria Galaction 
într-un articol publicat în Dimineața din 4 mai 1930, „floarea 
inteligenţei tinereşti se întorcea către soarele idealurilor sociale. 
Prin criticile lui literare, Dobrogeanu-Gherea robise atentiunea şi 
entuziasmul tineretului.“ Iar N. Iorga, evocând aceeaşi perioadă, 
spunea că în anii debutului sáu ,,0pusesem critica de construcţie 


l Vezi despre această polemică: Valeriu Râpeanu, Vlahuţă şi epoca 
sa, Editura Tineretului. 1966; І Vitner, Literatura în publicaţiile 
socialiste şi muncitoreşti (1800-1900), E.P.L., 1966; G. C. Nicolescu, 
Școala literară a ,,Contemporanului", Editura Tineretului, 1966; 
Adnana Iliescu, Revistele literare la sfârşitul secolului al XIX-lea, 
Editura Minerva, 1972 şi lucrănle noastre, Poporanismul, Editura 
Minerva, 1972, Curentul cultural de la „Contemporanul “, Editura 
Minerva, 1977. 

a lui Gherea celei de catedră si de tribunal a maguiui care, 
desigur, avea mari merite, încă nu destul de desluşite, dar nu şi 
sensul dezvoltărilor istorice şi neapărata lor perspectivă“. 
Semnificative sunt şi opiniile junimistului independent C. 
Rădulescu-Motru, exprimate în articolul din 1902 /dea/urile 
sociale şi arta (vezi cap. IV). 

Polemica dintre cele două orientări, care a durat aproape un 
deceniu şi jumătate (considerând anul 1886 momentul de 
început), a marcat o epocă. Din încrucişarea de opinie, 
junimismul a ieşit slăbit şi diminuat în importanţă, la aceasta 
contribuind, în egală măsură, modificarea peisajului literar 
românesc. Ciclul junimismului se încheiase acum definitiv. 


! N. forga, O viață de om, vol. I, p. 194. 


CAPITOLUL 7 


LUMINILE POSTERITATII 


JUNIMISM 
SI 
MAIORESCIANISM 


La sfârşitul acestei lucrări câteva pagini finale par să fie 
necesare. Nu, ne grábim să precizám, de concluzii. Pentru că ele 
nu ni se par nici utile şi nici potrivite modalităţii noastre de 
cercetare. A relua aici, în câteva pagini concluzive, ceea ce 
ne-am străduit să detaliem analitic pe întreg traiectul cărţii ar 
anula practic efortul demersului nostru critic în care nuantarea 
judecăților apreciatoare a constituit un obiect constant de 
preocupări. Şi cum se poate, într-adevăr, concilia concluzia 
finală, fatalmente concentrată, cu nuanţarea care presupune 
obligatoriu răgazul demonstrativ ? Dar poate că e necesară o 
imagine de ansamblu despre Junimea şi, mai ales, junimism care 
adunând ceea ce s-a spus pe parcurs, în fiecare capitol, să se 
constituie într-o apreciere unificatoare ? Nici această modalitate, 
care ne-a fost totuşi sugerată, nu ni se pare practicabilă din 
aceleaşi motive menţionate mai înainte. Pentru că — de ce n-am 
spune-o ? — o judecată unificatoare despre junimism nu ar putea 
fi decât un truism banal de felul celor care postulează cu morgă 
(pentru a câta oară ?) că a reprezentat o orientare de mare 
importanţă pentru toate structurile organismului românesc din a 
doua jumătate a secolului trecut, bucurându-se de o posteritate 
considerabilă. Nici util şi nici semnificativ nu ni se pare a 
formula o asemenea apreciere, cât să se documenteze, analitic şi 
în detalii, cum s-a exercitat această funcţiune istorică a Junimii. 

Or, aceasta ne-am stráduit sá facem in spatiul analitic al acestei 
cárti. E de prisos sá revenim la sfárgit cu o rezumare. 

O discutie despre posteritatea fenomenului junimist nu poate 
ocoli disocierea necesará. Aceea dintre junimism si maiores- 
cianism. Incontestabil, junimismul asa cum a rámas cunoscut 
este irevocabil legat osmotic de etapa de aur a Junimii, de epoca 
ei iegeaná. E o epocă într-adevăr glorioasă, care ar putea fi, la 
rândul ei, divizată: 1865-1874) (întemeierea societăţii si, 
respectiv, stabilirea lui Maiorescu în Bucureşti) şi continuarea 
exerciţiului ei functional până în 1885, când Negruzzi şi 
Convorbirile literare îl urmează în capitala ţării pe conducătorul 
spiritual al Junimii. În această perioadă de două decenii, cu 
deosebire în primii zece ani, se constituie ceea ce avea să fie nu 
numai Junimea, dar înainte de toate junimismul. Junimismul în 
dubla sa ipostază. Ca orientare complex configurată în care varii 
dimensiuni (ideologice, estetice, literare, sociologice, politice) 
i-au creat un statut de excepţională personalitate ce propunea o 
soluţie sau o cale lucid cenzurativă evoluţiei structurilor 
româneşti definitiv intrate în circuitul modern al civilizaţiei. O 
cale care, examinată atent, nu e lipsită de contradicții interioare. 
Pentru că, neîndoielnic, frenatorul evolutionism organic, desprins 
din ideologia restauraţiei mult îmblânzită, conservatorismul 
politic ostil liberalismului, care e/ a contribuit totuşi hotărâtor la 
crearea României moderne, se armonizează dificil cu ideologia 
literară care a făurit albia necesară constituirii epocii de aur a 
literelor româneşti. 

Sigur că elementul liant al celor două planuri, care a conciliat 
cât se putea contrariile totuşi izbitoare, a fost principiul sacru, 
lucid al adevărului (altfel spus al autenticității esenţiale) în toate 
compartimentele organismelor suprastructurale. Un principiu 
care postula drastic un ideal. Un ideal ce preconiza că orice 
element creat în zonele suprastructurii (de la şcoala primară până 
la academie, de la abecedar la manualul universitar şi, în 

general, cartea ştiinţifică, de la primăria comunală sătească până 
la parlament, de la instituţia de spectacol la artă în toate 
manifestările ei şi de aici în toate disciplinele ştiinţei) trebuie să 
corespundă unei necesităţi reale, să aibă temelie şi condiţiile 
unei creşteri fireşti din propria substanţă. Altfel, pericolul 
„iluziilor fără adevăr, a pretențiilor fără fundament“ e inevitabil. 
Şi el compromite însăşi fiinţa acestor organisme care, friabile 
cum au apărut, nu-şi sunt suficiente. Rigorile acestui principiu 
tindeau — vede oricine — spre un regim interior dominat de 
fascinația absolutului. Un absolut care refuza orice acomodare 
cu relativitatea contingentă. Întrebarea e dacă o asemenea 
rigoare ideală s-a putut respecta cu fermitatea reclamată de 
junimism, undeva anume, pe această planetă. Şi răspunsul nu e 
tocmai greu de formulat, după cum e evident că tot acest corp 
de criterii ideologice urmăreau funcțiuni cenzurative. Dar numai 
cu asemenea scopuri nu se putea realiza un plan constructiv în 
sferele suprastructurii. 

Dacă proiectele junimiste ar fi căpătat aplicare, cândva, pe la 
începuturi, sau chiar mai încolo, când îşi domolise intransigenta 
de pe la 1865-1870, nu greu de întrevăzut că nu s-ar fi putut 
înălța nimic. E de aceea drept să se recunoască faptul prea 
evident că rolul constructiv, în toate domeniile structurilor 
româneşti de atunci (economico-sociale, politice, culturale). l-au 
îndeplinit factorii de răspundere ai liberalismului care au înţeles 
faptul elementar că o instituţie creată, chiar dacă nu are la 
început fondul necesar, va progresa cu vremea, consolidându-se. 
Aceasta nu înseamnă că junimismul a acţionat ca un factor de 
negatiune şi împotrivire constantă. Se poate, dimpotrivă, spune 
că junimismul a îndeplinit chiar un rol constructiv. Constructiv 
pentru că, fără misiunea cenzurativ-frenatorie a junimismului, 
care a infuzat luciditate creaţiilor liberale, progresul în 
domeniile interesate nu ar fi fost posibil. O potolire a 
entuziasmelor prea neînfrânate specifice febrei de creştere — un 

spor de sobrietate, pondere, rigoare si chiar cenzurá selectivà 
erau imperios necesare. 

În acest fel, junimismul a fost complementul necesar al 
liberalismului, îndeplinind împreună un incontestabil rol 
constructiv. Acesta, în perioada de început. Pentru că apoi, destul 
de repede, junimismul se acomodează cu realul, îşi domoleşte 
mult intransigenta originară şi contribuie, prin responsabilitátile 
oficiale pe care le îndeplineau personalităţile sale exponentiale, 
la consolidarea unor organisme spre care odinioară priviseră cu 
mefientá şi ironie. Au devenit chiar factori de autoritate, de 
ordine constructivă peste tot. Nu numai în universitate sau 
academie (pe care au ţinut chiar să o populeze şi ei cu membri 
cam neaveniti al căror merit se reducea la apartenenţa junimistă: 
I. Negruzzi, N. Gane, I. Caragiani, N. Quintescu, A. Naum etc.) 
dar şi apărătorii constituției, pe care în 1868 Maiorescu o ironiza 
teribil, ca o expresie concentrată a ,,pretentiei fără fundament“, 
iar Theodor Rosetti, mai extremist, o voia, tot pe atunci, pur şi 
simplu abrogată. Putem trage de aici concluzia că acomodarea 
cu realul a dus la alterarea sacrului principiu al luptei pentru 
adevăr ? Ar fi o interpretare eronată. Am spune că, dimpotrivă, 
acum, instalat în interiorul acestor organisme altădată dezavuate, 
strădania junimismului de a le infuza rigoare, seriozitate şi 
unitate între fond şi formă se realizează exemplar. 

Astfel se înfăptuieşte marea misiune a junimismului pe plan 
naţional. De creare a cadrului critic normativ pentru progresul 
literelor şi de factor ponderator în calea entuziastelor iniţiative în 
celelalte zone suprastructurale. Dar şi într-un plan şi în altul cu 
vădite funcțiuni constructive. 

Fără îndoială însă că junimismul, aşa cum a rămas în 
memoria posterităţii, nu se reduce la aceasta. E vorba de o altă 
ipostază, care poate că o depăşeşte în importanţă pe aceea de 
stare de spirit. O dimensiune, e necesar s-o spunem, ivită din 
țesuturile celei dintâi sau — şi mai bine — care a contribuit 

hotárátor la configurarea ei. Una fárá cealaltá e de neimaginat, 
imbinándu-se într-o osmozá greu de disociat. Pentru cá — 
negreşit — junimismul ca stare de spirit a prezidat toate acele 
luări de atitudine criticist ponderatoare prin care orientarea 
ideologico-cultural-politică a ilustrei societăţi ieşene a vegheat 
cenzurativ naşterea României moderne. O stare de spirit 
plămădită într-o atmosferă de confrerie juvenilă, în care 
libertatea de opinie, fronda şi contestarea, tratamentul egalitar, 
repudierea ierarhiei de funcțiuni sau avere, reevaluarea valorilor 
pentru a impune altele au fost principii şi atitudini unanim 
respectate. În această superioară confrerie, bazată pe afinitate, 
posibilă totuşi într-o colectivitate atât de eterogenă cum a fost 
Junimea, s-a născut spiritul junimist. O stare de spirit care poate 
fi asimilată — cum s-a observat — cu o mentalitate distinctivă. 

O mentalitate ce s-a impus nu numai în epocă ci şi, departe, 
dincolo de ea în care putem lesne detecta — fără exagerare spus 
— elemente ale etnopsihologiei româneşti. Ironia şi zeflemeaua, 
dezumflarea poncifelor şi a fanatismelor prin glumă şi vorbe de 
duh!. O anume dezavuare a profundităţii greoaie, criticismul 
niciodată domolit, sentimentul lucid al relativului (sau altfel 
spus scepticismul), simțul proportiei, prețuirea talentului, 
apetenta pentru filozofare şi filozofie, limpiditatea în idei şi, 
deasupra tuturor acestor imponderabile, inteligenţa casantă. De 
fapt, nu am greşi prea tare dacă am considera multe dintre aceste 
trăsături psihice, intelectuale şi temperamentale componente ale 
uneia unificatoare: inteligenţa. Pentru că ironia, zeflemeaua, 
scepticismul, sarcasmul, simţul proportiei, prețuirea talentului, 


l Ralea spunea o dată, referindu-se la Caragiale care a întruchipat 
atât de bine spiritul junimist, cà гоша, persiflarea $ hazul 
caracterizează pe omul inteligent. Cine n-are spirit sau măcar sarcasm şi 
claritate limpede e, cu siguranță, un prost“ (Crima lui Caragiale, din 
vol. Valori, în Scrieri, vol. II, Editura Minerva, 1977, p. 619.) 

o dozá variabilá de criticism sunt incontestabile valori care 
definesc inteligenta. lar inteligenta sau valorile care o 
caracterizeazá au fost — au recunoscut-o si adversarii — trásáturi 
definitorii pentru spiritul junimist. Dacá la aceasta adáugám 
cultul pentru valoare, dispretuirea imposturii, blamarea 
fanatismelor de orice fel, pretuirea adevărului (a autenticităţii 
esentiale) cápátám imaginea complexá a spiritului junimist. Un 
spirit care a creat, prin tot ceea ce l-a caracterizat, o normá de 
viață (o Weltanschauung) şi lucide criterii de valorificare. Si 
aceasta nu a dispárut nici la 1874, nici la 1885 si nici mai tárziu, 
când Junimea şi-a încetat existenţa. A devenit, dimpotrivă, un 
stil care s-a perpetuat, o structură, o anume disciplină de viatá!. 
Pentru că o mentalitate, o normă de viaţă promovate de o 
societate atât de ilustră şi difuzată prin opera atâtor personalităţi 
prestigioase nu se pot risipi in neant. Ele dăinuie peste veac, mai 
ales dacă izbutesc să se identifice cu unele elemente caracteristice 
ale spiritualității naţionale. Aici trebuie căutată, suntem 
incredintati, rezistenţa posterităţii extraordinare a junimismului, 
ca stare de spirit. Ori de câte ori suntem confruntati cu aroganta 
nonvalorilor, cu fanatismul şi prostia intolerantă, cu confundarea 
planurilor şi a criteriilor, cu demagogia patriotardă, cu xenofobia, 
cu minciuna tremolată, cu obnubilarea luciditátii care — toate — 
pun în pericol suveranitatea inteligenţei şi a bunului gust e 
invocată tradiţia spiritului junimist. Adică a normelor sale de 
viaţă şi a criteriilor sale de valorificare. E un catalizator care nu 
a dat şi nu va da niciodată greş. Coliziunea dintre ridicol — 
indiferent de modalitatea ipostazierii — şi bunul simţ e 


1 Vezi despre aceasta şi frumosul eseu al lui Al. Paleologu, A fi 
junimist, în Convorbiri literare, 1977, nr. 3. De asemenea, mai vechiul 


eseu al lui Tudor Vianu, Structura junimistă, în Opere, vol. 3, Editura 
Minerva, 1973. 

intotdeauna, finalmente, mereu si mereu, un triumf al spiritului 
junimist care e nepieritor ca spiritualitatea însăşi. 


* 


Aşadar, amândouă aceste forme de manifestare ale 
junimismului (ca orientare cultural-literară si ideologico-politicá 
şi ca stare de spirit) sunt creaţii ale Junimii din perioada ieşeană. 
La constituirea sa au contribuit toti factorii ei funcționali: 
fondatori, conducători, dizidenţi toleraţi. sau izgoniți, masa 
numai aparent tăcută a caracudei. E nepotrivit să se creadă că 
totul i se datoreşte lui Maiorescu când, de fapt, roluri de prim 
ordin şi uneori chiar mult mai importante au exercitat întru 
aceasta Pogor, Carp, Xenopol, Panu, Eminescu, Creangă, Iacob 
Negruzzi şi chiar întregul grup al lipovenilor şi al „celor 9“ în 
frunte cu Gane. Dar deasupra oricărei controverse e faptul că 
această comunitate egalitară, fără nivelări în opţiuni şi decizii, 
este o caracteristică a Junimii ieşene. Ceea ce a urmat de la 
1876-1877 (când Maiorescu începe organizarea în salonul său 
din Bucureşti a unor reuniuni literare), după 1885 când seratele 
Junimii sunt găzduite alternativ la Negruzzi şi Maiorescu sau, şi 
mai abitir, când, după 1889-1890 încep întrunirile din salonul 
casei de pe strada Mercur cu studenţii care vor prelua din 
1893-1895 conducerea Convorbirilor este altceva. Nimic din 
ceea ce se petrecea aici nu mai amintea (decât prin denominatie 
şi uneori prin participanţi) de Junimea de altădată. 

Nici nu mai putea fi ceea ce a fost odată. Şi aceasta pentru 
că dispăruse climatul de odinioară. Adică voioşia camaraderească, 
lipsa de protocol, egalitatea de poziţie şi tratament, ironia, 
nonconformismul şi ireverenta, hazul şi sfidarea ceremonialului 
cu morgă. Acum totul era, dimpotrivă, cu fast, protocol şi 
maniere alese, amfitrionul căpătând şi o pronunţată funcţiune 
conducătoare. Camaraderia egalitară de altădată nu mai era 
tolerată iar dacă cineva îndrăznea (ca într-un rând Caragiale) 

să-şi spună opinia deschis şi muşcător, sfidând convenientele ега 
categorisit ca lipsit de maniere potrivite într-un salon 
simandicos. De la sans facon şi colegialitate se ajunsese la cod, 
cu denivelări rigide a căror apropiere era definitiv interzisă. 
Junimiştii din vremurile de aur ascultau răbdător şi fără 
libertatea rostirii replicii necesare bucăţi stupide. Exclamatiile 
de altădată (ca „„Motto-i bun“, „faul“, „Să se deie la gialául lui Io 
Spako !^) sau râsul necenzurat, care insemnau o decizie fără 
drept de apel, erau acum de neimaginat. Tactul, calculul 
oportunității politice, bon ton-ul, într-un cuvânt convenienta erau 
aici reguli de comportament. Şi unde guvernează convenienta nu 
încape loc pentru frondă şi tratament egalitar, pentru contestare 
ireverentioasá şi scepticism relativizant. Cu aceasta spiritul 
junimist îşi semnează sfârşitul şi îşi inaugurează nepieritoarea 
sa posteritate. Din etapa junimismului intrăm brusc în aceea a 
maiorescianismului. 

Ne-am putea întreba, nu fără folos, dacă noul climat impus — 
nu mai încape vorbă — de Maiorescu i se potrivea mai bine 
temperamentului sau era o cuminte adaptare la o nouă realitate. 
Credem că adevărul e de partea primei jumătăţi a acestei 
întrebări. Cu firea sa autoritară de mentor, cu înclinația spre 
politică şi cultivarea relaţiilor cu „lumea bună“, Maiorescu era 
predispus spre convenientá în raporturile umane!. Dar aceste 
înclinații temperamenale nu le putea sanctifica în Junimea 
ieşeană, o grupare de tineri de aceeaşi vârstă şi acelaşi statut 
social care nu ar fi acceptat niciodată alt tip de relaţii decât cele 
prescrise de egalitatea colegială şi vioiciunea nonconformistă a 
comunităţii. Tactul marii sale inteligente i-a prescris deci 
adaptarea. Şi ea a fost atât de perfect armonioasă încât a 


1 Vezi şi substanţialele eseuri ale lui Alexandru George, Duhul 
Junimii, în Convorbiri literare, 1977, nr. 3 şi Contribuţii junimiste, in 
România literară din 13 noiembrie 1975. 

contribuit apreciabil, adesea hotárátor, la configurarea acelei 
stări de fapt care a devenit spiritul junimist. Dar acum, în noul 
peisaj şi în noua ambiantá a seratelor patronate de Maiorescu, 
nimic nu-l mai împiedica să-şi dezvolte adevăratele înclinații. 
Ne grăbim să adăugăm că ele se potriveau mai bine încorsetatelor 
reuniuni simandicoase din strada Mercur, unde cineva trebuia să 
vegheze ca totul să se desfăşoare cum se cuvine. 

Putem aşadar conclude că de pe la 1880 junimismul mai 
continuă o vreme să funcţioneze ca orientare ideologico-politică 
şi cultural-literară şi să-şi înceapă posteritatea ca stare de spirit. 
În locul junimismului se instalează definitiv maiorescianismul. 
Principala sa preocupare a fost, de aici încolo, să păstreze ceva 
din fiinţa dispărutului organism. Nu ca stare de spirit pentru că 
aceasta nu avea nevoie de fortificări şi eforturi de continuitate. 
Ea se realiza oricum şi de la sine. Ci din junimismul ca orientare 
şi direcţie, Maiorescu asumându-şi, motivat, calitatea de succesor 
legitim. Cum se putea apăra această succesiune ? Evident, prin 
instituţiile care o reprezentau. Adică prin continuarea — chiar pro 
forma — a reuniunilor din moştenirea vechii Junimi şi a revistei 
încă de prestigiu. De aici, credem, interesul absorbant al lui 
Maiorescu pentru reuniunile literare bucureştene şi, de pe la 
1890, pentru găsirea unei noi echipe care să preia conducerea 
Convorbirilor. Activismul sáu de pe la 1885 încolo e stăpânit de 
o aproape unică dorinţă: cucerirea (prin acaparare) a instituţiei 
junimiste. Dominanta personalităţii sale, latentă până acum, stă 
sub semnul emblematic al posesiunii integrale, urmărită cu o 
rece, calculată energie persuasivă. Şi ea se va continua până 
târziu în 1914, când, după ce cucerise tot ce dorise, se decide să 
se retragă aureolat. 

Izbánda — nu e inutilă întrebarea — a fost de partea legatarului ? 
Ar fi nedrept să nu recunoaştem că destul de multă vreme 
izbânda i-a fost deplin asigurată. În epocă numai initiatii puteau 
deosebi între caracterul vechilor reuniuni ale Junimii şi cele 

bucureştene. Apoi faptul acesta — care numai azi ne interesează 
— nici nu avea pe atunci prea mare semnificaţie. Important era 
că Junimea (aşa pestriță cum se prezenta) continua să fiinteze, 
că reuniunile din strada Mercur erau tot mai frecventate, că aici 
se citea tot ceea ce se producea mai de seamă în viaţa literară a 
epocii, că deopotrivă consacratii ca şi debutantii veneau în 
salonul lui Maiorescu pentru a asculta verdictul. Şi ce argumente 
mai relevabile decât acestea se puteau invoca în favoarea unei 
stări de realitate. Maiorescu avea deci toate motivele să fie 
satisfăcut că izbândise în acţiunea de a nu fi lăsat să se 
risipească o tradiţie şi să dispară o instituţie. Mai ales că, acum, 
în faza bucureşteană prevala nu atât interesul literar cât cel 
politic. Sau, altfel zicând, prestigiul literar se convertea, 
deliberat, în capital politic de mare utilitate în dialectica luptei 
pentru putere pe care o ducea criticul. Or, o instituţie cu tradiţie 
respectată şi temută cum era Junimea nu trebuia pierdută, ci 
dimpotrivă, prin fortificare atent folosită în bătăliile politice ale 
grupului politic junimist. Ceea ce s-a şi întâmplat. 

Cât priveşte Convorbirile, situaţia nu se prezenta altfel ? Сага 
vreme a vegheat-o, la Iaşi şi apoi la Bucureşti, lacob Negruzzi 
situația apărea — roză şi dulce — neschimbată. Nu intră în discuţie 
calitatea unor sumare. Era cea mai veche şi mai de prestigiu 
publicaţie literar-culturalá care lansa şi consacra vocatii, 
desfiinţa nulitáti ce escaladau gloriola, organiza cabale pentru 
nimicirea unor nedoriti. Ce sá mai spunem de campaniile 
polemice impotriva adversarilor ! Dificultatea avea sá se producá 
la trei-patru ani după mutarea revistei la Bucureşti când Negruzzi, 
istovit şi plictisit de corvoada redacțională, cerea tot mai iritat 
un înlocuitor sau, pur şi simplu, abandonarea Convorbirilor. 
De-abia acum, prin 1889-1891 întrevede Maiorescu posibilitatea 
cuceririi depline a revistei printr-o soluţie care să-i recunoască 
tutela deplină de continuitate. La o continuitate deci — precizăm 
— a maiorescianismului, nu a junimismului. Pentru cá acum 

revista nu mai era — ca si reuniunile literare — a Junimii, ci a lui 
Maiorescu. Negruzzi o părăsise cu un suspin de uşurare şi 
Maiorescu o luase, acaparator, în stăpânire, dictând, ca un 
proprietar ce se considera, soluţiile care i se păreau lui mai utile. 
Aparent dilema era dramatică. Trebuia să opteze între abandon 
(inacceptabil pentru interesele unui om politic de suprafaţa şi 
ambiția lui Maiorescu) şi transferul unui post de comandă. Dar şi 
cea din urmă alternativă, dacă nu era atent pregătită şi apoi sever 
supravegheată, putea să se sfârşească prin a deveni o expropriere, 
deci tot un abandon. Dar, oricum, această a doua alternativă era 
mai atrăgătoare. Lăsa deschisă speranța acaparării puterii. O 
speranţă care a devenit realitate, de vreme ce totul depindea de 
strategia unui om politic atât de bogat înzestrat ca acela ce se 
numea Titu Maiorescu. Din 1893 până în 1907 (şi chiar un 
an-doi după aceea) noua echipă conducătoare nu a ieşit din 
cuvântul profesorului. Revista, formal dirijată de alţii, era de 
fapt condusă de Maiorescu. Puterea fusese deci păstrată — ca un 
sfânt monopol – în întregime. Deopotrivă la reuniunile din 
strada Mercur şi în conducerea revistei. 

Acest record neegalat de longevitate a puterii fusese, ce-i 
drept, asigurat. Era o mare izbândă a bătrânului Maiorescu, 
ambițiosul om politic care în 1912 avea să-şi adjudece şi şefia 
guvernului conservator concentrat şi a partidului său. Dar, 
fatalitate ! Acum, sau chiar mai demult, când totul era în mâna 
lui autotputernică începuse să se pună dramatic problema 
posterităţii moştenirii maiorescianismului. Opera sa era de mult 
încheiată, nimic special nemaiputându-i-se adăugi. Şi ea era 
solidă, armonios construită (dincolo de inevitabilele contradicții), 
exemplară în claritate şi distincţie intelectuală. Nimeni atunci şi 
nici astăzi nu cutează să pună la îndoială valoarea acestei opere 
de excepţie în domeniile în care s-a afirmat cu adevărat. 
Interogatiile privesc nu posteritatea operei lui Maiorescu, ci a 
maiorescianismului. Altfel spus e firesc să ne întrebăm: ce 

rámáne valabil nu din opera lui Maiorescu. ci din spiritul 
maiorescianismului câtă vreme — am văzut — o deosebire destul 
de bine marcată disociază junimismul de maiorescianism. 
Incontestabil, la plămădirea junimismului ca orientare în 
viaţa publică şi ca stare de spirit Maiorescu a contribuit în 
proporţii apreciabile. Sferele sunt deci, pe destule segmente, 
încrucişate încât ceea ce rămâne valabil din junimism (în ambele 
sale ipostaze) poate fi parţial revendicat în posteritate şi de 
maiorescianism. În structurile ipostazei sale de orientare în 
spiritul public aportul lui Maiorescu a fost — cum se ştie — atât de 
copleşitor încât aici e efectiv imposibil de disociat între 
junimism şi maiorescianism. Se întâmplă însă că tocmai această 
dimensiune a junimismului nu este aceea care a rezistat Nu 
imaginea ei ni s-a transmis, ci aceea ivită din oglinda aburită a 
spiritului junimist. Ne reîntoarcem deci de unde am pornit, 
meditánd din nou asupra disocierii dintre junimism şi 
maiorescianism ca stare de spirit. Nu vrem desigur să evaluăm 
imponderabilul. Repetăm că şi în această ipostază a junimismului 
destule caracteristici poartă însemnele specifice ale maiorescia- 
nismului. Cum este iarăşi adevărat că altele nu îi sunt proprii, 
fiind greu de asociat cu personalitatea marelui critic. Asemenea 
trăsături definitorii pentru Maiorescu şi maiorescianism cum sunt 
apetenta pentru social, exclusivismul intolerant, asediul egolatru, 
snobismul manifest al extravertitului, idealul escaladării vieţii 
publice care a luat forma unei mari, devorante, ambiţii politice, 
voinţa tutelară, trufia instalată a ministeriabilului, neabandonatá 
nici in interstitiile dintre guvernări, ingenunchierea aderentilor 
până la totala supuşenie nu sunt — stie oricine — elemente care 
au conformat spiritul junimist. Cu o terminologie aici adecvată 
am spune că conştiinţa regentă care a fost Maiorescu beneficiază 
acum, în sfârşit, de spaţiu aproape nelimitat de acţiune. Şi se 
exercită peste tot, subordonând. Nesupuşii erau repede înlăturați 
(cum se proceda în 1896-1898 cu tinerii maiorescieni Pompiliu 

Eliade, I. Al. Brátescu- Voinesti sau Rádulescu Motru). Iar rivali 
vor fi infránti, cum se va intámpla cu P. Carp in 1912. În faze 
ieşeană a Junimii aceste trăsături ale maiorescianismului de ma: 
târziu nu au avut câmp de manifestare (sau l-au avut foarte 
îngust), ele cedând locul altor imponderabile (amintite de no 
mai înainte) care au creat ceea ce Al. George a numit, cu un 
termen fericit, „duhul Junimii“ sau spiritul junimismului. 

De fapt, mai exact ar fi să spunem că conştiinţa regentă a lui 
Maiorescu a acţionat şi în vechea Junime. Dar altminteri. Nu ce 
o energie individuală afirmată ca atare. Ci prin intermediul mici. 
dar puternicei comunităţi care a fost Junimea, devenind şi 
factorul ei exponential. Se exercita însă nu în interior (unde erau 
de neconceput raporturi de subordonare) ci în afară, făcând 
ordine în viaţa literar-culturală a vremii, impunând treptat, la 
scară naţională, un punct de vedere propriu, imbrátigat de mica 
colectivitate pe care o reprezenta. Că acest punct de vedere era 
judicios şi istoriceşte necesar e prea adevărat şi e inutil să-l 
documentăm încă o dată. Aici am notat doar, fugitiv, dialectica. 
etapele manifestării marii personalităţi care a fost T. Maiorescu 
şi locul său în istoria Junimii. (O biografie a lui Maiorescu car 
să acorde locul cuvenit complexului adlerian al puterii devenis 
de mult necesară. Am realizat-o, márturisim cu satisfacţie, . 
1985-1986.) 

S-ar putea să ni se impute pedantismul în disociere 
junimismului de maiorescianism. Cât ne priveşte ne reproşăn 
dimpotrivă că nu ne-am dus intenţia până la sfârşit. Nu o facem 
pentru că altele sunt chestiunile care ne interesează aici. Si 
anume destinul în posteritate al legatului spiritual al legendarei 
societăţi ieşene, dialectica acestui destin. Al posterităţii sale 
imediate şi a celei în perspectivă. A fost, aşadar, fructuoasă 
zbaterea lui Maiorescu de a păstra în ființă, dominându-le, cele 
două instituţii care, în ochii contemporanilor, reprezentau 
Junimea şi junimismul ? Un răspuns scurt (poate incomplet) ar 

fi: a fost fructuoasá pentru scopul imediat al lui Maiorescu. Dar 
nu pentru posteritatea spiritului junimist si nici — vai — pentru 
cel al maiorescianismului. (Repetám — încă o dată — discuţia 
noastră se referă de astă dată exclusiv la accepţia junimismului 
[maiorescianismului] ca orientare în spiritul public.) 

Ce a supravieţuit, aşadar, în posteritate din această ipostază a 
junimismului sau a maiorescianismului ? A vorbi despre 
dăinuirea Junimii, ca cenaclu, e o inutilă puerilitate. Nici chiar 
întrunirile tinerilor selectaţi de Maiorescu prin 1889-1892 şi 
care, câţiva ani buni, se desfăşoară săptămânal nu au comun 
mare lucru cu adevărata atmosferă a Junimii. După o scurtă 
perioadă de zvâcnet ofensiv, prilejuită de polemica cu Gherea 
(ceea ce a creat unora — contemporanilor dar şi istoricilor Junimii 
— iluzia că Junimea continuă să existe), totul reintră în umbră. 
Tânăra echipă ce a preluat in 1893 conducerea Convorbirilor se 
zbate o vreme, îndeplineşte roluri principale în polemica cu 
Gherea după care se „linişteşte“ resemnată. Începe perioada — 
jenantă ? — a adaptării la noul peisaj literar-cultural, sămănăto- 
rismul şi apoi poporanismul. Maiorescu însuşi înţelege să se 
concilieze (oare cu iluzia că îl va subordona ?), o vreme îngăduind 
o înţelegere cu conducerea Sămănătorului şi apoi, incredintánd 
— la sfârşitul anului 1906 — conducerea Convorbirilor lui S. 
Mehedinţi, ştiut sămănătorist în planul ideologiei literare. Că 
fosta revistă a fostei Junimi continua să existe nu e deloc o probă 
a supravieţuirii ei. Anacronică şi mereu în contratimp, revista nu 
are nimic comun cu spiritul junimist sau chiar cu cel autentic 
maiorescian. Dăinuie vegetativ, neputându-se legitima nici chiar 
ca umbra micşorată a revistei care a rămas legendară. 

De fapt, fenomenul acomodării de care aminteam, început 
prin 1904-1905, semnifică un act al înfrângerii acceptate. 
Instituţiile reprezentative ale junimismului (maiorescianismului) 
nu puteau viefui pentru că rostul functiunii lor aparţinea 
trecutului. Preocupările esenţiale ale vremii (problema agrară şi 

cea naţională legată mai ales de complicata chestiune 
transilvană) şi-au găsit fortamente ecoul în ideologia literară, 
conferindu-i o altă fizionomie. E aceea a sămănătorismului 
triumfător, redimensionat rezonabil şi democratic, după 1906, de 
poporanism. Concepte specifice esteticii istoriste (de tip 
taineian) precum arta o expresie a social-istoricului (a mediului), 
arta angajată, specificul national, tendentionismul devin 
predominante, sanctionánd înfrângerea esteticii junimiste şi 
victoria târzie a direcţiei de la Contemporanul, continuată — în 
zonele ideologiei literare — de sămănătorism şi poporanism. 
Normativele esteticii maioresciene continuă să fie apărate — pe 
proprie socoteală — de Mihail Dragomirescu. Dar în propria 
publicație şi nu în aceea a fostei Junimi, de unde a fost 
îndepărtat. Unele dintre teoremele esteticii maioresciene vor fi 
reluate, mai târziu, în deceniile interbelice de marea pleiadă a 
criticilor acestei perioade (Lovinescu, S. Cioculescu, Călinescu, 
Vladimir Streinu, Perpessicius, Vianu, Pompiliu Constantinescu, 
M. Sebastian). Însă nu în forma lor strict originală, ci binişor 
acomodate cu elemente din sorgintea esteticii istoriste realizând 
— potrivit amintitei aprecieri târzii a lui Vladimir Streinu — o 
sinteză a celor două direcţii. În fond ceea ce apără personalitățile 
acestei mari pleiade de critici este suveranitatea criteriului 
estetic în actele apreciative ale literaturii. Dar nu acelaşi lucru 
apără şi personalităţile venite din legatul poporanist (Ibrăileanu, 
apoi Ralea şi tot grupul de la Viata românească) ? Încât sinteza 
de care vorbea Streinu se înfăptuieşte efectiv. Nu au fost 
Cioculescu şi Călinescu cronicari la Adevărul, Adevărul literar 
şi artistic, ştiute ca publicaţii din constelația Vietii româneşti ? 

Revenind la întrebările noastre obsesive, se poate deci admite 
că, în forma aceasta integratoare, unele dintre teoremele ideologiei 
literare maioresciene sunt acum reanimate. Şi cum se identifică 
cu ideile forţă ale criticii literare, cu cele care îi justifică statutul 
de conştiinţă a literaturii s-a spus sau s-a crezut că aceasta e o 

dovadă a posterităţii junimismului (maiorescianismului). De fapt, 
orice critic adevărat, indiferent de orientare, îşi sprijină 
activitatea pe normele criteriului estetic, ceea ce nu înseamnă — 
numai prin aceasta — că e un descendent al maiorescianismului 
integral. Pentru că, de pildă, Gherea şi principalii săi continuatori 
au fost tot atât de fermi în a apăra criteriul esteticului. Cum însă 
Maiorescu şi instituţiile Junimii au meritul istoric de a fi apărat 
şi legiferat pentru prima oară aceste principii e drept să se 
recunoască aici posteritatea valabilă a legatului constituit în 
1867-1868. Cu adaosul necesar că acest legat a fost îngemănat 
cu principii categoriale şi, mai ales, cu modalităţi practice ale 
criticii moderne, analitice, inaugurate la noi de Gherea. Cele 
două personalităţi inaugurale patronează aşadar peste veac, în 
proporții variabile, statutul viabil al criticii literare. 

Există însă un domeniu în care strădania lui Maiorescu de la 
sfârşitul veacului а izbândit deplin. În învățământ şi în viaţa 
culturală în general. Aici tinerii pe care 1-а promovat (Const. 
Rădulescu-Motru, P. P. Negulescu, M. Dragomirescu, S. Mehedinţi, 
I. Al. Rádulescu-Pogoneanu) s-au impus repede ca personalităţi 
proeminente, dominând academia, lumea universitară şi chiar 
cea liceală, până târziu în anii celui de-al doilea război mondial. 
Prestigiul maiorescianismului continuă să fie aici nu numai 
omagiat dar a devenit o necesară pildă vie de ţinută (până şi în 
oratoria de aulă) şi apostolat. Unele dintre sacrele principii al. 
credo-ului junimist (raționalismul în filozofie, evoluționismul, 
civismul tolerantei democratice) vor deveni de prin 1936 încolo 
de o tulburătoare actualitate în condiţiile ascendentei periculoase 
a orientărilor de extremă dreapta. Şi ele vor fi folosite de unii 
dintre aleşii din 1890 ai lui Maiorescu. P. P. Negulescu sau C. 
Rădulescu-Motru vor înfrunta noile orientări (cu deosebire 
gândirismul şi naeionescismul), dezavuánd iraţionalismul 
misticoid şi intoleranta fascistă. Apărau astfel nu numai valorile 
spirituale ale moştenirii fostului lor profesor dar şi dreptul 

elementar la cugetare filozoficá pe liniamentele stiintei si 
raţiunii. (Elocvent cu totul e în acest sens studiul lui C. 
Rădulescu-Motru Ofensiva filozofiei ştiintifice apărut în Revista 
Fundațiilor Regale din iulie 1943.) 

Perenitátii, pururea viabilă, a spiritului junimist (aşa cum s-a 
constituit în epoca de aur a Junimii) i se adaugă deci aceste 
constante din legatul rezistent al maiorescianismului. Împreună 
continuă să trăiască în armonie. propunándu-ne un stil, o normă. 
o disciplină de comportament mereu pilduitoare. 

CAPITOLUL 4 — ÎNTRE ESTETICA „LEGISLATIVĂ“ SI 
CRITICA „JUDECĂTOREASCĂ“ 


1. Maiorescu - creatorul esteticii filozofice in tara noastră. 
Caracterul elementar, pragmatic al esteticii maioresciene. Apelul 
la opera esteticienilor epocii sale de formație (Herbart, 
Schopenhauer) într-o perioadă când orientarea istorist-pozitivistă 
nu se afirmase încă. Etapa utilizării, în scopuri legislative, a 
tezelor estetice herbartiene. (О cercetare critică...) Etapa 
schopenhaueriană (1882-1892). Circulaţia unor motive estetice 
dela o perioadă la alta. ............................ 7 


2. Autonomia arte: sau necesitatea disocierii valorilor spirituale. 
Specificitatea esteticului (autonomia artei) şi autonomismul 
estetic. Maiorescu şi misiunea de asanare a poeziei de la 1867, 
ajunsă ,infirmerie a literaturii“. Distincția dintre adevăr, idee şi 
frumos sau hegelianismul trădat. Cugetarea (ideea) şi discursul 
poetic. Considerarea politicului drept cauză a decăderii liricii. 
Absolutizarea metafizică a desprinderii frumosului poetic din 
contingentul istoric. Atitudinea lui Maiorescu față de relația 
esictic-politic din 1906 exprimă cel mai adecvat adevărata sa 
concepţie în această chestiune. Etic şi estetic (în Comediile d-lui 
Caragiale). Schopenhauerismul şi teoria înălțării impersonale. 
Între producţiile minore în care „tendenţa de morală practică“ nu 
se poate transfigura estetic şi dimensiunea etică în arta autentică. 
Catarsis-ul aristotelic şi înălțarea impersonalá. ........... 25 


402 


3. Structura duală (clasicism şi romantism) a atitudinii estetice 
junimiste. Tipicul - concept clasicist. Înălţarea singularitàtii la 
tipic sau generalizarea estetică. Supletea clasicismului junimist. 
Clasicism şi realism. Romantismul şi formația spirituală 
romantică a lui Maiorescu („Autobiografia intelectuală“ din 
1901). Poetica romantică din 1867 şi prefigurarea concepției 
maioresciene despre folclor. Conceptul despre specificul național 
şi legatul paşoptist. Absurditatea acuzațiilor de cosmopolitism şi 
antipatriotism. Încercări de definire a conceptului de etnos. 
Tentativa lui A. D. Xenopol. Contribuţia lui Th. Rosetti. Efortul 
împlinit al lui T. Maiorescu. Teoria romanului poporan. 
Explicații şi motivatii. Romanul țărănesc şi cel de analiză. 
Romanul ca expresie a spiritualității naționale. Teoria romanescă 
maioresciană şi realismul. Pompiliu Constantinescu şi E. Lovinescu 
despre teoria junimistă a romanului poporan. Evoluţia romanului 
modern, analitic şi teoria romanului poporan. Teoria romanescă 
maiorescianá nu prefigurează sămănătorismul. Consecventa 
afirmării concepției despre etnos în literatură. ............. 47 


4. Devenirea esteticii. Posteritatea legitimă şi cea deformată între 
înnoire şi dogmatizare. C. Rădulescu-Motru între autonomia 
esteticului şi tendentionism. S. Mehedinţi sau deformarea 
sămănătoristă a maiorescianismului. Confuzia între estetic şi 
cultural sau etnicismul grosier. P. P. Negulescu şi efortul de adaptare 
a maiorescianismului la noile orientări estetice. P. P. Negulescu 
între maiorescianism şi istorism. Opiniile sale despre relația 
estetică-morală, mediu social-istoric. Mihail Dragomirescu sau 
dogmatizarea esteticii maioresciene. Antiistorismul şi formaţia 
lui Dragomirescu în atmosfera polemicii cu direcția lui Gherea. 
Critica ştiinţifică şi Eminescu, embrionul sistemului estetic al lui 
Dragomirescu. Ştiinţa literaturii sau autonomismul dogmatizat şi 
deformarea esteticii lui Maiorescu. Tudor Мапи, adevăratul 
continuator al maiorescianismului în estetică. ........... 73 


5. Maiorescu, întemeietorul criticii literare româneşti. Critica 
junimistă, o reacție sociologică de ordin cultural faţă de cultura 


românească a epocii. Literatura, o componentă a culturii. 
Paradoxul autonomiei esteticului subordonat finalității culturale. 
Între autonomia valorilor şi sincretism. Maiorescu şi predecesorii 
săi. Consecințele inexistenfei unui critic al generației paşoptiste. 
Rațiunea, în epoca junimistá, a unei critici cu statut cultural. 
Modelele clasice în actele de evaluare estetică. Critica junimistá 
aşezată sub rigorile estetico-filozofice. Judecata de valoare şi 
conceptul despre natura esteticului. T. Maiorescu — un îndrumător 
al literaturii fără a 1 se subordona permanent. .......... 104 


6. T. Maiorescu şi formula criticii de el practicată. Critica 
generală şi „izbirea unui întreg curent periculos“. Maiorescu 
despre condiţia criticii după 1886. Încetarea criticii esențialmente 
negatoare. Critica în ipostaza comentariului favorabil. Lovinescu 
şi Călinescu despre criticul literar T. Maiorescu. Recenziile 
rapoarte-academice din 1895-1906. Maiorescu şi critica modernă 
de tip analitic. Gherea - întemeietorul criticii moderne în 

7. Continuatorii criticii maioresciene. Primii critici ai noii 
generaţii de junimigti (Gh. Bogdan, N. Petragcu, D. Evolceanu) 
sau inadecvarea la tradiția maiorescianá. Mihail Dragomirescu 
şi avatarele unui critic „estetic“. „Şcoala nouă“ a Convorbirilor 
critice şi directivele estetice ale Іш Dragomirescu. Lovinescu — 
între maiorescianism şi gherism. Rațiunea strategică a opiniei lui 
Lovinescu din 1943 după care întreaga critică estetică 
românească e o prelungire a maiorescianismului. Vladimir 
Streinu despre sinteza dintre maiorescianism şi gherism realizată 


de critica interbelică. ............................ 1 34 


CAPITOLUL 5 — JUNIMISMUL ÎN VIAȚA LITERARĂ 


1. Prestigiul Junimii în conştiinţa epocii — o consecință a 
activității sale în planul literaturii. Direcția nouă, etapa 
afirmativă a Junimii, care a marcat o piatră de hotar în evoluţia 
literaturii române moderne. Noile valori şi noile modalități 

estetice propuse în Direcţia nouă şi deprecierea vechiului climat. 
Capitolul despre poezie şi utilitatea strategiilor în ierarhia citării. 
Locul lui Alecsandri şi Eminescu. Capitolul despre proza 
ştiinţifică şi estetică. Noua direcţie şi adoptarea legatului 

2. Junimismul in opera marilor creatori ai Junimii. Eminescu şi 
formația sa filozofică, comună cu a fruntaşilor Junimii. Etica 
schopenhaueriană în opera literară a lui Eminescu şi raporturile 
de confluență cu junimismul. Între pesimismul resemnat şi 
revolta dezamágitului. Disociaţia de schopenhauerism. Elemente 
de ideologie literară comună cu a junimismului. Convingeri 
ideologice comune. Divergente şi delimitări. Motivele complexe 
ale coincidentei şi divergentei. Ipoteza lui Ibrăileanu despre 
Eminescu exponent al ţăranilor, răzeşilor şi breslaşilor ale căror 
năzuinţe se întâlneau — în ostilitatea faţă de capitalismul urban —, 
cu ale moşierimii. Eminescu despre teoria statului natural şi a 
evoluției lente, organice. Teza formelor fără fond. Categoriile 
muncă şi productivitate, fundamente (deosebitoare de junimism) 
introduse de Eminescu în teza formelor fără fond. Contradictii şi 
oscilații. Deosebiri față de ideologia junimistă. Condiţia de 
oameni politici, pliati pe real şi conjunctural, a fruntașilor 
Junimii. Eminescu — dispretuitor al activităţii politice, transformând 
convingerile în principii de filozofie practică. Disensiuni şi 
inadecvări. Eminescu şi problema ţărănească. Apropieri şi 
deosebiri faţă de junimism. Opinii parajunimiste: teoria páturilor 
suprapuse, хепосгаһа. Critica liberalismului. Scrisoarea III şi 
publicistica politică. Critica liberalismului — o denuntare a unor 
Ле de-SISUC BIS ао ori d d sai rca RR e dre dun зе 158 


3. Caragiale şi Junimea. Avatarurile motivelor junimiste în opera 
lui Caragiale. Motivatiile procesului de consonantá ideologică. 
Critica liberalismului degradat. Tirania vorbei umflate şi 
fenomenul betiei de cuvinte în opera dramaturgului. Periplui 
opțiunilor sale politice. Caragiale şi grupările de orientare 
radical mic-burgheză. Satirizarea liberalismului extremist: 


rosettismul. Motivele republicanismului de paradă a „republicii 
ploieştene“ şi actul de la 11 februarie 1866. O scrisoare pierdută 
şi programul rosettist de revizuire a constituţiei. Tabloul 
disputelor din partidul liberal în anii 1883-1884: moderatii şi 
„nifiliştii“, „stâlpi puterii“ şi „mofluzii“. Dandanache impartialul, 
cumulard al privilegiilor ambelor tabere. Momentele şi motivele 
junimiste. Contradictia dintre aparenţă şi esenţă (dintre formă şi 
fond), lege caracteristică dinamicii unui univers tranzitoriu. 
Denuntarea dimensiunii patriotarde şi a xenofobiei. (Românii 
verzi şi varietatea întruchipării fenomenului). Miticismul ca 
fenomen de intolerantá la monomania fanatică. Caragiale şi 
stratul junimist al operei sale. Semnificaţia parajunimistă a 

4. Creangă şi Caragiale. Apropieri estetice şi ideologice. Creangă 
la Junimea. Anii disputati: 1871 sau 1875 ? Eminescu, marele 
descoperitor al talentului humulesgteanului, Maiorescu şi Creangă, 
cunoştinţe vechi. Creangă la Institutul preparandal. Activitatea 
sa didactică şi autor de manuale. Partizan al revoluţiei operate 
de Maiorescu în metodica predării alfabetului. Critica vechilor 
metode şi a vechii gramatici în opera lui Creangă. Autor 
„poporal“ sau comoditatea în apreciere. Locul operei lui Creangă 
în teoria maioresciană a romanului poporan. Lumea rurală, 
arhaică, răzeşească în opera lui Creangă. Regretul după vechea 
civilizație erodată fatal de întocmirile moderne. Critica 
reformatorilor radicali şi a bonjurismului. Umorul şi înţelepciunea 

S. Ioan Slavici, descoperire а lui Eminescu. Afinitáti şi formatia 
intelectuală comună. Slavici la Junimea şi in Convorbiri literare. 
Redactor la Timpul. Tripleta redacțională: Slavici, Eminescu, 
Caragiale. Opinii ideologico-politice comune. Teme junimist- 
conservatoare în publicistica lui Slavici. Opera lui Slavici şi 
literatura poporaná. Realismul țărănesc al lui Slavici şi formula 
ideală, după Maiorescu, pentru literatura vremii. Nuvelistica lui 
Slavici şi temeiul teoriei maioresciene a romanului poporan. 

Universul arhaic al micilor comunități închise. Etnografismul. 
Eticismul riguros al vieţii săteşti. Între etic şi estetic. Cromatica 
socială. Idila cámpeneascá si idilismul. Dezrádácinare şi 

6. Realismul poporan în nuvelistica lui Gane. Nuvelistica lui 
Duiliu Zamfirescu şi preluarea motivelor obsesive tratate de N. 
Gane. Injustitia istoriei literare şi opera lui Duiliu Zamfirescu. 
Opera sa – moment elocvent al fenomenului de criză parcurs de 
Junimea după 1890. Valorile reale ale operei sale romanistice. 
Duiliu Zamfirescu la Junimea. Interferente şi divergențe 
ideologice. Opoziția faţă de teoria maiorescianá a realismului 
poporan. Formula particulară a realismului său, extindere a 
teoriei maioresciene. Autorul Vieţii la fară — un dizident їп 
cadrele interioare ale junimismului. Incidentul academic din 
1909 şi transformarea dizidentei în stare de beligeranţă. Ruptura 
definitivă din 1913. Opera lu Duiliu Zamfirescu şi tentativa 
citadinizării romanului românesc. Particularitatea tipologiei 
citadinului în ciclul Comăneştenilor: un intelectual reîntors la 
țară. Motivul păturii superpuse. Tipul arendaşului şi critica 
burgheziei. Elogiul boierimii de neam. Armonia dintre cele 
„două clase pozitive“: țărănimea şi moşierimea — o idee tipic 
conservatoare. Condiţia ţăranului în opera sa, o masă 
nediferențiată. Proza lu Duiliu Zamfirescu — o punte practicabilă 
între junimism şi sámánátorism. .................... 258 

1. Primele reacţii antijunimiste. Dezaprobarea ardelenilor: A. 
Densuşianu, George Bariț, I. Vulcan. Contraatacul cercurilor 
literare bucureştene (grupul Hasdeu - V. A. Urechia). Farsele lui 
Hasdeu. Duelul publicistic dintre Convorbiri literare şi Revista 
contimporană. Împotrivirea lui Al. Macedonski. Strădania, 
neizbutită, de a opune şi impune direcţia sa în locul celei 


junimiste. Z7ransacjiuni literare şi CUL ice Si criticismul 

2. Apariţia mişcării socialiste. Configurarea noii orientări în 
spiritul public şi în planul vieţii literare. Antisocialismul 
constant al grupării junimiste. Declararea socialismului ca 
fenomen politic inadecvat în România. Măsuri antisocialiste 
adoptate de guvernările junimiste. T. Maiorescu şi indignarea lui 

3. Aparitia Contemporanului şi constituirea — din 1886 — a noii 
ideologii literare. Studiul lui Gherea Cărră d. Maiorescu, 
preludiul unei polemici de durată. „Contrazicerile““ maioresciene 
descoperite de Gherea şi relaţiile dintre sfera esteticului şi a 
factorilor consubstanţiali (etic, istoric). Răspunsul lui Maiorescu 
din 1892 (Asupra personalităţii şi impersonalitáfii poetului) şi 
replica lui Gherea din 1893 (Asupra esteticii metafizice şi 
ştiinţifice). Afirmarea spectaculoasă a direcției Contemporanului 
$1 impunerea lui Gherea ca una dintre personalităţile critice ale 
epocii. Mutaţia în mentalitatea estetică şi critică a timpului. 
Gherea despre statutul criticii literare şi întemeierea criticii 
moderne: analitee. эше» 3 WE Wee RARE nl RECS 317 


4. Neliniştea junimiştilor faţă de succesul repurtat de opera lui 
Gherea. Organizarea contraofensivei. Încredinţarea misiunilor 
ofensive noii generaţii de tineri maiorescieni. Prima etapă a 
contraofensivei junimiste: studiile lui Gh. Bogdan (Duică), 
N. Petraşcu, Ai. Philippide. Etapa a doua a contraofensivei 
desfăşurate de noua generație maioresciană. Studiile lui M. 
Dragomirescu, P. P. Negulescu, S. Mehedinţi. Reacția inteleaptá a 
lui Gherea. Semnificaţia polemicii dintre cele două orientări şi 
sfârşitul ciclului junimist. ......................... 334 


CAPITOLUL 7 - LUMINILE POSTERITĂȚII JUNIMISM SI 
MAIORESCIANISM ................ cc... 363 

